
Ecaterina Ţarălungă, 
n. 1 august 1947, 
Râmnicu Sărat, 
jud. Buzău, 
din părinţii Radu 
şi Stoiana, a absolvit 
şcoala primară şi 
liceul în oraşul natal, 
Facultatea de Litere din 
Bucureşti (1970) cu o 
teză despre Gaston 
Bachelard şi 
descendenţa sa 
(curentele sociologic, 
psihanalitic, tematic 
şi textual în critica 
literară), a devenit 
doctor în ştiinţe 
filologice al 
Universităţii 


Bucureşti (1973, 
conducător ştiinţific 
George Macovescu), 
cu o teză despre relaţia 
tip-istorie în literatura 
e română interbelică. 

,§ A debutat în 
■§ presă la 

■o „România literară” 

•§■ în 1970, cu un articol 
c despre Nicolae Breban, 
° Francisc Păcurariu şi 
Laurenţiu Fulga, 
la rubrica „Paşi 
pe nisip”. 

A lucrat la 
Editura Minerva 
(1970-1975), 
colecţia 
Biblioteca 


pentru toţi, 
editând seria de 
cultură generală 
(Andre Malraux, 
Virginia Woolf, 
Yasunari 
Kawabata, 
Alain, Iordan 
Iovkov, Johan 
Huizinga, Cao 
Xue-qin ş.a., 
colecţie pe 
care a şi 
condus-o 


o vreme 
(1991-1995). 

A lucrat la 
Ministerul 
5 Culturii 
K (atunci CCES, 

, Departamentul 
publicaţii, 
mai exact s-a 
ocupat de revistele de 
cultură, Muzeul 
Literaturii 


Colege de cameră la cămin, 1966 : Ţu l-pin 
(Shanghai, China ) 

de comisie profesor 
Eugen Simon, 
în favoarea 
criticului Ion 
Bogdan Lefter. 

A iniţiat şi 
condus revistele 
„Reporter" (a cărei 
proprietară a fost) 
din Râmnicu 
Sărat, cu prilejul 
aniversării a 550 de 
ani de la atestarea 


coordonat 
colecţia 
Biblioteca 
pentru toţi a 
editurii Minerva, 
ocundu-se de 
centenarul ei 
(1995). 

A participat, 
din 1994, 
la Conferinţele 
desfăşurate anual 
sub genericul The 
Danube - a river 
of cooperation, 
organizate de 


Române, 
Electrecord, 
Uniunea 
Scriitorilor, între 
1975-1991). 

A susţinut 
Colocviile 
naţionale de 
critică literară ale 
revistei Transilvania 
(1 1 ediţii anuale, ale 
căror lucrări s au 
publicat în 
întregime), 
reluarea seriilor 
de discuri „Fbnoteca 
de aur" şi „Voci 
contemporane", 
a teatrului pe 
disc, a 
discurilor 


pentru copii şi 
adolescenţi. Muzeul 
Literaturii Române a 
preluat atunci arhivele 
Mihail Kogălniceanu şi 
Virgil Teodorescu. A 
făcut parte din 
echipa de 
organizare a 
centenarelor 
Mihai Eminescu 
şi Ion Creangă 
(1989). 

A fost 
respinsă 
în 1990 la 
concursul dat la 
Universitatea 
Bucureşti, 
pentru poziţia 
de asistent. 
Catedra 
de literatură 
română veche, şef 


aşezării (1995), 
„Democraţia 
socială”, 
publicaţie a 
PDSR (1994), 
„S.E”, revistă de 
Science- fiction 


editată de Editura 
l'nnim împreună cu 
>>■ upul Intact (1998), 
a lucrat în echipa 
irvistei „Cultura 
Naţională” a 
Ministerului 
Culturii, 
condusă de 
Mircea Tomuş 
(1996). Membru 
Imulator al Casei 
Amerlcii Latine din 
llucureşti (1992). 
Membru al 
Uniunii 
Ziariştilor de 
televiziune (din 
1996). 

A înfiinţat, 
împreună cu 
poetul Radu 
CArneci, 

1 Editura 
Orion (din 
1991), căreia i-a 
•labilii colecţiile, a 
ioni donat colecţiile 
iiliimil Forum (as- 
tupi), ii avut o librărie 
(ttiiprla, Planeta. Elco 
1 1993 1995). A 








călătorii (Austria, 
Azerbaidjan, Belgia, 
Bulgaria, Cehia, Egipt, 
Franţa, Georgia, 
Germania, 
Grecia, 
Iordania, 

Israel, Italia, 
Polonia, Republica 
Moldova, 

Rusia, Serbia, 
Slovacia, Spania, 
Turcia, Ungaria), a 
făcut mai cu deosebire 


Institutul 
de Politici 
Internaţionale 
din Belgrad. 

Din 1996 
lucrează 
la Televiziunea 
Română, maintâi la 
redacţia Emisiunilor 
Culturale, apoi cea a 
Emisiunilor pentru 
Străinătate şi 
Minorităţi), 
în 1996- 
1997 a fost 
detaşată consilier 
pentru mass media 
al preşedintelui 
Senatului 
României. 
Specializată în 
critică şi istorie 



literară, a publicat emisiuni de televiziune 
mai multe lucrări, a legate de această 
tradus din limba pasiune, 

franceză, In 1988 

a lucrat invitată de 

câteva ediţii. Academia de 

Iubitoare de Ştiinţe a URSS 



să cerceteze 
poziţia 
în arhive a 
documentelor 
lăsate de Dimitrie 
Cantemir, în 1996 
aflată la Institutul 
Weizmann din 
Rehovot, Israel, 
în 1999 2000 la 
Compiegne, Franţa, 
realizând mai multe 
documentare de 
televiziune 
legate de 
cele văzute. 


Redacţia Bibliotecii pentru toţi in 1994 


VOLUME 


Bea teri na Lirâlumjă 

Secvenţe 

critice 


Secvenţe critice, 200 pp., apărută în 1979 i 
la Editura Cartea Românească, redactor 
Georgeta Dimisianu, s-a bucurat de atenţia 
deosebită a directorului Editurii, Marin Preda 
şi a fost lansată de criticul Eugen Simion. Are 
ca punct de plecare teza de doctorat, căreia i 
s-au adăugat cercetări noi. Autoarea a emis, I 
in linia lui Wolflin, a criticii literare genetice şi | M 
a criticii tematice, o metodologie a relaţiilor 
valabilă pentru cercetarea literară în general | 
şi aplicată la literatura română. Ca urmare a i . 

acestui demers, a contribuit la organizarea, 

unsprezece ani consecutiv, a Colocviilor de ^ 1 

critică ale revistei „Transilvania" (Sibiu, redactor şef Mircea Tomuş), 
conduse alternativ de Mircea Zaciu şi Romul Munteanu, cu participarea 

unrşr rrît-iri nrp^fioinci riin înaîA tara. 


lh dor Vianu, monografie, 435 pp., apărută la Editura Cartea Ro- 
mânească, 1984, redactor Georgeta Dimisianu, conţine liniile de 
referinţă ale unui model cultural pentru care autoarea a optat ca tip 
de demers şi ca ţinută ştiinţifică. Referenţii ştiinţifici ai lucrării au fost 
Ion Ianoşi şi Edgar Papu. Lucrarea s-a bucurat de peste zece recenzii 
de prestigiu, între care a lui Edgar Papu însuşi, 
fost colaborator al lui Tudor Vianu şi profesor 
reputat. 

Misiunea de investigare, 225 pp., roman, 

Editura Albatros, 1987, redactor Domniţa 
Ştefănescu, a fost respins la publicare chiar 
de Direcţia Literaturii unde lucră şi autoarea, 
deoarece relata fapte dramatice în registrul 
formării personalităţii şi al limitelor impuse 
existenţei spirituale, unele întâmplate chiar în 
Ministerul Culturii. Din versiunea iniţială au 
apărut capitolele din care lipseşte .comentatorul’, 

mllcA i auctorial. în acelaşi an au fost 

respinse « Ai pic a trei colege de generaţie, 
Mircla Itoznoveanu, Gabriela Negreanu şi 
Marilcnn Hotaru, care tratau de asemenea 
subiecte legate de viaţa instituţiilor în care 
lucrau (ziarul „Scânteia", Editura Albatros şi 
respectiv Televiziunea Română). Editarea 
antologiei de proză şi poezie românească 
Ecrivains roumains, 320 pp, Union des 
Ecrivains de Suisse, Geneve, 1988. 

Dimitrie Cantemir , 425 pp., monografie, 
; Editura Minerva, 1989, redactor Zigu Omea^ 

| referenţi ştiinţifici Vîrgil Cândea şi Paul Cer 

I 1 — ţjşă novodeanu, este rezultatul unor cercetări ale 

DIMITRIE ! Arcelor Grigore Tocilescu de la Academia 
CÂNTE M 1 R Română şi ale Arhivelor Petru cel Mare de la 

I E ! i Mo,;cova Şi leningrad, la invitaţia Academiei 

Rjc de Ştiinţe a URSS. Materialele obţinute (hărţi, 

Ipgjy documente) au fost depuse la Biblioteca 

Academiei. Pentru prima oară a fost obţinut 
I textul lucrării lui Cantemir despre Brânco 
: vcnnu Si Cantacuzini. aflată în Arhivele pentru 
| Acte Vechi al Ministerului de Externe Rus. 
Cartea a fost trimisă în toate marile biblioteci 
»le lumii şi a fost recenzată în „Buletinul Bibliotecii de Orientalistică” 
l e ,a 0xford către E. Lozovan, primită favorabil de profesorul 
P4ax Demeter Peyfuss de la universitatea vieneză şi recenzată în 
Revista „Balkanika” de la Belgrad de către profesorul Milan Vanku. 
Adriana Babeţi a comentat pe larg această carte în volumul său 
Dătăliile pierdute * Dimitrie Cantemir * Strategii de lectură. Timişoara, 

I 1998. De asemenea, Institutul de istorie 
.Nicolae Iorga’ i-a dedicat cărţii un seminar 
în 1990. Ca urmare a acestor cercetări, 
autoarea a participat la câteva congrese (de 
studii sud-est europene la Sofia, 1989 şi 
Salonic, 1994) susţinând comunicări despre 
rolul Mediteranei şi al Porţilor de Fier con- 
tinentale (a Dunării şi a Caucazului) pentru 
echilibru] european. Conducătorii secţiunilor 
ştiinţifice au fost D. Djordjevici (SUA) şi M. 
Vinogradov (URSS). 





întâlnire de gradul X, 100 pp, roman SF publicat 
cu pseudonimul Koster del Rey, Editura Orion, 

1991, la nr. 1 al colecţiei Cosmos. 

IVaducerea eseului lui Ştefan Zweig - Un strigăt 
împotriva morţii. Castellio contra Calvin, 192 
pp. Editura Orion, 1992. 

Editarea corespondenţei dintre Veronica Micle 
şi Mihai Eminescu, sub titlul Veronica Micle - 
Dragoste şi poezie, cu adnotări critice, 175 pp, 

Editura Orion, 1992. 

Traducere din Exbrayat - Imogtne şi banda de 
spioni, 225 pp, editura Forum, 1993 

TYaducere Exbrayat - Pe viaţă şi pe moarte, 225 
pp, Editura Forum, 1994. 

Editarea şi comentarea unui basm cules de 
Mihai Eminescu - Frumoasa lumii, Editura 
Forum, 1995. 

ttiblioteca pentru toţi * Catalog general. 354 pp., 
publicat cu prilejul centenarului colecţiei, la nr. 

1440 al seriei sale noi, Editura Minerva, 1995, 
cuprinde inventarul complet al apariţiilor acestei 
colecţii de la 1895, cu precizarea numelor 
umorilor, titlurilor, traducătorilor, prefaţatorilor, 
îngrijitorilor de ediţii şi editorilor, a reeditărilor 
succesive. Biblioteca pentru toţi, care a (alimentat 
împreună cu Editura Minerva în 2001, a fost singura colecţie europeană 
care a apărut fără nici o întrerupere vreme de un veac, iar în perioada ei 


ZWEIG 

ŞTEFAN 

ZWEIG 



EXBRAYAT 


1 



^ . 


& 


pL \ 

^ i 


mf 

■HkL * Vi h 1 

L_ 

*4 

^ 



cea mai bună, deceniul 1960-1970, a publicat 
peste şaizeci de titluri pe an, adică mai mult decât 
unul pe săptămână, în tiraje care depăşeau 
sfertul de milion pentru un titlu, din peste 60 de 
culturi ale lumii, aflate pe cinci continente. Cu 
prilejul aniversării centenarului, au participat, 
la Teatrul Naţional, peste 400 de colaboratori 
din ţară şi străinătate, iar colecţia .livre de Roche" 
a Editurii Gallimard a primit, prin reprezentantul 
ei, medalia jubiliară a colecţiei Biblioteca pentru 
toţi. Ziarul le Monde’ a menţionat evenimentul. 

Mic dicţionar de literatură română, 150 pp., 
Editura Forum, 2000, cuprinde personalităţi, 
publicaţii şi curente literare. Este prezent 
fenomenul din România, ţinuturile româneşti 
din afara graniţelor şi emigraţia românească. 
Informaţia este adusă la nivelul lunii septembrie 
1WV Cercetările au fost făcute la Biblioteca 
Academici Române, la Biblioteca Naţională din 
Parii, la Uniunile Scriitorilor din România şi 
Republica Moldova, la biblioteci din Chişinău şi 
Vâtţeţ. Pe lângă personalităţile literare sunt 
prezenţi şi etnografi, filosofi, lingvişti şi specialişti 
din alte zone conexe literaturii, în tentativa de a 
sesiza ansamblul cultural românesc, deschiderile 
şi orientările lui la sfârşitul mileniului al doilea. 

România viitoare. Interviuri şi teste, 160 pp, Edi- 
tura Eminescu, 2001, cuprinde interviuri luate 
în perioada conflictului iugoslav şi publicate după 
căderea turnurilor gemene din New York. Intre 
alţii, au fost intervievaţi Mns. Octavian Bârfea, 
Augustin Buzura, Constantin Corduneanu, Paul 
Dimitriu, Petru Dumitriu, Mimmo Morina, Jose 4 
Jeronimo Moscardo, Adrian Năstase, Marian 
Papahagi, Liviu Petrescu, loan Aurel Pop, Ion Pop, Jose Augusto Seabra, 
Thomas Sebeok. 

Limite, volum de versuri, Editura Pallas, 2003. Cuprinde poeme strânse 
pe parcursul multor ani, introspecţie şi comentariu marginal al eveni- 
mentelor pe care le-a traversat. Tentativă de a face o contrapondere 
„dinăuntrul fiinţei” celorlalte demersuri culturale. 

I m meu ItnmAiiă h uull/rti mal multe emisiuni, precum şi câteva 

documentare culturale în serial: Cuvinte 
potrivite, emisiune de limba română, de 30 de 
minute, care s-a difuzat in fiecare joi, pe 
canalul 1 al Televiziunii Române, 1995-1996. 

Cuprindea un program de educare a vorbirii 
corecte valabil pentru toţi telespectatorii, ca şi 
Informaţii despre noutăţile în domeniu 
(dicţionare, manuale, cărţi, publicaţii). 

Viaţa in jurul Mediteranci a fost un documentar 
cultural în cadrul emisiunii Cultura in lume: de 
la Dinspre Eden spre mare (despre cetatea biblică 
ti Ihradisului, aflată pe o insulă din Golful iVisic) , 
până la Istoria alfabetelor, cuprinzând vechile 
culturi şi civilizaţii: Mesopotamia, nabateenii 
dvtra). elamiţii şi alte triburi semitice, cetăţile 
bibliei, Egiptul vechi, insulele Mării Mediterane, 
ţicişii, civilizaţia greacă. Această emisiune a fost 
mituirea unor călătorii în ţări din Orientul 
Afniipiat. 

i , i/e Canto a fost o emisiune săptămânală de o 
oi a, ciut s-a transmis pe Canalul 1 al Televiziunii 
Miimrtnc, in perioada 1999-2000. Moderatora 
i , , i , KK'tul Gheorghe Astaloş, invitaţii au fost personalităţi ale vieţii 
. uliul ale, economice, financiare, sportive, muzicale, politice şa.,atâţ 
illu România, cât şi din emigraţia românească, dar şi^ personalităţi 
4 u.il ţinând altor ţări interesate de fenomenul românesc, în tentativa de 
h al n mare a spiritului de toleranţă în abordarea celor mai spinoase 
piui ilcme ale tranziţiei şi integrării Românei în Europa şi în lume. 

1 1 mu i,. nouă a emisiunii Culmra în lume, de numai câteva episoade, pe 

i Iul 2 al Televiziunii Române, anul 2000, a cuprins documentare 

, „Hui ulr precum Gaudi la Barcelona, Mirajul aurului şi Petru Dumitnu. 

ţi IM iii’ M'flZUpf. 

Lumi şi cetăţi, serial transmis pe Canalul 2 al Televiziunii Române, 
2000-2001, a cuprins mai multe documentare despre oraşe europene 
contemporane, cu spiritul lor, care formează, implicit, spiritul unor 
popoare, se constituie ca adevărate ,lumi’ interferenţe, ce dau unitatea 
şi armonia planetară. Printre acestea menţionăm: Cetatea imperfectă: 
Babilon, Parisul invenţiilor, Hundertwasser la Viena. 

Oraşe româneşti, a fost un program desfăşurat în anul 2002, cu difuzare 
pe canalul România Internaţional, coproducţie cu Televiziunea România 
de Mâine. A cuprins episoadele Bucureşti, Târgovişte, Iaşi, Braşov, Sibiu, 
Alba lulia şi Blaj, Timişoara, 71 imu Severin, Constanţa, Pe Dunărea de Jos 
şi în Dobrogea. Ultimul episod a fost dedicat Universităţilor româneşti. In 
paralel, în acelaşi an, s-a difuzat o nouă serie a emisiunii de limba română 
, Cuvinte potrivite, pe canalul România Cultural. 

Bulevardul Artelor a fost un magazin 
cultural desfăşurat în 2003 pe TV 
România Internaţional. Moderator 
Octavian Saiu. El a cuprins eveni- 
mente şi personalităţi care ilustrea- 
ză deopotrivă marile deschideri cul- 
turale ale României, puterea ei de 
receptare a valorilor umanităţiii, ca 
şi de impunere a valorilor proprii. 




NEAPĂRUTE ÎN VOLUME (SELECŢIE) 

Articole, comunicări 

O formulă polifonică: viziunea personajului, în „România literară 

116/1971 

Vocaţia teoriei şi critica ei, în „România literară 24/1973 

la structure de Tunivers dans Ies M6tamorphoses d’Ovide, 1972, 
comunicare susţinută la Congresul Ovidianum, Constanţa, pubicată în 
1976, la Editura Academiei, în volumul dedicat Congreselor 
( ividianum. 

Rubrica „Formule” în revista „Cadran”, 1972, despre posibile relaţii de 
formulă culturală între Valery, Ion Barbu, Baudelaire, Huysmans. 

Grammaire generative transformationelle et psychomecanique du 
luiigage, în „Progresele ştiinţei” 1/1974 
( mica şi ideea de sistem, în „Viaţa românească 5/1975 
( Irietări în cultura contemporană, în „România literară 35/1976 
Relaţia tip/istorie la Garabet Ibrăileanu, în „Limbă şi literatură , voi. 
11/1976 

Synthetic criteriafor a Romanian Literary History, în „Synthesis 1 976 

I o pialectique de l’objet esthetique, comunicare susţinută la al VHI-lea 
Congres de estetică, Darmstadt, 1976 (rezumat şi comentarii în 
Iun ârile congresului, din acelaşi an) 

Despre situaţia literaturii, cărţii şi scriitorilor, în „România literară” 

40/1977 

Plurivalenţa criticii, în voi. Colocviilor revistei „Transilvania”, Sibiu, 1977 
Corni/ Petrescu - Poezia nouă şi criticii noştri (inedit), în „România 
literară” 43/1978 

Cărnii Petrescu - O scrisoare către Nicolae /orga. Pagini din Doctrina 
Substanţei (texte inedite) în „Manuscriptum” 3/1978 
Rdperes comparatistes chez Dimitne Popovici et Tudor Vianu, in „Syn- 
thesis” 1978 

Situarea criticului în actul lecturii, în voi. Colocviilor revistei 
„ IVansilvania”, Sibiu, 1979 

Ion Pillat - Motive populare în poezia cultă (text inedit), în „Ramuri 
5/1979 



Le Mythe de le Genese dans Ies Methamorphoses d’Ovide, 1980, comunicare 
susţinută la Congresul Ovidianum, Constanţa 

Semnificaţia dublului reflex la Mihail Sadoveanu, 1980, comunicare 
susţinută la manifestările Sadoveniana, Piatra Neamţ, publicată în 
„Cronica” 45/1980. 

Tudor Vianu - Trei cărţi româneşti de filosofie (text inedit), în 
„Manuscriptum” 2/1981 

Tudor Vianu - Probleme ale literaturii române în perioada 1900-1944 
(inedit), în „Manuscriptum” 3/1981 

Critica şi criticile ei, în „Viaţa românească” 8/1983 

Scena ca efect de propagare, în „Contemporanul” 14/1984 

A Prophet ofPoetry: Khalil Gibran, în „Romanian News” 4/1984 

O generaţie de creaţie: Promoţia 70, în „Familia” 7/1984 

Tudor Vianu - universul filosofiei, în „Revista de istorie şi teorie literară”, 
2/1984 

Premise (la studiul Mileniul doi văzut de la sfârşit, despre rolul culturii 
române în acoperirea feliei Orient-Ocddent), în „Viaţa românească”10/ 
1985 

Critica despre ea însăşi, în „Caiete critice” 1-2/1985 

Cultura ca istorie sau Abisul păsărilor, comunicare, 1986, publicată în 
volumul Colocviilor revistei „Transilvania”, Sibiu. 

Dimitrie Cantemir - Jurnal persan (text inedit), în „Manuscriptum” 
2/1987 

Poezia ca limită, în „Contemporanul” 33/1987 

Note despre rezerva de viaţă, în .Almanahul Literar al Asociaţiei 
Scriitorilor”, 1987 

Dimitrie Cantemir în Arhiva Grigore Tocilescu - inventar complet, în 
„Transilvania” 6,7,8/1988 

Henri James sau ceea ce găseşti când cauţi într-una, în .Almanahul 
literar al Asociaţiei Scriitorilor”, 1988 

Dimitrie Cantemir şi istoria unei prietenii: Grigore Tocilescu -AL Odobescu 
(inedit), în .Almanahul Convorbiri literare”, 1989 

Descrierea expoziţiei Centenar Mihai Eminescu, în „Revista Muzeelor şi 
Monumentelor” 10/1989 • 


le role de la MerMediterranee dans Thistoriographie de Demetre Cantemir, 
comunicare susţinută la a Vl-a ediţie a Congresului Internaţional de 
Studii Sud-Est Europene, Sofia, 1989 

/ >escrierea Arhivelor Gr. Tocilescu, în „Revue Roumaine dTiistoire” 9/1989 

Wmetre Cantemir et l’esprit venitien reţu par la filiere greque, comunicare 
Iu a VH-a ediţie a Congresului Internaţional de Strudii Sdud-Est 
Europene, Salonic, 1994 

(Cultura şi intelectualii între criză şi globalLsm, în .Adevărul literar şi 
nrtistic”, 3 martie 1996 

l'rtru Dumitriu - Paella, 80pp, inedit, apărut în „ABC”, suplimentul 
/.larului ,Azi”, 2000 

( Convergenţe şi diversităţi în procesul de glohalizare a culturii, comunicare 
susţinută la simpozionul internaţional pe tema Controverse ale veacului 
XXI, organizat de Parlamentul Voivodinei, 2002 

I he importance ofthe continental Iron Gates in the globalization process, 
< i imunicare la Conferinţa The Danube, a rever ofcooperation. Belgrad, 2002 

h trn Dumitriu în dosarele Securităţii, texte inedite, cu Tabel cronologic 
»l un cuvânt înainte (Petru Dumitriu - un mare necunoscut), în „Caiete 
« iltice” 3-5/2003 

Proză 

Mrada, în „Convorbiri literare” 4/1979 

Mnrica, în Convorbiri literare” 9/1979 

întrebarea, în „Convorbiri literare” 10/1980 

i unul de umbră, în Almanahul Vieţii Româneşti”, 1985 

I >i tunuri, în .Album literar”, 1985 

Im eput de petrecere, în Almanahul Ramuri” 1985 

i mamaran, în .Almanahul Vieţii Româneşti” 1986 

l'i iclenii, în „România literară” 1987 

I nmineţile Dianei, în „Luceafărul” 40/1986 

Versuri 

I tbertate, Meşterul Manole, în „Vatra” 5/1977 

lUnmnă, Septembrie, în „Convorbiri literare” 9/1978 

i .<■ iteraţie. Descriere după natură. Peisaj, în „România literară” 37/1980 



Crochiu, Secol, Tinereţe, Respirând, Drum, Târziu, în „România literară” 
38/1983 

Un pom fructifer. Planete, Anabasis, Fuga, în „România literară” 46/1987 

Şi astfel. . ., Regnuri, Anamnesis, Prag, Eminescu, în „România literară” 
39/1989 

Traduceri 

Muhammad Iqbal - Poeme, în „România literară” 46/1977 

Daniel F. Golouye - Superechipajul (proză SF, traducere din franceză), 
în .Argonaut”, 2/1984 

Jean Rousset, selecţie, traduceri şi comentarii, în „Secolul XX” 2/1987, 
număr dedicat Elveţiei 

Trei scrisori veneţiene despre Constantin Brâncoveanu, texte inedite, 
traducere din italiană, în „Magazin istoric” 10/1988 

Scrisori veneţiene despre Dimitrie Cantemir (texte inedite, traducere 
din italiană), în „Manuscriptum” 2/1988 

Richard Matheson - Copilul prea curios (proză SF, traducere din 
engleză), în .Almanahul literar” 1988 

Charles Baudelaire, Cesare Pavese, William Stafford (traducere din 
franceză, italiană, engleză), în „Ramuri” 5/1988 

Kiril Kovalgi (traducere din rusă), în „Ramuri” 4/1989 




DIMITRIE CANTEMIR 



ECATERINA ŢARALUNGA 


2 



DIMITRIE CANTEMIR 


3 



ECATERINA ŢARALUNGA 


4 



DIMITRIE CANTEMIR 


5 



ECATERINA ŢARALUNGA 

6 



DIMITRIE CANTEMIR 


7 


ţ^UVÂNT ÎNAINTA 


popor le dă istoriei - adică timpului - condiţiilor geografice - 
adică spaţiului - atunci interogarea respectivei culturi ar trebui 
să ofere o imagine a însuşi spiritului creator. Aflat în Balcani, 
pe linia care odinioară despărţea dar şi unea Orientul şi Occi- 
dentul, poporul român a produs în plan cultural unele din 
cele mai puternice reacţii de acoperire a faliilor spirituale ce 
puteau produce ruperi de echilibru între cele două spaţii. 
Dimitrie Cantemir ni se înfăţişează astăzi, prin demersul său 
creator, prin întreaga atitudine de om de cultură, ca o astfel 
de reacţie de armonizare spirituală. O armonizare menită să 
dovedească atât Orientului cât şi Occidentului vitalitatea 
poporului capabil s-o afirme. Acesta a fost gândul mai adânc, 
mobilul profund al cărţii care urmează a se înfăţişa cititorului. 
Lui i s-a adăugat supoziţia că trebuie să existe o consecvenţă 
cu sine însuşi a spiritului unui popor, consecvenţă în virtutea 
căreia - în ciuda tuturor modificărilor provocate de timp - 
recunoaştem specificul său. Cum se vede aşadar spiritul 
poporului român din unghiul culturii? Şi dincolo de ce 
modificări ale plafonului cultural continuă să existe unitatea 
sa? Poate fi detectabil acest spirit în creaţia fiecărui om de 
cultură indiferent de domeniul în care lucrează? Este el 
detectabil şi în creaţia lui Cantemir? 

Faptul că ne-am oprit la el pentru a găsi răspuns la toate 
aceste întrebări este numai aparent întâmplător. Dimitrie 
Cantemir se află situat la începuturile însele ale acestui proces 
de conştientizare a unităţii spirituale a poporului român ca 
unitate raportabilă la Orient şi Occident. In plus, a fost un 
personaj enciclopedic, care deci a încercat răspunsuri proprii, 



acă plecăm de la ipoteza că fiecare cultură există ca 
ansamblu de răspunsuri, de soluţii pe care spiritul unui 

soluţii spirituale în mai multe domenii ale cunoaşterii. Aceste 
două considerente ne-au îndemnat să căutăm a evalua 
activitatea lui spre a descifra întregul magmatic al unei epoci 
în faţetele polizate ale unui unic demers creator, spre a lumina 
încă posibilele noastre raportări la acel moment a culturii 
române, moment care poate atesta deci capacitatea universului 
contemporan de a-şi păstra resorturile intime ale unităţii sale 
pe această punte ce comunică în mod real cu trecutul şi, nu 
mai puţin, poate defini capacitatea trecutului de a fi descoperit 
trasee ale permanenţei spirituale în stare să proiecteze în ochii 
contemporanilor noştri întrebări şi răspunsuri viabile. 

Pe lângă aceste motive de ordin intelectual, autoarea s-a 
simţit îndemnată să abordeze acest subiect deloc simplu care 
este creaţia şi personalitatea lui Dimitrie Cantemir în urma 
descoperirii, în fondul de manuscrise al Bibliotecii Academiei 
Române, a unei substanţiale arhive de documente cu privire 
la acest autor rămase de la Grigore Tocilescu, cel ce a fost 
trimis în 1877-1878 de către Societatea Academică Română 
în misiune în Rusia spre a copia manuscrisele cantemiriene şi 
orice alte documente referitoare la autor, la epoca sa şi la istoria 
poporului român. Atât manuscrisele aduse, cât şi raportul 
misiunii, au fost cunoscute de cercetători încă din perioada 
respectivă. Dar arhiva Gr. G. Tocilescu, având înjur de o mie 
de pagini referitoare la Dimitrie Cantemir, a rămas până acum 
necercetată. Ea alcătuieşte principalul dialog al acestei cărţi, 
prezent în structura ei, ca şi în Note şi comentarii. 

In sfârşit, având prilejul să abordeze „pe viu“ unele 
manuscrise cantemiriene datorită unei călătorii în Uniunea 
Sovietică pe urmele lui Tocilescu, spre a stabili poziţia actuală 
în arhive a manuscriselor cantemiriene, autoarea a avut prilejul 
o dată mai mult să mediteze la valoarea acestor scrieri pentru 
lumea contemporană. 

Pentru sprijinul adus la elaborarea lucrării ea aduce 
mulţumirile sale cele mai deferente următoarelor persoane: 
Conf. dr. Ion Ardeleanu, prof. dr. Virgil Gândea, cerc. princ. 
dr. Paul Cernovodeanu, compozitorul Eugeniu Doga, regizorul 
Ion Popescu Gopo, poetul Kirill Kovalgi, K. O. H. V I. Lebedeva, 

dr.Ion Matei, K.H.H. L. Egorova-Semionova, prof. dr. doc. 
membru al Academiei Ştefan Ştefănescu, dr. Gabriel Ştrempel, 
cerc. princ. dr. Şerban Tanaşoca, prof. dr. doc. acad. Radu 
Voinea, preşedinte al Academiei R.S.R. De asemenea, autoarea 
mulţumeşte pentru sprijin următoarelor instituţii: Academia 
RSR, Academia de Ştiinţe a URSS, Biblioteca Academiei RSR, 
Biblioteca „V I. Lenin“ din Moscova, Biblioteca Academiei de 
Ştiinţe din Leningrad, Biblioteca publică „Saltîkov Scedrin" 
din Leningrad, Institutul de istorie „Nicolae Iorga“ din 
Bucureşti, Institutul de studii sud - est europene din Bucureşti, 
Institutul de slavistică şi balcanistică al Academiei de Ştiinţe a 
URSS din Moscova, Muzeul de istorie naţională Bucureşti, 
Muzeul Cărţii Moscova şi revistele: Manuscriptum, Revista 
muzeelor şi monumentelor, Transilvania, Revue Roumaine 
d’Histoire. 

decembrie 1988 

unde de pornire în zorii veacului al XVIII-lea laşul se 
pregătea să înfrunte desele treceri ale polonezilor, 
>r şi altor armate ca un oraş deschis spre câmpie, fără 
ziduri de apărare ori cetăţi fortificate, doar cu cele şase mii de 
case ale sale, în principal de meseriaşi şi negustori, şi cu cele 
douăzeci şi opt de biserici şi mănăstiri, majoritatea având 
călugări greci din ordinul Sf. Vasile 1 . Podeaua de lemn a 
străzilor, plină de noroi la vreme de ploaie şi de praf vara, 
ducea către palatul domnesc. Bordee şi case mai mărunte la 
marginea oraşului, apoi case mai solide, aflate în vecinătatea 
pieţelor unde se vindeau - în prăvălii cu tarabele la drum - tot 
felul de coloniale venite din Asia, mătăsuri şi tafta, toate acestea 
alcătuiau spectacolul ce putea fi văzut de pe dealul unde se 
afla aşezat palatul domnesc, singurul înconjurat de un zid de 
apărare şi de un şanţ cu apă stătută, plină de lintiţă şi de 
broaşte. Pe vremea lui Gheorghe Duca palatul avea o curte 
mare şi pătrată, înconjurată de un zid de pământ bine bătut 
între pari de lemn. Odăile erau joase, căptuşite cu lemn frumos 
lucrat cu înflorituri şi aurit în unele încăperi, cu divane 
acoperite de covoare după moda turcească. Pentru oaspeţii 
mai de vază erau camere zugrăvite în stil olandez şi măsuţe 
cu intarsii, unde li se serveau oaspeţilor votcă şi dulceţuri . 2 
Călugării şi negustorii mişunau pretutindeni, ducând în 
harabale (acoperite ori nu) diverse produse pe care le 
adăposteau în incinta mănăstirilor de teama deselor năvăliri 
ale tătarilor, dar şi ale polonezilor aflaţi în plin conflict cu 
Imperiul Otoman. Pentru restul populaţiei pădurile din preajmă 
ofereau poate aceeaşi siguranţă, dacă nu cumva chiar una mai 
mare decât aceste incinte. 

încă timid, dar cu scopuri bine precizate, iezuiţii poloni îşi 
construiesc după firea şi puterea locului căsuţe acoperite cu 


P 

turcih 

şindrilă şi împrejmuite cu garduri de nuiele, misiuni menite - 
fie şi în perspectivă - să contracareze puternica influenţă a 
ortodoxiei greceşti infiltrată mai de mult şi cu mai multă putere. 
Tentativa iezuită nu este de altfel decât una din înfăţişările 
acelui moment de dezechilibru pe care-1 traversau laşul, 
Moldova, ca şi ţările române în general. Desele schimbări ale 
domnilor atestau nu numai lăcomia crescută a turcilor, dar şi 
motivul acestui fapt: Imperiul Otoman simţea strângându-se 
în juru-i lanţul ce-i ameninţa, din partea Europei, existenţa 
însăşi. Ţările române, gata să-l trădeze, trebuiau ţinute într-o 
veşnică stare de nesiguranţă pentru a nu se mai gândi la altceva 
decât la ziua de mâine. Ne aflăm în pragul instaurării domniilor 
fanariote. Constantin Cantemir, tatăl lui Dimitrie, a domnit în 
Moldova cel mai mult timp în această vreme de nelinişte: între 
1685- 1693. A fost ultimul domn pământean al principatelor 
care a murit pe tronul său. Nu era un domn învăţat, dar deţinea 
în mare măsură arta diplomaţiei. A ştiut să vireze printre 
interesele polonilor, turcilor şi tătarilor fără a pierde nimic 
din ceea ce avea când venise pe tron. 3 La moartea sa domnul 
era încă ales de sfatul boieresc, deşi trebuia apoi confirmat de 
sultan. Aşa se face că fiul său Dimitrie, cel mai mic şi mai 
învăţat, şcolit cu Ieremia Cacavela, 4 a fost ales domn la cei 
douăzeci de ani ai săi. Ahmed al II-lea nu l-a confirmat. Tânărul 
domn, rămas pe tron doar două săptămâni, nu prezenta 
suficiente garanţii politice, mai ales că imperiul urma să susţină 
însemnate bătălii politice la graniţele Poloniei, deci să 
folosească teritoriul Moldovei drept sursă de aprovizionare 
pentru oameni şi cai, precum şi drept zonă de reorganizare a 
efectivelor în caz de înfrângere. Dacă n-ar fi fost serviciile 
personale făcute sultanului, Cantemir tatăl nu s-ar fi bucurat, 
cu opt ani în urmă, de preţuirea sultanului Mahomed al IV-lea. 
Acesta i-a dăruit tronul ca răsplată pentru salvarea haremului 
său din mâna mereu duşmanilor polonezi. Totuşi urmaşul lui 
Mahomed, sultanul Soliman al II-lea, i-a cerut bătrânului 
Constantin Cantemir drept garant pe unul din fii. Astfel, la 
cincisprezece ani, tânărul Dimitrie a luat drumul Constan- 
tinopolului. Avea să rămână acolo vreme de douăzeci şi doi 

de ani. S-a, şcolit la Academia Patriarhiei din Constantinopol 
cu dascăli greci. Chiar lecţiile de muzică şi limbă turcească le-a 
luat nu numai cu dascăli turci, ci şi cu greci renegaţi, rămaşi 
însă, în forul lor interior, eretici faţă de credinţa în Alah şi 
puterea veşnică a Islamului. După moartea lui Constantin 
Cantemir i-a fost preferat la tronul Moldovei Constantin Duca, 
unchiul după mamă al lui Dimitrie. El a domnit până în 1695, 
când în locul lui Ahmed al II-lea a venit pe tron războinicul 
Mustafa al II-lea. Odată cu el a devenit mare vizir sângerosul 
Daltaban Paşa, cunoscător al Cantemireştilor dintr-o vreme 
când haremul lui Mahomed al IV-lea trecuse cu strigăte 
înspăimântate pe teritoriul Dobrogei, căutându-şi salvarea spre 
sud. Ridicării lui Daltaban 6 i-a datorat Antioh Cantemir venirea 
pe tron. Părea să fie pentru otomani un om sigur. Intre 1695 şi 
1700 Antioh a avut libertatea să-şi probeze credinţa faţă de 
stăpânire respectând canoanele tributului crescut la 65 000 
de galbeni anual (de la 4 000 pe vremea lui Bogdan Vodă), 
ajutorul în caz de război cu provizii şi oameni (cam 500 de 
suflete oaste regulată) . In acest interval reprezentantul său la 
Poartă a fost Dimitrie Cantemir însuşi, care şi-a rafinat atunci 
atât mijloacele de persuasiune politică, desăvârşindu-şi 
cunoştinţele în materie de înţelegere a căilor de acces spre 
putere, cât şi cunoştinţele filosofice, lingvistice, artistice. A 
deprins la Academia Patriarhiei ştiinţele: matematica, 
topografia, arheologia, geografia. 7 Nu e greşit dacă afirmăm 
că lui Dimitrie i-a datorat Antioh, în această primă domnie, 
orientarea politicii sale atât faţă de Imperiul Otoman, cât şi 
faţă de alte state. Rafael Leszczynski, tatăl lui Stanislas, viitorul 
rege polon, trecând spre Turcia la 1700 pentru a rediscuta în 
favoarea polonilor unele articole ale tratatului de la Carlowitz 
(evacuarea tătarilor din Bugeac, stăpânirea Hotinului şi 
Cernăuţilor), se opreşte şi la Iaşi. Solul stă la dreapta domnului, 
iar Dimitrie la stânga sa. Discuţia animată pe probleme politice 
condusă de Dimitrie, cunoscător al limbii latine, îl impre- 
sionează pe sol. Spre sfârşitul audienţei acesta e rugat să-şi 
aducă micul grup orchestral, iar acelaşi Dimitrie face remarci 
pertinente în legătură cu muzica europeană şi interpretarea 

ei. In final el pronunţă câteva cuvinte în limba polonă. Raphael 
Leszczynski e astfel impresionat mai mult de Dimitrie decât 
de Antioh. Pentru otomani însă această orientare pro-euro- 
peană nu părea de bun augur. Mustafa al II-lea se grăbeşte 
deci să-l schimbe din nou pe Antioh cu Constantin Duca, ale 
cărui reacţii erau cunoscute dintr-o domnie anterioară şi deci 
puteau fi previzibile. Duca era însă un domn pe care-1 urmăreau 
ghinioanele. El căzuse de la domnie odată cu căderea lui 
Ahmed al II-lea şi avea să cadă din nou odată cu căderea lui 
Mustafa al II-lea. Un nou sultan, o nouă luptă pentru domnie. 
Slăbiciunea ţărilor române faţă de Poartă era, în primul rând 
pentru ele, prilej de nelinişte. Nevoia subterană a unităţii de 
acţiune, a unui spor de putere obţinut în acest fel faţă de 
stăpânirea turcească, îl fac pe Dimitrie Cantemir să viseze la o 
domnie a sa asupra ambelor ţări române. Dar Brâncoveanu 
era un domn puternic şi suficient de bun diplomat pentru a 
împlini el însuşi acest deziderat. In plus, dispunea deja de 
puterea unei domnii, ceea ce nu era cazul lui Cantemir. A reuşit 
deci să-l instaureze domn în Moldova pe Mihail Racoviţă, boier 
de ţară cu sânge cantacuzinesc, cumnat 8 al lui Dimitrie 
Cantemir. Pierzând bătălia politică, tânărul Dimitrie a încercat 
în continuare s-o câştige pe cea culturală. El şi-a descris eşecul 
în Istoria ieroglifică. Se anunţa astfel unul din cele mai de temut 
condee ale vremii. Forţa scrierilor sale ilustrează în fond 
puterea compensaţiilor culturale de care avea nevoie Cantemir. 
După Mihai Racoviţă, deşi continua să fie pretendent la tron, 
Dimitrie a pierdut din nou, de data aceasta în favoarea fratelui 
său Antioh, venit a doua oară domn în virtutea principiului 
otoman că ceea ce este cunoscut e de preferat faţă de ceea ce 
e cu desăvârşire nou. Dimitrie continuă să spere că, în timp ce 
fratele său va domni în Moldova, el însuşi va fi domn al Ţării 
Româneşti. Precedentul existase: Ieremia şi Simion Movilă. 
Dar Brâncoveanu, intuind direcţia acestui vânt contrar, îl va 
rechema în ţară pe Toma Cantacuzino 9 , capuchehaia sa la 
Poartă - şi va lua măsuri pentru ca pe tronul Moldovei să vină 
din nou Mihai Racoviţă. Lunga domnie a lui Ahmed al IlI-lea 10 
a permis nu numai finalizarea politicii turceşti faţă de ţările 

române în sensul pe care şi-l propusese de mult - instaurarea 
domnilor fanarioţi - ci şi grăbirea acţiunii acestor state mici în 
sensul desprinderii lor de lanţul otoman. O primă venire pe 
tronul Moldovei a lui Nicolae Mavrocordat, fiul lui Alexandru 
Mavrocordat Exaporitul, 11 anunţă deja acest dublu fenomen. 
Mavrocordat a domnit prima oară doar un an: 1709 - 1710. 
Lipsa lui de calităţi ostăşeşti, flagrantă în bătălia Cameniţei, i-a 
făcut pe turci să încerce o variaţie. E în sfârşit adus pe tron 
Dimitrie Cantemir. A obţinut domnia printr-o filieră complicată, 
care presupunea sprijinul hanului tătar Develt Ghirai (1707-1713), 
al cărui mare haznedar, Davul Ismail Efendi, fusese elevul lui 
Cantemir întru arta tanburului. Cu şcoala protocolului Otoman 
bine deprinsă, dar cu sufletul rămas la suferinţele patriei sale, 
Cantemir nu se sfiieşte să joace - aparent - pe cartea lui Ahmed 
al IlI-lea, iar în fond să caute o soluţie pentru a-şi împlini ceea 
ce considera misiunea sa de suflet: eliberarea ţării de sub 
dominaţia otomană, revenirea ei la prerogativele pe care le 
avea pe vremea marelui Ştefan. Ochii lui Cantemir privesc 
deopotrivă harta Europei şi Asiei. El simte faptul că pentru 
marele imperiu începuse declinul. Pierderea unor poziţii 
însemnate ale acestuia în Europa şi Asia nu-i era străină. Simte 
de asemenea că ţările europene încep să intre în mari sisteme 
de alianţe antiotomane, modificându-şi astfel propriile graniţe. 12 
Nu vrea ca patria sa să rămână în afara acestor alianţe. Ideea 
Daciei unite îl captivează. Momentul când Carol al XH-lea se 
află prizonier în Bugeac i se pare favorabil declanşării unui 
război ruso-turc. Rusia, angajată în marele război al nordului, 13 
încerca să păstreze cu orice preţ pacea cu turcii. Dar Carol al 
XH-lea nu făcea mai puţin parte din peisajul nordic cu care 
Rusia se confrunta de mai mulţi ani. Capturarea lui era prin 
urmare o mare tentaţie. Pe de altă parte otomanii, ştiind mai 
puţin apărate aceste poziţii dinspre Polonia, încearcă recu- 
cerirea teritoriilor pierdute. Se conturează astfel conflictul de 
la Prut. Pentru ca imaginea să sa fie mai aproape de adevăr, 
trebuie să-i adăugăm configuraţia forţelor în primăvara lui 
1711. Ruşii deplasaseră o parte a efectivelor din nord conduse 
de brigadieri care vor deveni mai târziu amirali sau conducători 

de armate. Exemplul lui Cernîşev 14 , a cărui corespondenţă e 
cunoscută, este edificator în acest sens. Petru I însuşi spera, 
folosindu-se de alianţa cu ţările române, să opună turcilor o 
rezistenţă suficient de mare spre a-i potoli mai mult timp şi 
spre a-şi elibera astfel forţele necesare frontului deschis în nord. 
Armata otomană stă în espectativă dincolo de Dunăre, măsu- 
rând cu prudenţă distanţa până la poziţiile ruseşti şi continuând 
să mizeze pe proviziile din teritoriile româneşti. Brâncoveanu 
înclina şi el spre alianţa cu Rusia, dar numai atât cât se putea 
fără a-şi compromite poziţia faţă de sultan ori de Iosif al II-lea 
de Habsburg. Era credincios propriei sale politici de păstrare a 
echilibrului, adică, în fond, a domniei. Toma Cantacuzino în 
schimb se aliază deschis cu Rusia. Dimitrie Cantemir l-a primit 
pe Castriot, un cleric trimis de Brâncoveanu pentru tratative, 
dar n-a primit propunerea ca domnul muntean să mediteze 
între ruşi şi otomani. S-a aliat cu Toma Cantacuzino, unchiul 
soţiei sale, candidat la tronul Ţării Româneşti şi împreună au 
declanşat tratativele cu Petru I . 15 Cantemir a avut grijă să 
formuleze toate doleanţele care însemnau pentru el eliberarea 
Moldovei de otomani şi păstrarea independenţei sale faţă de 
orice altă putere. Tratatul de la Luţk , 16 important pentru Can- 
temir întrucât stipula domnia ereditară a Cantemireştilor (fapt 
de care Neculce nu pomeneşte în Letopiseţul său probabil 
fiindcă nu văzuse versiunea originală a tratatului), nu avea de 
fapt valabilitate în condiţiile date, deoarece, în calitatea sa de 
principat tributar Imperiului Otoman, Moldova n-avea dreptul 
să încheie acorduri pe cont propriu. De altfel, încheierea 
tratatului nici n-a dus la declanşarea operaţiilor militare. Toma 
Cantacuzino a fost cel care a asediat şi cucerit Brăila, în oastea 
generalului rus Ronne. In această situaţie armata otomană a 
intrat în teritoriile româneşti pe podul construit în acest scop 
(ce-i drept cu tergiversări) de Brâncoveanu. Cantemir n-a putut 
asigura, aşa cum se angajase, provizii suficiente pentru armata 
rusă. Ruşii înşişi nu erau suficient de buni cunoscători ai tacticii 
şi strategiei otomane, forţele lor erau incomparabil mai mici, 
terenul nu era favorabil unei lupte dusă în condiţii inegale . 17 
In câteva zile soarta războiului s-a decis în favoarea otomanilor. 

Cantemir, care se grăbise crezând că împlineşte astfel un destin 
istoric, a fost silit să-l urmeze pe Petru I în Rusia, împreună cu 
4 000 de oameni, împlinindu-şi mai departe doar propriul său 
destin. 18 

laşul a rămas în continuare deschis spre câmpia de unde-1 
băteau toate vânturile istoriei. Era un oraş pe care nu-1 puteau 
apăra atât armele, cât spiritul locuitorilor săi, acest focar al enti- 
tăţii naţionale, singura armă de care va mai dispune în continuare 
Dimitrie Cantemir, rămas până la sfârşitul vieţii (21 august 1723) 
pe teritoriul Rusiei, locuitor al unui alt imperiu decât cel 
otoman, dar rămas în spirit pentru totdeauna moldovean şi 
român. I-a urmat la domnie din nou Nicolae Mavrocordat. 

Peste această parte de lume începe zona de umbră a 
domniilor fanariote. Lunga noapte otomană se va termina abia 
după Unirea Principatelor, în a doua jumătate a secolului al XIX- 
lea (1877). Neliniştită şi neliniştitoare, umbra lui Cantemir a 
continuat să colinde spiritele tuturor în momente hotărâtoare. 
Hronicul său, intrat în biblioteca de la Blaj 19 , a fost cartea de 
căpătâi a membrilor Şcolii Ardelene în bătălia pentru drepturi 
naţionale. Paşoptiştii îşi vor aminti de Cantemir cel care simţise 
nevoia să ofere patriei sale un lob egal între naţiunile europene 
în marile alianţe antiturceşti. Cât despre războiul de inde- 
pendenţă, el nu era decât consfinţirea a ceea ce Cantemir 
considerase totdeauna sensul vieţii sale. 

înfrânt pe deplin în plan politic, demersul lui Cantemir s-a 
dovedit pe deplin fecund, vreme de secole, în plan spiritual, 
într-o vreme de mari rupturi pe harta Europei, atunci când 
unitatea ei spirituală se făurea cu greu, pe fondul bătăliilor 
creştinătăţii contra Islamului, el a ilustrat cu strălucire naşterea 
conştiinţei de sine a unui popor, fundamentul naţiunii române 
moderne. Ceea ce pierduse cu sabia, Dimitrie Cantemir a 
câştigat cu condeiul. Tot ceea ce a scris atestă conştiinţa faliilor 
adânci la toate nivelele existenţei sociale, politice, religioase, 
economice, culturale, ca şi dorinţa de a arunca punţi pe dea- 
supra lor. Aceste două elemente - conştiinţa şi aspiraţia - 
constituie, de multe ori, singurele căi de acces spre unitatea 
personalităţii lui Cantemir. Dar urmându-le drumul plin de 

sinuozităţi, ne simţim pe deplin răsplătiţi. Din negura celor 
trei secole care ne despart de eruditul domn moldovean se 
ivesc în lumina clară a sfârşitului de veac douăzeci întrebările 
şi frământările unui spirit înrudit cu noi. Timpul, spaţiul, istoria 
şi semenii au orientat creaţia sa. Circumscrise momentului când 
a trăit sau vizionare, trasând linii luminoase în istoria poporului 
român, soluţiile cantemiriene merită să fie receptate astăzi nu 
numai ca fapt încheiat, ci şi ca mesaj. Este mesajul operei sale. 

Lucrările lui Dimitrie Cantemir Prima clarificare de care 
socotim că are nevoie cititorul se referă la stadiul actual de 
cunoaştere şi valorificare a lucrărilor ce ne-au rămas de la 
învăţatul moldovean, deoarece acestea constituie principalul 
plafon de referinţă în paginile care urmează. Au circulat pe 
seama lui, ca şi a scrierilor sale, în decursul veacurilor, tot 
felul de legende; majoritatea pronunţate cu intenţii benefice 
la adresa autorului şi operei, dar şi vizând diferite alte scopuri, 
după momentul istoric şi calitatea cercetării. S-a alcătuit astfel, 
cu vremea, un adevărat scut protector care ne lasă cu greu să 
pătrundem în miezul operei propriu-zise şi să-i urmărim ideile 
directoare. El este cu atât mai dificil de înlăturat cu cât limba 
scrierilor lui Cantemir nu este tocmai la îndemâna celui 
interesat să le parcurgă. In sfârşit, operaţiile de desprindere a 
scrierilor originale dintre apocrife n-au fost nici ele dintre cele 
mai uşoare şi au cerut trudă îndelungă, din partea unor oameni 
calificaţi în multe domenii. Beneficiem de munca lor, ca şi de 
întreaga contribuţie a interpretărilor de tot felul 20 . Problema 
cea mai importantă devine justa selectare a materialului aflat 
la îndemână. 

In 1698, pe când Dimitrie Cantemir avea 25 de ani, a 
publicat prima lucrare, la Iaşi, în limbile română şi greacă. 
Era Divanul sau Gâlceava înţeleptului cu lumea sau Giudeţul 
sufletului cu trupul. Unitatea ei surprinzătoare, ca şi stilul şi 
problematica ne lasă să bănuim că nu e vorba şi despre prima 
încercare de acest fel. Fiind totuşi prima lucrare cunoscută şi 
publicată la vremea ei, a intrat astfel în bibliografia lui Dimitrie 
Cantemir. S-a bucurat de o răspândire relativ mare pe teritoriul 

de limba română şi greacă, circulând în copii manuscrise, tot 
astfel cum a circulat în copii şi în traducere arabă 21 . Multă 
vreme ediţia cea mai cunoscută la noi a Divanului a fost aceea 
din 1878, în transcriere cu alfabet latin, deşi în grafia dificilă 
impusă de Societatea Academică. 22 Este vorba despre volumul 
al V-lea ale ediţiei Operele Principelui Demetriu Cantemiru. 
Ultimele ediţii de care beneficiem Sunt două: una din 1969, 
apărută la EPL, întocmită de Virgil Gândea şi una apărută în 
1974, la Editura Minerva, ca prim volum al ediţiei de Opere 
complete, ediţie îngrijită tot de Virgil Gândea şi încă 
nefinalizată. Nici una din aceste ediţii nu reproduce şi textul 
grecesc. Ele conţin transliterarea în alfabet latin (conform 
normelor actuale) a textului scris cu chirilice. Manuscrisul 
original al Divanului nu s-a găsit. Pentru ediţiile actuale 
menţionate mai sus baza a constituit-o textul românesc tipărit 
la Iaşi în 1698. Cât despre versiunea grecească, o parte dintre 
cercetători consideră că ea a fost făcută de altcineva, prin 
traducerea textului cantemirian românesc. In ce ne priveşte, 
considerăm că ambele versiuni i-au aparţinut autorului, 
deoarece desenele executate de Cantemir pentru Divan au în 
chenar text în ambele limbi, ceea ce înseamnă că au avut în 
vedere ambele versiuni. Divanul n-a fost o scriere izolată în 
contextul creaţiei lui Cantemir. Prin factura sa filosofică ea se 
prezintă doar ca o piesă dintr-un ansamblu mai larg, care l-a 
preocupat pe autor toată viaţa, dar cu precădere până în 1714. 
Un prim grupaj important al lucrărilor de acest fel datează de 
la 1700, urmând în ordine după Divan. Este vorba în primul 
rând despre lucrări scrise ca urmare a educaţiei primite de la 
Cacavela. S-a găsit de pildă manuscrisul, copiat de mâna lui 
Cantemir, al unei lucrări a lui Cacavela însuşi -Institutio logices 
ad mentem neotheoricum philosophorum. 23 Acest manuscris 
atestă o direcţie anume a studiului, bazată pe logica aristotelică - 
mai exact aristotelismul scolasticii medievale - în confruntare 
cu doctrina creştină. Aflat în circulaţie printre profesorii 
Academiei din Constantinopol, numele lui Jean Baptiste van 
Helmont, 24 puţin luat în consideraţie de contemporanii săi 
occidentali, este folosit mult în Orient pentru că ideile sale se 

conjugă bine cu intenţiile educativ-religioase ale ortodoxiei 
greceşti. învăţăcelul Dimitrie Cantemir scrie Index tractatum 
ex operibus van Helmontii excerptorum, solummodo ad phisica 
pertinentium (Catalog de scrieri din operele lui Van Helmont 
numai spre interesul ştiinţelor naturii) . Acest manuscris, găsit 
de Tocilescu în aceeaşi bibliotecă unde se află lucrarea lui 
Cacavela copiată de Cantemir, atestă nu numai pătrunderea 
lui, obturată de grila ortodoxiei greceşti, spre cultura 
occidentală - ne aflăm în plin veac cartezian - dar şi măsura 
în care Cantemir se formează în alţi parametri decât spiritul 
european al vremii, adică măsura în care va încerca, pe 
parcursul vieţii, să se apropie de acest nivel al Europei, să 
renunţe la balastul religios în favoarea rigorii ştiinţifice. în 
ceea ce-1 priveşte pe J.B. van Helmont, el este receptat de 
Cantemir mai ales graţie unei sinteze specifice acestui învăţat 
între principiile fizice ale ştiinţelor naturii şi cele filosofice ale 
scolasticii medievale, treaptă intermediară între raţionalismul 
care se impunea în Europa şi nevoia bisericii creştine de 
pretutindeni de a învălui logica în aura dubitativului. Astfel, 
după ce copiază textele altora, Cantemir întreprinde o operaţie 
de desprindere parţială de model. El întregeşte un text copiat 
printr-unul propriu, scris atât în latină, cât şi tradus în română, 
în aceeaşi bibliotecă a Academiei teologale se păstra 
manuscrisul intitulat Ioannis Baptistae van Helmont toparchae 
in Merode Royerborch, Oorshot, Pellines etc. Phisices Universalis 
Doctrina et Christianae fidei congrua et necessaria philosophia. 
Encomium in authorem et virtutem doctrinae eius moldavo 
idiomate interpretatum (Doctrina fizicii universale şi filosofia 
subînţeleasă şi necesară a credinţei creştine a lui Jean Baptiste 
van Helmont, toparh în mănăstirile Royerborch, Oorshot, 
Pellines etc. Lauda cătră izvoditoriu şi cătră virtutea învăţăturii 
lui). Lauda, tradusă de Cantemir însuşi din latină în română, 
este semnul încă timid al exprimării unei atitudini, chiar dacă 
laudative. Era în fond un gen literar (de sorginte bizantină) şi 
folosirea lui semnifica descoperirea unei căi de traversare de 
la problemele generale ale ştiinţelor naturii la cele spirituale 
ale individului. Cantemir intuia un drum spre căutarea de sine. 

De altfel, prima lucrare în întregime originală din acest grup 
de lucrări datând de la 1700, adică Sacro Sanctae Scientiae 
Indepingibilis Imago, tomus primus quo comprehenduntur 
theologo-phisices principis sacra (Imaginea de nezurgăvit a 
ştiinţei sacre, voi. I, care cuprinde principiile sacre ale teologo- 
fizicii) este revelatoare în acest sens mai ales prin scrisoarea 
pusă în faţă şi adresată dascălului Cacavela, scrisoare cu 
valoare de explicare a întregului demers. Textul acestei lucrări 
a fost tradus o singură dată în limba română, ed. Ancora, 1928, 
cu titlul neadecvat Metafizica şi fără respectarea criteriilor unei 
ediţii ştiinţifice. Lipseşte scrisoarea către Cacavela gândită de 
autor ca prefaţă a lucrării. 25 Totuşi, fie şi la o privire sumară, 
cititorul îşi poate da seama în ce măsură Divanul şi Metafizica 
ilustrează un univers comun de preocupări. Ambele texte au 
drept scop găsirea mijloacelor şi punctelor de sprijin pentru 
desăvârşirea de sine, pentru fortificarea unei linii de conduită 
etice, ştiinţifice şi nu în ultimul rând religioase. Cu aceasta 
grupul lucrărilor datând din jurul anilor 1700 şi găsite de 
Tocilescu la Biblioteca Academiei de teologie din Moscova a 
fost epuizat. Ceea ce nu înseamnă că în perioada respectivă 
Cantemir n-a mai finalizat şi alte lucrări. Faptul că toate 
manuscrisele aparţinând începuturilor lui Cantemir se află în 
arhive ruseşti denotă că autorul lor le-a purtat cu sine în exil, 
acordându-le deci o mare importanţă. Cantemir avea, ca orice 
om modern, cultul cuvântului scris şi conştiinţa existenţei sale 
în plan cultural. El a dus cu sine, după mărturia fiului său 
Antioh făcută într-o scrisoare către Voltaire, şi culegerea de 
melodii însemnate cu notaţia muzicală pe care-o inventase 
pentru muzica turcească 26 . Cantemir a compus în jurul anului 
1700 mai mult de o sută de melodii pentru tanbur, cu text sau 
fără, în stil tradiţional. Pagina de echivalenţe între modurile 
turceşti şi cele europene, găsită de Tocilescu în Collectanea 
orientalia şi publicată în voi. VII al ediţiei de Opere a Societăţii 
Academice, nu aparţine autorului. In Rusia metoda lui Cante- 
mir n-a fost cunoscută. El s-a mai ocupat puţin de muzică, 
inventând un instrument de măsurare optică a înălţimii sune- 
telor, instrument pe care-1 descrie în Historia incrementorum 

atque decrementorum... Acesta nu s-a păstrat. Cât despre 
manuscrisul original al tratatului de muzică turcească, Kitâbu 
ilm’i musikî ala veghi maksus (în alte versiuni Tarifu ilm’i musikî 
ala veghi kurufat, tradus „Cartea ştiinţei muzicii după felul 
literelor"), se află la biblioteca Institutului de turcologie din 
Istanbul. Versiunea românească a tratatului, ca şi o parte a 
culegerii de cântece, în transcripţie europeană, au fost publicate 
la noi în 1973 la Editura muzicală. 

Datată de către majoritatea cercetătorilor ca aparţinând 
anului 1701, lucrarea Compendiolum Univerae Logices 
Institutiones (Compendiu despre doctrina logicii universale), 
găsită de Tocilescu în Biblioteca Arhivelor principale din 
Moscova (poziţia actuală n-o cunoaştem), aparţine prin 
conţinut perioadei precedente, fiind inspirată de acelaşi context 
în care logica aristotelică se confrunta cu religia creştină de 
tip oriental. De altfel lucrarea şi este în principal o logică. In 
ordinea lucrărilor lui Cantemir semnificaţia ei este mai mult 
aceea a desăvârşirii unui instrumentar de argumentare cu care 
autorul va lucra apoi toată viaţa. Acest manual plin de definiţii 
ajută adesea la înţelegerea sinuozităţilor gândirii cantemiriene 
în probleme fundamentale de istorie şi politică. Lucrarea n-a 
fost încă tradusă în româneşte. Ediţia de Opere a Societăţii 
Academice a publicat textul latinesc în volumul al Vl-lea, 1883. 
Volumul cuprinde şi două desene alegorice considerate de 
Tocilescu a fi cantemiriene, deşi nu indică unde le-a găsit. 
Ţinând seama de faptul că autorul a ilustrat toate lucrările 
mai însemnate cu desene proprii, credem că Tocilescu le-a găsit 
chiar printre manuscrisele lucrărilor. 

In afara preocupărilor filosofice şi artistice ale acestei 
perioade, când se îmbină desăvârşirea studiului cu primele 
manifestări scrise, Cantemir este cât se poate de interesat de 
politică. El fusese ostatic şi devenise apoi capuchehaie, adică 
ambasador, un personaj care avea deschise o serie de căi de 
manevră în ce priveşte politica Moldovei faţă de Sublima 
Poartă, cât şi faţă de Ţara Românească şi alte state europene. 
Faptul că nu el, ci fratele său Antioh devenise domn, poate în 
virtutea dreptului de primogenitură, nu părea să-l încânte. Visa 

în taină la domnie şi acţiona în acest sens. Suferea înfrângeri 
şi credea în victorii pe acest teren veşnic nisipos al politicului. 
Lucrarea sa din 1705, cunoscută sub numele de Istoria ierog- 
lifică, este numai pentru noi cei de azi un roman, o problemă 
de literatură pur şi simplu. Pentru Cantemir era o alegorie 
politică transcrisă cu mijloace artistice. Chiar insistenţa lui 
asupra ideii de lectură cifrată indică sensul real al lucrării. El 
voia să lase un document asupra evenimentelor istorice, să-şi 
justifice demersul şi să explice motivele pentru care nu se putea 
pronunţa mai clar fără primejdie. Titlul complet al cărţii - 
Istoria ieroglifică în douăsprezece părţi împărţită, aşijdere cu 
760 de sentenţii frumos împodobită. La începătură cu scara a 
numerelor dezvelitoare. Talif... indică o acţiune dublă a 
autorului. El n-a neglijat stilul de dragul informaţiei brute şi 
nici informaţia de dragul naraţiunii. A pus „sentenţii" 
moralizatoare ca formă educativă derivată din faptele însele 
şi un dicţionar de neologisme la început, primul de acest fel la 
noi. Cuvântul „talif" este scris cu caractere arabe, iar dubla 
folosire a literelor alfabetului slavon, ca litere şi cifre, este 
baza cheii de lectură a numelor proprii. După cuvântul „talif" 
numele însuşi al autorului este scris în acest fel pentru a indica 
cheia de descifrare. La rândul lor numele, odată decodificate, 
înfăţişează, după pilda fabulei orientale, animale şi păsări, 
adică un cod secund. Toate acestea presupuneau din partea 
cititorului un ridicat nivel de cunoaştere şi indică mai ales 
dorinţa lui Cantemir de a impune un standard de lectură decât 
convingerea că el există. Adresabilitatea în epocă a lucrării 
era foarte restrânsă. Istoria ieroglifică nu s-a bucurat însă de 
norocul Divanului. O parte din cei vizaţi, inclusiv fratele său 
Antioh, trebuie că s-au opus publicării. Şi Istoria a rămas în 
manuscris la Biblioteca Arhivelor principale din Moscova 
(actual Arhivele de Stat pentru Acte Vechi) unde ajunsese prin 
donaţia consilierului aulic Nicolae Bantîş-Kamenski, nepotul 
după mamă al Cantemireştilor, donaţie făcută în 1783. 
Manuscrisul a rămas astfel până în 1878, la misiunea lui Gr. 
Tocilescu în Rusia. Acesta a adus în ţară copia textului şi el s- 
a publicat în ediţia de Opere a Societăţii Academice voi. VI, 

1883. După facsimile făcute ulterior s-a publicat la EPL, ediţia 
din 1965 a lui R R Panaitescu şi I. Verdeş. E ultima de care 
beneficiem. Din aceeaşi arie de preocupări şi aproximativ din 
acelaşi interval face parte şi planul Constantinopolului şi al 
împrejurimilor, lucrat probabil până la 1707 şi numit astfel 
prin contaminare cu versiunile tipărite în rusă şi engleză. In 
fond este o foarte amănunţită hartă strategică (înjur de 150 
de toponime) . Sunt indicaţi curenţii marini de pe Bosfor, cei 
mai mici afluenţi, denivelările de teren, pâlcurile de pomi în 
împrejurimile asiatice şi europene ale fostului Bizanţ (care, 
evident, după Cantemir trebuia recâştigat de creştini, urmaşi 
ai fostului Imperiu Roman din care făcuse parte şi Dacia). 
Harta, gravată de A. R Zubov, se afla în Biblioteca Statului 
major din Petersburg (actual la Biblioteca Academiei de Ştiinţe 
din Leningrad). Nu se ştie unde se află harta manuscrisă 
originală. Placa lui Alexei Zubov e depusă la Ermitaj, în 
versiunea engleză a Istoriei Imperiului Otoman unul din cele 
două desene marginale lipseşte (desenul portului). Vâlsan, 
comentând în 1924—1925 în „Lucrările Institutului de geografie 
al Universităţii din Cluj“, opera de geograf a lui Cantemir, 
publică versiunea engleză a hărţii. Gr. Tocilescu a găsit la 
Petersburg gravura lui Zubov şi la 1898 coresponda încă pentru 
a intra în posesia unei copii după această versiune. Originalul 
este intitulat în arhivă Tljian KoHcmanmuHonojifi ujiu 
Lţapuzpada urnce npewde napupaemcsi Bu3anmusi, dpeejie 
Me Buzoc, 3aeoeean MyxaMedoM emopbLM jibema, 
zocnodna 1453 . Muecepa mcisi 29 , napucoeaHHbiu Kmi3eM 
JţuMumpueM KanmeMpoM, Cm. IleTepSypr. (Planul 
Constantinopolului sau Ţarigradului care înainte se chema 
Bizanţ, iar în vechime Vigos; a fost luat cu război de Mahomed 
al Il-lea în anul 1453, luna mai, 29; ridicat de Principele 
Dimitrie Cantemir) 27 . Faptul că harta este lucrată în acelaşi 
interval cu Istoria ieroglifică este atestat şi de o surprinzătoare 
apropiere între desenul alegoric care ilustrează Cetatea 
Epithymiei (Constantinopolul) în Istorie şi respectiva hartă. 
Desenul înfăţişează Bosforul exact în aceeaşi manieră ca şi 
harta (tehnica haşurilor, simbolizarea apei) . 

Cu aceasta prima perioadă a activităţii lui Cantemir ia 
sfârşit. Era un om pe deplin format, iar scrierile sale atestă 
toate direcţiile pe care anii viitori le vor împlini, în ciuda 
evenimentelor de natură să tulbure făurirea unei opere scrise. 
Din păcate contemporanii n-au fost în măsură să judece decât 
foarte puţin din această operă. Chiar urmaşii au intrat târziu 
în posesia unora dintre lucrări. Câteva din ele sunt până astăzi 
cvasinecunoscute cititorului român. Vom încerca să proiectăm, 
după aproape trei veacuri, pentru contemporanii noştri, 
ansamblul unei opere şi personalitatea făuritorului ei plecând 
de la ipoteza că barierele timpului au fost pe măsura mărimii 
creaţiei şi că ne aflăm în faţa unuia dintre cele mai înalte piscuri 
din câte a ridicat cultura omenească în această parte de lume 
într-o vreme traversată de falii dintre cele mai adânci. 

Urmează o perioadă mai puţin propice creaţiei şi mai 
adecvată manifestărilor publice. Este perioada când a devenit 
domn al Moldovei, adică din toamna lui 1710 până la vara lui 
1 71 1 . N-a scris atunci lucrări închegate şi ample, dar a înfăptuit 
un act politic decisiv pentru evoluţia lui viitoare. In afara actelor 
de cancelarie care atestă o direcţie reformatoare în ce priveşte 
punctele de sprijin ale domniei în mica boierime, a unor corecţii 
de procedură juridică, Dimitrie Cantemir şi-a manifestat 
opţiunile în acest interval prin ceea ce numim tratatul de la 
Luţk şi manifestul către popor, ca si printr-o serie de acte de 
cancelarie privind politica internă a Moldovei. Textul tratatului 
este cuprins în Diploma lui Petru I dată domnitorului moldo- 
vean. 28 Manifestul domnului către poporul Moldovei în limba 
română, ca şi manifestul ţarului, nu s-au păstrat. Cele două 
exemplare latine de la Record Office şi respectiv British 
Museum din Londra publicate în ediţia lui Gr. Nandriş din 
Revue des etudes roumaines pe 1953 conţin de fapt una şi aceeaşi 
scrisoare a lui Cantemir către Petru I din perioada războiului, 
scrisă în latină. Textul real al manifestului în limba latină, „ad 
usum Europae“, e cel publicat în Documentele Hurmuzachi, 
voi. I, 1886, pp. 936-937, copiat de Al. Odobescu de la 
Biblioteca Naţională din Paris. 

A urmat exodul în Rusia şi, pentru Cantemir, ultima parte 
a vieţii, când a scris lucrările cele mai importante. Această 

parte poate fi împărţită în două perioade distincte. Prima 
începe cam la 1714, când Cantemir a venit de la Harkov la 
Moscova şi apoi la Petersburg şi ţine cam până la războiul 
austro-turc din 1718. A doua începe la 1718 şi ţine practic 
până la sfârşitul autorului, adică în 1723 (21 august, Dimit- 
rovka). Prima din cele două perioade debutează prin textul 
scris de Cantemir în greacă al Panegiricului şi cel latin numit 
Monarchiarum Phisica Examinatio, ambele pronunţate de fiul 
său Şerban, în vârstă de şapte ani, cu ocazia sărbătorilor de 
iarnă ale anului 1714, în faţa lui Petru I, căruia tânărul Şerban 
le şi dedica. Dar, prin ideile afirmate, prin ţinuta şi subtilitatea 
lor filosofică, toţi cercetătorii au căzut de acord în a recunoaşte 
mâna tatălui, care debuta astfel în societatea petersburgheză. 
Trebuie să menţionăm că până în prezent se ştia numai despre 
Panegiric că a fost dedicat ţarului. Dar, la Biblioteca Academiei 
de ştiinţe din Leningrad, am găsit în cursul anului 1988 
manuscrisul autograf al ambelor lucrări, legate împreună în 
mătase verde cu flori imprimate în ţesătură. Pe prima copertă, 
într-o inimioară decupată din hârtie, se află dedicaţia către 
ţar în limba rusă, făcută de prinţul Şerban Cantemir. Urmează 
textul grecesc al Panegiricului, apoi traducerea lui rusă. După 
aceea, textul latin al lucrării Monachiarum..., urmat de traduce- 
rea lui rusă. Totul e scris de mâna lui Cantemir, cu desenele 
foarte fin executate în tuş negru, acelaşi tuş cu care e scris şi 
textul, încadrat într-un chenar fin trasat. Mai pe larg despre 
aceste manuscrise la locul cuvenit. Titlul grecesc al 
panegiricului, rămas inedit până la publicarea lui în 1981 de 
către E. Lozovan (RIDS nr. 92), alături de versiunea latină 
(copiată şi de Tocilescu dar nepublicată în ediţia de Opere) 
este următorul: ITexpco xe 7tp(oxco ’Y7tepYaA,rivoxdx(o Kaî 
TaKupcoxaxco Eua£(3ex NtKxiţKai EdctcXock vtKtoxdxco 
AuxoKpdxop Ae5rc6xr| Kax 'AvxxXr|7txopx auxoxî IlavriY'upxKov... 

Titlul continuă cu textul, nefiind separat de el prin sens. 29 
In versiunea latină textul poartă titlul Petro Primo Hyper- 
serenissimo et potentissimo Pio, Victori et Clementissimo 
Imperatori Domino et Protectori Suo Panegyricum holocaustum 
humillime litat et offert, Inclitae et Theophruritae Phalangis 

Sanctae Metamorphoseos miles necnon Sacri Rossiaci Imperii 
Princeps et Moldav (i) ae Hospodarowicz, servus deditus, 
Serbanus Cantemyr, in Burgos S. Petri anno Partu Virg(inis) 
1714 Mart (ii) in eunte septimo aetatis suae hellenica dialecto 
peroratum (Panegiric lui Petru I, superserenisimul, virtuosul, 
învingătorul şi preaîndurătorul împărat, stăpânul şi apărătorul 
său, jertfă, în chip prea umil îi face şi îi oferă oşteanul renumitei 
şi închinatei armate a sfintei prefaceri şi de asemenea Principe 
al Sacrului Imperiu Rus şi Prinţul Moldovei, sclav devotat 
Şerban Cantemir, în Sanct Petersburg, în anul părţii Fecioarei 
1714, martie, în această vârstă a sa de şapte ani, rostit în limba 
grecească) . Evident, titlul latin aparţine unei copii traduse de 
altcineva decât de Cantemir, fiind şi tipărit, alături de versiunea 
rusă, în 1714, la Petersburg. Dincolo de forma savant compusă, 
ca o „captatio benevolentiae“, răzbate dorinţa domnului mol- 
dovean de a vorbi curţii marelui ţar în limbajul unei culturi 
superioare, menită să impună pe Cantemir cel format la Bizanţ 
acestei noi capitale, a cărei glorie era abia în formare (oraşul 
fusese înfiinţat de Petru I şi devenise capitală de câţiva ani) . 
Dovada continuităţii de preocupări o constituie desfăşurarea 
ulterioară de forţe în planul creaţiei cantemiriene. Cât despre 
Monarchiarum Phisica Examinatio, a doua lucrare dedicată 
ţarului alături de Panegiric, adică „Examinarea fizică a monar- 
hiilor", Gr. Tocilescu n-a găsit manuscrisul original şi nici copii 
ale lui. A emis ipoteza că ar fi trebuit să figureze în Biblioteca 
Academiei teologale din Moscova şi a susţinut, fără a cunoaşte 
textul, că este vorba despre volumul al II-lea, anunţat de autor, 
al lucrării Sacro Sanctae Scientiae Indepingibilis Imago. Ambele 
afirmaţii s-au dovedit a fi eronate. Traducerea românească a 
acestei lucrări s-a publicat în revista Studii. A fost făcută de 
Şulea Firu. Tot el a publicat şi versiunea latină a textului. 30 
Editorul nu indică nicăieri sursa după care traduce şi nici nu 
vorbeşte despre manuscrisul ori tipăritura care i-au permis 
editarea şi traducerea. Notele marginale ale textului latin, cu 
trimiterile bibliografice ale autorului, n-au fost menţionate. 

Anul 1714 a fost şi acela al alegerii lui Cantemir ca membru 
al secţiei de orientalistică a Academiei din Berlin. A considerat-o 

el însuşi deschidere spre Europa. Şi-o dorise de mult, cores- 
pondenţa o atestă din plin. Ca şi testamentul de altfel. I-a oferit 
deci Academiei cele mai exacte informaţii despre ţara sa şi 
problemele ei. încă înainte de 1714, probabil pe baza informa- 
ţiilor culese când era domn, ba chiar mai înainte, a alcătuit 
harta Moldovei. Impulsul trebuie să i-1 fi dat alcătuirea la 1700 
de către Constantin Cantacuzino Stolnicul a hărţii Ţării 
Româneşti. Originalul hărţii Moldovei, 510 X 385 mm, se află 
la Biblioteca Naţională din Paris. A fost tipărită prima oară în 
1737 în Olanda şi a stat apoi la baza Atlasului Europei al lui 
d’Anville, alcătuit la jumătatea secolului al XVIII-lea. în România 
harta a fost reprodusă de trei ori, în alb-negru, în format redus, 
în volumul I, 1872, al seriei de Opere scoase de Societatea 
Academică, în Memoriile Secţiunii istorice seria III, t. VI, 1927 
şi în ediţia Descrierii Moldovei, editura Academiei RSR, 1973. 
Titlul cu care figurează în Biblioteca din Paris este Principatus 
Moldaviae nova § accurata Descriptio delineate Principe 
Demetrius Cantemirio (Descrierea Principatului Moldovei nouă 
şi exactă desenată de Principele Dimitrie Cantemir). Alcătuirea 
hărţii, la un deceniu după aceea a lui Constantin Cantacuzino 
Stolnicul (pentru Ţara Românească) vădea o acţiune dacă nu 
conjunctă, totuşi conştient îndreptată spre cunoaşterea situaţiei 
ţărilor române, aflate sub dominaţie otomană, de către 
popoarele europene. Toată această mişcare se desfăşura în 
contextul mai larg al alianţelor antiotomane. Lucrarea pe care 
Cantemir a alcătuit-o pe baza acestei hărţi, scrisă în latineşte 
tot pentru Academia din Berlin, 31 se numeşte Descriptio Moldaviae 
(Descrierea Moldovei). Ea a fost terminată în 1714. Manus- 
crisul original se află la arhiva Institutului de orientalistică 
din Leningrad. S-a publicat pentru prima oară la Frankfurt şi 
Leipzig în 1771. în traducere românească a apărut întâi cu 
titlul Scrisoarea Moldovei, la Iaşi, în 1825. Prima ediţie ştiinţifică 
a fost aceea a Societăţii Academice din volumul I de Opere, 
1872 (versiunea latină) şi voi. II, 1875 (versiunea română). 
Ultima ediţie de care beneficiem este aceea a editurii Academiei 
din 1973, text bilingv, ediţie alcătuită de Gh. Guţu şi Ion Verdeş. 
Acestei perioade considerăm că aparţine şi invenţia despre 

care am pomenit mai sus, a unui instrument de măsurare optică 
a înălţimii sunetelor, metodă fină de cuantificare pentru foarte 
numeroasele măsuri din muzica orientală. Nimeni n-a încercat 
să-l refacă. In continuare Dimitrie Cantemir îşi va reorienta 
grabnic eforturile după vânturile prielnice şi mult mai 
pertinente ale istoriografiei. 

Două direcţii importante urmează istoriografia cante- 
miriană. Sunt direcţii conjuncte prin unghiul de atac, deşi diferă 
prin specific. Una se referă la studiile legate de Imperiul 
Otoman, alta la cele legate de istoria propriului său popor. 
Cercetătorii Sunt unanim de acord în a afirma existenţa unei 
versiuni iniţiale a Istoriei Imperiului Otoman, versiune mult 
redusă ca proporţii - primii patru sultani - şi sensibil diferită, 
prin modul de tratare a materialului, de versiunea finală. Ea 
s-ar fi numit De stătu politico Aulae Othomanicae (Despre starea 
politică a Curţii otomane) şi s-ar fi pierdut în naufragiul pe 
care şalupa cu lucrurile lui Cantemir l-a suferit pe Marea 
Caspică la întoarcerea din expediţia persană - 1722). 32 După 
alţi cercetători, această lucrare ar fi cuprins aspecte diferite 
faţă de Istoria cunoscută a Imperiului Otoman, şi anume o 
descriere - aşa cum indică titlul - a stării politice de declin a 
acestuia. Optăm pentru această versiune deoarece titlul însuşi, 
faptul că autorul a luat lucrarea cu sine într-o campanie de 
cucerire a unor zone aflate sub influenţa Imperiului Otoman, 
intenţionând probabil să folosească argumentele ei în 
manifestele ţarului către populaţiile locale, pledează pentru 
acest lucru. Totuşi nu putem, în absenţa textului, decât să facem 
presupuneri. Cantemir însuşi, în jurnalul său de campanie, 
care cuprindea şi relatarea naufragiului, nu pomeneşte decât 
de faptul că lucrurile sale „au rămas pe şalupa lui Volînski“ 33 , 
fără a oferi vreun amănunt în legătură cu aceste lucruri. Intre 
1716-1718 a scris Historia Incrementorum atque Decremen- 
torum Aulae Othomanicae (Istoria creşterilor şi descreşterilor 
Curţii Otomane) a cărei copie manuscrisă se afla la Biblioteca 
Academiei de Ştiinţe din Petersburg, iar originalul scris de 
Cantemir a fost descoperit de Virgil Cândea în Statele Unite. 34 
Gr. Tocilescu a copiat textul aflat la Petersburg, iar Virgil Cândea 

l-a descoperit şi facsimilat pe cel original. Prima ediţie a lucrării 
a fost traducerea engleză. Ea a apărut în 1734 la Londra graţie 
lui Antioh Cantemir, fiul domnitorului care a furnizat tradu- 
cătorului Tindal textul original. I-a asigurat, vreme de un secol, 
autorului ei o supremaţie europeană absolută în probleme de 
orientalistică. In limba română textul a fost tradus o singură 
dată, după copia lui Tocilescu, şi anume în volumele III— IV ale 
ediţiei de Opere a Societăţii Academice în 1876. Despre 
profunzimea şi semnificaţiile acestei lucrări s-a scris de multe 
ori, de către cercetători români şi străini. Vom relua problema 
în acest studiu la locul cuvenit. Istoria Imperiului Otoman, titlul 
sub care este cunoscută îndeobşte la noi lucrarea lui Cantemir, 
aminteşte şi de un desen alegoric al autorului, simbolizând 
creşterea Imperiului, asemănătoare coroanei unui copac 
crescut din inima unui om adormit (primul sultan) şi învăluind 
cele trei personaje aflate în centrul imaginii (continentele unde 
se întindea imperiul: Asia, Africa, Europa) cu ramurile sale 
care poartă în loc de frunze şerpi. Acest desen nu s-a publicat 
însă în ediţia Istoriei Imperiului Otoman în nici una din 
versiunile epocii, deşi legenda e relatată în text, ci el a ilustrat 
Sistemul sau întocmirea religiei muhammedane, versiunea rusă 
din 1722. Istoria lui Cantemir a fost, în versiune rusă, postumă 
şi nici un exemplar n-a ajuns până la noi. 35 Rezultă deci că 
autorul a folosit desenul la Sistemul său (gravura Iui A. R 
Zubov) . In ediţia românească desenul s-a publicat tot în fruntea 
Sistemului, în 1977, la editura Minerva. 

Cealaltă serie de preocupări istoriografice din această 
perioadă se referă la istoria Moldovei şi a poporului român în 
general. Acest trunchi principal de preocupări este secondat 
de lucrări mai mici, menite să arate importanţa şi rolul (în 
trecut şi viitor) al casei Cantemir în istoria poporului român. 
Din 1716-1717 datează ciornele care au pregătit Hronicul lui 
Cantemir. Una se numeşte Historia Moldo-Vlachica, datează 
din 1716 şi este un rezumat latinesc al viitorului hronic. 
Originalul se află la Arhiva Centrală de Stat pentru Acte Vechi 
a URSS, de unde a fost adus un xerox după care Dan Sulşanski 
a alcătuit ediţia din 1983 (voi. IX, Partea I, original latinesc şi 

traducere, editura Academiei RSR). Existenţa acestui 
manuscris atestă dorinţa iniţială a lui Cantemir de a-şi scrie 
lucrarea referitoare la teritoriul şi poporul vechii Dacii iniţial 
în limba latină „ad usum Europae“. De altfel, aşa cum arată 
corespondenţa. Academia din Berlin aştepta această lucrare 
(pe care diverşi membri ai ei o numeau De Dacia. 1 Cantemir a 
început această lucrare mergând şi pe o cale diferită de Historia 
Moldo-Vlachica, aşa cum se vede din ciorna intitulată De 
Antiquis et Hodiernis Moldaviae Nominibus (Despre numele 
vechi şi actuale ale Moldovei). Originalul manuscris se află 
tot în Arhiva Centrală de Stat pentru Acte Vechi a URSS şi a 
fost publicat, în latină şi română, tradus de Dan Sluşanski în 
acelaşi volum IX, partea I, editura Academiei RSR, 1983. O 
versiune românească anterioară acesteia este cea a lui G. Pascu, 
datând din 1923. Ulterior acestei scrieri Cantemir realizează 
faptul că demersul său este sortit unei minime rezonanţe. 
Eliberarea de otomani nu se anunţa atât de grabnică pe cât 
sperase. Prin urmare, nu atât Europa cât propriul său popor 
trebuia înarmat cu argumentele necesare pentru a răspunde 
poziţiilor adverse ale diverşilor istoriografi care, din interese 
deosebite, minimalizau ori denigrau trecutul poporului român 
şi drepturile lui. Cantemir se gândeşte să procedeze astfel nu 
numai pentru edificarea contemporanilor lui de pe întinsul 
Europei, ci şi pentru a produce argumente care să poată fi 
folosite de propriul său popor în marile bătălii ale istoriei. In 
acest sens a făcut cuvenitele precizări în Pridoslovia hronicului. 
A scris între 1717-1718 această lucrare fundamentală pentru 
români, folosită ca sursă de inspiraţie de către toţi corifeii Şcolii 
Ardelene şi numită Hronicul a vechimii romano-moldovlahiloi ; 
întâi pre limba latinească izvodit, iară acmu pre limba 
românească scos cu truda şi osteninţa lui Dimitrie Cantemir, 
voievodul şi de moşie domn a Moldovei şi svintei rosieşti împărăţii 
cneaz. Manuscrisul original a fost găsit de Gr. Tocilescu în 
biblioteca Arhivelor principale din Moscova şi copiat. In 
principal după această copie s-a alcătuit ediţia din 1901, 
concepută ca volumul al VlII-lea de Opere scos la editura 
Societăţii Academice. Ediţia a fost alcătuită de Gr. Tocilescu 

însuşi, prin confruntare cu copia ediţiei scoasă la Iaşi în 1837 
pe baza exemplarului existent la biblioteca seminarului din 
Blaj. Ediţia lui Tocilescu este ultima de care beneficiem. 38 
Paralel cu aceste preocupări Cantemir a scris Vita Constantini 
Cantemirii Cognomento Senis Moldaviae Principis (Viaţa lui 
Constantin Cantemir numit cel Bătrân, domnul Moldovei), 
1716-1717. Manuscrisul autograf a fost găsit de Gr. Tocilescu 
în Biblioteca Academiei de Ştiinţe din Peters-burg 39 şi editat 
de el, numai în versiune latină, în volumul al VH-lea din ediţia 
de Opere a Societăţii Academice, 1883. Traducerea românească 
a textului s-a publicat în colecţia „Scriitori români" a editurii 
Minerva în 1973 şi aparţine lui Radu Albala. A fost făcută 
probabil după textul latin tipărit de Tocilescu în voi. VII al 
ediţiei de Opere. Textul în rusă s-a tipărit în 1783 de T. S. 
Bayer cu titlul Hcmopun o mu3hu u dejiax MOJidaecKozo 
zocnozapa khh3h KoHcmanmuHa KanmeMupa. C 
poccuucKUM nepeeodoM u c upudocjioeusi Knsi3eu 
KanmeMupoe (Ilep. H.H. BaHMbiui-KaMeHCKuu) 40 şi cu 
prefaţa lui N. N. Bantâş-Kamenski referitoare la genealogia 
Cantemireştilor. Lucrarea ne informează despre originea şi 
nobleţea familiei, despre vitejia lui Constantin Cantemir (motiv 
central al alegerii sale ca domn) şi este, în totalitate, o pledoarie 
pentru drepturile urmaşilor săi de a domni, ba chiar de a domni 
ereditar, aşa cum fusese consfinţit prin tratatul de la Luţk. 
Diverşi cercetători afirmă că ar mai fi existat două texte apar- 
ţinând lui Cantemir şi care erau fiecare o pledoarie pentru 
nobleţea originară a poporului român. Unul s-ar fi numit De 
origine Nostrae Gentis (Despre originea neamului nostru) şi 
altul Moldaviae Nobilitatis Genealogia (Genealogia familliilor 
boiereşti din Moldova). In ambele cazuri există argumente 
pro şi contra. Astfel, faptul că una din tezele pe care le combate 
Hronicul este aceea a provenienţei poporului român din tâlhari 
aduşi de romani pe teritoriul Daciei spre a o coloniza, este 
cert. Pornind de aici pare plauzibil ca autorul să se fi preocupat 
mai pe larg de demonstrarea nobleţii originare a poporului 
român în general şi a moldovenilor în special. De asemenea, 
în acest context este plauzibil iarăşi să fi încercat demonstrarea 

nobleţii propriei sale familii ( Vita Constantini Cantemirii chiar 
atestă această preocupare). Ceea ce pare mai puţin probabil, 
mai ales în ce priveşte Moldaviae Nobilitatis Genealogia, este 
ca aceste lucrări să se fi pierdut în naufragiul de la Marea 
Caspică. Fiindcă legăturile lor cu conţinutul expediţiei ruse 
Sunt atât de vagi, încât probabil Cantemir nu le-ar fi luat cu 
sine. Dacă însă ţinem cont de corespondenţa lui Cantemir, şi 
anume de acele scrisori în care el solicită ţarului trecerea 
numelui unor boieri care-1 însoţiseră în exil în Cartea 
genealogiei familiilor nobile ale Rusiei, ceea ce presupunea 
câştigarea unor drepturi egale cu ale nobililor ruşi, atunci ar fi 
fost posibil ca el să fi luat cu sine astfel de lucrări spre a i le 
arăta ţarului. Oricum bio-bibliografia lui Cantemir din 1726, 
găsită de Tocilescu în corpusul a ceea ce se numea în arhivă 
Collectanea orientalia, nu conţine nici o referire la astfel de 
titluri. Orice fel de argumente pro sau contra am folosi, fapt 
este că nu dispunem de aceste lucrări şi nici de relatări în 
legătură cu conţinutul lor. Grigore Nândriş, care a încercat să 
refacă după Şt. Ciobanu şi după alte surse repertoriul de nume 
al familiilor boiereşti care-1 însoţiseră pe Cantemir ajunge la 
102 nume. 41 Dar ele trebuie să fi fost mai multe, deoarece 
oastea care l-a însoţit iniţial era de 4 000 de suflete. 42 In sfârşit, 
ultima lucrare care aparţine acestei perioade de până la 1718 
şi poate fi alăturată prin conţinutul ei celor ce însoţesc marele 
trunchi al istoriografiei cantemiriene, este Jfuenbie 
pedojuopuu npaeednazo Bomum om Mu^enusi na (paMUJiuio 
KanmaKy3UHbix e Banaxue cjiaenbLX u EpaHKabany 
(Minunatele revoluţii ale dreptei răzbunări a lui Dumnezeu 
împotriva Cantacuzinilor vestiţi în Ţara Românească şi a lui 
Brâncoveanu) .Probabil manuscrisul original, dacă a aparţinut 
lui Cantemir, a fost în limba română sau latină. Titlul aminteşte 
foarte exact de acela al lucrării lui Del Chiaro. Tot ce-a găsit 
Tocilescu şi a adus în ţară a fost versiunea rusă a acestui text, 
pe care el îl consideră cantemirian. L-a copiat din TKypnajib. . . 
IJempa BejiuKozo publicat lâ Petersburg în 1772. De altfel, 
Tocilescu văzuse şi manuscrisul jurnalului lui Petru I la 
Biblioteca Academiei de Ştiinţe din Petersburg, reperând acolo 

textul cantemirian. Tocilescu a şi adus în ţară un exemplar al 
ediţiei princeps a jurnalului (două volume) şi l-a depus la 
Biblioteca Academiei, unde se află şi acum. 43 Textul s-a tradus 
în română în ediţia de Opere a Societăţii Academice în voi. al 
V-lea, 1878. După tonul pătimaş, e posibil ca traducerea rusă 
să fi accentuat unele asperităţi ale textului. Traducător va fi 
fost Ivan Ilinski, secretarul particular al lui Cantemir, îndrumat 
chiar de autor, deoarece ştia probabil latină 44 (nu şi în română) . 
Este iarăşi plauzibil ca textul să nu fi fost scris înainte de 1719-1 720, 
deoarece e pomenită venirea Păunei Cantacuzino, văduva 
domnului Ştefan, în Rusia, la 1719 când speranţele lui Cantemir 
de a reveni domn în ţările române aveau motive să fie apărate. 
Probabil doamna Păuna a adus şi lucrarea lui Del Chiaro. 

Ultima perioadă de creaţie începe pentru Cantemir după 
războiul austro-turc din 1718. îşi pusese în el mari speranţe în 
ce priveşte modificarea echilibrului european astfel încât ţările 
române să fie într-o situaţie mai favorabilă eliberării de 
Imperiul Otoman. Rămânea în continuare interesat de recâş- 
tigarea tronului. 45 Soarta războiului, ca şi refuzul lui Petru I 
de a-i îngădui un drum pentru tratative, dacă nu la Viena cel 
puţin prin Polonia în Transilvania, 46 l-au edificat însă pe deplin 
în ce priveşte raportul de forţe dintre Habsburgi şi Rusia, dintre 
el însuşi şi ţarul Rusiei. A renunţat deci la un demers care 
părea fără sorţi de izbândă. S-a căsătorit cu Anastasia 
Trubeţkaia 47 , fiica prinţului Trubeţkoi, personaj însemnat al 
nobilimii ruse, fost ambasador al Rusiei în Suedia într-o 
perioadă marcată de războiul nordului. Cantemir a încercat 
astfel, cel puţin aparent, soluţia adaptării sale la situaţia de 
membru al societăţii ruse. 48 Europenizat până şi în vesti- 
mentaţie, primeşte în vizită pe ducele de Holstein, care-şi 
pierduse ducatul în urma aceluiaşi război al nordului, precum 
şi alte personaje de vază ale înaltei societăţi ruse. Cu mijloace 
noi, în calitate de senator, a căutat să servească fie şi mediat 
scopurilor Moldovei şi poporului român. Considera că baza 
religioasă comună între Rusia şi poporul vechii Dacii poate fi 
un punct de pornire în alianţa antiotomană. A intervenit deci 
în discuţiile epocii în această problemă a religiei. Tendinţa 

reformatoare a lui Teofan Prokopovici, primul în ierarhia 
bisericii ruse, tendinţă potrivită cu ansamblul reformelor lui 
Petru I numai până la un punct, deoarece urmărea subor- 
donarea puterii religioase celei laice, trebuie să fi fost unul 
din motivele de fond ale acţiunii lui Cantemir. Al doilea ţine 
de însăşi esenţa afirmaţiilor lui Teofan Prokopovici făcută în 
Catehismul său. Este vorba despre o anumită înclinaţie care 
lui Cantemir i se părea primejdioasă, de acceptare a unor 
principii educative formulate de catolici. Pentru Prokopovici, 
format în Italia, trebuie să fi fost vorba de preluarea unei 
metodologii educative. Pentru Cantemir, educat la Constan- 
tinopol în spiritul apărării bisericii greceşti ortodoxe de orice 
infiltraţii ale bisericii creştine occidentale, ideile lui Teofan 
Prokopovici au funcţionat ca un semnal de alarmă. Originalul 
latin al scrierii lui Cantemir se află la Biblioteca Lenin din 
Moscova. O copie a fost adusă încă de Tocilescu. Traducerea 
rusă a textului a fost făcută de Ivan Ilinski (probabil). Ea a 
circulat în manuscris încă din 1720. Titlul originalului este 
Loca obscura in Catechisi quae ab Anonymo Authore slaveno 
idiomata edita est et ‘Ilepdoe ypenbie ompoKOMb’ intitulata 
est, delucidata authore Principe Demetrio Cantemirio (Locuri 
obscure în Catehismul tipărit în slavoneşte de un autor anonim 
sub titlul ‘Prima învăţătură pentru prunci, iar acum clarificat 
de Principele Dimitrie Cantemir). Teofan Prokopovici, care nu- 
şi semnase lucrarea, nu va uita totuşi acest afront. In calitatea 
sa de primat al Sf. Sinod Rus se va opune apariţiei Sistemului 
religiei muhammedane şi numai intervenţia expresă a ţarului, 
care avea nevoie de informaţia cuprinsă în text pentru expediţia 
caspică, a făcut ca lucrarea să se publice în 1722. 49 Textul latin 
al lucrării Loca obscura nu s-a publicat niciodată în România. 
Singura traducere existentă datează din 1973. 50 

In continuare, aşa cum am arătat mai sus, preocupările lui 
Cantemir au păstrat această tentă de polemică religioasă, dar 
s-au orientat împotriva islamismului, înfăţişarea religioasă sub 
care s-a cristalizat mai întâi spiritul european, 51 sentimentul 
apartenenţei la o entitate continentală care trebuia să păstreze 
echilibrul planetar în favoarea sa şi împotriva pretenţiilor 

otomane, nu i-a rămas străină lui Cantemir. El a încercat deci 
să propună Imperiului Rus această versiune, aflată de altfel în 
circulaţie, care justifica o campanie precum aceea persană, 
purtată sub drapelul creştinilor care voiau să se elibereze de 
otomani în numele unităţii lor religioase, dar şi al apartenenţei 
la fostul Imperiu Roman de Răsărit. 62 Ţinuta europeană a Rusiei 
lui Petru I, mai ales din cauza reformelor masive la toate 
nivelele vieţii sociale, îl făcea pe Cantemir să considere că nu 
se înşală în demersul său. El încercase să capteze atenţia ţarului 
prin teoria din Monarchiarum Phisica Examinatio. A continuat 
cu afirmaţiile referitoare la Imperiul Otoman ca uzurpator al 
drepturilor Imperiului Roman. Să nu uităm că Dacia însăşi 
făcuse parte din acest Imperiu Roman, chiar îi furnizase 
împăraţi şi prin urmare recucerirea fostelor lui graniţe de către 
o putere contemporană, intrată în marele sistem de alianţe 
antiotomane, nu făcea decât să redeschidă discuţia cu privire 
la drepturile popoarelor care aparţinuseră fostului Imperiu 
Roman. Tezele Hronicului, privite în această perspectivă, capătă 
o dimensiune nouă, iar nota polemică la adresa punctelor de 
vedere răuvoitoare despre originea poporului român, a terito- 
riului locuit de el şi a continuităţii pe acest teritoriu, îl luminează 
odată în plus. Lămuririle pe care Cantemir se consideră chemat 
să le ofere Rusiei în legătură cu religia musulmană întregesc 
nu numai Istoria Imperiului Otoman, ci şi acest demers politic 
pe care-1 viza. A scris, înainte de 1722, dar e de presupus că 
după încheierea păcii de la Nystadt (1720), Curanus, o schiţă 
iniţială a viitorului Sistem al religiei muhammedane. Acest text 
latinesc conţine cărţile I, II şi IV ale viitorului Sistem. El s-a 
tradus în 1927 la Cernăuţi în limba română într-o ediţie fără 
pretenţii, cu titlul Despre Coran. Tocilescu a găsit Curanus în 
biblioteca Arhivelor principale din Moscova. El a copiat doar 
30 de coli din cele 120 găsite. Alţi cercetători ulteriori afirmă 
că ar fi existat un text cu titlul generic De muhammedana 
religione deque politico-musulmane gentis regimine (Despre 
religia mahomedană şi despre regimul politic al poporului 
musulman). Această lucrare ar fi fost concepută în două părţi: 
prima era sistemul religiei mahomedane, iar a doua, nescrisă 

de autor, ar fi avut drept obiect substratul religios al regimului 
politic la populaţiile turcice în general şi în Imperiul Otoman 
în special. Titlul, afirmă respectivii cercetători, ar fi fost De 
regimine othmanidum politico. De regimine Othmani Imperii 
(Despre regimul politic la otomani. Despre regimul Imperiului 
Otoman.) In sfârşit, alţi cercetători presupun că şi această a 
doua parte ar fi fost scrisă şi s-a pierdut în naufragiul de pe 
Marea Caspică. Numele ei ar fi fost însă De stătu politico Aulae 
Othomanicae (Despre starea politică a Curţii Otomane). Ea ar 
fi fost o schiţă de lucru a Istoriei Imperiului Otoman. Biografia 
lui Cantemir din 1726, menţionată şi mai sus, nu se referă la 
acest titlu. Dincolo de întreaga aglomerare de supoziţii care 
învăluie singurul text ferm cantemirian, Historia Incremen- 
torum atque Decrementorum..., rămâne sugestiv faptul că toate 
aceste presupuneri creează în fapt punţi de trecere între acest 
text şi Sistemul religiei muhammedane, tipărit în 1722 la 
Petersburg cu titlul Kuuza cucmuMa unu cocmosmue Myxa- 
MMedaucKou penuzuu (Cartea sistemului sau întocmirii 
religiei muhammedane) . Versiunea rusă a stat la baza versiunii 
româneşti din 1977 (comparată cu textul numit Curanus) 
scoasă la editura Minerva sub îngrijirea lui Virgil Cândea, cu 
titlul Sistemul sau întocmirea religiei muhammedane. Dacă a 
existat un original latin al lucrării, el nu s-a găsit până astăzi. 

Ultimele preocupări ştiinţifice ale lui Cantemir Sunt legate 
de expediţia persană a lui Petru I. A fost o activitate nefinalizată 
de autor (din cauza morţii sale), rămasă în bună parte sub 
formă de schiţă de lucru şi proiect de perspectivă. Prin urmare 
concluziile pe care le putem trage nu Sunt definitive. Chiar 
titlurile lucrărilor Sunt cele care figurează în arhive şi nu cele 
date de autor. Grigore Tocilescu a găsit în 1878, la Biblioteca 
Academiei de Ştiinţe din Petersburg, sub titlul comun 
Collectanea orientalia, pe care l-a păstrat în volumul al Vl-lea 
al ediţiei de Opere, 1883, mai multe texte desemnate ca 
aparţinându-i, majoritatea, lui Cantemir. Biografia cu tidul Vita 
Principis Demetrii Cantemirii s-a stabilit ulterior că n-a fost 
scrisă de autor, ci puţin după moartea sa, în 1726. Principalul 
argument în acest sens l-a constituit lista de titluri din final, 

destul de aproximativă. In afara ei mai există două texte: 
Demetrii Cantemirii Principis Moldaviae schedis autographis 
( Schiţe autografe ale principelui Moldovei Dimitrie Cantemir) 
şi Ex eiusdem Demetrii Cantemirii schedis manuscriptis regiones 
quae ab Baku circa littus Caspium usque ad Czircassos 
extenduntur (Din aceleaşi schiţe manuscrise ale lui Dimitrie 
Cantemir şi despre regiunile care se extind de la Baku în jurul 
Caspicii până la caucazieni) 53 . Primul dintre aceste manuscrise 
conţine o încercare de fixare în spaţiu şi timp a dinastiei lui 
Ghirai, hanul tătarilor (dinastie din care se trăgea - cf. Vita 
Constantini Cantemiri - dar nu şi cf. adevărului istoric - stirpea 
lui Cantemir însuşi), de descriere a evoluţiei ulterioare a 
tătarilor (cum au cuprins regiunea Moscovei etc.). In cel de-al 
doilea text e descrisă situaţia geografică a zonei unde avea loc 
expediţia, în principal împrejurimile Derbentului, ca şi 
monumentele sale şi porţile de acces spre exterior. Se 
pomeneşte despre zidul care fusese construit de cei vechi 
(probabil Cyrus) pentru a separa ţinuturile perşilor de ale lui 
Hakan. Cantemir considera că a descoperit ruinele acestui zid. 54 
Tocilescu a publicat şi numeroase inscripţii, desene după detalii 
arhitectonice şi de artă, schiţe de hărţi executate de Cantemir 
chiar în cursul expediţiei. Ele figurează în Opere voi. VII, 1883, 
ediţia Societăţii Academice. Collectanea orientalia, aflată în 
întregime în acelaşi volum, e publicată numai în latină. 55 O 
altă parte a textelor, sau poate şi acestea, au stat la baza lucrării 
lui T. S. Bayer, fost profesor al copiilor lui Cantemir, devenit 
mai târziu membru al Academiei din Petersburg. Acesta a 
sintetizat informaţia provenită de la Cantemir, ceea ce 
precizează chiar în introducerea lucrării obţinute astfel şi 
publicată în 1726 cu titlul De muro Caucaseo (Despre zidul 
caucazian) la Petersburg. Textul s-a retipărit în 1771 la Halle. 
Gr. Tocilescu nu ştia despre el. Se pot recunoaşte uşor ideile 
lui Cantemir în legătură cu necesitatea restabilirii în drepturi 
a popoarelor care aparţinuseră fostului Imperiu Roman de 
Răsărit. Felul cum e folosită argumentaţia pentru a veni în 
sprijinul acţiunii Rusiei ne trimite cu gândul la misiunea lui 
Cantemir în cadrul respectivei expediţii: el a fost responsabil 

pentru partea civilă (ca şef al Cancelariei) alături de contele 
Tolstoi 56 , în timp ce amiralul Apraxin 57 se ocupa de partea 
militară. Cercetările lui Cantemir s-au materializat şi în 
executarea unor hărţi ale zonei caucaziene. In afara celor 
cuprinse în Collectanea orientalia mai există două hărţi, una 
descoperită de geograful Vâlsan la Biblioteca Naţională din 
Paris cu titlul dat la înregistrare Charta major continens 
delineationem muri illius vasti in dorso Caucasi protensi (Harta 
mare cuprinzând schiţa zidului celui mai întins de pe coasta 
Caucazului). Vâlsan dă dimensiunile originalului, 62 x 58 cm 
şi menţionează, în descrierea publicată în Lucrările Institutului 
de geografie a Universităţii din Cluj, 1926, că respectiva hartă 
a intrat în Franţa prin Olanda, graţie lui Antioh Cantemir, ca 
şi harta Moldovei. 88 Descoperirea în 1986 a originalului 
cantemirian înregistrat la Biblioteca Academiei din Leningrad 
cu numele pe care i I-a dat geograful francez Delisle - Mur 
aupres de Derbent par Prince Cantemir - ne face să credem - 
de altfel George Vâlsan a avansat această ipoteză - că lucrările 
cartografice cantemiriene la Marea Caspică au interesat nu 
numai geografia rusă a epocii, ci şi pe cea franceză. Hărţile lui 
Cantemir, în totalitatea lor, au servit lui d’Anville pentru 
alcătuirea marelui atlas al Europei. Această hartă înregistrată 
de Delisle are dimensiunile 63,2 x 51,2 cm. 

Din aceeaşi sferă de preocupări, deşi puţin diferite prin 
conţinut, Sunt cele care preced ori se desfăşoară în paralel cu 
expediţia din 1722. E vorba despre alfabetul cu caractere 
orientale alcătuit de Cantemir în vederea primei tipografii 
portabile astfel specializate din Rusia. Ea a fost instalată pe 
un vas cu fundul plat, aşa cum erau navele de luptă ruseşti ale 
vremii. Fusese lucrată la Preobrajenskoe în vederea tipăririi 
manifestelor pentru populaţiile locale. Nu s-a păstrat nici un 
exemplar din aceste manifeste al căror text, aşa cum reiese 
din scrisori, a fost tipărit de Cantemir la Astrahan (fără probabil 
a-1 fi şi compus) 59 . In schimb s-a semnalat existenţa la 
Hunterian Museum Library din Glasgow a caracterelor de literă 
aparţinând tipografiei lui Cantemir. Ele au fost probabil extrase 
după singura pagină rămasă a Catehismului în limba persană 

şi rusă (trimisă, susţin cercetătorii, spre aviz Sfântului Sinod) . 60 
Titlul sub care figurează în bibliotecă acest alfabet este 
Alphabetum Arabicum ex typographia Demetrii Cantemiri 
Principis Moldaviae. In catehismul pentru populaţiile din zona 
orientală Cantemir trebuie să-şi fi dezvoltat principiile 
educative pe care le susţinuse în Loca obscura. 

In sfârşit, am menţionat mai sus existenţa unui jurnal al 
expediţiei persane ţinut de Cantemir şi care ne-a parvenit 
numai prin intermediar şi fragmentar. Prin confruntare cu 
jurnalul secretarului particular al lui Cantemir, cunoscut sub 
numele de Notationes quotidianae, ca şi cu alte informaţii de 
epocă (jurnale, consemnări, acte oficiale) se pare că existenţa 
unui jurnal cantemirian nu poate fi contestată. 61 Ceea ce a 
mai lăsat Dimitrie Cantemir este o corespondenţă relativ 
bogată. Se cunosc azi 98 de scrisori, cele mai multe fiind 
publicate de Şt. Ciobanu în anexa lucrării sale cu privire la 
Cantemir. Aceste scrisori Sunt scrise fie în latină, fie în română, 
greacă, rusă. Ultimele menţiuni în legătură cu corespondenţa 
lui Cantemir, inclusiv refacerea repertoriului, se află la sfârşitul 
revistei Dacoromania nr. 2/1974. Mai trebuie să menţionăm 
testamentul lui Dimitrie Cantemir - legatar universal Petru I - 
dar actul e trimis Ecaterinei I. El conţine ultimele dorinţe ale 
domnitorului moldovean şi este edificator din mai multe puncte 
de vedere. Traducerea sa în limba română este făcută în anexa 
cărţii lui Ştefan Ciobanu dedicată lui Cantemir şi apărută în 
1925. Ceea ce menţionăm aici, în această prezentare sumară 
şi cronologică a scrierilor cantemiriene, este faptul că şi din 
testament răzbat năzuinţele sale din-totdeauna. Aceea a 
orientării spre Europa pare să fie cea mai evidentă. Era, fie şi 
mediat, visul întoarcerii în patrie, al deschiderii spre Europa. 
Pe Antioh, „cel mai bun dintre fii“, îl recomandă în mod 
deosebit spre a fi trimis la studii în apus. Ii scrisese la Paris 
mai înainte lui de Chateauneuf, fostul ambasador al Franţei la 
Constantinopol de pe vremea şederii sale la Poartă, rugându-1 
să-l primească pentru studii pe cel mai mare fiu al său, 
Constantin. Ţarul a murit la numai doi ani după Cantemir. 
Antioh a plecat totuşi la Londra şi Paris, dar într-o conjunctură 

fericită şi nu în baza testamentului tatălui său . 63 El a contribuit 
la cunoaşterea de către europeni a activităţii tatălui. Dimitrie 
Cantemir a intrat astfel în toate enciclopediile mari ale lumii 
ca autor al Istoriei Imperiului Otoman şi al Descrierii Moldovei, 
al câtorva hărţi. A avut, sperăm că paginile de faţă o indică, o 
activitate infinit mai bogată şi mai complexă. Se cuvine 
cititorului român aflat la sfârşitul mileniului al II-lea s-o 
cunoască în toată amplitudinea ei, deoarece prin deschiderile 
sale umaniste a oferit cele mai solide puncte de sprijin în 
formarea spirituală a poporului român şi a chipului modern al 
culturii sale. 

Structura acestui studiu Ceea ce ne interesează în principal 
este personalitatea culturală a lui Cantemir. Pentru o mai 
corectă înfăţişare a ei, deoarece e vorba despre un personaj 
situat la o distanţă suficient de mare în timp ca epoca să nu-i 
mai spună cititorului mare lucru, vom ilustra perioada lui 
Cantemir prin evenimentele cele mai de seamă pentru ţările 
române şi pentru Europa, adică prin posibilii factori modelatori 
ai demersului său. In ordinea importanţei zonelor culturale 
pe care le-a străbătut ne vom ocupa, în continuare, de 
activitatea de istoriograf a lui Dimitrie Cantemir. In legătură 
cu această activitate şi ca un complement al ei se află cea de 
geograf, arheolog, numismat etc. Ea presupune, fireşte, cunoş- 
tinţe şi impulsuri deosebite dar, din perspectiva scopului vizat, 
Dimitrie Cantemir istoricul, geograful şi toţi ceilalţi Sunt 
asemănători. Urmează un alt grup de preocupări şi anume 
acelea care oferă cea mai largă suprafaţă de înţelegere a 
fenomenelor de orice fel: filosofia. Cantemir a fost interesat 
de filosofie din mai multe unghiuri, de la metafizică, etică şi 
estetică (sensurile termenilor Sunt cele actuale, nu cele de 
epocă) la filosofia religiei, a politicii, a culturii. Ceea ce 
istoriografia şi filosofia ca zone culturale ilustrează în chip 
nemediat, prin expunerea argumentelor şi a concluziilor, 
Cantemir a ilustrat şi prin alte serii de preocupări. E vorba 
despre cele artistice. Cantemir literatul, muzicianul şi 
plasticianul vor privi aceleaşi evenimente şi aceeaşi lume ca şi 

istoriograful, geograful, filosoful. Sunt perspective ce ne fac 
să vedem feţele interioare ale personalităţii sale, mobilurile 
psihologice care stau, de multe ori, la baza respectivei creaţii. 
Evident, odată cu studiul preocupărilor literare ale lui Cantemir 
vor fi abordate şi problemele de lingvistică, traduceri, stil etc. 
Fiecare din domeniile abordate va conţine, în cazul lucrărilor 
necunoscute cititorului român, şi o parte descriptivă. După 
concluziile care vor încerca să răspundă, în urma argumentării 
pe capitole, la premisele Cuvântului înainte, vor urma în anexă 
un dicţionar al surselor bibliografice folosite de Cantemir, 
absolut edificator pentru orientarea de fond a creaţiei sale 
dicţionar care nu s-a mai făcut până acum, apoi Notele şi 
comentariile şi Bibliografia lucrării. La sfârşit Sunt reproduse 
selectiv desenele şi hărţile autorului. 

QaDRU G6N6RAL 

ccidentul şi Orientul Vreme de un secol, de la jumătatea 
veacului al XVII-lea până la 1750, politica europeană 
este dominată de două mari tendinţe: apărarea în faţa 
expansionismului Imperiului Otoman şi lupta pentru rotunjirea 
graniţelor sau, cel puţin, pentru rotunjirea sferei de influenţă. 
De altfel, Imperiul Otoman însuşi e supus acestui traseu ce 
caracterizează creşterea statului. 

Intre 1654-1667 se desfăşoară războiul ruso-polonez 
încheiat prin pacea de la Andrusovo. In urma ei Ucraina 
răsăriteană revine Rusiei, iar cea apuseană Poloniei. In 1655 
debutează războiul polono-suedez încheiat după patru ani prin 
tratatul de la Oliwa. Acum Polonia cedează Suediei o parte a 
Livoniei şi recunoaşte suveranitatea prinţului de Brandenburg 
asupra Prusiei. In 1656 Suedia se angajează în război cu Rusia 
câştigând peste doi ani Estonia şi alte oraşe ale Livoniei. De 
altfel, anul 1655 e un an limită pentru suedezi. Atunci încep 
războaiele nordului. Aliată numai cu Brandenburg, Suedia 
atacă deodată Polonia, Rusia şi Danemarca, luând de la fiecare 
câte ceva. Austria, dornică să participe şi ea la această 
împărţire, trebuie totuşi să stea cu ochii îndreptaţi spre săgeata 
otomană, gata să ţâşnească din arc în direcţia sa. Războiul 
austro-turc desfăşurat între 1660-1664 îi aduce speranţa 
înglobării Ungariei în sfera sa de influenţă. Lucrul acesta nu-i 
va reuşi decât în 1670, când Leopold I de Habsburg aboleşte 
autonomia Ungariei, provocând furtună în dieta acesteia, ca 
şi o serie de răscoale. In 1672 otomanii atacă Polonia (din nou 
ea) deschizând un lung război de uzură reciprocă şi plin de 
urmări mai ales pentru Moldova, peste care treceau când o 
oaste, când alta. Războiul se încheie în acelaşi an prin tratatul 
de la Buczacz. Cu acest prilej Polonia pierde Cameniţa şi 

Ucraina apuseană în favoarea Porţii. Războiul însă continuă şi 
Ioan Sobieski iese victorios în final (Lvov, 1676), recâştigând 
toate teritoriile. 

In acest timp apusul Europei nu este mai puţin preocupat 
de chestiuni asemănătoare. Ridicarea Franţei şi Angliei, una 
pe uscat şi alta pe mare, ca forţe militare de prim ordin, tinde 
să neutralizeze hegemonia Spaniei. Tratatul de la Pirinei, care 
pune capăt (1659) războiului franco-spaniol, aduce Franţei 
Roussillon, Flandra, Luxemburg, după ce în urmă cu mai bine 
de zece ani ea luase de la Leopold I de Habsburg, prin tratatul 
de la Mtinster, Alsacia, Metz şi Verdun. Spania cedase şi Olandei 
Flandra şi Brabantul, recunoscându-i independenţa. A fost 
pentru Spania o perioadă cu totul nefastă. Ea a trebuit atunci, 
într-un interval de cincisprezece ani, să recunoască Olanda, 
Portugalia (1668), ascendentul politic al Franţei în Europa, 
ocuparea de către englezi a insulei Jamaica şi capturarea la 
Cadix a tezaurului spaniol de către aceiaşi englezi întrep- 
rinzători şi nu mai puţin piraţi. La orizontul politic al Europei 
se iveşte un nou conflict: două puteri navale, Olanda şi Anglia, 
se confruntă o dată în 1652 şi altă dată în 1665. Dacă după 
primul război olandezii Sunt reduşi la tăcere, după al doilea, 
aliaţi cu Franţa, reuşesc să blocheze chiar gurile Tamisei. Ei 
smulg Angliei, prin tratatul de la Breda (1667), Surinamul, 1 
dar nu şi New-Amsterdam 2 . Anglia e silită de asemenea să 
modifice actul de navigaţie din 1651 făcând concesii serioase 
Olandei. Nu însă şi Irlandei, ale cărei mărfuri continuă să 
ocolească graniţele Angliei. Cromwell, inaugurând în 1649 
Commonwealthul, nu reuşise să înglobeze decât Scoţia acestei 
forme republicane de conducere pe care irlandezii o contestau 
în ciuda tuturor presiunilor comerciale. 3 Toate aceste războaie, 
în majoritate bilaterale, desfăşurate pe fondul unor ample 
acţiuni de cucerire a Africii şi a celor două Americi de către 
aceste puteri vest-europene, au drept urmare izbucnirea unor 
conflicte ample. Ele produc alianţe care practic generalizează 
războaiele la nivel continental. In 1672, pe când turcii atacau 
Polonia, izbucneşte şi războiul între Franţa, Anglia şi Suedia 
pe de o parte şi Olanda, Imperiul Habsburgic şi Spania pe de 

alta. Alianţe mai mult sau mai puţin solide, care încercau să 
lase în umbră conflictele existente între aliaţii înşişi pentru a 
obţine avantaje evidente ori doar sperate. Avansul Habsburgilor 
de Austria neliniştea pe mulţi. Totuşi ei nu erau suficient de 
puternici pentru a lupta singuri împotriva tuturor statelor 
europene faţă de care aveau interese politice şi teritoriale. 
Olanda a pierdut în urma acestui război, prin tratatul de la 
Nijmegen (1678), regimul vamal favorabil de care se bucurase 
din partea Angliei şi Franţei. Cât despre Spania, ea a trebuit 
să cedeze vecinei sale Franţa o serie de noi teritorii: Franche- 
Compte, Valenciennes, Combrai. Nu-i mai puţin adevărat că 
scopul final nu fusese atins: Habsburgii câştigă mai mult decât 
pierd şi, pe ansamblu, puterea lor creşte mai mult decât a 
Franţei. Conflictul european se extinde la proporţii planetare, 
sistemele coloniale Sunt incluse în această luptă de continuă 
reîmpărţire teritorială. La 1671 piratul englez Henry Morgan 
aduce coroanei Angliei Panama, aflată până atunci la spanioli. 4 
Danemarca înfiinţează Compania daneză a Indiilor de Vest 5 , 
iar în anul următor (1672) englezii întemeiază Royal African 
Company, intuind că e nevoie de o conducere centralizată a 
acestor noi posesiuni pentru a le apăra astfel de ochii europe- 
nilor şi nu mai puţin ai otomanilor 6 . 

In acest timp în estul Europei se desfăşoară conflicte la fel 
de acute, generate de Imperiul Otoman care tatona căile de 
deschidere spre aglomerarea de forţe din restul continentului. 
In 1676 izbucneşte războiul turco-tătaro-rus pentru Crimeea. 
Tătarii voiau autonomie în Crimeea şi, pentru a o obţine, s-au 
aliat cu coreligionarii lor turci. Rusia, angajată în războaiele 
nordice spre a obţine deschidere la Marea Baltică, nu putea 
acorda atenţie prea mare acestui duşman potenţial: Imperiul 
Otoman. Ea pierde deci Crimeea în urma păcii de la Baccisarai 
(1681), 7 dar câştigă douăzeci de ani de pace şi o frontieră 
recunoscută de ambele părţi: pe Nipru. Pe de altă parte, 
sultanul, edificat în privinţa acestui duşman de temut care era 
Rusia, se consideră liber să declare război Europei, a cărei 
rezistenţă bloca trecerea spre nord a islamismului. In 1683 
izbucneşte războiul turco-austriac. El angajează nu numai 

otomanii şi Habsburgii, ci, aşa cum era de aşteptat, iradiază 
pe harta Eurasiei ţinând încleştate aproape toate forţele 
militare disponibile, într-un conflict care va dura până la 
sfârşitul secolului, cu focare diferite, victorii şi înfrângeri 
spectaculoase, cu linişti aparente. 

Când a izbucnit acest război Dimitrie Cantemir avea zece 
ani. El se născuse la 26 noiembrie 1673 - locul nu se ştie exact, 
dar se bănuieşte a fi Fălciu sau Galaţi, locuri ale moşiilor 
părinteşti - şi se şcolea încă sub îndrumarea dascălului său 
Ieremia Cacavela. Ochii elevului nu pătrundeau tainele şi 
sensul atâtor întâmplări pe care maestrul se silea să i le 
tălmăcească. Un lucru e sigur: nici Cacavela şi nici Curtea din 
Iaşi nu vedeau cu ochi buni expansiunea turcească. Faptul că 
Jan Sobieski şi Carol de Lorena despresuraseră Viena la 1683 
nu putea fi privit altcum decât drept un câştig în bătălia cea 
mare a alungării turcilor din Europa. Deşi, nu-i mai puţin 
adevărat, Sobieski era o ameninţare pentru moldoveni în 
calitatea lor de supuşi ai Imperiului Otoman. In 1685, când 
vine domn, Constantin Cantemir, tatăl viitorului învăţat, are 
grijă să-l sprijine pe Sobieski cu o prudenţă de om trecut prin 
multe, dar mai ales cu o simpatie de fost lefegiu la Ieşi. Ca 
răsplată acesta vrea să-l alunge din Iaşi într-o incursiune 
pustiitoare, despre care până şi folclorul a păstrat amintiri. 8 

Pe fondul marelui conflict al ţărilor europene cu turcii se 
păstrează, uşor umbrite, dar nu mai puţin dramatice, toate 
celelalte conflicte. Ungaria nu voia să devină dependentă de 
Austria. In 1681 Dieta de la şopron restabilise autonomia 
Ungariei. Imre Thokoly devenise regele ei cu sprijin turcesc 
(în 1682). Păstrând Viena, forţele europene aliate se îndreaptă 
însă către Pesta. Thokoly e înfrânt la Eperjes şi în 1684 
Habsburgii pătrund din nou în Ungaria. 9 Turcii pierd Pesta, au 
de făcut faţă unei răscoale în Dalmaţia de Nord şi Sunt pe cale 
să piardă şi Dubrovnikul. Franţa, veşnic refractară ordinii 
europene impusă de Habsburgi, intră în conflict nu numai cu 
ei, ci şi cu toţi sprijinitorii săi reali ori potenţiali. Existenţa 
acestei nemulţumiri gata să izbucnească oricând în spatele 
liniei frontului desemnată de conflictul islamo-creştin, îl face 

pe Papa Inocenţiu al Xl-lea să iniţieze o alianţă continentală 
cu aparenţă religioasă şi fond antiotoman: Liga Sfântă, din 
care fac parte Austria, Polonia, Veneţia. După doi ani, în 1686, 
se alătură şi Rusia. 10 Aceasta din urmă, cu ochii îndreptaţi spre 
Asia şi Europa deopotrivă, prinsese momentul favorabil intrării 
în marele circuit al alianţelor antiotomane de la care spera 
atâtea. împinsă într-o astfel de situaţie extremă, Franţei nu-i 
rămânea altceva de făcut decât să se alieze cu sultanul. Ceea 
ce a şi făcut. Cucerirea de avantaje tactice şi nu mai puţin 
teritoriale de la Habsburgi caracteriza politica „regelui Soare“, 
a cărui mamă se numise totuşi Ana de Austria. Franţa a revocat 
în 1685 Edictul din Nantes care prevedea libertăţi religioase 
pentru hughenoţi. în acelaşi an, prin Edictul de la Postdam, ei 
capătă dreptul de a se stabili în Prusia şi Brandenburg. O 
respingere dintr-o parte echivala cu o acceptare din alta. 
Problemele religioase, care erau în principal acelea ale creşti- 
nătăţii faţă de mahomedani, tind să se fărâmiţeze în diferende 
de proporţii şi orientări diferite. Acela dintre biserica apusului 
şi a răsăritului era cel mai însemnat. Tentativa ortodoxiei 
greceşti de a cuceri noi poziţii, ori de a le păstra pe cele deja 
cucerite, e mereu mai evidentă. Aşa se şi explică pătrunderea 
masivă a dascălilor greci în ţările române. Ei încercau, în bună 
măsură, să se opună iezuiţilor polonezi pentru a păstra 
neschimbată graniţa celor două tipuri de creştinism. 11 Extin- 
derea influenţei greceşti de la religie la comerţ a dus, din partea 
ţărilor române, la măsuri protecţioniste, cum ar fi, la jumătatea 
secolului al XVII-lea, interdicţia pentru greci de a ocupa slujbe 
domneşti. 12 Mai târziu Imperiul Otoman a folosit detenta impri- 
mată de aceste presiuni pentru a instaura domniile fanariote. 
De altfel, încă la 1685 ofensiva antiotomană era în plin proces 
pe toată linia europeană a frontului. Veneţianul Francesco 
Morosini a ocupat Moreea şi Atena (1685 - 1687). Iacob al II- 
lea al Angliei se clătina continuu din cauza simpatiei sale pentru 
Franţa şi catolicism. Căderea lui în 1688 e semnalul ridicării 
irlandezilor contra Angliei şi prilejul instaurării pe tronul 
Angliei a lui Wilhelm de Orania (William III). Franţa pierde 
atunci supremaţia pe mare. împotriva ei se ridică Liga de la 

Augsburg (1687-1 697) 13 , din care fac parte Habsburgii, Spania, 
Anglia, Olanda, Suedia. Intervenţia acestui nou partener - 
Suedia - devenit activ odată cu urcarea pe tron (în 1697) a lui 
Carol al XH-lea, era anunţată prin politica tatălui său, care, 
propulsându-şi regatul în prim planul conflictelor europene, 
pregătea de fapt terenul viitoarelor cuceriri de poziţii. Creşterea 
prestigiului Rusiei lui Petru cel Mare făcea ca Suedia să caute 
sprijin în partea teritorial opusă acesteia. 

1688 e însă un an de graţie nu numai pentru Wilhelm de 
Orania, ci şi pentru Constantin Brâncoveanu. Ambii au venit 
pe tron în acelaşi timp. După Şerban Cantacuzino, care se aliase 
cu Leopold I în dauna turcilor, primejduindu-şi astfel nu numai 
tronul, ci şi viaţa, noul domn promitea să se ţină în umbra 
semilunii, adică să nu se alieze cu duşmanii ei şi să nu se 
amestece în conflicte religioase de orice fel ar fi fost. Fiindcă 
predecesorul său păcătuise şi sub acest aspect. El tipărise în 
1688 Biblia în limba română, ceea ce promitea consolidarea 
unei linii de rezistenţă atât faţă de catolicismul de peste munţi, 
cât şi faţă de nu mai puţin activa ortodoxie grecească. Existenţa 
unui popor în primul rând prin limba sa, era o conştientizare 
a unui fapt, dar una de netolerat de către cei din jur, în diverse 
chipuri interesaţi să-şi infiltreze influenţa pe teritoriile româ- 
neşti. Peste nici un deceniu Constantin Brâncoveanu avea să 
devină principe al Imperiului Habsburgic. Cu arme mai subtile, 
el continuă în fond linia politică a predecesorului său. Turcii 
pierdeau continuu teren. Chiar atunci, în 1688, după ce 
fuseseră luate Buda şi Seghedinul de către Habsburgi, e 
înlăturat Thokoly, Ungaria devine regat ereditar al Habsbu- 
rgilor, iar Mihai Apafi, principele Transilvaniei, împreună cu 
Dieta sa, acceptă protecţia Imperiului Habsburgic. Formula 
protectoratului varia între cererea de ajutor în caz de primejdie 
şi condiţionarea politică. Transilvania se afla în a doua situaţie. 
Atunci ea a intrat, practic, în componenţa Imperiului Habsbur- 
gic, a viitorului Imperiu austro-ungar. In sfârşit, anul 1688 este 
cel în care Imperiul Otoman pierde Belgradul, având, provizoriu, 
o nouă graniţă. 

Tentativa Orientului islamic de a cuceri centrul Europei 
luase sfârşit. începea declinul. Războiul austro-turc continuă. 
Aflat de trei ani pe tronul Moldovei, Constantin Cantemir şedea 
încă într-o espectativă prudentă, sprijinind în secret creşti- 
nătatea şi dând provizii armatelor turceşti aflate în trecere. 
Venirea la putere a lui Petru I în 1689, deşi nu se concretizează 
printr-o schimbare bruscă a manetei politicii externe a Rusiei, 
debutează totuşi printr-o măsură concretă: delimitarea graniţei 
ruso-chineze prin tratatul de la Nercinsk. Khang-hsi, învăţatul 
împărat al Chinei, care ştia latină, matematică şi era un 
confucianist de marcă, urmărea astfel să-şi asigure liniştea faţă 
de vecinul turbulent separând imperiul său 14 de problemele 
survenite între Imperiul Otoman şi restul Eurasiei. Petru I, pe 
de altă parte, îşi elibera forţele pentru susţinerea bătăliilor ce 
aveau să aducă Rusia în centrul atenţiei puterilor europene. 
Ea se afla încă în intervalul păcii de douăzeci de ani cu Imperiul 
Otoman, astfel încât era liberă să-şi consolideze poziţiile pe 
graniţa europeană. O tentativă de absorbire a hanatului Crimeii 
fusese consumată în 1687. Dar tătarii, aliaţi cu coreligionarii 
lor turci, nu putuseră fi biruiţi. Era limpede că lupta trebuia 
începută din alt punct şi era o problemă de durată. între timp, 
flota Ligii Sfinte, condusă de Morosini, îi bate pe turci la 
Mitilene. Contraofensiva nu întârzie. Aceştia iau Smederevo 
şi recuceresc Belgradul. Aliaţi cu Thokoly şi profitând de 
sprijinul lui Brâncoveanu şi al tătarilor, turcii îi bat pe austrieci 
la Zărneşti (1690) şi-l iau prizonier pe unul din generalii de 
marcă: Heissler. 15 Răscoala antiotomană a lui Gheorghe 
Brancovici, care încerca să obţină independenţa Balcanilor faţă 
de turci, dar şi faţă de austrieci, tocmai fusese stârpită şi se 
profilează la orizont o nouă alianţă: aceea dintre Muntenegru 
şi Rusia. Ea a fost definitivată abia în 1697, dar existase ca 
proiect cu mult înainte, deoarece avea un pretext religios: 
apărarea ortodoxiei în faţa invaziei catolicismului. Această 
mişcare deocamdată subterană a Rusiei câştigă în continuu 
teren. Dosoftei, mitropolitul Moldovei, va primi o tiparniţă şi 
se va bucura, dincolo de câştigul cultural, de faptul că centrul 
constantinopolitan şi grecesc al ortodoxiei tindea să fie 

echilibrat printr-un al doilea centru, cel de la Moscova. Ori 
acest lucru permitea Moldovei să jongleze între două forţe, în 
virtutea principiului că atunci când doi se ceartă... Este 
momentul când Dosoftei traduce Biblia, prima lucrare amplă 
în versuri apărută pe teritoriul românesc. Ceea ce făcuse Şerban 
Cantacuzino în Ţara Românească se împlinea şi în Moldova, 
între timp, bătrânul domn al Moldovei se săvârşeşte din viaţă 
asistat de patriarhul Iacob al Ţarigradului, Gherasim al Alexan- 
driei şi Dositei al Ierusalimului. 16 Era iarna anului 1693, când 
tânărul Dimitrie se confruntă pentru prima oară cu domnia 
Moldovei. Boierii îl aleg, dar turcii nu-1 confirmă. 17 Atingerea 
unui statut de informare politică suficient de înalt pentru a 
rezista în faţa conjuncturilor de tot felul i se pune pentru prima 
oară cu acuitate. Avea atunci aproape douăzeci de ani şi încă 
se mai afla în prin proces de studiu. Ostatic al tatălui său la 
Constantinopol, Dimitrie începe acum, pentru prima oară, să 
se orienteze în spaţiul politic al Imperiului Otoman, al Europei 
şi nu mai puţin al ţărilor române. Faptul că Brâncoveanu dorea 
centralizarea puterii ambelor teritorii româneşti de dincoace 
de munţi în mâna sa nu-i scapă. Astfel interpretează el venirea 
pe tron a lui Mihai Racoviţă. O tendinţă centrifugă vădea şi 
complotul Costineştilor 18 împotriva tatălui său. Evident, se 
gândeşte mai ales că familia Cantemir ar avea tot atâta drept 
la tronul Munteniei cât Brâncoveanu la cel al Moldovei. Pentru 
că exista o legătură de rudenie cu Şerban Cantacuzino 
(Dimitrie îi era ginere). în acelaşi interval de timp când Dimitrie 
Cantemir deschidă ochii spre lumea complicată a Europei, 
otomanii stârpesc mişcarea de eliberare din Muntenegru şi nu 
mai rămân decât relaţiile religioase cu Rusia spre a aminti 
aspiraţiile sale de eliberare şi aspiraţiile Rusiei de a-şi extinde 
influenţa spre vest. Aceasta din urmă se afla într-o rodnică 
etapă de stabilire a ceea ce în limbaj modern se cheamă capete 
de pod. în afară de acţiunea Muntenegru, Petru I stabileşte şi 
alte contacte politice. între 1697-1698 călătoreşte în Curlanda, 
Prusia, Olanda, Anglia, Austria. 19 Inaugurează astfel un nou 
tip de conducere a treburilor statului, bazat pe cunoaştere 
directă, tinzând să elimine falsificarea informaţiei provenită 

de la intermediari. De altfel, el va fi primul şef de stat european 
care va lăsa un jurnal politic al evenimentelor, justificându-1 
prin necesitatea informării corecte a urmaşilor. După Imperiul 
Otoman, care legiferase un asemenea tip de informaţie de cel 
puţin un secol, folosind istorici calificaţi, 20 Petru I face din acest 
principiu al informării exacte şi selective un principiu politic 
graţie căruia Rusia va avea numai de câştigat (aşa cum, de 
altfel, avuseseră de câştigat şi sultanii Imperiului Otoman). 
Prima victorie nu se lasă aşteptată. In 1695 şi 1696, în cele 
două campanii, Petru I cucereşte cetatea Azovului restabilind 
un echilibru favorabil Rusiei în Crimeea şi ţinând sub supra- 
veghere întregul hanat. încet şi greu, cu pierderi şi cuceriri 
succesive de poziţii, generator de insolite alianţe şi prietenii 
adevărate, conflictul turco-austriac se apropie de sfârşit. 
Ultimul act nu fusese scris încă. Bătăliile erau grele pentru 
ambele părţi. Anglia găseşte cu cale să înfiinţeze Banca Angliei 
şi să împrăştie în toată Europa scrisorile sale de credit, ceea ce 
uşura transferul banilor, 21 pentru operaţiile militare inclusiv. 
Această putere a Angliei, încă ignorată de adversari, dar şi de 
prietenii momentani, va face, în timp, ca totul să se măsoare 
nu în taleri sau pungi, ci în lire. Lumea era pregătită pentru 
începerea unei bătălii decisive. în sfârşit, în 1697 vine pe tron 
Carol al XH-lea al Suediei, cel care va face obiectul cărţii lui 
Voltaire, bine cunoscută până astăzi. Bătălia decisivă se dă la 
Zenta în 1697 22 . Cantemir era atunci capuchehaia fratelui 
său Antioh, venit domn în 1695 şi prin urmare se afla în tabăra 
turcească. E de aceea cu atât mai interesantă perspectiva 
europeană, antiotomană din care descrie mai târziu desfă- 
şurarea evenimentelor. Turcii Sunt înfrânţi de Eugeniu de 
Savoia. Franţa, ca aliat potenţial ori de fapt al turcilor, e silită 
şi ea să depună armele. Prin tratatul de la Ryswick din 1697, 
care dizolvă practic Liga de la Augsburg, Franţa restituie tot 
ceea ce ocupase cu începere din 1678, din timpul războiului 
franco-olandez. Olanda îşi recapătă privilegiile comerciale, deşi 
trebuie să restituie Franţei Pondichery 23 în Indiile Orientale, 
în sfârşit, ultimul act al anului 1697, după vizita europeană a 
lui Petru I, este Sinodul de la Alba Iulia, prin care o parte din 

românii ortodocşi din Transilvania se unesc cu catolicii. Era o 
soluţie particulară a acestei provincii cu statut specific în 
Imperiul Habsburgic, fixat prin diploma leopoldină din 1691. 
In 1698 nu se mai întîmplă nimic de seamă. Soarta războiului 
turco-austriac fusese decisă. Ceea ce se desfăşura în continuare 
era lunga procedură a tratativelor de pace, prin medierea 
Angliei şi Olandei. Din partea Imperiului Otoman participă 
Alexandru Mavrocordat, mare dragoman al Porţii, 24 şi Râmi 
Reis Effendi. 25 In ciuda grijii extreme pentru forme a tuturor 
delegaţiilor, fapt care întârzie cu un an pacea, tratatul de la 
Carlowitz (1699) stabileşte o nouă ordine europeană, din care 
Imperiul Otoman nu mai face parte. Astfel, Veneţia ia Moreea, 
coasta Dalmaţiei şi câteva insule în marea Ionică. Austria ia 
Transilvania, Croaţia, Slovenia. Cât despre Ungaria, ea devine 
un drept ereditar al coroanei Habsburgilor. Polonia recapătă 
Podolia şi Ucraina apuseană, pierdute în războiul turco-polon 
încheiat la 1676. 

Se sfârşea astfel secolul al XVII-lea. Zorii lumii moderne se 
arătau la orizontul politic iradiind tot fastul problematicii 
secolului următor. Pacea era o floare fragilă, a cărei creştere 
avea să fie curând stopată de stările conflictuale latente aflate 
în germene în înseşi condiţiile care-o născuseră. Antioh Cante- 
mir, domn al Moldovei, simte apăsarea sporită a tributului - 
imperiul trebuia să-şi refacă forţele, mai ales armate - ceea ce 
îl face să înlocuiască „darea pre an“ a ţăranilor cu patru rate 
trimestriale, pentru ca apăsarea asupra individului să fie mai 
mică şi mai uniformă pe unitatea de timp. De asemenea, secolul 
al XVIII-lea face să se ivească pe harta Europei configuraţii 
politice noi, dar în care cele vechi sunt încă înglobate. Continuă 
procesul de eliminare a Imperiului Otoman, paralel cu afir- 
marea unor forţe noi ce vor atinge abia acum strălucirea. Pe 
de altă parte, Asia repetă, cu reflexe îndepărtate, marile bătălii 
europene, într-o încercare de păstrare a liniei extreme de 
rezistenţă a Imperiului Otoman pe de o parte, a celui ţarist pe 
de alta. Persia pierde în această confruntare ultimele poziţii 
importante. 

între 1701 - 1714 se desfăşoară războiul de succesiune la 
tronul Spaniei. în el sunt implicate Spania, Portugalia, Italia, 
Franţa, Savoia, Mantua, Bavaria, Koln, Imperiul Habsburgic, 
Anglia, Olanda. Coloniile, mai ales cele din Indiile-Orientale 
şi Americi, îşi modifică uşor graniţele după victoriile şi 
înfrângerile momentului. Habsburgii, Anglia şi Olanda se opun 
proclamării ducelui de Anjou ca rege al Spaniei (sub numele 
de Filip al V-lea). Bătălia de la Blenheim, unde Eugeniu de 
Savoia (împreună cu Malborough) îi bate pe franco-bavarezi 
(1704), aceea de la Oudenade (1718) şi Malplaquet, unde 
francezii sunt înfrânţi de forţele aliate, trasează paşii acestui 
război îndelungat, a cărui miză era autoritatea europeană a 
Franţei şi, nu, mai puţin, a Imperiului Habsburgic. Pe de altă 
parte, forţele în continuă creştere ale comerţului englez şi olan- 
dez căutau căi de captare a unor surse de noi venituri. Tratatele 
bilaterale încheiate pe parcurs, ca şi cele două tratate finale 
(Utrecht 1713 şi Ratstadt 1714) ilustrează cât de mult şi cum 
anume s-au schimbat într-un deceniu raporturile de forţe. 26 
Filip al V-lea de Bourbon e recunoscut rege al Spaniei cu 
condiţia să nu-şi asocieze Franţa nici măcar în formula „uniune 
personală 11 . în schimb Franţa cedează Angliei Acadia, Terra 
Nova, St. Kitts, toate în America. Păstrează doar Quebec. 
Spania cedează Angliei Gibraltarul şi monopolul comerţului 
cu sclavi în coloniile spaniole din Africa, iar ducelui de Savoia 
i se dă Sevilla, pe care acesta o va schimba în 1720 cu Sardinia, 
primită de Habsburgi tot de la spanioli, odată cu regatul 
Neapolului, o parte din Toscana, ducatul de Milano, Mantua 
şi unele posesiuni în Ţările de Jos. Olanda capătă şi ea dreptul 
de a ţine garnizoane în Belgia (Mons, Namur) drept garanţie 
împotriva atacurilor Franţei. 27 Odată cu acest final al războ- 
iului, Anglia, care câştigase printr-o pace separată, de la 
Portugalia, avantaje comerciale în teritoriile stăpânite de 
aceasta, îşi consolidează şi în interior puterea. După regina 
Ana vine dinastia de Hanovra (George) . Odată cu ea Common- 
wealth-ul beneficiază de uniune personală cu celelalte posesiuni 
ale dinastiei. Spre sfârşitul celui de-al doilea deceniu al veacului 
se constituie sistemul cabinetului ministerial. Habsburgii 



DIMITRIE CANTEMIR 


53 

întreprind acţiuni similare. Prin „Pragmatica sancţiune" se 
stabileşte indivizibilitatea teritoriilor monarhiei şi posibilitatea 
succesiunii şi în linie feminină. Hegemonia franceză în Europa 
se sfârşise şi, odată cu ea, punctul cel mai avansat de susţinere 
pe care-1 aveau turcii în occidentul continentului. Pentru 
teritoriile româneşti singurul lucru important care se întâmplă 
în timpul acestui război ţine de pacea de la Satu Mare, din 1711, 
când Habsburgii înglobează Transilvania (după înăbuşirea 
ultimei răscoale a curuţilor izbucnită în 1793 sub conducerea 
lui Francisc al Il-lea Rakoczi). 

Pus în situaţie defensivă prin pierderea unui aliat preţios, 
Franţa, Imperiul Otoman caută să recâştige Europa pe mare şi 
pe uscat. Războiul turco-veneţian izbucnit în chiar anul 
încheierii tratatului de la Ratstadt, ca şi războiul austro-turc 
izbucnit doi ani mai târziu, în 1716, marchează declinul 
armatelor otomane şi ridicarea unor stele noi. Tratatul încheiat 
cu Rusia în 1713, pentru asigurarea spatelui, valabil douăzeci 
de ani, îl continua pe cel din 1711 de la Vadul Huşilor. Eliberat 
astfel de un al doilea front posibil, Imperiul Otoman reuşeşte 
să ia de la veneţieni Moreea. Dar ajutorul austriac nu întârzie 
şi turcii se văd în situaţia de a pierde în faţa lui Eugeniu de 
Savoia Petrovaradinul şi Belgradul. Prin tratatul de la Passaro- 
witz din 1718 o parte a Munteniei (Oltenia şi Banatul) trec, 
împreună cu Serbia de Nord şi Bosnia de Nord, în posesiunea 
austriecilor. Turcii pierdeau astfel teritorii tributare, adică surse 
importante de venituri, nu doar poziţii avansate în Europa. In 
plus, supuşii austrieci capătă drept de comerţ în Imperiul Otoman. 

In timp ce Europa desfăşura acest evantai de forţe pentru 
a stabili hotarele naţionale ale statelor ca şi conturul coloniilor 
fiecăruia, problema de fond continuă să rămână aceea a 
respingerii otomanilor. In acelaşi interval nordul Europei e 
străbătut de valul pe care-i stârneşte venirea lui Carol al XH-lea 
pe tronul Suediei. De asemenea, trebuie luată în consideraţie 
dorinţa Rusiei de a-şi asigura deschiderea la Marea Baltică. 
Era, între altele, motivul pentru care Petru I dorea pacea cu 
turcii. La 1700 el încheie tratatul de la Constantinopol, reînnoit 
în 1713 prin tratatul de la Adrianopol, apoi în 1720 printr-un 

alt tratat la Constantinopol şi, în sfârşit, în 1724, ultimul tratat 
de neagresiune cu turcii încheiat la Constantinopol, de această 
dată pentru a lăsa Rusiei mâinile libere în războiul cu perşii. 28 . 
Războiul nordic dintre suedezi şi ruşi a ţinut între 1700-1721. 
Acesta a fost şi intervalul de timp când a domnit Dimitrie 
Cantemir, a avut loc războiul ruso-moldo-turc şi apoi a urmat 
refugiul în Rusia al domnului moldovean. Menţionarea acestui 
fapt este importantă deoarece, pe de o parte, Rusia nu era 
interesată în deschiderea unui conflict cu Poarta din cauza 
bătăliilor din nord, pe de alta deoarece polonezii, moldovenii 
şi Carol al XH-lea acţionau, fiecare în parte şi din motive 
deosebite, pentru a determina un conflict deschis între cele 
două mari forţe armate. Polonia 29 lupta în acelaşi timp şi contra 
Suediei şi a turcilor. Moldova simţea nevoia să intre într-un 
sistem european de alianţe, ca şi celelalte provincii româneşti, 
pentru a putea lupta astfel mai eficient contra Imperiului 
Otoman. Suedia voia să-şi păstreze supremaţia în peninsulă şi 
pe marea Baltică. In conflictul cu Petru I a cerut de aceea sprijin 
Porţii. 30 Acest război de două decenii, care a măcinat forţele 
mai multor armate, a avut o soartă schimbătoare. La Narva, 
chiar în 1700, Carol al XH-lea îl bate pe Petru I. Până prin 
1706 balanţa înclină în favoarea Suediei. Ea a reuşit să-l 
impună rege în Polonia pe Stanislav I Leszczinski. Mişcare 
interesantă, la care tânărul Dimitrie va fi vibrat amintindu-şi 
că, pe vremea domniei fratelui său Antioh, îl cunoscuse pe 
tatăl acestui rege polon. 31 Opţiunea din 1706 pentru Stanislav, 
devenit rege după tratatul de la Altranstadt, se produce pe 
fondul creşterii îngrijorătoare (nu doar pentru Polonia) a unei 
noi stele la răsărit: Rusia lui Petru cel Mare. Acesta reuşeşte în 
1709 să-l bată pe Carol al XH-lea la Poltava. Alianţa dintre 
Rusia şi Danemarca face ca armata înfrântă să se retragă nu 
spre nord, ci spre sud, către Tighina. A fost momentul când 
Dimitrie Cantemir a venit domn (toamna, 1710) . In primăvară 
a început războiul de la Prut, marcat prin bătălia de la Stănileşti 
(vara) . Acest război l-a silit pe Carol al XH-lea, expulzat din 
Bender şi adus la Adrianopol, să se întoarcă în patrie cu greu, 
abia în 1714. El atacă în 1716 Norvegia, dar nu reuşeşte să-şi 

asigure supremaţia în faţa ei. Moartea sa, în 1718, grăbeşte 
sfârşitul îndelungatului război al nordului. Regina Ulrike 
Eleonore, sora defunctului, se vede silită să încheie pace mai 
întâi cu Danemarca (1720, Frederiksborg) cedându-i ducatul 
de Schleswig-Holstein 32 . 

îndelungatul conflict pentru câştigarea de poziţii la marea 
Baltică a fost doar o parte a acţiunii lui Petru I de ridicare a 
prestigiului Rusiei. Concomitent au loc numeroase reforme 
interne menite să modernizeze sistemul de relaţii, de 
guvernare, ca şi instituţiile ţării. Ritmul rapid al reformelor, 
puterea cu totul remarcabilă a marii aristocraţii, refractară 
conducerii centralizate, duc la răzmeriţe unde se exploatează 
sentimentul religios al populaţiei şi nemulţumirile provocate 
de situaţia socială complexă. în 1703 e întemeiat Petersburgul, 
devenit capitală în 1712. Lupta surdă dintre conducătorii 
bisericii ruse şi Petru I pentru deţinerea de avantaje, ca şi 
impozitele sporite care-i priveau mai ales pe ţărani, provoacă 
răscoala streliţilor din 1705-1706 şi aceea a cazacilor lui 
Kondrati Bulavin din 1707-1708. în 1708 începe seria de 
reforme administrative menită se uşureze conducerea 
treburilor interne: crearea guberniilor (1708), înfiinţarea 
Senatului (1711), din care mai târziu va face parte şi Dimitrie 
Cantemir, organizarea colegiilor (1718-1722). în 1721 Petru 
I adoptă titlul de împărat (Imperator). Trebuie că Dimitrie 
Cantemir n-a fost complet străin de acest eveniment, deoarece 
Panegiricul său din 1714 foloseşte din plin acest apelativ 33 . în 
1722 în Rusia se stabilesc rangurile nobiliare. Este reorganizată 
armata, mai ales flota, cu instructori germani. Este înfiinţată 
Academia din Petersburg (1724). Era o tentativă subtilă de 
dominare pe căi spirituale a vastului spaţiu rus, mărturia 
interesului Europei pentru această parte a lumii. Leibniz, cel 
care a dus tratative pentru întemeierea Academiei ruse, nu 
făcea decât să se alăture instructorilor care instruiau armata, 
şefilor de cabinete care organizau sistemele de circulaţie a 
informaţiei şi chiar de guvernare. Petru I a considerat însă că 
mijloacele europene pot fi subsumate unui scop propriu: 
asigurarea prestigiului Rusiei printr-o bună consolidare a 

graniţelor. După războiul nordului, urma graniţa răsăriteană 
şi de sud. Războiul ruso-persan, la care a participat şi Dimitrie 
Cantemir în calitate de responsabil pentru partea civilă a 
expediţiei, a fost pentru el şi ultimul. A murit înainte de sfârşitul 
războiului, dar ştiind că izbânda va fi a Rusiei. Jurnalul 
ultimului său an de viaţă o atestă. 34 In urma acestui război - 
încheiat în 1723 prin pacea de la Petersburg - Derbent şi Baku 
revin Rusiei. Paşii ei următori sunt îndreptaţi spre recucerirea 
poziţiilor pierdute între timp. Astfel, prin războiul din 1 723- 1735, 
încheiat cu tratatul de la Viena, Rusia participă la războiul de 
succesiune la tronul Poloniei şi-şi consolidează influenţa în 
această ţară. în 1739, prin pacea de la Belgrad, încheiată cu 
turcii, Rusia ia înapoi Azvoul, pierdut în 1 71 1 . între 1741-1743 
se desfăşoară un nou război ruso-suedez, după care Rusiei îi 
revine Finlanda de sud-est, rămasă Suediei prin pacea de la 
Nystadt. La jumătatea veacului al XVIII-lea Rusia devenise una 
din marile puteri ale Europei, dispusă să intre în competiţie 
cu restul continentului pe toate planurile. 

în acelaşi timp declinul Imperiului Otoman continuă. 
Practic, după luarea Moreii de la veneţieni în 1714, el pierde 
în mod constant poziţii: Banatul, Serbia de Nord, Oltenia, 
Bosnia de Nord. în 1711 Algeria se declară independentă faţă 
de Poartă. Declinul în Asia vine ceva mai târziu decât în Europa, 
dar cu paşi la fel de mari: după ce, în 1724, prin tratatul turco- 
rus de la Constantinopol, Porţii îi reveneau Hamadan şi Tabriz, 
ea pierde după bătăliile din Azerbaidjan (1730-1736), 
încheiate cu tratatul de la Constantinopol, tot ceea ce luase 
Imperiului Persan cu începere din 1723. Până şi Imperiul 
Marilor Moguli, care pierdea constant teren încă de la începutul 
veacului, obţine victorii împotriva odinioară atotputernicilor 
otomani. Dimitrie Cantemir măsurase bine panta descendentă 
pe care mergeau, chiar dacă făcuse erori de calcul în ce priveşte 
viteza declinului. 

De la jumătatea secolului al XVII-lea până la jumătatea celui 
de-al XVIII-lea Europa şi Asia au fost antrenate, în proporţii 
diferite dar însemnate, în mai bine de douăzeci de războaie. 
Ele au avut, aproape în exclusivitate, un singur motiv: cucerirea 

de noi teritorii sau cel puţin de ascendent politic în zona de 
influenţă a altor ţări. Chiar lupta împotriva Imperiului Otoman 
are acest caracter din partea celor care nu luptau pentru 
eliberarea propriei ţări, ci pentru a lua de la turci teritorii ce 
nu le aparţinuseră niciodată. Modernizarea vieţii economice, 
social-politice, modificările religioase şi câştigurile culturale 
trebuie măsurate deci pe acest fond în continuă mişcare, 
specific lumii de la intersecţia veacurilor al XVII-lea şi al XVIII-lea. 
Ceea ce a decis în această confruntare a fost buna organizare 
a vieţii interne, a armatei, o cunoaştere exactă a situaţiei din 
celelalte ţări şi, nu mai puţin, nivelul valoric al surselor de 
venituri. In Anglia se înfiinţează sistemul parlamentar, Common- 
wealth-ul, Banca Angliei, Royal African Company. In plus, buna 
organizare a flotei a făcut din Anglia una dintre marile puteri 
ale lumii, în defavoarea Franţei, care a pierdut teren, recuce- 
rind mai târziu lumea, pe căile nevăzute, dar nu mai puţin 
sigure, ale culturii. Habsburgii au avut una din cele mai bune 
armate de uscat. Disciplina, antrenamentul sistematic, dotarea 
şi-au spus cuvântul în bătălii decisive. Un corp de comandanţi 
de elită i-au asigurat faima. Rusia a folosit modelul german 
mai mult decât altele în organizarea propriei armate ca şi a 
vieţii social-politice. In plus, o mare deschidere spre nou, venită 
la momentul oportun, a ridicat brusc şansele ei de reuşită. 
Petru cel Mare a intuit şi importanţa unui bun sistem infor- 
maţional. Spania şi Polonia, unde orgoliul nobiliar era una 
din coordonatele de bază ale înseşi politicii de stat, pierd 
continuu teren pe toate fronturile. La fel Imperiul Otoman, a 
cărui întindere uriaşă nu mai putea fi ţinută sub control cu 
acelaşi sistem de relaţii şi organizare militară şi religioasă 35 
care dăduse rezultate la începuturile avântului său. 

Societatea europeană parcurge acum drumul de la Evul 
Mediu la lumea modernă. Vreme de un secol ştiinţa şi tehnica, 
filosofia, artele, jurisprudenţa beneficiază de un avans care s- 
a dovedit, în perspectiva timpului, de-a dreptul spectaculos. 
Fizicianul german Otto von Guericke inventează pompa pneu- 
matică (1650), prima maşină de generat electricitate (1663) 
şi demonstrează existenţa presiunii atmosferice (1654). 

Fizicianul francez Edme Mariotte descoperă legea comprimării 
gazelor (1679), independent de fizicianul şi chimistul englez 
Robert Boyle, care defineşte şi elementul chimic (1662). 
Anatomistul italian Marcello Malpighi descoperă, cu ajutorul 
microscopului, circulaţia capilară la om. 36 De altfel, în acelaşi 
timp se publică lucrări importante în domeniul opticii: Tratatul 
despre optică al olandezului Christian Huygens apare în 1690, 
cu efecte salutare atât în domeniul micro cât şi macro-univer- 
sului. El însuşi a descoperit satelitul Titan şi inelul planetei 
Saturn, iar concetăţeanul său Anthony van Leeuwenhook a 
descris nu numai circulaţia capilară, ci şi hematiile, sperma- 
tozoizii, bacteriile. In acelaşi an 1690 francezul Denis Papin 
descrie ciclul închis termodinamic al motorului cu abur. Pe 
baza acestor descrieri doi inventatori englezi, Thomas 
Newcomen şi John Calley au inventat maşina cu abur (1705). 
Ştiinţele naturii, 37 zonă de legătură între filosofie şi astronomie, 
având în centrul lor, în ultimă instanţă, cunoaşterea omului şi 
a mediului său de viaţă, se dezvoltă împreună cu ştiinţele pure, 
mai ales matematica. Newton, cel care s-a ocupat de calculul 
infinitezimal, a inventat şi telescopul cu oglindă (1668) şi a 
descoperit legea atracţiei universale (1682). De altfel, titlul 
lucrării sale este caracteristic stadiului de simbioză al 
matematicii şi ştiinţelor naturale: Principiile matematice ale 
filosofiei naturale (1687). Marchizul de Vauban, cel care a 
perfecţionat arta fortificaţiilor, coexistă cu Halley, iar înfiinţarea 
observatorului din Greenwich este un eveniment contemporan 
cu inventarea termometrelor Reaumur şi cu mercur. Un loc 
deosebit continuă să ocupe filosofia, în bună măsură în virtutea 
drepturilor pe care le avusese în trecut, când semnificase suma 
cunoaşterii omeneşti. Una dintre cele mai importante direcţii 
este aceea reprezentată de dezvoltarea logicii. 38 Thomas Hobbes, 
Rene Descartes, Baruch Spinoza, Nicolas de Malebranche, 
Leibniz, Vico, Christian Wolf dezvoltă, în sectoare anume ale 
filosofiei, idei şi argumente care structurează această sferă a 
cunoaşterii pregătind saltul imediat următor, cel al lui Kant, 
născut în prima parte a veacului al XVIII-lea. 

Literatura europeană produsă în intervalul cuprins între 
jumătatea secolului al XVII-lea şi jumătatea celui următor e 
dominată de francezi, tot aşa cum arta plastică e dominată de 
olandezi, iar muzica de italieni. O înşiruire a celor mai 
cunoscute nume e suficientă pentru a indica principalele 
curente cărora aparţin, ca şi tabloul general al epocii: scriitorii 
cei mai importanţi sunt Paul Scarron, La Rochefoucauld, 
Andreas Gryphius, Cyrano de Bergerac, La Fontaine, Moliere, 
marchiza de Sevigne, Bossuet, John Dryden, Charles Perrault, 
La Fayette, Boileau, pictorii sunt Gabriel Metsu, Pieter de 
Hooch, Nicolaes Maes, Mansart, Antoine Watteau, Frangois le 
Moine, Tiepolo, Hogarth 39 , muzicienii Henri Purceii, Alessandro 
Scarlatti, Francois Couperin, Antonio Caldara, Tomaso Albinoni, 
Antonio Vivaldi, Telemann. 

Spaţiul românesc al sfârşitului de secol şaptesprezece şi 
început de secol optsprezece rămâne însă conectat în măsură 
covârşitoare la lumea Orientului Apropiat şi a fostului Bizanţ. 
Este edificator faptul că o serie de patriarhi ai Ierusalimului 
sau Constantinopolului au înfiinţat tipografii la Iaşi şi Bucureşti 
(mai ales Dositei), au scris despre ţările române (Matei episcop 
al Mirelor) sau pur şi simplu personalităţi politice şi culturale 
formate în lumea orientalo-bizantină au publicat lucrări 40 
menite să impună standardul cultural al acestui spaţiu 
(Constantin Duca a scris filosofie, Alexandru Mavrocordat 
despre istoria evreilor şi lucrări de medicină, Nicolae Mavro- 
cordat a publicat dialoguri în stil platonic şi a editat autori 
greco-bizantini). O recucerire a Occidentului poate fi remarcată 
şi pe această cale ocolită. Aşa de pildă Hrisant Notara studiase 
în Italia şi la Paris, Ilias Miniati în Italia, Ieremia Cacavela la 
Viena, Leipzig şi Cambridge, Alexandru Mavrocordat la Padova 
etc. Accentul preponderent al activităţii acestor personalităţi 
culturale rămâne cel polemic: Orientul ortodox e opus Occiden- 
tului catolic. O excepţie face doar preluarea informaţiei ştiinţifice : 
medicină, geografie, istorie, tehnică, matematică ş.a. Ambiţia 
de a menţine în Balcani şi mai departe supremaţia spiritului 
bizantin (Dositei e tipic ca demers în acest sens), adică ortodox 
în faţa avansului spre est a spiritului european (vizibil îndeosebi 
în parametri religioşi - catolicismul, ajuns până în Rusia) a 
fost receptată de tânărul Cantemir la justa ei valoare. El citează 
lucrările acestor autori creştini nu doar în lucrările de tinereţe, 
ci şi în cele de maturitate. Acest unghi de receptare a Orientului 
de către Cantemir, pe fondul unei aspiraţii europene, n-a 
exprimat însă nici pe departe marele evantai al tentaţiilor pe 
care acesta le oferea Balcanilor epocii. Un adevărat program 
de influenţare culturală, urmărit şi coordonat atent de spaţiul 
de cultură arabă, îl dubla pe cel politic, de menţinere a zonei 
dunărene în sfera islamismului. Astfel, luptele desfăşurate de 
otomani la jumătatea secolului al XVII-lea pe teritoriul princi- 
patelor române, ca şi împotriva Ucrainei, Poloniei sau Rusiei, 
sunt dublate de persuasiuni culturale menite să exalte originea 
bizantină a creştinismului oriental, pentru că Bizanţul se afla 

de mult în spaţiul arabofan. Aşa de exemplu Călătoria 
Patriarhului Macarie dinAntiohia în Ţările Române şi în Rusia, 
în 1 652-1 658, descrisă de nepotul acestuia. Paul de Alep, ca 
şi Cartea călătoriilor a lui Evlya Celebi, cel care l-a însoţit pe 
vizirul Kose Aii paşa în expediţia de represalii contra ţărilor 
române, indică nu doar stilul epocii, care făcea din descoperirea 
exotică (ca mai târziu în Europa) un punct de atracţie culturală, 
ci indică mai ales acest program dublu de captare a spaţiului 
românesc, program care nu ezită să folosească în sprijinul său 
chiar ideea deosebirii de religie (cea creştino-bizantină faţă 
de cea islamică), ignorând deocamdată faptul că aici se poate 
afla şi începutul pierderii controlului bizantin şi grecesc asupra 
acestui spaţiu. Ţările Române au contribuit în mare măsură la 
această pierdere. Cantemir însuşi se înscrie pe această linie 
graţie căreia curentul grecofil câştigă succese hotărâtoare în 
spaţiul rusesc, 41 atras vizibil de occident. Resuscitarea latinităţii 
pe acest teren de luptă, ca argument al specificului poporului 
român în Balcani şi ca justificare a aspiraţiilor sale europene, 
contribuie nu numai la obţinerea distanţării faţă de spaţiul 
arabofon şi islamic, ci şi faţă de bazinul slavon al începuturilor 
religios-culturale româneşti. Faptul că Petru Movilă, mitro- 
politul Kievului, fundează o Academie unde se folosesc forme 
ortodoxe de cultură latină, îşi capătă în acest context propor- 
ţiile şi valoarea exactă. Ar merita poate o menţiune deosebită, 
pe acest fond problematic, relaţiile ţărilor române cu insula 
Creta. In Istoria Imperiului Otoman Cantemir acordă o 
importanţă deosebită acestei insule, făcând istoricul luptelor 
ei cu Imperiul Otoman şi menţionând oamenii de cultură pe 
care i-a dat. Această atenţie a autorului nu era întâmplătoare 
şi nu se datora pur şi simplu faptului că acolo se născuse 
Ieremia Cacavela. El ştia - şi simţea pretutindeni în jur - 
pregnanţa cu care se impunea ţărilor române spiritul acestei 
vechi colonii bizantine. Astfel, George Palamed, cretan de 
origine, a scris o cronică despre Mihai Viteazul, Constantin 
Cantacuzino Stolnicul fusese şi el elevul unui cretan (Gherasim 
Vlahos), pe vremea lui Brâncoveanu predica la Bucureşti un 
alt cretan, Ioan Avramios. In sfârşit, înainte de a veni în 

Moldova, Cacavela însuşi stătuse la curtea lui Şerban Canta- 
cuzino. O năzuinţă comună apropie lumea acestei insule din 
arhipelagul grecesc de ţările române 42 : aceea a eliberării de 
sub dominaţia otomană. Un spirit comun: acela al culturii 
fostului Imperiu Roman de Răsărit. Şi o mentalitate comună: 
a unui popor mic, care nu se poate impune altfel decât pe 
calea culturii. Acest ajutor reciproc între două popoare şi culturi 
venea să-l dubleze pe cel de mai mari proporţii dintre creşti- 
nătatea arabă şi cea a ţărilor române. Ortodocşii din Arabia, 
Siria şi Liban îşi tipăreau la Iaşi, Bucureşti sau Târgovişte (Antim 
Ivireanul a fost în acest sens unul dintre factorii cei mai activi) 
lucrări menite să păstreze viu spiritul bizantin ca factor al 
distanţării faţă de lumea islamică. Menţionăm Cartea orelor 
tipărită în 1702 la Bucureşti în arabă, apoi o serie de lucrări 
religioase tipărite în partidă dublă, în arabă la Alep şi în română 
la Iaşi sau Bucureşti (ceea ce indică de fapt conştientizarea 
unei acţiuni comune de păstrare, pe căi religioase, a identităţii 
ambelor spaţii faţă de islamism, în virtutea apartenenţei lor la 
lumea apusă a romanităţii orientale.) Legăturile cu Athosul, 
Sinaiul, Antiohia, Alexandria şi Ierusalimul, uneori chiar împovă- 
rătoare pentru mănăstirile româneşti, constituie o altă cale, 
nu mai puţin religioasă, de păstrare a contactelor între cele 
două spaţii care alcătuiseră limitele de est şi de nord ale 
Imperiului Roman de Răsărit. 

In sfârşit, o corectă proiectare a parametrilor cei mai 
generali care au condiţionat demersul cultural al lui Dimitrie 
Cantemir presupune relevarea prizei sale la lumea otomană, 
mai ales a istoriografiei, dar şi a artelor. Numeroasele citări 
din Istoria Imperiului Otoman sau Sistemul religiei muhamme- 
dane ne lasă să întrevedem cu prisosinţă acest lucru. Problema 
care se pune, în cadrul acestui capitol, este aceea a conturului 
real al acestui spaţiu cultural, receptat de Cantemir doar dintr-un 
anumit unghi şi prin anumite aspecte considerate de el 
prioritare. Limba culturii Imperiului a fost multă vreme cea 
persană. Ca urmare era firesc să se asimileze cultura vechilor 
perşi (muzica, plastica, arta cărţii, administraţia etc.) până la 
a fi recunoscută drept fundament al culturii turceşti. In secolele 

al XVII-lea şi al XVIII-lea această cultură producea de mult pe 
cont propriu, se afirmase prin seriozitate ştiinţifică în probleme 
de istorie 43 , prin opere de artă remarcabile (îndeosebi arhi- 
tectură) fiind încă în curs de asimilare a tehnicii (mai ales 
navale şi mai ales de la veneţieni, dar şi a construcţiilor de 
poduri, fortificaţiilor etc.). O lipsă de apetenţă pentru ştiinţele 
cu valoare practică (medicina, geografia ş.a.) ca şi faţă de 
cuceririle cele mai noi ale spiritului european (fizică, chimie, 
tactică şi strategie militară, dar şi de artă, cultură şi civilizaţie) 
produc decalaje sesizate ca atare de Dimitrie Cantemir drept 
început al declinului, deşi nesesizate probabil în toată adânci- 
mea faliei pe care-o făceau vizibilă între lumea Orientului şi 
aceea a Occidentului. 

Ţările Române Dacă pornim de la ipoteza - care urmează a 
fi demonstrată în cursul acestui studiu - că Dimitrie Cantemir 
a fost determinat în chip mai mult sau mai puţin direct de 
contextul vieţii social-politice, aceea care i-a determinat şi 
opţiunile fundamentale ca domn al Moldovei, fiu, frate şi ginere 
de domn, atunci este evident că, pe lângă acest spaţiu oriental 
şi occidental percutat de atâtea puncte de foc, trebuie luată în 
consideraţie situaţia ţărilor române. Numai pe acest fundal 
amplu se poate exprima apartenenţa lui Cantemir la poporul 
român şi la problemele care priveau existenţa lui. 

De mai multe secole, dominantele politicii ţărilor române, 
adică ale Moldovei, Munteniei şi Transilvaniei, rămăseseră 
neschimbate. Un excurs fie şi sumar indică puternice linii de forţă: 
pe de o parte, lupta pentru independenţă, pe de alta, tentativele 
de consolidare internă şi, în ce priveşte principatele dunărene, 
incluzând uneori şi Transilvania, de unificare sub o singură 
dinastie. Situată geografic în imediata apropiere a Imperiului 
Otoman (pregătit prin întreaga politică de stat, ca şi prin religie, 
să cucerească Europa), Muntenia este prima dintre provinciile 
româneşti care trebuie să-i opună rezistenţă. In 1359, atunci 
când Bogdan Vodă intra în Moldova, pe linia Dunării Nicolae 
Alexandru participă deja la o acţiune antiotomană. 44 Prima 
barieră în calea Islamului - cea religioasă - e creată tot atunci: 

Mitropolia de la“ Curtea de Argeş. Ea e concepută ca sprijin 
nemijlocit al domniei. Dovada că lucrurile stau aşa se lasă 
întrevăzută în acţiunea lui Vladislav (Vlaicu) Vodă care, la 1269, 
înfrânge (în sudul Dunării) forţele pro-catolice. In acelaşi an 
Ţara Românească se vede supusă dublei presiuni a regatului 
maghiar şi Imperiului Otoman. Turcii întreprind prima 
incursiune la nordul Dunării în timp ce, în schimbul Făgăraşului 
şi Amlaşului, Vlaicu e silit să recunoască suzeranitatea maghiară 
asupra sa. Situaţia era limpede. Această fâşie de pământ dintre 
Dunăre şi Carpaţi devenise spaţiu tampon între un Imperiu şi 
un regat. Cele două puteri căutau să obţină un ascendent 
asupra ei. Forţele interne aveau de apărat independenţa politică 
şi teritorială. La numai câţiva ani de la venirea pe tron, Mircea 
cel Mare se aliază cu Wladislaw Jagello al Poloniei, care tocmai 
obţinuse suzeranitatea asupra Moldovei, din dorinţa de a-şi 
făuri şi el un spaţiu-tampon împotriva aceluiaşi Imperiu Otoman. 
Mircea, cu spatele astfel asigurat, îi bate pe turci la Vidin şi-l 
reinstaurează la sudul Dunării pe ţarul Stracimir. Era propria 
sa asigurare că Poarta nu-1 va ataca. Totuşi, cu numai şase ani 
înainte de sfârşitul veacului al XlV-lea, sultanul însuşi intră în 
Ţara Românească. Baiazid Ilderîm, a cărui faimă cutreierase 
Asia şi lumea, se îndrepta de fapt spre Europa. înfrânt la Rovine, 
este urmărit de Mircea dincolo de Dunăre, până la Nicopole. 
Se impunea pentru Muntenia, în lipsa unor alianţe certe, care 
să-i asigure ajutor la nevoie, o delimitare limpede a teritoriilor 
sale faţă de cele turceşti. în 1402 Mircea ia Chilia de la 
genevezi, 45 care-şi infiltraseră acolo comerţul. El câştigă prin 
luptă şi o parte a Dobrogei, sprijinindu-şi astfel hotarul pe 
Marea Neagră. Nevoia de linişte din partea Porţii îl face să 
susţină în 1409 pe Musa, cel ce va ocupa Adrianopolul şi va 
deveni sultan. Această victorie diplomatică a fost însă de scurtă 
durată. La 1415 Ţara Românească a început să dea haraci 
turcilor. Ce-i drept simbolic: 2000 de galbeni pe an. Nicolae 
Bălcescu, analizând peste veacuri domnia lui Mircea, consideră 
că tratatul său, prin care Poarta se obliga să protejeze ţara de 
alţi cuceritori în schimbul acestui tribut, nu era şi unul de 
subordonare politică ori teritorială, ci unul - conform tratatelor 

internaţionale - de întrajutorare. Acelaşi lucru s-a întâmplat 
cu Ştefan cel Mare în Moldova. 46 Mircea cel Mare s-a eliberat 
însă repede de povara acestui tribut. După numai un an a 
procedat după o metodă bine cunoscută: l-a susţinut la tron, 
împotriva sultanului în funcţie, pe Mustafa, un alt pretendent, 
de pe urma căruia n-a beneficiat însă de nici un ajutor. La 
1419 Sigismund de Luxemburg anexează Severinul, Orşova şi 
Mehadia, iar Imperiul Otoman Dobrogea. 

Domnia lui Mircea se sfârşise. Umbra ei protectoare 
continua să-şi întindă aripa asupra Ţării Româneşti. Tratatul 
de pace turco-ungar de la 1429 confirmă independenţa ţării 
faţă de Poartă. Abia la 1432 Alexandru Aldea supune ţara 
turcilor. Şi numai după alţi treizeci de ani Vlad Ţepeş reuşeşte 
să elibereze Giurgiul. Era un început care se cerea continuat. 
Dar Mahomed al II-lea, sultanul acelui timp, nu putea ceda 
atât de uşor. El intră în Târgovişte în 1462 şi-l pune domn pe 
Radu cel Frumos. Lupta antiotomană continuă pe diverse alte 
căi. Formarea conştiinţei naţionale este un proces continuu. 
In cadrul lui joacă un rol important componenta religioasă ca 
element de desprindere de contextul politic nefavorabil impus 
prin islamism şi catolicism. Apariţia Liturghierului lui Macarie 
în zorii veacului al XVI-lea marca un pas câştigat. Laicizarea 
procesului n-avea să întârzie. De la 1521 ni se păstrează primul 
document de limbă română. El trădează obişnuinţa unei limbi 
îndelung folosite. E vorba despre scrisoarea lui Neacşu din 
Câmpulung către negustorii braşoveni care aveau privilegii în 
Ţara Românească încă de pe vremea lui Vladislav I. Cu puţin 
înainte de jumătatea veacului al XVI-lea apare prima tipăritură 
în limba română: Catehismul românesc (Sibiu, 1544). Spiritual, 
terenul era pregătit pentru ofensiva antiotomană. Dar abia 
venirea pe tron a lui Mihai Viteazul o va declanşa. El a exprimat 
punctul de vedere al Ţării Româneşti în ce priveşte unitatea 
poporului şi teritoriului românesc în ansamblul său, clipa de 
strălucire care a impus Porţii recunoaşterea domniei 
pământene în 1597, după bătăliile de la Rusciuk şi Călugăreni, 
după luarea Brăilei şi a Giurgiului. Fulgerător, în ultimul an al 
veacului al XVI-lea, Mihai Viteazul, care-1 bătuse pe Andrei 

Bathory la Şelimbăr şi intrase triumfal în Alba Iulia, intră şi în 
Moldova, alungându-1 pe Ieremia Movilă. 47 Un stat puternic 
în Balcani era ceea ce nu convenea nici maghiarilor, nici 
polonezilor şi cu atât mai puţin Porţii. Prin urmare Ieremia 
Movilă va fi grabnic reinstaurat cu ajutor polon ca Moldova să 
rămână în sfera de influenţă a Poloniei. Mai mult decât atât: 
Polonia găseşte de cuviinţă să pună domn în Ţara Românească 
pe Simion Movilă. In primul an al veacului al XVII-lea Mihai 
Viteazul e ucis la Câmpia Turzii din ordinul lui Gheorghe Basta, 
fostul său aliat antiotoman, care se simţea trădat prin cererea 
de ajutor adresată de Mihai împăratului de la Viena. 48 

Este interesant de observat ce se întâmpla in acest interval 
de timp în celelalte provincii româneşti. Cantemir, care strângea 
material în vederea scrierii unei istorii unitare a tuturor 
provinciilor româneşti până în vremurile contemporane lui, a 
şi lăsat mărturii mai ales în legătură cu părerea sa despre istoria 
Munteniei, mai puţin a Transilvaniei. Aceste păreri sunt perma- 
nent confruntate cu soluţiile pe care i le oferea istoria Moldovei. 
Concepţia sa se detaşează ca specifică tocmai pe fondul a ceea 
ce vedem azi, de la distanţa impusă de timp, ca fiind adevăr 
obiectiv sau punct de vedere personal. In Transilvania se 
desfăşoară, mai mult ca în celelalte provincii româneşti, o 
bătălie de clasă. Răscoala de la Bobâlna din 1437 marchează 
prima jumătate a veacului al XV-lea, aşa cum războiul ţărănesc 
al lui Gheorghe Doja va marca începutul veacului următor. 
Intre aceste două evenimente, care trădează o neaderenţă de 
masă la politica de stat, se desfăşoară alte importante bătălii: 
pentru păstrarea independenţei Transilvaniei faţă de coroana 
maghiară, a independenţei Ungariei faţă de Habsburgi şi, nu 
în ultimul rând, pentru păstrarea independenţei tuturor faţă 
de Poartă. Banul Severinului, Iancu de Hunedoara, ajunge 
voievod al Transilvaniei în 1441. Primele sale acţiuni sunt 
îndreptate împotriva turcilor. Cu ajutorul muntenilor el ajunge 
în 1443 până la Morava. Pacea încheiată în anul următor între 
unguri şi turci confirmă haraciul Ţării Româneşti, dar recu- 
noaşte neamestecul Porţii în treburile ei interne. Iancu de 
Hunedoara începea să se impună ca simbol al luptei anti- 

otomane. El a devenit în 1446 guvernator al Ungariei. La 1452, 
prin pacea de la Adrianopol, Iancu obţine din partea turcilor 
promisiunea de pace la nordul Dunării. In războiul declanşat 
de Poartă pentru luarea Belgradului acelaşi Iancu de 
Hunedoara iese victorios la Salankemen şi apoi la Belgrad. 
Din păcate nu-şi poate finaliza victoria, fiind răpus de ciumă 
chiar în tabăra militară. In locul său lupta antiotomană o va 
continua Matias sau Mateiaş Corvin, român transilvănean. La 
1526 Ioan Zapolya, principele Transilvaniei, deschide seria 
luptelor pentru independenţa Transilvaniei faţă de Ungaria. 
Conflictul început în parametri caracteristici Evului Mediu se 
ascute în anii următori, ducând la alianţa cu regele Franţei (în 
1528) şi, ceea ce e mai important, cu Imperiul Otoman. 49 Se 
configurează tipuri noi de alianţe, mult mai obişnuite secolului 
următor. La 1529 moldovenii vin şi ei în ajutorul lui Ioan 
Zapolya. Habsburgii sunt bătuţi în lupta de la Feldioara. Soarta 
bătăliilor va fi schimbătoare în tot cursul veacului al XVI-lea. 
De pildă în 1541, prin tratatul de la Gilău, Habsburgii iau oraşe 
şi cetăţi din Ungaria şi Transilvania. Dar la un veac după asta, 
în plin secol al XVII-lea, cu prilejul păcii westfalice (1644), 
Transilvania participă la tratative ca stat independent. Tot cam 
atunci, mitropolitul Transilvaniei, sârbul Sava Brancovici, se 
afirmă ca luptător împotriva calvinismului, iar Gheorghe 
Rakoczi al Il-lea ocupă Cracovia şi Varşovia, pe care le vizau şi 
turcii. Este de aceea mazilit de sultan, dar luptele împotriva 
Porţii vor continua. 

Un loc aparte în contextul vieţii politice româneşti a Evului 
Mediu trebuie fără îndoială acordat Moldovei, deoarece de 
numele ei se leagă, în cea mai mare măsură, viaţa şi activitatea 
lui Dimitrie Cantemir. După ce Bogdan Vodă devine întemeietor 
şi domn al ţării la 1359, 50 vremurile de pace şi de consolidare 
a poziţiilor nu durează mai mult de un sfert de veac. La 1387 
Petru I Muşat recunoaşte suzeranitatea regelui Poloniei 
Wladislaw Jagello. Era începutul ofensivei polone împotriva 
Imperiului Otoman, tentativa acestui regat de a-şi asigura 
graniţele creând spaţii-tampon. In aceeaşi tentativă se 
încadrează alianţa lui Mircea cel Mare, menţionată mai sus, 

ca şi dorinţa, repetat exprimată, de a impune domni atât în 
Moldova cât şi în Muntenia. Ar mai trebui luat în consideraţie, 
evident, şi un alt factor, care ţine de tendinţa expansionistă 
propriu-zisă a Poloniei, tendinţă proprie statelor europene şi 
asiatice ale vremii, suficient de consolidate interior spre a putea 
privi în afară. Prin această tendinţă statele române se aflau 
într-o continuă poziţie de alertă, fiind vizate din mai multe 
părţi. Moldova trebuie să respingă, până la sfârşitul veacului 
al XlV-lea, nu numai persuasiunea polonă, ci şi năvălirea 
maghiarilor, ba chiar conflictul deschis, deşi nu armat, cu 
Patriarhia din Constantinopol, care încerca, pe căi religioase, 
să limiteze prerogativele domnului, ca şi infiltrarea catoli- 
cismului, în favoarea propriei sale dominaţii, în ultimă instanţă 
de ordin politic. In această situaţie Mircea cel Bătrân l-a instalat 
domn în Moldova pe Alexandru cel Bun, fiul lui Roman. A fost 
o mişcare salutară, graţie căreia Moldova intră într-o perioadă 
de stabilitate de câteva decenii. Patriarhia din Constantinopol 
e silită să-l recunoască mitropolit pe Iosif, cel care fusese uns 
în prealabil de către domn. Rămâne însă valabilă suzeranitatea 
Poloniei şi eliberarea de ea va constitui unul din obiectivele 
de fond - deşi vizibil numai în timp - ale politicii lui Alexandru 
cel Bun. In 1430 el a ajuns până la Lvov şi Cameniţa. Din păcate 
moartea sa, urmată de lupte interne între fii pentru ascensiunea 
la tron, a dus iarăşi la o perioadă de slăbiciune. In 1448 Petru 
al II-lea cedează Chilia lui Iancu de Hunedoara. Polonezii îl 
susţin la domnie pe Petru Aron, cel care-i elimină din competiţia 
pentru tron pe Bogdan al II-lea şi Alexăndrel. Sub Petru Aron 
Moldova plăteşte haraci Porţii în schimbul unor privilegii pe 
Mediterana acordate negustorilor săi. In acelaşi an când 
Moldova devine tributară turcilor, anume 1456, Imperiul 
Otoman începe asediul Belgradului. Era deci un moment critic 
când şi-a început domnia Ştefan cel Mare. In 1457 el l-a 
înlăturat, cu ajutorul oştirii muntene, pe Petru Aron şi a inau- 
gurat o perioadă de echilibru politic şi social de aproape o 
jumătate de veac. Grija cea mai importantă a acestui domn a 
fost consolidarea şi apărarea graniţelor. După o primă perioadă 
de orientare în privinţa mişcării politice din ţările vecine, Ştefan 

a luat înapoi Chilia (1465) respingând, la doi ani după asta, 
atacul lui Mateiaş Corvin intrat în Moldova până la Baia. După 
încă doi ani Ştefan apără cu arma în mână graniţa de la Nistru, 
atacată de tătari (Lipnic, 1469). Peste alţi doi ani îl bate la 
Soci pe Radu cel Frumos, pus domn în Ţara Românească de 
Mahomed al Il-lea, şi-l instalează în loc pe Laiotă Basarab, 
favorabil politicii unitare a principatelor faţă de duşmanul 
potenţial cel mai puternic: Imperiul Otoman. Ochiul politic al 
lui Ştefan, bine antrenat în a vedea ce se petrece în apropiere 
ca şi în depărtare, l-a făcut să presimtă necesitatea unui act pe 
care Europa şi papalitatea îl vor percepe acut abia mai târziu 
. E vorba despre alianţele între state şi forţe capabile să susţină 
politic, armat, economic, religios etc. lupta antiotomană. Astfel, 
la 1474 Ştefan încearcă să încheie o alianţă cu papa Sixt al IV- 
lea împotriva turcilor. Fundamentul creştin al acestei alianţe 
antiislamice nu-1 interesa însă în aceeaşi măsură pe papă, 
pentru care otomanii nu erau un pericol iminent, cât îl interesa 
pe Ştefan, din motive mai puţin religioase şi mai mult de 
supravieţuire politică. Luptând cu armata otomană în două 
bătălii decisive, la Vaslui şi la Războieni, şi neajutat de nici 
unul dintre vecini, cu atât mai puţin de Sixt al IV-lea, Ştefan 
procedează după reţeta cunoscută: îl înlocuieşte din nou pe 
domnul muntean pus de turci, anume Basarab Ţepeluş, cu 
Vlad Călugărul, de la care spera sprijin. In plus, încearcă o 
alianţă bazată pe înrudire. îşi căsătoreşte fiica, pe Elena, cu 
fiul lui Ivan al IlI-lea, cneazul Moscovei. A fost însă o alianţă care 
nu i-a asigurat în nici un fel spatele. La numai un an după ea, Baiazid 
a smuls Moldovei Chilia şi Cetatea Albă, adică deschiderea ei 
la mare, Bugeacul de mai târziu. Cu preţul unui omagiu pe care 
l-a depus la picioarele regelui Poloniei, la doi ani după această 
înfrângere, Ştefan a bătut armata otomană fără a reuşi totuşi 
să scape Moldova de plata tributului, ajuns la suma de 4000 de 
galbeni. Dezonoarea de a se fi închinat polonezilor a fost spălată 
după bătălia de la Codrul Cosminului, din 1497, când Ioan Albert 
şi-a văzut armata pusă să semene ghindă pe câmpul de bătaie. 

Pentru Moldova a fost epoca cea mai glorioasă, aceea la 
care se vor gândi cu nostalgie toţi domnitorii viitori. Echilibrul 

politic şi social pe care l-a realizat Ştefan, fără nici un ajutor 
din afară, a constituit pentru moldoveni modelul cel mai 
puternic - de altfel ca şi pentru români în general - în lupta 
contra marelui Imperiu Otoman. 51 Petru Rareş, urmaşul lui 
Ştefan, a fost cel care a reuşit să încheie un tratat de alianţă 
cu Ferdinand de Habsburg (Iaşi 1535) împotriva Porţii. 
Motivele lui Rareş nu erau însă, în principal, şi acelea ale 
Habsburgilor. In situaţia în care atât Ungaria cât şi Transilvania 
doreau să rămână independente faţă de ea, ambele teritorii 
trebuiau ţinute sub control, puse în situaţia de zonă închisă. 
In plus, faptul că Ungaria era dispusă să se folosească şi de 
sprijin otoman pentru a-şi păstra independenţa faţă de 
Habsburgi, a permis această alianţă cu Moldova împotriva unui 
duşman devenit comun, dar din motive deosebite. De altfel, 
alianţa a rămas mai mult formală. Moldova a fost atacată 
deopotrivă de tătari, polonezi şi turci, fără ca Habsburgii s-o 
ajute. La 1538, după ce făcuse Brăila raia turcească, sultanul 
ocupă Suceava şi face raia şi Tighina, luând întreg Bugeacul. 
Acela a fost momentul retragerii lui Rareş la Ciceu, în Transil- 
vania, teritoriul unde veacuri de-a rândul şi-au găsit refugiul 
atâţia luptători împotriva Porţii din celelalte provincii 
româneşti. Abia în a doua jumătate a secolului al XVI-lea Ioan 
vodă cel Cumplit a reuşit să ia din nou Brăila şi Tighina. A fost 
însă grabnic ucis de trimişii sultanului, deloc dispus să piardă 
această poartă dintre mare şi continent care-i asigura cale liberă 
spre nord. Alianţa lui Aron Tiranul cu Habsburgii, din ultimii 
ani ai veacului, deşi reeditează tentativa aceluiaşi Petru Rareş, 
nu mai are aceleaşi efecte. După încercarea lui Mihai Viteazul 
de unificare a tuturor teritoriilor româneşti, a urmat lunga 
perioadă a luptelor pentru tron (1607 - 1611) dintre Simion 
Movilă şi Ieremia Movilă. Domn a devenit, de această dată, 
Alexandru Movilă. 52 Principatele române devin, insesizabil pe 
moment, dar limpede în perspectiva timpului, mai puternice, 
organizarea internă permite întărirea justiţiei şi înflorirea 
culturii. In 1640 Vasile Lupu înfiinţează Academia vasiliană, 
iar în Muntenia se editează în acelaşi an Pravila de la Govora. 
La un deceniu după aceasta, în 1652, se tipăreşte Ia Târgovişte 

îndreptarea legii, primul cod unificat al practicilor juridice. 
Constantin Şerban, domnul Ţării Româneşti, ca şi Gheorghe 
Ştefan, domnul Moldovei, au de respins diverse atacuri tătare, 
turceşti, unul din ei chiar e mazilit, dar în rest linia principală 
de atac a Porţii nu se îndreaptă spre ţările române. Putea fi 
momentul favorabil pentru a se câştiga independenţa. Cel puţin 
aşa a socotit Mihnea al III-lea al Munteniei când a provocat 
răscoala antiotomană luând Giurgiu la 1659, ca şi Brăila, Orşova, 
Nicopole, Rusciuk. Era fireşte aliat cu principele Transilvaniei, 
Gheorghe Rakoczi al II-lea. A fost o tentativă de eliberare cu 
victorii de scurtă durată, deoarece Mihnea a murit la Sătmar. 
Imperiul Otoman era încă în plin proces de creştere. La 1660 
Oradea a devenit centrul unui paşalâc. Cam atunci, prin 
uciderea postelnicului Constantin Cantacuzino, se declanşează 
lunga bătălie internă din Muntenia între partida Bălenilor şi a 
Cantacuzinilor. 53 Pe lângă acest aspect mai trebuie menţionat 
încă unul relevant pentru politica ţărilor române de dincoace 
de Carpaţi. Familiile Duca, Ghica şi Cantacuzino îşi împart 
domnia în ambele părţi, uneori de mai multe ori. Grigore 
Ghica 54 provocase moartea postelnicului fără a bănui că prile- 
juieşte astfel venirea la putere a uneia din cele mai numeroase 
şi puternice familii: Cantacuzinii. în acelaşi timp cu el domnul 
Moldovei era Gheorghe Duca. Ambii vor fi înlocuiţi, nu imediat, 
dar semnificativ, de Cantacuzini: Dimitrie în Moldova şi Şerban 
în Ţara Românească. 56 Revenirea pe tron în trei rânduri a 
învăţatului Constantin Duca în Moldova, 57 ca şi lunga domnie 
a lui Constantin Brâncoveanu în Muntenia, a pus familia Cante- 
mireştilor în postura de a se strecura pur şi simplu cu abilitate 
printre interesele unor familii puternice, cu multe prerogative 
la tron, câştigate încă de înaintaşi. Constantin Cantemir a căpătat 
tronul după a doua domnie a lui Dumitraşcu Cantacuzino, în 
1685, la vârsta de 71 de ani. El a încercat să obţină stabilitatea 
politică prin acte diplomatice remarcabile. După moartea sa 
Dimitrie, fiul cel mic, ales domn de boieri, nu e totuşi confirmat 
de Poartă. Vine pe tron Constantin Duca, pentru scurtă vreme 
însă, fiindcă sultanii se schimbau şi ei des 58 , iar marii viziri şi 
mai des. Sunt de sperat deci şi pentru fiii lui Cantemir vremuri 

mai bune. Antioh ajunge domn la 1695 şi stă până la 1700. 
Urmează iar Constantin Duca, apoi Mihai Racoviţă cel impus 
de Brâncoveanu. Din nou Antioh Cantemir, în cea de-a doua 
domnie, mult mai scurtă, ba chiar scurtată din cauza influenţei 
la Poartă a aceluiaşi Brâncoveanu, care-1 impune pe acelaşi 
Mihai Racoviţă. 59 Sultanul se afla în postura celui de-al treilea 
care câştiga când doi se ceartă. Haraciul crescuse incredibil. 60 
Folosirea aceloraşi domni în ambele ţări române - majoritatea 
aparţinând unor familii nepământene - era mai mult decât o 
revanşă. Era, din punctul de vedere al Imperiului Otoman, pregă- 
tirea domniilor fanariote. A fost momentul când, după domnia 
lui Nicolae Mavrocordat, a venit pe tronul Moldovei Dimitrie 
Cantemir. Acţiunea lui rapidă împotriva Porţii l-a făcut nu numai 
să piardă domnia ci şi să grăbească un deznodământ de mult 
programat: înlocuirea domnilor pământeni cu domni fanarioţi. 

Moartea principelui Dimitrie Cantemir n-a stins şi dorinţa 
Cantemireştilor de a recuceri tronul Moldovei. In 1739, la 
intrarea armatelor ruse în Iaşi sub conducerea lui Mtinnich, 
erau prezenţi şi Dumitraşcu şi Constantin, fii lui Antioh 
Cantemir, fostul domn al Moldovei 62 . Tratatul de la Luţk era 
un fapt uitat şi de către Rusia. Atunci s-a instaurat în Moldova 
administraţie militară rusă, 63 ceea ce ilustra limpede intenţiile 
de fond ale puterii ţariste. Grigore al II-lea Ghica şi-a păstrat 
tronul în aceste condiţii. 

In peisajul plin de mişcare al Europei secolelor al XVII-lea 
şi al XVIII-lea ţările române parcurg, din punct de vedere 
politic, un traseu mai ales defensiv, de apărare a fiinţei 
naţionale, fie faţă de otomani, fie de poloni, Habsburgi etc. 
Necesitatea de a sta mereu în gardă ocupă în principal forţele 
acestor state feudale mici. In plus, principatele dunărene sunt 
în situaţia - mai devreme ca Transilvania - de a plăti Porţii un 
haraci mereu sporit. Ele nu dispun, prin urmare, de sisteme 
informaţionale eficiente, ci sunt, de cele mai multe ori, la 
discreţia informaţiilor provenite din surse secundare, afiliate 
altor sisteme de interese. Armata nu e instruită şi organizată 
în mod special, ea fiind alcătuită din întregul popor ridicat la 
luptă de apropierea duşmanului. 84 Instruirea populaţiei nu se 

face prin învăţământul organizat. Academia vasiliană, înfiinţată 
de Vasile Lupu, e un început bun, dar care priveşte doar boie- 
rimea. Se observă tentativa de organizare internă. Dimitrie 
Cantemir însuşi a produs, în anul cât a fost domn, o astfel de 
mişcare de deschidere spre mica boierime şi răzeşi, în dauna 
marii boierimi, strict ierarhizată şi ea. 65 Se observă tentativa 
de consolidare a puterii domnului prin elaborarea unei legislaţii 
unitare. Se dezvoltă, dintre ştiinţe, mai ales istoriografia, iniţial 
pe baze cronicăreşti (cronologii de domni), dar evoluând rapid 
spre înţelegerea importanţei şi rolului politic al acestei discipline. 
De la Grigore Ureche şi Ion Neculce la Miron Costin, Constantin 
Cantacuzino Stolnicul şi Dimitrie Cantemir e parcurs drumul de 
la cronicari la istoriografi. Patristica (Antim Ivireanul, Dosoftei 66 ) 
este intens folosită pentru păstrarea independenţei bisericii 
române faţă de cea catolică şi ortodoxă (grecească) deopotrivă, 
pentru afirmarea limbii române. Sunt foarte puţini cei care 
străpung cortina acestui complicat Ev Mediu românesc spre 
cunoaşterea plafonului înalt al problemelor europene. Printre 
ei se numără Constantin Cantacuzino Stolnicul, Constantin Duca, 
Nicolae Milescu şi Dimitrie Cantemir, de departe cel mai solid 
istoriograf al poporului român în momentul respectiv şi cel mai 
bun specialist în probleme orientale al Europei începutului de 
veac optsprezece. 

Contacte culturale Pentru formarea unei personalităţi 
culturale şi politice nu faptul biografic în sine are importanţă, 
cât are capacitatea de a stabili conexiuni între evenimente 
trecute şi prezente, de a prevedea desfăşurarea celor viitoare, 
în acest scop trebuie educată o capacitate specială a spiritului, 
bazată pe o mare mobilitate şi pe reacţia promptă. Această 
capacitate se formează nu atât în procesul propriu-zis de învă- 
ţare sau nu numai, cât în practica propriu-zisă. De aceea socotim 
că sistemul de relaţii căruia îi este conexată respectiva perso- 
nalitate îi poate defini, în bună măsură, caracteristicile. Sau 
cel puţin i le direcţionează într-un anumit sens. 

Când s-a născut Dimitrie Cantemir, la 26 octombrie 1673, 
tatăl său avea 59 de ani şi era serdar. Comanda provinciile de 

dincolo de Prut. Mama sa. Ana Bataş, era cea de-a treia soţie a 
vârstnicului tată, mult mai tânără decât el. Aparţinea unei 
familii boiereşti atestată din secolul al XVI-lea şi se înrudea, 
prin doamna Anastasia, soţia lui Duca vodă, cu una din familiile 
domnitoare şi cultivate ale Moldovei. Tatăl nu ştia carte, 67 după 
cum spune Ion Neculce în Letopiseţul său, dar avea să se 
dovedească un bun diplomat, lăsându-se, când trebuia, condus 
de marea boierime. El considera că trebuie să le asigure fiilor 
săi Antioh şi Dimitrie cea mai bună educaţie din câte se puteau 
oferi. Intuiţia şi experienţa de oştean, fost lefegiu la Ieşi, îi 
spuneau că numai astfel vor vedea orizontul lumii în care trăiau 
şi se puteau conduce către limanul unei cariere militare şi politice 
pe măsura rangului lor. Mama trebuie să fi avut şi ea un rol în 
afirmarea acestei intenţii a tatălui. Dascălul Ieremia Cacavela, 
cel care l-a învăţat carte pe Dimitrie, era originar din insula Creta 68 
şi, fiind educat în Europa, a contribuit la ridicarea nivelului şi 
calităţii informaţiei culturale, producând un viraj spectaculos 
de la cultura slavo-bizantină de care ar fi avut parte fiul de 
domn în virtutea tradiţiei moldoveneşti a secolului al XVI-lea, 
spre umanismul de tip european. 69 Concurenţa în epocă dintre 
iezuitismul polon şi ortodoxia grecească pe teritoriul princi- 
patelor dunărene s-a tradus şi printr-o creştere a plafonului 
politic al acestor mici state medievale. Constantin Cantacuzino 
Stolnicul citea ziare tipărite în Italia, iar Cacavela a şi tradus 
din italiană, la 1686, pentru Constantin Brâncoveanu, Raggua- 
glio, o lucrare despre asediul Vienei. In anul următor, tot el a 
tradus Vieţile papilor Palatinului. 70 De altfel, pentru evoluţia 
viitoare a lui Dimitrie Cantemir, cel căsătorit cu fiica lui Şerban 
Cantacuzino, nu este deloc lipsit de importanţă faptul că în 
ambele locuri s-a aflat, la un moment dat, acelaşi Ieremia 
Cacavela. Până la vârsta de 15 ani, în 1688, anul morţii lui 
Şerban Cantacuzino, când tânărul Dimitrie a plecat la 
Constantinopol ca ostatic al tatălui său, înlocuindu-1 pe Antioh, 
fratele mai mare, Cacavela reprezentase profesorul tot atât 
cât duhovnicul. Amprenta personalităţii lui s-a săpat adânc în 
plasma spirituală a adolescentului, alcătuind fundamentul pe 
care se va clădi edificiul viitor. De altfel, primele trei lucrări, 

aparţinând etapei de început a creaţiei lui Dimitrie Cantemir, 
îi şi sunt dedicate lui Cacavela: Divanul..., Imaginea... ştiinţei 
sacre, Logica. In plus, în fruntea celei de-a doua dintre acestea 
există, în chip de explicare, o scrisoare a lui Dimitrie Cantemir 
către dascălul său. Ea e scrisă cam la trei ani după ce Antioh 
devenise domn a doua oară, adică prin 1702, în preajma 
evenimentelor pline de tensiune relatate în Istoria ieroglifică. 
Scrisoarea este edificatoare pentru relaţiile dintre elev şi 
profesor, ca şi pentru atestarea efortului de trezire spirituală a 
învăţăcelului în parametrii atât de fix trasaţi de dascăl. 
Scrisoarea a rămas până azi inedită. 71 La data când a fost scrisă 
Cantemir se despărţise, practic, de Cacavela de mai bine de 
un deceniu şi avea să mai stea în capitala Imperiului Otoman 
încă vreo câţiva ani buni. 72 Tipărise la Iaşi Divanul..., era un 
om matur după regulile lumii de-atunci şi după felul cum se 
formase, dar nu-şi uitase primul dascăl. De altfel, în Istoria 
ieroglifică îl cinsteşte numindu-1 Privighetoarea. Toţi maeştrii 
săi de la Patriarhia din Constantinopol - şi n-au fost puţini - 
înţelepţii turci ori turciţi cu care a venit în contact, perso- 
nalităţile occidentale au adăugat câte ceva acestui prim bloc 
spiritual, fără a-1 modifica însă în esenţă decât greu şi târziu . 

Academia Patriarhiei din Constantinopol era cea mai înaltă 
formă de învăţământ a creştinătăţii orientale. 73 Ea păstra 
tradiţiile fostului Bizanţ, ambiţia de a educa la o înălţime egală 
cu aceea a înaltelor şcoli ale creştinătăţii occidentale, de a 
folosi forme de învăţământ egale cu ale fostului Imperiu Roman 
de Apus. Schisma religioasă survenită pe fondul unor dispute 
cu caracter laic, care provocaseră sciziunea teritorială şi politică 
a vastului Imperiu Roman, întins din insulele britanice până 
în Persia şi din Germania până în nordul Africii, îşi menţinea, 
după secole, caracteristicile: credinţa fiecăreia dintre părţi în 
dreptul său la supremaţie aparent religioasă, vizând de fapt 
pe cea politică şi fiind în fond culturală. Faptul că, veniţi din 
inima Asiei, otomanii voiau să intervină în această complicată 
reţea de contacte şi confruntări, impunând propria lor lege, 
deşi părea să unească cele două părţi ale creştinătăţii, păstra 
totuşi linia despărţitoare. La Academia Patriarhiei din Constan- 

tinopol s-au format Petru Movilă, mitropolitul Kievului, 
Alexandru Mavrocordat Exaporitul şi fiii săi Nicolae şi Ion, 
Constantin Duca, Constantin Cantacuzino Stolnicul, Dimitrie 
Cantemir. La data când a ajuns acolo Cantemir Academia avea 
profesori marcanţi, pe care elevul îi va evoca nostalgic şi copios 
într-o notă a Istoriei Imperiului Otoman: Blasius Scaevophilax, 
predicator în catedrala Patriarhiei, acolo unde se păstrau toate 
documentele creştinătăţii orientale începând de la cucerirea 
Constantinopolului de către turci. Apoi Antoniu şi Spandoniu, 
filosofi peripatetici, lacomiu, specialist în gramatică, de la care 
Cantemir a deprins elementele filosofiei, Sevastus, teolog, specialist 
în controversa dintre biserica greacă şi latină, Alexandru 
Mavrocordat, 74 mare dragoman al Porţii, Meletie, arhiepiscop 
de Arta şi Atena, geograf, reputat autor al unei Geografii univer- 
sale (tipărită după moartea lui Cantemir). 75 Tânărul Dimitrie 
nu numai că era un mediu absorbant pentru cunoştinţele 
transmise de maeştrii săi, dar avea să încerce, mai târziu, să 
implice (pe bună dreptate) numele Moldovei în această mare 
arie culturală. De pildă, în legătură cu preocupările de istoric 
şi naturalist ale lui Alexandru Mavrocordat ţine să precizeze, 
în Istoria Imperiului Otoman, faptul că ele s-au materializat 
prin tratate publicate la Iaşi de către fiul său Nicolae, domnul 
Moldovei, în fond predecesorul şi urmaşul la tron al lui 
Cantemir însuşi. In ceea ce-1 priveşte pe Meletie, Cantemir îl 
remarcă nu numai ca geograf, ci şi ca bun cunoscător al 
literaturii universale. Are în vedere filosofia occidentală aşa 
cum fusese ea preluată de grila ortodoxiei greceşti, fiindcă se 
referă, în continuare, la Baptiste van Helmont, cel ce-1 
prelucrase pe Thales din Milet. Or van Helmont (1577-1644), 
elev al lui Paracelsus, medic şi chimist din Bruxelles, care 
încerca o sinteză între atomismul antic şi filosofia contem- 
porană lui, bazată pe ultimele descoperiri ale ştiinţelor naturii 
(într-o vreme când chimia făcea primii săi paşi pentru a se 
desprinde de caracteristicile magice ale alchimiei), era departe 
de ceea ce însemna cultura europeană prin marile ei centre 
de interes. Cantemir n-a pomenit niciodată despre Renaştere 
şi reprezentanţii săi în artă şi în dezvoltarea ştiinţelor, dezvol- 

tarea raţionalismului şi turul de forţă al statelor europene în 
câştigarea de poziţii economice şi coloniale. Ceea ce a preluat, 
în această fază de prim contact pe care i-o oferea Academia, 
ţinea, în bună măsură, de urmărirea - dincolo de devenirea în 
timp - a ceea ce produseseră fostele colonii bizantine împrăşti- 
ate prin Europa după cucerirea Bizanţului de otomani. Abia 
târziu, după periplul petesburghez, Cantemir se va deschide 
plenar şi spre cealaltă Europă. Ea avea să fie mai mult Europa 
nordului decât a Renaşterii, în formula preexistentă deci a 
asimilării sudului de către nord. La 1700 însă Cantemir consi- 
dera Phisica lui van Helmont una din producţiile cele mai 
importante ale timpului său. A scris despre ea formulând păreri 
explicite în legătură cu semnificaţia şi importanţa pe care i le 
acorda. în plus, faptul că menţionează anume relaţia dintre 
Thales şi van Helmont, adică prioritatea culturii greceşti în 
formarea spiritului european, dovedeşte - de altfel sensul 
întregii note privitoare la Academia Patriarhiei acesta este - 
că se considera ca aparţinând unei arii culturale de vârf, care 
mai avea încă lucruri de seamă de spus lumii şi Europei. Cantemir 
îi mai menţionează în respectiva notă pe Calinic patriarhul 
Constantinopolului, Dositei şi nepotul său Hrisant Notara, 
ambii patriarhi ai Ierusalimului. Faptul că Dositei fusese în 
Moldova, chiar participase la ceremonia înmormântării lui 
Constantin Cantemir, atestă nu numai bunele relaţii pe care 
domnul Moldovei încerca să le păstreze cu superiorii creşti- 
nătăţii greceşti, ci şi, cel puţin din partea lui Dimitrie Cantemir, 
tentativa de a obţine de la patriarhul Ierusalimului profituri 
pentru Moldova. în anul cât a fost domn el a reuşit performanţa 
de a lua pentru ţară venitul unora din mănăstirile închinate 
până atunci Sinaiului. Fibra iluministă a lui Cantemir s-a 
manifestat rapid prin tentativa de subordonare a puterii religioase 
celei laice şi de satisfacere a necesităţilor tributului nu prin 
suplimentarea dărilor populaţiei, ci prin protecţia acesteia. 
Dacă ne gândim şi la faptul că pe vremea domniei lui Antioh 
se produsese scindarea dării anuale în patru rate trimestriale 
(în Moldova chiar mai târziu decât în Muntenia), pentru a 
scădea apăsarea uriaşă produsă asupra micilor gospodării, 

atunci distingem una din orientările limpezi ale politicii interne 
a ultimilor domni pământeni. Cantemir n-a ezitat nici o clipă 
să afirme, în ochii Europei, că există în Balcani o ţară şi un 
popor care luptă pentru a păstra gloria culturii moştenite de 
la romani. 76 In nota pe care am menţionat-o mai sus, referitoare 
la absolvenţii Academiei din Constantinopol, el pomeneşte la 
loc de cinste pe ruda sa după mamă, Constantin Duca, elev al 
lui Spandoniu, pe Cacavela, predicator o vreme la catedrala 
Patriarhiei, pe Likinios din Monembasia, medicul Cantemi- 
reştilor, devenit conte al republicii veneţiene, prins apoi şi 
spânzurat de turci, Anastasie Condoidi, profesorul copiilor lui 
Cantemir, om cu studii în Italia, emigrat cu el în Rusia, care i-a 
păstrat lui Cantemir multă vreme relaţiile cu istoriografia 
italiană şi, în sfârşit, Anastasie Nausios, cel ce studiase la Oxford 
şi era recunoscut drept un lingvist de marcă, specialist în limba 
greacă. Prin el a stabilit Cantemir relaţii, pe când se afla în 
Rusia, cu mediile pietiste din Halle, în special cu lingvistul din 
America de Nord Cotton Mahler (1663-1728), reprezentant 
al puritanismului auglican, specialist în limbi slave şi pastor la 
Boston şi cu Peter Miiller, teolog şi el. La sugestia acestui Miiller 
Cantemir a luat ca profesor pentru fiii săi şi ajutor al său pe 
Johann Gotthilf Vockerodt (1693-după 1737), jurist şi 
nedagog. Acesta a şi scris o descriere a Rusiei care aminteşte, 
ca plan de expunere, de cantemiriana Descriere a Moldovei. 
De asemenea, Vockerodt l-a ajutat pe Cantemir la ordonarea 
uriaşului material al Istoriei Imperiului Otoman. 11 Proiecţiile 
pe care sistemul de note al acestei lucrări le face asupra 
românilor şi a Moldovei atestă nu doar patriotismul unui om 
aflat departe de ţară, ci şi convingerea lui fermă că poate 
contribui, pe calea scrisului, într-o vreme când se defineau 
spiritul european şi spiritul popoarelor europene, la apărarea 
independenţei propriu-zise - teritoriale (vechea Dacie) şi 
politice - a românilor. 

Prima parte a şederii lui Cantemir la Constantinopol (1688- 
1693) 78 se încheie odată cu moartea tatălui său, când fiul speră 
să preia domnia. El este ales de sfatul ţării, 79 dar neconfirmat 
de sultan, mai ales că nici un personaj influent al lumii turceşti 

nu-1 sprijină, 80 asigurându-i ceea ce se chema o garanţie morală, 
în consecinţă Cantemir procedează în continuare la strângerea 
relaţiilor nu numai în lumea otomană, ci şi în Moldova. Ion 
Neculce, cronicarul şi viitorul hatman al Moldovei, avea să-i 
devină rudă prin Bogdăneşri. Lupu Bogdan, cumnatul lui Cantemir, 
este unul din personajele interesante ale Istoriei ieroglifice. Cei 
trei fraţi Rosetteşti - Iordache, Scarlat şi Manolache - care 
aparţinuseră şi partidei lui Constantin Cantemir, descriu o 
curbă interesantă, de desprindere de familia domnitoare. 
Deocamdată însă toţi aceştia conturează in nuce o partidă cante- 
mirească. Paralel cu amplificarea relaţiilor cu boierimea 
moldoveană, Cantemir îşi fortifică argumentele de ordin istoric. 
Ia cunoştinţă de cronica lui Grigore Ureche cu interpolările 
lui Simion Dascălul şi Misail Călugărul, îl admiră pe Miron 
Costin, 81 citeşte pe Nicolae Costin. Peste ani, scriind Academiei 
din Berlin îşi anunţă dorinţa de a traduce De neamul moldo- 
venilor. 82 Tocilescu a şi găsit, în arhivele principale ale Minis- 
terului de externe din Moscova, exemplarul lucrării adnotat 
de mâna lui Cantemir. A fost, se pare, imboldul originar de a scrie 
Hronicul. 83 L-a interesat şi informaţia despre Muntenia 
(anonimul brâncovenesc, Del Chiaro, cronica logofătului Şerban) 
şi Transilvania (Toppeltin ş.a.). Apartenenţa la un popor şi o 
cultură erau deci fapt conştientizat, linie a demersului său 
cultural şi politic. 

Evident, cunoaşterea întregii arii de preocupări a istoriog- 
rafiei româneşti n-avea cum să se definitiveze în scurtul interval 
petrecut la Iaşi. De altfel o parte dintre lucrări încă nici nu 
existau. Dar e remarcabil faptul că încă din tinereţe Cantemir 
a urmărit concecvent tot ce apărea nou în ţările române, ca şi 
în cele vecine (despre români): cronici slavone, ruteneşti, 
poloneze, maghiare, germane, adică o serie de surse pe care 
bibliografia bogată şi sistematică a lucrărilor sale le reflectă, 
în 1695, când fratele său Antioh, care nu pierduse zadarnic 
vremea la Constantinopol, ajunge domn, Dimitrie devine 
reprezentantul său diplomatic (capuchehaie). Deţinea pentru 
prima oară o funcţie politică, deşi una care nu-i lăsa loc pentru 
iniţiative personale. Aşa cum reiese din corespondenţa acelei 

perioade (1695-1700), rolul lui era în principal de a face 
legătura între domnie şi Poartă: primea din ţară banii pentru 
tribut, ca şi pentru numeroasele peşcheşuri către demnitari şi- 
i înmâna destinatarilor. 84 Ar fi însă greşit să credem că Dimitrie 
Cantemir s-a mulţumit cu acest rol. El şi-a consolidat propriul 
său sistem de relaţii, pe baza căruia avea să ajungă domn şi 
care l-a servit, în unele cazuri, şi după aceea. Trebuie să-i 
menţionăm în primul rând pe profesorii săi turci. Prin ei şi-a 
creat o imagine despre sistemul de funcţionare a învăţă- 
mântului şi instituţiilor Imperiului, adică a dispus de primele 
instrumente graţie cărora a putut aprecia raporturile Porţii cu 
lumea. Trebuie menţionat între profesorii săi mai întâi Yamali 
Es’ad Effendi, de fel din lanina, primul corector al primei 
imprimerii din Turcia. El a tradus în turceşte din ordinul marelui 
vizir Damad Ibrahim Paşa 85 Phisica lui Aristotel. A fost 
profesorul de limbă turcă al lui Dimitrie Cantemir, dar şi al lui 
Hrisant Notara, Nicolae şi Ion Mavrocordat. De la acest Es’ad 
(Saadi) Effendi a învăţat Cantemir nu numai limba turcă, arabă 
şi persană, elemente de teologie musulmană, ci şi matematică 
şi filosofie grecească, în special pe Aristotel. De la profesorul 
de muzică al seriaului, Kiemani Ahmed, a învăţat nu numai 
istoria muzicii turceşti, ci şi să cânte din gură şi la unul din 
cele mai grele instrumente: tanburul cu două corzi duble şi una 
simplă. De la Angeli, un grec turcit, a învăţat nu numai muzică 
turcească, ci şi teoria muzicii modale greceşti de tip religios. 
Cariera sa viitoare, inclusiv cea politică, avea să datoreze mult, 
dacă nu totul, perfecţionării continue în domeniul muzical. 
Devenit, conform ierarhiei din învăţământul turcesc, maestru 
(,,usta“), el e considerat de specialişti până azi unul din 
întemeietorii muzicii culte turceşti şi orientale. în calitate de 
muzician Cantemir a avut mai mulţi elevi printre personalităţile 
cu rang destul de înalt ale Imperiului, cum ar fi marele hazne- 
dar (vistiernic) Davul Ismail Effendi, care era şi capuchehaie 
a hanului tătar Devlet Ghirai al II-lea 86 , pe Latif Celebi, haznedar 
şi el, ambii susţinători politici, dar şi în domeniul strict al 
muzicii, principalii săi elevi care l-au îndemnat să-şi scrie 
tratatul de notaţie muzicală. De asemenea, cunoaşterea şi 

preţuirea acordată de aceste personaje lui Dimitrie Cantemir 
a atras după sine frecventarea unor cercuri mai largi ale lumii 
musulmane de la Curte. Trebuie menţionat Ibrahim Paşa, perso- 
naj cu totul interesant, haznedar de asemenea, bun cunoscător 
al stării financiare şi sistemului fiscal al Imperiului, dar şi al 
războaielor acestuia cu creştinătatea. Informaţiile orale pe care 
le-a căpătat de la Ibrahim Paşa, devenit mai târziu guvernator 
al Belgradului, sunt mărturisite pe larg în Istoria Imperiului 
Otoman, după cum sunt mărturisite şi fenomenele de deca- 
denţă pe care le-a surprins în legătură cu regimul financiar al 
Imperiului în general. 

O serie de alte relaţii pe care le-a cultivat Dimitrie Cantemir 
în lumea turcească vizau, în principal, acest scop întreit: 
obţinerea de ascendent politic faţă de rivalii la tron; obţinerea 
de informaţii de orice fel în legătură cu starea Porţii; obţinerea 
de cunoştinţe culturale menite să lărgească aria celor pe care 
le poseda. Deasa schimbare a funcţiilor în lumea turcească, 
precum şi ridicarea la demnităţi importante a unor persoane 
pe care tatăl său le sprijinise pe când acestea se aflau la înce- 
putul carierei, l-au ajutat pe fiu să-şi atingă scopul. Evident, 
făcând această afirmaţie, ignorăm cu bună ştiinţă o serie de alţi 
factori care i-au adus domnia, pentru a accentua asupra impor- 
tanţei cultivării relaţiilor în Imperiul Otoman. Dimitrie Cantemir 
l-a avut drept prototip pe tatăl său în cel puţin două cazuri de 
acest fel: în cursul bătăliei de la Zenta din 1697 Ta ajutat să se 
salveze pe Ainedji Paşa, mai târziu mare vizir, care-1 va ajuta 
într-o vreme când războinicul Mustafa Paşa (1695-1703) a 
ucis aproape fără alegere duşmani şi supuşi. Al doilea caz este 
al lui Kapudgi Paşa, demnitar la serai, fiul lui Bostandji Mustafa 
Paşa, prins de polonezi la Esztergom şi eliberat de Constantin 
Cantemir, care plătise răscumpărarea. Dimitrie Cantemir ştia 
cât de influentă este, pentru interesele sale, această cale a 
seraiului. E de presupus că ea i-a facilitat intrarea în legătură 
cu Levni, pictorul oficial al Curţii, singurul care avea dezlegare 
să picteze portretele sultanilor turci spre a le depune în 
biblioteca seraiului, unică în Imperiu prin exactitatea 
informaţiei în legătură cu istoria sultanilor şi bătăliilor. Graţie 

relaţiei sale cu Levni, Cantemir a avut acces la o informaţie cu 
desăvârşire interzisă publicului larg (mai ales creştinilor). 87 
Copiile de pe portretele sultanilor, obţinute de Cantemir prin 
această relaţie şi duse de el în Rusia, au fost luate de Antioh, 
fiul său, publicându-se (o parte) în ediţia engleză a Istoriei 
Imperiului Otoman. Exemplarele color aflate în posesia lui 
Cantemir nu s-au găsit. 

Mai menţionăm, pentru importanţa pe care au avut-o în 
existenţa lui Cantemir, pe Baltadji Mehmed Paşa, mare vizir la 
1704 şi între 1710-1712, ca şi pe defterdarul Firari Hasan 
Paşa. Primul dintre ei acel care-i dă firmanul de domn, 
cunoscându-1 dintr-o perioadă când era doar capuchehaie a 
fratelui său Antioh, iar al doilea îl ascunde pe Cantemir în 
palatul său când oamenii lui Brâncoveanu, cu concursul unor 
demnitari otomani, îl caută spre a-1 deporta pe insula Creta. 88 
Episodul este relatat cu detalii în Istoria ieroglifică. In sfârşit, 
contactele lui Cantemir în lumea turcească au vizat şi personaje 
importante prin evlavia cu care turcii înşişi se refereau la ele. 
Două dintre acestea, Ciorluli Aii Paşa şi Râmi Mehmed Paşa 
ies cu totul din serie. Primul aparţine unei familii care ocupa o 
situaţie de excepţie în Imperiu prin faptul că, deşi membrii ei 
nu deţineau poziţii oficiale, totuşi li se cerea sfatul în fiecare 
situaţie critică şi nu erau niciodată ucişi. în plus, ei sprijineau 
financiar, din averea proprie, toate marile campanii militare 
ale turcilor cu creştinătatea. Cel de-al doilea, deşi mare vizir, 
era cunoscut mai ales ca unul dintre cei mai remarcabili poeţi 
şi cunoscători ai culturii europene. Adept al politicii de pace a 
lui Alexandru Mavrocordat Exaporitul, Râmi Paşa 89 a fost una 
din personalităţile care a contribuit, în cea mai mare măsură, 
la înflorirea artelor sub Ahmed al IlI-lea. 

Inevitabil, faptul de a fi locuit în vechiul Bizanţ vreme de 
aproximativ douăzeci de ani, n-a fost deloc lipsit de urmări 
nici pentru stabilitatea contactelor europene ale lui Dimitrie 
Cantemir. El întreţine relaţii în primul rând cu ambasadorii 
acreditaţi la Poartă, prin urmare colegi de corp diplomatic. 
Ne-am referit deja la excentricul Ferriol, cel care l-a ascuns pe 
vremea evenimentelor relatate în Istoria ieroglifică. Un calcul 

deloc sentimental l-a făcut să ceară atunci sprijinul Franţei. El 
ştia despre alianţa acesteia cu Poarta, dorinţa sultanului de a 
păstra bunele relaţii cu acest singur aliat al său european. 90 In 
plus, în ceea ce-1 privea pe Cantemir, el apela la reprezentantul 
unui popor romanic în virtutea unităţii popoarelor de gintă 
latină, unitate care va deveni peste un secol şi jumătate 
definitorie în politica statelor europene faţă de principatele 
dunărene. Ca oaspete al lui Ferriol (ambasador între 1700-1711) 
se pare că l-a cunoscut Cantemir pe Jean Baptiste van-Mour, 
un om trecut atunci de treizeci de ani, care se stabilise la 
Constantinopol în 1699, la 28 de ani, pictând personaje 
orientale în ambianţă specific orientală şi introducând în 
Europa, până la 1737, gustul pentru „turqueries“, de care nu 
numai pictura, ci şi literatura - Voltaire însuşi - se vor resimţi. 
Acest Jean Baptiste van Mour a pictat portretul tânărului 
îmbrăcat jumătate turceşte şi jumătate europeneşte, despre 
care specialiştii ulteriori susţin că este portretul lui Cantemir 
tânăr. Mai înainte Cantemir cunoscuse şi pe predecesorul lui 
Ferriol, contele de Chateauneuf, ambasador între 1689-1700 
şi a fost în bune relaţii şi cu acesta, 91 scriindu-i peste ani, din 
Rusia, spre a-1 primi pe fiul său Constantin pentru studii la 
Paris. De altfel a dorit el însuşi să cunoască Europa în mod 
direct, i-a cerut acest lucru ţarului printr-o scrisoare. Şafirov 
şi Şeremetev 92 însă, care l-au însoţit până la urmă pe ţar în 
călătoria prin Europa, au fost de părere că Poarta se va simţi 
lezată de această promovare a lui Cantemir în anturajul lui 
Petru I. Faptul e semnificativ pentru efortul diplomatic al lui 
Cantemir, care a ajuns totuşi în acest anturaj. Revenind însă la 
relaţiile constantinopolitane ale lui Cantemir, trebuie să 
amintim, la loc de cinste, pe aceea cu Iacob Colyer, amba- 
sadorul Olandei. Spiritul liber al politicii olandeze nu i-a scăpat 
tânărului moldovean. Peste ani, exilat în Rusia, considerându- 
se vinovat pentru adevăratul arest la domiciliu al fratelui său 
Antioh, rămas la Constantinopol, Dimitrie a încercat, prin 
diverse persoane (negustori greci, medici, călugări) să-l 
contacteze pe Colyer spre a-i ajuta fratele să evadeze. 93 
Cantemir l-a mai cunoscut la Constantinopol pe Thokoly, 94 fost 

„rege" al Ungariei, nerecunoscut de ţările europene în principal 
din pricina alianţei cu Poarta (care avea în subtext eliberarea 
Ungariei de coroana habsburgică, ceea ce nu s-a împlinit) . Tot 
la Constantinopol se apropie Cantemir de Toma Cantacuzino, 
unul din cei doi ambasadori ai lui Constantin Brâncoveanu, 
vărul soţiei sale Casandra şi aspirant el însuşi la tronul Mun- 
teniei. La 1711 Toma s-a aliat mai mult pe cont propriu decât 
cu acordul domnului său, cu Rusia. 95 Evident, după război 
soarta sa e refugiul. 96 In ce priveşte relaţiile lui Cantemir cu 
Cantacuzinii nu e lipsit de importanţă să evidenţiem faptul că 
prin căsătorie el a desăvârşit o alianţă politică, trimiţând soli 
în Transilvania, unde era refugiată soţia lui Şerban Cantacuzino 
cu copiii. 97 Cantemir se va considera toată viaţa moştenitorul 
politicii lui Şerban. In sfârşit, la Constantinopol l-a cunoscut 
Cantemir pe contele Piotr Alexeevici Tolstoi, 98 venit acolo ca 
ambasador în 1701 şi rămas până în 1711, la conflictul de la 
Prut, când a fost întemniţat la Edicule. In Jurnalul său Petru I 
face precizarea că R A. Tolstoi avea misiunea secretă de a culege 
informaţii despre popoarele creştine stăpânite de otomani şi 
de a câştiga simpatia acestora. In acest context stabilirea 
relaţiilor cu reprezentanţii ambelor ţări române era o 
necesitate. In ceea ce-1 priveşte pe Cantemir el considera că 
n-are nimic de pierdut din cultivarea bunelor relaţii cu una 
din puterile europene care luptau împotriva Imperiului Otoman. 
Pentru că năzuia el însuşi să obţină domnia, ba chiar să obţină 
pentru sine însuşi domnia Ţării Româneşti şi pentru fratele 
său pe aceea a Moldovei. 99 Năzuia, pe de altă parte, să-şi 
elibereze ţara şi toate scrierile lui sunt o pledoarie pentru necesi- 
tatea acestui act. Contele Tolstoi va fi mizat pe această dorinţă 
limpede afirmată de Cantemir în toate împrejurările. 

După înfrângerea de la Stănileşti, odată ajuns în Rusia, 
Dimitrie Cantemir continuă să cultive o serie de relaţii menite 
să-i deschidă accesul către lumea germanică spre care se 
îndreptau speranţele sale politice. Am amintit deja legăturile 
cu pietiştii din Halle şi Johann G. Vockerodt, stabilite prin 
intermediul lui Nausios. 100 Trebuie să le adăugăm pe acelea 
stabilite prin intermediul lui H. F. von Huyssen (1666-1739), 

aflat în anturajul lui Petru I. Acesta păstra strânse legături cu 
cercurile intelectuale din Berlin. Academia înfiinţată acolo de 
puţin timp, după modelul celei pariziene 101 şi la iniţiativa lui 
Leibniz, era dispusă să-şi sporească faima cu savanţi de 
pretutindeni, mai ales dacă aceştia puteau furniza informaţii 
care depăşeau plafonul cultural propriu-zis. De altfel, pentru 
primirea în Academie a lui Cantemir a fost nevoie de avizul 
împăratului însuşi, ceea ce e semnificativ. Faptul că von 
Huyssen, membru al Academiei berlineze, l-a recomandat pe 
Cantemir vicepreşedintelui Johann Jablonski pentru secţia de 
orientalistică, are o semnificaţie dublă. Nu numai Cantemir 
era interesat să obţină această deschidere pentru a putea 
pronunţa în faţa Europei adevărul în legătură cu acest ţinut 
despre care nu se ştia aproape nimic, deşi alcătuia graniţa, 
gata să cedeze, a vastului Imperiu Otoman. 103 Descrierea 
Moldovei şi harta Moldovei au fost primele informaţii pe care 
le-a oferit Cantemir Academiei. Faptul că harta lui a intrat în 
corpusul surselor geografului francez Delisle 104 este edificator. 
Cantemir a mai fost, în societatea petersburgheză, în relaţii 
apropiate cu Andrei Matveevici Apraxin, 105 amiralul alături de 
care va pregăti în 1721 expediţia la Marea Caspică. Numeroase 
vizite în familie, ca şi discuţii în Senat, unde erau colegi, s-au 
adăugat legăturilor strict oficiale. In casa lui Cantemir, al cărui 
mod de viaţă se europenizase datorită Anastasiei, 106 venea lume 
multă, ţarul inclusiv, Menşikov, 107 dar şi personaje din străi- 
nătate, ca ducele de Holstein, pe care l-am mai menţionat 108 , 
în bune relaţii, mai ales sub aspect intelectual, a fost Cantemir 
cu contele Golovkin. Scrisoarea despre conştiinţă trimisă 
acestuia este edificatoare pentru natura relaţiilor lor. Cantemir 
găsise un partener de discuţii filosofice într-o societate pe care 
adesea a calificat-o drept barbară în comparaţie cu cea 
constantinopolitană, mai ales din pricina absenţei cărţilor 
fundamentale până şi din cele mai bune biblioteci. Chiar în 
societatea ţarului Cantemir discuta adesea despre cărţi. în 
însemnările sale zilnice Ivan Ilinski menţionează de pildă că 
ţarul a venit şi a luat de la Cantemir traducerea din Agapit. 109 

Concluzii Imperiul Bizantin făurise un tip de unitate 
spirituală a lumii care s-a comunicat departe în timp, după ce 
structurile care-o produseseră încetaseră de mult să mai existe. 
Imaginea vechiului Bizanţ a continuat să plutească în bazinul 
Mediteranei, mai ales în Grecia şi Italia, în insulele ioniene, 
dar şi, cu intermitenţe, în Balcani. Printre altele, virulenţa 
răspândirii ortodoxiei orientale în această zonă de contact a 
ei cu creştinismul de tip catolic, latin, s-a datorat faptului că 
ea a exaltat modelul bizantin ca pe un fundament îndreptăţit 
al său, ca pe o capacitate specifică de a rezolva echilibrul 
populaţiilor numeroase şi diferite ale Orientului, rămase în 
plutire liberă, după direcţii necontrolabile, odată cu descom- 
punerea Imperiului Roman de Răsărit. Dimitrie Cantemir n-a 
făcut niciodată legături explicite între aceste serii de fapte. 
Pentru el problemele care derivau din descendenţa bizantină 
a teritoriilor pe care le-a străbătut erau de ordin strict cultural, 
vizau o înălţime spirituală de atins, un model ideal pentru 
fiecare intelectual (termenul e încă un barbarism în epoca 
respectivă, specialităţile nefiind atât de strict definite) şi, 
evident, pentru fiecare cultură. Cât despre ortodoxia orientală, 
o vedea ca pe un corp de doctrină constituit în lumina proble- 
maticii contemporane - lupta cu islamismul şi definirea 
deosebirilor teoretice faţă de creştinătatea latină - corp de 
doctrină al cărui scop politic îi era limpede. Cu atât mai puţin 
stabilea el legătura între faptele de tip istoric care generaseră 
conflictul între diferite religii. In secolul al XVI-lea, odată cu 
constituirea marilor imperii coloniale, misionarii catolici 
asiguraseră cu întărituri spirituale aceste noi cuceriri. Islamis- 
mul, care avusese o epocă de strălucire, întinzându-şi dominaţia 
din Indonezia până în Spania şi nordul Africii, minând în chip 
eficient ceea ce constituise odată întinsul Imperiu Roman de 
Răsărit, se vedea din nou încercuit, de data aceasta în parametri 
planetari, mai apropiaţi de ceea ce constituia esenţa însăşi a 
demersului său, pentru care cucerirea de ordin militar era 
echivalentă cu aceea de ordin religios. Prin urmare Islamul 
pregăteşte recucerirea ascendentului pierdut, iradiind chiar 
în centrul zonei de influenţă a creştinismului. Dimitrie Cantemir 

sesizează clar ameninţarea şi caracterul ei, necesitatea de a se 
răspunde pe linia principală de atac, dar nu-1 preocupă în nici 
un fel rădăcinile conflictului. 

Imaginea pe care a avut-o Cantemir despre devenirea 
Bizanţului şi despre conflictul dintre islamism şi creştinism a 
evoluat cu timpul în anumite limite care ne lasă să vedem că 
el s-a apropiat de cunoaşterea dimensiunilor reale pe care le 
implicau aceste serii de probleme, a intuit, dacă nu legătura 
lor, cel puţin posibilitatea de a specula pe marginea simili- 
tudinilor de situaţii vizibile încă pentru contemporanii săi. 
Speculaţia lui avea o intenţie politică imediată: aceea de a 
justifica necesitatea şi sensul acţiunii antiotomane. Astfel, de 
exemplu, în acţiunea de cucerire a lui Petru I la Derbent şi în zona 
Baku, acţiune evidentă de asigurare a deschiderii Rusiei la Marea 
Caspică, el vede, conform propriei sale teorii filosofice, după 
care strălucirea Imperiilor merge de la sud spre nord - Imperiul 
Persan - Roman - în sfârşit Rusia - otomanii fiind o excrescenţă 
monstruoasă, 110 vede deci acţiunea Imperiului ţarist de a reface 
strălucirea celui Roman de Răsărit. Dacă alăturăm acestei teorii 
ideile Hronicului, după care Dacia - adică provinciile istorice 
Moldova, Ţara Românească, Transilvania - ca şi românii de la 
sudul Dunării păstrează sus steagul romanităţii fiind un popor 
mai vechi, în acest sens, ca altele de pe teritoriul fostului Imperiu 
Roman, considerate glorioase pentru faptul de a-i fi aparţinut 111 
(Franţa, Anglia, Germania), atunci intuim rolul pe care-1 acorda 
Cantemir ţării sale în cadrul restabilirii echilibrului european. 
Caracteristicile viziunii lui Cantemir, ca şi sensul demersului 
său, erau acelea ale unui om politic. Chiar istoria a fost pentru 
el un instrument ce trebuia să servească acest scop al acţiunii 
imediate, instrument menit să ofere toate argumentele, adică 
îndreptăţirile necesare actului politic. El a sesizat perfect acest 
mecanism folosit pretutindeni în conflictele Eurasiei şi una 
din tentativele lui cele mai durabile a fost aceea de a oferi po- 
porului său argumentul istoric de fineţe şi de anvergură, valabil 
atât în demersul imediat, cât şi în cel de durată. 

In ce priveşte rolul ortodoxiei greceşti, Cantemir percepe 
cu claritate faptul că acţiunea ei este una de rezistenţă în faţa 

islamismului. In acest sens e limpede opţiunea lui iniţială, între 
marile puteri care ar fi putut ajuta Moldova, pentru Rusia, 
deoarece ea concentra din ce în ce mai mult forţele ortodoxiei 
orientale, tinzând să capteze gloria Bizanţului, devenit între 
timp Constantinopol. Precedentul opţiunii de acest fel era creat. 
Ştefan cel Mare se aliase cu cneazul Ivan al IlI-lea al Moscovei. 
Ceea ce n-a intuit în nici un fel Cantemir a fost faptul că persu- 
asiunea grecilor era mult mai subtilă şi mai durabilă, inclusiv 
în principate. Aceştia, sub pretext religios şi al păstrării spiritului 
culturii bizantine, au obţinut mai întâi avantaje economice 
apoi, acţionând prin intermediul Porţii, priorităţi politice care 
au culminat cu domniile fanariote. Cantemir n-a sesizat momen- 
tul de prag pe care l-a constituit domnia lui, echilibrul pe care 
putea şi trebuia să-l ţină ca domn pământean, ba chiar, în ce-1 
priveşte pe Nicolae Mavrocordat, îi justifică domnia prin aceea 
că se trăgea după mamă din Muşatini. Conştiinţa unităţii limbii 
şi a poporului, a necesităţii integrităţii teritoriale a vechii Dacii 
constituie însă merite de vârf, mai ales că el a afirmat toate 
aceste teze pentru întreaga Europă, printr-o atitudine polemică 
şi ştiinţifică de istoriograf modern. Ceea ce, iarăşi, n-a sesizat 
Cantemir se referă la mişcarea de basculare a puterii religioase 
a ortodoxiei dinspre Constantinopol spre Moscova. Educat la 
Academia Patriarhiei, el remarcă de pildă pe mitropolitul 
Kievului, Petru Movilă, în calitatea lui de elev al aceleiaşi Patriarhii, 
dar nu simte tentativa lui Teofan Prokopovici şi a Sf. Sinod 
Rus de captare a energiilor, inclusiv ale grecilor atraşi spre 
Moscova, în scopuri care scăpau controlului operat de centrul 
constantinopolitan al puterii în sens naţional în primul rând, 
în probleme de învăţământ, dar şi supranaţional, prin ambiţia 
de a opera o sinteză echilibrată şi profitabilă între metodologia 
ortodoxiei greceşti şi a papalităţii. Cantemir surprinde perfect 
acest amestec insolit pentru cineva format în spiritul sobru al 
ortodoxiei greceşti şi-l acuză pe Prokopovici de pactizare cu 
catolicismul, cam aşa cum făcuse şi Vasile Lupu cu Chirii 
Lukaris. Numai că vremurile se schimbaseră, biserica rusă avea 
o armătură suficient de rezistentă pentru ca reformele propuse 
de Teofan Prokopovici să se impună şi abia apoi, după ce noul 

centru al învăţământului religios se modernizase. Petru I 
întreprinde gestul esenţial de subordonare a puterii religioase 
celei laice, ceea ce implică şi tentativa, deocamdată necedată 
de ortodoxia de la Moscova, de subordonare religioasă a Orien- 
tului ortodox. 

Dimitrie Cantemir n-a avut o imagine clară a constelaţiilor 
şi raporturilor de forţe de anvergură continentală care au 
precedat şi au urmat propriei sale domnii. Sursele de informaţie 
de natură diplomatică de care putea uza erau în principal 
conectate la alte sisteme politice decât al său propriu, deci 
serveau unor interese pe care fie le ignora, fie nu le putea nici 
controla, nici influenţa. Ceea ce putem deduce astăzi din opera 
lui scrisă, ca şi din sensul degajat de diferite alte demersuri 
ale sale, ne lasă să credem că adesea febrilitatea intelectuală a 
devansat luciditatea politică. Astfel, Cantemir a observat 
decadenţa reală a Imperiului Otoman, dar n-a calculat deloc 
bine viteza desfăşurării proceselor în sisteme atât de mari şi 
inerţiale ca cele turceşti: armata, guvernarea, finanţele, 
economia, învăţământul. Din această pricină a mizat pe alianţe 
care n-aveau sorţi de izbândă imediată. In ceea ce priveşte 
Rusia, Cantemir n-a ştiut care era orientarea ei politică de 
substanţă. Marele război al nordului a fost pentru el, în bună 
parte, unul cu Carol al XH-lea, care era aliatul turcilor. Când, 
la ani buni după războiul de la Prut, a înţeles că eforturile lui 
de presiune nu pot clinti nimic în linia de conduită a politicii 
Rusiei, că el şi Moldova au pierdut definitiv şi că Imperiul 
Otoman nu ceda teren atât de repede pe cât ar fi trebuit, a 
încercat să se reorienteze către Imperiul Habsburgic. Angrenat 
însă pe deplin în politica Rusiei, nu i-a mai putut scăpa. 
Cunoaşterea stării de fapt nu era dublată şi de posibilitatea de 
acţiune, îi rămânea doar calea creaţiei. Schimbarea de optică 
a lui Cantemir din ultima parte a vieţii o mărturiseşte pe deplin 
doar corespondenţa sa adresată ţarului ori, mai târziu, numai 
secretarului de cabinet al acestuia, corespondenţă prin care 
cerea permisiunea de a intra în tratative cu împăratul Impe- 
riului Habsburgic . 112 N-a primit niciodată o astfel de permisiune, 
nici măcar sub o mască diplomatică. 

Modelul cultural al lui Dimitrie Cantemir, cel după care se 
formase, era unul bazat pe antichitatea greco-latină şi pe 
cultura orientală. Locul tradiţiei româneşti, apartenenţa sa la 
cultura universală erau ferm încadrate în tot acest ansamblu. 
Pe parcursul activităţii sale Cantemir i-a adăugat informaţii 
provenite din diverse modele ale umanismului occidental, 
îndeosebi italian şi francez. Trebuie precizată în chip explicit 
aspiraţia spre Occident a acestui specialist în Orient. Intuia 
că, aşa cum trecutul aparţinuse Orientului, viitorul aparţinea 
Europei. Aflat în zona mediană a Balcanilor, în spaţiul tuturor 
întâlnirilor posibile, dar şi al tuturor rupturilor, Dimitrie Cante- 
mir, care n-a avut decât puţin şansa să trăiască marea istorie, 
ca şi pe aceea a poporului său, în sensul plenar al desfăşurării 
sale, s-a revanşat scriind. A acoperit mai multe zone ale 
cunoaşterii, unele dintre ele considerate de vârf atunci ca şi 
acum. A atins gloria - mai mult postumă - şi este interesant 
de văzut astăzi ce şi cât din intuiţia lui cu bătaie mai scurtă ori 
mai lungă - s-a adeverit ori, fapt la fel de important, a servit 
urmaşilor în afirmarea drepturilor lor, a culturii şi spiritului 
poporului român. 

eneralităţi întreaga activitate de istoric a lui Dimitrie 
Cantemir se înfăţişează ca un comentariu - fie el 
explicaţie, argumentare, apărare, teorie, îndemn - realizat pe 
marginea unui demers politic. O mărturiseşte autorul însuşi 
în una din Pridosloviile Hronicului, stabilind deopotrivă 
amplitudinea acţiunii unui politician ca şi pe aceea a unui istoric, 
concepţia evoluţionistă care trebuie să stea la baza ambelor 
demersuri: „Aşe deciia, mândria assirilor, midilor; a midilor, 
perşilor; a perşilor, grecilor; a grecilor, romanilor; şi până mai pre 
urmă a romanilor împărăţie, care de la apus la răsărit sărisă şi 
de la miazăzi la miazănoapte să întinsese şi cu mărinimos 
trupul puterii armelor, puţin de nu toată faţa pământului lăcuit 
căptuşisă: dachiior, gothilor, vandalilor, unilor, slovenilor, bulga- 
rilor, sârbilor, franţozilor, ghermanilor şi altor nenumărate 
neamuri în pradă şi călcare au dat-o; şi în ce mai de apoi turcului 
stăpânire Asiei, Africăi şi Evropii în care şi împărăteasa cetăţilor 
(zic oraşul lui Constantin Marele) stă (...) şi cândaile împreună 
cu făcătorii şi faptele tot într-un mormânt s-ar fi îngropat de 
n-ar fi fost îndată scrâşnetul condeelor după tunetul şi trăsnetul 
armelor ." 1 Această viziune de ansamblu asupra istoriei 
universale, în contextul căreia stabileşte locul şi însemnătatea 
poporului român de la începuturi până în perioada contem- 
porană lui, caracterizează activitatea de istoric a lui Cantemir 
faţă de toţi cei care au scris, în limba română, înaintea sau în 
vremea sa. Cu puţine excepţii - stolnicul Cantacuzino şi Miron 
Costin - la care se găsesc germenii unor asemenea viziuni de 
perspectivă, istoriografia românească se rezuma la cronologii 
de domni, cu vagi situări ale acţiunilor lor faţă de vecinii mai 
apropiaţi şi, uneori, ca la Radu Popescu de pildă, ori Nicolae 
Costin, cu pasaje unde se indică (uneori exact, alteori fabulos, 

din auzite) ceea ce se întâmpla la momentul respectiv în alte 
părţi ale lumii. Nici unul dintre istoricii români care l-au 
precedat ori l-au urmat imediat n-a avut, ca Dimitrie Cantemir, 
sentimentul că traversează un moment de mare răscruce în 
evoluţia lumii cunoscute, moment când, pentru poporul său, 
sunt încă deschise perspective grandioase, care să-l impună 
cu strălucire în ochii tuturor. Această credinţă a ghidat 
activitatea de om politic a lui Dimitrie Cantemir şi, după eşecul 
ei, neprevăzut de autor, pe aceea de istoriograf. Vom aborda 
în paginile care urmează principalele teme ale istoriografiei 
cantemiriene pentru a distinge, dincolo de ele, ce credea autorul 
lor despre puterea politicului de a modifica lumea şi despre 
puterea istoriei de a modifica înfăţişarea politicii. 

Pentru Cantemir cheia momentului politic contemporan era 
dată de situaţia Imperiului Otoman. Acesta, după o creştere 
glorioasă, care ameninţase Asia, Africa şi Europa, se afla într-un 
moment de fragil echilibru care, bine influenţat de factorii de 
putere apăruţi în rândul popoarelor cucerite din cele trei conti- 
nente, dar mai cu deosebire în Europa, putea fi împins pe calea 
regresului, a descreşterii. Din această situaţie a Imperiului Otoman 
decurg pentru restul temelor istoriografiei cantemiriene o serie 
de determinări care produc unghiuri diferite de convergenţă 
ale istoriilor locale către istoria otomană. Astfel, bazinul 
Mediteranei - adică arhipelagul grecesc, Grecia, nordul Africii, 
peninsula italică, precum şi zona Balcanilor şi restul ţărilor 
europene sunt tratate de Cantemir - cu puţine excepţii - prin 
prisma modului cum au încercat, de-a lungul timpului, să-şi 
păstreze o personalitate distinctă de invazia turcească, să 
respingă agresiunea acestui duşman ce ameninţa însăşi fiinţa 
lor naţională, identificabilă, în bună măsură pentru Cantemir, 
cu cea religioasă. Se putea distinge, în acest sens, un conflict 
potenţial cu doi poli: islamismul şi creştinătatea. In acest 
conflict întins la scară planetară, miza politică a lui Cantemir 
a vizat Imperiul Rus şi apoi pe cel Habsburgic. Considera că 
Rusia, canalizând forţele creştinătăţii orientale, care apar- 
ţinuseră Imperiului Bizantin, poate bloca avansul otomanilor 
spre Asia. Cu timpul se face remarcată mai mult deschiderea 

europeană a lui Cantemir, îndeosebi către ţările germanice 
care puteau împiedica trecerea turcilor spre Europa: Habsbur- 
gii, Prusia, mai puţin Anglia, Olanda, Franţa . 2 Acest impuls final 
al concepţiei politice a Iui Cantemir se va reflecta, în termeni 
mai exacţi, în activitatea fiului său Antioh, devenit ambasador 
al Rusiei în Anglia şi apoi în Franţa. In sfârşit, toate temele 
istoriografiei cantemiriene enumerate mai sus pot fi puse în 
adevărata lor lumină doar pe fondul interesului lui Cantemir 
pentru problema românească în general şi pentru situaţia 
Moldovei în special. Chestiunea esenţială era aceea a eliberării 
de turci, a intrării într-un mare sistem de alianţe care s-o poată 
propulsa în primul plan al interesului lumii. Acest lucru ar fi 
fost posibil, după Cantemir, în virtutea ascendentului său faţă 
de alte ţări europene. Motivul principal al acestui ascendent 
era acela că Dacia aparţinuse zonei greceşti de cultură înainte 
chiar de a fi parte a Imperiului Roman. Or reînvierea Bizanţului, 
adică a strălucirii creştinismului de tip grecesc, fie şi prin 
intermediul Rusiei, care canalizase aceste forţe ale ortodoxiei 
orientale, nu putea decât să aducă strălucire urmaşilor vechii 
Dacii în comparaţie cu ceea ce putea aduce unor popoare mai 
noi, apărute mai târziu din trupul fărâmiţat al Imperiului Roman: 
germanii, francezii, spaniolii, aflaţi cu toţii într-un latent 
conflict religios cu creştinismul de tip ortodox. 

Vom urmări în continuare principalele teme ale istoriog- 
rafiei cantemiriene, adică ceea ce se leagă de conţinutul 
problemelor abordate, interpretarea pe care le-o dă Cantemir 
în comparaţie - atunci când acest lucru este posibil - cu inter- 
pretarea dată de ceilalţi istoriografi care scriseseră în limba 
română şi, în sfârşit, vom oferi cititorului o perspectivă actuală 
asupra chestiunilor în discuţie. In finalul capitolului concluziile 
care se impun cu privire la istoriografia cantemiriană înţeleasă - 
în spiritul autorului ei - ca reflectare a unui sens politic al 
acţiunii, dar şi în spiritul determinismului, nici el străin lui 
Cantemir, determinism care afirmă puterea omului politic de 
a face istoria. 

Problema otomană Vreme de peste douăzeci de ani, cât a 
stat la Constantinopol, Dimitrie Cantemir a observat atent 

lumea în care trăia, încercând să pătrundă dincolo da aparenţe, 
către esenţa faptelor, către sensul fundamental al proceselor 
aflate în plină desfăşurare. Se cuvine să facem încă de la început 
o precizare menită să elibereze pentru cititorul contemporan 
semnificaţia reală a ceea ce a văzut Cantemir martorul şi 
participantul la viaţa Imperiului Otoman. A fost considerat de 
către europeni şi de cercetarea românească, vreme de decenii 
şi secole, cel mai bun orientalist al Europei. încărcătura 
semantică a cuvântului „orientalist" nu acoperă însă nici pe 
departe aria de preocupări a lui Dimitrie Cantemir. Un orien- 
talist este pentru noi un specialist în probleme orientale, 
specializarea lui fiind aleasă pe fondul dicotomiei Orient/ 
Occident cu care a început să se lucreze în cultura europeană 
încă de pe vremea lui Cantemir. Gustul pentru „turqueries" şi 
alte orientalisme a pătruns atunci în mediile intelectuale ale 
europenilor. Dezvoltarea domeniului a înglobat cu vremea 
distincţiile necesare pentru un tip de spiritualitate, de viziune 
asupra lumii diferită de cea occidentală, adică în principal 
europeană. Până la Malraux 3 de pildă, care stabileşte aceste 
deosebiri din perspectiva unui european, sau Okakura Kakuzo 4 , 
care o face din perspectiva unui oriental, zona orientalisticii a 
înglobat - din acest unghi al definirii tipologiei spirituale - 
cele mai diverse personalităţi. Dimitrie Cantemir a atins şi el, 
fireşte, această problemă. Dar ea a fost doar unul dintre 
mijloace şi nu scopul real al cercetării. Nu orientalistică , 5 ci 
Imperiul Otoman ca putere politică, religioasă, militară şi, 
evident, şi ca acumulare a culturii orientale este ceea ce l-a 
interesat în principal. Ameninţarea pe care-o distingea planând 
deasupra ţării sale, a poporului român ca entitate, planând 
deasupra Europei şi a creştinătăţii ca unitate spirituală 
medievală era faptul căruia i-a definit parametrii prin cerce- 
tarea sa. Contracararea acestei forţe a fost scopul final al 
preocupărilor lui. Tocmai de aceea structura de ansamblu a 
Istoriei Imperiului Otoman este fundamentată după un 
principiu de filosofia istoriei, principiu al creşterii şi descreşterii 
de esenţă organicistă, pe care Europa îl va considera una din 
marile descoperiri ale lui Gianbattista Vico . 6 Aceasta i-a permis 

lui Dimitrie Cantemir să-şi împartă lucrarea în două mari 
secţiuni: una cu privire la creşterea teritorială a Imperiului - 
ca urmare a perfecţionării unui tip de organizare a structurilor 
statului şi religiei - cealaltă cu privire la descreşterea sa 
teritorială ca urmare a îmbătrânirii, a epuizării aceloraşi struc- 
turi, rafinate în timp, dar nu regenerate prin modificări de 
substanţă. Partea întâi este incomparabil mai întinsă decât a 
doua, care începe, semnificativ, cu atacul Cameniţei de către 
turci la 1672 şi sfârşeşte la 1711 cu lupta de la Stănileşti. Prin 
urmare, în timp ce creşterea Imperiului era un fapt încheiat, 
descreşterea era încă incipientă, germenii ei trebuiau detectaţi 
dincolo de înfrângeri şi victorii. Era o idee principial clară, pe 
care europenii au receptat-o ca atare într-o vreme când se 
închegau marile alianţe antiotomane. De altfel, sistematizarea 
uriaşului material faptic al Istoriei a fost făcută de Cantemir 
cu ajutorul unor persoane avizate în circulaţia europeană a 
ideilor: J. Vockerodt şi Nausios, educat la Oxford, aflat în 
legătură cu pietiştii din Halle, cunoscător al lucrărilor europene 
fundamentale, cum ar fi celebrul dicţionar al lui Moreri. 7 Orientarea 
europeană a lucrării lui Cantemir despre Imperiul Otoman este 
susţinută printr-o argumentaţie pe măsură. Modalitatea de 
expunere este cea cronologică, a sultanilor care şi-au urmat 
unul altuia la conducerea Imperiului. Acest punct de pornire 
vădeşte două reminiscenţe diferite: una provenită din istoriog- 
rafia turcească 8 pe care a consultat-o şi alta din asimilarea stadi- 
ului istoriografiei româneşti a epocii. 9 In ambele cazuri metoda 
de abordare a fenomenelor era cronologică. Nu evenimentele 
care modelau istoria se aflau pe primul plan al expunerii, ci 
personalitatea conducătorilor. Această concepţie caracteriza 
nu numai istoriografia turcească inspirată de vechile cronografe 
orientale, ori cronicile româneşti care sintetizau tehnici de lucru 
şi modalităţi de abordare orientale şi slave, ci era un bun comun 
al istoriografiei vremii. Evul mediu european se ghida, pentru 
a distinge paşii istoriei, tot după activitatea marilor perso- 
nalităţi care se implicaseră în evenimentele fundamentale. E 
adevărat, nu cronologia, adică situarea în timp, se afla pe primul 
plan, cât „gesta", adică viziunea asupra unui personaj cu valoare 

de ideal. Trebuie să remarcăm însă că, la începutul veacului al 
XVIII-lea, când îşi scrie Cantemir istoria sa, concepţia orientală 
şi cea occidentală mai deţineau încă, în comun, acest accent 
al investigării: istoria o face personalitatea politică. Lucrarea 
lui Cantemir, mai apropiată de concepţia orientală prin 
prezentarea mişcării în timp, a cronologiei sultanilor, se supune 
totuşi, în ansamblul ei, concepţiei că rolul fundamental îl 
deţine, în modificarea lumii, conducătorul politic. Alături de 
ideea creşterii şi descreşterii, această viziune despre omul 
politic a constituit al doilea motiv pentru care Istoria lui Cantemir 
s-a bucurat de cea mai largă audienţă printre europeni. Nu 
este iarăşi mai puţin adevărat că, păstrând nemodificate aceste 
accente ale expunerii la toate nivelele ei de ansamblu, Cantemir 
le devansează pas cu pas, dublând practic expunerea propriu- 
zisă, textul principal, de un text secundar, acela al vastului 
registru de note care depăşesc, ca volum, pe acela al naraţiunii 
istorice propriu-zise. Şi este cu atât mai important de observat 
că nu volumul în sine al notelor constituie caracteristica lor în 
ansamblul lucrării, cât valoarea pe care le-o atribuie autorul: 
ele fărâmiţează practic, pas cu pas, structura cronologică şi 
expunerea liniară practicând breşe de adâncime, denivelări 
temporale, faptice şi interpretative. S-a afirmat adesea că acest 
lucru nu indică decât personalitatea complexă a autorului, 
temperamentul şi vasta lui cultură. Considerăm însă că toate 
acestea se exprimă „â travers de“. In mod conţtient, deliberat, 
Cantemir a uzat de acest sistem de note nu pentru a lumina 
structura lucrării, ci pentru a o dubla de o structură secundă, 
cea reală în fond, menită să comunice cititorilor avizaţi un set 
de informaţii esenţiale - inclusiv strategice - despre stadiul 
proceselor din Imperiul Otoman la toate nivelele statului, 
informaţii despre raporturile cu vecinii şi tendinţele subtextuale 
ale Imperiului în aceste raporturi - ţările române ocupă aici 
un loc de seama - şi în sfârşit, informaţii despre istoria şi tendin- 
ţele popoarelor aflate sub turci ori, cel puţin, în zona lor de 
influenţă. Acesta a fost al treilea şi poate cel mai important 
motiv al audienţei europene a Istoriei lui Cantemir, considerată 
vreme de un secol sursa cea mai importantă pentru cunoaşterea 



DIMITRIE CANTEMIR 


97 

stării Imperiului şi pentru evaluarea corectă a măsurilor care 
se cuveneau luate spre a contracara tendinţele sale 
expansioniste. Vom urmări, în continuare, principalele 
chestiuni abordate de Cantemir în Istoria sa, ca şi registrul de 
note, cu scopul de a desprinde modalităţile de argumentare a 
creşterii şi descreşterii Imperiului, diagnosticul şi soluţiile pe 
care le propune proceselor aflate în curs. 

Marea Istorie a lui Cantemir debutează cu momentul când 
legenda se îmbină încă, în chip graţios, cu faptele certe, şi 
anume atunci când Othman întemeiază statul printr-un joc 
subtil de substituire la conducerea Imperiului de Iconium al 
lui Aladin . 10 Acest episod, desprins din surse turceşti, s-a 
constituit pentru Cantemir ca un început absolut al răului. In 
gravura pe care a executat-o pentru Knuza cucmuMa... ima- 
ginea reproduce aceeaşi concepţie care ghidează şi începutul 
Istoriei. Notele însoţitoare ale acestor prime două capitole aduc 
revelaţii importante pentru lectura subtextuală a lucrării: una 
din ele se referă la luptele perşilor cu tătarii lui Ghinghis han, 
lupte din pricina cărora Aladin a trebuit să ceară sprijin 
triburilor de turci oguzani. Alta se referă la greşelile tactice pe 
care le-a săvârşit Aladin în urma alianţei cu turcii. Astfel, în 
legătură cu momentul alianţei, Cantemir face aceste precizări: - 
tătarii s-au simţit frustraţi de intervenţia turcilor şi i-au consi- 
derat duşmani; - turcii au acţionat ab initio în numele unui 
principiu religios care trebuia să unifice forţele adverse sub 
conducerea lor; - substituindu-se la conducerea Imperiului 
de Iconium turcii au început prin a folosi structurile lui organi- 
zatorice, asimilând şi păstrând o parte din ele. In legătură cu 
greşelile lui Aladin, Cantemir se referă la faptul că i-au permis 
lui Othman, care era comandantul armatei sale, să transmită 
fiului puterea şi însemnele de comandant, ceea ce făcea ca el 
să fie recunoscut de supuşi drept guvernator de provincie în 
virtutea Alemului şi tobulhanaei. In al doilea rând Aladin a 
greşit permiţându-i lui Othman să bată monedă, drept rezervat 
atunci doar împăratului. Toate aceste punctări făcute de 
Cantemir îşi capătă semnificaţia şi profunzimea reală numai 

prin situarea lor în contextul veacului al XVIII-lea, deoarece 
contemporanilor le era destinată lucrarea. Stabilind relaţia cu 
acest context, rezultă următoarele: urmaşii tătarilor lui Ghinghis 
han, care se aflau în Crimeea, încercau încă să-şi păstreze, în 
ciuda asimilării religioase, independenţa faţă de otomani. In 
această situaţie Rusia n-ar fi trebuit să lupte împotriva lor, ci 
să se alieze cu ei. Acţiunea în numele religiei, care condusese 
încă de la început cuceririle turceşti, ar fi trebuit să carac- 
terizeze şi acţiunea forţelor opuse, să producă o unitate 
suficient de puternică spre a birui pe cea otomană. Faptul că 
Imperiul Otoman îşi asimilase şi perpetuase în timp structurile 
celui de Iconium desemna o cale nu numai de înţelegere a 
metodelor de acţiune ale turcilor, ci permitea şi constituirea 
tacticii şi strategiei de răspuns. Cât despre transmiterea 
ereditară a însemnelor puterii (Alemul era stindardul sfânt al 
Profetului, iar tobulhanaua muzica militară a conducătorului 
de oşti), ea era considerată de Cantemir primul semn al 
distanţării de vechea putere a Selgiucizilor din Iconium, de 
acţiune pe cont propriu, adică de independenţă. In acest sens 
e limpede de ce a ţinut, pentru sine însuşi - tratatul de la Luţk 
a fost actul cel mai limpede în acest sens - să obţină domnia 
ereditară a Moldovei. Independenţa turcilor a devenit fapt 
împlinit odată cu dreptul de a bate monedă pe cont propriu, 
drept pe care sultanii turci nu l-au cedat nimănui - decât, fapt 
semnificativ, hanului tătar. Prin urmare puterea armată şi cea 
financiară erau, după Cantemir, pârghii ale independenţei. Iar 
domnii principatelor române trebuiau aduşi în situaţia de a le 
obţine. 

Am detaliat poate mai mult decât o permite ansamblul 
expunerii explicaţia notelor acestor prime două capitole ale 
părţii I a Istoriei pentru a sublinia în ce fel lectura textului 
trebuie dublată de lectura subtextelor şi care sunt direcţiile 
principale ale expunerii subtextuale. In timp ce capitolele părţii I 
demonstrează, pas cu pas, ideea creşterii Imperiului - creşterea 
teritorială fiind doar efectul unei creşteri de putere provenită 
din perfecţionarea structurilor statului - notele părţii 1 atrag 
atenţia asupra punctelor slabe, atacabile ale structurii. In prima 

parte este conţinută istoria a nouăsprezece sultani, ultimul 
din aceştia fiind Mahomed al IV-lea, în cuprinsul domniei căruia 
începe după Cantemir decăderea Imperiului. Aceşti sultani 
sunt: Othman I, cel care dă numele otomanilor, Orhan, fiul 
său, Murad I, Baiazid I Ilderîm, Mahomed I, Murad al Il-lea, 
Mahomed al Il-lea, Baiazid al Il-lea, Selim I, Soliman I, Selim 
al Il-lea, Murad al IlI-lea, Mahomed al IlI-lea, Ahmed I, Mustafa 
I, Osman I, din nou Mustafa I, Murad al IV-lea, Ibrahim 1 şi, în 
sfârşit, Mahomed al IV-lea. Avansul otomanilor în primul rând 
spre Europa, dar şi spre Africa şi Asia, începe încă de la Orhan. 
El a organizat corpul de infanterie (spahiii), format din turci 
plătiţi, dar şi din creştini trecuţi la islamism şi trataţi în mod 
egal cu turcii. De asemenea a introdus folosirea maşinilor 
pentru a cuceri cetăţile, în special din cauza solidelor întărituri 
exterioare. Prin urmare, ideea afirmată de Cantemir încă de 
la început, că organizarea armatei e un factor de seamă în 
ascensiunea puterii Imperiului, continuă a fi demonstrată. 
Orhan a organizat, într-un mod neaşteptat, şi populaţia civilă, 
introducând un element distinctiv între orăşeni şi ţărani: fiecare 
categorie era obligată să îmbrace doar anumite culori. Acest 
lucru avea menirea să uşureze sarcina forţelor publice care 
păstrau ordinea unei societăţi în plină mişcare. Aceste forţe 
aveau de menţinut liniştea într-o zonă unde negustori veniţi 
din toate colţurile lumii, pe uscat sau pe apă, călugări, arabi şi 
vânzători de sclavi îi îngreunau foarte mult împlinirea 
obligaţiilor. Ca urmare a acestei duble organizări, a armatei şi 
a societăţii civile, Orhan a cucerit Prusa (Brusa), unde a mutat 
capitala, şi apoi Bithinia. Acestea sunt faptele relatate în 
capitolul al IlI-lea. Notele lui ne informează în legătură cu 
modalităţile de consolidare a puterii în teritoriile nou cucerite. 
Mănăstirea de pe vârfui Olimpului, lângă Brusa, leagăn al 
civilizaţiei bizantine, ea însăşi romanică la origine, a fost 
prefăcută în geamie. Au fost edificate instituţii de învăţământ: 
medrese (academii), mekteb (şcoli elementare), apoi imarete 
(spitale, cantine). Această grijă pentru aspectul formativ al 
lucrurilor în societatea nou cucerită, dintr-o tendinţă de 
asimilare care s-ar zice că nu face altceva decât să completeze, 

în note, ideile capitolului, beneficiază însă şi de sugestii de 
natură să-i răstoarne semnificaţia. In legătură cu geamia de 
pe Olimp, Cantemir relatează o discuţie a sa cu Saadi Efendi, 
profesorul lui de limba turcă, matematician şi filosof aristotelic. 
La întrebarea elevului: cum poate fi crezut Coranul care afirmă 
că de la această geamie călugării zburau la Sfânta Sofia când 
acest lucru e împotriva raţiunii, Saadi a răspuns: „După cursul 
naturii aceasta este imposibil; ba chiar este contra principiilor 
naturii. Dar acest miracol este scris în Coran ca faptă; aşa 
renunţ la raţiune şi mă supun credinţei." 11 Prin urmare educaţia 
se făcea după regula „crede şi nu cerceta", regulă oarbă a 
conducerii despotice. Tot sistemul de şcoli creat în teritoriile 
ocupate avea la bază acest precept. Mai mult decât atât: în 
notele aceluiaşi capitol, Cantemir oferă cititorilor un mic 
compendiu în legătură cu ierarhia religioasă la turci, însoţind 
explicaţiile referitoare la fiecare rang cu echivalenţe creştine: 
mufti (papa), cadiulascher (patriarh), mevla sau mola 
(arhiepiscop sau mitropolit), cădi (episcop), imam (preot), 
danishmed (diac). Două lucruri rezultă din explicaţiile lui 
Cantemir : că nu se putea avansa de la un rang la altul; nimeni 
nu se putea muta de la o medrese la alta, fiind plătit în funcţie 
de venitul geamiei pe lângă care funcţiona respectiva medrese 
(academie) . Prin urmare toată structura era osificată, cadrele 
religioase fiind şi profesorii care asigurau formarea şi educarea 
populaţiei. Din pricina acestei osificări nemulţumirile erau 
mari, adeseori dau loc la revolte (menţionate ca atare în diverse 
note de către Cantemir). Acest fapt, alături de preceptul 
credinţei în dauna raţiunii produceau în fond o dedublare a 
individului, un mod specific oriental de a privi lumea şi viaţa, 
ceea ce şi-a spus cuvântul în creşterea însăşi a Imperiului 
Otoman. Astfel, episodul trecerii turcilor în Europa, ca şi, mai 
târziu, al luării Constantinopolului, au fiecare, înglobate în 
tactica şi strategia lor, această deosebire dintre a spune şi a 
face, deosebire ce constituie, de altfel, Cantemir o accentuează 
de câte ori i se iveşte prilejul, unul din principiile otomane de 
persuasiune. Urmaşul lui Orhan, Murad I, a fost primul care a 
organizat corpul ienicerilor, compus din 40 000 de oameni şi 

considerat până în vremea lui Cantemir elita infanteriei 
turceşti. Forţa lui venea în principal din aceea că ostaşii erau 
bine plătiţi. Solda zilnică prevedea 3 aspri, două pâini, 200 
dramuri de carne de berbec, 100 de orez, 30 de dramuri de 
unt. Domnitorii principatelor române, odată deveniţi tributari, 
au fost înglobaţi în eşalonul superior al ienicerilor cu rang de 
paşă cu două tuiuri. Surplusul de organizare armată a adus 
Imperiului noi cuceriri în Europa: o parte din Tracia şi 
Arnaudia. încep primele lupte la graniţa Serbiei. Ca urmare, 
principele sârb Lazăr consolidează o ligă antiotomană făcută 
din români, unguri, dalmaţi şi albanezii aflaţi încă în libertate. 
Deoarece, în lupta împotriva Ligii, la Cosovo, sultanul a fost 
ucis, fiul său Baiazid l-a decapitat pe Lazăr. Notele acestui 
capitol al IV-lea surprind în principal trei aspecte: unul legat 
de mentalitatea ostaşului turc. Cantemir pleacă de la faptul 
că, odată cu luarea Frigiei, pentru consolidarea poziţiilor, 
Baiazid s-a căsătorit cu fiica principelui Frigiei, iar căciula 
frigiană a intrat în dotarea armatei cu numele „iscuf ‘. Comple- 
tarea din notă merită însă toată atenţia: la iscuf s-a renunţat 
cu timpul, ca şi la protejarea trupului ostaşului, deoarece, 
conform Coranului, „ce ţi-e scris în frunte ţi-e pus.“ Acest lucru 
considera Cantemir că e important să fie cunoscut creştinătăţii 
care dispunea, din acest punct de vedere, de o armată mai 
bine apărată. Un al doilea aspect surprins în note este de natură 
istoriografică: Dimitrie Cantemir polemizează cu Mauro Orbini 
care afirmase că sciţii, italienii, suezii, germanii, grecii şi 
macedonenii (Alexandru cel Mare inclusiv) se trag din slavoni 
(citeşte sclavoni 12 ). Despre bulgari şi sârbi se face pe loc 
precizarea că provin din tribali. Nu comentăm in extenso 
afirmaţiile adevărate şi erorile lui Cantemir din această notă, 
ele vor ieşi mai clar la iveală în urma întregii expuneri a 
istoriografiei sale, dar vrem să subliniem acest aspect principal: 
istoriografia sa e permanent dublată de o privire reflexivă a 
autorului, adesea polemică, privire a cărei intenţie limpede e 
să favorizeze unele idei în dauna altora pentru ca, în final, să 
alcătuiască un corp de doctrină în baza căruia putea propune 
soluţii şi revendicări stării de fapt. Un al treilea aspect surprins 



ECATERINA ŢARĂLUNGĂ 
102 

de Cantemir în notele capitolului al IV-lea se referă la un alt 
precept al Coranului, după care cel decedat nu trebuie jelit, 
nu trebuie ţinut mai mult de o zi şi nu poate fi transportat la 
distanţă. Fapte aparent nesemnificative, dar care se încarcă 
de sens dacă ne gândim la viteza ieşirii la atac a armatei după 
o luptă în comparaţie cu orice armată creştină. Capitolul 
următor se referă la perioada sângeroasă a domniei lui Baiazid 
Ilderîm, inaugurată prin uciderea principelui Serbiei. Acesta a 
organizat flota otomană, compusă din 300 de vase lungi, a 
desfăşurat primele bătălii navale şi a cucerit poziţii atât în 
Europa (Nicopole, Silistra, Rusciuk), cât şi în Asia (Amasia, 
Niksar ş.a.). Manuel al Il-lea Paleolog al Bizanţului i-a devenit 
tributar. Baiazid a avut soarta tuturor tiranilor: luat prizonier 
de Timurlenk, a sfârşit purtat într-o cuşcă de fier pe toate 
drumurile Imperiului său, lovit cu portocale putrede de cei 
care puteau plăti doar astfel cele îndurate. Soarta lui Baiazid 
era pentru Cantemir expresia unei abateri de la norma 
fundamentală de conducere lăsată moştenire de Othman însuşi 
urmaşilor săi sultani din dinastia pe care-o întemeiase. 
Cuvintele lui Othman reproduc însuşi crezul politic al lui 
Cantemir, acela al despotului luminat, călăuzit de ideile 
umaniste: „Nu cerca niciodată, te conjur, o tu care eşti încoronat 
de fericire, nu cerca niciodată reazemul tău în tiranie şi 
întoarce-ţi faţa de la cruzime. Cultivă din contra adevărul şi fă 
din el ornamentul pământului. îmbucură inima mea depărtată 
cu o serie de frumoase victorii. Şi când vei fi cucerit lumea, 
atunci să propagi religiunea prin arme. întreţine amiciţia 
dreaptă cu împărăţiile Rumeilor. Promovează pe învăţaţi în 
funcţii onorifice; acesta e mijlocul pentru întărirea legii divine. 
Şi oriunde vei auzi că este un om devotat ştiinţei, dă-i onoare, 
respect si graţia ta. (...) şi fiindcă justiţia este fundamentul 
imperiilor, întoarce-ţi faţa de la tot ce este contra ei. (.. .)“ 13 
Aceste cuvinte, puse de Cantemir la începutul Istoriei sale, au 
menirea să măsoare prăpastia care se adâncise cu timpul, de 
la primii sultani la samavolniciile ultimilor, felul cum justiţia şi 
învăţământul - axele de rezistenţă ale Imperiului - slăbiseră în 
timp. Notele care însoţesc nararea succintă a domniei lui 

Baiazid I sunt mai stufoase decât în cazul capitolelor 
precedente, în principal din cauza intervenţiei în discuţie a 
fenomenului românesc: atunci au fost atacate pentru prima 
oară principatele dunărene. Prilej pentru Cantemir de a face o 
expunere de motive în legătură cu vitejia poporului său şi cu 
epoca de glorie din timpul lui Ştefan cel Mare, cel care a luptat 
cu Baiazid al II-lea: „A susţinut două bătălii cu Baiazid: în 
amândouă a fost victorios. (...) O spunea aceasta însuşi 
Hezarfenn, probul şi fidelul istoric turc. A supus dominaţiunii 
sale Ţara Românească pân-la Bucureşti, lăsând pe Vintilă 
guvernator acestei ţări. Era domn Basarabiei, numită astăzi 
Bugeac şi cetăţii Chilia la gurile Dunării, fără a mai vorbi de 
Ackermann, adică Alba-greca sau Oxia celor antici, loc 
memorabil prin exilul poetului Ovidiu. Cu un cuvânt, el a întins 
mâinile Moldovei în toate părţile, ceea ce sper a putea arăta 
pe larg dacă Dumnezeu îmi va da viaţă ca să pot termina 
descripţiunea mea despre starea antică şi prezentă a Moldovei 
(...). Fiul său Bogdan a făcut Moldova tributară turcilor :" 14 
Mai multe chestiuni de principiu ale corpului de doctrină 
catemirian rezultă din această evlauare globală a domniei lui 
Ştefan cel Mare: - faptul că unificase practic domnia celor 
două principate, având sub control şi cealaltă Valahie; - că a 
menţinut independenţa ţării faţă de turci, de Mateiaş Corvin 
şi de polonezi, păstrând între graniţele sale, ca semn al 
continuităţii romane, locul unde trăise poetul Ovidiu; - consi- 
dera domnia lui Ştefan 15 drept un ideal politic de atins. O altă 
serie de note alcătuieşte comentariul lui Cantemir pe marginea 
tentativelor lui Baiazid II de a cuceri pe de o parte capitala 
Bizanţului, pe de alta poziţii noi în Asia, pe ruinele fostului 
Imperiu Persan. Faptul că a luat Gallipoli, cheia de intrare spre 
capitala Bizanţului, şi acela că a construit în jurul ei cetăţi 
menite să izoleze Europa de Asia pentru cazul când romani- 
tatea răsăriteană ar fi cerut ajutor Europei, sunt menţionate 
ca aspecte ale creşterii Imperiului Otoman. Dar notele 
precizează, în tonul cu care ne-au obişnuit de-acum notele 
capitolelor precedente, că totul s-a făcut prin viclenie şi mituirea 
celor avizi de câştig, iar nu pe calea luptei drepte. In ce priveşte 

poziţiile asiatice, Cantemir menţionează, aşa cum a făcut-o şi 
în cazul lui Othman, că ele s-au datorat unui calcul greşit din 
partea hanului Bagdadului, aliat cu otomanii spre a-i ajuta să 
se elibereze de egipteni. In legătură cu aceste fapte Cantemir 
face şi un scurt istoric al Imperiului Persan, care şi-a mutat 
atunci capitala de la Bagdad (Babilonia) la Revan (Erevan), 
apoi la Ispahan. El pregăteşte în acest fel terenul pentru 
abordarea ulterioară, aceea a structurilor Imperiului Otoman 
preluate şi conservate de la persani. Cu domnia lui Baiazid II 
ia sfârşit Cartea I a primei părţi a Istoriei. Următoarele două 
cărţi ale părţii I, dintre care a doua mai scurtă, doar de patru 
capitole, numerotate I, II, III, Y iar a treia mai lungă, de 
douăsprezece capitole, nu fac decât să amplifice aceste linii 
de atac din textul şi subtextul Istoriei. In cuprinsul părţii a Il-a 
sunt descrise, în paralel cu luptele de cucerire a unor noi 
teritorii, luptele fratricide între moştenitorii tronului. Pedeapsa 
pentru fraţii înfrânţi ai noului sultan era moartea. Atunci, pe 
vremea lui Soliman I, s-a decis ca ei să fie doar deţinuţi în palatul 
imperial. Cantemir atenţionează însă imediat, într-o notă 
detaliată, că paza care li se asigura a slăbit mult cu vremea, 
astfel încât Ahmed al IlI-lea, actualul sultan, s-a bucurat de 
multe libertăţi, ceea ce l-a şi adus pe tron. Această notă seamănă 
unei invitaţii adresate creştinilor de a-i cultiva pe pretendenţii 
la tron. Făcând această invitaţie Cantemir avea probabil în 
minte cel puţin un precedent: pe acela al lui Mircea cel Mare 
care procedase astfel, prilejuind aducerea pe tron a lui Musa, 
favorabil domniei sale. Textul cărţii a Il-a se referă la noi 
cuceriri de poziţii, mai mult în Europa decât în Asia. In afară 
de Caramania, teritoriu unde revoltele contra Porţii izbucnesc 
continuu, Imperiul nu-şi mai alipeşte în Asia nimic altceva. In 
Europa el cucereşte Zante (lacinthus) de la veneţieni, Tesalonic, 
Atena, Moreea, trece la islamism Arnaudia şi Epirul. Rezistenţa 
vitejească a albanezului Castriot Skanderberg nu aduce victoria 
asupra turcilor. Linia frontului faţă de Europa se desenează la 
graniţa Ungariei. Notele acestei cărţi aduc elemente noi şi inte- 
resante ale demonstraţiei lui Cantemir. In ce priveşte armata, 
autorul oferă informaţii în legătură cu înfiinţarea primelor 

unităţi de cavalerie (serage), denumire dispărută cu vremea 
în favoarea aceleia de spahii. El consideră că atât denumirea 
cât şi structura acestor unităţi era calchiată după persani. In 
ce priveşte instrucţia armatei, atât a infanteriei, cât şi a 
cavaleriei, Cantemir descrie antrenamentele la care asistase şi 
care se practicau şi ele de multă vreme fiind o reminiscenţă de 
pe vremea persanilor. E vorba despre suliţa de fier numită 
„girid“, pe care un ostaş o putea arunca de 2000 de ori la 
rând, cu o forţă neobişnuită. Această instrucţie obligatorie a 
ostaşilor turci, în comparaţie cu cea superficială a celor creştini, 
făcea ca armata să fie incomparabil mai puternică, fapt de 
care trebuie ţinut seama. In legătură cu moştenirea persană 
Cantemir merge şi mai departe cu informarea cititorului, 
precizând care sunt diferendele religioase dintre perşi şi turci, 
ambele popoare fiind islamce. Pe parcursul Istoriei el va 
amplifica aceste informaţii de natură să ajute creştinilor în 
virtutea preceptului „când doi se ceartă al treilea câştigă". De 
asemenea, Cantemir indică şi felul cum musulmanii au preluat 
teze ale religiei creştine cu intenţia de a o răsturna. Astfel 
Coranul vorbeşte despre dubla natură a Profetului, după pilda 
dublei naturi a lui Hristos. Ceea ce ar trebui să constituie pentru 
creştinătate un semnal de alarmă, un punct în care doctrina 
(ar fi mai potrivit spus ideologia comună) trebuie apărată, 
mai ales fiindcă otomanii atacau întotdeauna sub pretext 
religios. Un alt set de informaţii date în notele cărţii a Il-a se 
referă la guvernarea Imperiului şi la principii tactice pe care 
numai un bun cunoscător al lucrurilor, cum era Cantemir, le 
putea furniza. Imperiul era împărţit în trei guvernăminte 
numite beglerbegate, conduse de paşi cu trei tuiuri: de Rumelia, 
cu capitala la Sofia; de Anatolia, cu capitala la Kiutahia; de 
Damasc, cu capitala la Damasc. Asta în timp ce religios Imperiul 
se împărţea în două zone, asiatică şi europeană, conduse de 
doi kadiulaskeri. Această nepotrivire făcea ca, în ciuda 
accentului religios al statului, conducerea lui religioasă să fie 
mai greu de cuprins de către autorităţi decât cea laică. Era un 
semn de slăbiciune. Pe parcursul cărţilor ulterioare Cantemir 
va şi insista asupra acestui fapt ce a dus, în cele din urmă, la 

uciderea, de către ostaşii revoltaţi, a unor muftii. Precizarea 
cea mai importantă, de natură tactică, pe care-o face Cantemir, 
se referă la faptul că un teritoriu nou ocupat era dat spre pradă 
oştenilor numai dacă el nu se predase de bună voie. Acest 
principiu teoretic capătă valoare neaşteptat de mare în 
ansamblul notelor lui Cantemir deoarece va insista asupra 
faptului că, deşi Moldova devenise tributară de bună voie, 
totuşi i se răpiseră avuţii inestimabile, al căror inventar îl şi dă 
de altfel, indicând chiar locul (aflat cu greu de la haznedarul 
Ibrahim) unde se aflau pe vremea autorului respectivele 
obiecte de preţ. In sfârşit, un set însemnat de informaţii oferite 
de notele cărţii a IlI-a se referă la relaţiile dintre Poartă şi 
popoarele cu care intra în conflict. In acest punct Cantemir 
are şi o serie de observaţii polemice la adresa afirmaţiilor 
produse de alţi istoriografi. Un lucru mai important i se pare 
autorului acela că otomanii încercau să alipească teritorii ce 
fuseseră ale Imperiului Roman de Răsărit. Acest lucru era 
valabil atât în Asia, cât şi în Europa. Astfel Nicephor Gregoras 
şi Georgios Phranzes greşesc amândoi considerând că zona 
Caramaniei aparţinuse perşilor, când istoricii turci înşişi afirmă 
că între marea Egeică şi India fuseseră doar romanii. Cât 
priveşte locurile de lângă Constantinopol, Cantemir însuşi a 
găsit, între ruinele unui palat, o bucată de porfir de pe vremea 
celei de-a 64-a olimpiade greceşti, adică din 520 î.e.n., semn 
al civilizaţiei greceşti care-o precedase pe cea romană. 
Respectivul porfir a rămas în palatul său de pe Bosfor, intrat 
în posesia lui Ion Mavrocordat. Chiar, ne spune Cantemir, faptul 
că turcii numesc Europa în general şi Grecia în special Rumelia, 
iar Imperiului Roman îi spun Rum, este un semn al recunoaş- 
terii apartenenţei originare a acestor teritorii la Roma. Pe acest 
fond al romanităţii trebuie deci judecate şi cuceririle făcute 
de Imperiul Otoman în teritoriile româneşti. Astfel, luarea 
Severinului este tot o cucerire a unei foste poziţii romane, 
acolo fiind încă ruinele turnului lui Sever şi ale podului lui Traian. 
Numai lipsa de aliaţi i-a adus pe români în situaţia de a plăti 
tribut. Nici Ioan Huniade n-a fost ajutat în lupta de la Cossovo 
cu Murad al II-lea. In această situaţie, când trebuia să lupte 

singură, Moldova a pierdut şi ea mult, tributul ajungând, după 
Petru Rareş, la 75.000 de galbeni, iar bairam-peşcheşul la 
50.000. în sfârşit, Cantemir ţine să amintească faptul că, deşi 
salinele şi vămile Moldovei reveniseră, după majorarea 
tributului, tezaurului ţării, totuşi această reglementare nu mai 
era respectată de către turci. Prin urmare, pe fondul general 
al evenimentelor Imperiului şi Europei, Dimitrie Cantemir se 
întoarce mereu, în subtextul Istoriei, la problemele Moldovei 
şi ale românilor. Cartea a IlI-a şi cea mai întinsă a lucrării 
conţine, în expunerea firului principal al evenimentelor, două 
trasee distincte: unul unde se demonstrează cum, urmând 
impulsului iniţial dat de Othman, Imperiul creşte vertiginos, 
creştere ce culminează cu luarea Bizanţului, altul unde cititorul 
e lăsat să vadă că după o perioadă de creştere urmează una de 
maturizare, de coacere şi rafinare a structurilor, când sporul 
teritorial nu mai stă pe primul plan. Se anunţă, în acest fel, 
îmbătrânirea care aduce descreşterea, este pus în lumină 
momentul când creştinătatea trebuie să acţioneze spre a grăbi 
acest proces. Intervalul de maximă strălucire a Imperiului, de 
la Mahomed al II-lea, cel care a luat Bizanţul, până la Soliman 
Canuni, cel ce a codificat în Teshrifa, sistemul de legi după 
care se conducea Imperiul, este inspirat de lucrarea lui Aii 
Efendi din Philipopole, secretarul marelui defterdar al lui Selim I. 
Cantemir afirmă că a deţinut respectiva lucrare, foarte rară, şi 
ea a rămas de asemenea în palatul său de la Bosfor. Oricum, 
cele patru capitole dedicate lui Mahomed al II-lea, Baiazid al II-lea, 
Selim I şi Soliman Canuni sunt cele mai extinse şi mai atent 
adnotate din întreaga istorie, deşi Cantemir mărturiseşte că a 
scris în bună măsură din memorie. Acest fapt, rezultat din 
analiza internă a lucrării, poate fi un argument, serios în 
combaterea părerii lui Hammer, care considera că Aii Efendi 
nici n-a existat. Povestea luării Bizanţului debutează cu enume- 
rarea punctelor slabe ale cetăţii şi ale împăratului ei: nu era 
fortificată decât prin „natură şi arte”; între ea şi Europa turcii 
construiseră o cetate pe o fâşie de pământ obţinută prin viclenie; 
între ea şi Asia aceiaşi turci ridicaseră o fortăreaţă unde au 
construit de altfel şi navele de război, transportate apoi pe 

uscat până la Galata. Deşi istoricii creştini susţin că lupta a 
fost îndârjită, cei turci, mai înclinaţi să scoată în evidenţă vitejia 
oştilor lor, spun că ea n-a mai însemnat, în aceste condiţii, 
mare lucru. Bizanţul a fost atacat în mai multe puncte deodată: 
dinspre Phanar, dinspre Adriănopol, dinspre Topkapî, Egri Capî. 
Consecinţele au fost, în timp, atât de spectaculoase, odată cu 
lichidarea Imperiului Roman de Răsărit, încât Cantemir se 
opreşte îndelung, chiar în textul expunerii, la enumerarea 
erorilor Bizanţului. Astfel, deşi oraşul se afla lângă două mări 
deschise, era lipsit de fortificaţii. A cedat o fâşie de pământ 
otomanilor, deşi era cunoscut precedentul Didonei care pierduse 
Cartagina printr-un procedeu asemănător. El a mai cucerit, 
după Bizanţ, încă douăsprezece regate şi două sute de cetăţi, 
printre care Trapezuntul (Niceea), Peloponezul, antica Eubeea 
(Negroponte), Crimeea, Paflagonia ş.a. Dată fiind valoarea de 
simbol a Bizanţului pentru romanitate şi pentru creştini, Cantemir 
enumera în notele capitolului valorile pe care le deţine, 
deplângând faptul că, mai târziu, veneţienii, colonie bizantină, 
intrând cu forţa în oraş, au ars din temelii o bună parte a lui, 
păstrată de barbarii înşişi. De asemenea enumera obiectivele 
strategice care, bine lovite, să ajute europenilor la recucerirea 
acestui preţios obiectiv şi la reinstaurarea în drepturi a părţilor 
componente ale Imperiului Roman de Răsărit (Dacia inclusiv). 
Astfel, în Phanar se află palatele ultimilor împăraţi greci, ale 
căror tezaure - între care un diamant de 120 de karate - au 
intrat în haznaua sultanului. In dreptul portului Cassim Paşa, 
care deservea Constantinopolul, se afla catedrala Patriarhiei, 
unde se păstrau scrierile tuturor patriarhilor ortodocşi de la 
luarea Bizanţului până în vremurile contemporane. Tot acolo 
era şi Academia, focar al păstrării şi răspândirii spiritului 
vechiului Bizanţ, cu profesori şi elevi la fel de iluştri, pe deplin 
comparabili celor din restul Europei. Spre Cumcapî era grădina 
de legume a oraşului, altădată portul galerelor de la Marmara, 
loc de unde Bizanţul fusese uşor de atacat de pe apă. Mai sunt 
indicate locul pulberăriei, cazărmilor şi palatului unde se aflau 
sultănesele cu copii, viitorii moştenitori ai tronului, păziţi doar 
de 500 de enunci. In sfârşit, în privinţa creştinilor în general, 

dar şi a principatelor române în special, Cantemir ţine să aducă 
următoarele informaţii: au fost dărâmate catedralele din piatră 
şi s-a autorizat (în Constantinopol) practicarea religiei creştine 
doar în biserici de lemn. El însuşi, Cantemir, a reuşit să repună 
în drepturi, pe vremea lui Ahmed al III-lea, o biserică din zid, în 
virtutea unui vechi act de donaţie de pe vremea lui Mahomed 
al II-lea. Cât priveşte palatele Ţării Româneşti şi al Moldovei, 
dar mai ales palatul particular al lui Şerban Cantacuzino, termi- 
nat de Dimitrie Cantemir, ele deţin poziţii strategice în inte- 
riorul oraşului, din turnurile ultimului putându-se privi chiar 
în curtea seraiului. Acesta nu este singurul motiv pentru care 
creştinătatea trebuie să se alieze cu domnii ţărilor române. Pe 
teritoriul lor există o serie de vestigii antice, precedând chiar 
existenţa Imperiului Roman, mărturii ale civilizaţiei greceşti, 
în aria căreia se cuprinseseră şi aceste teritorii. Astfel, Ştefan 
cel Mare a luptat, ca şi Petru I în 1711, la Fălciu, identificat de 
Cantemir a fi antica Taiphalie a lui Herodot. 16 Baiazid al II-lea 
a continuat linia impusă de tatăl său, Mahomed al II-lea. El a 
întărit armata formând un corp de voluntari numiţi „giongulli“, 
care au alcătuit apoi nucleul unităţilor de cavalerie ale 
mercenarilor bosnieci şi unguri. Tot el a format corpul de elită 
al cavaleriei, supranumit „delileri“ (furioşii), care se aruncau 
în luptă unde era mai greu. Armatele europene nu dispuneau, 
nici în perioada lui Cantemir, de batalioane de sacrificiu de 
acest fel. Ideea alcătuirii lor era pur orientală. Baiazid al II-lea 
a avut grijă să extindă şi sistemul de învăţământ, introducând 
discipline caracteristice până atunci doar Evului Mediu 
european, pentru a face capabili pe învăţaţi să ofere Europei 
cuvenitele replici şi la acest nivel spiritual. învăţaţii înşişi au 
început să capete pensie anuală şi îmbrăcăminte în contul 
statului. Prilej pentru Cantemir de a-şi instrui cititorii în privinţa 
sistemului monetar turcesc. Ştiinţele enumerate sunt oratoria, 
logica, gramatica, sintaxa, filosofia, teologia, jurisprudenţa, 
astronomia, matematica, geografia, aritmetica, poezia ş.a. în 
legătură cu acest sistem de instruire intelectuală constituit în 
replica celui european, Cantemir oferă, în notele capitolului, 
informaţii în legătură cu punctele lui atacabile, puncte care 

vizau însuşi fundamentul islamic. Două dintre acestea - 
contradicţia între Dumnezeu (care determină destinul) şi libera 
voinţă a omului; contradicţia între musulmanii turci (suniţi) 
şi cei persani (sudiţi), primii considerând că Othman a avut 
ca fraţi şi colaboratori în întemeierea religiei pe Omer şi Aii, 
ceilalţi recunoscându-1 doar pe Aii 17 - puteau constitui falii 
care, exploatate ingenios, aveau să ducă la slăbirea Imperiului 
însuşi. încă o greşeală care trebuia exploatată deoarece prin 
efectele ei în timp lărgise breşa, era cea referitoare la restricţiile 
religioase impuse perşilor înşişi de conducătorii lor, ceea ce 
provocase, spune Cantemir, fuga locuitorilor exact ca a hughe- 
noţilor în Franţa. Relaţia este cu totul interesantă şi actuală, 
atât pentru că vădeşte o bună cunoaştere, de către Cantemir, 
a problemelor europene (hughenoţii fuseseră alungaţi în 1685), 
cât şi pentru că, în expediţia persană din 1721 - 1723, el şi-a 
urmărit această idee a depistării diferenţelor dintre musulmanii 
de provenienţă persană şi turcică, pentru a folosi breşa despre 
care vorbeam în scopul mai uşoarei înfrângeri a islamismului 
de către creştinătate. Notele capitolului oferă şi câteva 
informaţii importante, în principal pentru Rusia, deoarece erau 
proiecţii ale unor conflicte abia încheiate ori incipiente. Astfel, 
nota polemică la adresa istoricului Michalo Lituanul se referă 
la faptul că acela găsea o origine tătară (cinghiză) poporului 
lituanian cu intenţia de a demonstra, în virtutea ei, necesitatea 
independenţei teritoriale. Cantemir, pe baza istoriografiei 
turceşti, afirma lipsa de temei a celor spuse de Michalo, consi- 
derând că tătarii lituani sunt ceremuşi, ca şi cei din Bugeac. 
Urmează o notă amplă despre familiile ereditar nobile ale 
tătarilor din Crimeea, una dintre aceste familii fiind Mârza, 
cu filiaţii atestate şi în Bugeac („Basarabia anticilor"). Aceasta 
era, conform Vieţii lui Constantin Cantemir, o familie aflată în 
relaţie cu a Cantemireştilor înşişi. Războaiele Azovului atestau 
cât de fierbinte era zona Crimeii pentru Rusia în condiţiile în 
care, pe de o parte, tătarii voiau să-şi păstreze independenţa 
atât faţă de ea, cât şi faţă de turci. Aceştia din urmă luaseră 
Caffa (colonie genoveză). în sfârşit, o a treia notă oferă infor- 
maţii ample cu privire la cercazieni şi situaţia lor privilegiată 

atât în optica tătarilor, cât şi a otomanilor. Zona Caucazului 
avea să devină fierbinte odată cu expediţia la care a participat 
Cantemir însuşi. La 1717, deci cu câţiva ani mai înainte de a fi 
participat la expediţia în Caucaz, Cantemir spune despre 
locuitorii zonei că sunt consideraţi printre tătari „francezii 
Asiei" pentru gustul lor rafinat. Cât despre vitejie, cercazienii 
ofereau cele mai bune şcoli militare pentru şefii de armate ai 
tătarilor. In ce-i priveşte pe turci, aceştia cumpărau la preţuri 
foarte ridicate sclavi cercazieni (caucazieni) - prilej pentru 
Cantemir de a da o listă a preţurilor diverselor categorii de 
sclavi - cu scopul de a face din ei moştenitorii averii stăpânilor 
lor, în special în Egipt, zonă mai nou cucerită şi unde asimilarea 
era un proces în curs. O precizare interesantă este aceea că 
Baiazid al II-lea construise la Derbent un fort, chiar pe locul 
unde Tomisis, regina sciţilor, cea pomenită de Eminescu mai 
târziu, l-a atras pe Cyrus, regele perşilor, şi l-a ucis. In schiţele 
executate de Cantemr în Caucaz el consideră a fi descoperit 
acest fort, pe care-1 şi descrie Bayer în De muro Caucaseo (tipărit 
în 1726 în Rusia), text inspirat de notele cantemiriene. In 
sfârşit, întâlnim informaţii cu privire la soarta Moldovei, la 
faptul că Ştefan cel Mare a pierdut atunci Chilia şi Cetatea 
Albă, care deci fuseseră ale Moldovei (şi nu ale Ţarii Româneşti 
cum pretindeau autorii şi hărţile ungureşti, zice Cantemir). 
Lui Baiazid al II-lea i-a urmat Selim I-ul. El a mişcat cele 70 de 
triburi arabe dintre Mecca, Damasc, şi Cairo silindu-le să-i 
plătească tribut, a luat Tibrisul (Persepolis), capitala Imperiului 
Persan, dar nu şi Imperiul însuşi, a luat Alepul, dar nu şi Damascul, 
Mesopotamia până la Ninive. Principala săgeată de acţiune a 
acestui sultan fiind îndreptată spre Asia, el a fost nevoit să-şi 
consolideze o tactică în consecinţă. A fortificat deci spionajul 
şi a adus la ordinea zilei pedeapsa cu moartea. In legătură cu 
Alepul, Cantemir precizează că acolo se află consulatele 
Franţei, Olandei şi Angliei. Notele acestui capitol sunt printre 
cele mai substanţiale, deşi expunerea se referă în principal la 
Asia. Cantemir are răgazul să încheie o serie de informaţii 
strecurate pe parcurs cu descrierea in extenso a unor întregi 
sisteme funcţionale ale Imperiului, valabile în actualitatea 

imediată. Analiza cea mai amănunţită vizează veniturile 
băneşti ale Imperiului. Autorul descrie atribuţiile şi modul de 
conducere al fiecăreia din cele douăsprezece cancelarii care 
manevrau finanţele statului, faptul că documentele se emiteau 
în turcă, dar conturile se ţineau în persană, faptul că fiecare 
cancelarie era dublată de oficii cu atribuţii speciale, care 
foloseau pentru armată diferenţa de venit reieşită la încheierea 
conturilor (ele nu se puteau calcula exact). Sunt date atribuţiile 
tuturor acestor oficii şi câştigul fiecărui şef de oficiu. In sfârşit 
Cantemir analizează tezaurul public (extern) şi cel imperial 
(intern), veniturile nete anuale şi veniturile de care dispuneau 
şefii acestor tezaure, adică defterdarul şi haznedarul. Indică 
drept sursă a informaţiilor pe acelaşi mare haznedar Ibrahim, 
elevul său întru arta muzicii, care câştiga 200 000 de taleri 
imperiali anual, în comparaţie cu vizirul, care avea 600 000 
plus peşcheşurile. Fiecare tezaur primea anual 27 000 de pungi 
a câte 500 de taleri, informaţia atât de actuală şi care dezvăluia 
creştinătăţii situaţia financiară a Imperiului, era de fapt un 
aviz în legătură cu aceea că, în ciuda marii corupţii a lumii 
otomane, vârfurile ei câştigau suficient spre a nu putea fi 
atacabile pe această cale. In ce priveşte armata, interesul lui 
Cantemir continuă să fie ghidat, şi la acest capitol, de problema 
Constantinopolului. In absenţa sultanului şi a vizirului acesta 
e condus de un caimacam care are doi adjuncţi: unul răspunde 
de serai şi suburbii şi altul de garnizoană şi ieniceri. Dacă ne 
amintim că din palatul lui Şerban Cantacuzino se vedea în 
interiorul seraiului şi că adjuncţii caimacamului nu erau nici 
pe departe la fel de bine plătiţi ca vizirul, haznedarul şi defter- 
darul, nota respectivă se încarcă de o semnificaţie anume: îndemn 
la acţiune. Singura menţiune directă cu privire la creştini, 
făcută în notele acestui capitol, vizează faptul că, deşi exista 
un hatişerif de scutire, al cărui text e reprodus de Cantemir, 
totuşi călugării de pe muntele Sinai erau obligaţi să plătească 
haraci. Această notă îşi capătă adevărata adâncime dacă o 
coroborăm cu documentele domniei lui Cantemir, care 
dovedesc 18 că el obţinuse pentru o parte din mănăstirile 
Moldovei închinate Sinaiului să-şi verse veniturile în contul 

ţării. Capitolul referitor la Soliman legiuitorul este ultimul din 
seria celor foarte bogate în note şi care cuprind prima etapă, a 
creşterii rapide a Imperiului. Este de aceea, pentru Cantemir, 
prilejul unor concluzii parţiale şi al unor recapitulări semni- 
ficative. Nararea evenimentelor perioadei lui Soliman, menite 
să arate creşterea teritorială a Imperiului, cuprinde perioada 
legată de luarea Belgradului, poarta de apărare a Budei, apoi 
luarea Budei şi a Pestei, porţi de apărare ale Vienei şi, în sfârşit, 
primele atacuri asupra Vienei, pe care turcii nu reuşesc s-o ia. 
Pe direcţia europeană turcii câştigă teren şi prin alianţa cu 
Franţa, care ceruse ajutor împotriva Spaniei. Sub acest pretext 
otomanii atacă peninsula iberică vizând Gibraltarul, poarta 
de intrare în bazinul Mediteranei. Pe direcţia Balcanilor 
Soliman avansează mereu mai spre nord, trecând prin foc şi 
sabie Moldova şi răpindu-i, cum am menţionat şi mai sus, 
tezaurul (diademe, sceptre, cruci etc.), deşi se supusese de 
bună voie, ceea ce îi da dreptul să-şi păstreze valorile. Pe 
direcţia asiatică Soliman supune Yemenul şi Van, dar nu şi 
capitala de atunci a perşilor, Ispahan. Cucereşte în schimb o 
bună parte a Georgiei şi a Armeniei. In afara acestor fapte, 
încearcă să-şi consolideze poziţiile în Egipt, Arnaudia, Moreea 
şi alte teritorii unde revoltele locale atestau nemulţumiri faţă 
de noua stăpânire musulmană. Bogatul inventar de note care 
foloseşte drept puncte de plecare relatări diverse din cuprinsul 
capitolului, urmăreşte în fond scopuri sesizabil diferite faţă 
de relatările respective. Ele vizează situaţia Imperiului Otoman 
din punct de vedere militar, juridic, al formulei guvernamentale 
etc., a Constantinopolului în mod deosebit, relaţiile Imperiului 
cu popoarele cucerite şi, în acest context, cu detalii, situaţia 
Moldovei. Aflăm deci că armata otomană are 111 companii 
de ieniceri şi felul special al ordonării lor. Creştinii sunt invitaţi 
să ia aminte că otomanii omoară garnizoana cetăţii care nu li 
se predă. Pentru buna funcţionare a armatei Soliman a dat un 
corp al legi. El a legiferat de asemenea dreptul civil. 19 Constan- 
tinopolul are douăzeci şi opt de porţi, cum arată şi harta 
executată de Cantemir, unele mai greu de apărat din interior, 
în urma creşterii substanţiale a întinderii imperiului, relaţiile 

cu popoarele cucerite, ori numai ameninţate, s-au complicat 
mult. Cantemir consideră util să producă pentru cititorii săi 
europeni o serie de limpeziri cu privire la accepţiile date de 
turci unor zone geografice (Rumelia de pildă are cinci accepţii, 
Hurmius înseamnă Portugalia plus insula Ornus, Asia Mică e 
considerată parte a Europei, Yemenul e considerat indian din 
cauza originii locuitorilor ş.a.), cu privire la tipologiile afro- 
asiatice cu care lucrează istoricii turci - tătari perşi, zengi - şi 
cu teritoriile ce se atribuie acestor tipologii. Este interesant că 
limita nordică a informaţiilor cantemiriene e dată de Munţii 
Caucaz. Dintre zengi un loc deosebit acordă Cantemir triburilor 
arabe, De asemenea, el informează mai în detaliu în legătură 
cu limita nordică a populaţiilor afroasiatice, vorbind despre 
Georgia, Azerbaidjan, Armenia, despre influenţele europene 
în aceste zone (de pildă olandezii trimiseseră la Tiflis, prin 
1712, o tiparniţă, după cum a aflat Cantemir dintr-o sursă 
orală, de la un nobil georgian fugit la ruşi şi mort la Stockholm 
în timpul războiului nordului, ca general al lui Petru I) . A rămas 
prin urmare interesat, în anii petrecuţi în Rusia, de situaţia 
politică a Imperiului Otoman. Analiza pe care-o oferă în aceste 
note în legătură cu infiltrarea turcilor în bazinul Mediteranei 
şi cu punctele de rezistenţă antiotomană este edificatoare. 
Despre Algeria, Egipt, Moreea, Arnaudia 20 , Calabria, Piemont 
şi Portugalia aflăm că izbucneau continuu revolte. Despre 
Creta, Corfu, Rodos, Lemnos, Sicilia, Ornus se oferă date 
substanţiale în legătură cu istoria insulelor şi cu rezistenţa 
antiotomană organizată în principal cu ajutorul Veneţiei, veche 
colonie bizantină, care domina întregul bazin al Mediteranei. 
Două detalii sunt cât se poate de interesante în referirile lui 
Cantemir la problemele asiatice şi cele mediteraneene ale 
Imperiului: unul se referă la tentativa lui Soliman de a construi, 
cu meşteri tătari, canalul Volga-Don, care însă n-a putut fi dus 
la bun sfârşit din pricina incapacităţii de a aproviziona cu hrană 
pe lucrători. Autorul ţine să precizeze că locul fusese ales în 
apropierea Astrahanului. Al doilea detaliu se referă la tentativa 
de a construi un canal de trecere pentru nave între Marea 
Mediterană şi Marea Roşie, spre a învălui astfel mai bine pe 

de o parte peninsula arabică, pe de alta Egiptul. Canalul era 
aproape construit când, deodată, s-a umplut cu nisip. Ambele 
detalii au menirea să indice amploarea planetară a intenţiilor 
otomane şi să constituie semnale de alarmă pentru creştinătate, 
în legătură cu toate populaţiile afro-asiatice şi mediteraneene 
care intră în vizor în cadrul acestor note, Cantemir precizează, 
în mod expres, alături de denumirea turcească şi europeană a 
punctelor geografice, pe cea latină, ceea ce constituie un 
argument lingvistic în legătură cu apartenenţa zonei respective 
la Imperiul Roman, deci cu dreptul de a-şi recâştiga inde- 
pendenţa în virtutea acestui fapt. Dacia se integra, fireşte, 
acestui vast teritoriu al Imperiului Roman. Cantemir ţine să 
facă o observaţie surprinzătoare în legătură cu unitatea de 
fond a populaţiei de pe teritoriul vechii Dacii: turcii spun 
voievozi deopotrivă principilor Moldovei, Ţării Româneşti şi 
Transilvaniei. în ceea ce priveşte Moldova, autorul ţine să 
prezinte situaţia atât din punct de vedere istoric, cât şi al 
contemporaneităţii, chiar repetând lucruri pe care le-a mai 
menţionat în decursul notelor precedente. Cantemir ilustrează 
momentul când Ştefan cel Mare a pus domnia în mâinile fiului 
său Bogdan relatând discursul bătrânului domn în legătură cu 
soarta viitoare a Moldovei faţă de Imperiu: „(...) El a înghiţit 
până acum prin intrigi şi uneltiri mai toată Ungaria; a supus 
prin puterea armelor sale Crimeea şi acele până acum neînvinse 
triburi ale tătarilor şi le-au legat sieşi prin introducerea 
superstiţiunii mahomedane; Basarabia noastră cotropită de 
violenţele sale; Valahia, ai cărei locuitori deşi inamici nouă, 
dar sunt creştini ca şi noi, geme sub jugul tiran (...) Pe poloni 
îi cunosc şi ştiu că sunt inconstanţi şi incapabili de a rezistea 
furiei turcilor: ungurii gem deja cu toţii sub jugul lor; germanii 
au precum se pare atâtea încurcături interne (...); dacă pe 
lângă preservaţiunea legilor noastre civile şi ecleziastice puteţi 
obţine pacea sub condiţiuni onorabile, chiar fie şi pe lângă un 
tribut, atunci este mai consult a vă încrede în clemenţa sa 
decât în armele sale. Dar dacă v-ar prescrie alte condiţiuni, 
atunci mai bine să pieriţi cu toţii de mâna inamicului.” 21 Discurs 
inventat fără îndoială, dar nu mai puţin semnificativ prin 

luciditatea observaţiei de natură istorică. Logofătul Tăutu, 
ambasadorul lui Bogdan la Poartă, trimis să trateze problema 
tributului, e înfăţişat de Cantemir în cei mai favorabili termeni, 
cu intenţia vădită de a evidenţia condiţiile avantajoase pe care 
a reuşit să le obţină pentru Moldova. Tăutu ştia greacă, latină, 
polonă şi limbile altor popoare învecinate. Era foarte prudent, 
iar replicile lui, de adevărat Nastratin Hogea, în legătură cu 
pretenţiile otomane, au favorizat misiunea pe care-o avea de 
împlinit. Un amănunt interesant: Cantemir spune Logotheta 
şi nu Logofătul, acreditând o nobilă origine grecească a numelui. 
Acest lucru reflectă aceeaşi intenţie de a-i spori valoarea. Ea 
se alătură faptului că, în comparaţie cu Gr. Ureche ori Neculce, 
aduce amănunte noi despre edificarea de către Tăutu a 
palatului Moldovei (Bogdan serai) la Constantinopol. Sursele 
lui Cantemir trebuie să fi fost, şi în această privinţă, turceşti. 
El compară situaţia de pe vremea lui Bogdan cu timpurile de 
decădere de la începutul secolului al XVIII-lea şi ţine să precizeze 
că la 1686 fusese ars de către Jan Sobieski, sub pretextul 
eliberării de turci, actul prin care Soliman Canuni recunoştea 
moldovenilor credinţa creştină în schimbul tributului. Acest 
lucru se întâmplase în timpul domniei lui Constantin Cantemir 
şi fiul său reproduce din memorie documentul, după cum 
urmează: „Moldova de bună voie şi neconstrânsă de nimeni a 
oferit supunerea sa sultanului; şi chiar pentru aceea voinţa 
sultanului este ca toate bisericile lor, riturile religioase şi legile 
ţării neatinse să rămână; şi nici că pretind alta de la principe 
decât ca în tot anul să trimită prin boieri credincioşi la Sublima 
Poartă patru mii de galbeni (...)“ 22 . Insistenţa obsesivă a lui 
Cantemir, în toată istoriografia sa, asupra acestor condiţii 
iniţiale (pe care tratatul de la Luţk le stipula în mod chiar mai 
favorabil fără plata nici unui tribut 23 ) modificate cu timpul, 
arată cât de multă importanţă le acorda în contextul politic 
contemporan. De altfel, chiar în notele respective, face un scurt 
rezumat al Descrierii Moldovei: descriere geografică, graniţe, 
împărţire economico-politică, vestigii romane şi antice greceşti, 
mod de primire a învestiturii domneşti (în Moldova şi Ţara 
Românească). O serie de informaţii provin, fără a fi menţionate 

ca atare (inscripţia de la Gherghina ş.a.) din lucrarea lui Miron 
Costin-De neamul moldovenilor. In final Cantemir spune: „Care 
doreşte mai largă cunoştinţă, consulte istoria mea despre 
Moldova, care sper că în scurt timp se va publica.” 24 Autorul 
avea în minte fie partea a doua, nefinalizată, a Hronicului fie, 
mai curând, dacă ne ghidăm după cele expuse mai sus, chiar 
Descriptio Moldaviae, publicată abia în 1770 (la Leipzig), dar 
terminată din 1716. In sfârşit, în legătură cu intenţiile turceşti 
faţă de Moldova, Cantemir face o observaţie pe care, probabil, 
la 1710, când a venit dormn, încă n-o decelase cu toată 
maturitatea. Deşi nici un act nu prevedea acest lucru, cu timpul 
Imperiul Otoman a început să impună Moldovei domni din 
rândul grecilor de la Constantinopol: Cantacuzino, Ruset, Duca, 
Mavrocordat. Anunţă că va vorbi mai pe larg despre alegerea 
domnilor în Moldova într-o lucrare anume, probabil tot 
Descrierea Moldovei. Ultima frază a notelor lui Cantemir izbeşte 
prin forţa ei catilinară (în latină începe chiar prin „quousque 
tandem..."): „Până când, o. Doamne, să mai domnească încă 
răutatea în lume!“ 25 Restul părţii I a Istoriei nu aduce nimic în 
plus ca intensitate a sentimentului antiotoman al lui Cantemir, 
ca linii de atac ale istoriografiei şi ca substanţă a informaţiei. 
Următorul punct nodal îl oferă începutul părţii a Il-a, adică 
sfârşitul lui Mahomed al IV-lea, a cărui domnie seamănă, prin 
evenimentele sale, cu vremurile contemporane. Situaţia 
europeană devenise incomparabil mai complicată decât pe 
vremea lui Soliman Canuni: Ioan Sobieski, tocmai venit rege 
al Poloniei, pierde Cameniţa în favoarea otomanilor. Cazacii 
zaporojeni luptă cu tătarii de Crimeea care tindeau să se alieze 
cu turcii. Imre Thokoly se declară „rege" al Ungariei şi, cu 
sprijin turcesc, încearcă să-şi păstreze independenţa faţă de 
Imperiul Habsburgic. Otomanii vizează Viena. In Moldova e 
numit Dimitrie Cantacuzino. In Muntenia e reconfirmat Şerban 
Cantacuzino, aliat în secret cu Leopold I de Habsburg. Situaţia 
de inferioritate a Moldovei nu durează mult deoarece vine 
domn Constantin Cantemir. Ne aflăm într-un punct al Istoriei 
când Dimitrie Cantemir se simte obligat să apere principii 
politice şi de guvernare care-i erau dragi, fiind vorba de tatăl 

şi socrul său. Nu aflăm lucruri în plus faţă de Vita Constantini 
Cantemiri..., dar ideile sunt expuse sintetic cu scopul de a 
justifica faptele celor doi domni - mai ales ale tatălui - luminând 
un context politic bine determinat. Astfel, Imperiul Habsburgic 
cere Rusiei să se alieze cu el în lupta antiotomană. Ţarii Petru 
şi Ivan sunt de acord, cu condiţia să nu fie atacaţi de Polonia. 
Ioan Sobieski e şi el de acord, cu condiţia să aibă sprijinul lui 
Constantin Cantemir, supus otoman dar creştin, deoarece 
Moldova se afla între Rusia şi Imperiul Habsburgic. Constantin 
Cantemir, tentat de domnia pe viaţă 26 care i se promitea, nu 
se poate alia totuşi pe faţă cu Polonia, având fiul ostatic la 
turci. Ba chiar blochează tendinţele filopolone ale unor boieri 
(Velicico şi Miron Costin, naturalizaţi nobili poloni, au fost 
ucişi). Ioan Sobieski devastează Moldova. Şerban Cantacuzino 
se aliază cu Leopold I trimiţându-1 în acest scop la Viena chiar 
pe fratele său. Ţarii Ivan şi Petru ai Rusiei se aliază şi ei cu casa 
de Habsburg. Şerban a strâns o armată de mercenari din rândul 
popoarelor balcanice şi muniţii pe care le-a ascuns în păduri. 
A fost însă ucis de fratele său şi de Constantin Brâncoveanu, 
afirmă în chip nedovedit Cantemir. Aşadar aceste două mari 
moşteniri trebuia să le împlinească, prin demersul lui politic, 
fiul, fratele şi ginerele de domn. Pierderea războiului din 1711 
a prefăcut acest demers politic în unul istoriografie şi, în sens 
mai larg, cultural. Pentru Cantemir perspectiva victoriei se 
depărtase în timp, dar nu dispăruse cu totul. El spera să poată 
oferi celor ce deţineau puterea politică şi armată suficiente 
argumente pentru ca lupta decisivă împotriva Porţii să poată 
începe, popoarele să devină libere, iar Moldova să strălucească 
pe cerul Europei. Aceste argumente, aşa cum sunt ele prezen- 
tate în primul capitol al părţii I, se referă la faptul că o serie de 
creştini trecuţi la islamism (dar sângele apă nu se face!) ori 
chiar rămaşi la credinţa lor, pătrunseseră în eşaloanele 
superioare ale guvernului şi armatei otomane. Exemplul 
marelui vizir Ainedji Soliman, al cărui unchi era arhimandrit 
în Bosnia, ca şi al marelui dragoman Alexandru Mavrocordat, 
sunt doar cele mai semnificative dintr-o serie de-a dreptul 
impresionantă. Situaţia creştinilor şi a celor de altă religie, 

oameni simpli din Imperiul Otoman, ajunsese de nesuportat 
şi Cantemir o ilustrează cu numeroase exemple, cum ar fi faptul 
că evreii de pildă nu puteau locui decât într-o anumită zonă a 
Constantinopolului şi nu aveau dreptul să practice decât 
anumite îndeletniciri. In sfârşit, în ce priveşte situaţia terito- 
riilor româneşti - Moldova, Ţara Românească, Transilvania, 
Dobrogea şi Bugeacul, precum şi a populaţiei româneşti din 
sudul Dunării, Cantemir găseşte de cuviinţă să afirme unitatea 
demersului său antiotoman, vizibilă dincolo de orice alte 
diferende politice. Alianţele cu vecinii (tătarii, ungurii, ger- 
manii, ruşii, polonii) ca şi istoria unor familii domnitoare (Vasile 
Lupu, Ghica) sunt menite să indice acest lucru. Un alt moment 
important asupra căruia Cantemir insistă în partea a Il-a a 
Istoriei sale, este acela al păcii de la Carlowitz din 1699, ce 
încheia lungul război turco-austriac, război prin care turcii 
pierduseră Ungaria şi Transilvania şi, odată cu ele, pierduseră 
practic una din deschiderile spre Europa. Descreşterea era un 
fapt, iar creştinătatea avea datoria să acţioneze în deplină 
unitate spre a grăbi acest proces. Cantemir privea problema 
turcească în mod concentric, ţinând seama de cel puţin două 
fronturi ce trebuiau activate: cel european, menit să elibereze 
Balcanii şi bazinul Mediteranei de turci, speranţa cea mai mare 
fiind Habsburgii, şi cel asiatic, unde trebuia eliberată zona- 
cheie a întregului continent: Caucaz-Caspica, speranţa cea 
mare fiind Rusia. In această situaţie a momentului prezent, 
iată cum prezintă autorul prolegomenele încheierii păcii: 
osteniţi de uzura războiului, otomanii trimit în 1698 la Viena 
pe Zulficar Paşa şi pe Alexandru Mavrocordat, care propun 
două variante ale tratatului de pace: una pe termen scurt, 
pentru refacerea forţelor, în care caz Ungaria urma să revină 
Imperiului Habsburgic (Thokoly oricum fusese înfrânt de 
mult). Transilvania să aibă o situaţie de dublă dependenţă - 
faţă de germani şi de otomani - Cameniţa să revină Poloniei 
dar, fapt semnificativ, Belgradul să rămână otoman. A doua 
variantă, care propunea pace pe termen lung, era, evident, 
mult mai favorabilă Porţii: ea propunea ca nu numai Belgradul, 
ci întreaga Ungarie, Buda şi Pesta inclusiv, să rămână Porţii. 

Această ameninţare în faţa Vienei nu convenea însă lui Leopold. 
El a pus prin urmare următoarele condiţii: Ungaria, Transilva- 
nia, Serbia, Bosnia, Croaţia, restul Sclavoniei şi Bulgaria să 
revină în exclusivitate Habsburgilor, Moldova şi Muntenia să 
devină teritorii libere; Thokoly să fie extrădat; Ierusalimul să 
revină franciscanilor, iar practica religiei romano-catolice să 
devină liberă pe teritoriul Imperiului Otoman; Veneţia, care 
avea interese în bazinul Mediteranei, a propus ca în urma păcii 
să-i revină Moreea, insulele cele mai importante din arhipelagul 
grecesc, coasta grecească de la Corint cam până în dreptul 
insulei Corfu, o parte a Dalmaţiei. Cât despre Polonia, vecina 
Moldovei, ea a propus ca Moldova şi Muntenia să revină 
regatului polonez. La fel Crimeea tătarică şi malurile Niprului 
până la Dunăre. In acest amplu proces de mediere, unde Anglia 
şi Olanda au jucat un rol de seamă începând din 1691, intervine 
şi Franţa, ex-aliata Porţii împotriva Spaniei, care lupta pentru 
menţinerea propriei sale supremaţii europene. Marchizul de 
Chateauneuf, cunoscutul lui Cantemir, avea misiunea delicată 
de a-1 împiedica pe sultan să încheie pace până când nu vor fi 
luate în consideraţie şi dorinţele Franţei: să-i revină în 
exclusivitate, în virtutea faptului că Ana de Austria era mama 
Regelui Soare, o parte a Imperiului Habsburgic care ar fi mers 
până la Viena, în timp ce, cu generozitate semnificativă, ea se 
gândea să lase Porţii Ungaria. Tratativele se anunţă pline de 
peripeţii, nici una dintre părţi necedând de bună voie poziţii. 
Cantemir, care anunţase încă de la începutul Istoriei sale că 
sursele de informare sunt turceşti, părăseşte, în această a doua 
parte dar mai ales în problema Carlowitz, această linie, pentru 
a-şi expune părerea în mod liber, executând un adevărat tur 
de forţă în politica internaţională a momentului respectiv. 
Dincolo de istoric, omul politic atent la evenimente înfăţişează 
imaginea amplelor desfăşurări de forţe care au urmat 
propunerii de tratative ducând, de fapt, la înfăţişarea finală a 
marelui tratat de la Carlowitz. In Imperiul Otoman se schimbă 
marele vizir şi, ca urmare, solilor trimişi la tratative li se retrage 
mandatul. Mai mult decât atât: Mavrocordat, în calitatea sa 
de creştin (deci implicit trădător) e ameninţat cu moartea dacă 

se întoarce la Constantinopol. In această situaţie otomanii 
reîncep lupta. Recuceresc Belgradul, îl trimit principe pe 
Thokoly în Transilvania (1690). Veneţienii blochează coasta 
Moreii şi-i bat pe turci la Lepanto. Polonezii intră în Moldova, 
ungurii şi germanii armatei lui Heissler luptă între ei, iar ţarul 
Petru o închide la Novodevicie pe sora lui care-1 tutela şi 
provocase o răscoală cu substrat religios (a streliţilor) în 
rândurile armatei ruse. După ce face ordine ucigând 12.000 
de oameni, el atacă Azovul şi-l ia (1691). Intre timp Soliman 
al II-lea fusese schimbat cu Ahmed al II-lea (1691) şi acesta 
cu Mustafa al II-lea (1695). Se anunţă marea bătălie de la 
Zenta, unde turcii sunt practic măcelăriţi, prinşi între râul 
Carlowitz si armata creştină. Cantemir, care a participat la 
această bătălie în calitate de supus turc, consideră că ea a fost 
decisivă. 27 Otomanii s-au văzut siliţi să accepte pacea. Apre- 
cierea lui Cantemir în privinţa bătăliei de la Zenta o aminteşte 
de departe pe aceea privitoare la expediţia de la marea Caspică, 
unde respingerea turcilor i se părea un act de importanţă egală 
cu respingerea lor la Zenta. Tratativele începute la sfârşitul lui 
1698 se desfăşoară chiar pe câmpul de la Carlowitz, unde 
acelaşi inamovibil Alexandru Mavrocordat, dar însoţit de Râmi 
Reis Efendi şi Muharemi Esrar, pune de acord părţile în privinţa 
protocolului tratativelor. Anglia (prin lordul William Paget) şi 
Olanda (prin Jacob Colyer) rămân mediatoare. Cantemir indică 
fără nici un comentariu graniţele trasate în urma acestei păci, 
semnate de toţi participanţii cu excepţia Franţei, pace prin 
care Transilvania revine Habsburgilor, Cameniţa Poloniei (dar 
restituind Moldovei toate cetăţile), Rusia păstrează graniţele 
existente, veneţieniî iau Moreea, dar fără Lepanto. In această 
situaţie vine mare vizir Daltaban Paşa, susţinătorul la domnie 
al lui Antioh Cantemir. El cere anularea tratatului şi ca urmare 
e ucis de sultan. Atunci se produce o revoltă a armatei, lăsată 
fără front de luptă, ceea ce duce la schimbarea sultanului. 
Noul venit, Ahmed al IlI-lea (1703), bun tactician, reuşeşte să 
reinstaureze ordinea în Imperiu omorând toţi capii revoltei, 
cam 14 000 de oameni, în numai cinci luni. Ultimul episod 
semnificativ al Istoriei lui Cantemir se referă la evenimentele 



ECATERINA ŢARĂLUNGĂ 
122 

în care a fost implicat în modul cel mai direct şi tragic: războiul 
ruso-turc de la Prut din 1711. Este interesant în ce fel prezintă 
situaţia şi motivele pentru care a acţionat în modul cunoscut. 
Imperiul Otoman încerca, prin toate mijloacele, să nu violeze 
pacea încheiată la Carlowitz. Semn că nu se considera suficient 
de puternic să susţină noi bătălii, mai ales în situaţia când era 
vizibilă tendinţa creştinilor de a se alia contra sa. Conflictul a 
izbucnit însă în altă parte, şi anume pe fondul războiului 
nordului, între Suedia şi Polonia, deoarece Carol al Xll-lea al 
Suediei ţinea să impună un alt rege în locul lui August al II-lea, 
aliatul Rusiei. E adus Stanislav I Leszczinski, fiul lui Rafael. 28 
Carol al Xll-lea nu se mulţumeşte însă cu atât. El îl atacă pe 
Petru I în virtutea faptului că fusese aliat cu August. Cum însă 
între timp Rusia îşi organizase armata folosind instructori 
germani, Carol e înfrânt la Poltava (1709) şi silit, împreună cu 
aliatul său, Stanislav, să se retragă la Bender. Ei cer sprijin 
turcilor, dar sultanul refuză, şi în această situaţie, să rupă trata- 
tul de pace. Atunci hatmanul Mazeppa 29 , care-1 ajutase şi pe 
Carol să intre în Ucraina, îl informează pe sultan despre 
corespondenţa secretă dintre Constantin Brâncoveanu şi ţar, 
sperând să obţină declanşarea conflictului. Sultanul însă nu 
consimte decât să-l aducă domn în Moldova pe Dimitrie 
Cantemir. Ii promite în scris că nu va plăti tribut şi că va avea 
şi tronul Munteniei 30 , cu condiţia să-l prindă pe Brâncoveanu. 
După numire însă i-a cerut atât peşcheş, cât şi asigurarea de 
către Moldova a proviziilor pentru suedezi şi tătarii din Bugeac. 
Dându-şi seama că sultanul nu-şi va ţine promisiunea, Cantemir 
s-a aliat cu ţarul, mai ales că Şeremetev venea dinspre Polonia 
spre a ocupa podul de peste Dunăre. Lupta hotărâtoare s-a 
dat la Stănileşti pe Prut, în timp ce un corn de cavalerie al gene- 
ralului Ronne, împreună cu Toma Cantacuzino, printr-o operaţie 
de diversiune, iau Brăila (raia turcească) . Forţele otomane la 
Stănileşti sunt copleşitoare: 220000 de oameni faţă de cele câteva 
corpuri de armată ale ruşilor, 470 de tunuri faţă de cele 30 ale 
ruşilor. Propoziţia finală a Istoriei, în legătură cu pacea de la 
Prut, ratificată la Constantinopol, ne informează că Petru I a 
preferat să piardă Azovul, decât să-l extrădeze pe Cantemir. 31 

Partea a Il-a a Istoriei Imperiului Otoman diferă de prima 
nu numai aşa cum am remarcat mai sus, prin faptul că sursele 
de informaţie turceşti, considerate de autor mai apropiate de 
adevăr, sunt părăsite în favoarea celor mai directe informaţii 
aflate din familie ori bazate pe evenimente trăite de autorul 
însuşi, ci şi printr-o serie de alte caracteristici. Astfel textului 
Istoriei nu i se mai contrapune subtextul notelor, ci ambele 
demersuri se desfăşoară în acelaşi sens, completându-se unul 
pe celălalt, pentru a demonstra, într-un crescendo impetuos, 
că se apropie momentul decisiv care nu trebuie pierdut, al 
luptei creştinătăţii cu islamismul. Faptul că Dimitrie Cantemir 
identifică, în principal, Europa cu creştinătatea, atestă dacă 
nu ideea explicită că spiritul european începea să se formeze 
pe baza unui pretext religios, totuşi atestă înţelegerea între- 
gului complex problematic care genera acest fenomen numit 
mai târziu unitatea spirituală a Europei. Notele părţii a doua, 
foarte bogate în informaţii culturale, exprimă tentativa lui 
Cantemir de a dovedi Europei că fostul Bizanţ n-a pierit, că 
civilizaţia Imperiului Roman de Răsărit îşi păstrează în teritoriile 
cucerite de turci mlădiţe suficient de puternice spre a putea 
renaşte la cel mai mic ajutor. Pe lângă reproducerea de documente, 
cu totul substanţială în note, indicând surse occidentale, 
Cantemir foloseşte, ca argument suprem adus în favoarea 
adevărului, propria sa mărturie. Este un tip de argumente 
romantică, bazat pe credinţa lui în rolul de model al persona- 
lităţii politice, argumentare posibilă numai în situaţia de 
început a ştiinţei istorice, ca şi în situaţia de pionierat a autorului 
în istoriografia românească. Timpul avea să dovedească - i-o 
dovedise lui Cantemir însuşi - că nici istoria şi nici politica nu 
pot abandona terenul ferm al faptelor în favoarea celui 
mişcător al sentimentelor. Alte informaţii furnizate de note, 
în legătură cu justiţia Imperiului, organizarea Curţii sultanului, 
faptul că atunci când acesta pleca la Adrianopol era practic 
neapărat de armată, au valoare medie în contextul general al 
notelor Istoriei. Două serii de note îşi păstrează însă valoarea 
deosebită printre cele cuprinse în capitolele părţii a doua. Este 
vorba despre un scurt compendiu de istorie a Ţării Româneşti 

cu accent asupra lui Constantin Brâncoveanu, duşmanul său 
de-o viaţă, şi despre sfaturi adresate generalilor creştini care- 
i înfruntau pe otomani. In ce-1 priveşte pe Brâncoveanu, este 
făcut istoricul familiei, se analizează politica internă şi externă, 
erorile comise faţă de turci pe de o parte şi faţă de austrieci pe 
de alta, ceea ce a dus în final la sfârşitul său tragic 32 . Cantemir 
pronunţă, în nota referitoare la uciderea lui Brâncoveanu şi a 
celor patru fii ai săi, cuvinte vibrante, adevărat lamento la 
adresa unui principe român care luptase cu forţe mult superi- 
oare pentru a păstra, atât cât se putea, independenţa poporului 
său. Sfaturile adresate generalilor creştini se datorau atât 
experienţei militare propriu-zise a lui Cantemir, cât şi cunoaşterii 
îndelungate a spiritului armatei otomane. El formulează prin 
urmare următoarele şapte sfaturi: să se cerceteze dacă moralul 
armatei creştine e suficient de bun spre a rezista numărului 
copleşitor al oştenilor turci; proviziile şi muniţiile să poată fi 
asigurate în flux continuu, ca pentru o luptă de durată; turcii 
odată respinşi trebuie urmăriţi de trei ori (când încearcă să se 
regrupeze) pentru că, după Coran, dacă au fost astfel respinşi, 
înseamnă că Allah i-a părăsit (fapt ignorat de Şeremetev în 
1711 la Stănileşti); lupta nu trebuie începută în prima zi, când 
turcii au moralul ridicat, ci după mai multe zile; turcii trebuie 
lăsaţi să atace ei primii pentru că sunt mult mai puţin discip- 
linaţi decât o armată creştină şi pe deasupra merg cu tunurile 
în prima linie, ceea ce permite anularea relativ uşoară a puterii 
lor de foc; trebuie evitată, pe cât posibil, lupta corp la corp, 
deoarece paloşul creştinilor e mai scurt decât sabia turcească. 
Aceste informaţii inedite, care aduceau corecţii de preţ tacticii, 
strategiei şi armamentului european, ne permit să înţelegem 
în ce măsură, pe parcursul celor câteva sute de pagini ale 
Istoriei, Cantemir a executat un viraj spectaculos pentru a se 
apropia de scopul său real, care nu viza alcătuirea unui inventar al 
faptelor otomane, ci a unei arme de luptă contra puterii numă- 
rul unu a lumii. 

Nu putem aprecia în adevărata lumină demersul lui Dimitrie 
Cantemir fără a-1 raporta la demersuri similare ale istoriografiei 
româneşti a epocii, ca şi la problematica mai generală a politicii 

europene înţeleasă ca rezultantă a intereselor şi tendinţelor 
ce agitau lumea sfârşitului de veac XVII şi început de secol XVIII. 
A avut surse moldoveneşti, dar şi traduceri greceşti ale unor 
lucrări muntene pe care nu le menţionează explicit şi, în plus, 
a auzit de la diverşi martori oculari despre unele evenimente 
ori mărturii arheologice ce pot sprijini propria sa teorie în 
legătură cu romanitatea 33 . In afară de aceste surse folosite de 
autorul însuşi, cititorii de astăzi ai lui Cantemir pot detecta 
preocupări paralele cu ale altor istoriografi români, mai cu 
deosebire Ion Neculce, Constantin Cantacuzino Stolnicul şi 
Radu Popescu. Atât cronicarii moldoveni cât şi cei munteni 
sunt conştienţi de apăsarea jugului turcesc asupra popoarelor 
lor. Ei descriu abuzuri, samavolnicii, au sentimentul că 
asuprirea devine mereu mai grea cu timpul. Din cauza unor 
lupte cu austriecii, cu tătarii ş.a., turcii sporesc mereu haraciul. 
Aceşti cronicari nu formulează însă, în chip programatic, soluţii 
pentru combaterea stării de fapt şi nici nu-şi organizează 
expunerea astfel încât concluzia care se impune să fie aceea a 
necesităţii luptei antiotomane. Aceste ţeluri ghidează însă 
întreaga acţiune a lui Cantemir. El a preluat tot ceea ce 
predecesorul său Miron Costin formulase drept concluzii 
valabile pentru Europa - în speţă pentru polonezi - cu privire 
la originea şi continuitatea poporului român pe teritoriul 
Daciei, la structura şi graniţele Moldovei, la necesitatea, din 
partea creştinilor şi a romanităţii, de a apăra acest teritoriu. 
Dar analiza fenomenelor este, în ce-1 priveşte pe Cantemir, 
incomparabil mai fină, mai multidirecţională. El face din ideea 
romanităţii axul unui corp de doctrină alcătuit cu scopul de a 
argumenta necesitatea luptei antiotomane, motivul pentru care 
Europa trebuia să susţină lupta poporului român. In plus, 
cunoaşte foarte bine evenimentele politice europene, ştie în 
ce fel interesele româneşti se puteau racorda la acestea ca 
parte a unui întreg. Nici lui Ion Neculce ori Radu Popescu nu 
le lipseşte o astfel de cunoaştere a problemelor politice din 
interior. Dar puterea lor de a vedea dincolo de fapte o linie 
politică şi de a proceda în consecinţă n-o atinge nici pe departe 
pe aceea a lui Cantemir. In comparaţie cu peisajul european al 

epocii, aşa cum îl vedem cu ochii de azi 34 , Istoria Imperiului 
Otoman ne înfăţişează nu un complex problematic evaluat în 
toate încrengăturile lui, ci câteva serii de probleme conver- 
gente. Astfel de pildă chestiunea marilor imperii coloniale care 
se alcătuiau atunci nici nu intră în discuţie, după cum nu e 
abordată nici chestiunea expansiunii planetare a creşti- 
nismului, fenomen care izbucnise cu forţă încă din secolul al 
XVI-lea, impunând, în bună măsură, islamismului însuşi (aflat 
în centrul zonei creştine şi ameninţat cu restrângerea) să-şi ia 
măsuri de fortificare. Ele s-au materializat prin alcătuirea unei 
doctrine militaro-religioase care a produs însuşi Imperiul 
Otoman. Multe probleme sunt abordate de Cantemir cu un 
accent sesizabil modificat faţă de contextul lor real. Dacă acest 
lucru este explicabil în lumina scopului vizat de autor, nu 
înseamnă mai puţin că toate acestea nu puteau constitui unităţi 
de eroare într-un peisaj pe care autorul îl alcătuise, după posi- 
bilităţile epocii şi după propriile sale posibilităţi de informare, 
în lumina celui mai strict adevăr. Astfel, de exemplu, în situaţia 
tratativelor care au precedat pacea de la Carlowitz, Cantemir 
menţionează, cu o grijă notabilă, situaţia de mediatori a 
reprezentanţilor Angliei şi Olandei, dar n-are nici o bănuială 
în privinţa a ceea ce semnifica în fond această poziţie de 
egalitate în contextul politic al epocii. Ea era rezultanta 
momentană a unei stări conflictuale de mare amploare între 
cele două puteri navale pentru deţinerea supremaţiei pe mare, 
pentru captarea poziţiilor-cheie ale lumii (strâmtori, colonii), 
a avantajelor comerciale pe continentele nou cucerite: Africa, 
Americile. Acest caracter momentan al echilibrului dintre cele 
două puteri, şi pe care Cantemir nu-1 bănuia, era în strânsă 
relaţie cu acţiunea Franţei de păstrare a supremaţiei pe uscat, 
în principal în Europa. Cantemir însă înregistrează politica 
Franţei numai pe fondul alianţei sale cu Imperiul Otoman. 
Ori Franţa încercase, în prealabil, să se alieze cu Olanda spre 
a rezista Angliei. Apoi să se alieze cu Anglia şi Suedia spre a 
rezista Olandei, Imperiului Habsburgic şi Spaniei. In cazul 
acestor trei puteri - Olanda, Anglia, Franţa - marja de eroare pe 
care-o putea avea expunerea lui Cantemir din pricina informă- 

rii unilaterale a avut relativ puţină influenţă asupra istorio- 
grafiei sale, ca şi a acţiunii politice. Este însă cu totul surprin- 
zătoare puterea de analiză politologică pe care a făcut-o pe 
baza datelor ce-i şedeau la dispoziţie. Astfel, în întâmplările 
descrise în Istoria ieroglifică izbeşte siguranţa cu care s-a 
orientat spre Franţa ca soluţie de ieşire din situaţia critică 
respectivă. In acel moment Franţa, singurul aliat european al 
Porţii, nu trebuia supărată cu nimic. Faptul că beizadeaua 
Dumitraşcu se ascundea acolo nu putea fi deci reclamat ca o 
chestiune de importanţă diplomatică. Turcii nici n-au făcut-o. 
Doar trimisul lui Brâncoveanu. Dar această carenţă de 
informare şi-a spus totuşi cuvântul în alt punct, şi anume în 
chestiunea alianţei cu Rusia. El n-a ştiut în ce moment anume 
se situa Rusia în raport cu celelalte ţări. Observase bine că ea 
luptă cu Imperiul Otoman în diverse puncte, dar se înşela 
considerând că aceasta e ţinta principală a politicii sale 
externe 3i> . Teoria luptei creştinismului cu islamismul era bună, 
fireşte, pentru orice stat european, dar numai In cazul în care 
ea ar fi servit şi politicii respectivului stat. Ori, prinsă în conflictul 
de la marea Baltică, Rusia n-avea nici un interes să deschidă 
un al doilea front în sud, aşa cum credea Cantemir sperând 
că, în numele creştinismului şi apartenenţei sale la fostul 
Imperiu Roman de Răsărit, Moldova va fi apărată în primul 
rând de Rusia, dar şi de celelalte puteri europene, doritoare să 
refacă gloria fostului Imperiu în virtutea faptului că aparţi- 
nuseră acestuia. Modul său de a pune problema, intelectual şi 
umanist corect, era principial fals din punct de vedere politic. 
In Europa vremii începea să câştige teren principiul echilibrului 
între forţe şi nu acela al statuquo-ului sau, şi mai puţin, al 
refacerii unui statu-quo bazat pe date ce aparţineau trecutului. 
Concepţia evoluţionistă a lui Dimitrie Cantemir, limpede atunci 
când exprimă procesul care a dus la momentul politic contem- 
poran, îşi modifică brusc parametrii în soluţiile formulate pe 
baza acestui proces. Omul politic se arată dublat aici, în mod 
constant şi edificator, de omul de cultură care judecă în 
parametrii consecvenţei în timp şi nu în aceia ai capacităţii 
omului de a modifica timpul însuşi. Personalitatea politică se 

subordonează astfel, în doctrina cantemiriană, marelui simbol 
cultural al romanităţii, una dintre expresiile ei creştine fiind 
umanismul bizantin. 

Problema românească Un alt pachet însemnat al preocu- 
părilor istoriografice ale lui Dimitrie Cantemir se referă la 
problemele poporului român în general şi ale statului medieval 
Moldova în special. Deşi relaţia cu problemele otomane pare 
destul de fragilă, între ele existând falia care separă două 
concepţii existenţiale profund diferite - aceea a unui popor 
mic şi vechi care rezistă eroic atacurilor unui mare imperiu, 
totuşi caracteristica întregii activităţi a lui Cantemir este aceea 
de a acoperi această falie prin formularea unor soluţii. Punţile 
pe care le aruncă istoriograful român între un mal şi celălalt 
sunt de natură să ateste nu numai atitudinea programatică a 
unei personalităţi care a creat înţelegând interdependenţa 
faptelor şi unitatea lumii, ci şi să ne indice voinţa de a comunica 
substanţa acestei unităţi, considerată de autor premisă a 
schimbării în bine. Date fiind aceste sensuri ale istoriografiei 
cantemiriene - deocamdată cu valoare mai mult de ipoteză 
de lucru - urmează să detectăm sâmburele central al concepţiei 
sale de istoric, sâmbure în jurul căruia pilotează toate celelalte 
idei şi atitudini, cele referitoare la Imperiul Otoman alcătuind 
dacă nu învelişul exterior, cu siguranţă sfera cea mai încăpă- 
toare unde sunt cuprinse toate celelalte. Trebuie să precizăm 
încă de la început că, în timp ce punctul de vedere al lui Cantemir 
în legătură cu Imperiul Otoman, cu relaţiile sale cu lumea şi 
ale românilor cu el, au fost definite în toţi parametrii, deoarece 
ne aflăm în faţa unei opere încheiate, nu tot astfel stau lucrurile 
în ce priveşte fenomenul românesc. Cantemir n-a izbutit să 
ducă la bun sfârşit Hronicul vechimii a romano-moldo-vlahilor 
din cauza sfârşitului său prematur, la nici cincizeci de ani 
împliniţi. De asemenea, în ce priveşte Moldova, el a oferit o 
descriere completă doar a situaţiei contemporane. Ceea ce a 
rămas în stadiul de intenţie - şi prin urmare e destul de greu 
de formulat o părere - se referă la istoria propriu-zisă a Moldovei 
şi a celorlalte teritorii româneşti, de la al doilea descălecat al 

principatelor până în vremurile contemporane lui Cantemir. 
Din această cauză consideraţiile în legătură cu orientarea de 
fond a istoriografiei cantemiriene în privinţa fenomenului 
românesc nu pot fi formulate doar pe baza lucrărilor însele 
care privesc acest fenomen - Hronicul şi variantele care l-au 
precedat, ci şi a Descrierii Moldovei, a Vieţii lui Constantin 
Cantemir şi a Evenimentelor Cantacuzinilor şi ale Brâncoveniloi; 
care toate conţin informaţii ce converg până la un punct spre 
Hronic şi, în bună măsură, sunt paralele cu cele din Istoria 
ieroglifică şi Istoria Imperiului Otoman referitoare la Moldova 
şi teritoriul fostei Dacii. 

Lucrările cu cea mai restrânsă sferă de preocupări sunt cele 
referitoare la viaţa tatălui său, Constantin Cantemir, şi la 
principalul adversar politic al lui Dimitrie Cantemir însuşi, 
adică la Constantin Brâncoveanu şi susţinătorul acestuia 
Constantin Cantacuzino Stolnicul. Cum însă, dincolo de obiec- 
tivul principal al acestor două lucrări, transpar chestiuni de 
mai mare cuprindere politică, ele înglobează şi aspecte istoriog- 
rafice însemnate pentru atitudinea şi formaţia autorului lor. 
Ambele lucrări au fost datate de specialişti ca aparţinând anului 

1718, deci unei perioade ulterioare Hronicului (1717). Cum însă 
acesta a fost reluat de autor după expediţia persană, revăzut 
până în ultimele luni de viaţă, nu rămâne decât să-l considerăm 
un fel de expresie testamentară a concepţiei istoriografice a 
lui Cantemir, orice alte formulări fiind precedente acesteia. In 
plus, în ce priveşte Evenimentele Cantacuzinilor şi ale Brânco- 
venilor, care a circulat numai în versiune rusă, specialiştii au 
presupus existenţa unui original românesc ghidându-se după 
conţinutul afirmaţiilor referitoare la Brâncoveanu şi Cantacuzini 
din Istoria Imperiului Otoman şi din alte surse cantemiriene. 
Ceea ce este însă surprinzător şi trebuie remarcat din capul 
locului, deoarece pare o neconcordanţă semnificativă, e faptul 
că deşi la 1717, în Istoria sa, Cantemir se referă la Brâncoveanu 
în termenii iertării creştineşti, cel puţin spre finalul notei, la 

1719, în aceste Evenimente pare să-şi fi retras creditul postum. 
Nu este iarăşi mai puţin adevărat că există şi contra argumente: 
Cantemir putea replica la 1719 când circula această lucrare 

dacă ea i s-ar fi atribuit în mod ilegal. Momentul politic european 
era favorabil însă renaşterii speranţelor sale de a se întoarce 
pe tron, iar venirea Păunei Cantacuzino cu fiii săi în Rusia 
ameninţa tocmai aceste speranţe. Practica de a lăsa să circule 
această lucrare fără numele autorului o aminteşte pe aceea 
folosită în cazul lucrării Loca Obscura doi ani mai târziu (1720). 
Ambele lucrări, Vita Constantini Cantemiri şi Evenimentele au 
în comun accentul pus asupra culiselor vieţii politice moldo- 
veneşti şi respectiv munteneşti de pe vremea lui Constantin 
Cantemir şi Constantin Brâncoveanu. Istoricul familiei celor 
doi domni, ca şi al Cantacuzinilor atestă iarăşi o intenţie similară 
de structurare a celor două lucrări. In afara acestor argumente 
există însă, în fiecare dintre texte, o serie de inadvertenţe faţă 
de adevărul istoric. Dacă unele dintre ele sunt explicabile ca 
intenţii ale autorului de a prezenta faptele favorabile într-o 
lumină mai bună decât pe celelalte, altele vădesc totuşi carenţe 
de informare. Aceste carenţe nu puteau fi ale lui Dimitrie 
Cantemir cel ce fusese implicat în evenimentele respective. In 
plus, deşi cercetătorii susţin că ambele lucrări datează din 
1719, totuşi confruntarea lor duce la concluzia că există deose- 
biri de prezentare destul de mari între ele chiar când e vorba 
de aceleaşi fapte şi acelaşi moment istoric. Viaţa lui Constantin 
Cantemir are o intenţie cel puţin dublă: - să fie o „saga" a familiei, 
atestând vechimea şi nobleţea ei; - să justifice opţiunile politice 
ale lui Constantin Cantemir explicându-le mobilul. Astfel, ceea 
ce caracterizează demersul de-o viaţă a tatălui său, urmaş 
îndepărtat al lui Timurlenk (Cantemir ş han ŞTemir) este 
consecvenţa filocreştină, adică antiotomană. încă din tinereţea 
de lefegiu la Ieşi s-a ilustrat în luptele contra suedezilor. Această 
afirmaţie vrea să sublinieze, din perspectiva unui moment 
apropiat de cel când Rusia finaliza războiul nordului, faptul 
că, din tinereţe, Constantin Cantemir dăduse dovadă de 
pătrundere politică. Apoi luptase, ca ceauş spătăresc, în oastea 
lui Grigore Ghica fiind rănit de un turc la 1644. Şi-a îndeplinit 
cu cinste funcţiile pe care le-a avut sub diverse domnii, în ciuda 
faptului că, tocmai din acest motiv, unii domni l-au invidiat 
silindu-1 să se refugieze în Muntenia. A venit domn cu ajutorul 

seraschierului de Babadag şi, cu toate că era supus otoman, i-a 
sprijinit în secret pe polonezi în conflictul turco-polon desfă- 
şurat pe teritoriul Moldovei. Un spaţiu destul de însemnat se 
acordă explicării atitudinii politice a lui Şerban Cantacuzino, 
socrul lui Dimitrie Cantemir. Şerban Cantacuzino de pildă se 
aliase cu arhimandritul Bosniei, nu altul decât unchiul marelui 
vizir Ainedji Soliman, cel pomenit ca atare şi într-o notă a 
Istoriei Imperiului Otoman. Această alianţă balcanică, precum 
şi aceea cu Leopold I de Habsburg şi cu Petru I al Rusiei aveau 
ca scop mântuirea creştinătăţii de otomani, scop nobil, căruia 
Şerban i-a căzut victimă trădat fiind de Constantin Cantacuzino 
Stolnicul şi de Constantin Brâncoveanu. Evenimentele vor 
înfăţişa cu amănunte suplimentare acest episod. Cât despre 
Miron Costin, în ciuda iertării repetate a lui Constantin Cantemir, 
a uneltit cu sprijinul lui Brâncoveanu pentru a destabiliza 
politica Moldovei. In ce priveşte inadvertenţele lucrării, despre 
care pomeneam mai sus, putem considera că cele referitoare 
la Costineşti sunt menite să ducă la o disculpare. Alte surse îl 
indică pe Dimitrie Cantemir drept martor ocular al uciderii lui 
Miron. Dar e greu de presupus că fiul n-ar fi ştiut ce vârstă 
avea tatăl său când a murit. Dacă 1612 ca an al naşterii este 
exact, atunci el nu putea avea în 1683 doar 66 de ani, ci trebuie 
să fi avut 71. Evenimentele cuprind domnia lui Constantin 
Brâncoveanu din etapa preluării puterii de la Şerban Canta- 
cuzino până la sfârşitul tragic al domnitorului împreună cu 
toţi fiii săi. In ciuda aparenţelor, personajul central al Evenimen- 
telor nu e însă Brâncoveanu, ci Constantin Cantacuzino Stolnicul, 
cel care, manevrând din umbră, a condus de fapt politica Munteniei 
în tot acest răstimp. In acest context e definit şi rolul politic al 
lui Duca, al Racoviţeştilor (Mihai şi Dumitraşcu), al lui Alexandru 
şi Nicolae Mavrocordat, ba chiar al lui Toma Cantacuzino şi 
Castriot, implicaţi în mod deschis în conflictul de la Prut din 1 7 1 1 . 
Câteva momente sunt accentuate în mod deosebit pe parcursul 
expunerii: credinţa lui Şerban Cantacuzino în cauza creşti- 
nătăţii, politica duplicitară a lui Brâncoveanu la 171 1, motivată 
de el prin dorinţa de a păstra independenţa ţării faţă de slavi 
şi germani; faptul că sfârşitul său tragic, ca şi tot traseul politic, 

se datorau Cantacuzinilor, care au plătit în final şi ei pentru 
ceea ce făcuseră, turcii aducând pe tron un grec, anume pe 
Nicolae Mavrocordat. Câteva motive obsesive ale ideilor 
politice afirmate de Dimitrie Cantemir se întâlnesc şi aici: faptul 
că Brâncoveanu primise de Ia turci domnia pe viaţă, ceea ce, 
deşi nu i-a folosit, crea totuşi un precedent 38 . In ceea ce-1 
priveşte pe Dimitrie însuşi, el se apără în textul Evenimentelor 
în mod deschis de acuzaţia - pe care consideră că partida 
Cantacuzinilor a formulat-o la adresa lui faţă de ţar - că ar fi 
în fond turcofil. O asemenea acuzaţie circulase, dar ea 
aparţinuse lui Nicolae Mavrocordat 37 . Evenimentele conţine, 
comparativ cu Vita Constantini Cantemiri, o informaţie 
incomparabil mai bogată şi mai exactă, prezentându-se în fond 
ca o cronică de răspuns la relatările munteneşti ori greceşti 
despre Muntenia, scrise de pe poziţii procantacuzine şi pro- 
brâncoveneşti. Tendinţa implicită a acestei lucrări de a 
contracara o viziune asupra istoriei printr-o alta, cel puţin la 
fel de autorizată, este evidentă. Trebuie să subliniem, pe baza 
acestei concluzii, una din atitudinile istoriografiei cantemiriene 
vizibilă şi în marea Istorie, credinţa că autorul - martor al 
evenimentelor - trebuie considerat măsura supremă a adevărului. 
Cantemir nu-şi pune nici o clipă întrebarea dacă nu cumva 
cititorii săi îl vor bănui de subiectivism în prezentarea faptelor, 
ori a sensului lor, numai fiindcă menţionează, încă de la 
început, de fiecare dată, că a scris în deplină obiectivitate, 
respectând adevărul. O serie de alte erori ale acestor două 
lucrări cantemiriene de mai mică întindere pot fi puse pe seama 
diverşilor copişti. Astfel, generalul rus care a atacat Brăila 
alături de Toma Cantacuzino la 1711 se numea Ronne şi nu 
Coenne, iar ambasadorul Franţei la Poartă fusese între 1689-1 700 
Pierre Antoine de Castagner marchiz de Chateauneuf (n. 1644 - m. 
1728) şi nu Satanow. 

Aceste două lucrări de mai mică întindere ale istoriografiei 
cantemiriene mărturisesc, în ansamblul lor, o concepţie care 
poate fi atestată la Cantemir începând cu Istoria ieroglifică 
(1705). E vorba despre tentativa de a revela faţa ascunsă a 
lucrurilor cu credinţa că această dezvăluire a adevărului poate 

folosi restabilirii ordinii naturale a lumii. Concepţie de esenţă 
filosofică şi nu politică, ea va fi abandonată de autor odată cu 
aceste două lucrări. Câştigase teren, cam începând cu Descrierea 
Moldovei, o concepţie mai realist-politică şi putem afirma fără 
ezitare că Dimitrie Cantemir datorează acest lucru cunoaşterii 
operei lui Miron Costin, în speţă a lucrării De neamul 
moldovenilor, dar probabil şi Cronicii polone ori Letopiseţului. 
Capitolul I al Descrierii Moldovei se cheamă Despre numele vechi 
şi cele de azi ale Moldovei, exact ca şi lucrarea nefinalizată De 
antiquis et hodiernis Moldaviae nominibus, considerată o 
versiune de lucru a Hronicului. In această lucrare se poate 
remarca situarea într-un context mult extins a ideilor afirmate 
în primul capitol al Descrierii Moldovei. Faptul e cât se poate 
de important pentru a urmări asamblarea concepţiei istorio- 
grafice a lui Cantemir într-un întreg unitar, care cuprinde toate 
scrierile sale. Astfel, în deschiderea Descrierii se precizează, 
succint, faptul că Moldova este parte a vechii Dacii, alături de 
Muntenia, Transilvania şi o parte a Ungariei de atunci. Aceeaşi 
menţiune o întâlnim şi în primul capitol din De antiquis, inclusiv 
eroarea de împărţire a provinciilor Daciei: Ripensis, 
Mediterranea şi Alpestris, echivalată fiecare, de Cantemir, cu 
câte o provincie românească, în timp ce, conform împărţirii 
de pe vremea romanilor, Dacia traiană cuprindea Porolisensis, 
Apulensis şi Malvensis. O altă idee de la începutul Descrierii e 
aceea a descălecatului al II-lea al Moldovei de către Dragoş 
cel venit din Maramureş. Ori De antiquis afirmă spre sfârşit 
acelaşi lucru. Prin urmare, în timp ce Descrierea concentrează 
într-un singur capitol toate afirmaţiile referitoare la istoria 
formării statului şi la încadrarea acestui teritoriu alături de 
celelalte teritorii româneşti în ansamblul vechii Dacii, De 
antiquis detaliază tot intervalul care ţine de dinainte de 
cucerirea Daciei de către romani (anume de când Dacia făcea 
parte din marele teritoriu al Scitiei şi din cel mai restrâns al 
Geţiei) până la al doilea descălecat al principatelor, urmărind 
să demonstreze că poporul român, latin şi nobil la origine, a 
rămas continuu pe teritoriul Daciei, în ciuda trecerii tuturor 
popoarelor năvălitoare. Sensul acut polemic din De antiquis, 

susţinut prin foarte numeroasele referiri la surse istoriografice 
străine şi autohtone, care fie sunt combătute, fie chemate în 
sprijin, este doar implicit în Descriptio Moldaviae, unde nu e 
citat nici un autor. De altfel lucrarea, scrisă la solicitarea 
Academiei din Berlin, avea drept scop principal informarea 
lumii europene direct de la sursă în legătură cu istoria, 
geografia şi populaţia Moldovei, ceea ce elimina necesitatea 
polemicii în virtutea ideii lui Cantemir că implicarea nemijlocită 
într-o serie de fapte a istoricului însuşi este criteriul suficient 
şi necesar al adevărului prezentării lor. Celelalte capitole ale 
Descrierii Moldovei, deşi lipsite în totalitate de referiri biblio- 
grafice, au însă o expunere sistematică, de tratat menit să 
lămurească toate aspectele însemnate ale problemei în discuţie. 
Caracterul ştiinţific al lucrării nu poate fi negat nici astăzi. 
După cum nu poate fi negat nici caracterul ei de răspuns la o 
serie de descrieri mai mult sau mai puţin realiste ale Moldovei 
făcute de diverşi călători străini ai epocii: călugări franciscani 
şi iezuiţi (Philippe Avril, Francesco Antonio Renzi din Stipite), 
soli în trecere spre Poartă (Raphael Leszczynski, stareţul 
Leontie, ieromonahul Ipolit Vîşenski 38 ) ş.a. Socotim însă că 
lucrarea este replica descrierii Ţării Româneşti făcută de 
florentinul Antonio Maria del Chiaro de la curtea lui Brânco- 
veanu, deoarece urmăreşte descrierea aceloraşi instituţii, 
obiceiuri etc. De altfel stilul era în sens mai larg al epocii şi 
avea o sorginte bizantină, dar şi europeană. Surplusul de 
concentrare a materiei, vizibil In Descrierea Moldovei, ca şi 
evantaiul problematic mai larg, ne permit să observăm, în ciuda 
culoarului temporal care ne separă de ea, caracterul de 
deschizătoare de drum pe care l-a avut, într-o serie de domenii, 
dintre care unele vor deveni familiare cercetării româneşti 
peste un veac şi mai bine. Nu vom aborda în acest capitol 
problemele de geografie, etnografie, lingvistică etc. ale lucrării, 
ci doar pe cele legate de concepţia istoriografică a lui Cantemir. 
Pentru afirmarea ei autorul foloseşte argumente de mai multe 
feluri: arheologice, politice, juridice, religioase, cărturăreşti 
ori mărturii orale despre trecutul şi prezentul ţării. Pentru a 
susţine vechimea şi continuitatea pe teritoriul Moldovei a 

poporului român format prin colonizarea Daciei de către 
romani, Cantemir nu ezită să afirme că a văzut la Suceava, pe 
zidul cetăţii, o stemă care conţine şapte turnuri aşezate pe 
spinarea a doi peşti solzoşi, sub ei fiind capul de bour cu o 
stea între coarne. Iar deasupra turnurilor se află o coroană 
ţinută între labe de doi lei. Deoarece, conchide Cantemir, capul 
de bour a devenit stema Moldovei abia de la al doilea descă- 
lecat, stema respectivă nu poate atesta decât anul reparării 
cetăţii edificate încă de romani. Ceea ce „o dovedeşte, pe lângă 
altele, felul de construire a zidurilor la cele mai multe cetăţi, 
care, în mod sigur, afară de câteva pe care le-am arătat mai 
sus că par o lucrare mai nouă în contra năvălirii tătarilor, nu 
prezintă vreo altă arhitectură decât cea romană. “ (lucr. cit., p. 
89). Cele mai numeroase argumente în sprijinul concepţiei 
istoriografice sunt însă cele de natură politică. Acest fapt 
apropie foarte mult Descrierea Moldovei de Istoria Imperiului 
Otoman. Practic, capitolele 1-7 ale părţii a Il-a a Descrierii 
dublează, ca şi Istoria, expunerea propriu-zisă de consideraţii 
referitoare la starea de decădere a prezentului în comparaţie 
cu trecutul, din cauza, presiunii mereu sporite a stăpânirii 
turceşti. Ceea ce se „aude“ după lectura acestor capitole sau, 
mai exact, ceea ce trebuie să audă cititorii europeni ai lucrării, 
este strigătul de ajutor al Moldovei, ajutor cerut în numele 
unităţii spirituale a celor ce proveneau din fostul Imperiu 
Roman ca şi în numele mai noii unităţi a creştinătăţii în faţa 
islamismului. Primul din cele şapte capitole menţionate mai 
sus, intitulat Despre organizarea statului moldovean, execută 
un tur de forţă de la expunerea situaţiei de pe vremea romanilor, 
când provincia Dacia era condusă de magistraţi romani, la 
timpurile de glorie ale celui de-al doilea descălecat, când 
moldovenii „nu erau legaţi de nici un principe străin, fie ca 
vasali, fie prin jurământ de credinţă: războiul, pacea, viaţa, 
moartea şi bunurile tuturor depindeau de voia lor şi domnul 
putea hotărî despre acestea toate după vrerea lui (...)” (lucr. 
cit., p. 125) . Această perioadă a durat până în vremea lui Ştefan 
cel Mare. Rândurile pe care i le dedică aici Cantemir le amintesc 
prin strălucirea lor pe cele din Istoria Imperiului Otoman. In 

sfârşit, starea prezentă e următoarea: dreptul de a alege 
domnul nu mai este al sfatului ţării, ci al Porţii, care numeşte 
domni străini învălmăşind totul astfel încât puterea supremă 
să fie a otomanilor. „Domnilor Moldovei li s-a luat dreptul de 
a declara război, de a încheia pace, de a face tratate, de a 
trimite soli la principii vecini în privinţa treburilor de stat (...)“ 
(lucr. cit., p. 127). Capitolul Despre alegerea domnilor Moldovei 
detaliază o parte din afirmaţiile celui precedent, enumera toţi 
domnii de la Constantin Cantemir la a doua domnie a lui Mihai 
Racoviţă şi susţine o idee dragă lui Cantemir: „voi putea să 
susţin nu fără temei că vechea domnie a Moldovei a fost 
ereditară şi că alegerea nu şi-a avut rostul înainte de a se fi 
stins toţi urmaşii de viţă domnească." (lucr. cit., p. 135). Punctul 
din Tratatul de la Luţk la care Cantemir a ţinut cel mai mult 
era cel al domniei ereditare a Cantemireştilor. Această dorinţă 
îşi recapătă adevărata semnificaţie pe fondul dorinţei autorului 
de a reinstaura gloria veche a Moldovei, sau, mai exact, de a o 
pune în situaţia să şi-o recapete. Faptul însuşi că a încheiat, în 
numele Moldovei, un tratat, când Poarta nu-i recunoştea acest 
drept - şi el nu era recunoscut pe plan european - atestă 
dorinţa lui Cantemir de a vorbi lumii în numele poporului său 
independent. In finalul capitolului Cantemir anunţă intenţia 
de a scrie o lucrare unde să urmărească decăderea domniilor 
pământene în Moldova până la cele impuse de Poartă. Este 
vorba probabil de cea de-a doua parte a Hronicului, pe care 
Cantemir n-a mai apucat s-o scrie. Dar precizarea e foarte 
importantă deoarece lasă să se vadă unitatea concepţiei sale 
istoriografice, punţile de trecere de la o lucrare la alta. Cel de- 
al treilea capitol, Despre datinile de demult şi cele de azi la 
înscăunarea domnilor Moldovei, detaliază un aspect al celui 
precedent cu intenţia de a demonstra cât de adânc se infiltrase 
stăpânirea otomană în structurile de guvernământ şi în politica 
statului, în timp ce în trecut domnul era ales în virtutea voinţei 
predecesorului său la tron şi cu acordul sfatului ţării, inclusiv 
al mitropolitului ei, în prezent singurii care decid sunt sultanul 
şi marele vizir, restul fiind doar un ceremonial de investire. 
Un amănunt este cu totul interesant în acest capitol deoarece 

pare să transcrie o experienţă personală, şi anume a primei 
alegeri ca domn al Moldovei în 1693, la moartea tatălui său, 
când Antioh era zălog la Poartă, iar el a fost numit de Constantin 
Cantemir drept succesor (cum lasă de înţeles în finalul din 
Vita Constantini. ..) şi confirmat de sfatul boieresc, de 
mitropolit, dar nerecunoscut la Poartă. Cantemir spune în acest 
capitol al IlI-lea al părţii politice a Descrierii Moldovei: „marele 
logofăt citea cu glas tare în adunare testamentul domnitorului 
răposat, mai ales în scopul ca, dacă ar fi fost desemnat ca 
succesor fratele mai mic, trecându-se peste fratele mai mare, 
ceea ce s-a şi întâmplat de câteva ori, să fie ştiut de toţi că 
aceasta s-a făcut din voinţa domnului decedat" (lua: cit., p. 
55). Evident, şi celălalt ceremonial, desfăşurat mai întâi la 
Constantinopol şi apoi la Iaşi, îi era bine cunoscut lui Cante- 
mir, care fusese astfel numit domn la 1710. El ştie prin urmare 
să distânga între fastul aparent şi decăderea de fapt. înregimen- 
tarea domnului Moldovei în corpul ienicerilor (infanteria 
turcească) e subliniată aici, ca şi în Istoria Imperiului Otoman, 
spre a puncta starea de fapt. Capitolul următor, al IV-lea, aduce 
o detaliere suplimentară a motivului central al capitolului 
precedent, asemănătoare temei cu variaţiuni din muzică. El 
se intitulează Despre confirmarea domnilor şi se referă la situaţia 
faţă de Poartă a domnului Moldovei din acest unic punct de 
vedere. Persuasiunea continuă a Porţii, ca şi slăbirea cu timpul 
a forţei Moldovei, l-au adus pe domn în situaţia nu numai de 
a fi numit de sultan, ci şi de a fi reconfirmat la fiecare trei ani 
prin prezentarea la Poartă şi plata unui tribut suplimentar 
(mucarerul mare), iar anual doar prin plata unui surplus de 
tribut (mucarerul mic) . Capitolul al V-lea detaliază un alt aspect 
înglobat în al IlI-lea şi se numeşte Despre scoaterea din scaun a 
domnilor. Evident, lui Cantemir însuşi îi erau cunoscute bine 
aceste căi (legale şi ilegale) deoarece el însuşi venise la domnie 
înlocuindu-1 pe Nicolae Mavrocordat şi mijlocise, la Poartă 
fiind, pentru venirea la domnie a fratelui său Antioh. Ştia, de 
asemenea, ce se întâmplă unui domn mazilit, dar rămas încă 
în situaţia de candidat la tron, deoarece fratelui său i se întâm- 
plase acest lucru între prima şi a doua domnie. Cât despre 

detenţia la domiciliu a lui Antioh în Constantinopol, întâmplată 
după exilul în Rusia al lui Dimitrie, nu răzbate nimic în Descrierea 
Moldovei, afară doar de această consideraţie cu caracter 
general: „sub orice fel de pază ar fi pus, cu greu îşi poate 
dobândi libertatea dacă n-a răscumpărat-o cu o sumă frumoasă 
de bani şi cu daruri mari“ (lucr. cit., p. 193) . Ori Antioh se afla 
lipsit de avere din moment ce Cantemir scrie ţarului în legătură 
cu asta, rugând să i se trimită ban; şi lasă chiar un aliniat 
testamentar în legătură cu acest fapt. Capitolul al Vl-lea al 
părţii a Il-a, Despre boierii Moldovei şi treptele lor, prezintă dubla 
funcţie a rangurilor boiereşti din Moldova - de curte şi publice 
- funcţie similară sistemului bizantin din epoca sa de glorie - 
„precum odinioară la greci, tot aşa şi astăzi la moldoveni, 
boierii se împart în boieri de sfat sau consilieri şi boieri de 
divan, pe care i-ai putea numi asesori" (lua: cit., p. 200). Fără 
a putea contesta această afirmaţie cantemiriană, trebuie să 
remarcăm însă şi faptul că aceste ranguri, deşi de veche 
provenienţă în istoria principatelor dunărene, căpătaseră totuşi 
o încărcătură semantică asemănătoare cu cele turceşti. Cel 
puţin aşa reiese comparând funcţie cu funcţie. De pildă, marele 
logofăt mai e numit de Cantemir şi „cancelarul suprem", exact 
la fel cum este explicat şi rangul turcesc reis efendi pe care l-a 
deţinut la un moment dat marele Râmi paşa, regele poeţilor. 
Logofătul este şi căpetenia curtenilor, tot aşa cum reis efendi 
avea însărcinări la palatul sultanului. Adevărul este că turcii 
înşişi moşteniseră sistemul bizantin, cu adaptările de rigoare, 
datorate evoluţiei lucrurilor. Paralelismele între bizantini şi 
turci pe de o parte, între turci şi moldoveni pe de alta, nu pot 
fi constatate în toate cazurile. Cantemir consideră că 
dregătoriile moldovene păstrează încă date specifice, mai 
apropiate de Bizanţ, rămase din perioada când ţara fusese 
independentă, ba chiar „exemplele neamurilor vecine, sârbii 
şi bulgarii, dovedesc că aceste dregătorii sunt mai vechi decât 
întemeierea Moldovei, deşi conducătorii de demult ai Moldovei 
nu împărţeau nobililor lor dregătoriile curţii într-o ordine cu 
totul identică." ( lucr. cit., p. 199). în sfârşit, cel de-al VH-lea 
capitol al părţii politice a Descrierii Moldovei, intitulat Despre 

armata Moldovei, are intenţia de a pune în paralel situaţia de 
glorie trecută cu aceea de decădere prezentă a „stării militare", 
cum va numi Bălcescu mai târziu fenomenul. In locul celor 

40.000 de oameni oaste de ţară care puteau fi scoşi la luptă 
pe vremea Movileştilor, în prezentul imediat pot fi scoşi 6- 

8.000 de oameni, şi aceia mercenari. Iar organizarea armatei 
are la bază un model turcesc, denumirea însăşi a corpului 
ofiţeresc neavând echivalent în limba română. Alte capitole 
ale părţii a Il-a a Descrierii..., referitoare la legi, la justiţie, la 
bogăţiile ţării, precum şi capitole ale părţii a IlI-a, referitoare 
la ierarhia bisericească, mănăstirile Moldovei, limba şi literele 
în Moldova, prezintă situaţia încă de la cucerirea Daciei de 
către romani şi până în vremurile contemporane cu intenţia 
vădită de a arăta cum perioada de creştere a durat până în 
vremea lui Ştefan cel Mare, a început descreşterea ţării 
Moldovei în toate sectoarele-cheie ale activităţii social-politice, 
economice şi culturale. Capitolul al XV-lea al părţii a Il-a, Despre 
boierimea moldoveană, se distinge nu numai prin detalierea 
celor afirmate în capitolul al Vl-lea, ci şi prin acuta lui notă 
polemică la adresa tezei lui Aeneas Sylvius Piccolomini (papa 
Pius al II-lea), care susţinea că Dacia a fost colonizată cu tâlhari 
aduşi de la Roma. Atât versiunile care au precedat Hronicul..., 
cât şi Hronicul... însuşi se referă pe larg la această teză, ca şi la 
o serie de alte teze calomnioase aflate în circulaţie pe teritoriul 
Europei încă de pe vremea bizantinilor, ori promovate de autori 
din ţările vecine Moldovei. Aici, în Descrierea Moldovei, această 
teză e combătută prin afirmarea nobleţii poporului încă de la 
cucerirea romană, prin asimilarea mai târzie a unor familii 
nobile venite spre a scăpa de prigoana duşmanilor. In finalul 
capitolului Cantemir stabileşte un dicţionar alfabetic al 
familiilor boiereşti moldovene din vremea sa. Sunt şaptezeci 
şi cinci de nume şi este primul dicţionar de acest fel care s-a 
alcătuit la noi. Nu-i mai puţin adevărat că în Rusia se întemeiase 
o carte a rangurilor despre care Cantemir ştia, probabil îi fusese 
model, ba chiar ceruse ţarului, prin scrisori, ca boierii moldo- 
veni refugiaţi împreună cu el să fie menţionaţi cu drepturi egale 
alături de nobilii ruşi 40 . Capitolele referitoare la ierarhia biseri- 

ceaşcă şi mănăstiri sunt importante pentru concepţia istorio- 
grafică a lui Cantemir din câteva puncte de vedere: pentru că 
ilustrează relativa independenţă a mitropoliei Moldovei faţă 
de diversele patriarhii (Ierusalim, Constantinopol, Moscova), 
atestă situaţia de egalitate a puterii în privinţa mitropolitului 
şi a domnitorului, precizează faptul că mănăstirile plătesc 
domnului o dajdie anuală, cu excepţia celor închinate Ierusa- 
limului, Muntelui Sinai şi Athosului. Capitolul nu face menţiuni 
în plus în legătură cu acestea din urmă, dar situaţia expusă 
evocă acţiunea lui Cantemir din anul său de domnie când a 
reuşit să deposedeze Muntele Sinai de o parte a mănăstirilor 
moldovene care-i dădeau venitul său anual. Capitolele referitoare 
la originea latină a limbii şi la cultura europeană (grecească, 
latinească, italienească) din ce în ce mai bine reprezentată în 
Moldova contemporană (Costineştii, Constantin Duca şi 
Cantemireştii înşişi sunt citaţi la loc de cinste) încheie această 
lucrare a cărei deschidere europeană e pusă sub semnul 
speranţei de ajutor pentru îmbunătăţirea situaţiei politice a 
ţării. Condiţia acestei îmbunătăţiri era independenţa, iar boierii 
pământeni cultivaţi şi sprijinul larg al creştinătăţii mijloacele 
cele mai importante. 

Prin Descrierea Moldovei tratarea problemei româneşti 
atinge acel grad de fineţe analitică menit s-o proiecteze în 
orizontul politicii. Ea se învecinează, în istoriografia cante- 
miriană, chiar mai mult decât Hronicul, cu Istoria Imperiului 
Otoman şi, de asemenea, cu cele două lucrări de mai mică 
întindere analizate mai sus, Vita Constantini... şi Evenimentele... 
Cheia întregii concepţii istoriografice a lui Dimitrie Cantemir 
stă în această proiecţie a istoriei ca adâncime temporală în 
universul orizontal al politicii, fie că e vorba de problema 
otomană, fie de cea românească. Paralelismul între Descrierea 
Moldovei şi Istoria Imperiului Otoman poate fi extins în bună 
măsură şi la structura de ansamblu, deoarece ambele lucrări 
conţin, cu diferenţe de accent şi proporţie, o cronologie a 
evenimentelor dispusă în funcţie de capetele încoronate, ca şi 
o sumă de informaţii cu privire la stadiul prezent de dezvoltare 
al ţării în comparaţie cu trecutul. Intre cele două lucrări există 



DIMITRIE CANTEMIR 


141 

însă, din aceeaşi perspectivă a structurii, şi o deosebire de 
profunzime: în timp ce istoria Imperiului Otoman e prezentată 
ca o creştere masivă (teritorială, armată, politică etc.), urmată 
de o descreştere incipientă, istoria Moldovei a avut o perioadă 
de creştere mult mai scurtă, şi ea n-a însemnat nicidecum o 
creştere în proporţii, ci o creştere a posibilităţilor sale de a se 
apăra de duşmani veniţi din exterior, dezvoltându-şi astfel 
formele interne - economia, guvernarea, legislaţia, artele. 
După ce ţara a fost copleşită, a urmat descreşterea al cărei 
apogeu a fost atins în vremea lui Cantemir. Relaţia implicită 
dintre cele două lucrări este aceea că, atât în privinţa problemei 
otomane, cât şi a celei româneşti, unei perioade de creştere îi 
urmează una de descreştere, într-o mişcare continuă de 
oscilare, care impune în lume mereu alte popoare. Imperiile 
descriu o mişcare de la sud spre nord (conform teoriei din 
Monarchiurum Phisica Examinatio), otomanii fiind în acest 
proces natural o excrescenţă monstruoasă. Românii, mai vechi 
ca popor romanic european decât francezii, englezii, spaniolii 
au datoria morală să nu piardă din vedere momentul când 
pentru ei s-ar fi ivit această şansă istorică de a intra în marele 
circuit european al valorilor. 

Ultimul şi cel mai important bloc al scrierilor istoriografice 
cantemiriene cu privire la problema românească - şi la 
contextul mai larg, istoric şi politic în care se situează ea, îl 
constituie Hronicul vechimii a romano-moldo-vlahiloi: Deşi scrisă 
numai pe jumătate, lucrarea, împreună cu cele două schiţe de 
lucru care au precedat-o, respectiv Historia Moldo-Vlachica şi 
De antiquis et hodiernis Moldaviae nominibus ne lasă să vedem 
în ansamblul său un mod de gândire în legătură cu problema 
românească pe fondul agitat al problematicii europene a 
secolului al XVII-lea ca şi un mod de gândire în legătură cu 
funcţia istoriei în definirea de sine a specificului naţional. Ne 
propunem, în rândurile care urmează, să analizăm aceste 
ultime scrieri istoriografice. Historia Moldo-Vlachica păstrează 
încă însemnate legături cu Descrierea Moldovei, prezentându-se, 
în fond, ca un amestec semnificativ de idei între ceea ce au 
însemnat, în forma lor finală. Descrierea Moldovei şi Hronicul. 

Astfel, ideea că Academia din Berlin i-a cerut să scrie despre 
Moldova, ca şi împărţirea în provincii a Daciei Romane, se 
reîntâlnesc identic în Descrierea Moldovei. In schimb, începutul 
seamănă izbitor cu al Hronicului, fiind o expunere a evoluţiei 
în timp a strălucirii popoarelor de la asirieni la europeni. Această 
idee filosofică a Historiei evidenţiază nu numai caracteristica 
cea mai pregnantă care dă unitate concepţiei lui Cantemir în 
probleme de istorie, ci indică, în dezvoltarea ei ulterioară, pe 
tot parcursul acestei versiuni de lucru, un proces de autode- 
finire a ţinutei ştiinţifice. Ceea ce a abandonat, a păstrat sau a 
separat în formele finale ale Descrierii Moldovei şi Hronicului, 
în comparaţie cu Historia Moldo-Vlachica, atestă o direcţie 
anume a dezvoltării ştiinţifice a autorului, direcţie în funcţie 
de care putem formula câteva ipoteze cu privire la ceea ce ar 
fi reprezentat istoriografia cantemiriană dacă s-ar fi exprimat 
în toată amplitudinea proiectată. „Prefaţa“ Historiei enunţă 
tema cercetării, ca şi atitudinea autorului faţă de ea: să 
vorbească despre patria sa nu în spiritul subiectivist al vechii 
istoriografii (de la greci la bizantini, apoi la unguri, sârbi, 
bulgari, ruteni, polonezi şi uneori turci), ci respectând adevărul. 
Drept care îşi propune să folosească mai mult surse străine 
decât autohtone. Pentru că, ceea ce laudă străinii la români - 
înclinaţi fiind să-şi ridice în slăvi propriile popoare - merită cu 
siguranţă să fie lăudat, în mult mai mare măsură decât ar 
merita dacă s-ar referi la faptele respective istoricii români 
înşişi. In lumina acestei idei, afirmată şi în Istoria Imperiului 
Otoman, cele nouă capitole scrise din Historia... lui Cantemir 
se referă, pe de o parte, la diverşi autori care au scris în mod 
favorabil despre graniţele şi romanizarea vechii Dacii, pe de 
alta la alţi autori, care au tratat în chip injurios această problemă 
şi, prin urmare, trebuie combătuţi. Urmărirea procesului de 
romanizare nu este neapărat cronologică, deşi este vizibilă 
tentativa de a prezenta continuitatea procesului de formare a 
poporului român din epoca precedentă cuceririi romane şi până 
la apariţia în circuit a denumirii de valah şi român. Autori 
greci, latini, bizantini, polonezi şi unguri sunt confruntaţi 
pentru a se da la iveală adevărul şi intenţia ascunsă a textelor, 

adică, în ultimă instanţă, pentru a lumina o zonă niciodată 
explicit luminată în istoriografia românească de până la el: 
aceea a intenţiei politice în folosirea faptului istoric, a rolului 
acestuia de instrument în afirmarea unor tendinţe care fie 
puteau împiedica dezvoltarea poporului român, fie doar 
ascundeau aspecte menite să-i pună în valoare calităţile. 
Capitolele Historiei, în măsura în care sunt şi o cronologie a 
evenimentelor, pun accentul, pe de o parte, pe existenţa unei 
civilizaţii dacice care a precedat-o pe cea romană (sunt 
enumeraţi regii daci, în număr de cinci, aparţinând unei 
presupuse dinastii), pe de alta pun accent pe colonizarea 
romană, cu următoarele precizări: nobleţea coloniştilor, 
mulţimea coloniilor nou înfiinţate, multe din ele pe locul unor 
vechi cetăţi greceşti, ceea ce atestă, iarăşi, vechimea şi 
continuitatea civilizaţiei omeneşti pe aceste locuri. 

Cea de-a doua versiune de lucru a viitorului Hronic, De 
antiquis et hodiernis Moldaviae nominibus, sesizabil mai întinsă 
decât Historia, atestă adâncirea unui proces pe care şi aceasta 
îl prezenta în germene, dar şi, în plus, tentativa de a aborda 
piste noi ale cercetării. Astfel, capitolul 1 conţine aceeaşi idee 
ca şi Historia ori Hronicul: necesitatea absolută a obiectivitătii 
istoricului, necesitatea adevărului în prezentarea faptului 
istoric. In afară de aceasta însă, întâlnim o prezentare 
abandonată apoi de Hronic, ca şi de Descrierea Moldovei: aceea 
a hotarelor vechii Sciţii de dinainte de cuceririle romane în 
Asia şi în estul Europei, Sciţie între graniţele căreia se aflau 
cuprinşi geţii, cu ramura lor dacică. Zona dintre poarta de fier 
a Caucazului şi poarta de fier a Carpaţilor, dintre Marea 
Mediterană şi Marea Baltică e privită ca un teritoriu unitar la 
origini, în ciuda tuturor modificărilor ulterioare. în virtutea 
acestui fapt, punctele lui cheie, Caucazul şi Carpaţii, trebuiau 
deopotrivă apărate de contemporanii săi de la începutul 
veacului al XVIII-lea. Tendinţa otomanilor de a sparge această 
fortificaţie eurasiatică naturală era reprobabilă nu numai 
pentru că ameninţa siguranţa atâtor popoare mai vechi sau 
mai noi formate în acest leagăn originar al lumii, ci şi pentru 
că ameninţa cu distrugerea mărturii de civilizaţie inegalabile, 

aparţinând, pe de o parte, vechilor sciţi şi în special ramurii 
lor getice, (o parte erau dacii), pe de alta cuceritorilor romani, 
al căror imperiu se întinsese mult în Asia, acoperind cu forme 
noi de cultură întinsul teritoriu al Sciţiei. Rezonanţa contem- 
porană a acestor argumentări cantemiriene - contemporană 
cu începutul veacului al XVII-lea, în anii când marele război al 
nordului se apropia de sfârşit, pregătindu-se campania în 
Caucaz - este cu totul limpede şi apropierea între nord şi sud, 
între vest şi est, prin aceste puncte strategice care erau mările 
şi porţile de fier ale munţilor, îşi capătă semnificaţia reală. 41 
Ulterior, în Hronic, Cantemir va renunţa la acest argument de 
natură geografică şi istorică deopotrivă, referindu-se doar la 
ascendentul romanic al românilor în acest vast teritoriu scitic. 
Cercetările pe care le-a întreprins la Marea Caspică atestă însă 
o continuitate a gândirii sale şi rămâne încă o sarcină a acestui 
capitol să limpezească în ce sens a mers acţiunea „de teren“ a 
lui Cantemir la poarta de fier a Asiei. In ce priveşte Hronicul, 
structura lui s-a delimitat tot atât cât s-a limpezit: el afirmă că 
originea poporului român este strict romanică, geto-dacii 
asimilându-se complet, până la dispariţie, în masa coloni- 
zatorilor. Această concepţie este construită ca o replică faţă 
de istoriografia străină care susţinea amestecul de populaţii 
în formula poporului român pentru a sprijini în acest fel diverse 
conjuncturi politice şi aspiraţii teritoriale. In baza acestei 
concepţii Hronicul susţine că Dacia, ca şi zona Caucazului, adică 
cele două porţi de fier ale lumii, precum şi mările ei interioare, 
marea Caspică şi marea Neagră, trebuie apărate de otomani 
în virtutea faptului că simbolizau leagănul culturii romanice a 
umanităţii, cultură căreia aparţinea tot occidentul Europei, ca 
şi Dacia. Acest viraj pro-european şi mai explicit occidental al 
lui Dimitrie Cantemir bazat pe înţelegerea, în atmosfera Rusiei 
lui Petru I, a rolului politic al Europei are şi un substrat politic 
imediat: conflictul turco-austriac. Miza lui Cantemir se îndrepta 
la 1717 spre Habsburgi. După înfrângerea otomanilor în 1718, 
Cantemir s-a căsătorit cu Anastasia Trubeţkaia şi a intrat în 
marea politică a Imperiului Rus. De antiquis et hodiernis 
Moldaviae nominibus conţine încă o serie de alte afirmaţii 



DIMITRIE CANTEMIR 


145 

interesante pe baza cărora se poate distinge concepţia istorio- 
grafică a lui Dimitrie Cantemir. Astfel, vorbind despre împărţirea 
de către Constantin cel Mare a Imperiului Roman de Răsărit, 
el situează Dacia în aceeaşi zonă cu Grecia, Balcanii, bazinul 
Mediteranei şi Panonia. Acest fapt îşi are importanţa sa dacă-1 
coroborăm cu informaţiile pe care ni le oferă Istoria Imperiului 
Otoman. In actualitatea imediată, linia frontului dintre 
Imperiul Otoman şi Europa trecea prin toate aceste spaţii, drept 
care notele Istoriei oferă informaţii detaliate în legătură cu 
trecutul lor, cu punctele lor strategice apărute prin formaţii 
geografice naturale, cu starea lor economică, socială şi armată, 
în legătură cu teritoriul Daciei, Cantemir ajunge la concluzia, 
confruntând o serie de istorici antici, bizantini şi contemporani, 
că, deşi în structura limbii române există şi elemente dacice, 
slave, polone, ungureşti şi greceşti, totuşi gramatica ei şi fondul 
lexical principal sunt latine. De asemenea, deşi vechea Dacie 
se împarte în prezent în trei ţinuturi, tot neamul e român. Pe 
baza acestei argumentări - Cantemir elimină din competiţie o 
serie de puncte de vedere care contravin acestei teorii, precum 
interpolările lui Misail Călugărul şi Simion Dascălul din cronica 
lui Ureche, dar şi afirmaţii mai ciudate, care pretind că românii 
au venit târziu pe acest teritoriu, ei fiind la origine italieni. 
Teza continuităţii poporului român în Dacia, trecând prin 
perioada marilor migraţii şi până în vremea contemporană 
este, alături de aceea a vechimii şi nobleţii, una din tezele 
fundamentale ale istoriografiei cantemiriene vizibilă încă din 
acest De antiquis et hodiernis... Un argument interesant folosit 
în apărarea acestei idei, în lucrarea de care ne ocupăm, dar şi 
în Descrierea Moldovei, ca şi în Hronic, este acela al vechii steme 
a Moldovei, stemă pe care autorul pretinde a fi găsit-o săpată 
atât pe zidurile cetăţii Suceava, cât şi pictată pe un vechi hronic 
(din vremea lui Bogdan vodă) existent la Harkov. Această stemă 
cu lei, turnuri de cetate şi coroană regală aminteşte de gloria 
vechiului Bizanţ, vie încă pe aceste locuri, unde domnitorii 
pământului fuseseră parteneri egali cu împăraţii bizantini în 
lupta împotriva barbarilor. De antiquis et hodiernis Moldaviae 
nominibus înfăţişează, întocmai ca şi celelalte lucrări cantemi- 

riene unde intră în vizor problema românească, piatra unghiulară 
a acestui spaţiu: domnia lui Ştefan cel Mare. In ansamblul 
său, această schiţă a Hronicului este mult mai cuprinzătoare 
decât Historia Moldo -Vlachica. Ea are în mare aceeaşi structură 
cu a Hronicului, adică înfăţişează ideea continuităţii românilor 
în Dacia, ca şi pe aceea a nobleţii originare a poporului. Această 
întreprindere e dusă la bun sfârşit prin urmărirea cronologiei 
împăraţilor romani şi apoi bizantini care au stăpânit Dacia, ca 
şi, mai târziu, cronologia traversării de către popoarele barbare 
a acestui spaţiu. Concluziile pe care le trage amintesc şi ele de 
acelea ale Hronicului: românii nu numai că au locuit tot timpul 
pe acest teritoriu, dar, în mai multe cazuri, prezenţa lor s-a 
afirmat prin aceea că au furnizat împăraţi atât marelui Imperiu 
Roman cât şi, mai târziu, Imperiului Bizantin. Cantemir se 
bazează în aceste afirmaţii pe mărturia a numeroşi istorici 
antici şi moderni. De asemenea, în perioada marilor năvăliri 
sunt descrise, de către aceiaşi istorici, căsătorii între urmaşii 
principilor români şi ai celor din vecinătate. Ori, consideră 
Cantemir, toate aceste menţiuni atestă faptul că era vorba 
despre un spaţiu locuit şi nu de unul pustiu. Confruntând din 
nou afirmaţiile diverşilor istorici, Cantemir conchide că 
retragerea aureliană a însemnat doar retragerea armatei, nu 
şi a populaţiei care, fugind din calea năvălirilor în sudul Dunării 
ori în munţi, a revenit după ce primejdia trecuse pe locurile 
unde se fixase iniţial. La fel, stăpânirea ungară pe teritoriile 
Daciei a durat cu totul doar 37 de ani, urmând apoi cel de-al 
doilea descălecat al principatelor dunărene, şi el făcut cu 
locuitori de viţă nobilă. întocmai ca şi Hronicul, De antiquis... 
dezbate, prin compararea unor argumente de ordin cărtu- 
răresc, originea denumirii de valah folosită pentru poporul 
român. De altfel, în ambele lucrări care au precedat Hronicul, 
ca şi în el, în Descrierea Moldovei, în Istoria Imperiului Otoman, 
Cantemir foloseşte în mod preponderent ca argumente istorice 
afirmaţiile unor cărturari care l-au precedat în timp. Chiar 
când se referă la inscripţii epigrafice, la monede şi vestigii 
arhitectonice, e cert că sursele sale au fost tot de ordin 
cărturăresc. De neamul moldovenilor a lui Miron Costin este 

doar una din cele mai uşor recognoscibile surse. Acest mod al 
lui Cantemir de a trata problemele istoriografiei este în mare 
măsură nou în comparaţie cu cronicarii munteni şi moldoveni 
care, în afara surselor orale, folosesc, pe lângă experienţa 
proprie (care este preponderentă) şi argumente de alt tip: 
arheologice, etnografice etc. Cantemir are cunoştinţă de valoarea 
tuturor acestor argumente, iar Descrierea Moldovei atestă, în 
cea mai mare măsură, recunoaşterea importanţei lor. Pentru 
perioadele când nu poate însă acoperi trecutul istoric cu astfel 
de argumente, în speţă formarea poporului român şi marile 
năvăliri, el dă câştig de cauză altor argumente, cum sunt 
mărturiile unor istorici reputaţi ca şi argumente de ordin 
lingvistic, cu totul copleşitoare în istoriografia cantemiriană. 
Cu acest tip de argumente Cantemir a inaugurat o optică isto- 
riografică ce-i va supravieţui cu mult. Ideea că nivelul formal al 
discursului poate condiţiona substanţa conţinutului său poate 
fi încă observată la sfârşitul secolului al XlX-lea când Maiorescu 
se ridică împotriva formelor fără fond. Coroborată cu mai noile 
idei kantiene şi hegeliene de filosofia istoriei, această veche 
idee cantemiriană a produs în istoriografia şi în cultura română 
o matrice formativă dintre cele mai puternice, capabilă să le 
deturneze de la obiectivul lor real: cercetarea faptelor şi propu- 
nerea unor soluţii referitoare la ele. S-a produs în acest fel o 
separare între dezvoltarea fenomenelor pe de o parte şi concepţia 
în legătură cu evoluţia lor, pe de alta. Separare de natură să 
producă nu numai falii între esenţa şi aparenţa lucrurilor, ci şi 
să provoace mişcări de acoperire a acestor falii: revoluţiile şi 
mişcările post-revoluţionare. Revenind la ideile lui Cantemir 
din De antiquis..., trebuie să remarcăm încă vreocâteva lucruri, 
prezente mai mult în germene, şi pe care Hronicul sau Descrierea 
Moldovei le dezvoltă în sensuri şi proporţii diferite. E vorba în 
primul rând despre faptul că, dincolo de obiectivul general al 
lucrării, autorul foloseşte, pentru părţi întregi ale structurii, 
următoarea metodologie: ipoteza de lucru; argumentaţia; conclu- 
ziile. După care ar urma să tragă o concluzie generală, din 
păcate nefinalizată, lucrarea nefiind terminată. Aceste principii 
ale raţionalismului aristotelician, în spiritul căruia se formase 

Cantemir la Constantinopol, sunt dublate de descoperiri şi meditaţii 
proprii în legătură cu istoria. Astfel, pe lângă principiul 
platonician al adevărului, Cantemir introduce ideea că el se 
stabileşte prin consens, ceea ce era o rezultantă firească a metodei 
comparatiste de folosire a surselor. Paralelismul, conjuncţia, 
interferenţa, relaţia parte-întreg ori anularea reciprocă a argumen- 
telor sunt tot atâtea procedee comparatiste pe baza cărora 
deduce adevărul istoric. Şi, odată cu stabilirea lui, procedează 
la ceea ce este scopul real al istoriografiei sale, obiectivul ei 
central, vizibil în toate tipurile de demers: raportarea istoriei 
la politica momentului contemporan. In De antiquis... există 
cel puţin două indicii ale acestui scop real: unul priveşte delimitarea 
grijulie, de către Cantemir, a zonelor ocupate de români, chiar 
când ele nu coincid cu teritoriul vechii Dacii. E vorba despre 
cei din Grecia şi Epir, ca şi despre cei din Ungaria (Panonia); 
al doilea priveşte afirmarea intenţiei de a scrie o istorie dublă 
(dacă nu şi sintetică) a Munteniei şi Moldovei de la al doilea 
descălecat până în prezent. Această intenţie n-a fost acoperită 
nici în Hronic, iar Descrierea Moldovei diferă simţitor, prin 
finalitate şi structură, de o astfel de istorie. Ambele formulări 
atestă însă un scop pe care Hronicul îl va amplifica atât prin 
întreaga sa prezentare, prin accentuarea atitudinii reflexive 
cu privire la sensul şi scopul istoriografiei, cât şi prin faptul că 
a fost scris în limba română, deci nu atât pentru a oferi la 
nivel formal o replică istoriografiei europene a vremii, ori argu- 
mente pentru politica europeană, cât pentru a oferi poporului 
român argumentele de cursă lungă şi soluţiile de viitor care 
să-i aducă independenţa. Târziu şi greu, Dimitrie Cantemir a 
înţeles unde greşise în demersul său politic, calculând ritmul 
proceselor istorice după ritmul propriilor sale dorinţe şi nu 
după mărimea mecanismelor intrate în angrenaj. 

Ne vom ocupa în continuare de Hronicul vechimii a romano- 
moldo-vlahilor. Acesta, deşi nu este finalizat, sintetizează, din 
cauza morţii premature a autorului, ultimul său mesaj în 
probleme de istoriografie. Mai mult decât oricare altă lucrare 
cantemiriană, judecând la modul absolut, aceasta prezintă 
caracteristicile unei întreprinderi ştiinţifice. Pridoslovia care-o 

deschide execută un adevărat tur de orizont în adâncimea 
istoriografiei cantemiriene vorbindu-ne despre scopul patriotic 
al lucrării în contextul luptei creştinătăţii cu Imperiul Otoman, 
despre necesitatea obiectivităţii în pregătirea argumentelor 
care să servească acest scop şi, în sfârşit, despre ipotezele de 
lucru ale întreprinderii: puritatea romană, nobleţea şi vechimea 
poporului român ca popor romanic, păstrarea catacteristicilor 
sale în ciuda năvălirilor barbare şi situării în vecinătatea 
popoarelor slave. Concepţia sa, vizibilă în diverse alte lucrări 
în proporţii diferite, îşi arată aici, încă de la început, unitatea. 
Conţinutul lucrării va scoate apoi în lumină, dincolo de argu- 
mentele propriu-zise, căile de acces ce stabilesc legătura între 
idei. O închinare către cititor aflată după această pridoslovie 
iniţială (dublată d ePraefatio, versiunea ei latină), ne informează 
asupra unui lucru pe care-1 ştiam din finalul lucrării D eantiquis...: 
aceasta este doar o primă parte a istoriei, cea privitoare la 
Dacia de dinainte de cucerirea romană şi până la al doilea 
descălecat. O a doua parte, anunţată, ar fi urmat să se refere 
la istoria principatelor româneşti Moldova şi Ţara Românească 
de la al doilea descălecat (din Maramureş) şi până în vremurile 
contemporane lui Cantemir. Această parte n-a fost scrisă şi 
asupra ideilor pe care le-ar fi conţinut putem face doar aproxi- 
mări pe baza aluziilor relativ bogate cuprinse în celelalte lucrări 
cantemiriene. După această „închinare către cititor" Cantemir 
aşază un dicţionar sintetic al surselor bibliografice, stabilit după 
numele autorilor. îl intitulează Catastihul istoricilor, gheog- 
rafilor, filosofilor, poeticilor şi altor oameni învăţaţi elini, latini 
şi alte niamuri... O comparaţie între autorii citaţi de-a lungul 
Hronicului... şi acest „catastih” vădeşte faptul că el cu-prinde 
doar capetele de afiş, folosite în punctele nodale ale demon- 
straţiei, în timp ce o serie de alţi autori, ale căror idei sunt 
doar rezonanţe ale celor afirmate de primii, nu sunt menţionaţi, 
rolul lor fiind doar de a atesta bogăţia referirilor la poporul 
român şi la celelalte chestiuni în discuţie. Cartea întâia a lucrării 
se numeşte Prolegomena, denumire ce arată valoarea ei de 
introducere în problemă. Cele şase capitole ale acestei cărţi 
reiau chestiunea Sciţiei în termeni puţin modificaţi comparativ 

cu aceia folosiţi în De antiquis... Ceea ce-1 interesează pe 
Cantemir în acest preambul de istorie universală este ideea 
devenirii continue de la popoarele biblice gog şi magog, pe 
care autorul le recunoaşte a fi asirienii şi arapii, la cele care 
trăiau între hotarele vechii Dacii, cea de dinaintea cuceririi 
romane. Influenţa lui Miron Costin, ca si obişnuinţa crono- 
grafelor trebuie să-şi fi pus pecetea asupra acestui început al 
istoriei care coboară spre mitul originar al facerii lumii. 
Echivalenţele cantemiriene între afirmaţiile Bibliei şi cele de 
sorginte istoriografică atestă mai curând dorinţa logicianului 
de a limpezi trecutul, decât pe aceea a omului de ştiinţă de a 
discerne istoria de mit. Această parte introductivă prezintă o 
caracteristică menită pe de o parte s-o diferenţieze de 
formulările privitoare la Sciţia din De antiquis..., pe de alta să 
anunţe dezvoltările ce urmează în cuprinsul Hronicului. Astfel, 
toate toponimele menţionate ca fiind pe teritoriul Sciţiei sunt 
prezentate în partidă dublă: cum se folosesc de către 
contemporanii săi şi cum erau folosite de cei vechi. Faptul că 
în vechime toate aceste toponime, care aparţin acum diverselor 
limbi şi popoare cuprinse în Eurasia, erau latineşti, atestă o 
unitate originar romanică suprapusă peste aceea a Sciţiei. Spre 
deosebire de afirmaţiile din De antiquis..., în Hronic Sciţia nu 
este teritoriul locuit de populaţii de acelaşi tip, ci zona 
geografică pe care s-a afirmat o parte a civilizaţiei latine. Acest 
punct de vedere e dezvoltat în cartea a doua a Hronicului, 
care cuprinde douăsprezece capitole. Primul dintre aceste 
capitole, intitulat Proimion, afirmă că poporul roman însuşi 
are o origine grecească. Aceasta este una dintre luminile 
importante pe care le proiectează Cantemir asupra întregii 
istorii a Daciei şi a poporului român. Pe teritoriul Daciei exis- 
taseră colonii greceşti chiar înainte de întemeierea poporului 
roman. De unde ascendentul nobil al acestui spaţiu, faptul că 
chiar cucerirea Daciei de către romani nu însemna altceva decât 
reîntâlnirea romanilor cu propria lor origine grecească. O 
mentalitate culturală şi umanistă îl face pe Cantemir să-i vadă 
pe greci în chip de întemeietori ai civilizaţiei şi nu, de pildă, 
de negustori, navigatori etc. In această ordine de idei, deoarece 

Dacia fusese cucerită de romani înaintea altor teritorii din 
occidentul Europei, poporul român putea fi considerat, pe 
drept cuvânt, cel mai vechi popor romanic. In subtext trebuie 
să sesizăm că acestea erau motivele de fond pentru care el 
trebuia salvat (de către celelalte popoare romanice) de 
stăpânirea „monstruoasă * 1 a otomanilor. Această parte a doua 
a Hronicului se sfârşeşte cu afirmaţia substanţială că, deşi 
locuiesc astăzi în trei provincii separate, Moldova, Muntenia 
şi Ardeal, toţi locuitorii vechii Dacii se cheamă români. Ei şi-au 
păstrat firea şi credinţa, nicăieri pe teritoriul lor turcii neîndrăz- 
nind să construiască geamii. Cartea a treia a Hronicului conţine 
optsprezece capitole. Primele şaisprezece dintre acestea expun 
diverse teorii cu privire la denumirea şi formarea poporului 
român şi epoca apariţiei lui în istoria lumii. In funcţie de cele 
afirmate Cantemir - polemizând ori raliindu-se istoricilor 
străini - formulează propria sa teorie. Principalele concepţii 
cu care polemizează sunt a lui Aeneas Sylvius Piccolomini 
(căruia i se face şi o scurtă biografie), Jan Zamoiski, Orichovici, 
Stanislav Sarniţki, interpolările de sorginte slavă (un anonim 
bulgăresc şi un hronic rusesc) preluate de Misail Călugărul şi 
Simion Dascălul în cronica lui Grigore Ureche . 42 Cantemir 
menţionează confuziile voite ori nu, ca şi erorile de informare 
ale acestor autori pe baza mărturiei scriitorilor antici (greci şi 
latini) ca şi a celor bizantini (laici şi creştini) care toţi i-au 
precedat în timp pe aceştia, fiind, mulţi dintre ei, chiar contem- 
porani cu faptele relatate şi privitoare la întemeierea poporului 
român şi formarea limbii sale romanice în bazinul slav al sud- 
estului Europei. Ultimele două capitole ale cărţii a IlI-a conţin 
un scurt compendiu de istorie romană care merge de la 
întemeierea Romei de către Romulus şi Remus până la primele 
războaie ale romanilor cu dacii din vremea lui Domiţian, urmat 
la tron de Nerva şi apoi de Traian. După această carte a doua 
urmează o nouă pridoslovie, unde Cantemir ţine să emită o 
serie de consideraţii în legătură cu sursele folosite, cu atitu- 
dinea lui faţă de ele, cu alte lucrări pe care le-a scris despre 
aceleaşi probleme, ca şi cu menirea prezentei întreprinderi. 
Contradicţiile alît de numeroase între istoricii care l-au precedat 

în timp, mergând până la antici, îngreunează mult cerinţa de 
a vorbi în numele adevărului. Acest lucru nu este însă imposibil. 
El anunţă că a terminat de scris despre Moldova de doi ani şi 
a desenat o hartă a ei. Această a doua Pridoslovie repetă idei 
ale primeia, dar afirmă şi lucruri noi, cum ar fi faptul că a şi 
strâns din materialul pentru proiectata parte a Il-a a Hronicului 
ceea ce priveşte istoria Moldovei. O altă afirmaţie nouă este 
aceea că s-a gândit să folosească pentru Hronic limba română, 
deoarece nu pentru străini e important să scrie, ci chiar 
poporului său trebuie să-i ofere temeiul de mândrie şi pilda 
de luptă. După această precuvântare urmează din nou cartea 
I, formată din paisprezece capitole. Primul dintre ele oferă 
regulile („canoanele", ca în muzică) de valorificare a infor- 
maţiei, uriaşe ca proporţii, pe care-o manevrează autorul. Ca 
un alt Soliman Canuni, Cantemir stabileşte în materia informă 
şi contradictorie a istoriografiei universale - concepută ca 
alăturare de autori din diverse epoci şi ţări - un principiu clar: 
tăcerea istoricilor la un moment dat în legătură cu un eveniment 
sau teritoriu, nu anulează afirmaţiile precedente, ci înseamnă 
doar că nu s-a întâmplat nimic nou. In baza acestui principiu 
celelalte treisprezece capitole ale acestei cărţi prezintă 
continuitatea poporului de pe teritoriul Daciei de la cucerirea 
traiană până la venirea pe tron a lui Aurelian. Urmează un 
nou punct de respiro, adică o nouă Prevorovire. Informuind. 
cititoriul. In ea Cantemir combate teza părăsirii Daciei şi a 
formării poporului român la sudul Dunării, în Misia (Moesia) . 
Cartea a doua, formată din nouă capitole, care urmează acestei 
„prevoroviri", dezvoltă ideea conţinută în ea într-un stil ce 
aminteşte foarte bine de textul (nu şi subtextele) Istoriei Impe- 
riului Otoman: evenimentele şi biografia împăraţilor romani 
de la Aurelian la Constantin cel Mare, în ordine cronologică. 
Ceea ce este interesant de observat în această expunere e faptul 
că problema Daciei e abordată pe fondul creşterii Imperiului 
Roman, al extinderii sale în Asia până în Georgia şi Armenia, 
teritorii aflate în zona Porţii de Fier a Caucazului, zonă asupra 
căreia autorul găseşte de cuviinţă să precizeze, marginal, că a 
văzut-o personal cu prilejul expediţiei lui Petru I. Această 

perioadă de creştere a Imperiului Roman conţine în sine 
germenii sciziunii, pe care Cantemir îi menţionează atent în 
capitolul al VUI-lea, făcând şi precizarea că ultimul împărat 
care a condus unitar Imperiul, Maximian, era originar din 
Dacia. Apoi Chlorus a condus Apusul, iar Galerius răsăritul. 
Ultimul capitol al cărţii a doua ne aduce iar în primul plan al 
conştiinţei chestiunea continuităţii populaţiei romanizate pe 
teritoriul Daciei. Urmează cartea a IlI-a, de unsprezece capitole, 
care înfăţişează istoria Imperiului Roman de la împărţirea 
acestuia de către Constantin cel Mare până la năvălirea hunilor 
şi a goţilor. Câteva chestiuni de optică a prezentării sunt intere- 
sante în cuprinsul acestei cărţi: capitolul al IV-lea înfăţişează 
motivele împărţirii Imperiului. Ca şi în De antiquis..., Cantemir 
nu vede aici începutul descreşterii, cum avea să vadă Gibbon 43 
mai târziu, ci apogeul gloriei romane, o măsură administrativă 
înţeleaptă pentru a stăpâni imensul teritoriu. O altă chestiune 
interesant interpretată este aceea a „constandelor" găsite la 
Gherghina, lângă Galaţi, monede despre care relatase şi Miron 
Costin în De neamul moldovenilor. Spre deosebire de toţi ceilalţi 
istoriografi moldoveni, Cantemir consideră că stema Moldovei 
îşi are originea în civilizaţia care produsese aceste monede cu 
capul bourului ţinând crucea între coarne. Este iarăşi interesant 
de precizat că autorul Hronicului nu considera aceste monede 
ca fiind bizantine, ci - la originea lor - romane, deoarece Traian 
ar fi construit la gurile Dunării o cetate numită Caput Bovis. 
Aceste afirmaţii, nesusţinute de surse scrise, cum procedează 
autorul ori de câte ori are posibilitatea, îl fac să nege toată 
istoriografia moldovenească, de la Ureche la Miron Costin, 
din dorinţa de a-şi fundamenta propria sa teorie cu privire la 
originea exclusiv romană şi nobilă a poporului român, la 
vechimea şi continuitatea lui pe teritoriul Daciei. Cartea a IV- 
a conţine nouăsprezece capitole scrise cu intenţia de a combate 
punctele de vedere despre părăsirea Daciei în timpul marilor 
migraţii. Cantemir se referă la goţi (cu ramurile lor vizigoţii şi 
ostrogoţii) huni şi alţi barbari (numiţi generic ,,tătărime“), ară- 
tând falsitatea tezelor lui Maienburg şi Moreri care susţineau 
faptul că mai ales primii dintre aceştia au stăpânit Dacia, 

provocând retragerea aureliană. Argumentele lui Cantemir 
sunt de ordin geografic: Bosforul Chimeric al lui Maienburg 
nu e Dacia, ci Crimeea. în secolul al XVIII-lea mitropolitul Crâ- 
mului se mai chema al Gothiei. Cât despre vizigoţi fiind în 
imediata vecinătate a goţilor, stăpâneau (deci) Azovul. Hunii 
au trecut peste Dacia, oprindu-se în Panonia. Retragerea 
vremelnică a populaţiei băştinaşe în Misia a semănat retragerii 
vremelnice în munţi a locuitorilor Moldovei în faţa tătarilor, 
(în De antiquis... se spunea că ea s-a practicat deopotrivă în 
munţi şi în sudul Dunării) . Afirmaţia lui Nicolae Costin că Dacia 
ar fi stat pustie şase sute de ani, până la al doilea descălecat, e 
combătută de Cantemir, care formulează în cartea a V-a, ultimul 
capitol, al VH-lea, următoarele reguli pentru citirea corectă a 
izvoarelor documentare de bună credinţă, în special antice: - 
expresia „peste Dunăre" se referă la ţinuturile Imperiului 
Roman din Sudul Dunării, deoarece sensul de venire al goţilor 
era dinspre Sciţia spre Europa şi ei s-au aşezat deci în Tracia, 
nu în Dacia. Ingeniozitatea de a folosi argumente de psihologie 
a istoricului în argumentarea faptei or, ca şi de logică, rămâne 
unul din punctele-cheie ale istoriografiei cantemiriene. Mai 
departe aflăm că hunii locuiau în Sclavonia, nu în Dacia, iar 
cei pe care i-au supus ei se întindeau spre Silezia, Saxonia, 
Lehia şi Litva. Anticii au menţionat explicit intrarea hunilor în 
Dacia, deoarece ea era provincia Imperiului Roman. Bazat de 
asemenea pe izvoare antice şi greco-bizantine, Cantemir mai 
urmăreşte să demonstreze, în această carte a V-a, că abia odată 
cu venirea bulgarilor, Daciei i s-a spus Valahia, aşa cum îi spun 
încă toţi slavii - ruşi, cazaci, Ieşi, sloveni, boemi, sârbi, bosnieci - 
atât Daciei cât şi Italiei, ţinut originar al latinilor. Numai 
poporul Munteniei îşi păstrează numele originar spunându-şi 
român. Cât despre moldoveni, ei şi-au luat numele de la apa 
Moldovei, care vine de la cetatea romană Molisdavia (!) şi nu 
de la o căţea, cum pretinde Nicolae Costin. Cele douăzeci şi 
două de capitole ale cărţii a Vl-a vorbesc despre o etapă 
strălucită a bătăliei Imperiului Roman cu popoarele migratoare 
pentru păstrarea integrităţii sale teritoriale. Prin tipul de argu- 
mentare, urmărirea cronologică a evenimentelor - domnii, 

bătălii etc. - şi proiectarea continuă, în spaţiul geografic, a 
hotarelor Imperiului - între care se cuprinde şi Dacia - această 
descriere aminteşte de tehnica prezentării istoriei Imperiului 
Otoman şi, nu mai puţin, a istoriei Moldovei cuprinsă în 
Descriptio Moldaviae şi în celelalte referiri, mai ales din notele 
părţii a doua din Incrementorum atque Decrementorum. Intr- 
un mod chiar mai apăsat decât în cele două lucrări precedente, 
în Hronic se face raportarea la sursele de informare şi se susţine 
minuţios armătura desfăşurării cronologice a faptelor, pe de o 
parte, spre a proba continuitatea în Dacia a populaţiei 
romanice, pe de alta, spre a combate tezele care-o contrazic. 
Cantemir emite în capitolul al VH-lea al acestei cărţi o nouă 
serie de concluzii parţiale, numite de el „reguli" de interpretare, 
concluzii menite să-i sublinieze teoriile proprii pe acest fond 
al descreşterii simţitoare a Imperiului Roman, când eveni- 
mentele nu mai erau raportate de istorici la întregul Imperiu, 
ci la subansamble ale lui strict limitate teritorial, anunţând 
deja viitoarea dezmembrare: cronicile slavone care spun 
„Volosca zemlea" se referă la Moldova, aflată mai în apropierea 
marilor mase de slavi; în schimb, istoricii latini care spun 
Volohia se referă la Ţara Românească. Această intuiţie a 
judecării suprafeţelor în lumina unui centru este cu totul 
surprinzătoare prin profunzimea ei psihologică şi ne permite 
să afirmăm că Dimitrie Cantemir însuşi şi-a structurat 
istoriorafia în acelaşi fel, centrul său de referinţă fiind Moldova. 
Era, în fond, concepţia cea mai adecvată pentru un istoric al 
marelui spaţiu de ruptură al Balcanilor veacului al XVII-lea, 
tentat să refacă punţile spre unitate armonioasă şi să echilib- 
reze, în afirmaţii de substanţă, argumente de tot felul, care, 
prin urmările lor politice şi istorice, puteau primejdui existenţa 
însăşi a unui popor unitar. Cartea a Vl-a sfârşeşte odată cu 
moartea lui Constantin Porfirogenetul, la 959 e.n., cea de-a 
Vil-a începând cu un scurt capitol de respiro, menit să emită, 
pe baza celor prezentate mai sus, câteva linii directoare ale 
viitoarei expuneri. Acest prim capitol, intitulat Introducere 
pentru pomenirea neamului moldovenesc de către istoricii străini, 
formulează deci următorul principiu: istoricii greco-latini 

contemporani marilor migraţii, excedaţi de chiar acest fapt, 
se ocupă de el în primul rând, lăsând în umbră ceea ce nu 
provoca tulburări, cum se întâmpla şi cu Dacia, zonă stabilă, 
cu populaţie bine fixată. După marile migraţii însă istoricii au 
început iar să pomenească Dacia, ca şi alte teritorii stabile ale 
Imperiului. Celelalte capitole ale cărţii a Vil-a, până la al XV- 
lea inclusiv, ilustrează acest principiu. Misail Călugărul şi 
Simion Dascălul sunt combătuţi cu argumente luate din 
Leunclavius şi Bonfinius. Autorul consideră util să ofere 
cititorilor săi câte o scurtă istorie a vecinilor Moldovei: ruşii, 
leşii, bulgarii, ungurii, folosind cronici scrise de autori ai respec- 
tivelor popoare. O astfel de concepţie contextuală a istoriei, 
afirmată pentru prima oară în istoriografia românească şi, nu 
mai puţin, în istoriografia lui Cantemir însuşi, socotim că 
ilustrează asimilarea deplină de către autor a unei experienţe 
în primul rând politice şi numai în al doilea rând istoriografice. 
Evenimentele de la Prut, cărora căzuse victimă din necunoaş- 
terea contextului politic mai larg pe care-1 presupuneau, îl 
învăţaseră să înţeleagă că faptul istoric nu este rezultatul 
liberului arbitru, al voinţei unei personalităţi istorice, cât, în 
ultimă instanţă, rezultanta unui ansamblu de determinisme 
care trebuie cunoscute şi folosite în consecinţă. Iar prezentarea 
scurtelor istorii ale vecinilor este primul pas explicit al acestei 
înţelegeri. Cantemir prezenta poporului său contextul politic 
în care se afla plasat, cu toate antecedentele sale menite să 
poată fi folosite ca argumente în sprijinul ideilor de indepen- 
denţă şi unitate naţională. In capitolul al XlII-lea al acestei 
cărţi a Vil-a apar pentru prima oară în Hronic otomanii, cărora 
li se face, evident, o scurtă istorie, compendiu al celei expuse 
în Incrementorum atque Decrementorum... Cele optsprezece 
capitole ale cărţii a VUI-a poartă următorul titlu explicativ: 
Care arată traiul Romano -Vlahilor în Valahia, apoi şi în Misia, 
Thracia, Machedonia şi până la Greţia, de la Isachie Anghel 
până la Ioannis Duca; când şi Hănia Tătarilor în Crâm şi 
înpărăţiia Aliotmanilor la Asia s-au început. Aşijdere arată 
începătura Domnii Monarhiceşti a lui Ioan Domnul a tuturor 
Românilor şi de Domniia lui Hris, domnul Cuţovlahilor în Greţia, 

şi aşezare înpăraţilor Greceşti la Nichea şi pe aiure. Cantemir 
traversează în această carte una din cele mai complicate 
perioade ale istoriei, aceea când, în cadrul Imperiului Roman, 
împărţit în cele două părţi, de răsărit şi de apus, încep luptele 
interne sub pretextul reunificării, lupte resimţite de fiecare 
dintre părţi ca o tentativă de stăpânire a uneia de către cealaltă. 
Pe acest fond, descris de Cantemir ca o luptă între „greci" şi 
„latini", ceea ce echivalează termenii laici ai conflictului cu 
cei religioşi (ortodoxia şi catolicismul), este proiectată evoluţia 
poporului român de pe teritoriul Daciei, ca şi a enclavelor de 
la sudul Dunării, din Misia şi Grecia. O atât de veche atestare 
a unităţii limbii române în totalitatea dialectelor ei, unitate 
argumentată de Cantemir lingvistic, dar şi istoric, folosind cu 
precădere surse bizantine, este dublată de o demonstrare a 
unităţii statale. Conflictul izbucnit în sânul Imperiului Roman 
a oferit, consideră Cantemir, prilejul fericit pentru organizarea 
internă a românilor. Statul lui Petru şi Asan e conceput ca un 
demers în acest sens, iar statul lui Ioan, fratele lor mai mic, e 
considerat primul stat al tuturor românilor. Ioan însuşi, 
„Domnul Românilor, cu multă dobândă şi bogăţie de a Latinilor 
încărcat şi cu mare a numelui creştinesc şi vitejească slavă şi 
cinste, înapoi întorcându-să, au ţinut pe Balduin la închisoare 
16 luni..." (p. 427) . Acest lucru este explicat de Cantemir pe fondul 
unei alianţe a lui Ioan cu „împăratul de la Niceea", alianţă 
între parteneri egali în putere, împotriva unui duşman comun, 
care era nu numai apusean, ci şi religios. In acest fel, încă de 
la întemeierea statului român unitar de ambele părţi ale Dunării, 
înainte de al doilea descălecat, problema e pusă în termenii 
celei mai stringente actualităţi a vremii lui Cantemir însuşi: 
dicotomia Orient/Occident se definea în parametri ortodox/ 
catolic în virtutea apartenenţei la bazinul cultural grecesc sau 
latin. Originea latină a poporului şi a limbii române, care-i 
atestă vechimea în Balcanii cutreieraţi de marile migraţii, este 
dublată de apartenenţa la bazinul grecesc, mai vechi decât cel 
latin însuşi, din moment ce romanii înşişi s-au constituit ca 
popor în urma colonizărilor de după războiul Troiei. Cartea a 
VUI-a se încheie, semnificativ, cu războiul dintre Lascaris al 

Bizanţului şi sultanul Aladin de Iconium, cel care, în lupta lui, 
s-a aliat cu turcii prilejuind, prin greşelile sale tactice, prima 
ridicare a acestora şi toată evoluţia cunoscută a otomanilor, 
care ajunsese să primejduiască întreaga creştinătate. Episodul 
merită comparat cu cel din Istoria Imperiului Otoman, mai 
ales întrucât pune pe o bază comună afirmaţiile istoriografice 
ale lui Cantemir din diverse lucrări. Aceste lupte marchează 
primul semn al descreşterii Bizanţului şi al creşterii otomanilor. 
Cartea a IX-a înfăţişează, în cele treisprezece capitole ale ei, 
procesul de fixare al câtorva dintre ultimele mari popoare 
migratoare. Pe fondul răspândirii tătarilor în Eurasia (conduşi 
de dinastia fundată de către Ghinghis Han) ţâşnesc la suprafaţa 
istoriei otomanii, care se întind apoi cu relativă iuţeală în trei 
continente - Europa, Asia şi Africa. Ei au fost primii care au 
rupt Poarta de fier a Asiei (pe care, zice Cantemir, „la 1722 Peter 
Alexievici au adus-o supt stăpânirea sa“), i-au luat tronul lui 
Aladin şi, în veacul al XVIII-lea, însumează o forţă căreia doar 
împăratul Leopold ar fi capabil să i se opună. Cât despre unguri, 
ei au avut, după creştinare, nouăsprezece regi (Sunt menţionaţi 
cu toţii, în felul bine cunoscut din Istoria Imperiului Otoman) 
până când s-au descălecat, a doua oară, ţările române. Atunci 
au început şi ei să prade spre Europa. Polemica lui Cantemir 
cu Simion Dascălul e aici mai accentuată decât în oricare alt 
punct, şi el foloseşte argumente pe care le culege din Bonfinius, 
Sansovin şi Dolion, cu toţii istorici unguri. In ce priveşte răspân- 
direa europeană a slavilor, Cantemir îi remarcă în primul rând 
pe bulgari, din pricina aşezării lor în vecinătatea poporului român, 
pe sârbi şi marea masă a ruşilor, consideraţi ca fiind nu doar primii 
dintre slavi, ci şi unitatea originară a tuturor popoarelor de 
neam slav de pe întinsul Europei, unitate de care ei sunt conşti- 
enţi, deoarece în virtutea ei cronicile ruseşti (Cantemir citează 
trei) vorbesc şi despre celelalte popoare slave, cu prioritate 
despre bulgari. In acest peisaj eurasiatic, unde otomanii, tătarii, 
ungurii şi slavii alcătuiesc repere esenţiale prin tentativele lor 
vizibile excentric, şi anume din punctul numit Moldova şi poporul 
român, este importantă, sugerează Cantemir, opţiunea exis- 
tenţială fundamentală a fiecărui popor, demersul său politic 

de fiecare clipă. In sfârşit, un capitol din această carte, al IV-lea, 
este în mod deosebit interesant prin caracteristicile de tehnică 
a scriiturii pe care Cantemir ni le face cunoscute. E vorba de o 
comparaţie a surselor folosite pentru documentare în vederea 
scrierii Hronicului: Bonfinius, Dlugosz, Calvitius, Moreri, 
Ricciolus, Abraham 44 ş.a. Autorul analizează în trecere şi starea 
bibliotecilor de care dispunea, comparând-o cu ceea ce ar fi 
avut la Constantinopol. In sfârşit, se referă la sursele româneşti 
existente şi la cele care-i erau încă accesibile. Ochiul său lucid 
operează o selecţie severă pentru obţinerea unui optim, a 
echilibrului între cuantumul de informare şi veridicitatea 
istorică. Procedura este nu numai logică, ci şi ştiinţifică, în 
spiritul istoriografiei moderne. In sfârşit, cartea a X-a şi ultima 
a acestei prime părţi a Hronicului continuă problematic acest 
capitol al IV-lea al cărţii precedente, oferind, într-o înştiinţare 
cătră cititoriu, motivele pentru care n-a fost scrisă şi a doua 
parte a lucrării. Primul şi cel mai important este lipsa de 
material documentar suficient de avizat şi scris chiar de români. 
Din acesta derivă şi al doilea motiv: imposibilitatea de a con- 
frunta sursele pentru a distinge care din ele sunt obiective şi 
care tendenţioase. Cele nouă capitole ale acestei ultime cărţi 
înfăţişează un inventar problematic minim al surselor 
tendenţioase la care a avut acces autorul, cu replicile şi soluţiile 
sale proprii. Este, în fond, o recapitulare rezumativă a ches- 
tiunilor ridicate pe parcursul întregii lucrări. In final întâlnim 
un adevărat tur de forţă al procedeului comparatist preconizat 
de istoriografia lui Cantemir pentru a stabili în modul cel mai 
corect anul celui de-al doilea descălecat. Tabla hronologhicească 
pusă după această carte a X-a înşiră toţi împăraţii romani de 
la Iulius Caesar la bizantinul Andronic Paleolog. Acesta era 
contemporan, consideră Cantemir, cu al doilea descălecat al 
ţărilor române (el dă anul 1299 e.n.) In sfârşit, întreaga lucrare 
se încheie cu o „Scară”, aparent asemănătoare cu cea din Istoria 
ieroglifică, dar profund deosebită de aceea în substanţă. E vorba 
nu de un dicţionar de personaje, ca în primul caz, ci de un 
veritabil index ştiinţific al lucrării, combinat cu ceea ce astăzi 
se cheamă, într-o lucrare ştiinţifică, registrul de note. La litera 

R. de pildă, întâlnim între altele: Raba-apă; Radul Vodă Negrul; 
Rhea Silvia, Romulus şi Remus; Ruşii; Românii; Romanii ş.a. 
Fiecare cuvânt are alături o explicaţie şi pagina de manuscris 
unde poate fi întâlnit în contextul său. Ceea ce socotim 
important de precizat, e faptul că Scara lucrurilor şi cuvintelor 
carile sunt mai de însămnat într-acest Hronic atestă o evoluţie 
a concepţiei ştiinţifice a lui Cantemir în comparaţie de pildă 
cu alte două lucrări capitale ale sale: Sistemul religiei muhamme- 
dane şi Istoria Imperiului Otoman. Dacă în prima dintre acestea 
sursele folosite erau înglobate chiar în text, de cele mai multe 
ori fără vreo trimitere exactă, iar în cea de-a doua aveau un 
caracter complementar expunerii, în Hronic ele au menirea să 
lumineze textul propriu-zis, să concentreze informaţia asupra 
lui. Caracterul de dicţionar alfabetic este un avans al procedurii 
de lucru folosite de Cantemir. Faptul că înglobează notele în 
acest dicţionar este şi el un mod ingenios de a uşura cititorului 
lucrării - mai ales celui specializat - istoricul - sarcina de a se 
orienta rapid în cuprins şi a discerne din ansamblu ceea ce-1 
interesa în mod deosebit. 

Probleme derivate In afara celor două mari probleme ale 
istoriografiei cantemiriene, otomană şi românească, există o 
serie de alte chestiuni care privesc fie cuprinderea în suprafaţă 
geografică, la nivelul cercetării contemporane lui, a acestor 
două probleme, într-un efort spectaculos de stabilire a inci- 
denţelor dintre istoriografie şi politică, fie cuprinderea lor în 
adâncimea temporală, traversând epoci şi civilizaţii, cu scopul 
de a distinge un sens al devenirii, adică, în ultimă instanţă, de 
a trage din trecut învăţămintele necesare tot demersului politic 
al prezentului. In măsura în care toate aceste probleme derivate 
au intrat la un moment dat în vizorul lui Cantemir ca argu- 
mente ale celor două principale, le-am pomenit la locul cuvenit. 
Ceea ce ne propunem în continuare este să le evidenţiem astfel 
ca, prin asamblarea lor să deducem mai clar ce însemna în 
profunzime istoriografia cantemiriană şi care au fost principalele 
ei tendinţe. Intre problemele momentului, vizând un spaţiu 
geografic sau altul, şi cele pe care le numeam ale adâncimii 

temporale, există numeroase culuare de trecere, în virtutea fap- 
tului că esenţa însăşi a istoriografiei cantemiriene constă în 
folosirea trecutului ca argument politic pentru necesităţile pe 
care prezentul le punea în faţa poporului şi a ţării sale. 

Zona geografică intrată în vizorul lui Cantemir pentru 
diverse chestiuni de istorie se întinde cam de la lacul Arai 
(numit de el Balta) si hotarul Chinei şi Indiei, până în Anglia 
şi de la Marea Baltică până în Egipt (Misr) şi Peninsula Arabică, 
în acest perimetru sunt spaţii uriaşe care interesează doar 
fugitiv, cum ar fi Yemenul de pildă, despre care aflăm că e 
locuit de indieni (care deci debarcaseră iniţial din India), altele 
concentrează atenţia sa în mult mai mare măsură. Se poate 
vorbi de câteva centre de interes ce ordonează spaţiul geografic 
al istoriografiei cantemiriene. Unul din aceste centre de interes 
îl oferă graniţa Imperiului Otoman, graniţă unde se află, spre 
nord, ţările române (în general) cu Moldova (în special). Pe 
lungimea acestei graniţe sunt câteva puncte-cheie care trebuie 
apărate: Poarta de Fier a Caucazului, Poarta de Fier a Carpaţilor, 
între ele fiind situate, cât se poate de strategic - lângă Marea 
Neagră, principala mare interioară, (alături de Caspica) 
aparţinând creştinătăţii - principatele române, apoi Belgradul, 
poarta de trecere spre Buda, Buda însăşi, poartă de trecere 
spre Viena, între ele aflându-se Ardealul, spaţiu-tampon cu o 
situaţie la fel de strategică pe cât era şi aceea a principatelor 
dunărene. Această poziţie geografic privilegiată a vechii Dacii, 
luată în consideraţie ca atare încă de pe vremea romanilor, 
care făcuseră din ea un spaţiu tampon la graniţa imperiului 
spre a se apăra de popoarele migratoare, relevă faptul că, 
pentru Cantemir, era vorba de o similitudine de situaţii între 
cea expusă în Hronic şi privitoare la Dacia şi cea expusă parţial 
în notele Istoriei Imperiului Otoman, completată apoi în 
Descrierea Moldovei şi privitoare la spaţiul românesc la 
începutul veacului al XVIII-lea. Un alt centru de interes îl oferă 
bazinul Mediteranei, în principal arhipelagul grecesc, iar în 
cadrul lui insula Corfu şi mai cu seamă Creta. Istoria Cretei e 
menţionată succint în notele Istoriei Imperiului Otoman 45 , atât 
în virtutea faptului că ea reprezenta cea mai puternică dintre 

coloniile vechiului Bizanţ şi oamenii de cultură născuţi acolo, 
răspândiţi în întregul imperiu, inclusiv în principatele române, 
păstrau viu spiritul vechiului Bizanţ şi, în sens mai larg, al 
romanităţii, cât si din alte motive, care nu pot fi nicidecum 
considerate secundare. Astfel, interesul veneţienilor pentru 
Creta, îndelungatul război al luării Candiei, nu exprimau doar 
dorinţa unei alte colonii bizantine de a reface unitatea pierdută 
a întregului, ci şi tentativa creştinătăţii apusene de a face 
avansuri spre est, spre inima însăşi a ortodoxiei de tip grecesc. 
In această bătălie pentru respingerea Islamului din Mediterana 
era, fireşte, de dorit o alianţă a tuturor creştinilor, dar, pe de 
altă parte, tendinţa papalităţii de a-şi impune punctul de vedere 
în Orient, ca şi în Balcani sau în Rusia trebuia şi ea blocată. 
Răspunsul lui Cantemir e limpede exprimat de-a lungul lucră- 
rilor sale: în primul rând trebuia eliberată Europa de otomani. 
In acest sens nici o alianţă nu e de dispreţuit. Rolul de mediator 
al Angliei şi Olandei, trădarea Franţei, interesele Veneţiei, jocul 
politic al Habsburgilor şi Rusiei sunt pe rând trecute în revistă 
ca pentru a se inventaria posibilităţile de opţiune ale celui 
aflat pe teritoriul ţărilor române sau mai exact în Moldova. 
Nu numai celui care conduce destinul Moldovei, al princi- 
patelor şi al românilor în sens mai larg trebuie să-i fie limpede 
necesitatea şi sensul acestei opţiuni, ci tuturor reprezentanţilor 
statelor europene implicate în marele conflict cu turcii. Apelul 
istoriografiei cantemiriene a limpede în acest punct: Europa 
trebuia să vadă în spaţiul vechii Dacii, aflat la intrarea în 
Balcani, o posibilitate de a făuri, pe baze creştine, un tampon 
în calea islamismului. In ceea ce-1 priveşte, Cantemir a parcurs, 
din punct de vedere al opţiunii, un drum care trece de la Rusia 
la Imperiul Habsburgic şi în final la Franţa. Mai mult decât 
istoriografia, corespondenţa sa este edificatoare în acest sens. 
In ce priveşte păstrarea independenţei creştinismului oriental 
faţă de cel occidental, Cantemir era convins că centrul lui 
trebuia să rămână Constantinopolul, ca o garanţie a faptului 
că în inima însăşi a Imperiului Otoman se păstrează germenele 
viitoarei regenerări a Bizanţului. N-a bănuit nici o clipă că 
trăia în plină mutaţie a acestui centru de la Constantinopol în 

Rusia şi a încercat chiar să-l influenţeze pe Petru I în spiritul 
propriului său ideal de creştinătate. In sfârşit, există în 
interiorul Imperiului Otoman însuşi acest centru de interes 
numit Constantinopolul. Istoriografia lui Cantemir îi acordă o 
atenţie constantă şi diversificată, în afara delimitărilor 
geografice impuse de avansul turcilor în Europa, adică 
determinate, în ultimă instanţă, de problema otomană, mai 
există o serie de alte accente secundare ale istoriografiei 
cantemiriene determinate de problema românească. Astfel, 
spaţiul geografic din jurul Moldovei, al ţărilor române formate 
pe teritoriul vechii Dacii, intră în vizorul lui Cantemir în măsura 
în care evenimente ale zonelor respective puteau servi 
demonstraţiilor continuităţii şi unităţii poporului, aşa cum le 
avea autorul în vedere. De asemenea, ele intră în vizorul său 
pentru combaterea diverselor tendinţe anexioniste izvorâte 
din încercarea ţărilor respective de a crea între ele şi otomani 
spaţii-tampon. Polonia, Ungaria, chiar Ţara Românească prin 
diferendul creat în jurul Bugeacului au intrat mai mult în 
atenţia lui Cantemir. In acelaşi timp, tentativa acestora de a-şi 
justifica mişcările prin argumente de tip istoric e combătută 
de Cantemir de-a lungul întregii sale istoriografii care se referă 
la problema românească. 

In ce priveşte concepţia lui Cantemir cu privire la epocile 
vechi ale istoriei lumii, putem spune că ea este cuprinsă între 
limite care o proiectează în urmă până la facerea lumii -Biblia 
e folosită de el în chipul cel mai laic, gog şi magog fiind, aşa 
cum am mai arătat, popoare determinate istoric: sirienii şi 
arapii - şi până la evenimentul strict contemporan (astăzi s-ar 
spune gazetăresc) ba chiar cu soluţii preconizate pentru viitor, 
într-un efort cu totul lăudabil de construire a politicii pe baza 
previziunii ştiinţifice. Intre aceste limite există însă, ca si în 
cazul abordării în suprafaţă geografică, anumite centre de 
interes. Astfel, deşi marele imperiu al lui Alexandru cel Mare 
e pomenit în trecere, ca şi cel persan, practic istoria începe să- 
1 intereseze pe Cantemir odată cu constituirea Imperiului 
Roman. Această problemă romană se întâlneşte în substratul 
întregii istoriografii cantemiriene şi acolo se află, consideră 

autorul, suma tuturor posibilităţilor de argumentare în virtutea 
cărora pământul Daciei trebuie eliberat de otomani şi pus în 
dreptul său firesc alături de statele libere ale Europei foste 
părţi ale Imperiului Roman. Implantarea civilizaţiei romane 
în Eurasia, urmată de marile migraţii, a schimbat din temelii 
înfăţişarea lumii, ducând la apariţia unor noi popoare, în faţa 
cărora cele vechi s-au văzut silite să reziste. Hronicul poate fi 
citit şi din acest unghi al formării poporului român ca punct 
de rezistenţă în faţa tuturor năvălirilor. Faptul că lucrarea a 
constituit referinţa fundamentală a tuturor reprezentanţilor 
Şcolii Ardelene autori de istorii, ba chiar a multor altor istorici 
români de până la 1877, ni se pare cu totul semnificativ pentru 
acest mod de citire a Hronicului, folosit până la 1835 în copii 
manuscrise şi editat pentru ultima oară în limba română în 
1901. Un alt centru de interes vizibil în istoriografia 
cantemiriană privită din acest unghi al epocilor pe care le 
tratează, este cel al marilor migraţii şi în speţă al Tartariei sau 
Sciţiei, leagănul originar al tuturor popoarelor care au năvălit 
în Europa, aducând cu ele denumiri geografice şi fixându-se 
pe teritoriile din jurul Daciei. Pe lângă analiza situaţiei Daciei 
în cadrul Imperiului Roman asistăm şi la o analiză a felului 
cum a rezistat civilizaţia ei, de tip romanic, la trecerea 
popoarelor năvălitoare. In sfârşit, problema bizantină există 
ca un corpus distinct deşi difuz, în substratul istoriografiei 
cantemiriene. Imperiul Bizantin nu este pur şi simplu Imperiul 
Roman de Răsărit în devenirea sa istorică, ci, pe fondul 
romanităţii, se altoieşte civilizaţia antică şi apoi creştină 
grecească, modificându-i substanţa şi prin urmare toate 
formele de manifestare. Intre Tartaria şi romanitatea 
occidentală a crescut puterea acestui imperiu care a modificat, 
la secole după Alexandru cel Mare, lumea Asiei Mici, ba chiar 
mai mult: lumea Mediteranei şi a Balcanilor, alcătuindu-se ca 
o stavilă între tătari şi turci pe de o parte şi restul Europei pe 
de alta. Dacia a aparţinut acestui spaţiu mai mult decât marii 
romanităţi, a fost aptă să-i capteze sugestiile din moment ce 
colonii greceşti la pontul Euxin o deschiseseră acestei zone de 
civilizaţie înainte chiar de colonizarea Italiei de către troieni. 

Dezmembrarea Imperiului bizantin, sfârşită cu căderea 
Bizanţului în 1453 şi colonizarea bazinului Mediteranei, ca şi 
recolonizarea Italiei de nord au avut ecouri prelungi pe vechiul 
pământ al Daciei, împărţit între timp în trei principate. Să ne 
amintim că visul Cantacuzinilor din Ţara Românească era acela 
de a ajunge pe tronul unui Bizanţ redivivus, luat din mâna 
otomanilor fie de Habsburgi, fie de ruşi. înrudit cu Cantacuzinii 
prin căsătorie, dar şi educat de Cacavela în acest spirit, Cantemir 
va abandona luciditatea omului politic în favoarea teoreti- 
cianului şi a filosofului speculativ, meditând la posibilităţile 
pe care le-ar deschide poporului român o Europă unde vechiul 
Bizanţ s-ar trezi la o nouă lumină. 

Expediţia în Caucaz i-a permis lui Camemir să schiţeze un 
nou corpus problematic în ansamblul istoriografiei sale. 
Deoarece însă el n-a fost definit în toţi parametrii din cauza 
morţii premature a autorului, la nici un an după încheierea 
expediţiei, nu rămâne decât să prezentăm cititorului - pe baza 
textelor latineşti lăsate de Cantemir, ori receptate de posteritate 
prin intermediul lui T. S. Bayer, texte niciodată traduse în limba 
română - să prezentăm deci principalele idei afirmate pentru 
ca, în baza lor, să putem deduce punctele de conexiune la 
marele trunchi al istoriografiei cantemiriene. 

In expediţia respectivă Dimitrie Cantemir a fost, în calitatea 
sa de senator şi sfetnic intim al împăratului, responsabil, alături 
de contele Tolstoi, pentru partea civilă, revenindu-i în chip 
explicit sarcina de a face propagandă creştină în rândul 
populaţiilor locale, în general islamice. Pe lângă pregătirea 
unei tipografii mobile cu caractere turcice şi pe lângă tipărirea, 
la Astrahan, a unor manifeste şi a unui Catehism 46 (replică 
depărtată la cel al lui Prokopovid, cu care polemizase înLoca obscura ), 
Cantemir a întreprins o serie de alte acţiuni de investigare 
etnografică, arheologică, geografică, şi, în sens mai larg, 
cultural-istorică, încercând să obţină o sinteză de informaţii 
care să folosească scopurilor expediţiei, dar şi să confirme 
propriile sale teorii istoriografice şi politice, în bună măsură 
textele care ne-au rămas în legătură cu toate aceste preocupări, 

nerevăzute de autor, ca şi schiţele desenate de el, atestă 
împlinirea mai ales a primei părţi a obiectivului propus: sinteza 
de informaţii, în legătură cu cea de-a doua putem întâlni mai 
puţine afirmaţii clare şi prin urmare registrul de deducţii va fi 
mai bogat. 

Textele care-i aparţin cu certitudine au fost găsite de Gr. 
Tocilescu la Muzeul asiatic din Petersburg împreună cu altele, 
sub titlul comun „Collectanea orientalia“. Ele se numesc E(x) 
Demetrii Cantemiri Principis Moldaviae schedis autographis şi 
Ex eiusdem Demetrii Cantemiri schedis manuscriptis regiones 
quae ab Baku circa littus Caspium usque Czircassos extenduntur. 
Au fost publicate ca atare, fără traducere, o singură dată, în 
volumul al VH-lea al ediţiei de Opere, 1883, a Societăţii Acade- 
mice. Textul lui T. S. Bayer intitulat De mur o Caucaseo, la începutul 
căruia autorul, fost profesor al copiilor lui Cantemir, afirmă că 
lucrează pe baza notelor lăsate de principe în urma expediţiei, 
este complet necunoscut în România şi ne vom referi pentru 
a-1 aborda la ediţia scoasă în 1770 la Halle în limba latină. 

Problemele de conţinut ale fiecăruia dintre texte vor fi 
menţionate mai întâi pe scurt, din cauza rarităţii lor. Primul 
text începe prin a ne informa că cei vechi din Daghestan au 
tradus în limba turcă istorii arabe şi persane cu privire la 
vremurile lui Gherai Han, când teritoriul Derbentului a fost 
trecut la mahomedanism. Cantemir afirmă că i-a căzut în mână 
o astfel de istorie a înţeleptului Avabi Ackraszi, pe care nu 
face decât s-o transpună în latină. Obsesia expunerii ştiinţifice 
bazată pe documente scrise continua deci să-l urmărească, iar 
ideea care urmează a fi demonstrată este aceea că religia 
mahomedană a fost implantată pe aceste teritorii, şi nu origi- 
nară. Demonstraţia începe prin expunerea războiului dintre 
Cyrus, regele perşilor, şi Hakan, regele turcilor: „famosus iile 
Cubad (Cyrus) parens Nuszrevani, persarum rex diurnum habuit 
bellum cum Hakano rege Turcorum et Hyzrorum Habebat 
autem rex Hakan 400.000 exercitum et dominabatur regno 
Moscoviae, regno Nukrato et omni Ruthenicae genţi et omnes 
hae nationes erant ei tributariae”. (p. 6) Avem de-a face deci 
cu vremurile Tartariei mari, care cuprindea toată partea 

nordică a continentului asiatic, învecinându-se, la limita Cauca- 
zului şi a Mării Caspice, cu Imperiul Persan. Problema e pusă 
de Cantemir într-o ecuaţie cunoscută: aceea a unui Imperiu 
pentru care începea procesul de descreştere. Spre a-1 stăvili, 
marele Cyrus a edificat pe linia strategică dintre Marea Caspică 
şi Munţii Caucaz un zid de apărare, numit Poarta de Fier a 
Asiei. Acesta a fost, la origini, zidul caucazian. Conflictul 
deschis între Hakan şi Cyrus a izbucnit atunci când, cerând-o 
de soţie pe fiica lui Hakan, Cyrus a respins-o după ce a văzut-o, 
fără a se atinge de ea, ceea ce regele Tartariei a considerat a fi 
o jignire. Acest fel de motivare a unui conflict armat, folosit 
de Cantemir şi în cursul Hronicului, mută problema politicului 
pe terenul vieţii private şi atestă o concepţie specific feudală 
în legătură cu faptul şi personalitatea istorică. De o parte şi de 
alta a zidului caucazians sunt masate forţe: „Cubad igitur ordi- 
natis ad singulas utriusque muri portas egregiis et virtuosis 
militibus tandem in Aderbeidrianiam (Mediani) et in Arak 
(Irak) est revesus. Similiter Hakan quoque ex parte sua portis 
expertis et probis (f. probatis - a.m.) viribus în regnum suum 
abivit. Obstinebat autem Hakan principatus inferius recensitos. 
1. Deszti Capezak (b), Semender (qui hodie vocatur Tarku) 
Indris et Belih (qui hodie est Cuderi (c) et Ihran (qui hodie 
dicitur principatus Kialbach) et dominium Parai Murer (d) et 
magno Macrer Czeulad, qui postea fuit apellatus Tatar Szehri 
(h.e. urbs Tartarorum)” (p. 7) Dincolo de motivaţia deficitară 
a conflictului antic distingem, în această înşiruire de puncte 
strategice, linia conflictuală a expediţiei din 1722. Cantemir 
edifica teoretic îndreptăţirea războiului la care participa, 
desemnând linia frontului care fusese şi mai era încă zona 
fierbinte a Asiei în conflictul dintre nordul şi sudul continen- 
tului. Peste vechea dispută dintre Cyrus şi Hakan se aşternea 
aceea mai nouă dintre resturile Imperiului Persan şi Imperiul 
Rus. Comentându-1 pe Avabi Ackraszi, Cantemir consideră că 
rădăcina iniţială a conflictului, ca şi primele fundamente ale 
zidului, sunt mai vechi decât luptele dintre Cyrus şi Hakan. La 
o dată pe care n-o poate preciza. Alexandru cel Mare (în turcă 
Iskiender Ziulcarnein) a edificat acest zid pe care, mai apoi, 

Cyrus şi urmaşii lui l-au restaurat. Alexandru îşi apăra astfel 
hotarul de nord al teritoriilor cucerite, uşurându-şi înaintarea 
spre răsărit. Anul restaurării, menţionat în istorie, ne spune 
Cantemir, a fost „postea Nuszrevan" şi „incidit Ao. 6, centesi- 
mum decimum“ (p. 8), datare deficitară, din moment ce în 
mod real Alexandru şi-a întins imperiul în Asia în secolul al IV- 
lea î.e.n. Este însă important, deşi autorul nu precizează în 
chip explicit, să facem paralela între importanţa Porţii 
caucaziene şi a Porţilor de Fier ale Carpaţilor, pomenite de el 
în Hronic, deoarece în ansamblul gândirii istoriografice 
cantemiriene acestea erau puncte-cheie ale Asiei şi Europei, 
adică ale lumii civilizate de atunci. In măsura în care pe 
teritoriul Daciei fuseseră colonii greceşti încă înainte de 
cucerirea romană, rezultă, ne invită Cantemir s-o credem, că 
vechimea egală a problemelor legate de aceste spaţii atestă şi 
vechimea drepturilor lor. 

Cel de-al doilea text cantemirian, deşi mai întins ca număr 
de pagini, este mult mai sintetic în expunere, scopurile lui 
fiind mult mai precis tactice şi strategice în comparaţie cu ale 
celui dintâi. Partea de început enumără toate regiunile 
caucaziene, fiecare cu vecinătăţile sale: provinciile Baku, 
Batran, Muskiura, Kuta, Kiure, Derbent, Caitak, Tarchu, Cari 
Tamuk, apoi teritoriul avarilor etc. Acestea sunt provinciile 
Daghestanului, după care urmează ale cerchezilor (cauca- 
zienii), „Omnium Scytharum nobilissimi“, după cum afirmase 
şi Historia Imperiului Otoman. La est de Baku „extat provincia 
Navahy“. Intre provincii curge râul Cura, de-a lungul căruia 
sunt disipate o mulţime de populaţii, multe din ele organizate 
în sultanate. Informaţia era de cea mai strictă actualitate pentru 
expediţia lui Petru I la Derbent şi Baku, mai ales dacă o coro- 
borăm cu paginile din jurnalul personal al lui Cantemir din 
timpul expediţiei, unde el menţionează atacul unor astfel de 
populaţii. Partea următoare a textului se ocupă de bazinul 
hidrografic al zonei, precizând distanţele (în zile) de la un râu 
la altul, aşa cum se uza încă în epocă şi cum era atât de util 
pentru o armată aflată în marş. Pentru edificare, Cantemir 
echivalează uneori cu alte unităţi de lungime: agri sau verste, 

mai ales când e vorba de lăţimea şi lungimea apelor curgătoare, 
îşi propune să descrie natura şi furtunile Mării Caspice, obiectiv 
pe care nu l-a mai împlinit. De altfel, unei astfel de furtuni de 
toamnă îi va datora naufragiul şi revenirea bolii care-i va 
provoca, în vara următoare, moartea 47 . E descris în schimb 
muntele Bahdagy unde-şi construise Nuszrevan un palat, la 
93 de verste de Derbent. Respectivul munte e comparat cu 
Araratul de pe teritoriul Armeniei. în continuare, după un plan 
care ni-1 evocă îndeaproape pe al Descrierii Moldovei, Cantemir 
vorbeşte despre climă şi regimul vânturilor, despre înfăţişarea 
unor oraşe, în special a Derbentului, unde autorul a stat mai 
mult. în legătură cu el menţionează marmurele vechi, arhitec- 
tura caselor, natura populaţiei şi a civilizaţiei, hieroglifele antice 
şi inscripţiile oguriehe observate pe zidurile vechi şi pe 
monumente. Notează toate porţile cetăţii Derbent, numindu-le 
când „portas“, când „capusi" ca în turcă. Enumerarea şi descri- 
erea lor aminteşte de planul Constantinopolului executat de 
Cantemir, ca şi de multe din notele Istoriei Imperiului Otoman, 
atât planul cât şi notele având scopuri strategice la fel de precise 
ca şi aceste texte. în toate situaţiile Cantemir oferea creştinilor 
chei de acces spre inima unor fortăreţe musulmane, acţiona 
în numele unităţii creştine şi europene pentru respingerea 
duşmanului comun care era deci, nu mai puţin, duşmanul 
principatelor române. De altfel, textele referitoare la Caucaz 
au fost şi ele însoţite de hărţile respective ale zonei, a căror 
publicare este datorată tot lui Tocilescu şi lui George Vâlsan. 
Restul acestui al doilea text, unde se pun probleme de arheologie, 
epigrafie etc. va fi abordat pe măsură ce diverse alte sectoare 
ale activităţii lui Cantemir vor intra în vizorul cercetării. Ideea 
spre care duce expunerea acestor argumente este aceea că a 
existat, în cadrul religiei islamice, un ascendent al persanilor 
asupra turcilor în aceste regiuni. Sabia cu două vârfuri desenată 
pe monumente este insemnul lui Aii, fratele lui Mahomed, în 
care cred persanii, nu şi turcii. Ecouri din Kluăa cucmua ... şi 
Istoria Imperiului Otoman se fac simţite în toată această parte 
a analizei desenelor, inscripţiilor, arhitecturii şi monumentelor 
cetăţii Derbent. Informaţia este cu atât mai surprinzătoare 

pentru un însărcinat cu propaganda oficială a expediţiei lui 
Petru I, cu cât războiul în care se afla angrenat era unul ruso- 
persan. 

Textul definitivat de T. S. Bayer şi cunoscut îndeobşte sub 
numele De muro Caucaseo foloseşte probabil informaţia din 
cele două texte cantemiriene discutate mai sus, cu precădere 
al doilea, adăugându-i surse suplimentare şi rotunjind 
expunerea în jurul acestui subiect numit zidul caucazian. 
Autorul se şi referă la Cantemir nu numai ca primă sursă de 
inspiraţie, ci admite chiar că nu face altceva decât să prelucreze 
textul principelui, căruia îi şi face un portret de cercetător. 
„Ad ceteras virtutes eo in Principe summa animi magnitudo 
erat, multo usu periculisque exercita, et doctrinae eruditi- 
onisque incredibiles amores ut, quae ad veterum superiorumque 
temporum inhorum populorum rebus requireres, haud aeque 
ex alio cognoscere posses: cuius laudes testes sunt commentarii, 
quos partem perfecit de Turcarum et Moldovarum rebus, partem 
de antiuqua Dacia aliosque compulses adiectos reliquit.” (p. 95) 
Sunt pomenite deci, rezumativ, Istoria Imperiului Otoman, 
Descrierea Moldovei şi Hronicul, încă nici una publicată la data 
când se referă Bayer la ele. Cât despre cercetările caucaziene 
însele, Bayer precizează: „Chartas, in quibus muris situm 
descripserat, communicatas accepi ab Antiocho Cantemiro 
Principe (...)“ (p. 95). Dacă ne amintim şi de faptul că tot 
Antioh a facilitat şi apariţia hărţii Moldovei, ca şi a Istoriei 
Imperiului Otoman, înţelegem că între tată şi fiu legăturile 
spirituale vor fi fost cât se poate de puternice. De altfel în 
testamentul său, Dimitrie îl considera pe Antioh adevăratul 
său moştenitor spiritual. In ce priveşte textul lui Bayer, aflăm 
şi câteva lucruri în plus: Cura şi-a luat numele, la origini, de la 
Cyrus. Pe poarta Kyrclar a figurat ginul Piridimsky, specific în 
credinţele celor din Damasc. Bayer confruntă bazinul 
hidrografic notat de Cantemir cu „tabla deliliană“ (a lui 
Delisle!), corectând longitudinile şi latitudinile. De asemenea, 
corectează unele denumiri geografice care sufereau, la 
Cantemir, de influenţa pronunţiei turceşti. Astfel muntelui 
numit de Cantemir Bahdagy i se spune Schahdagy, marele 

Alexandru e numit ca în Europa etc. In sfârşit, Bayer confruntă 
observaţiile lui Cantemir asupra zidului caucazian cu cele ale 
misionarului R Archangelus Lambertus, ajungând la concluzia 
că principele n-a explorat personal decât o parte din acest zid, 
lungimea lui fiind comparabilă cu a zidului de la Pontul Euxin 
menţionat în tabla deliliană (să fie valul lui Traian?) Bayer 
vorbeşte în continuare despre faptul că vechii greci numeau 
munţii Caucaz Alpi şi au edificat acolo mai multe colonii, legând 
astfel Caspica de Pontul Euxin. La est de Caspica se aflau 
masageţii, la sud de Caucaz perşii, iar la nord de ei diverse 
populaţii scitice. Herodot, Plutarch, Strabo, Tacit, Plinius, 
Ptolemeu, Lucanus, Appian ş.a. sunt şi ei folosiţi ca surse 
livreşti, Bayer încercând să distânga existenţa unor referiri din 
care să reiasă, în ultimă instanţă, îndreptăţirea expediţiei lui 
Petru I din 1 722. Aflăm că vechii greci şi latini numeau Albania 
teritoriul aflat între Armenia şi Caucaz, că Volga şi Donul erau 
numite Amazoane, că Bosforul însuşi era trecerea dintre 
Caspica şi Marea de Azov. Migraţia spre occident a denumirilor 
geografice: Prusa - Prusia; Iberia (Iveria) - Peninsula Iberică 
ş.a. se explică prin această cunoaştere iniţial limitată în spaţiu. 
Nici Cantemir şi nici Bayer nu remarcă acest fapt, care ne apare 
totuşi limpede în perspectiva timpului; punctele-cheie ale 
planetei - strâmtori, peninsule, munţi, fluvii - au păstrat câte 
ceva din denumirea originară pe care le-o dăduseră, în inima 
de foc a Asiei, primii ei cuceritori: oştenii lui Alexandru cel 
Mare. Bayer se referă în extenso la imperiul lui Alexandru, 
ceea ce Cantemir nu făcuse. Folosirea surselor greco-latine în 
sprijinirea afirmaţiilor proprii, care caracterizează lucrarea lui 
Bayer, e de presupus că ar fi caracterizat şi opera finalizată a 
lui Cantemir însuşi, care a procedat astfel în toate lucrările 
sale importante de istoriografie. Bayer decodifică unele din 
inscripţiile copiate de Cantemir deducând că e vorba despre 
vechile popoare gog şi magog din Biblie, pomenite explicit de 
Cantemir în Hronic. Putem presupune, în virtutea unor astfel 
de inscripţii, că Dimitrie Cantemir ţinea să fundamenteze 
istoriografie (şi nu doar logic) ceea ce fusese începutul mitic 
al umanităţii, echivalând aceste populaţii cu asirienii şi arapii, 

considerând deci că a avut loc, în vremurile arhaice, o mişcare 
de populaţii de la sud spre nord, urmată, în vremea marilor 
migraţii, de una de la est spre vest. N-am întâlnit totuşi nicăieri 
în cuprinsul istoriografiei cantemiriene o analiză a mişcărilor 
opuse şi care au dus la apariţia marilor imperii: al lui 
Alexandru, cel roman. T. S. Bayer foloseşte şi surse mai noi, 
bizantine şi contemporane (între alţii un englez, Thomas Hyde) 
care se referă la zidul caucazian şi la Marea Caspică (inclusiv 
la furtunile ei intempestive care provoacă adesea naufragii) . 
El formulează chiar un punct de vedere în legătură cu ceea ce 
în Hronic Cantemir numea „câmpii Capciakului", de unde 
ţâşniseră spre Europa toate popoarele migratoare. Această zonă 
e stabilită de Bayer ca fiind între Marea Caspică, regiunea 
romanilor sau constantinopolitanilor, aceea a geţilor, a 
regatelor Mogul (India) şi Chatai (China), iar la nord Siberia 
şi Kapha (colonie genoveză a cărei denumire a emigrat şi ea 
spre Africa devenind Kaffa, patria cafelei). Faptul că e copios 
citat Tadj Altavalich Saadi Efendi (adică Tact) el Terarich al lui 
Saadi ne evocă una din sursele de bază ale Istoriei Imperiului 
Otoman, indicată în consecinţă de Cantemir, deşi, mai târziu, 
existenţa unui istoric cu acest nume a fost violent negată de 
Hammer. înclinăm să considerăm însă că, în absenţa unei 
informaţii complete despre scrierile lui Cantemir, Hammer 
însuşi se putea înşela. Revenirea în discuţie a acestui istoric 
indică faptul că probabil, după întoarcerea din expediţie, 
Cantemir şi-a pus la punct sursele spre a-şi definitiva lucrările 
referitoare la Caucaz. E de presupus că a adăugat cel puţin o 
listă bibliografică, deoarece majoritatea autorilor antici greci 
şi latini, ca şi turci, sunt cei folosiţi în mod uzual în istoriografia 
cantemiriană. Bayer a folosit însă toate informaţiile care-i 
proveneau de la Cantemir într-un sens propriu. De muro 
Caucaseo a fost o lucrare scrisă spre informarea Europei în 
legătură cu o zonă explozivă din cauza războiului ruso-persan 
şi a fost receptată ca atare pe fondul conflictului mai larg dintre 
creştinătate şi islamism. Probabil în final Cantemir ar fi fost 
interesat să-şi finalizeze concepţia istoriografică afirmând 
îndreptăţirea poporului român format pe teritoriul vechii Dacii 

de a fi liber din moment ce rezistase marilor năvăliri venite 
din Tartaria, năvăliri dintre care aceea a turcilor era doar ultima 
şi cea mai puternică. N-a apucat să-şi ducă lucrările la bun 
sfârşit, dar arcul deschis pe care l-a proiectat peste timp este 
cu atât mai semnificativ pentru vremea de cumpănă pe care a 
traversat-o. 

In sfârşit, ultima lucrare cantemiriană ajunsă până la noi 
fragmentar şi prin intermediar (Nicolae Bantîş-Kamenski) este 
jurnalul campaniei caspice. Deţinem în traducere rusă 
fragmentul dintre 18 iulie 1722 - 9 octombrie 1722. Gr. 
Tocilescu a tradus în română acest fragment, ca şi partea din 
jurnalul lui Ivan Ilinski, secretarul personal al principelui, care 
a lăsat Notationes quotidinae, parte cuprinsă între 7 nov. 1722- 
24 oct. 1723 4S . Confruntând aceste pasaje cu lucrarea publicată 
în 1951 de V E Lîsţov despre războiul ruso-persan (1722-1723) 49 
suntem în măsură să discernem unele aspecte însemnate 
asupra poziţiei ocupate de Cantemir în această campanie, ca 
şi asupra distanţelor care-1 separau de obiectivele centrale ale 
războiului. Ceea ce nu rezultă explicit din scrierile cantemiriene 
şi era totuşi obiectivul politic numărul unu al lui Petru I este faptul 
că, după deschiderea la Marea Baltică, Rusia avea nevoie de 
asigurarea frontierei sudice, sprijinită pe Caspica. Toate teoriile 
cantemiriene despre creştinătate şi islamism rămân în stadiul 
de pure speculaţii în faţa a ceea ce Lîsţov numeşte interese 
politice, economice şi comerciale. Zona intrată în vizor conţinea 
petrol, metale, sare, lână şi mătase. De asemenea, asigura 
Rusiei un mare drum comercial spre India şi China. încă Nicolae 
Milescu, la jumătatea veacului al XVII-lea, investigase acest 
drum. Hărţile Caspicii fuseseră făcute de la 1704. Vizibilitatea 
lui Cantemir asupra acestui război s-a rezumat, în afara 
manifestelor, al căror text nu-i aparţinea, la ecouri ale luptelor 
percepute din diverse surse şi la cercetări arheologice ale căror 
rezultate (de altfel nefinalizate) n-au fost luate în consideraţie. 
Iată ce spune Lîsţov despre manifeste: „La Şemaha, Baku şi 
Derbent s-a trimis un manifest cerând locuitorilor să nu-şi 
părăsească locuinţele la apropierea armatei ruse. Acest mani- 
fest a fost publicat pe 15 iunie 1722 la Astrahan în limbile tătară, 

turcă şi persană pentru a arăta cauzele acestei campanii tuturor 
popoarelor pe care ea le atingea, (cf. F. I. Soimonov- Descrierea 
Mării Caspice, p. 58) 50 Şi mai departe: „In manifest se arăta că 
supuşii şahului - stăpânitorul lezghin Daud-Bek şi stăpânitorul 
Kazî-Kumîk Surai s-au răzvrătit împotriva suveranului lor, au 
luat cu asalt oraşul Şemaha şi au săvârşit un atac cu jaf asupra 
negustorilor ruşi (...) Din cauza refuzului lui Daud Bek de a da 
satisfacţie, a declarat Petru, suntem siliţi să trimitem armata (...) 
împotriva răzvrătiţilor şi tâlharilor (Cabinetul lui Petru I, cartea 
62, p. 11 -13) 51 Cantemir a plecat în expediţie în munţi, 
conform jurnalului său, pe 26 iulie. Totuşi el înregistrează exact 
o serie de subtilităţi neluate în seamă de Lîsţov în lucrarea sa. 
Astfel, la 6 august, a avut loc o întrevedere cu şamhalul 
Tarkului, localitate unde Cantemir va ajunge abia la 12 august. 
De acolo, la 16 august a plecat din nou în expediţie în munţi, 
mai multe zile, înregistrând totuşi exact începerea luptelor la 
19 august: „La orele 2 după amiazi s-au arătat în munţi tătarii 
de Timiş (râu şi munte) în număr de 5000, având ca şef al lor 
pe Mehtebeg şi încă unul lakşibeg (care a şi fost ucis) şi pe 
Aitimurbeg. Din tătari au fost mulţi ucişi şi au fost vreo câteva 
mii luaţi prizonieri. Şi cu toţi aceşti tătari s-au luptat numai 
cazacii de Don (...), iar comunele şi cătunele lor şi bucatele 
lor le-a(u) pârjolit. In aceeaşi zi sultanul tătarilor de Timiş a 
fost înştiinţat de două ori ca să primească protecţiunea măriei 
sale imperiale, dar el n-a ascultat. Iar Lîsţov, folosind drept 
sursă documentele Cabinetului lui Petru I, spune: „Pe 19 august 
locotenent-colonelul Naumov a trimis la Derbent un 
detaşament de 271 soldaţi şi dragomani. Intre timp armata 
rusă a trecut fără lupte prin Tarku şi Buinaki, dar pe 19 august 
a fost atacată pe râul Inciko Aus de un detaşament de 10.000 
de oameni ai sultanului din Utemîş, Mahmud.“ 52 In comparaţie 
cu informaţia de cabinet, aceea oferită de Cantemir e mai vie, 
mai colorată, deşi intervin carenţe de cunoaştere în privinţa 
efectivelor militare. El transcrie evenimentul aproape gazetă- 
reşte: daruri primite şi făcute, prizonierii luaţi şi torturarea lor, 
sărbătorirea victoriilor prin slujbe religioase etc. Cantemir se 
dovedeşte introdus în culisele expediţiei, deşi fără nici o putere 

de influenţare a ei. Astfel, de pildă, informaţiile oferite de 
jurnalul său în legătură cu răzvrătirea şamhalului Tarkului şi 
naipului Derbentului coincid cu cele menţionate de Lîsţov ca 
provenind din Cabinetul lui Petru I. Războiul, care s-a terminat 
de fapt în 1 725 cu victoria Rusiei, nu mai interesează activitatea 
lui Cantemir (decedat în 1723). El a fost de altfel ultimul act 
al lui Petru cel Mare, decedat chiar în 1725. 

Dimitrie Cantemir omul politic se defineşte printr-o serie 
de acte care ţin de accesul la putere, de politica internă şi 
externă a statului, dar se defineşte şi printr-o serie de afirmaţii 
teoretice presărate în numeroase scrieri, mai cu seamă istoriog- 
rafice, însă şi de alt tip. Abordăm aici, la sfârşitul capitolului 
de istoriografie, chestiunile legate de concepţia politică a lui 
Cantemir deoarece, prin sensul final, întreaga sa istoriografie 
a fost concepută ca modalitate de justificare şi de argumentare 
a necesităţii unor prerogative politice pentru Moldova şi pentru 
toţi românii, alături de alte popoare europene, în faţa Impe- 
riului Otoman. 

Una dintre cele mai importante chestiuni pe care şi le-a 
pus, încă din tinereţe, a fost aceea a preluării puterii. Avea 
doar douăzeci de ani când a fost proclamat urmaş la tron de 
boierii ţării. Nu putem aprecia îndeajuns această reuşită a 
tânărului Dimitrie în faţa boierilor moldoveni care ştiau, pe 
de o parte, că primul născut se cuvine să vină pe tron, iar pe 
de alta că nimic nu se mişcă în Moldova fără încuviinţarea 
sultanului. Ce-i drept, Antioh era atunci ostatic al tatălui său 
la Constantinopol, iar Poarta n-a încuviinţat alegerea lui 
Dimitrie. Faptul l-a marcat însă pentru toată viaţa. Suntem 
îndreptăţiţi să credem că tânărul candidat va fi folosit în faţa 
boierilor argumentele pe care le-a lăsat drept mărturie şi în 
scrierile sale (Descrierea Moldovei): conform tradiţiei, deci după 
legea pământului, domnia era în Moldova ereditară, iar fiul 
cel mic putea veni pe tron înaintea celui mare. Acest prim act 
politic ne lasă să întrevedem în Cantemir un bun cunoscător 
al istoriei neamului său, dar şi unul din punctele slabe ale 
întregii sale cariere politice: n-a plecat în judecarea feno- 

mcnelor de la situaţia de fapt, care trebuia cunoscută şi stăpânită 
progresiv, ci de la un ideal a cărui atingere o considera iminentă 
prin simpla exercitare a voinţei domnului şi sfatului ţării. 
Această grabă a intelectului de a devansa faptele, admirabil 
prinsă în portretul pe care i-1 face Neculce în Letopiseţul său, a 
primit prima lovitură severă prin refuzul lui Ahmed al Il-lea, 
la două săptămâni după alegere, de a-1 confirma. Tânărul 
Cantemir a avut prilejul atunci, pentru prima oară, să înregis- 
treze uriaşa distanţă dintre idealuri şi realităţi şi să purceadă 
pe lungul drum menit să le apropie. Cei şaptesprezece ani care 
au urmat până la cucerirea puterii politice (cu acordul otomanilor) 
se prezintă ca o progresie a cunoaşterii adevărului şi înţelegerii 
realităţilor lumii în care trăia. In perioada pe care a stat-o la 
Constantinopol ca chehaia a fratelui său şi apoi candidat la 
domnie, Cantemir a acţionat pentru captarea bunăvoinţei cercu- 
rilor otomane influente. Am arătat că a folosit în acest scop 
mai multe canale: cunoaşterea aprofundată a culturii turce şi 
orientale cu specializarea extremă într-una din ramurile ei de 
vârf: muzica; daruri făcute unor persoane cu mare putere 
ocultă la curtea sultanului şi la serai; invitaţii în palatul său de 
pe Bosfor adresate înalţilor demnitari otomani care l-ar fi putut 
ajuta în ascensiunea la putere. In legătură cu toate aceste 
demersuri există mărturii explicite, pe care le-am menţionat 
la locul cuvenit, în capitolul numit Cadru general. 

In sfârşit, în toamna lui 1716 Dimitrie Cantemir ajunge pe 
tronul Moldovei. Considera că acest lucru se datora îndelun- 
gatului său demers de persuasiune pe lângă înaltele 
personalităţi ale lumii turceşti, ca şi calităţilor lui intrinseci. 
Considera, de asemenea, că momentul politic european - 
regele Suediei se afla refugiat în Bugeac - îl favoriza. Prezenţa 
armatei ruse i s-a impus. Ignora cu totul o serie de alţi factori 
care-i vor influenţa cariera politică şi destinul. Aceşti factori 
ţineau atât de concepţia otomanilor cu privire la ţările române 
şi rolul lor în ansamblul Imperiului, cât şi de momentul politic 
european. Pe lângă toţi aceşti factori analiza momentului 
domniei lui Cantemir mai trebuie să ţină seama şi de alţii, de 
natură internă, care priveau starea ţării (mai ales tributul 

uriaş), relaţiile noului domn cu marea boierime, cu biserica şi 
micii boieri. 

Deoarece trăise cam două decenii în capitala Imperiului 
Otoman, lipsit de surse directe de informare asupra desfă- 
şurărilor de forţe pe care le implicau situaţia europeană în general 
şi războiul nordic în special, ba chiar neinteresat în mod 
deosebit de acest fenomen, după el destul de îndepărtat de 
Moldova, Dimitrie Cantemir n-a luat în consideraţie refugiul 
lui Carol al XH-lea în Bugeac decât pentru că i se părea un 
moment favorabil de provocare a creştinilor la un război elibe- 
rator faţă de Poartă. Lucrul acesta i se părea cu atât mai necesar 
cu cât, iniţial, Carol al XH-lea a dorit să se stabilească la Iaşi. 
Ştia deci, a afirmat-o deschis, că fusese adus pe tron în vederea 
unui război. Avea însă de gând să exprime punctul de vedere 
al Moldovei şi nu pe acela al turcilor. In acest scop a acţionat 
pe de o parte în virtutea unor tipare preformate - nu era primul 
domn moldovean care căuta alianţa cu Rusia - marele Ştefan, 
Vasile Lupu îi fuseseră înaintaşi - pe de alta silit de împrejurări - 
armata rusă era oricum tentată să-l captureze pe Carol al XH-lea. 
A comis aceeaşi eroare ca în prima domnie: a pus idealul mai 
presus de realitate şi pe această bază fragilă a trecut la acţiune. 
Abia venit domn, neştiind pe ce poate conta din interior, a 
procedat în virtutea credinţei că ţara îl urmează pe voievod 
doar promiţându-i eliberarea. Lipsit de o partidă proprie, de 
armată numeroasă şi instruită, de alimente, s-a angajat într-un 
război care - chiar în cazul victoriei Rusiei - n-ar fi dus la sperata 
eliberare. Moldova n-avea dreptul, după acordurile inter-state 
aflate atunci în vigoare, să încheie tratate pe cont propriu. 
Tratatul de la Luţk era oricum nul. Cât priveşte pacea dintre 
Rusia şi Imperiul Otoman, chiar în cazul victoriei Rusiei, e 
greu de presupus că ar fi avut în centrul atenţiei eliberarea 
Moldovei de turci. Ea nu constituia atunci graniţa dintre cele 
două mari puteri, nu interesa ca zonă tampon şi nici chiar ca 
un cap de pod pentru că bulgarii şi sârbii se dovediseră (mai 
ales pe căi religioase) mult mai ductili ca românii în a susţine 
politica rusă. Petru I, fire generoasă şi vizionară, credincios 
făgăduielilor sale, ar fi putut cere, evident, împlinirea punctelor 

tratatului de la Luţk în caz de victorie, aşa cum a încercat s-o 
facă şi în caz de înfrângere. Nu este însă mai puţin adevărat 
că preţuirea reciprocă dintre două personalităţi istorice rămâne 
un fapt cu totul particular şi lipsit de semnificaţie în contextul 
politic dat. N-ar fi iarăşi corect dacă n-am preciza că în scurtul 
răstimp pe care l-a avut la dispoziţie de la venirea pe tron şi 
până la declanşarea războiului ruso-turc nu putea produce 
consolidări de substanţă nici în politica internă şi nici în cea 
externă a ţării. In plan intern se observă tentativa de conso- 
lidare a unei partide proprii, fie prin înrudiri, fie prin privilegii 
(danii de moşii, mori, sate 53 ) - cum a fost cazul unor familii 
boiereşti, dintre care unele l-au urmat în exil (Lupu, Abaze 
ş.a.), altele s-au depărtat de el (fraţii Ruset). Un alt demers al 
lui Cantemir, vizibil pe plan intern a fost acela de consolidare 
a normelor juridice atât în baza dreptului pământului, cât şi a 
codului feudal. O serie de acte de judecată indică voinţa 
domnului de a fixa robii ţigani pe moşii. în sfârşit, deşi rămasă 
în stare incipientă, se observă tentativa lui Cantemir de a trece 
veniturile unor însemnate mănăstiri moldovene dedicate 
Sfântului Munte în vistieria sa, care şi-ar fi mărit astfel puterea 
economică, lucru necesar în complicatul angrenaj al păstrării 
puterii. 

Din punctul de vedere al Porţii aducerea pe tron a lui 
Cantemir n-a fost un simplu capriciu datorat persoanelor 
influente din anturajul sultanului, aşa cum era înclinat să creadă 
proaspătul domn. Pentru cel care citeşte depeşele trimise din 
Constantinopol de oficiul consular veneţian către doge, ca şi 
însemnările diverşilor martori oculari ai perioadei, fie ei simpli 
călători ori implicaţi direct în evenimente, apare cu claritate 
că Imperiul Otoman se considera într-un moment de cumpănă 
şi miza pe un om sigur - domn pământean, dar format la 
Constantinopol - spre a echilibra situaţia. Nicolae Mavrocordat 
era considerat de boieri un venetic şi, în plus, era o fire prea 
slabă spre a putea duce la bun sfârşit sarcina unui eventual 
conflict deschis. El a fost deci revocat, bucurându-se în conti- 
nuare de protecţie în aşteptarea unor vremuri mai bune. Ceea 
ce Cantemir iarăşi n-a ştiut. El a sesizat abia mai târziu, pe 

când se afla în Rusia, demersul concertat al Porţii de a asigura 
graniţa Imperiului cu domni nepământeni atât în Moldova cât 
şi în Muntenia. Observaţiile pe care le face în Descrierea 
Moldovei sunt însă rodul unei etape mai târzii decât propria 
sa domnie, ceea ce explică lipsa de prudenţă a angajării sale 
într-un conflict antiotoman în care Constantin Brâncoveanu 
n-a intrat, chiar dacă a trebuit să plătească sultanului un 
peşcheş considerabil din pricina „trădării 1 ' vărului său Toma 
Cantacuzino. Nu este aici locul pentru analiza în paralel a 
atitudinii celor doi domni ai principatelor în acest conflict ruso- 
turc. Din punctul de vedere al Porţii socoteala era oricum făcută. 
Brâncoveanu a reuşit doar să întârzie procesul cu câţiva ani. 
Cât priveşte celelalte forţe europene, nici una din ele n-a consi- 
derat necesar aşa cum era Cantemir tentat să creadă, să-şi 
modifice linia politică mizând pe venirea unui nou domn pe tronul 
Moldovei. Polonia, Habsburgii, Ungaria, Veneţia, ca şi puterile 
neimplicate direct în conflict, Franţa, apoi Anglia şi Olanda, 
acestea două din urmă mai mult cu rol de arbitraj, şi-au 
continuat deci propria lor politică de extindere (când se putea) 
şi consolidare a graniţelor, încercând să nu se implice în mai 
multe conflicte deodată şi, în măsura în care acest lucru era posibil, 
să respecte tratatele de pace care atingeau, în cel mai bun caz, 
un sfert de secol de pace. Aceasta era, evident, şi linia Rusiei, 
care însă avea o graniţă asiatică în comun cu Imperiul Otoman 
pe o lungime prea mare pentru ca acesta să nu fi observat 
fortificarea ei în condiţii de pace bilaterală. Rusia se pregătea 
deci de luptă, în ciuda afirmaţiilor contelui Tolstoi, ambasa- 
dorul său la Poartă, care încerca să păstreze pacea până la 
limpezirea conflictului nordic. Arestarea sa a marcat începutul 
deschis al conflictului ruso-turc, iar tratatul de pace care a 
încheiat războiul din 1711a consfinţit ceea ce era de aşteptat: 
otomanii au impus distrugerea fortăreţelor de la Marea de 
Azov. Mai târziu, războiul ruso-persan din 1722, la care a 
participat şi Cantemir, n-a făcut decât să anunţe hotărârea 
Rusiei de a relua problema graniţei de sud, inclusiv prin viitoare 
conflicte cu Imperiul Otoman, care se vor deplasa până spre 
jumătatea veacului al XVIII-lea. 

După pierderea tronului au trecut mai mulţi ani până când 
concepţia politică a lui Cantemir a devenit din nou vizibilă, de 
data aceasta în registrul scrierilor sale, dat fiind faptul că poziţia 
de senator, atinsă abia în 1720, nu-i asigura vreo marjă de 
independenţă în a făptui. Parcurgerea opisului de documente 
conţinute de arhiva Senatului e suficientă pentru a releva acest 
fapt. 54 Până în 1718, când Imperiul Otoman pierde Belgradul 
şi Banatul în favoarea Habsburgilor, în urma ultimului război 
turco-austriac (1716-1718), miza politică a lui Cantemir s-a 
îndreptat spre ei. Scrisorile adresate ţarului ori lui Makarov, 
şeful acestuia de cabinet, atestă cu claritate opţiunea cante- 
miriană ca şi faptul că ea n-a fost luată în consideraţie. Formaţia 
sa culturală constantinopolitană, al cărei ax era persuasiunea, 
ca şi idealurile umaniste ale eruditului suferă modificări 
substanţiale în contact cu politica exactă, realistă şi bine 
orientată a ţarului. Anul 1718 a fost acela când Cantemir şi-a 
dat seama că poziţia de fost domn moldovean nu-i mai poate 
oferi nimic pentru recâştigarea tronului Moldovei şi că nici o 
cale directă de întoarcere nu mai era deschisă pentru sine. S-a 
orientat deci în politica Imperiului Rus şi a încercat în continuare 
să producă argumente teoretice pentru dreptul la independenţă 
al Moldovei. A încercat o ieşire pentru fiii săi spre Occident şi 
anume spre Franţa, aliată a Porţii, bănuind că ei ar putea deveni 
din nou, pe această cale, candidaţi la domnie. Nici una din 
aceste tentative n-a reuşit. Acţiunea politică a lui Dimitrie 
Cantemir s-a soldat cu un eşec deplin. 

înainte de a încheia acest periplu prin universul politicii 
aşa cum a înţeles-o Cantemir, trebuie să ne referim încă la 
concepţia despre stat şi popor. El considera - acest lucru e 
vizibil în toate scrierile istoriografice - că poporul român s-a 
format pe teritoriul Daciei şi-l locuieşte de atunci neîntrerupt, 
câteva enclave dăinuind şi la sudul Dunării. N-are însă conşti- 
inţa limpede a necesităţii de unificare sub o conducere unitară 
a acestui popor şi nici pe aceea a creării în Balcani a unui stat 
puternic care să se opună expansiunii otomane. El consideră 
că Moldova deţine, ca stat ce merită independenţa, primatul 
în ordinea teritoriilor româneşti prin mărimea suprafeţei, nobleţea 

populaţiei şi mulţimea bogăţiilor naturale. Se cuvenea deci ca 
o dinastie moldoveană să producă unificarea principatelor 
dunărene. Această idee a fost însă numai reflexul gândirii 
politice a lui Constantin Brâncoveanu, care a şi acţionat în 
acest sens, încercând, prin Constantin Duca şi Mihai Racoviţă, 
să controleze şi situaţia din Moldova. A fost de asemenea 
reflexul unei mentalităţi cărturăreşti, formate prin frecventarea 
istoriografiei moldoveneşti. Am amintit mai sus de pilda lui 
Ştefan cel Mare care l-a impus pe Laiotă în Muntenia şi a lui Vasile 
Lupu care spera să obţină pentru fiul său Ştefan, cu ajutorul 
lui Bogdan Hmelniţki, tronul muntean. Ambele pilde sunt 
folosite de Cantemir în notele Istoriei Imperiului Otoman. Nu 
este însă mai puţin adevărat că dincolo de aceste limitări ale 
gândirii lui Dimitrie Cantemir în privinţa poporului şi a statului, 
există în opera sa toate marile deschideri care au făcut-o aptă 
să fie folosită de urmaşii săi, cărturari şi oameni politici deopot- 
rivă. Mulţi dintre ei - corifeii Şcolii Ardelene şi paşoptiştii mai 
ales - l-au considerat piatra de temelie a înfăptuirilor lor. 

Concluzii Cultura orientală, căreia-i fuseseră înglobate, 
veacuri de-a rândul, ţările române, cu precădere principatele 
dunărene, n-a reuşit să anuleze specificul poporului şi culturii 
române. El a dăinuit prin adânci straturi folclorice şi aparte- 
nenţa la un bazin de mitologie arhaică atâta vreme cât stabilitatea 
relativă a contextului social-politic şi economic a protejat-o, 
iar substanţa interioară a locuitorilor acestui spaţiu n-a fost 
atinsă de trecerile diverşilor cuceritori. în măsura în care aceştia 
se puteau permanentiza şi afirmau date noi în registrul exis- 
tenţial, fie la nivelul întregii societăţi, fie al individului - cazul 
romanilor e cel mai pregnant - s-au produs modificări necesare 
dăinuirii poporului, înregistrate de plafonul cultural (şi nu 
numai) ca adevărate ruperi de registru, uriaşe dizarmonii 
mementane pe deasupra cărora au trecut apoi noi pânze 
freatice, restabilind fluxul continuităţii prin relaţii cu trecutul, 
asimilări şi eliminări ce au structurat firea însăşi a poporului. 
Am exemplificat acest proces prin cucerirea Daciei de către 
romani, exemplu împrospătat pentru cititor chiar în cursul capito- 

lului de faţă, deoarece Dimitrie Cantemir i-a acordat o impor- 
tanţă atât de mare. Ceea ce ne interesează în continuare nu 
este să producem un rezumat al capitolului sau capitolelor 
scrise, ci să revelăm cum şi în ce măsură a fost Cantemir însuşi 
produsul unui asemenea moment de ruptură. Plecăm de la 
ipoteza că numai o similitudine de situaţii l-a făcut să caute 
exemplele pe care le atestă în opera sa, încercând să obţină, 
în baza lor, argumente pentru prezentul imediat. 

Privit cu ochii cititorului contemporan, mesajul scris pe care 
ni l-a lăsat principele Moldovei se prezintă ca o tentativă de 
punere în ecuaţie a datelor specifice a unei culturi în momentul 
de cumpănă când Orientul, căruia aparţinuse veacuri de-a 
rândul, încerca să şi-o revendice cu o forţă care nu mai conve- 
nea spiritului său îndreptat de-acum spre lumea europeană. 
Sfârşitul veacului al XVII-lea se prezintă ca definire a coordonatelor 
spiritului european. Confruntarea mereu mai puternică dintre 
Imperiul Otoman şi ţările europene pe de o parte şi făurirea 
marilor imperii coloniale pe de alta, fac din lumea europeană 
terenul unor repezi modificări ale raporturilor de putere. Ca 
urmare au loc între ţările europene însele atât conflicte dintre 
cele mai acute (laice ca şi religioase) pentru păstrarea 
supremaţiei, cât şi alianţe insolite (tot laice ori religioase) 
afirmate în momentele critice. Nu putem spune că, în timp ce 
Occidentul prezenta acest aspect fărâmiţat, dincolo de care - 
ba chiar din pricina căruia - se căutau consensuri, trasee 
unitare de dezvoltare la diverse nivele ale vieţii sociale, în 
acelaşi timp deci Orientul ar fi fost o lume fără fisuri, care 
încerca să-şi impună ascendentul asupra celeilalte. Marea 
diversitate de populaţii şi culturi ale Asiei, infinit mai vechi şi 
mai stabile decât cele europene, nu era interesată de fenomenul 
european, între ele şi acest continent se aflau, în partea sudică, 
turcii, entitate distinctă în lumea Orientului prin afirmarea 
voinţei de putere atât religioasă cât şi laică. Ei ameninţau 
deopotrivă Orientul ca şi Occidentul - Cantemir a numit 
Imperiul Otoman „o excrescenţă monstruoasă" în dezvoltarea 
„naturală" a lumii - punându-le astfel faţă în faţă într-un chip 
cu totul neaşteptat. Pentru orientali turcii reprezentau o 

ameninţare venită din inima unui bazin cultural comun iar 
pentru Europa una care semnifica una din tentativele barbarilor 
de a cuceri lumea civilizată. Viziunea lui Cantemir în această 
privinţă este a unui oriental şi a unui european deopotrivă. Datele 
principale ale acestei viziuni sunt oferite de afirmaţia în legătură 
cu turcii ca popor năvălitor. Leagănul lor originar, citim în 
„Collectanea orientalia", ca şi în Hronic, erau Câmpii Capcia- 
kului din inima Asiei. Nu este mai puţin adevărat că turcii au 
afirmat o cultură şi o organizare superioară Europei din multe 
puncte de vedere, ceea ce a şi asigurat ascendentul lor. 
Pledoaria lui Cantemir merge mai departe păstrând ambele 
deschideri - cea orientală şi cea occidentală. El spune că 
popoarele europene trebuie să reziste navalei barbare a 
otomanilor. In acelaşi timp există o serie de coordonate pe 
care societatea europeană ar trebui să le preia, deoarece 
otomanii le-au verificat în timp: tactica şi strategia militară, 
armamentul şi organizarea armatei, învăţământul, guvernarea 
dinastică ereditară ş.a. In funcţie de această viziune dublă se 
definesc ceilalţi parametri ai istoriografiei lui Cantemir, iar 
încercarea de armonizare a informaţiilor provenite din surse 
orientale şi occidentale defineşte mesajul său cultural în totali- 
tate. Este interesant de observat că punctul de privelişte a fost 
mereu Moldova, niciodată Constantinopolul care-1 formase ori 
Rusia unde-şi scrisese majoritatea lucrărilor. Din acest punct 
Cantemir privea deopotrivă spre Orient şi spre Occident. Dar 
nu putem să nu înregistrăm, din întreaga sa operă, faptul că 
mesajul Orientului a fost mai puternic decât al Occidentului. 
Considerăm că raportul dintre cele două universuri se exprimă 
concis (deşi metaforic) astfel: în timp ce Orientul i-a oferit 
toate suprafeţele bine polizate ale operei - de la uriaşul evantai 
al sistemelor de referinţă la exemplele concrete - Occidentul 
e pretutindeni prezent ca o aspiraţie spre altceva, Cantemir 
şi-l apropie pe căi cărturăreşti. El rămâne o aspiraţie spre 
libertatea patriei sale în primul rând, o deschidere spre popoa- 
rele Europei de care Dacia era legată prin origini comune. Cantemir 
a observat, ba chiar a analizat unele aspecte - ceea ce în 
contemporaneitatea imediată era greu şi de observat şi de 

întreprins - ale modificărilor de substanţă pe care lumea 
orientală - el o identifica în principal cu otomanii - le producea în 
formula spirituală însăşi a poporului român, atât pe căi 
religioase, prin educaţie, cât şi prin simpla convieţuire. In ce 
priveşte deschiderea spre Occident a lui Dimitrie Cantemir, 
aşa cum am mai remarcat pe parcursul expunerii, ea e vizibilă 
prin oferta subtextuală sau explicită pe care-o face unor posibili 
aliaţi şi parteneri de idealuri - Rusia, Habsburgii, Franţa - de 
a folosi ţările române, aflate la graniţa Imperiului Otoman, 
drept punct de sprijin într-o acţiune concertată împotriva 
duşmanului comun, adică a Orientului care ameninţa să 
invadeze Europa. Substratul comun latino-romanic pe de o 
parte, ca şi apartenenţa la bazinul antichităţii greceşti şi la cel 
romano-bizantin sunt termenii acestei apropieri a europenilor, 
termeni văzuţi când sub aspect religios, când laic, după cum o 
cereau necesităţile argumentării. Se cuvine iarăşi să remarcăm 
faptul că Dimitrie Cantemir deţinea acest bloc de referinţe 
greco-latine din lumea constantinopolitană însăşi, pe de o parte 
prin deturnarea sensului în care erau folosite aceste cunoştinţe 
de către otomani, pe de alta purtând mai departe făclia pro- 
bizantină pe care-o primise de la maeştrii Patriarhiei ortodoxe. 
In ce priveşte orientarea sa filoeuropeană, vom sublinia aici o 
remarcă făcută în trecere pe parcursul capitolului, şi anume 
aceea că pentru Cantemir Europa şi-a modificat conturul de 
mai multe ori în funcţie de evenimentele politicii la care a fost 
părtaş ori doar martor. Ea însemna totalitatea ţărilor europene 
în general în perioada sa constantinopolitană, apoi Rusia ca 
ţară ortodoxă şi principal aliat potenţial în perioada când a 
fost domn, Habsburgii în perioada de început a exilului şi în 
sfârşit Franţa, fie pentru că putea oferi o cultură în întregime 
occidentală, fie pentru că, datorită alianţei sale cu turcii putea 
permite urmaşilor săi reintrarea în arena politică a ţărilor 
române. O altă serie de concluzii se referă la faptul că Dimitrie 
Cantemir şi-a afirmat viziunea sa asupra Orientului şi a 
Occidentului în virtutea apartenenţei sale la poporul român şi 
la interesele care ghidau existenţa lui. Ştim astăzi că primele 
atacuri ale otomanilor datează din secolul al XlV-lea în Ţara 

Românească şi al XV-lea în Moldova şi Transilvania. Dimitrie 
Cantemir a fost un fin analist al procesului de impunere a 
dominaţiei turceşti cu precădere în Moldova. Deşi difuză în 
întreaga sa operă istoriografică, această analiză, dublată de 
argumente convergente referitoare la restul teritoriilor vechii 
Dacii, este suficient de limpede în perspectiva timpului care 
ne desparte de Cantemir spre a putea distinge pledoaria sa. 
Soluţiile propuse ne dau măsura reacţiei sale de istoriograf 
produs de lenta acumulare în timp, vreme de câteva sute de 
ani, a unui corp de informaţii cu privire la poziţia în Balcani a 
acestui teritoriu dintre Orient şi Occident. Spre deosebire de 
ceilalţi cronicari români de până la el, pentru care acest scop 
al demersului cărturăresc fie nu exista (Gr. Ureche, Ion Neculce, 
Radu Popescu, Radu Greceanu ş.a.), fie nu era pe deplin clari- 
ficat (Miron Costin, Constantin Cantacuzino Stolnicul), Dimitrie 
Cantemir afirmă explicit, de mai multe ori iar acţiunea sa 
politică a fost traducerea în act a acestor afirmaţii - că poziţia 
Daciei este una strategică în relaţia Orient-Occident, iar Europa 
ar trebui să folosească acest fapt pentru apărarea spiritului 
european însuşi. Toate armonicele care însoţesc această notă 
fundamentală ţin fie de epocă - adică de inventarul cultural şi 
ştiinţific al momentului - fie de formaţia intelectuală a lui 
Cantemir însuşi. Astfel, modalitatea de a percepe zona de ruptură 
dintre Orient şi Occident ca pe un conflict religios (islam/creşti- 
nătate), politic (otomani/aliaţii europeni), teritorial (deţinerea 
punctelor geografic strategice - strâmtori, chei, deschideri la 
mare etc.) şi nu în ultimul rând comercial era încă tributară 
unor concepţii medievale dincolo de care se desenau însă clar 
tentativele naţionale, dar şi cele de unificare spirituală la 
proporţii continentale. Raportul naţional/universal se defineşte 
în parametri cu care lucrăm încă şi astăzi. Cantemir vorbeşte 
despre importanţa limbii şi a etnografiei ca factori de afirmare 
a naţionalului în plan universal şi constituie un corp de doctrină 
bazat pe argumente istorice, cărturăreşti, arheologice, dar şi 
pe argumente de istoria politicii ori de politică strict contem- 
porană. Primele alianţe antiotomane ale românilor din Muntenia, 
pilda marelui Ştefan sunt doar două exemple de masivă 

concentrare a interesului lui Cantemir spre definirea ascenden- 
tului politic al ţărilor române în păstrarea echilibrului Orient/ 
Occident. In concepţia lui independenţa Daciei, ca şi puterea 
ei sporită prin recâştigarea vechii unităţi - se gândea doar la o 
dinastie ereditară în ambele principate - ar asigura Europei o 
barieră în calea lumii musulmane care, deşi intrată în declin, 
mai era încă o primejdie, în special pentru Europa orientală. 
Perspectiva sa europeană este explicită în tot Hronicul de pildă, 
iar privirea lucidă pe care-o aruncă Orientului în toată istorio- 
grafia sa, are menirea de a atrage atenţia statelor europene că 
a sosit momentul când conceptul însuşi de „Orient" trebuia 
asimilat de către „Occident" pentru ca Europa să poată depăşi 
cu succes punctul în care se afla. Principele propune deci o 
sinteză Orient-Occident, o acoperire a rupturii care să fie 
profitabilă Europei. Din acest corp de doctrină privitor la rolul 
Daciei în Balcani rezultă toate celelalte trasee ale istoriografiei 
lui Cantemir, fie că se referă la perioadele vechi ale istoriei 
poporului român, inclusiv formarea sa, fie că se referă la perioada 
contemporană. Aceste trasee deservesc afirmaţia de principiu 
din unghiuri şi cu capacităţi diferite, aşa cum cititorul şi-a dat 
fără îndoială seama pe parcursul acestui capitol, mai ales când 
atunci ne-am ocupat de problema românească, dar şi de 
celelalte. E vorba despre felul cum tratează Cantemir problema 
unităţii şi integrităţii teritoriale, a raporturilor cu marele 
imperiu otoman căruia fusese integrată Moldova ca şi a corecţiilor 
pe care statele europene ar fi trebuit să le aducă acestei stări 
de lucruri pentru ca Dacia să-şi poată îndeplini rolul ei strategic 
în marele echilibru dintre Orient şi Occident. Relaţia naţional/ 
universal subordonează deci toate celelalte probleme ale 
istoriografiei cantemiriene, aceea cunoscută sub numele 
tradiţie/inovaţie fiind cea mai importantă. In raport cu con- 
textul istoriografiei româneşti Cantemir este de departe un 
mare inovator. El a modernizat statutul disciplinei ridicând-o 
la rangul de ştiinţă. Se înscrie în tradiţia inaugurată de cronicari 
şi consolidată în termeni istoriografiei de un Miron Costin ori 
Constantin Cantacuzino Stolnicul, dar este primul istoric român 
care concepe modernizarea acestui fel de demers pentru a se 

acorda cu demersuri similare din Europa, pentru a stabili un 
dialog deschis, nemijlocit, cu scopuri nu numai ştiinţifice, ci şi 
politice. Ar mai trebui abordată, alături de relaţia tradiţie/inovaţie, 
aceea dintre tipologie şi istorism. Evoluţionismul în parametri 
organicişti caracterizează viziunea istoristă a lui Cantemir. El 
vede devenirea în timp a faptelor, ca şi desfăşurarea lor în 
spaţiu la un moment dat, dar tipologiile la care se raportează 
nu au la bază, de cele mai multe ori, sinteza acestor fapte. 
Există, cu alte cuvinte, o lipsă de acord între viziunea sa istoristă 
şi cea tipologică. In timp ce viziunea istoristă se formează pe 
baza experienţei proprii ori a înaintaşilor, cea tipologică are o 
sursă în principal filosofică. Autorul pleacă de la teoria, aflată 
în circulaţie în ţările europene, dar pe care el o deprinsese la 
Academia constantinopolitană, că avansul puterii politice („al 
strălucirii imperiilor") se face de la sud est spre nord-vest, 
dinspre Orient spre Occident. Era, evident, o teorie care nu se 
baza pe fapte, ci pe aspiraţii: refacerea strălucirii Bizanţului - 
din punctul de vedere al Academiei - cucerirea supremţiei în 
lume, din punctul de vedere al ţărilor europene. Cantemir, 
acţionând numai în virtutea acestei teorii, a pierdut partida 
politică pe care a jucat-o. In sfârşit, înainte de a încheia se 
cuvine să observăm că scrierile lui Cantemir se ierarhizează în 
lumina acestui capitol într-un mod care impune desfăşurarea 
ulterioară a cărţii. Astfel, activitatea sa de istorioraf a fost cu 
necesitate întregită de aceea de geograf, arheolog, numismat, 
etnograf, lingvist. Filosofia i-a dăruit un ax al întregii sale con- 
cepţii, afirmate atât în istoriografie, cât şi în celelalte domenii, 
dintre care literatura şi arta (muzica, desenul) au constituit 
întregiri necesare ale personalităţii umanistului. 



ECATERINA ŢARALUNGA 
1 88 


P R0BL6M6 D6 GG0GRAFI6 


A 


ctivitatea de geograf desfăşurată de Dimitrie Cantemir 
urmăreşte firul principal al demonstraţiilor sale istorio- 
grafice - problema otomană şi problema românească - dar nu 
intr-un chip foarte strict. Să ne explicăm: informaţia sa geografică, 
dobândită în timpul studiilor constantinopolitane de la un 
profesor ca Meletie de Arta de pildă, educat în Italia şi care a pub- 
licat în 1728 la Veneţia o geografie universală, ca şi dobândită 
pe cont propriu, prin îndelungi investigări de ordin politic şi 
strict specializat - inclusiv în perioada şederii în Rusia - l-a 
dus spre definirea unor puncte de vedere atât despre harta 
lumii contemporane, cât şi despre diverse epoci istorice ale ei. 
în principal geografia fizică, politică, istorică, foarte rar cea 
economică, ocupă centrul atenţiei lui Cantemir. A lucrat cu 
proiecţiile Mercator şi măsurătorile cu meridianul 0° în insula 
Ferro, care erau ale epocii. Tot sistemul de coordonate pentru 
Eurasia şi nordul Africii - singurele zone ale planetei la care 
se referă în calitate de geograf - aparţine acestor sisteme, fie 
când ridică hărţi, fie când lucrează cu cele existente. Cât 
priveşte hărţile istorice, chiar când are în minte epoca lui 
Alexandru cel Mare, perioada romană ori a marilor migraţii, 
el nu face măsurătorile aşa cum se uza în antichitate, în zile, ci 
în mile italiene ori marine, ca în veacul al XVII-lea. Odată deli- 
mitaţi astfel parametrii formali ai concepţiei de geograf a lui 
Dimitrie Cantemir, putem purcede la abordarea conţinutului 
ei. Considerăm că există două linii principale de atac a 
problemelor de geografie, ambele folosite de autor în chip 
convergent, pentru susţinerea argumentării istoriografice. 
Prima şi cea mai importantă constă în formulările scrise pe 
care le-a lăsat în diverse lucrări, formulări de cele mai multe ori 
disparate, neînchegate într-o concepţie unitară, dar care, asamblate 



DIMITRIE CANTEMIR 


189 

cu migală, se constituie într-un tablou cu rama precisă, chiar 
dacă unele elemente lipsesc din interiorul său. A doua linie de 
forţă a preocupărilor de geograf al lui Cantemir a exprimat-o 
prin desenarea de hărţi. Caracteristicile complexe şi scopul 
bine definit al hărţilor le vom discuta la timpul potrivit. 

Afirmaţiile cu conţinut geografic făcute de Dimitrie 
Cantemir se structurează, prin simplă alăturare şi confruntare, 
prin eliminarea repetărilor, astfel încât dincolo de imaginea 
pasivă, obiectivă a hărţii istorice şi contemporane a lumii să 
aflăm palimpsestul unui demers cu desăvârşire subiectiv şi 
adesea dramatic prin tensiunea pe care-o implică. La prima 
vedere afirmaţiile lui Cantemir se reduc la folosirea de 
toponime: diverse localităţi, mai ales cetăţi şi puncte fortificate, 
ţări, insule, mări, râuri şi fluvii, lanţuri muntoase, strâmtori şi 
păsuri. Toate aceste toponime folosesc pentru explicarea unui 
anumit context istorico-politic: bătălii, migraţii, creşteri şi 
descreşteri teritoriale. Dincolo de aceste probleme care 
interesează istoria, există însă şi o stratificare problematică 
de interes strict geografic. Astfel, Cantemir încearcă, în chip 
explicit, să producă o echivalare a toponimelor, o exprimare 
unitară în suprafaţă a denumirilor care variau în limba diver- 
selor popoare ce le foloseau, precum şi o exprimare a devenirii 
denumirilor în timp. Acest proces de identificare şi unificare 
este printre cele mai masive în preocupările de geograf ale lui 
Dimitrie Cantemir, proces vizibil în Istoria Imperiului Otoman, 
Hronic, Descrierea Moldovei, ca şi în schiţele rămase din 
expediţia caucaziană. Sunt rare cazurile când un toponim este 
întâlnit în lucrările lui Cantemir cu toate denumirile vechi şi 
noi, turceşti şi europene. Asemenea repere ilustrează însă, mai 
totdeauna, puncte de foc pe harta lumii din cel mai îndepărtat 
trecut până în veacul său. De pildă, MovsŢipa8va a devenit 
pentru latini Epidaurus Limeria, pentru ca turcii s-o numească 
Menevce, iar veneţienii, ceilalţi cuceritori ai Mediteranei, 
Napoli di Malvasia. Localitatea se afla în Moreea, teritoriu atât 
de frământat în vremea lui Cantemir din pricina luptelor dintre 
otomani şi veneţieni pentru supremaţie în Mediterana şi, 
evident, teritoriu frământat încă din antichitate, odată cu 

expansiunea vechilor greci spre Italia, descrisă în Eneida lui 
Virgiliu, apoi cu aceea a latinilor spre Orient, în tentativa de 
rotunjire a graniţelor marelui lor imperiu. Vechiul Naupactum, 
a cărui denumire grecească şi latină sunt apropiate, aflat la 
intrarea în golful Corintului, între cunoscutele Misolonghi şi 
Delfi, era numit Enibacht de turci şi Lepanto de veneţieni. 
Cantemir foloseşte toate cele trei denumiri, indicând unul din 
punctele cele mai fierbinţi ale momentului, adevărată linie a 
frontului în lupta dintre islamism şi creştinătate. Antica Parthia, 
zonă a luptelor lui Alexandru cel Mare pentru a asigura 
imperiului său liniştea dinspre îngusta poartă septentrională 
a Caucazului, a fost numită Arak de turci, interesaţi şi ei să 
păstreze acest teritoriu între graniţele islamismului, şi Irak de 
popoarele europene care începuseră să-şi îndrepte atenţia spre 
acele teritorii. Cele mai multe echivalări terminologice făcute, 
ca şi cele de mai sus, din perspectiva denumirii contemporane 
şi europene, folosesc însă doar doi termeni: fie antic şi modern, 
fie oriental (mai ales otoman) şi european, fie antic şi turcesc. 
Toate aceste tipuri de echivalare semnifică un mod anume de 
susţinere a argumentaţiei istoriografice. Astfel, faptul că o 
denumire contemporană de pe teritoriul Daciei are un echiva- 
lent antic dovedeşte vechimea ei, deci vechimea locuirii pe 
acest teritoriu: Oia sau Akierman sau Moncastron este Cetatea 
Albă, Lycostomon sau Istropolis e Chilia, Hipanis e Bug, Tyras 
e Nistru, Hierasus e Prut, Patissos e Tisa. Alte denumiri din acelaşi 
registru ilustrează întinderea graniţelor influenţei greceşti sau 
a graniţelor Imperiului Roman căruia Dacia fusese integrată: 
Yindobona - Viena, Propontida - Marmara, Graucasum - 
Caucaz, Tanais - Don, Borysthenes - Nipru ş.a. Unele dintre 
aceste echivalenţe, evident eronate în lumina cercetărilor 
actuale - Taiphalia lui Herodot ar fi Fălciu - au menirea să 
susţină acelaşi principiu al vechimii locuirii în Dacia. A doua 
serie de echivalenţe, între denumirile greco-latine şi cele 
otomane indică proporţia în care avansase islamismul în inima 
creştinătăţii: vechea Corcyra e numită de turci Corfu, Kritosul 
(Creta) e numit Girid, Rhodesul e numit Rodos, Eubeea - 
Egriboss, Beroea a devenit Alep. Chiar faptul că pentru o parte 

a denumirilor geografice contemporane coexistă cuvinte 
turceşti şi europene se constituie, în ansamblul lucrărilor 
cantemiriene, ca semnificativ, dacă nu chiar îngrijorător. Astfel 
Nicopolea Veche e numită mai nou Eski Geliboli, Andaluzia a 
devenit pentru Orientul otoman Endelos, Cairo - Kahire, râul 
Cura (de la Cyrus) care trece prin Tiflis (azi Tbilisi) a devenit 
Kiekubat, Mesina - Misine, Navarino - Evarin, vechiul Ninive, 
Musul, Mesopotamia însăşi era pentru turci Diarbekir, Algeria 
era Diesdair, Tighina era Bender, Marea Albă (Mediterana) în 
totalitatea ei era turceasca Mesoghia, Nisa în Piemont era 
cunoscută de turci ca Bidgiane, Byzanthium drept Constan- 
tinopol, adică oricum oraşul lui Constantin cel Mare, împărat 
bizantin, iar Asia Mică este Biladil Rum, supremă recunoaştere 
a faptului că teritoriul respectiv fusese uzurpat Imperiului 
Roman de Răsărit, din care făcuse parte şi Dacia. 

Dincolo de acest proces de punere în pagină al toponimelor 
astfel încât cititorul contemporan să recepteze unitar formaţiile 
geografiei politice a lumii, dincolo de ceea ce însemnaseră ele 
în timp şi de ceea ce însemnau pentru diverse popoare 
contemporane lui Cantemir, ghicim însă intenţia autorului de 
a pune anumite accente care să scoată în evidenţă unele 
formaţii în dauna altora. Scopul de ilustrare, de explicare şi 
prin intermediul geografiei a unor tendinţe acuzat politice din 
partea marilor puteri cărora cele mici trebuiau să reziste se 
desenează cu claritate. Cantemir stabileşte un paralelism de 
poziţii şi de situaţii cu totul interesant, de care nu pare, la 
prima vedere, să-şi dea seama, deşi, în lumina ansamblului, 
intenţia subtextuală e cât se poate de evidentă. Astfel, cele 
două strâmtori de la capetele mării Marmara sunt numite 
Bosfor şi Bosforul Cimeric. Crimeea şi Capadocia sunt numite 
Chersonesul Tauric şi respectiv Antitaurus, după munţii Caucaz 
sau Taurus. Munţii Caucaz înşişi sunt numiţi Balcanii Asiei, de 
unde ideea că zona Derbent din Caucaz e dublată de Kiz 
Derbent în Balcani şi de Capuli Derbent în Rodopi. De aseme- 
nea munţii Caucaz mai sunt numiţi şi Alpii Caucazieni în 
intenţia de a stabili un paralelism cu poziţiile europene. Tot 
aşa întreaga zonă caucaziană e numită Iberia sarmatică, ceea 
ce ne duce cu gândul la Peninsula Iberică. Ce rezultă din toate 
aceste formulări, unele aparţinând anticilor şi preluate de 
Cantemir ca atare, dar altele (Caucaz, Balcani, Alpi) aparţinând 
chiar autorului? In primul caz, acela al anticilor, era fireşte 
vorba despre necunoaştere. Geografia lumii, nesigur desprinsă 
de cosmogonie şi theogonie, îşi găsea denumirile odată cu 
descoperirea locurilor respective, care păreau, datorită impre- 
ciziei măsurării distanţelor şi punctelor cardinale, a fi tot cele 
cunoscute. Grecii mai întâi, apoi latinii au procedat deci prin 
a numi noile descoperiri ca pe cele vechi, mai întâi confun- 
dându-le, apoi adăugându-le alte nume clarificatoare când 
lucrurile se lămureau. Cele mai vechi hărţi ale lumii, care se 
păstrează din antichitate - în principal hărţi de navigaţie spre 
folosul negustorilor - alcătuite după relatări orale - conţin în 
structura lor acest stadiu al carenţelor de măsurare (în paşi 

sau zile) şi orientare reflectat şi în folosirea toponimelor. In 
ceea ce-1 priveşte pe Cantemir, el judecă trecutul geografiei 
din perspectiva timpului său, ştiind deci despre ce erori era 
vorba, dar considerându-le, în bloc, semnificante prin puterea 
lor de a ilustra la nivel fonetic puncte-cheie asemănătoare ale 
planetei. A procedat prin urmare în acelaşi sens, chiar cu riscul 
de a oferi informaţii eronate, dezvoltând ceea ce i se părea o 
bună sugestie pentru demonstrarea faptului că principalele 
lupte în trecut ca şi în prezent se desfăşurau pentru stăpânirea 
zonelor geografice respective. E de prisos de pildă să reamintim 
că Taiphalia nu era Fălciu, iar Fălciu era doar locul moşiei 
părintelui lui Cantemir. Oricum însă, ideea lui Cantemir că 
asemenea puncte geografice reglau raporturile de forţe în plan 
politic rămâne valabilă. înţelegem prin urmare că zona Caucaz 
era tot atât de importantă pentru Asia ca Balcanii pentru 
Peninsula Balcanică şi Alpii pentru Europa. Ceea ce n-a sesizat 
Cantemir în aceste paralelisme pentru că depăşeau firul 
demonstraţiei sale istoriografice şi pentru că în afara Eurasiei 
şi puţin a nordului Africii nu cunoştea geografia lumii, a fost 
deplasarea denumirilor geografice de la est spre vest. Astfel, 
grecii antici numiseră Volga şi Donul Amazone, ţinutul dintre 
Baku şi Caspica Navahy ş.a. Cantemir foloseşte şi alte 
argumente decât cele de ordin geografic pentru a demonstra 
că punctele strategice ale lumii trebuie apărate de către 
creştinătate în defavoarea islamismului. Ceea ce trebuie însă 
să precizăm ca aparţinând concepţiei sale de geograf este că 
problema paralelismelor n-a fost tratată doar la nivel lingvistic, 
al toponimelor existente, ci pot fi decelate straturi mai adânci, 
o viziune oarecum geometrizantă a geografiei, pe care am 
remarcat-o în trecere şi în capitolul precedent. Cantemir judecă 
poziţiile-cheie ale lumii în funcţie de mările interioare - 
Caspica, Marea Neagră - mările exterioare - Baltica, Medite- 
rana - munţii care dau limita lumii înscrisă pe orbita conflictului 
(aşa cum îl percepea el) - Caucaz, Balcani, Alpi, cele două 
Porţi de Fier ale lumii: a Caucazului şi a Carpaţilor. Harta 
posibilă la care se raportează Cantemir este deci una a 
conflictului contemporan dintre Imperiul Otoman şi vecinii 



ECATERINA ŢARĂLUNGĂ 
194 

săi europeni în principal, asiatici apoi, deşi, în cazul acestora 
din urmă, e vorba şi de un conflict secundar, deoarece Rusia, 
putere creştină şi europeană, încerca să câştige un ascendent 
asupra lor. Statele lumii sunt, în accepţia lui Cantemir, fie 
idealuri politice şi culturale de atins - Anglia, Franţa, Olanda, 
Veneţia - fie centre de forţă, speranţe ale popoarelor - Imperiul 
Habsburgic, Rusia - fie, în sfârşit, închisoarea popoarelor Asiei 
şi Peninsulei Balcanice - Imperiul Otoman. în cadrul acestuia 
din urmă Cantemir percepe numeroase stratificări de populaţii 
şi civilizaţii, un amestec nearmonios şi gata să se desfacă în 
părţile componente la primele lovituri puternice şi bine ţintite. 
Obiecţia că Dimitrie Cantemir n-a analizat în Istoria Imperiului 
Otoman cauzele creşterii şi decăderii acestuia, rămâne destul 
de fragilă la o analiză de fond a lucrării, deoarece în structura 
ei cauzele sunt înglobate, le putem percepe şi astăzi, chiar 
dacă autorul nu le-a formulat explicit, el fiind de altminteri 
interesat să producă nu numai un cuantum de informaţie brută 
pentru coaliţiile antiotomane, cât instrumentarul necesar 
elaborării tacticii şi strategiei de luptă. Problema creşterii şi a 
descreşterii i se părea deci autorului evidentă pentru aceste 
coaliţii, probarea ei nu mai era necesară. O comparaţie între 
harta Europei la 1715 şi 1718, adică în perimetrul când a 
finalizat Cantemir Istoria Imperiului Otoman, ilustrează 
modificări substanţiale. Astfel, Polonia pierde culoarul de 
trecere spre Marea Baltică aflat între Brandenburg şi Prusia în 
favoarea Prusiei, pierde Galiţia în favoarea Austriei şi pierde o 
parte importantă a teritoriului nord-estic în favoarea Rusiei. 
Moldova pierde Hotinul, care e înglobat Galiţiei, iar Ţara 
Românească pierde Oltenia, care trece la austrieci. Savoia, 
Piemontul, Milano, Parma, statele Veneţiei, Moreea (care trece 
de la veneţieni la turci) în sudul Europei, Hanovra, Prusia, 
Brandenburgul, Suedia şi Danemarca în nord suferă şi ele 
modificări ale graniţelor. Această destabilizare politică este 
considerată de Cantemir momentul cel mai favorabil pentru 
ca Imperiul Otoman să fie determinat a păşi irevocabil pe calea 
descreşterii. Scrierea însăşi a Istoriei... în acel moment 
considerăm că poate constitui un argument în favoarea acestei 

idei, dat fiind caracterul său de pledoarie pro-europeană şi 
creştină. Că aşa au stat lucrurile o dovedeşte în chip cât se 
poate de limpede şi felul cum abordează chestiunea stratificării 
civilizaţiilor şi a populaţiilor marelui imperiu Otoman. 
Menţionăm în acest sens că Dimitrie Cantemir suprapune 
graniţele actualului imperiu peste acelea ale fostului imperiu 
persan, ale Greciei antice, ale sultanatului selgiukid din 
Iconium, apoi ale Imperiului Roman în general şi ale celui de 
Răsărit în special, având limpede în minte conturul geografic 
al tuturor, şi judecă ceea ce s-a perpetuat în formula de 
civilizaţie a cuceritorilor barbari: turcii oguzani. Această 
asimilare a vechilor civilizaţii a fost principala cauză a creşterii 
Imperiului Otoman. Deoarece el a folosit întreaga încărcătură 
de informaţie - culturală, militară, politică, economică etc. - 
moştenită în folosul doctrinei islamice, al avansului ei în lume. 
Faptul că, pentru atingerea acestui scop, Islamismul a siluit 
popoare, religii, state este principala cauză care a provocat, în 
timp, descreşterea imperiului. Vom cita doar unul din 
exemplele prezente în mai multe lucrări ale lui Cantemir şi pe 

care unghiul geografic al privirii sale îl scoate în evidenţă în 
chip mai pregnant: acela al circazienilor (populaţie caucaziană 
pe care o identificăm cu georgienii), supranumiţi „francezii 
Asiei“ pentru gustul lor rafinat, cei mai străluciţi profesori 
militari pentru hoardele tătare ale Asiei, folosiţi de turci în principal 
pentru a ţine sub control Egiptul, prin infiltrarea sclavilor 
circazieni în locul stăpânilor lor (aceştia şi nu fiii legitimi le 
moşteneau averile) . Masiva dislocare de populaţie - eveniment 
unic prin amploarea sa în cadrul Imperiului otoman - n-a dat 
totuşi rezultatele scontate. Armata otomană a ucis adesea zeci 
de mii de oameni în Egipt, în chip punitiv, pentru a pedepsi 
revoltele împotriva dominaţiei musulmane. Altoiul nu prinsese. 
Circazienii continuau să străbată marele imperiu purtând nu 
germenii unei viitoare armonii favorabilă stăpânilor lor, ci pe 
aceia ai flăcării care avea să-i ardă. Cantemir nu se poate să 
nu fi avut în minte exemplul lui Antim Ivireanul, contempo- 
ranul său, cel care a purtat cu sine, în ciuda sclaviei, sămânţa 
culturii umaniste şi creştine, deşi acest lucru i-a adus pieirea. 
In Istoria ieroglifică el apare sub denumirea exotică de Maimuţa 
de Libia. 

Problema deplasărilor de populaţii este una amplă în 
viziunea geografică a lui Cantemir. Ea merită atenţia noastră 
atât pentru că ilustrează o serie ce idei ale sale, cât şi pentru 
că ilustrează limite ale gândirii care erau ale geografiei timpului 
său. Ne vom opri în mod deosebit la cuceririle romane în timpul 
cărora s-a format poporul român şi la perioada marilor migraţii, 
care încep în ultima parte a istoriei romane şi continuă până 
la expansiunea spre Europa a turcilor oguzani, consideraţi de 
Cantemir ultimul mare popor migrator. Din punct de vedere 
geografic extinderea spre est a Imperiului Roman e înţeleasă 
de Cantemir ca o cucerire progresivă a punctelor strategice 
ale Eurasiei, întărite apoi. Importanţa Imperiului Roman ca 
reper istoriografie şi geografic fundamental e recunoscută, 
după Cantemir, de turcii înşişi, care folosesc cuvântul „Rum“ 
(Roma) spre a desemna Europa (accepţia geografică), toate 
provinciile de la apus de Erzerum (accepţia vechilor istorici 
otomani), partea Europei supusă Imperiului Otoman (accepţia 



DIMITRIE CANTEMIR 


197 

istoricilor lor mai noi), Grecia fără Peloponez (ca leagăn al 
Romei), Grecia cu Peloponez cu tot. O urmă a vechii Rome pe 
teritoriul Daciei este Valul lui Traian, figurat cu roşu pe harta 
Moldovei desenată de Cantemir. Felul cum se referă el la 
deplasările de populaţii aminteşte vag de concepţia sa în 
legătură cu filosofia istoriei din Monarchiarum Phisica 
Examinatio: e vorba fie de colonizări, adică deplasări de la 
centru spre exterior, fie de absorbţii spre centru ale vârfurilor 
valorice aparţinând diverselor populaţii cucerite. Astfel, 
poporul român s-a format prin colonizarea Daciei de către 
romani, dar Roma însăşi a beneficiat de împăraţi de origine 
dacică, precum acel Maximin Dacul citat cu mândrie în Hronic. 
Această mişcare masivă de la vest spre est (cuceririle romane) 
a fost urmată de una contrară: refluxul marilor migraţii al 
căror centru de iradiere a fost Asia. Din punct de vedere geog- 
rafic Sciţia, teritoriu vast şi imprecis, în care Geţia era cuprinsă 
(tot astfel cum Dacia era cuprinsă în Geţia), a fost ultima 
barieră în calea romanilor, aşezată spre est şi spre nord. Dincolo 
de ea Cantemir nu mai percepe nimic. Are idee de India, care 
a trimis populaţii peninsulei arabice (yemeniţii) şi Europei 
(ţiganii), de China. Nu ştie însă nimic despre ceea ce depăşea 
spre nord şi est limitele Sciţiei. între hotarele ei neclar 
delimitate situează Cantemir leagănul originar al tătarilor, 
denumire generică pentru toate popoarele migratoare , 1 spre 
deosebire de tătarii fixaţi în Bugeac ori în ţările baltice, la 
care se referă specificând zona lor de locuire. Deplasarea spre 
vest a popoarelor migratoare - goţii cu ramurile lor, ostrogoţii 
şi vizigoţii - vandalii, hunii, cumanii, tătarii propriu-zişi, slavii 
de nord şi cei de sud (sclavonii) - a avut loc în perioada formării 
poporului român pe teritoriul Daciei şi la puţină vreme după 
asta. Toate aceste valuri fie au rămas puţin în Dacia, fie, cel 
mai adesea (Cantemir avea viziunea istoricului care întreprinde 
cercetarea cu scopul de a proba latinitatea şi continuitatea 
poporului român) au ocolit-o pe la nord sau pe la sud. Puterea 
de sugestie vizuală a Hronicului, ca şi a Descrierii Moldovei ori 
Istoriei Imperiului Otoman sunt semnul că, în cursul elaborării 
lor, Cantemir a lucrat privind hărţi ale epocii, ori, cel puţin, 

având clare în minte configuraţiile geografiei politice, istorice 
şi fizice ale Eurasiei. In trecere fie spus, faptul că privea hărţile 
atunci când lucra poate fi probat în amănunt într-un caz 
edificator pentru biografia autorului; acela al bătăliei de la 
Zenta din 1697, dintre Mustafa al Il-lea şi Eugeniu de Savoia, 
bătălie la care Cantemir a participat în calitate de supus al 
Imperiului otoman. El o descrie în Istoria Imperiului Otoman 
vorbind despre cursul Tisei, dispunerea celor două armate, 
marile căi de acces (spre Seghedin şi Petrovaradin), erorile 
tactice ale turcilor. Harta posibilă a bătăliei în viziunea cante- 
miriană este surprinzător de asemănătoare cu aceea a lui J. J. 
Hellert din Istoria lui Hammer, alcătuită cu un secol mai târziu, 
în ceea ce priveşte „monstruoasa" migraţie a turcilor, ultimul 
val migrator trimis de Asia Europei, nu este locul să repetăm 
aici accentele puse de Cantemir în Istoria Imperiului Otoman. 
Ceea ce se cuvine remarcat în plus, în legătură cu stadiul gândirii 
sale geografice, este faptul că relatează, cu prilejul domniei 
fiecărui sultan, cum au fost şi care au devenit limitele Imperiului. 
Aceşti parametri teritoriali sunt măsura ultimă a fiecărei 
domnii, fapt care se află în consens cu determinismul politic 
al istoriografiei cantemiriene. în plus, trebuie iarăşi să remar- 
căm, atât când e vorba de turci, cât şi de celelalte migraţii, ca 
şi de concepţia geografică în ansamblul său, faptul că Dimitrie 
Cantemir nu porneşte de la cosmogonii, aşa cum se obişnuia 
în istoriografia şi geografia vremii. O tendinţă raţionalistă, 
ştiinţifică îl face să încerce a exprima în parametri exacţi, logici 
şi adevăraţi, universul disciplinei. Biblia însăşi e percepută ca 
o transpunere neclară a unor fapte istorice. Despărţirea 
geografiei de cosmogonie e netă. Cantemir judecă la scară 
planetară, unitatea maximă de măsură fiind continentul. El 
cunoaşte patru continente (Europa, Asia, Africa, America), dar 
figurează pe hărţile sau desenele sale sub forma unor personaje 
feminine, în buna tradiţie a clasicilor, doar primele trei din 
acestea. Centrul atenţiei îl ocupă Eurasia, cucerită în bună 
parte de otomani. El ţine să ofere cititorilor echivalenţele între 
linia naturală de delimitare a continentelor aşa cum o 
percepeau romanii, apoi bizantinii şi în sfârşit turcii (cele cinci 

accepţii ale cuvântului Rum menţionate mai sus) şi popoarele 
europene contemporane. De asemenea, în ce priveşte aceste 
două continente, ţine să indice punctele cele mai importante 
unde trebuiau aplicate corecţii naturii: un canal Volga-Don şi 
un canal Mediterana-Marea Roşie. Primul servea trecerii flotei 
din Marea Neagră în Marea Caspică, al doilea controlului 
asupra peninsulei arabice. Ambele obiective au fost iniţiate de 
sultanii turci, dar duse la bun sfârşit cu mult mai târziu, în 
vremuri mai apropiate de noi, pe care nici Cantemir nu le-a 
apucat. Această viziune strategică asupra Imperiului Otoman 
suprapusă peste concepţia geografică a lui Cantemir trebuie 
remarcată şi în cazul textelor referitoare la zidul caucazian şi 
zona Derbent. Ambele obiective apărau poarta naturală de 
trecere între sudul şi nordul continentului, punct fierbinte al 
Asiei încă de pe vremea lui Alexandru cel Mare, deoarece 
permitea controlul sudului asupra nordului sau invers, după 
cum se defineau raporturile de forţe. Exprimarea acestui avans 
al gândirii geografice a lui Cantemir în raport cu geografia 

timpului său, determinat de faptul că scopul ei ultim era politic, 
ca şi în cazul istoriografiei, trebuie amendată prin formularea 
carenţelor pe care i le-a impus acest scop. Astfel, preocupat să 
pună în ecuaţie lumea din unghiul relaţiei între problema 
otomană şi cea românească, Dimitrie Cantemir ignoră cu 
desăvârşire existenţa unor determinisme care acţionau la scară 
planetară. Constituirea marilor imperii coloniale, ca şi 
misionarismul creştin, mai ales de tip catolic, care cucerise 
Americile, o bună parte a Africii şi Indochinei, încercuind 
practic islamismul, încă de la sfârşitul secolului al XVI-lea, sunt 
factori neluaţi în seamă de Cantemir în analizele sale. Ei 
depăşesc, evident, stricta exprimare geografică. Dar este 
neîndoielnic că o cunoaştere a hărţii planetei sub aceste aspecte 
ar fi modificat substanţial optica lui Cantemir în legătură cu 
raporturile de forţe dintre puterile europene şi turci, dintre 
islamism şi creştinătate. In absenţa unei judecăţi exacte asupra 
acestor raporturi care implicau înţelegerea vitezei reale de 
desfăşurare a proceselor, ca şi a orientării lor, nu este deloc 
hazardat să afirmăm că opţiunea politică însăşi a lui Dimitrie 
Cantemir a avut de suferit şi era inevitabil ca ea să-l ducă la 
eşecul din 1711. 

Câteva concluzii parţiale putem trage totuşi în legătură cu 
concepţia de geograf a lui Cantemir aşa cum se structurează 
pe baza reperelor scrise. Autorul este interesat în primul rând 
de geografia politică. Eventualele hărţi istorice ori fizice sunt 
subordonate acestui sens politic. In plus, geografia e înţeleasă 
ca oferind o serie de argumente istoriografice. Astfel, graniţele 
Imperiului Roman, ale Sarmaţiei, Iliriei, Geţiei, Daciei, Sciţiei 
sunt argumente în favoarea restabilirii de către contemporani 
a unui echilibru politic pierdut prin extinderea Imperiului Otoman. 
De antîquis et hodiernis Moldaviae nominibus avansează cel 
mai mult în această direcţie, formulînd chiar ipoteza dreptului 
Moldovei, a tuturor românilor, alături de celelalte popoare 
romanice, de a se elibera de otomani în virtutea apartenenţei 
Daciei la Imperiul Roman. Bazinul Mediteranei, cu arhipe- 
lagurile sale, ca şi Grecia, Italia, Spania şi Epirurile, Scandinavia 
şi Panonia, Podolia leşească sunt mărturii ale rezistenţei creştine 

(şi deci europene) în faţa islamismului (adică a Orientului). Acestei 
rezistenţe trebuie să i se alăture, ne sugerează Cantemir prin 
întregul său demers, pilda unor popoare asiatice: persanii, 
arabii, circazienii. Sunt menţionate Abazia, Mingrelia, Georgia, 
India, China în acelaşi vast context al necesităţii de a limita 
tendinţele expansioniste ale turcilor. întregul demers cante- 
mirian e canalizat în acest sens, de la echivalenţele toponimice 
(el produce pentru europeni o serie de corecţii de localizare şi 
de numire) la stabilirea echilibrelor continentale după marile 
puncte strategice şi la determinarea circulaţiei pe axa vest-est 
şi invers, a colonizării romane şi apoi a marilor migraţii. în ce 
priveşte aspectul geografiei politice propriu-zise, în accepţie 
cantemiriană, ea poate fi rezumată prin limite şi conţinut. 
Limitele, menţionate şi mai sus, o separă de cosmogoniile 
vechilor geografi medievali dar şi de ştiinţa mai nouă a 
Apusului, unde se pregăteau atlasele planetare. în deceniul al 
IV-lea al secolului al XVII-lea Ludovic al XIV-lea al Franţei 
trimite geografi spre ecuator şi spre polul nord pentru a efectua 
cele mai exacte măsurători. Cât despre manuscrisul episcopului 
Dionisie al Buzăului 2 , compendiu pe teme geografice al mai 
multor lucrări antice, Biblia şi altele neidentificate, copiate 
fragmentar între anii 1 693 -1703 sub titlul generic Poveste a 
ţărilor câte-s în pământul Asiei, prima lucrare de geografie 
cunoscută la noi (în stadiul actual al cercetării) ea este cu 
mult în urma standardului atins la 1700 de harta Ţării 
Româneşti a stolnicului Constantin Cantacuzino şi, evident, 
foarte departe de concepţia ştiinţifică a lui Cantemir. Lucrarea 
episcopului începe cu o cosmografie de la Facerea lumii. 
Denumirile geografice se află într-un stadiu imprecis: „apă 
lâncezeală" pentru mlaştină, „Buriciul cerului" pentru Steaua 
polară, „udăciune" pentru precipitaţii atmosferice ş.a. Denu- 
mirea ţărilor Eurasiei e în general corectă, deşi sunt puse alături 
denumiri vechi şi noi (Chaldeea, Egipt dar şi Misr, Ircania, 
apoi Ispania etc.). Aceeaşi situaţie în privinţa localităţilor: 
Babilon, Calicut, Moscu, Ninivi, Persipoli, Ţarigrad. Toate 
aceste fapte indică sursele folosite de autor, fără nici un efort 
de clarificare din partea sa. în schimb, manuscrisul geografic 

al lui Dionisie al Buzăului indică mări şi oceane la care Cantemir 
nu s-a referit: Marea Roşie, Marea Persească (Golful Persic), 
oceanul Eon, Stiricos (? !), ca şi o concepţie geocentrică asupra 
universului. In plus, consideraţii despre cele patru elemente 
primordiale - apa, aerul, pământul şi focul indică surse ale 
filosofiei antice greceşti. Cam acesta era deci stadiul geografiei 
româneşti în vremea lui Cantemir. Abia spre sfârşitul secolului 
al XVIII-lea se fac tentative ştiinţifice. In comparaţie cu acestea 
din urmă, Cantemir a fost un precursor. Fără îndoială numai 
necunoaşterii lucrărilor sale, al plafonului înalt atins de concep- 
ţia sa geografică i se datorează faptul că la 1795 episcopul 
Amfilohie mai scria un manual de geografie cu întrebări şi 
răspunsuri asemenea Catehismului. In această situaţie nici nu 
se punea măcar problema distincţiei între chestiunile de ordin 
politic, istoric ori fizic în cadrul geografiei. Conţinutul geogra- 
fiei politice cantemiriene aminteşte marile blocuri problematice 
ale istoriografiei sale, cu adăugiri care ţin de concepţia 
filosofică mai generală. Astfel, credinţa că raportarea la limbaj 
este un argument ultim rămâne vizibilă şi în concepţia geog- 
rafică. De asemenea, teoria despre evoluţia strălucirii imperiilor 
de la sud spre nord îşi trimite antenele şi în zona geografiei 
cantemiriene, modificând conturul real al faptelor după acela 
volitiv al aspiraţiilor. De aceea, peste observaţia de mare 
profunzime a mişcărilor de populaţii de la vest la est şi apoi 
invers, în perimetrul celor şaptesprezece secole care intră în 
vizorul lui, Cantemir aşterne vălul imprecis al opţiunilor sale 
politice, care-1 face să-şi orienteze consideraţiile după mişcările 
(necunoscute în dimensiunea lor reală) Imperiului Habsburgic 
şi ale Rusiei, dincolo de care proiectează, în termeni de 
asemenea în bună măsură idealizaţi, o cale de acces a Moldovei 
(şi a fostei Dacii în general) la luminile marii rampe europene. 
Cantemir visa să acrediteze şansa istorică a poporului român 
ca stea de primă mărime a Balcanilor, iar concepţia geografică 
menţine, în substrat, această orientare a istoriografiei şi a 
politicii sale. 

Hărţile pe care le-a lucrat Cantemir vizează aceleaşi direcţii 
principale ca şi preocupările teoretice în domeniul geografiei: 

problema otomană şi cea românească. Se păstrează o hartă a 
Constantinopolului, hărţi ale zonei Caucazului, zonă de lupte 
pentru Rusia, şi harta Moldovei, prima alcătuită de un român. 
Harta Constantinopolului, bazată, pe alte hărţi ale epocii, dar 
îmbogăţită cu informaţia inegalabilă culeasă de Cantemir în 
cei douăzeci de ani (el spune douăzeci şi doi de ani) cât a stat 
la Constantinopol a fost gravată de Zubov 3 pentru ediţia rusă 
a Istoriei Imperiului Otoman (apărută mult mai târziu) şi 
needitată niciodată, 4 fiind practic necunoscută. Gravorul o 
executase din timpul vieţii autorului. Antioh Cantemir a avut 
probabil cu sine un exemplar pe care l-a predat editorului 
englez odată cu originalul manuscris al Istoriei Imperiului 
Otoman. Ediţia engleză a renunţat la unul din cele două desene 
marginale ale hărţii. Deoarece n-am găsit în arhivele lui 
Tocilescu decât corespondenţa în legătură cu intenţia de a copia 
harta lui Zubov, ne vom referi în cele ce urmează la această 
versiune 5 existentă la Biblioteca Acad. de Şt. din Leningrad. 
In comparaţie cu aceea a lui J. J. Hellert, alcătuită pentru Istoria 
lui Hammer şi referitoare la căderea Bizanţului, harta lui Cante- 
mir este incomparabil mai bogată. Hellert indică aproximativ 
60 de repere în comparaţie cu cele peste 160 ale lui Cantemir. 
In plus, harta lui Cantemir nu este aceea a unui moment istoric 
închis, ci a unei speranţe de viitor. Ca urmare el indică o serie 
de puncte strategice, sensul curenţilor marini pe Bosfor, 
delimitează cu o linie punctată apele mici de cele adânci, indică 
zonele care trebuie ocolite din pricina vestigiilor romane, ba 
chiar şi zonele mai depărtate aflate spre Pontul Euxin ori spre 
Asia, zone unde sunt figurate pâlcurile de pomi, apele, 
drumurile, curbele de nivel (sau mai exact diferenţele de nivel, 
prin haşuri diferite) . întâlnim din nou echivalarea toponimelor, 
a reperelor culturale. O comparaţie a hărţilor Cantemir-Hellert 
indică în modul cel mai clar avantajele celei dintâi fie şi dacă 
ne limităm la informaţia pe care-o oferă în legătură cu vechiul 
Bizanţ. Astfel, deşi e vorba de dispunerea armatelor în jurul 
Bizanţului şi în interiorul său, Hellert nu indică nici o denumire 
a locurilor respective, în comparaţie cu Cantemir care 
pomeneşte numeroase sate din jurul oraşului - Airvas, Litroce, 

Cara Mustafa Paşa, Calfa Chou, Balta Liman ş.a., sate care 
atestă un alt moment decât cel al luării Bizanţului. Cantemir 
considera că este mai curând momentul recuceririi Bizanţului 
de către europeni şi destinase harta acestui scop. Funcţio- 
nalitatea hărţii în acest sens e limpede. Astfel, el indică palatele 
şi grădinile sultanului şi ale haremului său, locul unde era 
pregătit urmaşul la tron, alte locuri de antrenament militar, 
moschei unde mergeau sultanul şi familia sa, locuri de 
înmormântare. Alături de toate aceste repere aflate în afara 
oraşului sunt indicate multe altele, care ţin de permanenţa 
creştină a zonei. Astfel, alături de Tekke (reperul 62), mănăstire 
de dervişi aparţinând unei secte despre care Cantemir vorbeşte 
pe larg în Sistemul religiei muhammedane, este indicată biserica 
grecească Sf. Dumitru (reperul 61); alături de moscheea lui 
Ibrahim Han (reperul 65) e indicat cimitirul creştin (reperul 
66); alături de palatul Hisar (reperul 86) sunt indicate biserica 
Sf. Nicolae (nr. 87) şi mănăstirea Mavromolas (nr. 88); în 
apropierea palatului lui Cantemir e indicată grădina sultanului 
şi mănăstirea Stavro etc. In ce priveşte capitala propriu-zisă, 
Cantemir indică toate căile de acces spre interior, „porţile" 
cetăţii în număr de nouăsprezece, aflate spre Marmara, ca şi 
pe ambele maluri ale golfului Cheraton, exact ca şi harta lui 
Hellert. Spre deosebire de acesta însă, care fixează în interiorul 
oraşului doar treisprezece repere greco-bizantine, dintre care 
pentru şase aflăm şi echivalenţele turceşti, Cantemir notează 
principalele cartiere, ca şi obiectivele mai de seamă ale 
fiecăruia, de ordin militar, cultural, religios, istoric (în număr 
de 37). In plus, precizia informaţiei oferite de Cantemir este 
net superioară chiar celei cuprinse în harta Constantinopolului 
contemporan a lui Hellert, nu prin bogăţia reperelor, cât prin 
scopul strategic. Astfel, Cantemir indică seraiul (reperul 1) ca 
diferit de Serai Burney, fostul Acropolis bizantin (reperul 130), 
deşi aflate în apropiere unul de celălalt. Harta lui Cantemir 
nu mai indică obiectivele dispărute între timp, de la luarea 
Bizanţului, cum ar fi palatul lui Iulian şi palatul Psamatia, deşi 
indică poarta Samatia. Oricum, un fapt e cert: Cantemir 
menţionează geamii, pieţe, palate, vechi bazilici, cazărmile şi 

pulberăria, închisorile, zidul de apărare al cetăţii. Echivalările 
terminologice merg în sensul depistării substratului bizantin 
în actualitatea otomană (în timp ce Hellert era interesat de 
devenirea inversă). Astfel, în timp ce Hellert notează „Hipodro- 
mul (azi Aitmeidan)“, Cantemir spune „Eski Serai (palatul 
Omphalos); geamia Sultan Muhamet (fost Sf. Apostoli); geamia 
Aya (fost Sf. Anastasius)“ etc. Exact ca şi în harta Moldovei, 
care poartă marca subiectivităţii autorului prin aceea că 
Stănileşti şi Valul lui Traian sunt indicate cu roşu, şi această 
hartă a Constantinopolului poartă un semn distinctiv. La nr. 
100 (harta având 162 de repere), aflat în imediata apropiere 
a palatului său de pe Bosfor, citim: „apă bună de scăldat 
primăvara." Dimensiunea de hartă strategică a planului lui 
Cantemir, accentuată de autor pe toate căile, o situează în 
activitatea autorului în imediata vecinătate atât a Istoriei Impe- 
riului Otoman, cât şi a Sistemului religiei muhammedane, ca o 
completare necesară a acestora. In sfârşit, această orientare a 
hărţii Constantinopolului reiese până şi din faptul că toate 
clădirile care figurează satele ori obiective din interiorul 
oraşului sunt luminate dinspre apus. Desenul este foarte îngrijit, 
valurile mării sunt indicate prin volute dese, 6 umbrele clădirilor 
prin haşuri foarte fine, ca şi în desenul simbolic din Istoria 
Ieroglifică, desen unde „cetatea Epithymiei" e figurată ca un 
vas cu vâsle plutind în mijlocul golfului Cheraton. 

Cea de-a doua hartă la care ne vom referi este harta 
Moldovei. îndemnul imediat pentru realizarea ei trebuie să fi 
fost harta Ţării Româneşti publicată în 1700 la Veneţia de către 
stolnicul Cantacuzino în limba greacă şi dedicată lui 
Brâncoveanu 7 . Replica n-a fost totuşi imediată din pricina 
avatarurilor politice ale autorului. Faptul însă că harta 
Moldovei alcătuită de Cantemir conţine în jur de 800 de 
toponime, ca şi cursuri de râuri afluente de ordinul trei sau 
patru, destul de exact măsurate, pledează pentru ideea că cel 
puţin materialul brut în vederea alcătuirii hărţii îl avea din 
ţară, deci dinainte de 1 71 1, şi-l va fi dus cu sine în exil. George 
Vâlsan presupune că au fost folosite ca sursă de documentare 
cărţile de hotărnicie, iar măsurarea distanţelor s-a făcut în ore 

(măsură turcească) echivalate cu milele italiene, ceea ce 
presupunea trimiterea unor oameni care să parcurgă distanţele. 
Acest lucru e de presupus deoarece harta e mai dilatată în 
zona de munte, unde se mergea mai greu. Vâlsan mai consideră 
că harta a fost alcătuită înainte de Descrierea Moldovei, iar 
textul este scris cu harta în faţă. 8 De altfel, deşi primul care a 
descoperit referiri la această hartă, într-un memoriu al geog- 
rafului francez D’Anville, a fost V A. Urechia, de găsit a găsit-o 
chiar George Vâlsan. El face o serie de observaţii de specialitate 
ce ne dau măsura calităţilor de geograf ale lui Dimitrie 
Cantemir, ca şi pe aceea a erorilor sale. In comparaţie cu harta 
precedentă a Moldovei, datorată lui Sanson d’Abeville, 
Cantemir corectează vărsarea Prutului lângă Călmăţui şi a 
Şiretului lângă Ialomiţa; situarea Galaţiului în dreptul Măcinului 
şi a Brăilei; o serie de toponime greşit transcrise din pricina 
necunoaşterii limbii române. Astfel, comparând harta lui N. 
Sanson d’Abeville de la 1655 aflată, alături de altele, în 
Monumenta cartographica Moldaviae Valachiae et Transilvaniae 
de D. Dem. Dimancesco, 1933, 9 sub titlul generic Etats de 
VEmpire des Turques en Europe et Pays circumvoisins entre 
lesquels sont Hongrie, Transilvanie, Valaquie et Moldavie, Fetite 
Tartare, cu aceea a Moldovei executată de Cantemir şi publicată 
în Olanda, în 1737, 10 sesizăm diferenţe de genul: Kilianowa, 
Moncastron, Czizora, Falxiu, Galacz, lasy, Vasluy, Pudna, 
Brailon, Herlow, Soczawa, Aczud etc. la d’Abeville şi Falciu, 
lassi, Putna, Brăila, Kilia, Czetate Alba (olim Moncastron), 
Stephanesti, Husz, Bacovii (la genitiv) în harta lui Cantemir, 
scrisă în latină. Harta sa oferă incomparabil mai multă 
informaţie decât a lui d’Abeville. Astfel, faţă de cele şase râuri 
menţionate de francez, autorul român prezintă o reţea 
hidrografică de aproximativ 160 de râuri, toate bine plasate 
în teritoriu. Erorile sale provin din modul defectuos de 
efectuare a măsurătorilor, nu din neştiinţa cartografierii. In 
Descrierea Moldovei se precizează că ţara se întinde între 44° 
54°’-48 51’latitudine nordică şi 45° 39'-53°22' longitudine 
estică, iar cititorul e trimis la hartă, unde întâlnim aceste 
modificări: 46° 52-52° 45' (de la Ferro) longitudine, ceea ce 

înseamnă o reducere cam de un grad şi jumătate, în jur de 
100 de kilometri (faţă de cei 700 de km pe care-i avea Moldova 
în lăţime după coordonatele din Descrierea Moldovei .) Intuiţia 
lui Cantemir fie şi la măsurătoarea în paşi (echivalaţi cu milele 
italiene) a fost remarcabilă deşi în comparaţie cu hărţile 
moderne eroarea rămâne considerabilă, longitudinea reală, 
de la Ferro, fiind 42° 22-48° 10', adică 450 km. Cu toate că 
autorul nu consideră necesar să modifice latitudinea de pe 
hartă în comparaţie cu cea menţionată în Descrierea Moldovei , 
totuşi, faţă de hărţile moderne, ea e mai mare cam cu 40 km 
spre sud şi cu 20 km spre nord. Judecând după sistemul de 
coordonate dat de Cantemir, Moldova este greşit plasată pe 
glob, fiind mult împinsă spre est (cam cu 4°), adică dincolo de 
Nistru. Cantemir n-a efectuat însă măsurători astronomice. El 
a preluat doar greşelile geografiei epocii, greşeli care apar în 
toate hărţile secolului al XVIII-lea. Lăsăm deoparte desenul 
simbolic din stânga jos pentru a-1 trata într-un capitol separat, 
alături de alte desene cantemiriene, şi ne vom referi la 
problemele de conţinut ale hărţii. Ele cuprind chestiunile privi- 
toare la proporţia judeţelor (districti) unele faţă de celelalte 
şi informaţia în legătură cu fiecare din ele, la orientarea 
subtextuală care poate fi distinsă din prezentarea informaţiei 
şi desen, la tehnica desenului. Pentru aceste aspecte de conţinut 
vom compara harta reală găsită de Vâlsan cu cea publicată de 
Biisching ca anexă a versiunii din 1770 a Descrierii Moldovei şi 
indicată a fi harta lui Cantemir. Informaţii mai recente au 
stabilit că harta Biisching din ediţia germană a lucrării a fost 
alcătuită după aceea a lui August Gotlob Boehm, Niirenberg, 
1765 (nu se ştie anul ridicării ei), dar şi pe baza informaţiei 
provenită din harta (sau textul) lui Cantemir. Deoarece însă 
corecţiile aparţin unui necunoscător al locurilor şi al limbii, 
ele perpetuează erori însemnate, ceea ce a continuat să 
producă în ochii europenilor o imagine falsă asupra Moldovei. 
Astfel, harta Biishing arată Basarabia de două ori mai lată 
decât teritoriul dintre Carpaţi şi Prut, în timp ce Cantemir 
fixează proporţiile mult mai aproape de realitate. In plus, harta 
Biisching menţionează în ţinutul Hotin un adevărat lanţ de 

munţi şi în Basarabia un altul, pe linia Valului lui Traian, ceea 
ce, evident, Cantemir nu face. Ba chiar, în textul Descrierii... 
ţine să precizeze că „Basarabia e toată şeasă“. N-avem cum şti 
astăzi dacă Dimitrie Cantemir nu cunoştea în vreun fel 
legendele care începuseră să se ţeasă în Europa încă din vremea 
sa despre campania de la Prut din 1711. Foşti martori oculari, 
ori falşi martori, produc versiuni adesea fanteziste, rezultate 
fie dintr-o cunoaştere cu totul limitată a campaniei, fie bazată 
doar pe ceea ce auziseră întâmplător. Exemplificăm aici, în 
legătură cu erorile hărţii Biisching, prin mărturia lui Moreau 
de Brasey, care a trăit probabil între 1663-1723 11 , autor incert 
chiar şi prin biografie, nu doar prin fantezia memoriilor de 
fost combatant în campania din 1711 în armata rusă. El 
vorbeşte de luptele de pe „înălţimile 11 Nistrului, în apropiere 
de Soroca. O serie de alte asemenea mărturii trebuie să fi 
concurat la alcătuirea hărţii lui Boehm. Cantemir, care a avut 
ca model posibil al Descrierii Moldovei lucrarea lui Del Chiaro 
despre Ţara Românească, era probabil la curent şi cu unele 
prezentări denaturate ale Moldovei, iar harta şi lucrarea sunt 
încercări de replică. Ne referim în principal la un text ca acela 
al lui Erasmus Heinrich Schneider von Weismantel (1688-1749), 
german care a luptat în armata lui Carol al XH-lea al Suediei 
publicând în 1714 la Stokholm jurnalul campaniei din 1711, 
ca şi o descriere a Moldovei cuprinzând comentariul asupra 
originii numelui ei, asupra bogăţiilor naturale, modului de 
guvernare, împărţirii teritorial-administrative, limbii, boierimii, 
comerţului, obiceiurilor şi religiei, portului şi educaţiei. O 
comparaţie a celor două texte - al lui Cantemir (1716) şi 
Weismantel (1714) 12 ar scoate la iveală date importante în 
legătură cu sensul actual al scrierilor umanistului român, cu 
vocaţia politică aflată în substratul lor. Revenind la chestiunile 
de geografie, trebuie să spunem că atât în comparaţie cu harta 
Biisching, cât şi cu memoriile ori jurnalele diverşilor călători, 
harta lui Cantemir are o superioritate netă în ce priveşte 
prezentarea ţinuturilor (Ţara de Sus, Ţara de Jos, Basarabia) 
ca şi a judeţelor. Cantemir menţionează 24 de judeţe, inclusiv 
Benderul (care atunci era turcesc), indicând diferit localităţile 

urbane şi pe cele rurale. Astfel, judeţul Lăpuşna de pildă avea 
40 de localităţi, din care doar două centre urbane: Lăpuşna şi 
Chişinău, în timp ce judeţul Suceava avea 76 de localităţi, din 
care patru centre urbane: Suceava, Câmpulung, Rădăuţi, Şiret, 
în totalitate, Moldova avea 41 de centre urbane indicate pe 
hartă, dintr-un total de 714 localităţi. Era o exactitate pe care 
n-o atingea nici o altă hartă a Moldovei executată de vreun 
autor străin 13 . Harta Biisching încearcă să preia o parte din 
această informaţie, ceea ce se vede în special după transcrierea 
toponimelor, care foloseşte regulile imprecise ale lui Cantemir: 
â ş y, i, a; ţ ş c, cz, tz, z, sz; ş ş ch, sch, ss, sz, s etc. 

în sfârşit, ultimul grup de hărţi executat de Cantemir - 
unele în acuarelă, altele doar schiţate, se referă la zona 
Caucazului. Redusă la scară şi simplificată o parte din harta 
zidului caucazian a fost publicată de T. S. Bayer în anexa lucrării 
De muro Caucaseo. Harta în întregime a fost publicată de Vâlsan 
în 1926 în „Lucrările Institutului de geografie a Universităţii 
din Cluj“. Gr. Tocilescu a completat această informaţie 
geografică publicând, în ediţia de Opere a Societăţii Academice, 
în cuprinsul ansamblului numit Collectanea orientalia (Colecţia 
orientală) schiţele de lucru (hărţi, detalii arheologice, inscrip- 
ţii) ale lui Cantemir în legătură cu zidul caucazian. Apoi George 
Vâlsan a descoperit la Bibliotheque Naţionale de Paris o vedere 
panoramică a Caucazului, văzut de pe mare, din dreptul 
Derbentului, pe care o identifică a fi executată de Cantemir 14 . 
Pe lângă aceste hărţi a fost descoperită, în Arhivele Bibliotecii 
Academiei de Ştiinţe din Leningrad, de către Paul Cernovo- 
deanu, o hartă panoramică a zidului caucazian schiţată de 
Dimitrie Cantemir în acuarelă. E vorba de o hartă rămasă cvasi- 
necunoscută. Pe dosul ei probabil Delisle (deoarece făcea parte 
din grupul de hărţi care au fost văzute de el) a scris cu creionul: 
„Mur aupres du Derbent par Prince Cantemir”. 15 Vom discuta 
acest ansamblu de hărţi în funcţie de stadiul actual al cunoaş- 
terii şi interpretării lor. Din paginile jurnalului cantemirian 
care ne-au parvenit aflăm că autorul s-a dus în munţi atât în 
apropiere de Derbent, cât şi de Tarku. Rezultă, după informaţia 
deţinută de Delisle, că în afara hărţilor executate în împreju- 

rimile acestor oraşe, a mai lucrat o panoramă a Caucazului 
văzut de pe mare. Vâlsan a găsit între hârtiile lui Delisle şi o 
schiţă de plan a lui Cantemir pentru o lucrare cu privire la 
popoarele orientale din perimetrul Baku-Iveria. Autorul avea 
de gând să se refere la râuri, Marea Caspică, vârfuri muntoase, 
climă, cu detalieri în ce priveşte Derbentul. Aceste indicii ne 
fac să ne gândim la cele două texte publicate de Tocilescu sub 
numele Collectanea orientalia. 

Spre deosebire de harta Constantinopolului şi a Moldovei, 
care au fost finalizate de autor, acest ansamblu prezintă pe de 
o parte avantajul de a ne înfăţişa acţiunea de geograf a lui 
Cantemir „în act“, procesul ridicării hărţilor, dar şi dezavantajul 
de a nu fi fost niciodată discutată ca o problemă cantemiriană 
unitară prin scopul şi perspectivele sale. In plus, există posibi- 
litatea ca timpul să rezerve noi surprize în legătură cu ceea ce 
ştim despre activitatea lui Cantemir în expediţia caucaziană. 
Prin confruntare cu textele care se referă la aceleaşi locuri 16 , 
fragmentul de jurnal cantemirian rămas în traducerea lui 
Bantîş-Kamenski şi De muro Caucaseo, ca şi comparând hărţile 
atribuite lui Cantemir între ele, vom încerca, în cele ce urmează, 
să oferim cititorului o imagine cât mai exactă asupra 
întreprinderii lui Cantemir. Primele două din textele menţio- 
nate mai sus oferă informaţii pe care schiţele de hărţi publicate 
până acum nu le reiau: despre istoria zonei şi despre împărţirea 
teritorial-administrativă, despre localităţile urbane - mai ales 
Derbent cu porţile de intrare în cetate - bazinul hidrografic al 
zonei şi munţii ca fortificaţii naturale. Textul lui Bayer vorbeşte 
despre zidul caucazian ca principala fortificaţie executată de 
mâna omului. Fragmentul de jurnal se referă la măsurători 
geografice (executate probabil de marinari, nu de Cantemir 
însuşi) care delimitează în funcţie de latitudine şi longitudine 
câmpul operaţional al expediţiei, la drumurile lui Cantemir în 
munţi împreună cu inginerii, când probabil a executat nu 
numai schiţele de monumente şi alte vestigii arhitectonice, 
schiţa zidului caucazian, ci a şi stabilit amplasarea lor geog- 
rafică în teritoriu. Trebuie să presupunem că au existat cel 
puţin două faze ale muncii de geograf a lui Cantemir în tot 

acest interval: prima când a realizat, de pe navă ori mergând 
la faţa locului, primele schiţe - vederea panoramică a munţilor 
cu localizarea oraşelor Tarku şi Derbent, apoi detalii de 
localizare a Derbentului faţă de împrejurimi (turnul părăsit 
din munţi), înfăţişarea oraşului (porţile cetăţii, templul lui 
Muhammed) faţă de râul Vezy şi munţii prin care-şi săpa acesta 
calea spre marea Caspică. Turnul părăsit din munţi, despre 
care jurnalul cantemirian atestă că autorul său a dormit acolo 
o noapte, este considerat un important punct de observare, 
drept care i se fixează amplasarea după coordonate geografice 
(defileu, râul Vezy, vârfurile muntoase din jur, platoul înalt pe 
care se afla, alte resturi ale zidului caucazian). Aceste hărţi 
parţiale, coroborate cu vederea panoramică, de pe mare, a 
lanţului caucazian, îl vor fi dus pe Cantemir la o a doua fază 
de execuţie a hărţii: vederea panoramică a zidului caucazian, 
acuarelă puţin cunoscută până astăzi. Era, evident, un sens 
strategic al întregului său demers. Cantemir, responsabil cu 
partea civilă a expediţiei lui Petru cel Mare, alături de contele 
Tolstoi, făcând aceste investigaţii de natură geografică, dar şi 
culturală, etnografică ş.a., n-a putut să nu recunoască în ceea 
ce descoperea caracterul persan şi musulman al populaţiei şi 
civilizaţiei. Schiţele arhitectonice ale fundamentelor unor 
turnuri încastrate în zid, inscripţiile şi detaliile de frescă pe 
care le-a copiat converg şi ele spre decelarea acestui sens 
strategic al demersului lui Cantemir. In prima etapă de lucru, 
aşa cum indică de altfel toate cele patru texte menţionate, 
Cantemir şi-a consolidat reperele pe baza cărora urma să 
alcătuiască harta acelei regiuni muntoase. El analizează în 
funcţie de nivelul mării, vorbind despre râuri şi afluenţi, ca şi 
despre culmile printre care curg şi fixând, în acest ansamblu 
natural, punctele de rezistenţă aflate în calea armatei, fie ele 
poduri mai noi ori vechea structură a zidului caucazian. După 
ce desenează ansamblul coloanelor unui obiectiv arhitectonic, 
indicând înălţimea şi grosimea lor, ca şi înfăţişarea ansamblului 
văzut frontal, Cantemir adaugă drumul de acces prin munţi 
către acest obiectiv ca şi, în partea de jos a desenului, profilul 
dantelat al culmilor dincolo de care se află. Dat fiind faptul că 

toate hărţile cantemiriene au nordul în partea de sus, rezultă 
că el descoperise acest obiectiv înaintând prin munţi de la 
nord-est spre sud-vest, obstacolul muntos se afla în faţă, nu 
fusese depăşit, iar calea de acces se pierde în acest masiv 
dantelat. Textul menţionează şi faptul că spre mare zidul se 
pierde în nisip 17 . Dincolo de râul Vezy „a parte meridionali 
trans rivulum", deci tot spre sud, Cantemir spune că se vedeau 
încă vestigii printre pietrele naturale. Spre vărsare râul face 
lacuri şi curge foarte greu, absorbit de nisip. Sunt detalii pe 
care în mod normal geografia epocii nu le înregistra. Cantemir 
fixează însă repere strategice. Intr-o altă hartă parţială e indicat 
drumul de acces spre turnul părăsit din munţi printr-o dublă 
linie punctată. El traversează culmea, defileul şi podişul. Turnul 
e desenat şi separat, într-o vedere frontală, inclusiv cu detalii 
de îmbinare în structura zidului. Această vedere e completată 
cu copierea unor desene şi inscripţii revelatoare pentru trecutul 
său musulman. In sfârşit, o altă hartă parţială se referă la 
amplasarea în teritoriu a Derbentului. E indicat zidul de incintă 
cu porţile de intrare, numite în textele din „Collectanea 
Orientalia“ când „portas", când „capusi“ 18 . In afara zidului, 
înconjurându-1 dinspre apus şi sud, curge râul. Culmile muntoase 
sunt indicate prin margini dantelate ca în profilele descoperite 
de Vâlsan. Intr-un anumit sens putem compara viziunea lui 
Cantemir despre zidul caucazian cu aceea despre Valul lui 
Traian. Importanţa lui strategică era la fel de mare. Coroborând 
schiţele de mai sus (anexa lucrării lui Bayer nu conţine 
elemente în plus faţă de ediţia Tocilescu) cu vederea pano- 
ramică a Caucazului (unde pentru prima oară în istoria 
geografiei e indicată cu o linie punctată - şi precizată în legendă 
(cf. harta Delisle) - limita zăpezilor eterne, ca şi amplasarea 
oraşelor Derbent şi Tarku, despre care aflăm din jurnalul 
cantemirian că au fost locurile unde s-a dus în munţi în expe- 
diţie de cercetare, coroborând, de asemenea, toate acestea cu 
vederea panoramică a zidului caucazian, descoperită de Paul 
Cernovodeanu la Leningrad, putem intui amploarea demer- 
sului cantemirian în zona strict specializată a geografiei. El 
indică, tot în premieră, adâncimea cursurilor de apă, compară 

înălţimile muntoase între ele şi le raportează la nivelul mării, 
vorbeşte despre reperele strategice mai noi ca şi despre 
mărturia trecutului materializată în vestigii ce atestau nu doar 
vechimea locuirii, a apartenenţei zonei respective la o anumită 
populaţie, ci şi faptul că dintotdeauna s-au dus lupte pentru 
stăpânirea ei. Comparând toate aceste informaţii de natură 
geografică lăsate de Cantemir cu scrisori ale sale, ori ale altor 
persoane implicate în campania de la Derbent, unde se vorbea 
despre furtunile specifice Caspicii toamna 19 , despre iarba nouă 
de toamnă care putea asigura nutreţ cailor şi în luna septembrie 
etc. putem intui de asemenea unghiul de convergenţă al 
preocupărilor lui Cantemir cu linia majoră de atac a expediţiei. 
De altfel, jurnalul lui Cantemir indică faptul că Petru I se 
interesa permanent, în mod discret, de investigaţiile întreprinse 
de fostul domn al Moldovei, devenit între timp senator 
imperial. 

Dincolo de concluziile care se impun în legătură cu rolul 
de susţinere a istoriografiei de către argumentele geografice, 
fie ele afirmaţii teoretice cuprinse în textele cantemiriene, fie 
hărţi lăsate de marele umanist român de la începutul veacului 
al XVIII-lea, se cuvine să conchidem despre concepţia geografică 
mai generală a lui Cantemir şi importanţa ei ştiinţifică pentru 
contemporani. Astfel, majoritatea autorilor antici greco-latini, 
a celor bizantini şi moderni citaţi de Cantemir în principal în 
Hronic, ca şi grupul de lucrări care au constituit schiţele ce 1- 
au precedat, au avut preocupări geografice, o viziune spaţială 
asupra lumii. Exemplificăm cu Istoriile lui Herodot, Anabasisul 
lui Xenophon, Argonauticele lui Appolonios din Rhodos, Istoriile 
lui Polibiu, ale lui Sallustius ori Pompeius Trogus (în versiunea 
lustinus), Biblioteca istorică a lui Diodor din Sicilia, De 
Chronographia lui Pomponius Mela, Argonautica lui Valerius 
Flaccus, Vieţile paralele ale lui Plutarch, Panegiricul lui Pliniu 
cel Tânăr, scris către Traian, Istoriile şi Analele lui Tacit, Periplul 
la Pontul Euxin şi Anabasis ambele de Arrianus, Geographia 
lui Ptolemeu, Descrierea Greciei de Pausanias, Istoria romană 
a lui Dion Cassius, Breviar la edificarea Romei a lui Eutropiu, 
Rerum Gestarum a lui Ammianus Marcellinus, Istoria (războ- 

iului vandalic şi gotic) de Procopius, Romana şi Getica de lordanes, 
Istoriile lui Simocattes, cea a lui Nicetas Choniates, a lui Zonaras 
ori Ion Cantacuzenul, Dacia ubi et Gothia a lui Beatus, De figura 
mundi a lui Nicolaus Cusanus, Historia rerum ubique gestarum 
locorumque descriptio si Cosmographia lui Enea Sylvio Picco- 
lomini, Renan Hungaricarum decades a lui Antonio Bonfini, harta 
Transilvaniei a lui Ioan Sambucus publicată la Viena în 1566 
şi în sfârşit lucrările lui Mercator, în sistemul căruia lucrează 
Cantemir însuşi: Tabulae geographicae ad mentem Ptolemaei şi 
Atlas sive Cosmographiae Meditationes de Fabrica Mundi et 
Fabricaţi Figura (Atlas Minor) 20 . Absolut toate aceste lucrări 
conţin indicii despre teritoriul Daciei, fie în accepţia sa istorică, 
de ţinut liber sau provincie romană, fie în aceea mai nouă, a 
principatelor. Cantemir însuşi a folosit în preocupările sale de 
geograf ambele accepţii, încercând să indice astfel că unitatea 
contemporană a poporului e demonstrată prin însăşi unitatea 
iniţială a spaţiului locuit de el. Chiar harta Moldovei se chema, 
după mărturia lui Delisle care a văzut originalul la Petersburg 
în 1726, Dacia vetus et nova şi nu, aşa cum s-a tipărit în 1737, 
Principatus Moldaviae nova accurata Descriptio delineate Principe 
Demetrio Cantemirio. Titlul iniţial, ca şi faptul că a circulat 
ideea de a se traduce în latină, pentru Academia din Berlin, 
Hronicul cu titlul De Dacia atestă ideea cuprinderii unităţii 
originare. Chiar referirile de natură geografică din Istoria 
Imperiului Otoman cuprind toate zonele locuite de români. 
Când e vorba despre Moldova, ori alt teritoriu anume, el este 
precizat în chip explicit. Rolul strategic în Balcani şi în Europa 
este însă al Daciei în întregimea sa, tot astfel cum recâştigarea 
independenţei faţă de otomani trebuie să aibă în vedere 
romanitatea întregului teritoriu al Daciei. In subtext, preocu- 
pările de geograf ale lui Cantemir coroborează informaţia 
antică şi modernă pentru a extrage concluzia cea mai avantajoasă 
argumentării tezelor istoriografice. Dincolo de carenţele de 
informare care erau ale epocii - Cantemir fiind ca geograf minuţios 
şi aplicat - aproape toate erorile geografiei cantemiriene provin 
din faptul că el încerca să demonstreze, mai presus de orice, o 
teorie preexistentă textului ori lucrării geografice, în loc să-şi 

bazeze cercetarea exclusiv pe teren. Atunci când acest principiu 
realist al investigării directe începe să biruie în concepţia sa 
de geograf - e vorba de harta Moldovei în parte, dar mai ales 
de grupul de lucrări de la marea Caspică - putem considera că 
Dimitrie Cantemir a descris un întreg arc de cerc. El abando- 
nează ideea că nivelul formal al textelor istoricilor şi geografilor 
folosiţi ca surse, ca şi hărţile de până la el, ar fi argumente în 
sine pentru demonstrarea tezelor sale. Ba chiar avem motive 
să credem că, pe măsura implicării mai profunde în arena 
politică, Dimitrie Cantemir şi-a schimbat părerea în legătură 
cu faptul că teoria ar putea modifica ceva în registrul viitor al 
evenimentelor. Această adevărată răsturnare de optică vizibilă 
şi în geografia sa s-ar fi materializat probabil, dacă nu 
intervenea moartea prematură a autorului, într-o întreagă 
modificare de poziţie asupra istoriei însăşi. Nu putem înţelege 
în suficientă măsură pierderea ireparabilă pe care a suferit-o 
nu numai geografia românească, al cărei debut în parametri 
ştiinţifici întârzie cu un secol faţă de Cantemir, cât şi istorio- 
grafia, prin aceea că această modificare de optică n-a mai avut 
răgazul să se manifeste în nici o lucrare. Dacă adăugăm această 
pierdere necunoaşterii de către poporul său, ca şi de lumea 
culturală europeană, la momentul istoric oportun, a lucrărilor 
cantemiriene fundamentale (doar două titluri din peste treizeci 
au văzut lumina tiparului în timpul vieţii autorului şi doar 
încă două au fost mai cunoscute puţin după moartea sa) înţelegem 
nu numai din ce pricină el a rămas până astăzi un autor stimabil, 
evocat cu mândrie de toate enciclopediile mari ale lumii, în 
marile bătălii ale naţiunii, de până la războiul de independenţă 
şi rămas apoi doar un reper al trecutului, înţelegem şi din ce 
pricină căile de dezvoltare ale culturii au urmat multă vreme 
pista legendelor şi basmelor populare şi nu pe aceea directă a 
evenimentelor care modificau viaţa, aşa cum s-a întâmplat cu 
alte culturi europene, trezite astfel poate mai brutal, dar cu urmări 
net superioare, la viaţa spiritului şi a lumii. La graniţa dintre 
Orient şi Occident Cantemir a parcurs în fond drumul de trecere 
de la un teritoriu spiritual la altul, dar n-a avut răgazul să exprime, 
plenar, decât prima parte a acestei tulburătoare căi interioare. 

D6 LA ISTORie LA GULTURĂ 


j storiografia lui Dimitrie Cantemir beneficiază de o serie 
de argumente venite din sfera culturii şi civilizaţiei. Este 
vorba în principal despre etnografie şi folclor, obiceiuri, 
mitologie, religie, filosofie, lingvistică, dar şi despre arheologie, 
numismatică, arhitectură, artă plastică, muzică. Pentru între- 
girea acestei imagini ar urma să alăturăm alte repere, care 
însă nu exprimă o eventuală convergenţă spre istoriografie şi 
vor fi deci tratate separat, urmând ca, abia în urma acestei 
tratări, să fie trase concluziile care se impun în legătură cu 
respectivele sfere ale culturii şi civilizaţiei, ca şi în legătură cu 
concepţia principelui despre tot acest ansamblu. 

Argumentele pe care cultura şi civilizaţia le pot furniza 
istoricului se grupează, ca şi argumentele oferite de geografie, 
în funcţie de problemele axiale ale istoriografiei: cea otomană 
şi cea românească. Evident, derivatele acestor probleme - aceea 
a civilizaţiei mediteraneene, a culturilor europene şi asiatice 
de exemplu - intră şi ele la un moment dat în vizorul lui Cantemir, 
adăugându-se marelui trunchi problematic ce alcătuieşte 
substanţa istoriografiei sale. Pe lângă aceste precizări trebuie 
să mai adăugăm una: Cantemir foloseşte argumente selectate 
dintr-o întinsă arie temporală, astfel încât să obţină maximum 
de efect pentru ideea pe care-o susţine. Ne vom ocupa, în 
paginile care urmează, de aceste argumente provenite din 
diverse sfere ale culturii şi civilizaţiei grupându-le, în măsura 
în care lucrul acesta este posibil, distinct unele de altele - 
atunci când se referă la problema otomană ori Ia cea româ- 
nească - fapte care au drept conţinut momentul prezent, ori 
diverse perioade trecute. 

Argumentele care servesc în modul cel mai direct 
istoriografiei cantemiriene provin din zone limitrofe acesteia, 

aflate în chip evident în relaţie cu ea: arheologia, epigrafia, 
numismatica, genealogia şi heraldica. 

Arheologia îi oferă lui Cantemir mijlocul de a susţine, pe 
de o parte, colonizarea romană a Daciei, pe de alta aşezarea 
Imperiului Otoman pe ruinele celui bizantin. In ce priveşte 
prima serie de argumente, cel mai des se referă Cantemir la 
piatra cu inscripţie latină descoperită la Gherghina, lângă 
Galaţi. Autorul este în asemenea măsură interesat să releve 
autenticitatea acestei probe, încât spune la un moment dat că 
chiar el a descoperit-o. Ceea ce este fals. De neamul moldo- 
venilor a lui Miron Costin menţiona şi comenta această inscripţie. 
Cantemir o reproduce în De antiquis et hodiernis Moldaviae 
nominibus, Historia Moldo-Vlachica, Istoria Imperiului Otoman, 
Hronicul vechimii a romano-moldovlahilor. Inscripţia este 
următoarea: Imp. Caesari Divo... filio Nervae Traiano Augusto 
Ger. Dacico Pont. Max. Fel. B. dict. XVI Imp. VII Cons. P R Calpurnio 
Marco C. Aurelio Rufo.“ Cantemir consideră că traducerea este 
aceasta: „împăratului, cezarului, dumnezeescului, fiului Nervii 
lui Traian Augustului, germanicului, dacicului, preotului celui 
mai mare, fericitului domn, învăţătorul al XVII-lea, împăratului 
al Vl-lea, sfetnicului al VH-lea; părintelui patriei, lui Calpurnie, 
Marco Aurelio Ruf. lu Grigore Tocilescu însă, epigrafist de 
prestigiu, a interpretat această inscripţie în mod diferit, 
considerând că Rufus era guvernatorul Daciei pe vremea lui 
Traian, fiul lui Nerva. Interesul epigrafic al lui Cantemir debo- 
rdează însă limitele acestei referiri aproape obsesive. Astfel, 
el menţionează faptul că Nicolae Costin a găsit, tot la Gherghina, 
o altă inscripţie de pe vremea lui Severus. A căutat-o el însuşi, 
fără s-o afle. De asemenea, alţi istorici străini recunosc originea 
latină a poporului român folosind argumente epigrafice. 
Cantemir reproduce din Bonfini o inscripţie în limba latină, 
găsită pe teritoriul Daciei, interpretând-o astfel: „Lui Annie 
Fabian, triumvirului celui mai de frunte, tribunului polcului al 
doilea augustesc, chestorului turbanţilor, tribunul P L. preto- 
rului şi grijitorului căii latineşti. Solului a polcul al zecelea a 
fretenilor. Solului augustesc, celui dintâi prefect a provinciei 

darcoromanilor (poate fi dacoromânilor) a Ulpianeştilor, 
Traianeştilor, Sarmatenilor. D. M. cetăţeanul Sabinie, oşteanul 
din polcul al XlII-lea, Silibris logofăt de luatul sămii: trăit-au 
ani treizeci cetăţeanul Valens Duumvir, Coletmanie, Florentina 
părinţi prea netrebnici, lui Pevrie Saturnin, solului augustesc 
şi celui mai de sus şezătoriu sfetnic a coloniei Daciei Sarmaţiei, 
L.D.D.D.“ 2 . Dincolo de erorile de interpretare a prescurtărilor 
distingem faptul că pentru Cantemir această piatră, probabil 
o stelă funerară, avea importanţă capitală atât în sine, cât şi 
prin faptul că un autor italian de la curtea lui Matei Corvin îi 
recunoaşte autenticitatea şi valoarea. Alte argumente în 
favoarea colonizării romane a Daciei sunt găsite de Cantemir 
în vestigiile arheologice propriu-zise. El menţionează în 
Descrierea Moldovei şi Istoria Imperiului Otoman arhitectura 
vechilor cetăţi moldoveneşti ca dovadă a întemeierii lor de 
către latini. Se referă în mod deosebit la Suceava, Isaccea (tc. 
Saktce), Crăciuna (pe Milcov), Soroca, la ruinele palatului şi 
podului lui Traian de la Turnu Severin precum şi la Valul lui 
Traian. In afara celor două capitale ale Moldovei Cantemir 
are deci grijă să menţioneze cetăţile disputate fie de polonezi, 
fie de turci. In legătură cu Fălciu, unde se afla moşia părin- 
tească, afirmă chiar că acolo s-ar găsi ruinele anticei Taiphalia, 
colonie grecească din perioada elenistă menţionată de Flerodot 
însuşi, cea mai veche deci de pe teritoriul Moldovei, semn că 
romanii veniseră într-un loc civilizat. Nu discutăm aici falsitatea 
afirmaţiei, cât intenţia lui Cantemir de a întemeia prin argu- 
mente de teren o teorie despre drepturile urmaşilor vechii 
Dacii. Cât priveşte ruinele palatului lui Aurelian, despre care 
„a auzit de la un muntean" - aici Cantemir se oferă el însuşi ca 
temei al credibilităţii - ele se află puţin înainte de vărsarea 
Oltului în Dunăre şi probează faptul că Aurelian, locuind acolo, 
nu putea strămuta populaţia romanizată la sudul Dunării decât 
pentru scurtă vreme, până la trecerea primejdiei, aşa cum se 
întâmpla şi cu retragerile la munte ale moldovenilor din calea 
tătarilor în vremuri mai apropiate. Cât despre ruinele podului 
lui Apollodor din Damasc, pod edificat în vremea lui Traian 
spre a uni cetăţile Theodora dinspre Misia şi Pontes dinspre 

Dacia, Cantemir face o comparaţie între scrierile antice care 
se referă la această construcţie şi momentul contemporan, 
precizând că în timp ce Dion Cassius, Eutropius şi Xiphilin 
vorbesc despre un pod cu 24 de stâlpi înalţi de 150 de picioare, 
laţi de 60, distanţa între doi stâlpi fiind de 170 de picioare iar 
legătura între ei fiind făcută prin arcul romanic bine cunoscut, 
în vremurile mai noi se văd doar pe fundul apei urmele podului, 
iar din cetatea Pontes a rămas doar localitatea Podurile. Această 
vocaţie comparatistă a lui Cantemir, bazată pe credinţa în 
puterea cuvântului scris de a păstra adevărul, este dublată de 
una etimologică (Pontes-Podurile). în fond, în problema 
podului lui Traian existenţa ruinelor e numai dovada afirmaţiei 
vechilor istorici şi nu argumentul prim al istoriografiei cante- 
miriene. Acest lucru se explică atât prin imposibilitatea de a 
proba vechimea ruinelor (care era a ştiinţei epocii), cât şi prin 
imposibilitatea, pentru Cantemir însuşi, de a se deplasa la faţa 
locului. în ce priveşte Valul lui Traian, Cantemir ne asigură că 
l-a găsit menţionat de Miron Costin. Poate identifica pe Troian 
din folclorul românesc ca fiind tot Traian cel cu Valul, dar nu 
crede - cel puţin în Hronic - în valoarea lui de fortificaţie. 
Totuşi trebuie să amintim că în harta Moldovei numai Valul 
lui Traian şi punctul Stănileşti, al înfrângerii sale de la 171 1, sunt 
figurate cu roşu. 

Cea de-a doua serie de argumente arheologice, privitoare 
la faptul că otomanii au cotropit Bizanţul fără a reuşi totuşi 
să-l facă să dispară ca tip de spiritualitate, merge pe două linii 
de atac: menţionarea ruinelor bizantine, a faptului că ele sunt 
cinstite până şi de otomani şi menţionarea obiectivelor creştine 
contemporane care moştenesc gloria Bizanţului. în primul caz 
e vorba de ruinele palatului lui Ion Cantacuzino, împărat bizan- 
tin, aflate la Sylebria, ca şi de descrierea Sfintei Sofia, devenită 
moschee. Nu este întâmplător faptul că tocmai la un Cantacuzino 
se referă Cantemir. Prin soţie se înrudea el însuşi cu această 
familie. Era ca şi când ar fi fost urmaşul unei glorii atât de 
vechi. Ţine să precizeze că investigând aceste ruine a găsit o 
bucată de porfir care avea gravată pe ea o cvadrigă şi menţi- 
unea, în limba greacă, a olimpiadei a V-a. Acest vestigiu antic - 

pe care Cantemir spune că l-a păstrat în palatul său de pe 
Bosfor, ajuns apoi în posesia lui Ion Mavrocordat - atesta faptul 
că turcii uzurpaseră un teritoriu la fel de vechi ca al Moldovei 
(unde dăinuiau urmele Taiphaliei). Obiectivele creştine se 
păstrează - mai ales în Constantinopol - alături de monumente 
otomane. Astfel de pildă mănăstirea Blacherna, faimă a epocii 
bizantine a elenismului, fusese lângă mormântul lui Eiub 
Ensari, iar amintirea ei dăinuia în poarta cu acelaşi nume a 
oraşului, aflată în apropiere. Cantemir găseşte prilejul să laude 
vocaţia pentru cultură a barbarilor turci care ştiau să cinstească 
monumentele celor cuceriţi de ei numai pentru frumuseţea 
lor artistică, în timp ce veneţienii, creştini şi moştenitori ai 
Imperiului Roman , 3 ca şi ai Renaşterii, au intrat în Constan- 
tinopol şi au pus foc monumentelor, ca nişte adevăraţi barbari. 
Trebuie să subliniem, ajunşi în acest punct al expunerii, că 
ceea ce detestă Cantemir la guvern - dorinţa de a-şi impune 
credinţa unor popoare paşnice folosind calea armelor - 
recunoaşte în schimb învăţaţilor: preţuirea deosebită pentru 
arte, învăţământ şi cultură, respectul tuturor realizărilor spiri- 
tului uman, chiar când acestea aparţineau unor duşmani de 
arme. Mai mult decât atât; dorinţa de a-şi însuşi realizările 
culturale ale altor popoare, aspiraţia spre cultură a unui popor 
venit din ceţurile Asiei şi care ştia să recunoască ţinuta spiritului 
european, alăturând-o vechilor realizări ale spiritualităţii 
orientale moştenite de la perşi. 

In sfârşit, o serie de argumente arheologice converg spre 
ilustrarea vechimii stratului cultural al unor populaţii ulterior 
cucerite de otomani. E vorba în principal de investigările 
întreprinse de Cantemir însuşi la Derbent, Tarku şi asupra 
zidului caucazian. Toate aceste argumente au avantajul de a 
fi bazate pe cercetări directe. Structura zidului caucazian, 
turnul părăsit din munţi, porţile de intrare în Derbent, templul 
lui Muhammed din Derbent sunt cercetate de Cantemir în 
amănunt. El vorbeşte despre faptul că sub zidul actual se află 
fundamente cu mult mai vechi, desenează planul fundaţiilor, 
arhitectura coloanelor şi arcelor, măsoară poziţia faţă de râuri 
şi vârfuri muntoase, orientează desenele după punctele 

geografice. Distinge un strat antic al construcţiei, unul persan 
şi, în sfârşit, pe cel musulman. Copiază inscripţii şi desene 
murale şi încearcă interpretarea lor. In sfârşit, pe baza tuturor 
acestor fapte interpretate formulează o teorie în legătură cu 
legitimitatea respectivelor populaţii de a se elibera de otomani. 
Tot acest ansamblu de preocupări ne înfăţişează un Dimitrie 
Cantemir arheolog în toată puterea cuvântului. El nu se mai 
serveşte de texte scrise care să susţină dovezi arheologice 
depistate de predecesorii săi, ci investighează ruinele unor 
civilizaţii, se ocupă de epigrafie, trage concluzii logice. A fost 
parcurs un întreg drum, de la informaţia scrisă la realitate şi 
de la ea la formularea unor concluzii ştiinţifice. 

Numismatica, heraldica, genealogia. Preocupările arheolo- 
gice ale lui Cantemir au fost în strânsă legătură cu cele de 
numismatică, heraldică şi genealogie. Câteva informaţii provenite 
din aceste zone ale ştiinţei vin sa întărească argumentele 
arheologice fiind astfel motivări indirecte dar evidente ale 
ideilor istoriografiei sale. In ce priveşte numismatica, o singură 
informaţie e vehiculată în toate lucrările lui Cantemir. Ea se 
referă la descoperirea de către Teodor, pârcălabul de Galaţi, a 
unei monede la Gherghina, acolo unde Nicolae Costin 
pretindea a fi găsit o inscripţie privitoare la Severus, iar Miron 
pe aceea comentată de Cantemir însuşi. Această monedă de 
argint mai grea ca o constandă e descrisă de Cantemir astfel: 
pe avers ea are inscripţia „Const. Vict. Aug. Imp.“ şi o cruce; 
pe revers un cap de cerb ori de taur sălbatic cu aceeaşi cruce 
între coarne. Inscripţia latină i se pare lui Cantemir un 
argument suficient pentru probarea vechimii monedei 5 . In 
legătură cu turcii, Cantemir face precizarea că numai sultanul 
avea dreptul să bată monedă. In timpul campaniilor militare 
ea putea fi bătută chiar în tabăra sultanului din argintul cap- 
turat de la duşmani. In mod cu totul excepţional i se mai recunoştea 
dreptul de a bate monedă hanului tătar. Aceste menţiuni făcute 
de Cantemir, alături de indicarea ponderii valorice a monedei 
turceşti faţă de talerul imperial atestă faptul că autorul 
prezenta aceste informaţii „ad usum christiani“. Interesul 

pentru heraldică este şi el destul de redus, deşi atestă o bună 
cunoaştere a subtilităţilor acesteia. In afară de stema Moldovei, 
desenată şi cântată în versuri încă de la începutul primei sale 
lucrări, Divanul, Cantemir mai menţionează în lucrările sale 6 
o singură stemă: cea aflată pe zidurile Sucevei, ca şi pe o piatră 
Ia Harkov, stemă ce înfăţişează şapte turnuri de cetate deasupra 
cu o coroană imperială susţinută de doi lei şi cu doi peşti solzoşi 
dedesubt. Sub peşte capul de bour al Moldovei cu o stea cu 
şase raze între coarne. Dacă din punct de vedere heraldic 
descrierea lui Cantemir vrea să ne indice o ascendenţă romană 
a Moldovei, practic acest tip de stemă e puţin plauzibil să fi 
existat, chiar şi în ipoteza, menţionată de Cantemir însuşi, că 
ea a fost inventată odată cu restaurarea zidurilor Sucevei de 
către locuitorii ei din epoca post-romană, dar înainte de 
separarea Daciei în provincii. Cât priveşte stema Moldovei 
însăşi, Cantemir respinge cu hotărâre ideea afirmată de Miron 
Costin că vânătoarea bourului de către Dragoş ar fi prilejuit al 
doilea descălecat, iar căţeaua Molda ar fi dat numele Moldovei. 
El optează pentru o altă versiune, graţie căreia al doilea 
descălecat a fost prilejuit de neînţelegeri în familia voievozilor 
maramureşeni, unii luând-o spre Ţara Românească, alţii spre 
Moldova. Cât despre numele însuşi al ţinutului, el ar veni de 
la latinul Mollis Davia (Dava moale, după blândeţea reliefului 
său), „dava“ fiind un vechi cuvânt dacic aflat în componenţa 
numelor latineşti ale unor cetăţi găsite acolo de romanii înşişi 
(ex. Sucidava). Dar despre astfel de etimologii mai pe larg în 
partea privitoare la argumentele lingvistice folosite de Cantemir 
în sprijinul istoriografiei sale. Cantemir însuşi a avut o stemă 
de principe. Ea figurează pe toate manuscrisele care i-au 
aparţinut şi Gr.G. Tocilescu o descrie în arhivele sale ca fiind 
imprimată în aur pe legătura din piele, chiar stema Moldovei 
cu capul de bour şi steaua între coarne, cu soarele în stânga şi 
luna în dreapta. 

In sfârşit, în privinţa genealogiei Dimitrie Cantemir afirmă 
că românii provin nu din tâlhari romani colonizaţi în Dacia, ci 
din cetăţeni de frunte, veterani de război lăsaţi la vatră. 
Privilegiul vechii nobleţi şi-a pus amprenta asupra urmaşilor. 

care au păstrat deschiderea spre nobleţe a poporului român, 
el fiind permeabil la asimilări şi înrudiri cu familii nobile din 
alte ţări. în Descrierea Moldovei Cantemir citează, de pe poziţia 
marelui feudal (care-1 caracteriza în calitate de domn) o serie 
de familii nobile de origine străină împământenite în Moldova, 
precum şi de boieri moldoveni înrudiţi cu nobili din alte ţări. 
Vom menţiona, pentru că ilustrează ideea unităţii românilor, 
faptul că în Descrierea Moldovei se spune despre Grigore Ureche 
că se înrudeşte cu Matei Corvin. Intenţiile genealogice sunt 
vădite şi în prezentarea familiilor greceşti de elită din Constan- 
tinopol (Mavrocordat e pilda cea mai evidentă), păstrătoare 
ale spiritului ortodoxiei orientale din vechiul Bizanţ, dar şi 

tinzând să acapareze drepturile domnilor pământeni din ţările 
române. De altfel, genealogia familiei Ghica, albaneză la 
origine, îi serveşte lui Cantemir pentru ilustrarea acestei 
tendinţe de ultimă oră de a înlocui domnii pământeni, aleşi 
de sfatul ţării, cu domni străini, numiţi de otomani. Este inte- 
resant că în privinţa familiei Cantacuzino Cantemir nu manifestă 
această reacţie. Ba chiar observă, printre membrii ei, că, în 
timp ce unii erau duplicitari (Constantin Brâncoveanu), alţii 
erau slabi (Dimitrie Cantacuzino) ori vicleni (Constantin Canta- 
cuzino stolnicul), au fost şi adevăraţi eroi care s-au acoperit 
de glorie ţinând sabia creştinătăţii îndreptată spre pieptul 
inamicului musulman. Era, evident, cazul lui Şerban Cantacuzino, 
socrul său 8 . Alături de familia Cantacuzino Cantemir pune la 
loc de frunte genealogia propriei sale familii, falsificându-i 
originea, care era răzeşească, şi făcând-o să derive dintr-un 
urmaş al hanilor tătari 9 . Ceea ce este explicabil dacă ne gândim 
că Devlet Ghirai al II-lea, hanul tătarilor, mijlocise pe lângă 
sultan pentru numirea ca domn al Moldovei a lui Dimitrie Cantemir 
însuşi. Cu aceste referiri genealogice se încheie practic sfera 
argumentelor pe care Cantemir le aduce din ştiinţe şi discipline 
apropiate de istoriografie. Toate cele care urmează a fi expuse 
în continuare sunt argumente culturale ce pot servi doar în 
chip mediat istoriografiei cantemiriene, şi anume în măsura 
în care istoria se află conţinută în fiecare zonă culturală, 
impregnată în substanţa însăşi a culturii şi civilizaţiei omeneşti. 
Ceea ce contează în folosirea unor astfel de argumente este 
mai curând unghiul de convergenţă pe care reuşeşte să-l 
stabilească autorul cu problemele fundamentale ale istorio- 
grafiei sale - cea otomană şi cea românească - astfel încât 
istoria însăşi să poată fi concepută pe fondul generos al culturii. 
E vorba de cultura începutului de secol al XVIII-lea când scria 
Cantemir, o cultură în spiritul căreia se formase el însuşi şi 
pentru impunerea căreia a luptat de fapt prin toate demersurile 
sale, inclusiv cel al istoriografiei. 

Arhitectura Sistemul artelor a fost pentru Cantemir una 
din marile tentaţii culturale. Acest lucru este vizibil şi pe 

parcursul lucrărilor sale de istorie. Lăsând deoparte deocam- 
dată o lucrare cu cert substrat istoric, Istoria ieroglifică, precum 
şi tratatul de muzicologie, ne vom referi la relaţiile explicite 
stabilite de Cantemir între diverse arte şi ideile istoriografiei 
sale. Cele mai numeroase calitativ sunt, oricât ar părea de 
ciudat, referitoare la arhitectură şi muzică, plastică, literatură. 
Acest lucru se explică prin aceea că arhitectura îi evocă un 
corespondent contemporan al arheologiei, o clară posibilitate 
de comparaţie între vestigiile trecutului şi realizările prezen- 
tului. Chestiunea considerată de Cantemir cea mai importantă 
în această comparaţie este aceea a modului cum antichitatea 
grecească se păstrează în arhitectura de vârf a Imperiului 
Otoman. El pomeneşte 10 de două mari obiective: palatul de la 
Adrianopol edificat de un arhitect grec (acelaşi care ridicase 
şi templul comandat de Selim) şi moscheea Suleimanie, ambele 
înglobând resturi de la Troia şi din diverse zone ale Greciei 
antice. Palatului din Adrianopol i se dau câteva detalii arhitec- 
tonice importante. Avea 999 de ferestre şi 4 turnuri, cifra patru, 
ca şi patrulaterul fiind pentru musulmani simbolul perfecţiunii. 
Porticul de la intrare avea două coloane din porfir cu fibră 
albă în mijlocul lor. Dacă ne rememorăm faptul, expus cu lux 
de amănunte de Giorgio Vasari în tratatul său 11 , că porfirul 
este cea mai dură piatră din câte există, ea sculptându-se doar 
cu dălţi călite în sânge de capră, intuim nu numai cunoaşterea 
de către Cantemir a preţului coloanelor, dar şi mândria că el 
însuşi se formase într-o cultură egală prin valoare aceleia 
europene. De altfel, multe din notele Istoriei Imperiului Otoman 
afirmă explicit acest lucru. Celelalte coloane ale porticului sunt 
aduse de la Troia, fiind aşezate două câte două pe culori. 
Integrarea lor în noul ansamblu arhitectonic e perfectă, un 
semn de cinstire de către musulmani a vechii civilizaţii, exact 
ca şi în cazul strălucitei moschei Suleimanie, unde turcii nu se 
sfiiseră să folosească într-un obiectiv de cult vestigii păgâne 
numai din pricina marii lor valori artistice. Coloana ca detaliu 
arhitectonic capabil să impună stilul l-a interesat pe Cantemir 
şi când era vorba de arhitectura turcească în ansamblul ei. 
Astfel, în cazul palatului lui Sinan Paşa aflăm că avea o deschidere 

cu opt frontispicii sprijinite pe 50 de coloane octogonale din 
marmură. De altfel coloanele, frontispiciile şi arcele sunt 
dovada faptului că, în fond, arhitectura turcească o moştenea 
pe cea greco-bizantină. Punctul culminant al acestei atitudini 
culturale a turcilor i se pare lui Cantemir transformarea în 
moschee a catedralei Sfânta Sofia. Frumuseţea ei arhitectonică 
îi făcuse pe otomani s-o păstreze intactă - această moschee 
era singura în imperiu unde minaretele arătau altfel decât era 
canonic, unde mozaicul podelei şi pictura murală erau încă 
intacte, păstrând gloria pieritului Bizanţ. Turcii nu numai că 
nu distruseseră acest monument, în ciuda preceptului 
musulman conform căruia zugrăveala pereţilor era interzisă, 
dar edificaseră unul egal în strălucire: Suleimanie. In interiorul 
acestei moschei se aflau 200 de tablouri aurite pe care erau 
scrise numele profeţilor, fiecare cu câte 61 de diamante. 
Scrierea şi nu imaginea era pentru turci semnul raportării la 
sacru. N-ar fi de aceea exclus ca preţuirea atât de mare pe 
care-o acordă Cantemir cuvântului în argumentarea tuturor 
ideilor sale să fie şi urmarea formării lui în lumea orientală, 
încă un detaliu de arhitectură despre care Cantemir ştie că 
defineşte stilul construcţiei este arcul. Astfel, în cazul templului 
lui Selim remarcă faptul, inuzitat până atunci, că arcele bolţii 
nu se mai sprijină pe stâlpi, ci ies pe nesimţite din pereţi. Era 
un rafinament care presupunea o bună cunoaştere a calculului 
rezistenţei. Procedeul era nou chiar şi pentru europeni. în 
sfârşit, vorbind despre cerchezul Mehmed Paşa, singurul 
cerchez (caucazian) ajuns mare vizir la turci - şi trebuie să ne 
amintim aici caracterizarea de „francezi ai Asiei" pe care le-o 
face Cantemir în Istoria Imperiului Otoman - autorul ţine să 
menţioneze în mod special palatul acestuia de la Ortachioi, cu 
grădini şi apeducte în stil romanic. Era un semn nu numai al 
păstrării vechilor tehnici de construcţie ale Imperiului Roman, 
ci şi al unui rafinament în arta grădinilor care îmbina tipul 
oriental devenit celebru prin grădinile Semiramidei cu cel 
occidental, în speţă franţuzesc, impus pe vremea Ludovicilor. 
Dispunem de o imagine a acestui palat şi a grădinilor deoarece 
el a intrat în posesia lui Cantemir, mare amator de artă, care 1- 

a desenat în colţul din stânga sus al hărţii Constantinopolului 
(în versiune engleză reprodus în dreapta jos). Prin acest fapt 
Cantemir însuşi se situa pe sine, ca reprezentant al Moldovei, 
alături de cei mai buni cunoscători ai artei, combătând „pe 
viu“ teoriile unor contemporani despre simplitatea barbară a 
poporului şi despre provenienţa lui din tâlhari romani 
colonizaţi în Dacia. In sfârşit, în legătură cu palatul Moldovei 
şi palatul său (fost al lui Şerban Cantacuzino) din Constan- 
tinopol, este important să semnalăm că ambele menţiuni au 
un unghi cert de convergenţă cu problematica istoriografiei. 
Astfel, primul palat - reşedinţa chehaialei - fusese edificat de 
logofătul Ion Tăutu, numit de Cantemir Logotheta pentru a-i 
atribui o nobilă origine grecească, semn, cum spuneam, al 
deschiderii moldovenilor spre nobilimea altor popoare. Cât 
despre cel de-al doilea palat, el se afla în imediata vecinătate 
a seraiului, de la ferestrele lui se vedea în incinta acelui loc 
bine păzit de musulmani unde se teşeau majoritatea intrigilor 
politice şi unde locuiau sultănesele cu copii, viitorii candidaţi 
la tron. In acest context valoarea strategică (pentru creştini) a 
palatului lui Cantemir devenea evidentă. 

Etnografia Pentru Cantemir actul de cultură n-a însemnat 
nici pe departe universul livresc cuprins în lumea cărţilor şi 
destinat percepţiei elitelor intelectuale. El ambiţiona să penet- 
reze prin mesajul său în adâncimile spirituale ale poporului 
român şi în conştiinţa lumii europene şi orientale deopotrivă. 
Voia să vorbească unor mentalităţi şi deprinderi astfel încât, 
dincolo de politica unui moment sau altuia, să determine acea 
mişcare din adâncuri capabilă să echilibreze lumea, făcând-o 
mai armonioasă şi mai bună. Alături de cultura elitelor l-a 
interesat deci cultura populară, acel limbaj comun al său cu 
populaţia majoritară, care era şi limbajul comun al tuturor 
oamenilor simpli, calea lor de acces spre cultură şi viaţa 
spiritului, deci şi spre înţelegerea istoriei, sunt trasee poate 
complicate, pe care Dimitrie Cantemir nu le figurează nicăieri 
explicit, dar pe care le-a intuit cu siguranţă, dacă ne ghidăm 
după numeroasele sale referiri la etnografie şi folclor, la 

obiceiuri populare şi mituri vechi, la felul cum înglobează toate 
aceste referiri în lucrările istoriografice el, cel atât de rafinat 
în cunoaşterea artelor şi trăind mai mult în locuri depărtate 
de ţară decât pe meleagurile natale. Vocea nostalgiei, a dorului 
şi a copilăriei se simt în toate aceste referiri şi completează 
imaginea noastră despre Cantemir omul de cultură. 

Menţiunile etnografice urmează aceeaşi mare linie a 
istoriografiei - problema românească şi cea otomană - fiind o 
încercare de demonstrare a specificului fiecăruia din cele două 
popoare, adică a deosebirii lor substanţiale, ceea ce era, în 
fond, încă un argument în favoarea ideii de independenţă a 
românilor faţă de Imperiul Otoman. Obiceiurile de nuntă şi 
de înmormântare sunt descrise în extenso, atât la moldoveni 
cât şi la turci. Pentru prima oară sunt reproduse o oraţie de 
nuntă şi un bocet de înmormântare. Comparându-le cu cele 
aflate în culegerile folcloriştilor noştri din veacul trecut 
înţelegem cât de stabil a rămas ceremonialul în legătură cu 
aceste două momente fundamentale în existenţa colectivităţii 
româneşti , 12 momente considerate de Cantemir o atestare a 
originii latine a poporului. El compară ceremonialul popular 
cu cel boieresc demonstrând astfel cum începeau să pătrundă 
în suprastructură obiceiurile turceşti. Astfel, în cazul fiicelor 
de boier, faţa miresei era acoperită cu un văl roşu, prins cu 
două săgeţi, care apoi erau trase de nuntaşi în perete, deasupra 
capetelor mirilor. O asemănare aceea a furatului miresei - între 
ceremonialul tătar şi cel moldovenesc este considerată de 
Cantemir nu numai rodul convieţuirii, ci şi al unui substrat 
arhaic care vorbea deopotrivă la moldoveni şi tătarii din 
Bugeac, aşezaţi pe teritoriul geto-dacic. Ideea că pătura 
boierească preia ceremonialul turcesc - fie pentru că i se 
impune, fie din spirit de imitaţie - este însă explicit accentuată 
de autor în legătură de pildă cu protocolul înscăunării 
domnului. Cantemir însuşi s-a supus unui astfel de ritual şi el 
este ilustrat cu lux de amănunte în Descrierea Moldovei. 

In ce priveşte credinţele populare în legătură cu înmor- 
mântarea, Cantemir consideră că există un substrat comun, 
dar şi obiceiuri diferite. Astfel, turcii, ca şi românii, cred că 

sufletul mortului nu-şi găseşte odihna decât după patruzeci 
de zile. In ambele cazuri provenienţa acestei credinţe este 
religioasă. Biblia, spune Cantemir în Sistemul religiei muha- 
mmedane, a fost folosită la alcătuirea Coranului fie spre a se 
prelua idei, fie spre a se respinge. 

In afara acestor momente esenţiale, Cantemir se mai ocupă 
de descrierea unor „superstiţii" cum le numeşte el, în realitate 
credinţe populare cu substrat vechi, pe care o lucrare de tipul 
aceleia a lui Frazer - Creanga de aur 13 - le situează într-un 
context cu mult mai multe profunzimi, unde mentalitatea 
omului arhaic, cu nivelul său de cunoaştere, este evidenţiată 
cu pregnanţă. Aflăm despre drăgaică, zâne, sânziene, farmece, 
turcă, doină ş.a. In legătură cu pricoliciul Cantemir spune 1 că 
este echivalentul a ceea ce francezii numesc „loup garou". Pare 
cu totul interesantă această apropiere despre care trebuie că 
şi-a dat seama în perioada cât a stat în reşedinţa ambasadorului 
Franţei din Constantinopol, cu prilejul evenimentelor relatate 
în Istoria ieroglifică. Este semnificativ că se vor fi discutat astfel 
de lucruri care ţineau de asemănarea celor două popoare 
datorită latinităţii lor. Cantemir intuia deci o aceeaşi zonă 
etnografică timpurie „â travers du monde”, proiectând speci- 
ficul naţional nu numai în raport cu obiceiurile turceşti, ci şi 
în raport cu acest substrat comun care era pentru el fie de 
origine creştină fie latină fie, cum e cazul horei, doinei şi 
căluşarilor (descrise în amănunt) de origine arhaică. 

O serie de alte obiceiuri menţionate de Cantemir în lucrările 
sale se referă în principal la turci, dar şi la alte populaţii cucerite 
de otomani. Dintre acestea circazienilor şi arabilor le acordă 
locul cel mai important, ca pentru a ilustra în ce măsură 
otomanii înşişi au primit în substanţa credinţelor lor influenţe 
din aceste două zone considerate de Cantemir ca extreme: 
cea mai civilizată şi cea mai barbară dintre cele cucerite de ei. 
Astfel, circazienii păstrează obiceiuri foarte vechi, din perioada 
tribală, cum ar fi acela al întrunirii anuale a întregii populaţii 
la marginea unei păduri, cu care ocazie fiecare îşi agaţă cea 
mai bună armă într-un copac sau obiceiul de a pune piciorul 
fetelor de la vârsta de şapte ani în saboţi de lemn (ca în China) 

despre credinţa turcilor în djini, ceea ce pentru noi este 
interesant fiindcă indică apartenenţa la bazinul mitologiei 
orientale. Pentru arabi 16 şi indieni djinul este un personaj la 
fel de cunoscut ca şi pentru turci. Dar, în legătură cu alte legende, 
este constant efortul lui Cantemir de a demonstra că religia 
musulmană s-a format mai târziu decât cea creştină, a preluat 
o parte din legendele ei, de pildă aceea a Sf. Gheorghe (tc. 
Cisrelles) care a ucis balaurul. Apariţia însăşi a Coranului e 
legată de diverse legende controversate între perşi şi turci. 
Ideea este aceea că iniţial Coranul a fost impus oamenilor simpli 
cu forţa de către câţiva interesaţi de putere şi - interesant - 
oamenii fugeau „chiar precum în secolul din urmă hughenoţii 
fugeau din Franţa 16 . Cantemir era deci la curent cu luptele 

religioase ale Europei occidentale, vedea posibile apropieri 
între Orient şi Occident şi numai pentru că legenda impunerii 
Coranului e sumar relatată nu aflăm punctul de vedere al 
autorului în legătură cu problema religioasă în Europa şi cu 
„noaptea sfântului Bartolomeu“ în Persia de pe vremea lui 
Sheitan. Legendele moldovenilor sunt ilustrate cu pregnanţă 
mai ales prin aceea a Moldei care a dat numele râului şi apoi 
al principatului. Lui Cantemir nu i se pare de adus în discuţie 
această legendă pomenită de Miron Costin (citat ca atare în 
Descrierea Moldovei) ca adevăr istoric, substratul său i se pare 
că păstrează intenţii polemice la adresa vechimii poporului 
român. Găseşte deci de cuviinţă s-o combată, aducând în 
discuţie nume de cetăţi aflate în Moldova dinainte de al doilea 
descălecat, încă de pe vremea romanilor. Asistăm la formularea 
unei „contra-legende“: cetatea Caput Bovis, fundată de latini, 
este aceea care a dat stemei moldoveneşti capul de bour. Ţara 
a primit numele - după cum am amintit şi mai sus - prin 
adaptarea latinescului Mollisdavia. Puritatea originii latine a 
poporului român, aşezat în Balcanii tuturor încrucişărilor de 
neamuri şi tentativelor de cucerire era astfel, socotea Cantemir, 
pe de plin apărată. Se consolida deci o motivaţie pentru apă- 
rarea independenţei sale. 

Folclorul Argumentele istoriografice provenite din folclor 
sunt mai variate ca cele etnografice, fără a fi cu mult mai 
numeroase. E vorba despre o serie de exprimări orale legate 
de datini: oraţia de nuntă, bocetul, colindul, de proverbe (româ- 
neşti şi turceşti) şi zicători, parabole, exprimări metaforice în 
stil popular. In Descrierea Moldovei se află probabil prima 
sumară culegere de folclor din istoria folcloristicii. Cunoscuta 
oraţie care începe cu fraza „înaintaşii noştri, moşii şi strămoşii, 
umblând la vânătoare prin păduri au găsit ţinutul pe care-1 
locuim astăzi şi-n care trăim acum (...); preamăritul stăpân 
cutare, umblând după vânat de câmpii, în păduri şi-n munţi, a 
dat peste o ciută sau căprioară (...) 17 “ este pentru Dimitrie 
Cantemir proba păstrării de către tradiţie a celui de-al doilea 
descălecat al Moldovei (în special) şi al principatelor dunărene 

(în general) . Fragmentul de bocet reprodus este şi el ales cu 
grijă, autorul urmărind să indice profunzimea gândirii unui 
popor vechi, ale cărui începuturi nu fuseseră deloc lipsite de 
cultură, dar care, prin îndelunga sa cercetare de către barbari 
fusese silit să ţină în mână mai mult sabia şi mai puţin cartea. 
„A lumii cânt cu jele / Cumplita viaţă, / cum se rupe şi se taie, 
/ Ca cum ar fi o aţă “, 18 notează Cantemir acest ecou de Erotocrit, 
unde plângerea nu se referă la fiinţa celui dispărut, ci Ia soarta 
precară a umanităţii înseşi, la raportul dintre viaţă şi moarte. 
Colinda pomenită în Historia Moldo-Vlachica e şi ea aleasă cu 
grijă. Nu trebuie să ne surprindă că e vorba de o colindă munte- 
nească. Autorul a ales-o pe aceea care putea servi în cel mai 
înalt grad afirmării continuităţii poporului român în Dacia: 
cea despre Aurelian, adică Lerui Ler în exprimare populară. 
Identificarea îi aparţine lui Cantemir şi a făcut tradiţie în 
folcloristica românească, deşi sursa iniţială s-a pierdut de mult. 

In ce priveşte proverbele, Cantemir se referă aproape în 
exclusivitate la unele turceşti sau orientale spre a ilustra firea 
cea adevărată a poporului turc, obişnuit să-şi disimuleze gân- 
durile în faţa mai marilor săi: „mâna pe care n-o putem tăia 
trebuie s-o sărutăm" - şi să preţuiască traiul cinstit, în pace, 
nu numai între oameni, ci şi în relaţia umanităţii cu celelalte 
regnuri („care omoară pe un vânător de păsări şi care ucide 
pe un jucător de cubi, acela merită numele de erou"). Această 
înţelepciune a unui popor des încercat de războaie s-a comu- 
nicat în rândul popoarelor supuse marelui Imperiu Otoman şi 
a fost baza cea mai solidă de contact între lumea mică a 
principatelor şi lumea cea mare a Orientului. Cantemir nu se 
referă explicit la această comunicare, dar întâlnim şi versiunea 
„creştinizată" a unui proverb turcesc: „omul propune, 
Dumnezeu dispune". întâlnim de asemenea un proverb persan 
preluat prin Gulistan şi adus în discuţie spre a ilustra talentul 
diplomatic al lui Alexandru Mavrocordat în medierea păcii 
dintre turci şi imperiali : 19 „o minciună care ajută e mai bună 
ca un adevăr care încurcă". în afara proverbelor propriu-zise, 
care figurează atât în limba originală cât şi în traducerea 
autorului, întâlnim consideraţii izvorâte dintr-o veche 

înţelepciune populară. De pildă, plecând de la o sintagmă 
grecească pe care Cantemir o numeşte „ace vestită a bătrânilor 
zisă", anticii fiind asimilaţi cu strămoşii noştri spirituali, pd%ov 
tmep ratpidcţ (luptă-te pentru patrie) ajunge, printr-o serie 
de silogisme, la ideea pusă tot în seama celor bătrâni, „precum 
îndrăzniala (care între răutăţi să numără) ia schiptrul şi poartă 
epitropiia vitejiii, care doamna a tuturor vredniciilor iaste.” 20 
Această îndrăzneală izvorâtă din necesitatea de a-şi apăra 
patria este motivaţia de profunzime nu numai a Hronicului, ci 
a întregii istoriografii cantemiriene. Impulsivul Cantemir, 
judecat aspru de Neculce în Letopiseţul său din această pricină, 
găsise calea de a transforma un defect în calitate. 

In sfârşit, se cuvine să menţionăm şi folosirea implicită a 
folclorului în lucrările de istorie ale lui Cantemir. E vorba de 
mai mult decât de vorbirea populară, cu savoarea ei indicibilă, 
care ne indică forţa vizionară a unui mare prozator apărut pe 
solul fecund al unei limbi vii şi puternice; e vorba despre 
cunoaşterea în profunzime a unor specii ale literaturii populare. 
Ţâşnesc astfel, la momentul oportun, personaje de basm, 
blesteme înglobate în ample construcţii savante. Despre 
„basna" lui Simion Dascălul din Letopiseţul lui Ureche aflăm 
următoarea „apreciere": „Tot după cum apa care picură din 
cel mai limpede izvor, oprită din curgerea ei necontenită în mlaştini 
şi bălţi stătătoare se mucezeşte, iar mai apoi capătă şi împrăştie 
o putoare urâtă, tot astfel povestirile istoriei adevărate ajungând 
în gurile tembelilor se strică în nişte basne împuţite şi de scârbă 
(căci gura care a luat obicei să nască minciuni nu lasă loc nici 
urechilor să audă adevărul)". 21 Această comparaţie trebuie că 
are la bază cunoaşterea de către Cantemir a unor lucrări de 
ştiinţele naturii aşa cum se practicau ele în Evul Mediu 
european. Pentru că în Istoria Imperiului Otoman povesteşte 
într-o amplă notă despre felul cum se strică apa sfinţită în 
contact cu aerul şi pomeneşte despre propriile sale experimente 
cu mai multe eşantioane de apă. Iar unul dintre desenele sale 
filosofice, pe care-1 vom comenta mai pe larg la locul cuvenit, 
conţine şi această idee a fermentaţiei care, primăvara, ajută 
natura să reînvie. Nu este însă mai puţin adevărat că în fraza 

de mai sus toată această cunoaştere este folosită în sens 
metaforic, pentru a ilustra o atitudine polemică în faţa unor 
teze istoriografice tendenţioase. Cele mai numeroase asemenea 
„aprecieri" cu valoare de adevărat blestem se află la adresa lui 
Mahomed, care a impus un caracter războinic religiei, şi a 
Imperiului Otoman, care o răspândeşte. Astfel, despre Mahomed 
aflăm că este „puiul de năpârcă, părintele minciunii, fiul 
întunecimilor, diavolul întrupat, laţul lui Satan, gură a iadului, 
tiranul 1 |/d%oxt6voc; (ucigaş de suflete), ocara lumii, fala 
musulmanilor". Sinecdoca „turcul" pentru armata otomană este 
primul termen al unei comparaţii, al doilea fiind „zmăul cu 
şapte capete" dispus să înghită răsăritul şi apusul creştin „cu 
larg şi nesăturat gârtan". Cantemir continuă această prezentare 
a zmeului, un fel de balaur perceput deopotrivă ca uriaş şarpe 
veninos ori scorpion: „din zi în zi balaurul acest vavylonesc 
îngrăşindu-să şi îngroşindu-să, deciia toată lume ca cum pre 
strâmtă peşteră să-i fie socotind, nici care loc să-l mai încapă 
având, schizmitu-s-au, ca cum chipul, şi fire ce de şerpe balaur 
învininat ş-ar fi lepădat, însă alta de scorpie au îmbrăcat, pentru 
ca ce cu colţii a muşca şi cu fălcile a îndupăca n-au putut, 
coada cu venin şi toapsăc într-armându-şi, cu cel de moarte 
purtătoriu ac a înpunge şi a pătrunde s-au apucat spurcatul 
(...)“ 22 Această enumerare succintă a celor două linii folclorice 
vizibile în istoriografia cantemiriană - de argumentare şi de 
plasticizare a tezelor afirmate - nu face însă decât să anticipeze 
una dintre cele mai pregnante manifestări ale personalităţii 
autorului: cea de literat. Istoria ieroglifică în primul rând, care 
transpune istoria în planul literaturii, dar şi alte lucrări vor 
întregi această imagine conturată acum in nuce. 

Alte domenii, învăţământul, ştiinţele încărcătura culturală 
cu care Dimitrie Cantemir vine în întâmpinarea istoriografiei 
ar mai trebui completată cu informaţii provenite în special 
din domeniul învăţământului şi ştiinţelor. în ce priveşte învă- 
ţământul are grijă tot timpul să facă paralela între otomani şi 
popoarele creştine, iar în cadrul creştinătăţii între Orientul 
ortodox şi aria catolică, să raporteze cultura română mai ales 

a Moldovei - la toate aceste zone. în legătură cu otomanii 
menţionează şi cultura altor popoare asiatice care i-au influen- 
ţat ori continuă să-i influenţeze cultural. în sfârşit, se cuvine 
să remarcăm procesul devenirii ştiinţifice în lucrările lui Cantemir 
însuşi, deoarece există, de la primele la ultimele, o modificare 
netă de procedură ştiinţifică. 

în Precuvântarea cărţii a cincea a Sistemului sau întocmirii 
religiei muhammedane, intitulată chiar Despre religia muhamme- 
dană, întâlnim, în chip de justificare a preceptelor luate din 
Epictet şi care au ghidat metodologia de lucru, această apreciere 
lucidă a propriei sale condiţii de autor: „îmi stau în faţă greutăţi 

foarte complicate care mă împiedică să satisfac dorinţele 
cititorului. Dar trei sunt principalele cauze ale acestui lucru: 
mai întâi faptul că nu sunt aşa de expert în doctrina, legile şi 
regulile muhammedane ca să pot relata la perfecţie (fără 
primejdie) despre fiecare lucru ce se spune la ei, se cinsteşte şi 
se crede. Al doilea că cele pe care fie le-am citit în tinereţe 
pentru a învăţa limbile orientale, fie le-am auzit într-o continuă 
conversaţie cu oameni de felurite ranguri de pe lângă Poarta 
Otomană timp de douăzeci şi doi de ani şi le-am întipărit în 
memorie ca într-o ceară moale (...) încărcat fiind cu atâtea 
treburi atât publice cât şi private şi departe de asemenea 
conversaţii, aproape că mi-au ieşit toate din minte (...) Al treilea 
că în toate privinţele suntem din numărul celor ce stăruiesc la 
învăţătură şi a căror ştiinţă nu e în inimă, ci se ascunde în cărţi 
şi biblioteci, aşa încât (...) n-avem deloc cărţi turceşti şi persane 
şi mai ales pe cele care se potrivesc cu lucrarea şi planul nostru. 
Le-am căutat în Biblioteca de Stat a Rusiei, dar (deşi e foarte 
înzestrată şi foarte bogată în alte cărţi) nici acolo nu le-am 
putut găsi.“ 23 Cantemir nu se considera deci un specialist în 
probleme orientale, deşi avea această noţiune. El consideră 
întreprinderea lui în acest domeniu efectul unei stări de urgenţă 
provocată de conflictele mereu mai ascuţite dintre Poarta 
Otomană şi ţările europene. Sensul ultim al întreprinderii era 
deci politic, la fel în această zonă a limbilor orientale, ca şi în 
restul activităţilor sale scriitoriceşti. Pasajul citat ne indică o 
bună cunoaştere de către autor a propriei sale tipologii 
culturale, ceea ce nu putea rezulta decât printr-un îndelung 
efort de lectură şi de comparaţie între autori şi cărţi. Acest 
lucru va fi dus la stabilirea de către Cantemir a cel puţin două 
tipologii: aceea căreia considera că aparţine el însuşi, a învăţa- 
ţilor care-şi comunică mesajul pe baza discernerii adevărului 
dintr-un mare număr de surse care-1 preced şi aceea opusă, a 
spontanilor care sunt capabili să emită judecăţi noi. Aceste 
consideraţii referitoare la propriul lui demers, emise spre 
sfârşitul carierei, aruncă lumini neaşteptate asupra ansamblului 
operei sale şi ne lasă să bănuim de pildă că Istoria ieroglifică, 
pe care serii întregi de cercetători au considerat-o un roman 

analizând-o în consecinţă, conţine în structurile sale această 
conştiinţă a lipsei de spontaneitate, efortul concentrat de 
armonizare a surselor cu scopurile, de limitare chiar a ceea ce 
ar fi fost produsul pur şi simplu al talentului (spontan în esenţă) 
de către ştiinţă. Faptul că adevărul prezentat de autor se afla, 
în acest caz, nu doar în cărţi, ci în viaţa reală însăşi, este adevă- 
rata caracteristică a Istoriei ieroglifice şi ea merită cea mai atentă 
privire, fiind capabilă să păstreze în lumina receptării 
intenţionalitatea auctorială. Este iarăşi interesant de observat 
că preocuparea lui Cantemir pentru orientalistică vine în Rusia 
pe un teren neacoperit prin cercetări de referinţă. Colaborarea 
cu contele Tolstoi, dar mai ales intenţiile polemice la adresa 
lucrărilor lui Sava Raguzinski, ca şi la adresa primelor încercări 
de traducere a Coranului ascund tocmai conştiinţa faptului că 
ele erau rezultanta unui fond cultural nepregătit pentru percepe- 
rea spiritului Orientului, pasibil deci de neînţelegerea adevărului 
în ceea ce priveşte specificul său. Acesta a şi fost semnalul de 
alarmă pe care l-a făcut să răsune Dimitrie Cantemir în cultura 
rusă a începutului de secol al XVIII-lea, atât prin polemicile, 
cât si prin lucrările sale. Chiar maniera în care se referă la 
Biblioteca de Stat a Rusiei vădeşte asemenea intenţii, aşa cum 
vădiseră, de altfel, şi polemicile din Loca obscura. Ele avuseseră 
drept obiect problema creştinismului ortodox care trebuia, 
credea Cantemir, apărat de invazia protestantismului, 
catolicismului etc. Era în ultimă instanţă vorba despre diada 
Orient-Occident în viziunea cantemiriană. Biblioteca la care 
se referă autorul fusese înfiinţată în 1714 din iniţiativa lui 
Petru I şi avem motive să credem că Dimitrie Cantemir n-a fost 
străin de acest fapt. Anul 1714 a fost şi acela al venirii sale în 
capitală, al contactelor mai strânse cu ţarul. în plus Cantemir 
poseda in abstracto un model de mare bibliotecă: era bazat pe 
cel al bibliotecii seraiului de la Constantinopol, ca şi al 
bibliotecii Academiei Patriarhiei unde studiase. în legătură cu 
acestea, ca şi cu alte biblioteci particulare la care va fi avut 
acces în perioada şederii sale în capitala Imperiului Otoman, 
trebuie să punem atât referirea la cei 22 de ani petrecuţi în 
lumea turcească (de observat că R R Panaitescu îi recunoaşte 

doar 20), ani când şi-a alcătuit biblioteca proprie, precum şi 
la procesul de descoperire de către Cantemir însuşi a 
problematicii lumii orientale. Acest îndelung proces a şi generat 
de altfel, în lucrările sale, o serie de referiri la procedurile 
învăţământului judecat comparativ, după paradigma cunoscută 
în tot demersul cultural cantemirian: Orient/Occident. In 
cadrul acestuia din urmă locul ţării sale era precis stabilit, cu 
avantajele şi dezavantajele lui. Lumea otomană (generatoarea 
tuturor comparaţiilor sale în acest cadru, ca şi în altele) 
moştenise nu numai sistemul bizantin - la origine grecesc - 
de învăţământ, ci şi pe cel persan, executând o mare sinteză 
culturală. Numai enumerarea ştiinţelor care se studiau şi este 
suficientă consideră Cantemir în cap. II al cărţii a IlI-a din 
Partea I a Istoriei Imperiului Otoman spre a indica întreg acest 
complex: Ilmi Kielam (oratoria); Urni Sharf (gramatica); Ilmi 
Nahum (sintaxa); Ilmi Hikmet (filosofia); Ilmi Ilahi (teologia); 
Ilmi Fakih (jurisprudenţa); Ilmi Nedgiam (astronomia); Ilmi 
Hendese (matematica); Ilmi Ikografie (geografia); IlmiRakam 
(aritmetica); Ilmi Shir (poetica) ş.a. Cantemir cunoaşte bine 
şi punctele slabe ale acestui mod de învăţământ, pe care-1 
apreciază astfel în Sistemul religiei muhammedane: „după 
Otîhamn, sporind puterile Imperiului turcesc, în aşa măsură 
s-a lipit de artele şi ştiinţele liberale, încât dacă vei exclude 
matematica practică (în cea teoretică sunt cei mai desăvârşiţi), 
mecanica, geografia şi anatomia, vei afla că toate celelalte sunt 
cele mai înfloritoare (...); pot spune că academii, licee şi şcoli 
speciale pentru tot felul de învăţătură şi ştiinţă, întemeiate în 
aproape toate cetăţile, dar mai cu seamă în Constantinopol, 
pline şi frecventate de nenumăraţi elevi şi auditori, nu se află 
nicăieri în toată lumea de sub soare ca în Imperiul Turcesc 
(...). Despre numărul academiilor care se află în Constan- 
tinopol, Adrianopol, Brusa, Cairo, Babilon, Alep şi în alte oraşe 
asiatice şi europene guvernate de sceptrul turcesc, ne-am 
gândit să spunem în cartea Despre guvernarea otomană.” 24 In 
mai multe puncte ale Sistemului religiei Cantemir ne dă de 
înţeles că s-ar fi ocupat, în această lucrare anunţată şi nefina- 
lizată din cauza morţii sale premature, de procesul de educaţie 

în Imperiu ca unul dintre factorii definitorii ai succeselor pe 
care le-a repurtat în lume. Problema culturii ca problemă 
esenţială a impunerii în universalitate a unui popor este astfel 
pentru prima oară abordată de un cercetător român. Ea nu 
este numai un efect al privirii noastre de azi, de la distanţa pe 
care ne-o impun cele aproape trei secole care ne despart de 
demersul lui Cantemir, deoarece referirile la această proiectată 
Despre guvernarea otomană revin obsesiv în lucrările sale, 
oferind indicii de preţ. Astfel de pildă, la p. 218 din Istoria Impe- 
riului Otoman spune cu privire la muzică (despre care scrisese 
la Constantinopol un tratat): „voi trata despre această artă 
într-un op separat după sistema şi opiniunea lumei otomane." 
Avea prin urmare de gând, după Sistemul religiei, primit cu 
atâtea dificultăţi de societatea cultă (mai ales religioasă) a 
Rusiei, să se ocupe de complexul oriental, subînţelegând aici 
nu doar învăţământul, ci şi artele. Citatul de mai sus ne indică 
şi comparaţia implicită pe care-o face Cantemir între lumea 
orientală şi cea creştină, modelul celei din urmă fiind Rusia, 
singura, de altfel, în legătură cu care a abordat (cum am văzut 
în Loca obscura) probleme de învăţământ. Chestiunea culturii 
orientale văzută prin prisma învăţământului e adâncită de 
Cantemir prin analiza structurilor sale organizatorice, adică a 
procesului formativ propriu-zis. El menţionează de pildă că 
atât fetele cât şi băieţii mergeau la şcoală de la cinci ani. In ce 
priveşte retribuirea profesorilor şi fixarea pe post, sensul politic 
al sistemului de învăţământ este pentru Cantemir limpede. In 
această direcţie el considera că europenii pot căpăta un avans 
considerabil nu doar preluând şi perfecţionând structurile lumii 
orientale, ci insistând asupra acelora care nu erau atât de mult 
cinstite acolo: ştiinţele practice. In ce priveşte Imperiul Rus, 
avem indicii că Dimitrie Cantemir preţuia în mod deosebit 
această orientare practică a culturii. In jurnalul expediţiei 
persane el menţionează faptul că a mers în munţi cu inginerii 
pentru investigarea geografică şi istorico-etnografică a zonei. 
Cât priveşte geografia, ea a constituit, în ce-1 priveşte pe 
Cantemir, aşa cum am arătat, principala bază de susţinere a 
istoriografiei. Iar anatomia îl interesa ca o coordonată ce 

diferenţia Orientul de Occident. Recentele atunci descoperiri 
în legătură cu circulaţia sângelui la om - grecii din Constan- 
tinopol educaţi la Padova o ştiau - Alexandru Mavrocordat şi 
Constantin Duca scriseseră şi ei lucrări în acest domeniu - 
dăduseră de asemenea impuls dezvoltării complexului cultural 
occidental în această direcţie preponderent practică. Aşa stând 
lucrurile este interesant de observat cum percepea Cantemir 
locul Moldovei în universul cultural al vremii. In acest sens 
lucrarea cea mai importantă este fără îndoială Descrierea 
Moldovei, deşi concepţia sa transpare şi în alte lucrări. Descri- 
erea... nu are un capitol referitor la învăţământ aşa cum avusese 
unul despre limbă de pildă. Dar întregul text al cărţii conţine, 
difuz, referiri implicite sau explicite la cultura populară (etnografie, 
folclor). Acesta este deci fundamentul cultural al Moldovei. 
Cantemir consideră că boierimii îi revine datoria de a impune 
şi un standard cultural cult. Lauda cea mare este la adresa lui 
Vasile Lupu, pentru că „a adus chiar şi o tipografie grecească 
şi moldovenească poruncind să se tipărească (sic) cărţi biseri- 
ceşti şi pravile, ceea ce a avut ca urmare ca mai întâi să se citească 
în limba ţării evanghelia şi apostolul şi apoi toată liturghia.” 25 
Remarca lui Cantemir se referă la introducerea limbii naţionale 
în biserică, ceea ce considera a fi un început bun pentru ridica- 
rea nivelului cultural al ţării, început venit, cum i se părea firesc, 
din iniţiativă domnească, laică şi nu religioasă. Pe lângă aceasta, 
introducerea unei limbi de cultură - greaca - am remarcat şi 
cu alt prilej, avea pentru el semnificaţia renaşterii literelor 
române care foloseau haina de împrumut a alfabetului slavon. 
Nu mai pare deloc întâmplător, în acest context, faptul că 
Dimitrie Cantemir şi-a scris şi tipărit prima sa lucrare, Divanul, 
în limbile greacă şi română. Ambiţia de a se propune drept 
model cultural şi politic a fost vizibilă de-a lungul întregului 
său demers. Tratatul de la Luţk, de pildă, stipulând domnia 
ereditară a Cantemireştilor, ascunde intenţia de a realiza în 
timp un program politic şi cultural al cărui iniţiator Dimitrie 
se considera. Vorbind despre deschiderile spre cultură ale 
boierilor moldoveni, Cantemir îşi începe elogiul cu Miron 
Costin şi-l sfârşeşte cu el însuşi: „Dând un exemplu vrednic de 

laudă şi celorlalţi, drumul l-a deschis Miron, un logofăt, cel 
mai conştiincios istoric al moldovenilor, care şi-a trimis fiii în 
Polonia şi s-a îngrijit să fie instruiţi acolo în limba latină şi în 
artele liberale. După aceea şi Duca, domnul Moldovei, a chemat 
la el în Moldova, ca să-i instruiască pe fiii săi, pe un tânăr foarte 
învăţat, Ioan Papas (care după aceea la Moscova a luat numele 
de Comnen şi în sfârşit a dobândit scaunul mitropolitan al 
Dristei) şi pe ieromonahul Cigala, apoi şi tatăl nostru, Constantin 
Cantemir, a chemat în Moldova pe preaînvăţatul ieromonah 
Ieremia Cacavela Cretanul şi i-a dat în grijă învăţătura fiilor 
lui şi a altor boieri; de atunci mai mulţi dintre moldoveni au 
început să se ocupe cu scrierile greceşti, italieneşti şi latineşti.' 126 

Alături de învăţământ, medicina este menţionată de autor 
la loc de cinste (descrie, de pildă, în amănunt o operaţie de hernie 
la care asistase) 27 , apoi finanţele (bugetul public şi cel privat 
al sultanului, câştigul anual al fiecărui om din ierarhia superi- 
oară a guvernului, raportul dintre aceste câştiguri şi peşcheşuri, 
dintre ceea ce realiza un funcţionar superior în comparaţie cu 
unul inferior, situaţia financiară generală a Imperiului în urmă 
cu un secol faţă de cea din prezent, starea ţărilor tributare, în 
special a Moldovei, în trecut şi în prezent ş.a.), construcţiile 
(poduri, viaducte, clădiri publice etc.), istoriografia (lăudată 
pentru spiritul ei de echilibru, ceea ce făcea ca expunerea să 
pară mai obiectivă decât a istoricilor europeni, de pildă, polonezi, 
veneţieni, unguri), ştiinţa organizării unor bune biblioteci. 
Ajuns în lumea rusească, Dimitrie Cantemir va deplânge tocmai 
absenţa unor asemenea mari biblioteci publice şi este de crezut 
că înfiinţarea de către Petru cel Mare în 1714, anul când Cantemir 
a venit în capitală şi a avut contacte personale cu ţarul, a biblio- 
tecii din Petersburg, cu zece ani înaintea înfiinţării Academiei 
imperiale, n-a fost străină nici de îndemnurile lui Cantemir. 

Pe acest fundal al culturii eurasiatice se proiectează, în 
istoriografia cantemiriană, situaţia românilor. El constată că 
există mulţi neştiutori de carte, deşi nu e barbarie mai mare 
ca neştiinţa de carte. Dar această stare n-a fost iniţială (Dacia 
asimilând cultura romană) ci mai târzie, datorită năvălirilor 
barbare care făceau viaţa nesigură. 28 In schimb, deşi nu există 

învăţământ sistematic şi de masă, atât în Muntenia cât şi în 
Moldova fiinţează tipografii vestite în toată lumea Orientului. 29 
Lui Vasile Lupu şi lui Constantin Brâncoveanu le recunoaşte 
Cantemir cele mai mari merite în ridicarea nivelului general 
cultural al principatelor dunărene. 

In ce priveşte progresul gândirii ştiinţifice a lui Cantemir 
însuşi, aşa cum transpare în principal din lucrările de istorio- 
grafie, trebuie să facem următoarea distincţie: în timp ce în 
primele lucrări nu-şi citează sursele, înglobând comentariul 
lor în text prin parafrazare, ceea ce le face greu de reconstituit, 
cu timpul începe să citeze foarte exact: autorul, lucrarea (uneori 
cu siglă), capitolul, paragraful. In Hronic chiar alcătuieşte un 
dicţionar de autori, primul de acest fel din istoriografia româ- 
nească. El se intitulează Catastihul istoricilor, geografilor, 
filosofilor, poeticilor şi altor oameni învăţaţi elini, latini şi de 
alte niamuri a cărora numere să pomenesc şi mărturiile li să 
aduc într-acest Hronic. Sunt 153 de nume de autori (fără titluri 
de lucrări) şi titluri de lucrări fără autor, ceea ce constituie 
corpusul cel mai compact de referinţe din istoriografia 
cantemiriană şi românească de până la 1717. Acest corpus nu 
este însă nici pe departe complet, deoarece Hronicul a apărut 
numai cu prima parte, de până la întemeierea principatelor 
române (al doilea descălecat); în timp ce aducerea la zi n-a 
fost scrisă. Dar ea poate fi suplinită prin referirile cantemiriene, 
în alte lucrări, la vremurile mai noi din existenţa principatelor, 
ca şi la relaţiile lor cu alte state: Imperiul Otoman, Habsburgic, 
Rusia. Sunt de asemenea cuprinse şi referiri la contextul mai 
depărtat al istoriei românilor: bazinul Mediteranei, Asia, Egipt, 
Arabia, restul creştinătăţii europene. Dicţionarul de surse 
cantemiriene de la sfârşitul acestei monografii aduce lămuriri 
în plus asupra orizontului ştiinţific cantemirian. In afara 
Catastihului, Hronicul mai conţine Scara a lucrărilor şi a 
cuvintelor carile sunt mai de însămnat într-acest Hronic. Este 
un indice alfabetic - tot primul realizat de un autor român - 
de toponime, personalităţi istorice, popoare cu trimiterea 
exactă la pagina de manuscris şi cu explicaţiile suplimentare 
ale autorului. Aşa cum se prezintă. Scara combină necesităţile 

unui indice cu acelea ale notelor explicative şi hărţilor ajută- 
toare. Şi această scară este probabil, în stilul cantemirian de 
lucru, o îmbunătăţire a scării din Istoria ieroglifică. Saltul 
ştiinţific e de-a dreptul spectaculos, atât în comparaţie cu prima 
scară, cât şi cu sistemul de adnotări al Istoriei Imperiului Otoman, 
unde notele se dau pe capitole, cu trimitere la paragrafe, dar 
într-un volum separat. De aceea informaţia e difuză, unele 
explicaţii se repetă, ceea ce nu se întâmplă cu Scara Hronicului, 
deşi conţine şi ea sute de repere. Trebuie să conchidem deci 
că pe parcursul activităţii sale Cantemir a intuit necesitatea 
instrumentelor de lucru fundamentale în acţiunea istoriografiei 
de a se constitui ca replică la acţiuni similare şi ca demers 
ajutător al politicii. O marjă superioară de comunicabilitate 
era ceea ce dorea să obţină. Distanţa pe care a luat-o astfel istorio- 
grafia sa faţă de aceea a contemporanului lui, Ion Neculce, ori 
chiar faţă de un istoric învăţat cum a fost Constantin Cantacuzino 
Stolnicul nu poate fi măsurată decât prin ecoul în timp al 
lucrărilor lui Cantemir în comparaţie cu ale contemporanilor 
săi. Hronicul, cunoscut pe teritoriul fostei Dacii abia în veacul 
al XVIII-lea în Transilvania şi în veacul al XlX-lea în celelalte 
provincii, a dat un impuls definitiv gândirii istoriografice 
româneşti, stând, pe de o parte, la baza tuturor lucrărilor de 
istorie ale corifeilor Şcolii Ardelene , 30 pe de alta, a dat un impuls 
însăşi acţiunilor care au pregătit unirea şi independenţa princi- 
patelor. Nicolae Bălcescu se referea la Cantemir ca primul mare 
apărător, cu argumente ştiinţifice, al libertăţii poporului şi ţării. 
Deşi necunoscut nici azi în patria sa prin toată amplitudinea 
personalităţii şi afirmaţiilor sale, Cantemir a stat, doar prin 
cele câteva lucrări aflate în circulaţie de-a lungul secolelor, în 
mijlocul curentului istoriei româneşti până la unirea Princi- 
patelor şi războiul de independenţă. 

Qonstiinta filosofigâ 


robleme filosofice abordate Una dintre cele mai impor- 
tante chestiuni pe care şi le-a pus omul a fost, dintot- 
deauna, aceea a opţiunii. Ce alegi să fii, să faci, să devii, să 
acumulezi sau să comunici celor din jur ori posterităţii a definit 
existenţa spirituală. Dimitrie Cantemir, creator în atâtea domenii 
ale cunoaşterii, s-a edificat pe sine şi şi-a edificat opera lăsându-ne 
mesajul acestui travaliu interior alături de celelalte mesaje cu 
privire la diversele sfere ale cunoaşterii pe care le-a abordat. 
Mai mult decât trasee ale unei posibile ontologii, întâlnim însă 
în lucrările sale - uneori e vorba chiar de lucrări de filosofie - 
soluţii epistemologice şi axiologice, chestiuni de logică, estetică 
şi etică, evident şi schiţa unei cosmogonii, a unei filosofii a 
istoriei şi a culturii. Ne vom ocupa în paginile care urmează 
de concepţia filosofică a lui Cantemir aşa cum e afirmată în 
propriile sale lucrări de filosofie sau cum transpare printre 
rânduri în lucrările sale cu profil diferit. De obicei, un capitol 
de acest fel este aşezat mai la începutul oricărei monografii, 
deoarece el oferă cheia psihologică de descifrare a ansamblului. 
Considerăm însă că, în ce-1 priveşte pe Dimitrie Cantemir, 
chestiunea se pune în mod diferit. El a crescut şi a fost educat ca 
fiu de domn. S-a constituit pe sine ca „homo politicus“, deci în 
aşa fel încât, în demersul său, acţiunea să prevaleze meditaţiei. 
Faptul că firea sa mai profundă nu coincidea cu necesităţile 
unei existenţe de om politic i s-a revelat lui însuşi mai târziu, 
după ce partida acţiunii fusese jucată şi pierdută. Am expus 
prin urmare, în prima parte a lucrării, aceste aspecte legate 
de conştiinţa sa politică şi civică. înainte însă de a ne ocupa de 
conştiinţa lui culturală, ni se pare firesc să observăm traseele 
filosofiei care fac vizibilă unitatea interioară a spiritului său şi 
luminează deopotrivă ambii versanţi ai operei. 

Felul cum şi-a pus Dimitrie Cantemir problemele ontologice 
diferă în bună măsură de conţinutul de astăzi al termenului: 
analiza sensului fiinţei dincolo de stările momentane prin care 
trece. In ce-1 priveşte pe Cantemir, trebuie să înglobăm aici 
chestiunile de filosofia religiei, ba chiar de soluţionare a deve- 
nirii religiilor din vechile mitologii şi concepţii magice orientale 
ca şi, nu mai puţin, reminiscenţa lor în credinţe populare şi 
superstiţii. De asemenea, pe lângă exegeza biblică şi comparaţia 
dintre creştinism şi islamism, se cuvine urmărit procesul de 
desprindere a problematicii propriu-zise a omului din tot acest 
ansamblu şi a propriei sale necesităţi de opţiune existenţială 
pe fondul mai general al definirii omului faţă de divinitate. 
Principala lucrare unde Cantemir îşi pune problema sintezei 
şi filtrării vechilor mituri şi credinţe orientale este Sistemul 
religiei muhammedane, tipărită în 1722. Concepută ca parte a 
unui ansamblu mai cuprinzător asupra istoriei şi civilizaţiei 
Imperiului Otoman, ansamblu nefinalizat în toate aspectele 
sale, acest Sistem prezintă una din marile religii ale lumii - islamis- 
mul - ca pe un punct terminus al unor procese ce străbătuseră 
Asia, Peninsula Arabică şi nordul Africii din cele mai vechi 
timpuri spre a-şi găsi o soluţie de echilibru în religia întemeiată 
de Mahomed. Expunerea acestor vechi probleme de cult 
oriental nu este făcută de Cantemir sistematic, înţeleasă deci 
în mod conştient ca o chestiune a devenirii islamismului însuşi. 
Dar numeroasele referiri indică totuşi un fapt cert: autorul 
percepea relaţia dintre ele ca inevitabilă în definirea însăşi a 
obiectului său de studiu: religia mahomedană. Locul cel mai 
important în privinţa chestiunilor de magie îl ocupă problema 
magiei cifrelor. Cantemir nu indică nicăieri explicit că a cunoscut 
prima mare sinteză magică, aceea care folosea influenţe venite 
din India, Fenicia şi Mesopotamia. Faimoasa tablă astronomică 
egipteană era bazată pe alfabet (literele fiind în acelaşi timp 
numere şi hieroglife ale esenţelor lumii). 1 Grecii antici au 
preluat încărcătura de cunoaştere a egiptenilor (legenda lui 
Cadmus e aceea a aducerii alfabetului egiptean în Grecia), 
după cum au preluat şi vechi simboluri chaldeene, ale mezilor 
şi perşilor, fie direct, încă de pe vremea expediţiei lui Alexandru 

Macedon, fie aşa cum deveniseră ele trecute prin filtrul ebraic 
şi arab, filtru care prelucrase deopotrivă principii ale confuci- 
anismului şi zoroastrismului. 2 Cantemir n-a perceput deci 
spiritul grec doar ca raţiune care avea să purifice, pentru europeni, 
lumea foşnind de simboluri a omului oriental, ci l-a perceput 
şi ca pe o întruchipare a religiei creştine, reflex al marii sinteze 
bizantine, menit să reziste avansului în Europa al credinţei 
islamice. Un filtru grec? Da, dar atât unul al raţiunii umane în 
faţa iraţionalităţii lumii, cât şi unul al credinţei creştine faţă 
de cea mahomedană. Aceştia fiind termenii problemei - şi 
Cantemir judeca lucrurile în parametrii veacului său, când 
spiritul european abia începea să prindă contur pe fondul 
luptelor religioase dintre creştinătate şi alte religii, ca şi în 
cadrul creştinităţii înseşi - vom expune în continuare, succint, 
atât chestiunile legate de magia numerelor, cât şi pe cele 
privitoare la forme de cult ce converg spre islamism, prece- 
dându-1 în timp. Principalele cifre magice cu care se lucra atât 
în vechiul Egipt, cât şi în India, erau 3 şi 4. Prima era simbolul 
creaţiei, al ideii, a doua al formei, al perfecţiunii. Adunarea 
lor dădea 7, coroana cifrelor, care unea ideea cu forma şi era 
figurată hieroglific printr-un învingător într-un car tras pe doi 
sfincşi. Complexul de piramide (baza patrulater, laturile 
triunghiuri) cu sfinxul alături avea sensul magic al unităţii 
esenţei care trebuie comunicată în timp şi spaţiu. Lira cu şapte 
coarde a lui Orfeu, ca şi orfismul în totalitatea sa, siesdarul 
împăratului David (psalterion) despre care vorbeşte Cantemir 
când se referă la preluarea instrumentului în muzica turcească, 
precum şi cele şapte cercuri ale budismului, cele şapte vârste 
ale omului, de care pomeneşte Cantemir, sunt toate sugestii 
ale semnului magic al unităţii dintre idee şi formă, înmulţirea 
cifrei trei cu patru dă 12, numărul lunilor anului (aşa cum 7 
fusese al zilelor săptămânii), cheia descifrării tainelor timpului, 
ca şi numărul zodiilor cereşti adică al ştiinţei magice prin care 
omul acelor vremuri credea că stăpâneşte universul: astrologia, 
astrobiologia. înmulţirea cifrei trei cu ea însăşi dădea 9, care 
în zoroastrism este cheia citirii universului, adică a tuturor 
numerelor, a ideilor şi formelor. Cantemir remarcă de fiecare 

dată, cu mare precizie, magia cifrelor 3, 4, 7, 9, 12, dar nu 
indică decât rareori sursa. E limpede însă că se afla în cunoş- 
tinţă de cauză. El foloseşte în plus, ca cifre magice, 5 şi 10. Cifra 
cinci constituie numărul sunetelor gamei muzicale pentatonice, 
extrem-orientale, lucru despre care Cantemir nu dă semne a-1 
fi cunoscut, preluând-o probabil, ca întreaga cultură otomană, 
de la arabi, unde folosirea ei reflecta o zonă de înnoire a mate- 
maticii în comparaţie cu vechiul sistem de numărare chaldeean 
cu baza 6 (sistem care mai persistă şi azi în numărătoarea pe 
duzini, în împărţirea în grade a cercului, în împărţirea în 
minute a orelor). Decada arabă ilustrează şi ea aceeaşi inovaţie, 
fiind în fond dublarea cifrei 5. Arabii foloseau (ca şi noi astăzi) 
baza 2. Sistemul binar avea şi el un sens magic, simbolizând 
dualitatea originară a lumii, fundamentul oricărei creaţii. 
Religiile mai noi au folosit decada spre a multiplica cifrele 
magice cunoscute dintr-o intenţie pe cât de veche pe atât de 
indiană şi feniciană: aceea a proliferării baroce a formelor ca 
semn al fecundităţii creaţiei. Cantemir vorbeşte despre 500 
de ani între un cer şi altul al raiului mahomedan (măsoară 
distanţele în timp), despre 70.000 de lumi care au existat până 
acum, despre cele 40 de zile cât sufletul mortului stă în jurul 
casei. El cunoaşte nu numai principiile zoroastrismului, ale 
vechii muzici orientale, ale credinţelor magice egiptene ori 
feniciene, arabe, persane şi medice, dar cunoaşte şi relaţia 
dintre magia cifrelor şi aceea literală. Astfel, vorbind despre 
sfârşitul lumii la mahomedani, el priveşte Apocalipsa în lumina 
magiei literale: va veni din insulele apusene, de la litera K, 
litera S şi va chema la luptă literele Dj, A şi N etc. E necesar să 
explicăm cititorului sensul oarecum abscons al acestei magii 
literale care a avut, în gândirea cantemiriană, cele mai 
neaşteptate folosiri. Vechile alfabete derivate din cel egiptean, 
în speţă ebraic şi grecesc, au păstrat valenţele de literă şi număr 
ale fiecărui simbol grafic. Cantemir se referă în acelaşi sens la 
arabi şi indieni, deşi nu e limpede dacă aici nu înţelege cumva 
prin indieni pe yemeniţi sau, dacă nu, poate să fr copiat din vreun 
dicţionar enciclopedic tabelul cifrelor din Sistemul religiei. .. 
deoarece nicăieri altundeva în opera sa nu mai pomeneşte de 

India. Alfabetul slavon alcătuit după cel grecesc a păstrat şi el 
simbolurile cifrice ale literelor, ceea ce Cantemir foloseşte în 
scara tâlcuitoare a Istoriei ieroglifice. Semnul lingvistic avea şi 
valoare emblematică, hieroglifică, ceea ce Cantemir ştia. 
Fiecare semn putea fi simbolizat printr-un idol cu formă de 
cele mai multe ori animală, cod al unei esenţe spirituale şi nu, 
cum s-ar putea crede, divinizări ale animalelor de către omul 
primitiv care se temea de ele. Acest sens hieroglific e vizibil 
folosit în Istoria ieroglifică, autorul se referă la el şi în Sistemul 
religiei..., 3 interpretând în acest sens cultul câinelui negru în 
Egipt, iar o bună parte din desenele copiate de pe zidul cauca- 
zian sunt considerate de Cantemir hieroglifice. Aşadar, din 
punctul de vedere al sintezei magice aşa cum se reflecta ea în 
religia mahomedană şi creştină, Cantemir era pregătit să 
angajeze una din cele mai riguroase examinări, încercând să 
descopere din comparaţia acestor mari religii şansele mai mari 
de supravieţuire ale uneia sau alteia (opţiunea sa merge însă 
„ab initio“ spre creştinism) datorită puterii lor de a capta mari 
mase de oameni, convingându-le de adevărul conţinut în ele. 
In ce priveşte terenul practic al activităţii sale, trebuie să 
remarcăm însă faptul că Dimitrie Cantemir fiind format în 
spiritul filosofiei greceşti şi orientale, în substanţa cărora magia 
era înglobată, nu i-a putut scăpa. Ideea platonică a dublei 
reflectări folosită de el în „scara tâlcuitoare" a Istoriei ieroglifice 
provenea la origine din zoroastrism, unde hieroglifa creaţiei 
era figurată prin reflectarea capului unui om ieşind din apele 
primordiale . 4 Divinitatea abstractă a islamismului a căpătat la 
creştini din această pricină chip uman (hieroglific), ceea ce 
Cantemir ştia, afirmând-o limpede în Loca obscura... cu prilejul 
polemicii în problema iconoclastiei şi iconoduliei. O modalitate 
mai puţin vizibilă la prima vedere, dar fără îndoială mai 
profundă, de folosire a magiei literale de către Cantemir se 
traduce prin credinţa sa - cu substrat religios - că „la început 
a fost cuvântul". In prima parte a monografiei am arătat în ce 
măsură activitatea de început a savantului - ca istoriograf, 
geograf etc. a fost tributară acestei concepţii, de care s-a eliberat 
cu greu, abia în ultimii ani, când se pătrunsese de spiritul 

european al culturii şi-şi modificase, ca să spunem astfel, 
propriul său centru existenţial. Spiritul antichităţii greceşti şi 
al Bizanţului era înlocuit, în ochii europenilor, cu raţionalismul 
cartezian, care trimitea din nou la Platon şi Aristotel. Cantemir 
a pendulat tot timpul în această zonă filo-platoniciană, chiar 
când, sub influenţa experienţei directe, a încercat să-i scape. 
Prin urmare, între curentele mari ale filosofiei epocii el se 
situează mai aproape de spiritualism decât de materialismul 
empiric, deşi este un fapt evident că atomismul i se părea până 
la un punct o doctrină corectă, credea în ea. Interesul real pentru 
medicină şi fizică (înţeleasă ca studiu complex al naturii) l-au 
făcut să perceapă rolul covârşitor al materiei în lumea vie. 

In sfârşit, cunoaşterea magiei literale şi-a avut rolul său, 
deloc lipsit de importanţă, în enciclopedismul lingvistic al lui 
Cantemir. Gramaticienii şi gramatica alcătuiau, în sistemul 
educativ al Academiei de la Patriarhia constantinopolitană, 
un bloc important. Exegeza biblică însăşi moştenea în acest 
sens doctrine ale antichităţii greceşti care se bazau, la rândul 
lor, pe vechi concepţii magice. Aşa se face că Dimitrie Cantemir 
a văzut cu claritate grupurile de limbi în virtutea originii comune 
a cuvintelor - şi deci a alfabetelor lor. Acest fapt i-a permis nu 
numai să înveţe mai multe limbi din câteva mari familii, dar şi 
să se ocupe de studiul comparat al limbilor (mai ales sub 
aspectul etimologiilor), ca şi de filosofia limbii în general. 
Substratul magiei şi ocultismului n-ar fi înţeles însă în esenţa 
sa dacă nu ne-am referi la legătura dintre om şi Univers sau 
cum spuneau grecii antici şi cum o spune Cantemir însuşi în 
Divan, dintre microunivers şi macrounivers. E de menţionat 
faptul că în afirmaţiile cantemiriene distingem dincolo de 
formula biblică a lumii ca iad şi a recluziunii spirituale a omului 
ca formă a apropierii sale de rai, certe influenţe ale filosofiei 
lui Empedocle legate de cele patru elemente primordiale care 
au generat lumea, ca şi ale Metamorfozelor lui Ovidiu 6 (ideea 
compunerii fiinţelor din părţi dispersate care s-au combinat 
diferit). Influenţa planetelor şi a astrelor, predeterminarea 
destinului uman de către conjuncţia lor fastă ori nefastă au 
constituit una dintre căile false cele mai rezistente în timp ale 

spiritului uman. Lui Cantemir nu i-a fost străină, deşi n-a aderat 
la ea. In Sistemul religiei muhammedane o ironizează adesea 
ca pe o erezie. Din paginile Divanului înţelegem că Dimitrie 
Cantemir vedea această relaţie ca pe o metaforă poetică, o 
posibilitate de a compara legile psihologiei umane cu acelea 
ale cosmosului, de a opta pentru o cale de afirmare a indivi- 
dului (ca aspiraţie spirituală, posibilitate de a cuceri cerul, adică 
lumina, raiul) în faţa Universului (Lumea pământească inclusiv, 
percepută ca iad, abis) ori de absorbire a sa în mişcarea lui. E 
vorba de fapt de lupta cea veche dintre lumină şi întuneric, 
Ormuzd şi Ahriman, marile principii ale creaţiei, preluate de 
Cantemir fără îndoială prin filonul bizantin, creştin. Calea 
magiei era considerată de el „via regala" care duce spre religie 
şi anume spre problemele creaţiei, ale Facerii Lumii, dar şi 
spre ale sfârşitului ei, Apocalipsa, Judecata de apoi cu tot ce 
derivă din acestea (Raiul şi Iadul inclusiv). înainte de a ne 
ocupa de toate aceste chestiuni religioase din perspectiva 
ontologică a lui Cantemir, mai trebuie amintit şi faptul că el 
adaugă influenţelor magice captate de religie pe acelea ale 
magiei primitive. Astfel pomeneşte, la un moment dat, în 
Sistemul religiei... despre recomandarea care se face unui ostaş 
musulman: în timpul războiului el nu trebuie să-şi taie unghiile 
şi să-şi radă părul din creştet. Ori Frazer decodifică aceste fapte, 
în Creanga de aur, prin credinţa omului primitiv că partea este 
egală cu întregul. Prin urmare, nimic din fiinţa ostaşului nu 
trebuie lăsat în mâna duşmanului, spre a nu fi folosit în dauna 
sa. Şi creştinismul cuprinde asemenea aluzii, ca aceea transcrisă 
de Eminescu astfel: „Biblia ne povesteşte de Samson, cum că 
muierea / Când dormea, tăindu-i părul, i-au luat toată puterea ." 7 
Cantemir mai menţionează în legătură cu aceste credinţe 
primitive o serie de alte erezii care se perpetuează în creştinism 
şi islamism deopotrivă, uneori aceleaşi, alteori diferite. 
Comparaţia dintre Descrierea Moldovei şi Sistemul religiei... 
atestă, sub acest aspect, referinţe comune la descântece, 
tâlcuirea viselor, procedeul de a „lega" pe cineva, credinţa în 
minuni, preziceri. Cantemir distinge în toate aceste fapte nu 
influenţa convieţuirii dintre români şi turci, ci substratul comun, 

adesea latin. Astfel, în ce priveşte tălmăcirea viselor, invocă 8 
Eneida lui Virgiliu şi precizează că latinii mai cu deosebire, 
dintre cei vechi, credeau în vise deşi, după părerea lui, acestea 
nu sunt altceva decât variaţii de mediu fizic asupra corpului 
celui adormit, pe care spiritul său le preia deficitar. O explicaţie 
absolut ştiinţifică! înclinaţia de a-şi folosi raţiunea, cunoştinţele 
sale medicale îşi spun cuvântul în această afirmaţie care 
ilustrează, o dată în plus, puterea uriaşă a spiritului cantemirian 
de a sări pe deasupra veacului său şi de a intui marile adevăruri 
ale lumii şi ale existenţei omeneşti. 

Vom aborda în continuare chestiunile legate de filosofia 
religiei şi care pregătesc toate marile deschideri ale ontologiei 
cantemiriene. în mod paradoxal, trebuie să recunoaştem faptul 
că Dimitrie Cantemir a scris mult mai mult, mai sistematic şi 
mai aplicat despre islamism decât despre creştinism. Textele 
de bază în aceste probleme sunt Sistemul religiei muhammedane 
şi Loca obscura... în afara lor Divanul, Metafizica, Scrisoarea 
despre conştiinţă şi Panegiricul oferă indicii în legătură cu 
concepţia şi cunoştinţele lui Cantemir în aceste probleme. 
Prima observaţie de principiu pe care trebuie s-o facem este 
aceea că sistematizarea doctrinei islamice se face în paralel cu 
a celei creştine. Primul termen al acestei paralele alcătuieşte 
obiectul discursului, în timp ce al doilea oferă în majoritatea 
cazurilor cheia de lectură, modul de activizare al cititorului. 
Principalele probleme pe care le pune Cantemir sunt în legătură 
cu Facerea Lumii (deci cosmogonice), Sfârşitul Lumii şi, în 
acest din urmă context, chestiunile privitoare la rai şi iad, adică 
la salvarea sufletului si, prin ricoşeu, chestiunile opţiunii 
fundamentale. Derivate din acestea sunt problemele care au 
în centrul lor omul şi anume raportul dintre predeterminare 
şi voinţă (liberul arbitru), dintre credinţă şi raţiune, dintre 
trup şi suflet. Fără a fi neapărat derivate din blocul doctrinar 
principal, ci înţelegându-le ca pe un halou necesar al religiilor 
respective, Cantemir se ocupă de problema sectelor. în sfârşit, 
el emite consideraţii de metodologie a celor două religii, de 
arie geografică, accente problematice, simboluri şi semne 
specifice, aspect exterior. Toate acestea, alături de cele abordate 

mai sus şi care ţin de devenirea religiilor însele, alcătuiesc 
universul preocupărilor lui Cantemir în probleme religioase, 
fără a ne informa însă şi despre scopul final al acestor preocu- 
pări. El n-avea nici o legătură cu credinţa, Cantemir neprocedând 
ca un credincios, ci ca un filosof şi om politic. 

Teoria Facerii Lumii nu este tratată de Cantemir în para- 
metri strict religioşi. El spune, ce-i drept, că pentru majoritatea 
faptelor Coranul se bazează pe Pentateuc (sau Tora, care conţine 
primele cinci părţi ale Vechiului Testament) şi pe Evanghelii 
(Noul Testament). Chiar compară capitol cu capitol sursele şi 
noua realizare. Procedura trebuie să fi fost dictată, în ultimă 
instanţă, de condiţiile în care a scris Sistemul religiei..., 
dispunând de surse creştine, dar nu şi islamice. Autorul a folosit 
atunci ceea ce avea spre a-şi aminti ceea ce putea folosi doar 
bazat pe memorie. La vremea când a scris, Coranul abia se 
traducea în ruseşte 9 . Cantemir observă că noua religie, apărută 
după creştinism, ambiţionase să sintetizeze toate credinţele 
care-o precedaseră spre a-şi asigura supremaţia asupra popu- 
laţiilor numeroase ale zonei geografice aflată la întretăierea a 
două continente: Europa şi Asia. Sistemul religiei ocoleşte însă 
în mod savant chestiunea Facerii Lumii vorbind, în loc de asta, 
despre alte surse ale Coranului, în afară de Biblie, cum ar fi 
Muhammediye. Această plasare în cadru istoric a problemelor 
religioase şi filosofice este deosebit de importantă pentru ceea 
ce numeam atitudinea de om politic şi de cultură a lui Cantemir 
în problemele religioase. In schimb chestiunea Facerii Lumii 
apare în literatura filosofică a lui Cantemir cu referire la 
creştinism, considerat fără îndoială de autor un veritabil „princi- 
pium movens" al islamismului. începutul Metafizicii, numită 
de fapt Sacro Sanctae Scientiae Indepingibilis Imago... . 10 
(Imaginea de nezugrăvit a ştiinţei sacre) dezbate aceste 
probleme. Denumirea de metafizică, aşa cum a fost tradus titlul, 
e o eroare, deoarece în concepţia lui Cantemir acest termen 
desemnează - o spune chiar el în Compendiolum Universae 
Logices Institutionis (Liber primus, Tactatus secundus, caput VII) - 
propoziţiile logice improprii, spre deosebire de fizică: „meta- 
phisica definitio est quae constat ex genere et differentia. Phisica 

autem est quae ad illas primas et proprie causas spectat." 11 
Revenind însă la faptul că problemele cosmogonice nu sunt 
abordate de Cantemir în parametri strict religioşi, considerăm 
că acest lucru este prin sine însuşi semnificativ. Autorul 
foloseşte cuvântul ştiinţă în legătură cu problemele creaţiei 
lumii şi se opreşte la chestiunile spaţiului, timpului şi materiei. 
Sacro Sanctae este precedată de scrisoarea autorului („învăţă- 
celul") către maestru (Cacavela) şi ea ne permite să măsurăm 
în modul cel mai direct cât de mult erau legate pentru Cantemir 
problemele religiei şi filosofiei de acelea ale propriei sale 
opţiuni existenţiale. încercarea lui de a opera o sinteză între 
religie şi filosofie pe de o parte, între ceea ce însemnau acestea 
pentru un om al spiritului din Orient şi din Occident e afirmată 
încă de la început. Faptul că Dimitrie Cantemir însuşi a indicat 
această cale pentru citirea lucrărilor lui referitoare la religie şi 
filosofie atestă o meditaţie pe marginea propriului său demers, 
ca şi dorinţa de a se forma prin cuprinderea întregului. Iată 
deci punctul de pornire: „când credeam că am desemnat ca 
un ucenic statura înaltă a ştiinţei omeneşti (...) numaidecât 
înţeleg că părerea mea nu valorează nimic (...) şi nu numai că 
făcuse ca materia platonică să fie confuză şi forma aristotelică 
să fie lipsită de orice formă, dar chiar toate ideile să fie (...) 
foarte departe de ţelul efigiei adevărului." 12 în căutarea unei 
soluţii, tânărul autor - lucrarea datează de la 1700 - expune 
plastic şi cu forţa vizionară a Divanului şi Istoriei ieroglifice 
din ce pricini se află în căutarea adevărului unic: „pe când 
zăceam prăpădit într-o astfel de înstrăinare a simţurilor şi 
consternaţiune a sufletului (...) se arată ca un fel de ocean 
care se întindea în faţa mea şi ca un vârtej fioros şi urlător ce 
izbea de mal nişte valuri cât colinele; pe suprafaţa lui erau 
purtate numeroase năvi plutitoare (...) furtuna mizeriilor 
conducând cârma le împingea de la un capăt la altul al lumii, 
unde urletul plutitorilor, vociferările glasurilor sălbatice, 
viuietul ciocurilor înalte ale corăbiilor cari spintecau marea, _ 
ecoul valurilor (...) păreau că întrec orice gând de compătimire 
(...) înapoi însă se vedeau câmpii frumoase şi pajişti întinse, la 
dreapta munţi de o înălţime grozavă, ale căror vârfuri de-abia 

sau nicidecum nu se vedeau ; iar la stânga se vedea o prăpastie 
de o adâncime atât de grozavă, încât credeam că nu mai are 
fund şi îndreptându-mi privirea de aici mai departe se vedea 
o mulţime nenumărată de tot felul de muritori, dintre care cei 
mai mulţi (...) certându-se unii cu alţii plănuiau să aţâţe gâlcevi 
şi lupte, ba ce e mai mult, se ameninţau unii pe alţii cu război, 
măcel şi moarte sângeroasă; (...) iar din prăpastie mulţimi 
nenumărate de reptile veninoase urcând şi coborând, alergau 
şi se târau în toate părţile. în fine, secte nenumărate de păsări 
şi de alte gâzi zburătoare, vâjâind, ţiuind, ca un nor foarte 
gros (...) întunecau soarele .” 13 Am reprodus în întregime acest 
fragment care ilustrează prin amplitudinea mişcării nu numai 
influenţa OcLiseii şi a Eneidei, ci şi certe apropieri de viziunea 
Divinei Comedii. în plus, peisajul simbolic atestă un mod mai 
general al gândirii cantemiriene, care apare deopotrivă în 
Istoria ieroglifică precum şi în desenele cu care-şi ilustrează 
diverse lucrări. Reptilele care se ivesc din prăpastie de pildă 
vor apare în Istoria ieroglifică la scara tâlcuitoare drept 
reprezentanţi ai Porţii ce ridică tributul, iar în desenul ce 
ilustrează Sistemul religiei drept frunziş al copacului răsărit 
din inima lui Othman I, întemeietorul Imperiului. în chiar textul 
lucrării de care ne ocupăm, Cantemir face observaţia că, în 
această situaţie a lumii înconjurătoare, unde „abyssus abyssum 
invocat", „pictorii şi poeţii au avut întotdeauna permisiunea 
de a îndrăzni orice ." 14 îl citează astfel pe Horaţiu, dar ne 
explicăm în acest fel nu numai sugestiile literare care au stat 
la baza imaginilor din Sacro Sanctae, ci şi care era îndemnul 
iniţial al Istoriei ieroglifice. Hotărârea autorului de a se defini 
pe sine ca entitate prin confruntare cu toate aceste împrejurări 
adverse, ca spirit faţă de abis, este exprimată concis, în semn 
de opţiune definitivă: „Deci ia-ţi acum rămas bun de la astfel 
de preocupări frivole, începe un lucru care să te recunoască 
numai pe tine ca autor, inventator sau cel puţin reparator! în 
felul acesta, aroganţa profanului perseverând în mine şi 
aspectul trufiei fiind numai schimbat, încetai de a mai scutura 
documentele vechi şi mă decisei să muncesc numai pentru a 
zugrăvi imaginea titlului cărţii" 15 . Afirmaţia din urmă este cu 

totul interesantă deoarece deschide o perspectivă religioasă 
în tot acest ansamblu al filosofiei greceşti, ca şi în cel opţional 
al lui Cantemir. Autorul nu aspiră, ce-i drept, să exprime esenţa 
adevărului, ci, în mod platonician, „imaginea lui“ sau, cum 
spune în alt loc, „figura 11 , adică hieroglifa lui magică, a cărei 
putere ocultă trebuie să-şi pună lumina asupra soluţiei sale 
existenţiale. In legătură cu acestea Cantemir are însă o teorie 
care ne-o aminteşte foarte bine pe aceea cu mult mai târzie a 
diferenţialelor divine ale lui Blaga: „nu poate, zic, creatul să 
ştie simplu despre un alt creat, căci el însuşi nu este simplu, ci 
este compus din intelect şi simţ. De asemenea Creatorul nu 
poate înălţa o creatură ca să cunoască simplu ceva, precum 
cunoaşte el însuşi, pentru că în modul acesta creatul ar ajunge 
asemenea celui necreat, adică divinei simplicităţi a înţelep- 
ciunii ." 16 Soluţia lui Cantemir diferă însă cu mult de a lui Blaga. 
Influenţat, cum spuneam, de Empedocle, de Ovidiu, dar şi de 
Jean Baptiste van Helmont şi Wissowatius, Cantemir considera 
că materia primordială este „apa-gaz“ şi „aierul" care există în 
spaţiu: „înainte de prima mişcare se crează întunericul, apa- 
gaz, aierul şi spaţiul ." 17 Scrierea aier atestă faptul că nu era vorba 
de aerul perceput prin simţuri, ci de un element originar, care 
separă apa de gaz (aerul primordial), adică jos de sus. Acest 
element defineşte deci nu doar materia, ci şi direcţia în spaţiu. 
Cât despre Univers ca spaţiu, el nu este cognoscibil decât „până 
unde creatura îl poate urma pe creator ." 18 Dacă ideea întune- 
ricului, a haosului primar aminteşte de sursele filosofice ale lui 
Cantemir, sugestia că întunericul a fost pus de Dumnezeu în jurul 
său nu în chip privativ faţă de creatură, ci din necesităţi de auto- 
definire a locului unde se află (el neavând chip, ca în magie 
ori islamism, ci fiind doar reprezentat hieroglific cu chip uman) 
aminteşte comentatorul redutabil al Bibliei şi Coranului, comentator 
care urma abia să devină. Cât despre creatură, ea îşi desem- 
nează locul prin însăşi limitarea capacităţii sale de a se apropia 
de creator, de înţelegerea adevărului sau esenţei acestuia. Nu 
este deci vorba de un loc în spaţiu, ci într-o ierarhie spirituală. 

Materia şi spaţiul concură la Cantemir în definirea timpului 
ca timp al creaturii şi al creatorului (timpul ciclic pe de o parte 

şi cel liniar pe de alta 19 ). Ca şi în Biblie, separarea luminii de 
întuneric a însemnat începutul absolut al timpului. Remarca 
lui Cantemir că lumina a apărut înaintea apariţiei soarelui, 
fiind deci o lumină a justiţiei care trebuia să echilibreze 
întunericul, este una dintre cele mai fine şi mai laice în ordinea 
comentariului la Cartea Facerii. In continuare însă, celelalte 
zile ale Creaţiei sunt prezentate într-un chip cu totul personal. 
Cel puţin apariţia uscatului aminteşte de procedeul ciobanilor 
moldoveni de a scoate brânza din lapte: „cele uscate începură 
să se coaguleze din cele umede precum caşul din lapte. “ 20 
Este aici, fără îndoială, şi influenţa fizicii aşa cum era înţeleasă 
în Europa Evului Mediu. In acest spirit Cantemir continuă 
prezentarea zilei a treia: atunci a apărut golul care avea 
menirea de a defini plinul prin opoziţie şi, de asemenea, apare 
Archaeus, „artizanul speţelor, sprijinul şi propagatorul semin- 
ţelor care este ascuns în nucleul intim, aşezat în centrul seminţei 
şi introdus de afară şi împresurat în animale ca o materie 
spumoasă, iar în vegetale doarme încrustat într-un nucleu mai 
gros şi mai des.“ 21 Golul şi plinul atestă, ca şi lumina şi întune- 
ricul, o gândire alcătuită silogistic, aşa cum de altfel e vizibilă 
în toată creaţia cantemiriană. El urmează în acelaşi spirit mai 
curând de Ev Mediu european decât de antichitate grecească 
ori de creştinism bizantin: forţele creatoare sunt fermentaţia 
şi coagularea, care se echilibrează reciproc. Cunoştinţele de 
fizică şi medicină, reminescenţe din Lucretiu, îl fac să-şi 
imagineze Creaţia în termeni care vor figura în filosofii mult 
mai târzii decât a sa. Arheii originari amintesc de pildă de Uhr 
Phănomenele lui Goethe. In ce priveşte crearea astrelor, soarele 
şi luna apar cu funcţiile lor din Biblie, dar prezidează procese 
care au loc altfel decât acolo. Ele nu numai că sunt astre ce 
ghidează timpul ciclic, uman, dar au şi funcţii magice. Soarele 
mai ales, e cel ce ajută la „fermentaţia” vitală. Dincolo de acest 
fapt însă trebuie să remarcăm consideraţiile pe care le face 
Cantemir în legătură cu timpul. Un amestec insolit de magie, 
astrologie, cunoaştere religioasă şi ştiinţifică atestă din partea 
sa un efort susţinut de sinteză şi înţelegere. Astfel, consideră 
că zilele se grupează în săptămâni şi săptămânile în ani după 

cele şapte planete ale gândirii magice şi după cele douăsprezece 
zodii ale astrologiei. In schimb ştie exact că anul are 365 de 
zile şi şase ore, că e vorba de anul solar, care diferă de al 
Hegirei (greşeşte însă calculul crezând că un an solar este egal 
cu unul lunar o dată la 31 ani). Explică în mod ştiinţific eclipsele 
de soare şi de lună, mişcarea de rotaţie şi de revoluţie a lunii. 
In ce priveşte acest fapt, sistemul pe care-1 avea în minte 
Cantemir este cel al lui Copernic. De altfel, în Sistemul religiei 
chiar citează lucrarea acestuia De revoludonibus orbium 
coelestium libri cu titlul, semnificativ pentru ideea „abyssus 
abyssum invocat", afirmată mai sus, de Sistemă a abisurilor 22 . 
La fel, în chip ştiinţific, vorbeşte despre cele patru anotimpuri. 
Raportul dintre circularitatea timpului uman şi liniaritatea celui 
divin, etern este însă cel al Bibliei, valabil pentru ortodocşi şi 
catolici deopotrivă. în ce priveşte timpul circular însă, care 
definea anul agricol, Cantemir îl foloseşte în Mortar chiarum Phisica 
Examinatio spre a exprima în spaţiu şi timp deopotrivă evoluţia 
în cerc a strălucirii monarhiilor, de la cele vechi şi sudice la 
cele mai noi şi nordice. Ideea în sine nu era nouă. Constantin 
Cantacuzino Stolnicul a afirmat-o şi el şi ea era, la origine, o 
idee care avea chiar în Biblie un substrat mai vechi. în gândirea 
magică alfabetele se citeau circular, de la centru spre margine, 
semn al raportării simbolurilor şi esenţelor unele la altele. După 
relatarea biblică a zilei a şasea a Creaţiei expunerea lui Cantemir 
urmează cuminte linia Pentateucului şi efortul său creator de 
sistem propriu se traduce doar prin aceea că încearcă să aplice 
principiul logic al silogismului şi al dialecticii la faptele biblice. 
Titlurile capitolelor sună din această pricină într-un mod care 
aminteşte de algebră: Dezlegarea primului membru al primei 
întrebări; Soluţionarea chestiunii a doua etc. Valenţele sale de 
exeget cu mare putere interpretativă, cunoscător al textelor 
sfinţilor părinţi ai bisericii bizantine, îşi spun cuvântul în 
formulări surprinzătoare, care eliberează neaşteptate sensuri 
laice de învelişul lor religios: „Ştiinţa sacră ne învaţă că atunci 
când citim în literă că Adam a fost ucis, în spirit să înţelegem 
că a fost reînviat şi când auzim că Diavolul a înşelat pe Adam 
prin minciună, să ştim că el a înşelat nu pe Adam, ci pe sine 

însuşi ." 23 Cunoscător al deosebirii de sens între lectura literală 
şi cea semnificantă (a supratextelor, nu a subtextelor) Cantemir 
se referă aici, în fond, la faptul că moartea ca pedeapsă a 
păcatului e doar simbolul reînvierii purificate, iar Diavolului 
din om (păcatului) i se plăteşte cu măsura cu care voia să 
plătească. Acest plan al conflictului dintre om şi un Lucifer 
simbolic, plan care a constituit principala confruntare a Evului 
Mediu european , 24 mută sesizabil accentul expunerii lui Cante- 
mir dinspre asimilarea Orientului spre aceea a Occidentului, 
iar folosirea logicii aristotelice ilustrează puntea de legătură 
care i-a permis trecerea de la un spaţiu la celălalt. In fond, 
multă vreme, în secolul al XVIII-lea, europenii au tradus cărţile 
turceşti şi orientale nu pentru ceea ce însemnau ele, ci pentru 
a descoperi rădăcinile greco-latine, adică ale unităţii spirituale 
ale civilizaţiei omeneşti. 

Ultimul act al Creaţiunii, în această primă versiune (Creaţia 
s-a repetat de mai multe ori) când domnea armonia universală, 
a fost potopul. Descrierea lui Cantemir încearcă explicaţii 
cauzale care depăşesc net sfera religiei către aceea a ştiinţelor 
naturii. Capitolul al XVI-lea al cărţii a doua a Metafizicii este 
edificator în acest sens: „Se probează cauzele naturale ale 
potopului universal şi se demonstrează că gazul apei este o 
materie suficientă pentru provocarea potopului“. In acest capitol 
concepţia religioasă şi cea filosofică a lui Cantemir se separă 
net şi va trebui să urmărim înfăţişările lumii după a doua 
Creaţie aşa cum rezultă ele în lumina celor două concepţii. 
Problemele de ordin religios sunt tratate în continuare de 
Cantemir cu obiectivitate. Autorul vorbeşte despre un domeniu 
anume al culturii omeneşti ca conştiinţa faptului că abordează 
un obiect de studiu şi că, deci, are nevoie de o metodologie, 
principii de lucru şi la sfârşit trebuie să tragă concluzii în 
conformitate cu scopul propus. Islamismul reprezintă religia 
asupra căreia şi-a exercitat în cea mai mare măsură obiecti- 
vitatea critică, operând o subtilă analiză a ceea ce putea însemna, 
în doctrina musulmană, premisă a căderii Imperiului Otoman 
însuşi. In focarul Sistemului religiei... sunt concentrate chestiuni 
de filosofie, dar ca indiciu al unei tipologii umane şi al unui 

traseu istoric care, el, sta în centrul atenţiei lui Cantemir. De 
altfel, faptul că Sfântul Sinod Rus s-a opus apariţiei lucrării şi ea 
s-a tipărit la insistenţa expresă a ţarului, căruia îi era necesară 
din pricina campaniei la Marea Caspică , 25 este semnul cel mai 
sigur al acestui scop nedeclarat al lucrării. Datorită lui metoda 
de elaborare ca şi structura de ansamblu scot în evidenţă unele 
aspecte ale doctrinei în dauna altora. Am remarcat de pildă că 
problema cosmogonică nici nu e atinsă, ca şi pe aceea că se 
accentuează mult pe influenţa vechilor concepţii magice asupra 
islamismului. Trebuie să menţionăm în continuare faptul că 
se delimitează aria geografică a acestei religii: între Indus, 
Volga, Don, Nistru, Dunăre, Sava, Mediterana, Arabia, gurile 
Eufratului, Nipru. De asemenea se delimitează şi caracteristicile 
celor două mari confesiuni musulmane: şiiţii (perşii) şi sunniţii 
(turcii). Faţă de creştinism Cantemir vede şi judecă numai 
caracterul ofensiv al islamismului neştiind că, la proporţii 
planetare, situaţia era diferită . 26 Fenomenul la care asista 
Cantemir era în fapt unul de rezistenţă, de păstrare a terenului 
cucerit. Din punctul său de vedere, autorul Sistemului religiei... 
programat ca parte a unui sistem de lucrări, din păcate nefina- 
lizat în toate aspectele, voia să atragă atenţia asupra punctelor 
slabe ale islamismului. 

In cuprinsul Sistemului Cantemir se referă nu numai la 
Istoria Imperiului Otoman, lucrare pe care o scrisese, ci şi la 
ceea ce urma să fie o a treia parte a acestui complex de lucrări: 
Despre guvernarea otomană. Proiectul acestei lucrări niciodată 
scrise trebuie să-i fi fost destul de limpede autorului, deoarece, 
pe parcursul Sistemului religiei muhammedane trimite la o serie 
de capitole. Le enumerăm cu conştiinţa faptului că acest lucru 
este important pentru ceea ce ar fi devenit gândirea cantemi- 
riană: Vakuful geamiilor (adică tributul lor, căci nu erau decât 
teoretic scutite de aşa ceva); Despre judecata muhammedană 
(Cantemir voia să analizeze justiţia în raport cu propria 
populaţie a imperiului şi în raport cu ţările supuse, mai ales 
cele creştine); Despre judecată şi dreptate (dacă nu e cumva 
vorba de acelaşi capitol ca mai sus, atunci probabil autorul 
voia să facă precizări în legătură cu distanţa dintre aparenţă - 

judecata dreaptă - şi esenţă - dreptatea ciuntită) ; Despre cum 
au luat şi ţin turcii imperiul african (are în vedere Egiptul, 
adică regatul Misr, acţiune sângeroasă din partea otomanilor. 
Ei îşi asigurau stăpânirea lui conducându-1 cu outsideri, în 
special caucazieni) ; Despre ambasadorii ce se află pe lângă Poarta 
otomană (nu e clar din context ce ar fi conţinut, dar e interesant 
de observat că autorul se gândea la posibila acţiune a acestora 
chiar în capitala Imperiului) ; Despre hainele turceşti (problema 
portului la turci îl interesa din punct de vedere istoric, dar şi 
al contemporaneităţii, deoarece culoarea hainelor exprima un 
cod precis al rangurilor sociale ale purtătorilor, ceea ce i se 
părea important de ştiut de către creştini); Despre ţiitoarele 
sultanului (Cantemir ştia cât de însemnate sunt în lumea tur- 
cească haremul şi ierarhia în interiorul haremului, deoarece 
era vorba de influenţa directă asupra sultanului); Despre oraşe 
şi flotă (avea intenţia să abordeze problema fortificaţiilor şi 
într-un cadru, mai larg a arhitecturii, pentru că pomeneşte 
chiar despre „arhitectura navală" 27 , deci şi despre construirea 
corăbiilor. In Istoria Imperiului Otoman menţionase cele mai 
importante păduri de unde se aducea lemn pentru corăbii. 
Despre învăţătura civică şi morală a otomanilor (avea probabil 
să se refere la sistemul de educaţie) ; Despre moravurile şi încli- 
narea firească din copilărie (probabil despre diferenţa între 
înclinaţiile naturale ale omului şi cele deformate în urma unei 
anumite educaţii. Dacă aşa stăteau lucrurile, Cantemir se anunţa 
un rousseauist „avant la lettre“); Despre jurisprudenţă şi teologie 
(capitol important, unde urmau să se arate bazele religioase 
ale jurisprudenţei otomane, mergându-se până la acordurile 
între state). Acest proiect de lucrare, alături de cele două 
finalizate, ca şi de schiţa originară a Sistemului religiei muhamme- 
dane, schiţă numită Curanus, unde există două capitole în plus 
faţă de versiunea finalizată - Despre sufletul omului şi Despre 
apostolii lui Hristos, avem o imagine a concepţiei lui Cantemir 
asupra lumii otomane. 

El viza o analiză a tuturor sistemelor de funcţionare ale 
acestei lumi, printre care religia era doar unul dintre cele mai 
importante, un ax de existenţă. De aceea, spre a-i măsura tăria, 

0 compară permanent cu religia creştină (mai exact ortodoxă) . 
In această comparaţie Cantemir foloseşte metodologia cu care 
ne-au obişnuit lucrările sale de istoriografie şi geografie: 
echivalarea numelor personajelor şi locurilor din Coran şi 
Biblie, găsirea paralelismelor, a influenţelor creştine asupra 
musulmanilor, bazate îndeosebi pe faptul că era vorba despre 
asimilarea, de către noul Imperiu, a structurilor fostului Bizanţ. 
Aşa de pildă aflăm că Iblis e Lucifer, Nuh e Noe, David şi Isus 
apar aproximativ cu aceleaşi nume, Idris e Enoh etc. Ambele 
religii se conduc după teologia negativă (catafatică) şi nu cea 
pozitivă (apofatică), deci consideră că Dumnezeu nu poate 
avea atribute ale creaturilor sale, ceea ce era un semn de 
evoluţie faţă de doctrinele primitive pe care le înglobaseră . 28 
Acest paralelism nu poate însă anula faptul, care lui Cantemir 

1 se pare fundamental, că Biblia se prezintă, pentru creştin, ca 
o aspiraţie a salvării pe calea spiritului, în timp ce Coranul 
pune simţurile, comune tuturor animalelor, la baza celor sfinte, 
în acest punct deci i se pare că trebuie acţionat în modul cel 
mai insistent pentru îmblânzirea moravurilor unui popor căruia 
religia nu-i oferea accesul la spirit aşa cum ar fi meritat în 
virtutea asimilării unor culturi atât de vechi ca cea persană şi 
bizantină. Acesta ni se pare a fi motivul cel mai plauzibil pentru 
care insistă Cantemir asupra sectelor mohamedane bazate pe 
homosexualitate, lesbianism, amorul colectiv, ba chiar asupra 
poligamiei preconizată de doctrina oficială. De asemenea, tot 
aici trebuie să fie cauza prezentării rădăcinilor magice ale religiei, 
a politeismului ca şi a prezentării unor secte ce i se păreau de 
decadenţă, în ciuda renumelui lor la turci: a nebunilor (hâzrevii) 
şi budalla; Cantemir nu face nici o legătură cu „nebunii lui 
Dumnezeu", (sectă creştină), a heracliteenilor (Bektaşi, din 
care făceau parte ienicerii), a peregrinilor (Abdal şi Urian veniţi 
din India), a pitagoreicilor (momsoiunduren) şi apoi idolatrii, 
care nu erau propriu-zis islamici, cât toleraţi în Imperiu: ateii 
(atomişti), ţiganii, închinătorii focului (şi ei veniţi din India), 
ai câinelui negru (originari din Egipt), ai pisicii (la fel), zoroa- 
striştii. Aceşti idolatri aveau drept numitor comun, după credinţa 
lui Cantemir, faptul că fiecare sectă avea un sistem, un centru 

pozitiv de referinţă (erau apofatice). Mai jos decât idolatria 
situează el pe cei superstiţioşi, care consideră drept cauze 
fundamentale faptele aleatorii. E vorba de cei ce cred în zodiac, 
în descântece, în vise, necromanţie, lecanomanţie, invocarea 
diavolului etc. Dacă acestei stratificări a Sistemului religiei îi 
coroborăm faptul că în Divan, Descrierea Moldovei şi Loca 
obscura, vorbind despre aspectele diverse ale creştinismului, 
remarcă direcţiile sale principale - catolicismul şi ortodoxia - 
definind starea de conflict latent şi motivele de interpretare a 
dogmei de la baza lui, intuim în toată complexitatea sa concep- 
ţia despre religie (şi nu religioasă) a lui Cantemir. El a fost un 
doctrinar al fenomenului, a înţeles în ce măsură o religie este 
o armă în mâna unui conducător pentru a făuri într-un fel sau 
altul istoria unui popor. De altfel, faptul că principalele lucrări 
despre islamism şi creştinism au fost scrise în plin proces de 
supunere, de către Petru cel Mare, a puterii religioase a bisericii 
ruse propriei sale puteri, luminează în mod nebănuit optica 
lucrărilor lui Cantemir însuşi, atât Loca obscura cât şi Sistemul 
religiei având un pronunţat caracter polemic, acut actual. Deşi 
mai puţin sistematic expuse, întâlnim totuşi în lucrările lui 
Cantemir şi referinţe la protestanţi, calvini, luterani, piarişti, 
baptişti, iezuiţi şi alte confesiuni mari ale catolicismului. Religia 
ortodoxă, căreia aparţinea, i se părea a fi cea mai unitară, mai 
apropiată de ideal din punctul de vedere al soluţiilor pe care 
le propunea pentru salvarea omului. Exista, fireşte, şi în sânul 
ei, celebra dispută dintre iconoclaşti şi iconoduli. Cantemir a 
optat pentru o soluţie de echilibru, căreia i-a explicat în 
amănunt temeiurile. De asemenea a avut grijă să sublinieze 
toate punctele nevralgice care puteau slăbi doctrina şi o puteau 
face permeabilă la sugestii catolice. De altfel, Loca obscura 
este o astfel de lucrare polemică la adresa a ceea ce i se păruse 
a fi, în Catehismul lui Teofan Prokopovici , 29 primatul bisericii 
ruse, înclinaţie pro-catolică. Trebuie să observăm aici două 
lucruri esenţiale pentru atitudinea lui Cantemir: că vorbea de 
pe poziţia moldoveanului a cărui ţară era asaltată de la nord 
de iezuiţii polonezi şi la sud de turcii islamici, însă şi de pe poziţia 
umanistului oriental care apăra spiritul Bizanţului. Vorbind în 

numele acestor considerente, considerate majore, Cantemir 
n-a realizat că se situa pe o poziţie conservatoare în raport, pe 
de o parte, cu tendinţele de laicizare ale învăţământului rusesc, 
adică de fundamentare a lor pe experienţă şi simţuri, nu pe 
credinţă şi silogism, pe de altă parte, că se afla pe o poziţie 
conservatoare în raport cu sensul însuşi de evoluţie al orto- 
doxiei orientale. El continua să apere ideea de educaţie conform 
cu preceptele preconizate de biserica grecească, al cărei centru 
era Patriarhia de la Constantinopol, fără a observa că, de fapt, 
Rusia capta din ce în ce mai mult toate forţele ortodoxiei 
orientale, grecii înşişi se îndreptau către ea. In plus, Teofan 
Prokopovici era susţinut de Petru cel Mare în toate acţiunile 
sale, ceea ce Cantemir a avut prilejul să constate mult mai 
târziu, după polemica declanşată prin Loca obscura. 

Afirmaţia făcută mai sus, că în tot acest context istoric în 
care-şi afirma ideile, Cantemir se situa din perspectiva 
moldoveanului şi gândea în parametrii avantajelor statului 
feudal Moldova se justifică pe deplin abia urmărind seria de 
argumente pe care le produce în chip de replică la Ilepeoe 
yneHbLe ompoicoM'h, a lui Prokopovici. Intr-una din principalele 
chestiuni în dispută, aceea cu privire la iconoduli şi iconclaşti, 
ca şi în multe altele, Cantemir citează Mărturisirea credinţei a 
lui Petru Movilă, fost mitropolit al Kievului, moldovean de 
origine, din marea familie a Movileştilor. Ceea ce apără în fond 
Cantemir în stilul de învăţământ religios rusesc este poziţia 
afirmată de Petru Movilă . 30 Intr-un anumit sens, el gândea ca 
şi cum şcoala creată de mitropolitul Kievului ar fi asigurat, 
prin reflex, Moldovei un plus de strălucire, ar fi propulsat-o în 
prim-planul ortodoxiei orientale ca apărătoare a intereselor 
creştinătăţii şi i-ar fi oferit un capital politic în marea bătălie a 
eliberării de otomani. Acest substrat al argumentării cante- 
miriene este explicit adus în conştiinţa cititorului de autorul 
însuşi: „Deoarece însă felurile jignirilor şi delictelor sunt multe 
şi variate, dacă s-ar descoperi vreunul din ele tocmai înaintea 
aceluia faţă de care a greşit, se poate isca primejdia să se 
producă rele şi mai mari decât cele dinainte şi să provoace 
distrugerea totală şi răsturnarea nu numai a caselor şi familiilor, 

ci şi a unor întregi ţinuturi şi ţări, după pilda puilor de vipere (...) 
De astfel de întâmplări e plină istoria universală; de aceea 
sfânta maica Biserică privind cu cea mai mare atenţie a hotărât 
să acţioneze (...) asemenea unui foarte învăţat doctor în arta 
de a tămădui (...) propunând medicamente, aplicând plasture 
dacă e lipsă, iar dacă observă că boala rezistă cu încăpăţânare 
(...) atunci foloseşte şi cauterizarea. In sfârşit, dacă nici focul 
nu ajută, atunci doctorul taie din restul trupului cu bisturiul 
mădularul stricat şi-l aruncă. “ 31 Deci religia, prin forma ei 
instituţionalizată, biserica, avea menirea să apere plasma însăşi 
a unui popor, a unei comunităţi, pe de o parte de infiltrarea 
elementelor care-i ameninţau structura intimă, pe de alta de 
trădarea venită din interior. Sensul patriotic şi nu religios al 
acestui demers cantemirian îl şi face să opteze, o dată în plus, 
pentru Petru Movilă în faţa lui Teofan Prokopovici. Principii 
de drept, medicină, logică, lingvistică sunt făcute să colaboreze 
pentru susţinerea acestei idei a misiunii patriotice a religiei. 
Este elaborată astfel, prin foarte fine incizii operate în textul 
lui Prokopovici, o metodologie a învăţământului care combină 
cunoştinţele laice (poezia, retorica, dialectica, logica, fizica, 
metafizica, mecanica, medicina, muzica) şi cele religioase, 
teologice (Sunt citate de pildă documentele celui de-al VH-lea 
Sinod Ecumenic) vizând acest unic sens formativ. încă un 
amănunt poate fi interesant pentru atitudinea subtextuală 
exprimată de Cantemir în Loca obscura. Folosind argumente 
lingvistice spre a se referi la erori de traducere ale lui Proko- 
povici pasibile de erori de interpretare doctrinară, el vizează 
lexiconul limbii greceşti al lui Varinus, lexicon nu numai bine 
cunoscut oamenilor cultivaţi din ţările române şi din Europa, 
dar şi reeditat în 1712 la Veneţia (ed. I 1523) prin subvenţia 
lui Constantin Brâncoveanu, care pusese să se tipărească pe 
copertă stema Ţării Româneşti şi în interior portretul său. 
Semnificaţia gestului lui Brâncoveanu era destul de apropiată 
de aceea a gestului lui Cantemir. Ambii încercau să acrediteze, 
pentru ochii europenilor, ideea apartenenţei poporului român 
la unul din cele mai vechi bazine culturale şi religioase ale 
lumii şi, în plus, ideea rezistenţei faţă de Imperiul Otoman ca 

dat al acestei apartenenţe. In ordinea vechimii această 
rezistenţă, afirmă Cantemir prin referirile la Petru Movilă, o 
precede pe aceea a Imperiului Rus însuşi. 

In loc de orice concluzie cu privire la concepţia lui Cantemir 
despre islamism şi creştinism ca mari doctrine religioase, ne 
propunem să formulăm câteva idei în legătură cu punctele de 
racord ale acestei concepţii la o eventuală schiţă de ontologie, 
epistemologie, axiologie, logică, etică şi estetică. Primul şi cel 
mai general lucru pe care trebuie să-l observăm este acela să 
nu există, în gândirea lui Cantemir, o delimitare clară între 
aceste zone ale filosofiei. De altfel stadiul atins de ea nici nu 
permitea toate aceste definiri de domeniu. In lumina acestui 
fapt ontologia cantemiriană e slujită de judecăţi în principal 
epistemologice şi axiologice, dar şi logice, etice, estetice. întreg 
acest complex de interdeterminări este rezultanta unei 
probleme axiale, care străbate atât gândirea sa despre religie 
cât şi, cu accente schimbate, pe cea filosofică în totalitatea ei: 
raportul creatorului cu creaţia, al divinităţii cu omul. Această 
problemă a intrat în istoria filosofiei pe filieră religioasă. Cele 
mai vechi religii, ca şi cele mai noi, creştinismul şi islamismul 
inclusiv au apărut în bună măsură din necesitatea omului de 
a-şi defini locul faţă de lumea înconjurătoare, de Universul 
necunoscut. Spaţiul, timpul, materia, în proporţii diferite de 
la sistem la sistem, au alcătuit principalul material al acestei 
definiri, principala cale de delimitare spirituală a fiinţei umane. 
Cantemir a atacat prin urmare această problemă în primul 
rând din unghi religios - coroborând izvoarele magiei şi vechilor 
credinţe totemice - conturând o cosmogonie. Se observă însă 
infiltrate, alături de linia clasică a problemei, o serie de 
armonice care trimit la datele unei psihologii auctoriale 
neliniştite, aflată în situaţia de a opta pentru o cale existenţială 
anume poate în defavoarea alteia, care i-ar fi fost de preferat. 
Acest lucru e denunţat chiar de Cantemir în scrisoarea către 
Cacavela care prefaţează Sacro Sanctae..., scrisoare la care n- 
am avut acces decât prin arhiva lui Grigore Tocilescu. Acolo 
apare ideea că sufletul îi e în permanenţă neliniştit şi, răsfoind 
volumele învăţaţilor păgâni (greco-latini!), a constatat că ei 

laudă numele ştiinţei, dar nu posedă ştiinţa. S-a hotărât de 
aceea să îndrăznească a zugrăvi adevărul ultim apelând şi la 
ştiinţa sacră. 32 Graţie acestui consens între o problemă 
personală şi una filosofică aspectul ontologiei cantemiriene 
este complex. Cum opţiunea autorului a fost una fundamental 
politică, îndreptată spre acţiune şi nu spre meditaţie, opţiune 
infirmată apoi de cursul evenimentelor, ontologia sa nu se 
înfăţişează ca un univers static. N-o putem surprinde dintr-o 
dată în toate liniile ei, deşi ele există, ci trebuie s-o urmărim 
în desfăşurarea sa. Lucrările grupate în jurul anului 1700 
înfăţişează o calitate pură a aspiraţiei, încrederea nestrămutată 
a autorului într-o stea călăuzitoare. Problema voinţei, a liberu- 
lui arbitru se desenează pregnant din încrengătura mesajului 
religios. Ea persistă dincolo de admiterea predeterminării, a 
faptului că raţiunea trebuie să se supună până la un punct 
credinţei, iar sufletul trupului. In virtutea acestei intuiţii Cantemir 
construieşte posibile teorii ale ştiinţelor, edifică pe baza unor 
lecturi variate şi asidui o întreagă epistemologie pe care-o 
compară continuu cu temele religioase. Fizica, astronomia, 
geografia, istoria, matematica, medicina sunt invocate în Divan, 
ca şi în celelalte lucrări mai teoretice nu numai sub aspectele 
lor de conţinut, ci se formulează şi judecăţi în legătură cu 
propriul lor statut. Scopul acestor judecăţi este acela de a-i 
permite autorului aprecieri despre unitatea lor din perspectiva 
cunoaşterii omeneşti, ca şi de a-i permite să-şi găsească propria 
sa cale de pătrundere în universul lor. Aşa se face că problema 
liberului arbitru, desprinsă pe fondul doctrinelor religioase, 
capătă toate accentele specifice gândirii lui Cantemir numai 
dacă va fi suficient de bine luminată din unghiul epistemologiei 
sale. Cât despre axiologie, deşi convergenţa ei spre ontologie 
nu este atât de evidentă ca a epistemologiei, trebuie să 
convenim totuşi că o teorie a valorilor există „in nuce“ în toate 
afirmaţiile referitoare la definirea locului omului în univers, 
loc ce presupune o ierarhizare a indivizilor, după capacitatea 
lor de înţelegere (după valoarea intrinsecă!) Dincolo de această 
viziune axiologică ce cuprinde chestiunea opţiunii existenţiale 
înseşi, viziune presupunând un determinism (divinitatea) ce 

înlătură aprioric ideea perfectibilităţii, Cantemir mai formu- 
lează judecăţi de natură axiologică pe fondul unei etici care 
este atât de natură religioasă (morala creştină, teoria păcatului 
şi a salvării. Iadul şi Raiul, în sfârşit, Judecata de Apoi, adică 
limita ultimă a justiţiei imanente) cât şi laică (de la morala 
bunului simţ la patriotism înţeles ca cea mai înaltă formă de 
morală). In legătură cu această ultimă accepţie etică a 
axiologiei cantemiriene, trebuie să remarcăm ceea ce numeam 
mai sus devenirea gândirii sale. El a debutat prin a considera 
că summumul eticii umane se exprimă prin identificarea cu 
morala creştină (Divanul) şi a sfârşit prin a înţelege necesitatea 
eticii de a exprima apartenenţa individului la un popor, o patrie, 
o desfăşurare a istoriei (Loca obscura, Sistemul religiei... 
Hronicul...) Timpul etern al eticii creştine se concretizează în 
cel istoric. 

Pe acelaşi plan cu etica situează Cantemir, în sistemul său 
de gândire, estetica. Problema frumosului este o derivată a 
axiologiei, aşa cum axiologia face parte dintr-o posibilă ontologie. 
Arta este înţeleasă de el ca simbol (mai ales vizual şi auditiv) 
al unei aspiraţii umane nu către perfecţiune, ci către divinitate 
(perfecţiunea fiind doar unul dintre semnele divinităţii) . Din 
acest punct de vedere nu există nici o deosebire între islamism 
şi creştinism. Ba chiar Cantemir este gata să recunoască 
superioritatea islamismului asupra creştinismului, mai ales în 
arhitectură şi muzică. Unitatea umanităţii sub aspectul aspiraţiei 
celei mai profunde, iată ceea ce a văzut Cantemir cu claritate. 
De altfel, aceasta şi este una din trăsăturile definitorii ale 
umanismului său. In sfârşit, logica (Dimitrie Cantemir chiar a 
scris un manual de logică, nu tocmai original) alcătuieşte 
armătura de sistematizare a întregului univers al gândirii 
cantemiriene, fie ea filosofică sau nu. In principal silogismul, 
dar şi dialectica alcătuiesc baza de susţinere a majorităţii 
argumentelor pe care le foloseşte spre a „dovedi“ „adevărul" 
care fundamentează ideile sale. 

In tot acest ansamblu care alcătuieşte ontologia cantemi- 
riană religia are un rol dublu: pe de o parte, oferă într-o oarecare 
măsură substanţa însăşi a gândirii lui Cantemir despre ontologie, 

pe de alta, fiind analizată ca sistem doctrinar, oferă o posibilă 
schiţă epistemologică. In sfârşit, dacă adăugăm acestor două 
accepţii şi faptul că religia e înţeleasă ca doctrină politică, 
înscrisă într-o bătălie care acoperea harta lumii cunoscute de 
Cantemir, avem imaginea completă a semnificaţiei pe care-o 
acorda el, dincolo de credinţă şi exegeza strict religioasă, acestei 
sfere a cunoaşterii şi gândirii omeneşti. 

Imaginea ontologiei cantemiriene n-ar fi completă dacă nu 
i-am adăuga acele părţi care provin din încărcătura culturală 
şi filosofică a autorului, fiind asamblate de acesta, alături de 
sursele religioase, într-un întreg pe care-1 armonizează acelaşi 
unic principiu: încercarea definirii de sine în virtutea opţiunii 
existenţiale. Revenind la Sacro Sanctae..., text concentrat al 
unor linii ale gândirii cantemiriene ce se desfac apoi, în lucrările 
ulterioare, unele de altele, putem intui această unitate iniţială 
şi subtextuală. în ciuda afirmaţiilor declarative ale autorului 
din respectiva lucrare, privind astăzi, de la distanţa pe care 
ne-o oferă timpul, trebuie să admitem că această unitate nu s-a 
pierdut în cursul evoluţiei lui Cantemir. Iată de pildă punctele 
de plecare afirmate în Sacro Sanctae: „Desigur, adevărul dife- 
ritelor ştiinţe este unul şi acelaşi, simplu şi uniform. îmboldite de 
acest pinten, bucoavnele prăfuite sunt din nou scuturate (...), 
din nou iau în mână autorii ştiinţei profane şi examinez cu 
multă băgare de seamă părerile filosofilor cu renume (...) 
Despre unul şi acelaş(i) adevăr, care e simplu, teologii într- 
adevăr vorbesc teologhiceşte, iar pe de altă parte fizicii vorbesc 
fiziceşte şi de obicei tratează adevărul simplu în felurite chipuri, 
pe cari le numesc ştiinţe, dar axiomele lor divergente şi 
doctrinele lor mult deosebite nu stau în picioare (...). Şi astfel 
Intelectul se retrage în fortăreaţa ştiinţei infuze. El se dedică 
în întregime literei sacrosancte. (...)“ 33 Principiul spiritual 
unificator al ştiinţelor şi teologiei în lumina căutării adevărului 
revine ca o condiţie iniţială a întregii demonstraţii în Sistemul 
religiei... şi anume în afirmaţia care inaugurează expunerea 
asupra islamismului: religia musulmană consideră drept sfânt 
ceea ce într-un om este comun cu animalul: condiţia sa fizică. 
Creştinismul în schimb, şi aici stă şansa lui istorică, afirmă 

drept sfânt principiul spiritual, ceea ce constituie superioritatea 
omului faţă de regnul său, fără a respinge nici lucrurile „lumeşti 11 . 
De altfel, chestiunile referitoare la ştiinţe ca domenii ale 
analizei „lumescului" depăşesc cu mult, în ansamblul gândirii 
lui Cantemir, cadrul prefigurat prin Sacro Sanctae. Dacă ar fi 
să ne gândim numai la istoriografie şi încă ar fi suficient. Dar 
întâlnim, încă din acea lucrare mai de început, o discuţie pe 
tema raţiunii umane în raport cu ştiinţele şi teologia (adică pe 
tema relaţiei cunoaştere raţională-cunoaştere revelată). 
Această temă se diversifică pe parcursul creaţiei lui Cantemir, 
înglobând şi relaţia cunoaştere naturală-cunoaştere raţională, 
în principal, cunoaşterea naturală asigură, după Cantemir, 
substanţa ştiinţelor fizice. El consideră, ignorând cronologia 
faptelor, că fizicienii arabi, persani, indieni şi turci derivă din 
Aristotel, matematicienii din Pitagora, geografii din Ptolemeu, 
geometrii din Euclid, medicii din Hippocrat, Avicenna şi Galenus. 
Acest grup al ştiinţelor, bazat pe cunoaşterea naturală, se 
bucură din partea lui Cantemir de cea mai mare atenţie. El 
defineşte, pe lângă cele de mai sus, aritmetica (vorbind de 
cifrele indienilor, perşilor, turcilor, arabilor, grecilor şi slavilor), 
algebra, trigonometria, mecanica, hidraulica, geografia 
(geografia plus geodezia), astrologia în raport cu astronomia. 
Noţiunile sale în toate aceste domenii nu depăşesc nivelul unei 
bune acumulări de cunoştinţe, aşa cum se predau ele la 
Academia Patriarhiei din Constantinopol. într-o notă a Istoriei 
Imperiului Otoman Cantemir însuşi recunoaşte acest lucru 
precizând, în plus, că avea „nu puţină" înclinaţie pentru mate- 
matică. Faptul de a fi construit un dispozitiv (descris în aceeaşi 
Istorie) pentru măsurarea optică a înălţimii sunetelor în muzică 
atestă o efervescenţă a căutărilor în mai multe domenii, 
însuşirile plurivalente ale unei tipologii umane renascentiste. 
Ni s-au păstrat de asemenea indicii cu privire la cunoştinţele 
lui Cantemir într-o serie de alte domenii. El calculează, de 
pildă, rezumativ, după tehnicile vremii în probleme de 
rezistenţa materialelor, greutatea altarului moscheii din 
Ierusalim şi punctele de sprijin de care avea nevoie spre a 
rezista la o anumită înălţime. De asemenea, avea cunoştinţe 

de navigaţie: orientarea cu busola şi după stele, ştia să ridice 
hărţi, să facă planuri arhitectonice. Pe moşiile sale din Rusia 
planurile bisericilor care s-au ridicat aparţineau lui Cantemir. 
întâlnim chiar un calcul comparat al timpului după sistem 
turcesc sau european (Cantemir spune italienesc sau nemţesc) 
în funcţie de echinocţiu, stabilindu-se diferenţa de fus orar în 
acelaşi moment al zilei. Se referă, pentru calcularea raportului 
dintre anii solari şi cei lunari, la tăbliţele astronomice, consi- 
derând cu o eroare de doi ani că la 31 de ani anul lunar coincide 
cu cel solar (în realitate coincide la 33 de ani). Toate aceste 
probleme ale cunoaşterii naturale ca substanţă a ştiinţelor nu 
sunt, evident, decât premise ale unor posibile epistemologii 
ale ştiinţelor respective. Meditaţia pe marginea lor, un meta- 
limbaj care să indice sistematic metodele de cunoaştere folosite 
de ştiinţe pentru a ajunge la adevăr, este abia schiţat, mai cu 
deosebire când e vorba de fizică. Astfel, în legătură cu ea Cantemir 
vorbeşte despre cele trei căi ale analizei fizice: a materiei, a 
formei (care alcătuiesc împreună plinul) şi a golului. Această 
remarcă importantă, cum am văzut, pentru înţelegerea gândirii 
filosofice a lui Cantemir, se vădeşte la fel de importantă şi în 
ce priveşte formaţia sa ştiinţifică. Matematica grecească 
preluase de la cea indiană ideea importanţei poziţionale a lui 
zero în calculul matematic şi operase prima mare sinteză a 
domeniului (demonstrarea teoremelor, a legilor generale ale 
matematicii) revoluţionând astfel ştiinţa. Acestui moment îi 
aparţine, în linia Academiei din Constantinopol, Cantemir 
însuşi. N-ar fi exclus ca, referindu-se la influenţa grecilor asupra 
turcilor, perşilor, indienilor şi arabilor să aibă în minte acest 
fapt, deci stadiul contemporan atins de ştiinţa matematicii. 
Dacă aşa stau lucrurile, putem avansa ipoteza, deloc lipsită de 
importanţă, că el se interesa, într-un spirit comparatist care a 
fost caracteristic întregii sale activităţi, de stadiul ştiinţelor în 
Orient şi Occident. 34 

Revenind la problemele cunoaşterii naturale şi raţionale 
prin ştiinţe, trebuie să observăm şi faptul că epistemologia şi 
gnoseologia interfera, într-un text scris târziu, probabil în 
ultimii ani de viaţă, celebra Scrisoare despre conştiinţă adresată 

contelui Golovkin, este limpede acest aspect: deosebind 
conştiinţa morală de cea psihologică, autorul le defineşte în 
raport cu raţiunea şi cunoaşterea. Astfel, conştiinţa morală 
(Cantemir foloseşte termenul grecesc sinidisis) este „o acţiune 
simplă a cunoştinţei" bazată pe memorie, o evaluare a faptelor 
trecute cu scopul cunoaşterii de sine. Conştiinţa psihologică 
(sintirisis) este puterea de a judeca faptele spre a deosebi răul 
şi binele în funcţie de cerinţele raţiunii. Scopul final al acţiunii 
conştiinţei psihologice (adică al puterii de judecată, cum va 
spune Kant) este realizarea cunoaşterii care duce la situarea 
sinelui în contextul lumii. Cantemir consideră că aceste două 
modalităţi ale conştiinţei - cea bazată pe memorie şi cea bazată 
pe puterea de judecată - îl conduc pe om de-a lungul vieţii. E 
interesant să ne oprim mai îndelung asupra acestei teze din 
scrisoarea despre conştiinţă deoarece, dincolo de afirmaţia ei 
concluzivă, intuim un întreg proces de gândire şi sistematizare 
a ideilor, proces care trimite spre un posibil model filosofic 
cantemirian. Conştiinţa este ceea ce defineşte o existenţă 
umană faţă de sine, de semeni şi de timp. Ea este deci mediul 
filtrant pentru situarea în context spaţio-temporal a individului, 
iar mijlocul prin care se operează filtrarea, de către conştiinţă, 
a acestor predeterminări este raţiunea. Două linii principale 
au fost deci dezvoltate de Cantemir: una care vizează căile 
raţiunii de a cunoaşte şi alta care vizează substanţa a ceea ce 
trebuie cunoscut. Ambele linii ale gândirii cantemiriene, în 
baza cărora el însuşi s-a realizat ca personalitate creatoare, 
converg în afirmaţia făcută în Panegiricul către Petru cel Mare. 
Conform acestei afirmaţii perenitatea universului uman indică 
faptul că individul poate transcende (Cantemir spune „învinge") 
prin moarte (a lui dar nu a speciei) . Aceasta constituie o victorie 
a raţiunii afirmată în timp şi spaţiu. Aşa stând lucrurile, autorul 
consideră că este oricum preferabilă moartea de viu decât abia 
moartea fizică să însemne viaţă eternă. Intre Divanul de la 
început şi această afirmaţie din 1714, de după experienţa 
războiului care-i adusese pierderea tronului, a fost parcurs un 
întreg drum. Opţiunea finală a lui Cantemir este aceea că acum 
şi aici trebuie dată măsura întreagă a capacităţii umane. 

Momentul iniţial al aspiraţiilor tinereşti din Sacro Sanctae 
primeşte acest răspuns matur şi dramatic în gravitatea lui. In 
anii care i-au mai rămas de trăit Cantemir a realizat partea 
cea mai însemnată a operei sale:Desciptio Moldaviae, Incremen- 
torum atque Decrementorum..., Hronicul (cu cele două variante 
latine cunoscute), Sistemul religiei, cu varianta sa Curanus, 
lucrările de la Marea Caspică. Au fost nouă ani din cei aproape 
50 câţi a trăit. 

Raţiunea cantemiriană se baza în primul rând pe logică. In 
tinereţe a şi scris o logică, un manual în care sistematiza (deloc 
original) principiile domeniului. Lucrarea este totuşi impor- 
tantă în analiza gândirii sale, pentru că ilustrează importanţa 
pe care-o acorda el acestei metode a cunoaşterii. Prin acest 
manual, intitulat Compendiolum Universae Logices Institutionis, 
a învăţat de fapt cum să-şi disciplineze raţiunea astfel încât ea 
să devină un instrument perfecţionat pus în slujba cunoaşterii, 
în acest sens Compendiolum oferă o serie de „chei“ pentru 
citirea operei cantemiriene. în acelaşi fel, alte lucrări ale sale, 
ori chiar copierea unor lucrări aparţinând altora, cum a fost 
cazul lucrării despre doctrina fizicii universale a lui Van Helmont 
(Ioannis Baptistae Van Helmont Phisicis Universalis Doctrina) 
indică ce anume considera Cantemir că trebuie bine cunoscut 
pe aceste două coordonate filosofice fundamentale: spaţiul şi 
timpul. în legătură cu aceste coordonate trebuie să evidenţiem 
afirmaţia din Sistemul religiei... că timpul se măsoară în 
distanţe, 35 afirmaţie la urma urmelor riguros exactă şi valabilă 
şi astăzi. La începutul chiar al textului prin care Cantemir 
investighează cuprinsul logicii, el formulează astfel premisele 
propriei sale cercetări în acest domeniu: „Itaque facultatem 
inveniendae et obstinendae veritatis, atque remedium 
concessit, vestrum scilicet naturale lumen, illoque utentes a 
minoribus ad majora, ab inferioribus ad superiora et a terrestri- 
bus ad coelestia, usque etiam ad ipsam verae sapientiae 
cognitionem perveniatis. Ergo indubitantes non sine divino 
concursu, methodus haec, nempe Logica (...)” 36 Reîntâlnim 
deci afirmată ideea din Sacro Sanctae că metoda fundamentală 
a cunoaşterii - logica - este dată de îmbinarea dintre raţiunea 

umană şi ajutorul divin, ca şi aceea din târzia scrisoare despre 
conştiinţă conform căreia numai prin intermediul cunoaşterii 
omul se poate defini pe sine şi-şi poate orienta opţiunile. Pe 
lângă acestea întâlnim afirmată şi ideea, existentă în mai toate 
textele filosofice ori de polemică religioasă ale lui Cantemir: 
scopul final al tuturor căutărilor trebuie să fie aflarea adevă- 
rului. Aceste afirmaţii din logica sa indică, o dată în plus, un 
model relativ unitar de gândire, dincolo de procesualitatea 
scrierii operei şi a influenţelor certe care variază de la o lucrare 
la alta. In virtutea acestui model putem avansa o serie de 
consideraţii asupra Logicii cantemiriene, text publicat o singură 
dată în România în ediţia de opere a Societăţii Academice, 
volumul al Vl-lea şi niciodată tradus din latină în română. 
Definiţia pe care Cantemir o dă logicii propriu-zise renunţă la 
„ajutorul divin" formulat în premisă pentru a se baza doar pe 
buna tradiţie a filosofiei greceşti - Aristotel şi Pitagora: „Logica 
est ars instrumentalis philosophiae, quae versatur circa voces 
rerum significativas, per conceptus, cuius regulis instructis 
rationalibus instrumentis distinctionem inter veritatem et 
falsum facimus”. 37 In continuare autorul distinge între Xoyoc, 
şi 8taA,eYe5at (logică şi dialectică) şi, în cadrul logicii, distinge 
trei operaţii principale: una valabilă pentru arte, alta pentru 
ştiinţe şi a treia, cea speculativă, adică pe care „practicam nomi- 
namus cognitionem". La rândul ei, în bună tradiţie aristotelică, 
logica naturală (care depinde de natura umană) e divizibilă 
în logica necesităţii (categoriile aristotelice), a interpretării şi 
cea sofistică. Operaţiile intelectului sunt menţionate de 
Cantemir tot în triadă: abstractizarea, compunerea şi diviziunea, 
înţelegerea. Termenii logicii se împart, la rândul lor, tot în 
trei: mentali, verbali şi scrişi (per literas). Cei mentali se referă 
la idei („i8ea quae rei representat essentiam"), cei verbali la 
limbajul uman articulat. Acest limbaj exprimă fie intuiţiile 
prime ale ideii - ca termeni complecşi sau necomplecşi, cei 
din urmă pot fi abstracţi (universali) sau particulari (individuali) . 
Cei particulari pot fi determinaţi ori indeterminaţi (transcen- 
dentali). Termenii verbali mai pot exprima şi intenţiile secunde 
ale ideii prin moduri şi descrieri care afirmă ori neagă esenţele. 

In continuare Cantemir dezvoltă aceste afirmaţii în buna 
tradiţie a logicii aristotelice, fără inovaţii în plus. Apoi, în stilul 
comparatist care avea să-l caracterizeze, a pus alături cele trei 
operaţii mentale aristotelice de cele cinci „voci“ ale lui Porphi- 
rius (genul, specia, diferenţa, specificul, accidentul) definind 
în baza acestei comparaţii subiectul şi predicatul logic, tipurile 
de propoziţii logice şi subdiviziunile fiecărui tip. Cea de-a treia 
parte a primei cărţi a tratatului de logică are şapte capitole 
care se referă la necesitatea logicii pentru arte şi ştiinţe. Semna- 
lăm în legătură cu această parte una dintre motivaţiile de 
profunzime ale creaţiei lui Cantemir în domeniul ştiinţelor şi 
artelor deopotrivă, motivaţie care a stat la baza unităţii operei 
şi personalităţii sale: „Ars definitur. Ars est cognitio univer- 
salium cum ratione, habens subiecta mutabilia. Vel ars est 
collectio observationum usitatarum ad finem quemdam utilem 
humanae vitae. Scientia definitur. Scientia est cognitio univer- 
salium absque errore et immutabilis, ea enim quae cognoscit 
absque errore cognoscit; igitur inter artem et scientiam haec 
est differentia quod ars habeat subiecta mutabilia et delebilia, 
scientia vero immutabilia et indelebilia 38 ”. Cartea a doua a 
manualului se ocupă în continuare de categoriile aristotelice 
în comparaţie cu vocile lui Prophirius. In sfârşit, cartea a treia 
şi ultima, în două părţi, totalizând unsprezece capitole, tratează 
speciile de argumentare logică: inducţia, exemplul, enthimema, 
silogismul (natura, legile, figurile şi tipurile acestuia), adică 
principalele modalităţi în care îşi va argumenta Cantemir însuşi 
lucrările ştiinţifice - ne gândim în primul rând la istoriografie - 
dar şi pe cele artistice - mai ales Istoria ieroglifică. Chiar şi 
lucrările de filosofie şi istoria religiilor folosesc aceleaşi metode 
logice. Cantemir a cucerit pas cu pas acest teritoriu al logicii şi 
raţiunii în defavoarea educaţiei religioase. Cacavela îl formase 
în spiritul amândurora, dar mai ales al ortodoxiei greco- 
orientale, aşa cum procedau toţi dascălii greci din principate, 
intuind necesitatea de a ancora solid în acest teritoriu, pe 
urmele lui Coridaleu , 39 ceea ce rămăsese din Bizanţ, de a con- 
strui nu numai un spaţiu de influenţă, ci şi unul de dăinuire şi 
propulsare spre viitor a vechii credinţe, cu speranţa nemărturisită 

de a revitaliza o strălucire pierdută. Obiect al acestor intenţii, 
Cantemir le-a scăpat cu greu şi nu complet, având însă, de la 
început, puterea de a discerne calea sa de aceea care i se impunea. 
In plan filosofic el a afirmat, încă din Sacro Sanctae, supremaţia 
între filosofii păgâni a lui Aristotel, ceea ce dascălul său n-ar fi 
admis: „Stagiritul, ca un profan, cu toate că străbate cu pas 
mare cele mai strâmbe poteci ale adevărului, totuşi se pare că 
a atins acest punct întrucâtva mai aproape decât ceilalţi (...)‘“ w 
Aceasta a fost prima breşă în sistemul de educaţie al lui Cacavela 
şi ea s-a lărgit cu timpul până la a-1 duce pe autor în cu totul 
altă parte decât scontase profesorul său. Drumul spre „causa 
rerum“ străbătut de Cantemir în deplină singurătate spirituală 
a produs un nou model de gândire, cel real, adevărat în sensul 
în care autorul căuta adevărul şi acest model a produs operele 
sale de maturitate, menţionate mai sus. 

Cu aceasta prima direcţie principală a gândirii cantemiriene - 
aceea care se ocupă de căile raţiunii de a atinge cunoaşterea a 
fost trecută în revistă în reperele sale cele mai importante. 
Cea de-a doua direcţie, referitoare la substanţa însăşi a ceea 
ce trebuie cunoscut, ne permite să proiectăm un film posibil a 
ceea ce va fi fost drumul parcurs de Cantemir de la primele impresii 
provocate asupra spiritului său de lumea înconjurătoare - 
social-politică, istorică, economică şi culturală până la formu- 
larea unor idei în legătură cu această realitate. Acest ultim 
moment ne interesează de altfel în cel mai înalt grad atunci 
când ne referim la un model al gândirii cantemiriene, deoarece 
el concentrează toate razele ţâşnite în procesul alcătuirii operei 
şi, implicit, al edificării de sine a personalităţii cantemiriene. 
In prima sa lucrare, Divanul, întâlnim la un moment dat afir- 
maţia că cea mai bună opţiune existenţială este aceea a 
echilibrului între contrarii (Heliade Rădulescu avea să spună între 
antiteze), a unităţii armonioase. In virtutea acestei necesităţi 
de echilibru Cantemir construieşte prin opera sa un model al 
lumii cognoscibile (deci trecute şi prezente), lume în care-şi 
fixează propriul său loc ca individ şi exponent social şi propria 
sa cale de acţiune. E vorba despre filosofia istoriei în special şi 
a ştiinţelor în general, dar şi despre înglobarea lor într-o mai 
amplă filosofie a culturii. 

In ceea ce priveşte filosofia istoriei există un text explicit 
scris de Cantemir şi intitulat MonarchiarumPhisicaExaminatio. 
El a fost publicat la noi o singură dată în latină (1963) şi o 
singură dată tradus (1951). 41 In ambele cazuri s-a ocupat de 
lucrare I. Şulea-Firu şi ambele ediţii sunt fără note. Pe lângă 
acest text o serie de alte afirmaţii făcute în lucrările de isto- 
riografie ori de filosofie indică aceeaşi preocupare pentru filoso- 
fia istoriei. Punctul de plecare al întreprinderii sale în acest 
domeniu este cunoaşterea naturală, care are la bază acumularea 
experienţei trecute (iar din punctul de vedere al individului 
memoria). In baza ei Cantemir afirmă că tot ceea ce are început 
trebuie să aibă şi sfârşit: „Omne principia turn naturaliter 
tandem et f inem habiturum et secundum hoc infailibile axioma, 
omnia quae vocant et sunt particularia, oriri et interire, mutări 
et transformări, naşei et mori, vel quomcumque dicas modo 
tandem finem sui esse (excepta divinae gratiae conservatione) 
obţinere; in quo termino, ex corruptione unius, alterius 
generationem succedere, et ratio et experientia docet.” 42 
Această lege a transformării continue a universului cognos- 
cibil, formulată în virtutea principiilor antropocentrismului 
(naştere-creştere-decădere-moarte) stabileşte repetabilitatea 
particularului ca monadă a perenităţii universului. Cantemir 
consideră deci că o monarhie este un asemenea dat particular 
şi legea generală a evoluţiei strălucirii (înfloririi, creşterii, va 
spune în Istoria Imperiului Otoman ) monarhiilor în timp este 
detectată de el pe baza experienţei trecutului: „Astfel, din faptul 
însuşi noi putem cunoaşte în chip natural şi raţional (căci voi 
trece aici sub tăcere, din grija de a a fi cât se poate de scurt, atâţia 
scriitori vrednici de încredere) că cea dintâi dintre părţile den 
lume care a stăpânit a fost cea din răsărit; acolo au trăit indienii, 
asirienii, mezii, părţii şi mai însemnaţi decât toţi aceştia şi 
alţii: perşii, care au deţinut onoarea de monarhie până la 
Alexandru cel Mare. A doua a fost cea din miazăzi, în care au 
fost puternici egiptenii, africanii, abisinienii, ciprioţii, cretanii 
şi, mai vestiţi decât aceştia şi alţii, grecii macedoneni. Aceştia, 
după profeţia lui Daniil, au transmis grecilor monarhia persană. 
In sfârşit, a treia a fost monarhia din apus, în care, înainte de 

războiul troian, laţii sau latinii, mai apoi latinii cei supuşi de 
grecii troieni au continuat pe rând moştenirea şi neamul până 
la Romulus, întemeietorul oraşului Roma. De la acesta îşi trage 
începutul monarhatul roman. A patra a fost cea din miază- 
noapte unde, deşi au înflorit mereu stăpâniri mari şi felurite, 
totuşi se socoteşte că niciodată n-a fost dat unui singur popor 
oarecare să deţină monarhia întregului ţinut. Popoarele mai 
însemnate dintre acestea au fost sciţii (printre sciţi se numără 
şi chinezii), geţii, goţii, saxonii şi mai străluciţi decât toţi aceştia 
au fost volgii, adică ruşii de astăzi . “ 43 Această evoluţie în cerc 
a perioadelor de creştere şi decădere a monarhiilor are la bază 
principiul natural aristotelic, citat ca atare de Cantemir (aici, 
spre deosebire de Sacro Sanctae, îl numeşte „principele 
filosofilor") conform căruia universul întreg se aseamănă unui 
corp unic, având o parte dreaptă (răsăritul), una stângă (apusul), 
aşa cum o indică chiar mişcarea soarelui pe cer (e vorba de 
mişcarea aparentă!). Această idee a evoluţiei de la sud spre 
nord a strălucirii monarhiilor (prin asta Cantemir înţelege state), 
deşi nu era originală (l-am menţionat şi pe Stolnic) fiind o 
idee europeană, avea să dezvolte numeroase alte teorii, până 
în romantism. Aceste teorii migrează de la problematica 
filosofiei istoriei la aceea a filosofiei culturii. Goethe mai întâi 
va face afirmaţia celebră că sudul european (el se gândea la 
Grecia şi Italia Renaşterii) cedează teren nordului (avea în 
vedere statele germane) şi, pe urmele sale, Schiller va considera 
această dicotomie ca fiind semnificantă în planul psihologiei 
culturale, afirmând că sudul a fost expresia naivului, iar nordul 
urma să fie expresia sentimentalului. In sfârşit, Nietzsche închide 
acest mare cerc al influenţe-aristotelice în Europa vorbind 
despre sudicul apolinic şi nordicul dionisiac, formule devenite 
ulterior expresii ale unor tipologii spirituale pur şi simplu, 
desprinse de condiţionarea lor geografică şi, prin urmare, de 
resortul iniţial atât de ferm în concepţia lui Cantemir. Pentru 
umanistul român de la începutul veacului al XVIII-lea sudul şi 
nordul, estul şi vestul erau mai mult decât puncte geografice, 
erau poziţii fixe ale corpului Universului. In această evoluţie 
logică autorul român admitea posibilitatea excepţiilor, dar şi 

posibilitatea previzibilităţii. Imperiul Otoman era excepţia de 
la regulă, se dezvoltase nefiresc faţă de ordinea naturală a 
lumii şi deci era inevitabil supus dispariţiei. Previzibilitatea, 
ne asigură Cantemir, spune că se va dezvolta o monarhie la 
miazănoapte. Nu e limpede dacă opţiunea lui în acest punct 
mergea către Rusia lui Petru cel Mare ori către Imperiul Hab- 
sburgic. Aşa cum se prezintă, în totalitatea ei, această lucrare 
este o „captatio benevolentiae“ alături de Panegiricul lui Petru 
cel Mare scris de Cantemir în greceşte şi dedicat ţarului, ca şi 
Monarchiarum Phisica examinatio (scrisă în latină) cu prilejul 
venirii la Curte după exilul de la Harkov (în 1714). Aceste 
lucrări au fost puse de autor pe seama fiului său Şerban, în 
vârstă de şapte ani, care le-a şi rostit, cu prilejul sărbătorilor 
de iarnă, în faţa ţarului. Ele constituie un ansamblu doctrinar 
al cărui ultim scop era forţarea simpatiei şi apoi a ajutorului 
Rusiei (a ţarului mai ales) spre a elibera Moldova de stăpânirea 
otomană şi spre a obţine domnia ereditară a Cantemireştilor. 
Ideea evoluţiei în cerc a monarhiilor apare şi în textul Panegiri- 
cului, odată cu afirmarea speranţei că, atunci când monarhiei 
ruse îi va veni rândul la strălucirea supremă, ea are datoria de 
a-i elibera de jugul otoman pe creştini. Aceste afirmaţii, care 
stabilesc punctele de contact ale tezelor de filosofia istoriei cu 
realitatea istorică nemijlocită îl fac pe Cantemir să nu precu- 
peţească nici o laudă la adresa împăratului care simboliza 
speranţa sa supremă. Petru I e numit „împăratul împăraţilor”, 
după formula orientală adresată şahilor, dar şi după formula 
folosită în Imperiul Roman prima dată pentru Augustus. De 
asemenea el e numit „un nou Isus născut pentru a salva lumea“. 
Dimitrie Cantemir credea necondiţionat, la 1714, că aceasta e 
calea viitorului. Cum vor fi evoluat gândurile sale în această 
privinţă a devenit clar abia după 1718. (cucerirea Belgradului) 
şi după încheierea războiului nordului (1720.) Scrisorile către 
ţar 44 şi către vechile sale cunoştinţe din Franţa, relaţiile cu 
Academia din Berlin profilează o certă orientare a sa către 
Europa occidentală şi spaţiul germanic. Dar acestea sunt 
problemele practicii, ale devenirii unei teorii prin confruntare cu 
evenimentele istoriei. 

Hronicul ia în discuţie, implicit, apartenenţa Daciei la a 
treia mare monarhie a lumii în ordinea strălucirii: Imperiul 
Roman. In virtutea apartenenţei la aceasta consideră Cantemir 
că Dacia are dreptul să-şi revendice independenţa. Iar princi- 
patele în care s-a împărţit Dacia de după al doilea descălecat 
erau continuatoarele sale fireşti, într-o ordine naturală 
întreruptă de creşterea „monstruoasă" a Imperiului Otoman. 
In acest context devine explicabil faptul că Dimitrie Cantemir 
crede a fi găsit în expediţia caucaziană urme ale marilor imperii 
dispărute: cel persan şi apoi al lui Alexandru Macedon. Ori 
grecii întemeiaseră colonii în Dacia înaintea romanilor. Chiar 
la Fălciu crede Cantemir a fi fost Taiphalia lui Herodot (poate 
pentru că acolo se afla moşia părintească) . Aşadar Dacia mai 
mult ca alte provincii ale Imperiului Roman trebuia să devină 
liberă. Era parte a vechiului leagăn al civilizaţiei omeneşti. 
Cantemir gândea ca un umanist. El vedea unitatea spirituală 
a îndepărtatei zone caucaziene civilizate de Macedon şi a 
Daciei, civilizată tot de greci în drumurile lor după Lâna de Aur. 
De altfel Colhida era şi ea un regat transcaucazian. Ignorarea 
acestui substrat filosofic, mai exact de filosofie a istoriei, atât 
de bine implantat în acţiunea istoriografică a lui Cantemir, ne 
poate priva astăzi de înţelegerea însăşi a unităţii fiinţei sale 
spirituale. Nu este deci întâmplătoare nici afirmaţia făcută în 
Sistemul religiei muhammedane că Alexandru Macedon a avut 
drept sfetnici pe Platon şi Aristotel, semn al faptului că la baza 
virtuţilor militare greceşti a stat o superioritate spirituală, că 
lumea a fost cucerită de greci printr-o acţiune civilizatoare. 
Nici una din ideile Divanului sau ale Metafizicii n-a mai rămas 
valabilă în această gândire matură, devenită dură şi strălu- 
citoare, realistă într-un sens neaşteptat, adică înglobând în 
nuanţele acestei mari străluciri filonul preţios al culturii. Omul 
politic era, mai presus de orice, un om de cultură. El cedase 
cerul, raiul viitor, pentru pământul prezent, pentru partea sa 
de istorie şi de cultură, asumate dramatic, dar până la capăt. 

Semnificaţia concepţiei filosofice. Trecerea în revistă a 
concepţiei filosofice a lui Dimitrie Cantemir n-a dus la bun 

sfârşit decât pe jumătate intenţiile acestui capitol. Este vorba 
doar de crearea unei necesare arii de referinţă în universul 
cantemirian spre a putea împlini scopul pe care ni l-am propus 
de fapt: acela de a înfăţişa semnificaţia conştiinţei filosofice 
cantemiriene atât pentru propria sa creaţie, cât şi pentru 
cultura română şi europeană. Schiţa de ontologie, de episte- 
mologie, logică, etică, filosofia istoriei executată de Cantemir 
nu-şi are nici pe departe sensul în ea însăşi. Chiar autorul, în 
mod conştient, a întreprins tot acest travaliu de construcţie a 
sinelui vizând formarea unui sistem de referinţe care să-şi 
păstreze valabilitatea pentru demersurile practice şi teoretice- 
deopotrivă. Pentru Cantemir, viaţa şi creaţia constituiau acelaşi 
unic univers, cea de-a doua fiind doar comunicarea în scris a 
esenţei găsite de autor în prima. Modelul gândirii cantemiriene 
este doar în punctul iniţial efect al unui context învăţat, asimilat 
în mod pasiv. O conştiinţă activă l-a împins continuu spre 
construirea de sine ca replică la împrejurări adverse. Aşa cum 
se prezintă însă în final modelul filosofic cantemirian, rezultă 
că n-a împins până la ultimele consecinţe această analiză a 
raportului dintre eul auctorial şi lumea în care trăia. O înţe- 
leaptă linie de mijloc, care i-a permis convieţuirea cu sine şi i-a 
asigurat posibilitatea de a comunica un mesaj posterităţii a 
făcut ca, în ansamblul creaţiei cantemiriene, filosofia să nu 
ocupe prim planul. Ba chiar considerăm că există direcţii 
abordate superficial faţă de altele, investigate mai profund şi 
care deci atestă modificări produse în substanţa însăşi a eului 
creator. O astfel de perspectivă a raportului dintre opţiunile 
filosofice şi condiţionările existenţiale ale lui Dimitrie Cantemir 
este ceea ce ne interesează cu precădere în această parte finală 
a capitolului de faţă. 

Cea mai puternică dintre condiţionările pe care le-a suferit 
gândirea lui Cantemir este de ordin politic. Evenimentele 
politice în care a fost implicat şi care au alcătuit, prin acumu- 
lare, un anumit mers al istoriei, i-au impus ceea ce numeam o 
conştiinţă activă, punerea de acord în permanenţă a gândului 
cu fapta (sa ori a altora referitor la sine) . Cantemir însă nu s-a 
referit explicit, în scrisul său, decât puţin şi intermitent la această 

condiţionare fundamentală. Tot ceea ce ne-a parvenit este 
exprimarea prin reflex a acestei prime condiţionări adică tran- 
spunerea ei în plan cultural. Mai există, evident, şi o a doua 
condiţionare importantă, care este chiar de ordin cultural, 
implicând formaţia sa, puterea de a înţelege şi de a transcende 
o zonă culturală dată către exprimarea liberă de sine. In acest 
punct e necesar să ne oprim spre a-1 situa pe Cantemir în 
contextul epocii sale, al momentului respectiv, care asimilase 
straturi diferite cultural şi provenind din timpi mai îndepărtaţi 
sau mai apropiaţi. Stratul cel mai îndepărtat la care e necesar 
să ne referim pentru conturarea perspectivei culturale a sfâr- 
şitului de secol al XVII-lea şi început de secol al XVIII-lea este 
fără îndoială elenismul 45 . Conflictul iniţial dintre perşi şi greci, 
faptul că primii ameninţau, în expansiunea lor spre vest, să 
copleşească civilizaţia care traversase în chip exemplar „veacul 
lui Pericle“ şi să atingă insulele arhipelagului, ca şi peninsula 
numită azi Balcanică, a ridicat pe neaşteptate forţele acestui 
spaţiu. Filip, dar mai ales Alexandru Macedon, şi-au impus 
punctul de vedere asupra Asiei. Alexandru a atins poarta 
Caspică împingând mult spre est civilizaţia grecească şi lăsând 
celor cuceriţi drept problemă de fond asimilarea unei noi 
formule culturale. In secolele 3-2 î.e.n. ridicarea părţilor la 
frontiera de nord a imperiului persan şi la est de Caspică, 
avansul lor spre regatul elenist dăinuie acoperit de flacăra 
zoroastrismului, iudaismului şi altor credinţe mai vechi şi mai 
noi. S-a conturat astfel o soartă comună a acelor îndepărtate 
ţinuturi asiatice şi a bazinului Mediteranei, patria de origine a 
elenismului. El a subzistat în Imperiul Bizantin, moştenitor al 
acelei lumi şi culturi, dar şi înnoitor în multe privinţe. Efortul 
său de desprindere de restul Imperiului Roman, în cadrul unui 
conflict religios care s-a accentuat cu timpul separând papa- 
litatea de ortodoxie, a durat mai bine de două veacuri, de la 
Constantin cel Mare la Justinian. In secolul al Vl-lea Mediterana 
a fost pentru ultima oară „lac roman". In secolul al IX-lea 
ruptura a devenit definitivă şi în plan religios. Bizanţul a rămas 
principalul centru al conservării elenismului pe fondul unei 
amprente creştine care domina formele de guvernare însele. 

Europa resimte, în perioada Renaşterii, influenţa marii stră- 
luciri bizantine care domina religios zone relativ îndepărtate 
de centru, din Orientul asiatic, Rusia, trecând prin Balcani şi 
ţările române, până în Serbia. Resuscitarea antichităţii greceşti 
în primele manifestări rinascentiste e semnul îndepărtat al 
persistenţei spiritului elenist. Platon şi Aristotel au fost propul- 
saţi în timp şi spaţiu de persistenţa aceluiaşi spirit. Dar 
îndelunga istorie a Bizanţului a permis definirea, în parametri 
proprii, a unor trasee culturale distincte 48 . Tipul de istorie, 
teologie, filosofie, retorică, elocvenţă, artă şi literatură care 
s-au practicat începând din veacul al Vl-lea cam până la sfârşitul 
imperiului afirmă inteligenţă politică, finţele psihologică, un 
sens al compoziţiei şi un rafinament stilistic net superioare 
manifestărilor latine din acelaşi interval. Pe lângă respectul 
pentru antichitatea grecească se manifestă din plin reacţia 
împotriva ei operându-se contacte noi cu sensurile practice 
ale vieţii social-economice şi politice, cu limba vorbită. Detaliind 
puţin aceste linii majore ale substratului elenist şi ale filonului 
bizantin din cultura turcească a veacului al XVII-lea, vom obţine 
liniile de forţă ale culturii pe care a asimilat-o Cantemir, vreme 
de două decenii, la Constantinopol. Felul cum îşi dispune 
materia în marea Istorie a Imperiului Otoman, de pildă, urmează 
strict tiparul istoriografiei bizantine, care se ocupa de urmă- 
toarele: împărat; curte; guvernarea statului; istoria războaielor; 
persoana împăratului: caracterul, trăsăturile fizice; plasarea 
întregului ansamblu din punct de vedere creştin ortodox şi 
din punct de vedere al istoriei universale. Descrierea Moldovei 
se resimte şi ea de modelul bizantin de lucru. Bizanţul dezvol- 
tase pe lângă istoriografie, dar în legătură cu ea, şi alte genuri, 
cum ar fi panegiricul imperial, descrierile (de mări, fluvii, 
munţi, monumente, oraşe, cetăţi). Cantemir a dat lucrări şi în 
aceste genuri. în privinţa teologiei şi filosofiei trebuie remarcat 
locul deosebit pe care-1 ocupă omul în ordinea universală spre 
deosebire de Occident, unde Sf. Augustin, de pildă, punea 
accentul pe activitatea practică determinată de relaţia divini- 
tăţii cu omul. Acest umanism de tip bizantin, căruia aparţine 
şi Cantemir, a fost coroborat în Imperiul Otoman cu dezvoltarea 

ştiinţelor - aritmetica, geometria, fizica, astronomia, geografia, 
medicina - şi artelor - muzica, artele plastice, literatura, arhitec- 
tura - pentru a se obţine ca rezultantă un tip de gândire bazată 
pe dogmă şi antichitatea grecească (din nou elenismul). In ce 
priveşte geografia, de pildă, care l-a interesat şi pe Cantemir 
în atât de mare măsură, trebuie să remarcăm faptul că se 
foloseau încă din veacul al Vl-lea hărţile, iar Imperiul Bizantin 
dispunea, ca jumătatea mileniului I al erei noastre, de o nomen- 
clatură a provinciilor sale şi a oraşelor, aşa cum a făcut-o şi Cantemir 
în Descrierea Moldovei şi lucrările de la Marea Caspică. Chiar 
tratatul de muzică turcească al lui Cantemir prezintă un aspect 
insolit în raport cu muzica orientală şi care vădeşte certe 
influenţe bizantine. E vorba despre calchierea sistemului de 
notaţie după cel al muzicii modale greceşti, deşi a folosit 
alfabetul arab. Dincolo de toate aceste condiţionări care ţin 
de filonul greco-bizantin, nu trebuie ignorat faptul că Dimitrie 
Cantemir a absorbit influenţe turceşti şi orientale, atât în ce 
priveşte istoriografia, celelalte ştiinţe, cât şi artele, mai ales 
muzica şi plastica. In sfârşit, în mai mică măsură, pentru că influ- 
enţele erau mai slabe, cultura europeană (italiană, franceză) 
i-au oferit necesarii termeni de comparaţie, iar cultura şi 
civilizaţia rusă, cu care a venit în contact mai târziu, după ce 
era un om format spiritual, i-au adus o nouă deschidere 
europeană, mai ales odată cu intrarea sa în Academia berlineză. 
Rezultanta creaţiei cantemiriene obţinută pe baza tuturor 
acestor formule care converg în formaţia lui indică, fireşte, 
sursele de origine. Dar scopul final este diferit şi el îi aparţine 
în întregime lui Cantemir: resuscitarea interesului lumii pentru 
soarta ţării sale şi determinarea unei acţiuni concrete în 
favoarea ei. A încercat acest lucru prin mijloace de captare a 
atenţiei care mergeau de la a atrage atenţia asupra persoanei 
sale ca domn posibil şi oricum ca spirit aparţinând acestui 
popor până la a atrage atenţia asupra vechimii şi nobleţii 
poporului însuşi printre celelalte popoare europene, deci a 
îndreptăţirii sale de a atinge strălucirea pe care i-ar fi adus-o 
independenţa. Dat fiind acest scop relaţia Orient-Occident în 
gândirea cantemiriană a căpătat, pentru prima oară în 
istoriografia noastră, o forţă care ne uimeşte şi astăzi. 

Bizantinismul însuşi ca trezire a popoarelor ortodoxe ale 
Orientului din letargia în care le cufundase dominaţia musul- 
mană se datorează în bună parte Occidentului. Conflictul european 
dintre catolicism şi Reformă s-a manifestat, între altele, prin 
tentativa de a-şi impune fiecare dominaţia în zona de influenţă 
a spiritualităţii ortodoxe. Capucini, benedictini şi iezuiţi formaţi 
la Roma, la „De propaganda fide“ (organizaţie creată în 1622) 
se împrăştie în Balcani, în ţările române, în Rusia şi deschid 
şcoli confesionale. Ţările catolice, Franţa, Austria, Polonia îşi 
deschiseseră reprezentanţe la Constantinopol din veacul al XVI- 
lea. Cele protestante (Anglia, Olanda, Suedia) nu s-au lăsat 
mai prejos. In tot acest context un rol important a avut Chirii 
Lukaris, devenit mare patriarh al bisericii ortodoxe în 1620. 
El era originar din insula Creta, patria lui El Greco şi a dască- 
lului Cacavela. Insula fusese o importantă colonie bizantină. 
Acuzat de relaţii cu protestanţii, Lukaris a fost ucis, iar urmaşii 
săi spirituali, acuzaţi de calvinism, au fost înlăturaţi prin 
sinodul din 1638, convocat de Chirii Condaris, elev al iezuiţilor 
(deci pro-catolic) din Galata. Abia spre jumătatea veacului al 
XVII-lea Meletios Syrigos, şi el cretan cu studii la Padova, pune 
în deplină lumină influenţa catolică asupra Orientului. Reacţia 
a fost atât de puternică, încât a asigurat Orientului ortodox, 
vreme de două veacuri, tipul de învăţământ cel mai eficient 
pentru separarea definitivă a marilor biserici creştine: catolică 
şi ortodoxă. E vorba de învăţământul promovat de Teophil 
Corydaleu, impus director al Academiei Patriarhiei din Constan- 
tinopol de către Chirii Lukaris. El a introdus studiul sistematic 
al lui Aristotel şi aceasta a fost cea mai solidă legătură spirituală 
dintre Orientul şi Occidentul veacului al XVII-lea. Cantemir a 
aparţinut acestui moment. Sensul demersului lui Corydaleu, 
de emancipare a gândirii de sub tutela dogmei teologice, a 
fost combătut de Syrigos sub acuzaţia de ateism. Acest conflict 
nu făcea decât să indice prin reflex disputa occidentală dintre 
filosofie şi teologie. Cantemir a aparţinut acestui reflex încă 
de pe când scria Divanul, Sacrosanctae, îl copia pe Van Helmont 
şi se referea la Wissowatius. Ar fi însă cu totul eronat să consi- 
derăm că relaţia Orient-Occident exprimă esenţa modificărilor 

petrecute în cele două bazine culturale la întretăierea veacu- 
rilor al XVII-lea şi al XVIII-lea. Aşa cum Orientul manifestă 
caracteristici culturale anume - persistenţa elenismului e doar 
cel mai pregnant exemplu - Occidentul dezvoltă linii de forţă 
care prevalează asupra oricăror influenţe, determinând în 
profunzime formarea suiritului european ca şi a trăsăturilor 
specifice ale viitoarelor naţiuni moderne. Să nu uităm că Europa 
veacului al XVII-lea a debutat prin Descartes, Shakespeare şi 
Cervantes, iar veacul următor a sfârşit cu revoluţia franceză, 
şi, simbolic, cu lovitura de stat a lui Napoleon. Spiritual, veacul 
al XVII-lea a pregătit apariţia lui Kant. Politic, declaraţia 
drepturilor omului (Anglia, 1689) a pregătit independenţa 
Statelor Unite din veacul următor. Religios, revocarea edictului 
din Nantes a pregătit revoluţia franceză. Sunt informaţii 
sumare şi fără îndoială incapabile să exprime mişcarea de idei 
a acestor veacuri pe care azi le numim ale clasicismului. Dar 
ţinta acestor informaţii a fost de fapt aceea de a indica în ce 
măsura Occidentul se diferenţia de Orient ca problematică. In 
acest perimetru al epocii clasice europene, în ciuda raportării 
sale permanente la substanţa vechii culturi latine şi ca urmare 
în ciuda formării într-un spirit mult mai pragmatic decât al 
Orientului, au avut loc mari ruperi de orizont cultural. Se con- 
sfinţea în fapt despărţirea definitivă a romanităţii răsăritene 
de cea occidentală. Pentru Cantemir istoria se mai desfăşura 
după o schemă ciclică şi circulară, dar pentru Francis Bacon 
ea urmează un vector orientat spre viitor, iar linia progresului 
e infinită. Reacţia occidentală de recuperare a Orientului l-a 
proiectat pe Cantemir însuşi în centrul atenţiei. Putinele lucrări 
pe care veacul său european le-a cunoscut au făcut din el marea 
celebritate pe care-o percepem, fără a-i aprecia încă dimen- 
siunile reale şi fără a cunoaşte esenţa mesajului său. 

^RTA D6 A FOLOSI CUVÂNTUL 


ircumscrierea preocupărilor lui Dimitrie Cantemir în 
această sferă a artei cuvântului este relativ greu de făcut, 
deoarece cuvântul a fost vehiculul purtător al mesajului istorio- 
grafiei şi filosofiei cantemiriene, ca să nu mai vorbim de pildă 
despre ideile referitoare la atâtea alte domenii care se exprimă 
în esenţă diferit: geografia, arheologia, arhitectura, muzica, 
arta plastică, etnografia etc. Această desprindere a sensurilor 
date de Cantemir cuvântului ca purtător de mesaj, aşa cum 
există în diversele sfere ale creaţiei sale, alcătuieşte o primă 
parte a capitolului de faţă, deloc neglijabilă. O a doua parte 
va cuprinde, evident, preocupările propriu-zise literare ale 
autorului, subiect care a interesat cel mai mult - deşi parţial - 
pe cercetătorii români contemporani. Acest accent unilateral 
a şi pus lumini false asupra demersului său în ansamblu, asupra 
accentelor reale ale personalităţii marelui umanist în cultura 
şi literatura română, ca şi, evident, în lingvistică. Acest capitol 
va conţine, implicit, referiri la filosofia limbii aşa cum o con- 
cepea Cantemir. O ultimă precizare necesară: Dimitrie Cantemir 
s-a ocupat cu precădere de limba română, dar nu numai că a 
scris şi în alte limbi, a făcut traduceri, dintr-o limbă în alta, ci 
limba însăşi ca fenomen de atestare a specificului unui popor 
l-a interesat într-un sens mai profund care depăşea graniţele 
lingvisticii spre cultură şi, cum am văzut într-un capitol prece- 
dent, spre istorie. 

Concepţia lingvistică. O încercare de sistematizare a 
diverselor afirmaţii cantemiriene cu privire la limbaj, răspân- 
dite în mai toată opera sa, ne oferă imaginea surprinzătoare a 
unei concepţii lingvistice bine conturate şi capabilă să 
structureze, cum s-a şi întâmplat de altfel, gândirea culturală 

însăşi a marelui învăţat român de la începutul veacului al XVIII- 
lea. Conştiinţa stratificării şi dezvoltării în timp a limbilor este 
prima idee pe care trebuie s-o afirmăm în legătură cu vederile 
lingvistice ale autorului. Astfel, copiind diverse inscripţii găsite 
în zona zidului caucazian, Cantemir se referă la un moment 
dat la una pe care-o consideră mai veche decât toate celelalte, 
spunând că e vorba nu de desene în sine, ci de un mesaj 
hieroglific. El copiază aceste desene pe care le explică în Ex 
eiusdem Demetrii Cantemirii schedis manuscriptis. De pildă, la 
pct. 2, referitor la descrierea oraşului, notează că a găsit 
inscripţii cu caractere necunoscute, scrise în felul celor 
chinezeşti. Mai jos, la pct. 4 al aceluiaşi subcapitol despre oraş, 
notează că între al XlV-lea şi al XV-lea turn al zidului de află 
două animale cu formă hieroglifică (le desenează), la pct. 9 al 
aceleiaşi descrieri Cantemir notează că în subterana turnului 
porţii Babul Kyamer a întâlnit „hieroglife sculptate în timpul 
grecilor antici şi egiptenilor, pe care le vedem pe multe 
obeliscuri şi coloane ale Romei constantinopolitane" (şi le 
desenează). La pct. 14 Cantemir menţionează că a găsit într- 
un loc, la baza zidului, figuri de animale părând „scriere 
inteligibilă 11 (le desenează). In sfârşit, la pct. 16 şi ultimul al 
descrierii zidului cetăţii Derbent precizează: „Pe arcul care este 
deasupra muntelui, prima apărare a oraşului fiind arcul cetăţii, 
în partea orientală, pe o piatră, se văd „trei semne hieroglifice". 
Acelea nu erau deci, cum au crezut cercetătorii grăbiţi ai operei 
sale, desene pe care Tocilescu le-ar fi identificat în mod greşit 
ca aparţinându-i, deoarece Cantemir a probat că desena mult 
mai frumos. Considerăm că Tocilescu, lucrând cu manuscrisul 
cantemirian, nu s-a înşelat. E vorba de reproducerea exactă a 
unor hieroglife. Pentru Cantemir, după cum rezultă din textul 
explicativ, hieroglifele erau de mai multe tipuri şi vechimi, 
desemnând scrierea pictografică ori simbolică, fie ea chineză 
ori egipteană. Afirmaţia că unele datau de pe vremea grecilor 
antici şi egiptenilor ne indică tentativa lui Cantemir de a situa 
în timp scrierea cu aceste hieroglife. Era momentul de trecere 
spre alfabet, greaca fiind o scriere alfabetică bazată pe cea 
egipteană. Azi ştim că legenda lui Cadmus povesteşte de fapt 

despre intrarea alfabetului egiptean în Grecia. Din Istoria 
ieroglifică există chiar indiciul că Dimitrie Cantemir cunoştea 
sensul unor hieroglife, căci el spune într-o paranteză referitoare 
la numele Struţocămilei: „Că în numele acesta doară de ieste 
vreo ascunsă ieroglifie (precum la egipţieni numele fiului 
însămnează chipul împăratului). 1,1 Pentru că altminteri nu s- 
ar explica referirea lui Cantemir la vechii egipteni atunci când 
discută inscripţii găsite în Asia şi anume într-un teritoriu pe 
unde trecuse Alexandru Macedon (Iskiender Ziulcarnein, 
echivalează Cantemir cu sursele turceşti ale locului). In ce 
priveşte limba originară din care ar purcede toate celelalte, 
Cantemir se referă la legenda turnului Babei pe care-o deco- 
difică la nivelul cunoştinţelor epocii astfel: limba spre care 
converg în trecut toate celelalte e siriaca. Din ea purced 72 de 
limbi care au alcătuit mai târziu, fiecare, familii mai mari sau 
mai mici. Ea s-a exprimat iniţial prin hieroglife, apoi au apărut 
alfabetele. 2 Cantemir se ocupă de câteva familii mari de limbi: 
cele bazate pe alfabetul arab, caracterizat prin aceea că notează 
doar consoanele. El analizează tipurile de scriere arabă folosite 
în trecutul istoric ori în prezentul imediat pe diverse spaţii 
geografice, de către arabi, perşi, turci, indieni. Vorbeşte de 
caracterele kirma, kufi, taliq. Dintre acestea Cantemir cunoştea 
caracterele talik şi, parţial, kirma. Am mai remarcat că prin 
indieni îi desemnează pe iemeniţi, menţionând că aceştia erau 
supranumiţi astfel deoarece veniseră, la origine, din India. De 
aceea şi aveau pielea galbenă. In ceea ce priveşte grupul 
limbilor arabe, Cantemir se referă la 70 de limbi diferite 
exprimate prin acelaşi alfabet. Faţă de Istoria Imperiului 
Otoman, concepţia lingvistică a lui Cantemir capătă în Sistemul 
religiei muhammedane unele corecţii importante. Autorul se 
informează chiar asupra alfabetului indienilor, căruia îi şi 
reproduce valorile cifrice ale literelor prin comparaţie cu cel 
arab şi cu cifrele moderne. Acest tabel reproduce şi modul de 
combinare a cifrelor. Explicându-1, Cantemir ţine să precizeze 
că vechii greci - Euclid, Ptolemeu, Arhimede scriseseră de 
asemenea cifrele cu litere. In treacăt fie spus, încă din perioada 
când lucra la sistemul de notaţie pentru muzica turcească, 

autorul trebuie să fi cunoscut acest principiu de funcţionare a 
literelor ca cifre, după cum, de asemenea, şi literele alfabetului 
slavon sunt folosite în scara tâlcuitoare a Istoriei ieroglifice tot 
cu valorile lor cifrice. Reproducem începutul tabelului lui 
Cantemir din Sistemul religiei (el merge cu zeci, sute, mii, zeci 
de mii şi sute de mii până la nouă sute de mii ) 3 adăugându-i 
valorile cifrice ale alfabetului în Istoria ieroglifică, celelalte ca 
posibilă sugestie a notaţiei muzicale (cu caractere arabe, dar 
după modelul notaţiei folosite în muzica modală grecească) : 

Faptul că araba era limba matcă i se pare lui Cantemir 
limpede pentru că persana şi turca neavând gramatică, o 
studiau pe cea arabă (morfologia şi sintaxa). La o mekteb se 
studiau şarf (gramatica), apoi Catehismul (termen preluat din 
doctrina ortodoxă, desemnând principiile de bază ale religiei. 
In Loca Obscura... era vorba de învăţarea catehismului ortodox, 
iar în expediţia caspică Dimitrie Cantemir a scris pentru popu- 
laţiile locale un Catehism cu caractere arabe. La o academie 
otomană se studiau în continuare sintaxa, ortografia şi poetica, 
numite generic nahv. Cantemir trecuse prin ambele trepte, 
având dascăli particulari. In ce priveşte sistemul vocalic al 
limbilor arabice, Cantemir spune că el cuprinde doar ustun 

(e), esre (i) şi uturun (u), care nu se notează în scris. El exempli- 
fică printr-un cuvânt format din trei consoane r-m-1, care poate 
fi citit reml (a ţese), remel (a fugi, an secetos, diverse feluri de 
vrăjitorie, dovadă de belşug, liniile de pe picioarele vacii 
sălbatice). Dacă se adaugă unei consoane semnul teştid (de 
dublare a ei), remmel, sensul se modifică din nou (lipsă de 
ploaie) etc. Detaliile lui Cantemir continuă, vădind nu numai 
o bună cunoaştere a limbii, ci şi folosirea unor surse precise. 
De altfel recunoaşte a fi folosit dicţionarul lui Meninski 4 . 

O altă familie de limbi la care se referă este aceea a limbilor 
romanice, bazate pe alfabet latin, grup din care face parte şi 
limba română. In Descrierea Moldovei, la capitolul dedicat limbii 
şi literelor, demonstraţia lui Cantemir în favoarea caracterului 
latin al limbii se desfăşoară pe mai multe trepte: - demon- 
strarea faptului că s-a format pe baza elementului latin (înainte 
ca în Italia însăşi el să fi fost alterat de năvălirea goţilor şi vandalilor) , 
păstrând însă în lexic şi elemente dacice, de substrat. Deşi 
etimologiile pe care le dă drept exemplu de substrat dacic sunt 
fanteziste, nu este mai puţin adevărat că ideea existenţei lui 
este corectă şi aici o întâlnim pentru prima oară afirmată în 
istoria lingvisticii noastre. Cantemir considera de origine dacică 
următoarele cuvinte: „Tales sunt ‘stezar’ - quercus, ‘pădure’ - 
sylva, ‘halesteu’ - stagnum, ‘cărare’ - semita, ‘graesc’ - loquor, 
‘privesc’ - ascipio, ‘nemeresk’ - aliquo parvenio“ 5 . E interesant 
de observat, în ce fel procedează Cantemir pentru a transcrie 
în alfabet latin cuvintele româneşti. E important să remarcăm 
că sunt primele transcrieri de acest fel care s-au păstrat în 
limba română. Atunci când nu poate reda o vocală specifică - ă - 
el o scrie etimologic, după ceea ce consideră vocala latină de 
origine. Procedează prin asimilare, în acelaşi fel şi cu cuvintele 
dacice ori de alte origini. In rest, preferă scrierea fonetică celei 
etimologice. Uneori pune consoana din alfabetul slavon, cu 
care era obişnuit, în locul celei latine - privesc, dar nemeresk. 
Cantemir defineşte latinitatea limbii vorbite în Moldova ca 
parte a limbii întregului popor român, precizând: „Locuitorii 
Valahiei şi Transilvaniei au aceeaşi limbă ca şi moldovenii, dar 
pronunţia lor este mai aspră, încât pe giur valahul îl va pronunţa 

jur, printr-un z polonez sau J francez” 6 . In continuare se referă 
la dialectele româneşti sud-dunărene: „Cu mult mai stâlcită 
este limba de care se folosesc cuţovlahii care trăiesc în Rumelia 
la hotarele Macedoniei. Aceştia amestecă într-un chip ciudat 
limba lor strămoşească cu greaca şi albaneza' 17 . Conştiinţa 
apartenenţei moldovenilor la entitatea poporului şi limbii 
române este dublată la Cantemir de conştiinţa diferenţei 
specifice a întregii limbi române în contextul limbilor romanice. 
El o compară în acest sens, sub aspectul paradigmelor verbale 
şi lexicului de bază, în special cu franceza şi italiana, spre a 
conchide asupra caracterului mai accentuat latin al limbii 
române. Foloseşte acest lucru drept argument istoriografie, 
aşa cum am arătat într-un capitol precedent. Cantemir proce- 
dează în cazul limbilor romanice ca şi în cazul celor arabice. 
Constată că toate se bazează, sau ar trebui să se bazeze, pe alfabet 
latin. In cazul limbii române găseşte o explicaţie, dar şi o 
justificare pentru folosirea alfabetului slavon". „înainte de 
Conciliul de la Florenţa, după exemplul celorlalte neamuri ale 
căror limbi provin din vorbirea romanilor, moldovenii se 
foloseau de caractere latine. Dar după ce la acel sinod mitro- 
politul Moldovei a trecut în tabăra papistaşilor, după cum am 
spus mai sus, urmaşul acestuia, diaconul lui Marcu al Efesului, 
bulgar de neam, pe nume Teoctist ca să stârpească şi mai mult 
orice sămânţă papistăşească, şi ca să ia tinerilor putinţa de a 
citi sofismele papistaşilor, a sfătuit pe Alexandru cel Bun ca 
nu numai să izgonească din ţara lui pe oamenii care gândeau 
altfel în privinţa celor sfinte, dar şi literele latine şi să le 
înlocuiască cu cele slavone; prin acest zel exagerat şi nelalocul 
lui el a fost iniţiatorul acestei barbarii care stăpâneşte acum 
Moldova " 8 Lăsând deoparte erorile demonstraţiei (de datare 
mai ales) nu putem să nu relevăm faptul, cu totul remarcabil, 
că Dimitrie Cantemir era sigur de latinitatea limbii şi considera 
că un prim pas al liberării de „barbarie" este introducerea limbii 
şi culturii greceşti în Moldova, limbă şi cultură care şedeau la 
baza celei latine însăşi: „Dar în secolul trecut, după ce în timpul 
domniei lui Vasile Albanezul a revenit la scaunul ecumenic, 
Moldova a început să se trezească şi să fie scoasă întrucâtva la 

lumină din întunericul adânc cu care o acoperise barbaria. 
Căci prin grija acestui domnitor s-a întemeiat mai întâi o şcoală 
grecească la Iaşi (...)“ 9 . E vorba aici de Academia lui Vasile 
Lupu. E interesant din ce unghi percepea Cantemir începuturile 
influenţei greceşti în principate, intuind breşa pe care ea o 
putea practica în sistemul închis, încorsetat al scrierii slavone, 
dar neintuind şi principiile de falsificare şi substituire a unor 
trasee culturale, principii pentru înlăturarea cărora urmaşii 
săi vor lupta multă vreme. In privinţa celorlalte limbi romanice, 
trebuie să observăm că Dimitrie Cantemir avea idee mult mai 
mult de italiană decât de franceză, cel puţin dacă luăm drept 
repere ale cunoştinţelor sale exemplificările pe care le face. Şi 
dacă în cazul grupului de limbi arabice autorul indică dicţio- 
narul lui Meninski pentru limbile romanice sunt folosite chiar 
cunoştinţele pe care le avea în zonele lingvistice respective. 
Este cu atât mai interesant de observat faptul că avea cunoş- 
tinţe limpezi în legătură cu lexicul de bază şi cel specializat, 
cu importanţa paradigmei verbale în definirea caracteristicilor 
unei limbi, cu importanţa analizei comparate. Astfel, în 
Descrierea Moldovei se referă la faptul că paradigma auxiliarelor 
în limba română provine din latină, ceea ce e de natură să 
spulbere afirmaţiile unor cercetători care, negând acest fapt, 
negau originea romanică a poporului şi înglobau limba română 
altui grup de limbi din interese cu substrat politic. Tot acolo 
menţionează şi faptul că muntenii sunt singurii dintre români 
care au păstrat numele ce adevereşte originea romanică a 
întregului popor de pe teritoriul Daciei. Ei îşi numesc princi- 
patul Ţara Românească. Expunerea lui Cantemir, în capitolul 
Despre limba moldovenilor din Descrierea Moldovei, este cât se 
poate de sistematică, răsturnând pe rând, cu argumente 
lingvistice, diversele teorii ale unor autori străini care nu 
recunoşteau originea latină a limbii: „cei care afirmă că limba 
latină a fost mama bună şi adevărată a celei moldoveneşti se 
bazează îndeosebi pe aceste temeiuri: în primul rând, zic ei, 
coloniile romane au fost aduse în Dacia cu mult mai înainte ca 
limba romană să se fi alterat în Italia din pricina goţilor şi 
vandalilor (...). In al doilea rând, moldovenii nu s-au numit 

niciodată italieni (...) ci totdeauna au păstrat numirea de 
romani (...) Al treilea şi cel mai puternic argument în favoarea 
acestei păreri este că în limba moldovenească se găsesc până 
astăzi multe cuvinte latine pe care limba italiană nu le cunoaşte 
deloc şi că, pe de altă parte, limba moldovenească nu cunoaşte 
nici un fel de nume şi verbe venite din limba italienilor de la 
goţi, vandali şi longobarzi" 10 . Cantemir exemplifică astfel 
ultima idee: în timp ce italienii spun commincio, românii zic 
încep din latinescul incipio etc. Eventualele cuvinte italieneşti 
din limbă sunt considerate de autor rezultatul îndelungatului 
comerţ al genovezilor în zonele învecinate Mării Negre. De 
asemenea, o serie de alte cuvinte sunt detectate ca împrumuturi 
din polonă, greacă şi turcă. In legătură cu diferenţele de grai 
în cadrul limbii române, în principal dintre moldoveni şi 
munteni, fenomenul cel mai important pe care-1 remarcă este 
palatalizarea consoanelor: „silabele bi şi vi în ghi, de exemplu 
bine-ghine, vie-ghie; pe, pi în chi, de exemplu pizmă-chizmă, 
piatră-chiatră; m iniţial se schimbă în ng, greu de pronunţat 
de alţii, de pildă mie-ngie" 11 . Ba chiar mai mult decât atât: 
Cantemir remarcă faptul că acest fenomen e cu atât mai 
puternic cu cât e vorba de grupuri sociale mai puţin evoluate 
cultural şi mai puţin supuse mişcării în spaţiu, cum ar fi femeile 
din Moldova. Acest fenomen, considerat de autor o notă 
specifică a graiului natal, se constituie, în ansamblul gândirii 
sale lingvistice ca parte a ceea ce numeşte, în alt loc: „geniul 
limbii". El nu defineşte nicăieri explicit acest „geniu" dar afirmă 
că prin el se exprimă mecanismele de funcţionare ale gramaticii 
în aplicarea pe cazuri concrete, modul specific de inovare, 
împrumut, conservare, mod ce structurează gândirea însăşi a 
vorbitorilor. Astfel, de pildă, în cazul limbii turceşti, aflăm din 
Istoria Imperiului Otoman, „geniul limbii" nu permite să existe 
grupuri consonantice la început de cuvânt. 

Un alt mare grup de limbi la care se referă Cantemir în 
lucrările sale este acela al limbilor slave. In primul rând există 
o enumerare a limbilor: rusă, bulgară, polonă, câzăcească, 
sârbă, cehă şi a altora (nenumite) ca făcând parte din acest 
grup. In privinţa caracteristicilor specifice ale limbilor slave 

întâlnim însă mai puţine referiri în comparaţie cu altele. Există 
indicii că în tinereţe, pe când Raphael Leszczinski trecuse spre 
Constantinopol oprindu-se la curtea lui Antioh Cantemir, fratele 
domnului ar fi rostit în polonă o frază de bun venit. Mai târziu, 
Dimitrie Cantemir se referă la unele împrumuturi din polonă 
în graiul moldovenilor. E de presupus însă că în ambele situaţii 
a fost vorba de o cunoaştere superficială. Cunoştea în schimb 
slavona şi rusa, la care face dese referiri. De altfel în Loca 
obscura..., încercând să producă argumente în sprijinul afir- 
maţiilor sale cu privire la principiile învăţământului religios, 
Cantemir indică la un moment dar şi carenţele de exprimare 
ale Catehismului lui Prokopovici (traducere de termeni din 
greacă în rusă). Astfel, el opinează că nogoSiupu sună fals, 
deoarece este echivalentul grecescului opocoSiq şi al latinescului 
similitudo care înseamnă asemănare, ori contextul presupune 
folosirea cuvântului KyMup-h - idol, plăsmuire. Tot astfel, 
noKJiOHeme ar fi mai bun decât padctcoe, deoarece contextul 
presupune referirea la o cinstire deosebită a divinităţii şi nu la 
una servilă. Cantemir echivalează din nou termenul rusesc cu 
grecescul Kpooxvvijoiq, ca şi pe cjiyMenue cu SovAei'a, vrând 
să indice faptul că, în probleme de cult, biserica rusă trebuie 
să se raporteze în mai mare măsură la cea grecească, centru, 
pentru Cantemir incontestabil, al ortodoxiei orientale. Din 
această pricină autorul critică tendinţa lui Teofan Prokopovici, 
care traducea în ruseşte termenii greceşti, deşi limba rusă 
preluase o serie de neologisme din limba greacă. Dimitrie 
Cantemir a şi alcătuit un dicţionar al neologismelor greceşti 
în limba rusă, având drept centru tematic practica religioasă: 
euharistie, ipostasis treiipostatnic, liturghie, mir, înger, arhan- 
ghel, heruvim, serafim, psaltire, psalm, stih, catavasie, gramatică, 
poezie, retorică, logică, dialectică, fizică, metafizică, muzică, 
aritmetică, trigonometrie, metamatică, astronomie, astrolab, 
geometrie, sferă, orizont, emisferă, diametru, pol arctic şi antar- 
ctic, chimie, chirurgie, pirotehnie, fenomen, empireu, antipatie, 
simpatie ş.a. Ba chiar mai mult decât atât: Cantemir are conştiinţa 
necesităţii împrumutului dintr-o limbă în alta şi generalizează 
formulând astfel chestiunea neologismelor: „şi foarte multe 

cuvinte de felul lor, pe care din greceşte ori din altă limbă - 
pentru că le-au lipsit din grai expresiile corespunzătoare - 
popoarele noi le-au primit fără nici o ezitare cu toată inima şi 
prin obişnuinţa zilnică au ajuns să le înţeleagă şi să le folosească 
întocmai ca pe ale lor proprii.” 12 Procedând în acest spirit 
Cantemir a introdus el însuşi, prin Knuza cucmuMa... (după 
unii cercetători tradusă în rusă de Ivan Ilinski), dar după toţi 
cercetătorii revăzută atent de autor) o serie de neologisme 
greceşti, pe care limba rusă le foloseşte şi astăzi. Datorăm 
profesorului Virgil Gândea alcătuirea unui dicţionar minimal 
de astfel de termeni: aBTop, aHaTOMna, apryMeHT, apxnB, 
apxHTeKTop, aTOM, bHbjinoTeKa, rnraHT, fleica^a, fleMOH, 
flnaneKTHKa, zuicthx, eKceMiiJiap, eKCTpaopflHHapHbrii, em-ifle- 
MnuecKHH, Kopnyc, jieKCHKOH, jiHTepa, Jiormca, MaTepna, 
MeTacbopnnecKHH, MOHapx, HeKTap, hothuhîi, najiaT, otoit 
(poet), njieBpa (pleură), npoTeKiţnn, piiTop, pvSuH, caHflajina, 
ceKTa, CHMeTpimecKHH, cTyfleHT, cynjiHKa, Tabeji, TeMne- 
paMeHT, TecTaMeirr, TpaKTaT, ypima, cf>abyjia, (|)hhukc (phoenix) , 
$hchk (naturalist), cJuiot, xapTua, xnpypr, mTHji (stil), 
ajieMeHT, aTHMOJiornnecKHH, 9eojior, Geopna 13 . Este oricum 
cert faptul că Dimitrie Cantemir cunoştea limba rusă suficient 
de bine pentru a traduce din greacă ori latină în rusă. O afirmă 
el însuşi în textul Sistemului religiei referindu-se la o lucrare 
precedentă, Istoria Imperiului Otoman: „De aceea, acum câţiva 
ani, cumpărând cu bani grei cărţile istoricilor care povestesc 
drept istoria otomană de la primii întemeietori ai acelui imperiu 
până în timpurile noastre, ne-am apucat să le adunăm într-o 
singură carte, lucru care, cu ajutorul lui Dumnezeu, a fost adus 
la îndeplinire, în limba greacă şi latină, iar dacă maiestăţii 
sale imperiale, domnului celui prea-milostiv, îi va plăcea, ne 
vom strădui s-o traducem şi pe aceea pe limba rusă simplă (cu 
adnotările ei foarte extinse)" 14 . Două remarci ne permitem în 
legătură cu acest citat: faptul neremarcat de cercetători, că 
Istoria Imperiului Otoman e prezentată de autor ca fiind scrisă 
şi în greceşte şi faptul că aflăm aici indicii despre biblioteca pe 
care o poseda Dimitrie Cantemir în Rusia, despre care nu se 
ştie ce a devenit 15 . 

Interesul pe care-1 acordă Cantemir în întreaga sa operă 
limbii greceşti este cel puţin echivalent cu cel acordat limbii 
latine şi grupului de limbi romanice. Cantemir precizează că 
limba grecească aşa cum se vorbea în vremea lui provenea din 
attică, ionică, dorică, elină şi greaca obişnuită (comună) . Intre 
altele, consideră umanistul român, limba lui Homer e atât de 
bogată fiindcă în ea sunt cuprinse sensuri ale cuvintelor din 
toate cele cinci ramuri ale limbii greceşti. Astfel, ea poate fi 
asemănată, prin bogăţia ei neasemuită, Coranului. Prin această 
comparaţie Dimitrie Cantemir explică plurisemantismul 
lingvistic apelând la conversia familiilor de limbi spre limba 
matcă, generatoarea lor: proto-germana, proto-araba, proto- 
slava, proto-greaca. Este cu atât mai interesant de observat că 
modelul lui Homer pentru Istoria ieroglifică ia în consideraţie 
şi acest aspect al bogăţiei limbii. Pentru Cantemir greaca era 
limba cu cele mai fine nuanţe ideatice. In plus, era strămoaşa 
limbii latine înseşi şi, în sfârşit limba culturii marelui Bizanţ, 
al cărui steag de luptă zăcea aruncat în apele Mediteranei, 
devenită mare lac otoman. Preconizând împrumuturile din 
greacă în rusă, ca şi în română, Cantemir exprima în fond un 
deziderat cultural cu substrat nu numai religios, ci şi politic: 
acela al căii spirituale de păstrare a independenţei faţă de 
otomani, şi, nu mai puţin, al căii spirituale a Moldovei de 
păstrare a independenţei religioase. De aceea a procedat el 
însuşi la o înnoire substanţială a limbii române introducând 
foarte multe neologisme, cu precădere din greacă, dar şi din 
latină, slavonă etc. Considera că în acest fel limba română 
devine contemporana veacului său (sincronă, am spune azi) 
fiind capabilă să exprime nuanţe abstract-ideatice, apărându- 
se mai bine în plan cultural în faţa presiunii culturii de tip 
otoman (citeşte oriental). Rezistenţa prin limbă preconizată 
de Cantemir este doar încă un aspect, insuficient revelat până 
în prezent, al teoriei sale că pe teritoriul vechii Dacii dăinuie 
un popor latin mai vechi decât alte popoare romanice 
europene, din moment ce aici au existat colonii greceşti încă 
de pe vremea celor care aveau să nască poporul roman însuşi. 
Calea urmată de Cantemir s-a dovedit în timp a fi corectă. Pe 

de o parte că lumea cultă europeană de azi foloseşte neolo- 
gismul grec şi latin spre a exprima concepte ce aparţin ştiinţelor 
şi culturii în dezvoltarea lor, iar pe de altă parte limba română 
însăşi foloseşte astăzi multe din neologismele preconizate de 
el. Intuim astfel ce pierdere a suferit lingvistica românească 
prin necunoaşterea, la momentul oportun, a efortului lui Cantemir 
de ridicare a standardului ei la cele mai înalte exigenţe 
europene. 

Pe lângă chestiunea neologismelor, Cantemir şi-a pus o serie 
de probleme care întregesc imaginea noastră asupra a ceea ce 
a însemnat concepţia sa în probleme de limbă. Am menţionat 
deja mai sus analiza etimologiilor şi metoda comparatistă în 
discernarea lor. Nu trebuie, iarăşi, decât să reamintim 
cititorului în cât de mare măsură stabilirea etimologiei latine 
a cuvintelor româneşti din fondul de bază este pentru autor 
unul dintre cele mai solide argumente ale istoriografiei sale 
spre a proba originea latină a poporului român. De asemenea 
am menţionat echivalările de nume proprii şi denumiri 
geografice întreprinse între mai multe limbi orienale şi 
occidentale, vechi şi moderne, operaţie migăloasă şi savantă, 
făcută de asemenea cu scopul de a servi istoriografiei. Structura 
logică a gândirii lingvistice a lui Cantemir este dintre cele mai 
solide. Astfel, cuvântul a fost pentru el cea mai scurtă explicare 
a conţinutului noţiunii sau obiectului. Sistemul religiei... 
debutează prin această afirmaţie de principiu: „întrucât numele 
proprii ale lucrurilor sunt socotite drept cea mai scurtă 
explicare a lor, credem că nu este indiferent ca trebuind să 
vorbim despre viaţa şi faptele lui Muhammed, să spunem mai 
întâi câte ceva despre numele lui proprii şi comune." 16 . Detaliile 
de fonetică a limbii arabe care urmează în continuare, ca şi 
echivalările de sensuri etimologice arabe şi greceşti, spre a le 
explica mai bine pe primele, indică nu numai baza formaţiei 
culturale cantemiriene, ci şi un adevărat tur de forţă în 
clasificarea principalelor procedee lingvistice de alcătuire a 
supranumelor lui Mahomed: procedee şi figuri analogice; 
alegorice; metaforice; procedee şi figuri frastice în general. 
Zona gramaticii şi a structurilor gramaticale este în acest fel 

devansată spre stilistică şi poetică. Trecerea în revistă de către 
Cantemir a artei poetice la popoarele orientale antice în 
comparaţie cu greco-latinii este net favorabilă celor dintâi, în 
primul rând studiul poeticii era la turci obligatoriu pentru a se 
putea trece la treapta superioară de învăţământ. Aflăm 
conţinutul discipinei: în principal se studiau modurile şi 
genurile numite bahr-,JK ceste moduri sau genuri ale versurilor 
sunt 27; picioarele lor (ca şi la greci sau latini) sunt compuse 
din atâtea silabe scurte şi lungi care, pentru a fi mai bine fixate 
în memorie, sunt adunate într-un vers al unei sentinţe. “ 17 
Comparaţia cu poezia greco-latină care urmează apoi, punând 
accentul pe motivele pentru care Cantemir înclină să dea câştig 
de cauză Orientului (arabi, persani, turci) faţă de Occident, 
ne dă indicii preţioase în legătură cu tipul judecăţilor de valoare 
pe care le practica şi, nu mai puţin, în legătură cu fundamentul 
cultural care-i permitea să facă astfel de observaţii. Iată de 
pildă una dintre afirmaţiile capitale: „cu îngăduinţa şi apro- 
barea tuturor le-aş răspunde că poeţii acestor naţii orientale, 
atât cei dintâi, cât şi cei mai de pe urmă, progresând în această 
artă, au obţinut întâietatea. Şi la fel ca mine vor spune, după 
cum socotesc, toţi cei iscusiţi în aceste limbi, cărora li s-a 
întâmplat să citească pe poeţii arabi, persani şi turci, anume 
că prin sublimul sentinţelor, dulceaţa elocinţei (căci au un alt 
mod al rimelor şi al compunerii) , prin frazeologie, frumuseţea, 
abundenţa şi subţirimea metaforelor şi altor tropi, ei îi depăşesc 
pe greci şi latini. Unul dintre vechii poeţi persani, numit Saadi, 
a fost tradus din limba persană în cea latină de Gheorghe 
Genţiu şi publicat la Amsterdam în tipografia lui Ioan Blaier 
în anul 1651. Deşi în traducerea aceluia e pierdută aproape 
întreaga frumuseţe naturală, iar limbă latină, imitând ca o 
maimuţă pe cea persană, s-a abătut departe de frumuseţea 
acelei opere, dacă cititorul curios o va citi stăruitor (...) nu va 
vedea în ea nimic care să nu fie vrednic de multe laude (...)“ 
Mai multe remarci se impun în legătură cu aceste formulări: 
Cantemir nu se referă numai la literatura veche orientală, ci şi 
la cea contemporană lui, menţionând „perfecţionările" faţă 
de trecut. Această apreciere valorică are un substrat evolu- 

ţionist care vizează structura frazei, rafinarea metaforelor şi a 
altor tropi, deci stilul şi structura poeziei. Consideraţiile sintetice 
ale autorului par să fie generate de nemulţumirea în legătură 
cu traducerea lui Saadi în latină, pentru că nici o altă paralelă 
între vechii poeţi greco-latini (şi există în opera lui indicii sigure 
că-i cunoştea de pildă pe Homer, Virgiliu, Lucreţiu, Ovidiu) 
nu e formulată aici. In schimb Cantemir cunoştea ediţia 
princeps, bilingvă, a traducerii lui Georg Gentius, care călătorise 
în 1641 la Constantinopol în calitate de însoţitor al amba- 
sadorului Olandei. A urmărit, prin urmare, şi în timpul petrecut 
în Rusia, ce se întâmpla în Europa occidentală aşa cum o 
cunoscuse din vremea şederii în capitala Imperiului Otoman. 
Colyer, ambasadorul Olandei la Poartă din vremea sa, fusese 
de altfel una din speranţele lui Cantemir pentru salvarea 
fratelui său Antioh, rămas prizonier la Constantinopol. Mai 
târziu, în drum spre ambasada Rusiei din Anglia, unde urma 
să lucreze, Antioh, fiul lui Dimitrie, a lăsat la Amsterdam spre 
imprimare harta Moldovei alcătuită de tatăl său. Alături de 
Franţa (lui de Cateauneuf îi va scrie până târziu; filigranul 
hârtiei pe care scria Hronicul provenea de la moara franţu- 
zească Marchalx-Beauvaix etc.) Olanda a fost deci pentru 
Cantemir unul din reperele culturale ale Occidentului. In 
sfârşit, o ultimă observaţie se impune: aceea în legătură cu 
traducerea textului din persană în latină. Cantemir consideră 
că traducerea „ad litteram" a trădat esenţa originalului. In 
legătură cu acest fapt trebuie să remarcăm aici traducerile 
făcute de Cantemir însuşi din Ovidiu, Claudianus, ca şi din 
propriile sale texte latineşti. Ele nu vizau în primul rând 
atingerea unui standard literar, aşa cum îi pretindea lui Gentius, 
cât o informaţie anume plasată cititorului român. Ilustrează 
însă, pe deplin, posibilităţile lui Cantemir de a transpune în 
limba sa un autor străin sau de a-şi nuanţa propriile gânduri. 
„Praefuit his Graecine, locis modo Flaccus et illo/Ripa ferax 
Istri sub duce tuta fuit. / Hic tenuit Massas Gettes in pace fideli; / 
Hic arcu fisos terruit ense Gettas“, spunea Ovidiu în elegia a 
IX-a. Iar Cantemir în limba română a începutului de veac al 
XVIII-lea: „Stăpânit-au pe aceste locuri, o, Greţine, odînăoară 

Flac / Sub hătmăniia lui malurile Dunării Iară grijă au fost. / Acesta 
în pace credincioasă au ţinut pe Massageţi. / Acesta cu sabiia 
au îngrozit pe Gheţi, carii în arme se bizuia." 19 

Nici o nuanţă a originalului n-a fost pierdută. Chiar hic 
iniţial din ultimele două versuri a fost respectat. Mai mult decât 
atât: Cantemir nu forţează limba română să se adapteze celei 
latine. In versul al doilea, spre exemplu, deşi în latină verbul 
se află la sfârşit, traducătorul păstrează în redare spiritul limbii 
române. Ideea atât de vehiculată că Dimitrie Cantemir a creat, 
pe baza limbii latine, un stil savant şi greoi, siluind fraza după 
topica modelului latin, este cel puţin o jumătate falsă, nefiind 
niciodată explicată pe baza întregului context al gândirii 
cantemiriene şi nici chiar pe baza operei scrise lăsate de autor, 
ci doar prin intuiţie sprijinită pe unele exemple care săreau în 
ochi. O analiză pertinentă probează însă două serii de fapte în 
fond convergente: pe de o parte, Cantemir considera că inovaţia 
se impune cu necesitate în limba română spre a o face capabilă 
să exprime nuanţe ideatice dintre cele mai rafinate. In acest 
scop a introdus el însuşi, aşa cum am arătat mai sus, împru- 
muturi masive, cu precădere din limba greacă, dar şi din latină; 
pe de alta, considera că subliniind originea latină a limbii dă o 
replică în plus celor care se grăbeau să afirme diverse alte 
origini ale poporului român. Aceste intenţii s-au materializat 
însă cu precădere la nivelul vocabularului, unde împrumutul 
(în comparaţie cu cronicarii) este de-a dreptul impresionant. 
Cât priveşte dispoziţia părţilor de vorbire în propoziţie, o 
analiză foarte pertinentă a cercetătoarei Tamara Ursu 
demonstrează, în legătură cu Hronicul, ultima mare lucrare 
cantemiriană, următoarele: „Examinând locul pe care îl ocupă 
predicatele în 13495 propoziţii simple de diferite tipuri 
(principale şi secundare) am stabilit că în 7147 propoziţii, ceea 
ce constituie 52%, predicatul este plasat în mijlocul propoziţiei, 
în 5771 propoziţii, ceea ce constituie 42 % predicatul se află 
la sfârşitul propoziţiei, iar în 577 propoziţii, ceea ce constituie 
4% predicatul se află în poziţie iniţială." 20 Cercetătoarea a 
examinat, în chip asemănător, pe 50 de pagini ale manu- 
scrisului original al Hronicului, poziţia determinanţilor 

adjectivali (72,02% postpuşi şi 27,97% antepuşi) şi ai celor 
substantivali (2,23% antepuşi, 97,76% postpuşi). Ansamblul 
frazării cantemiriene probează statistic preponderenţa aşezării 
fireşti a cuvintelor în frază într-una din cele mai ştiinţifice 
lucrări, unde autorul era deci în mod explicit interesat să-şi 
comunice gândurile într-un chip cât mai savant. Cât priveşte 
traducerea menţionată mai sus, este evident faptul că autorul 
a introdus conştient neologisme în româneşte, el făcând, în 
fond, foarte bine diferenţa între spiritul deosebit (,,geniul“) 
limbilor. Pasajul pe care l-a tradus din Claudianus ilustrează 
acest fapt în chip mult mai pregnant decât cel din Ovidiu, 
deoarece textul original însuşi este mai bogat în exprimări 
metaforice. Calitatea traducerii lui Cantemir diferă deci, el 
obţinând în traducere un text plin de culoare, a cărui forţă 
aminteşte de epopeile homerice. Lipsa unui model literar 
românesc îl va fi făcut să modeleze în acest fel textul, dar fără 
îndoială şi marea bogăţie a limbii populare, al cărei cunoscător 
desăvârşit se vădeşte a fi. Textul se află în Hronic: Claudianus - 
„Laus ibi nulla Ducum, nam flammens imber in hostem / 
Cecidit. Hune dorso trepidum fumante, ferebat / Ambustus 
Sonipes: hic tabes-cente solutus / Subsedit galea, lique factaque 
fulgore cuspis / Canduit, et subitis fluxere vaporibus enses: / 
Tune contenta Polo mortalis nescia teii /Pugna fuit; Chaldea 
mago seu carmina vitu / Armavere Deos, seu quod reor, omne 
tonantis /Obsequium, Mărci mores potuere mereri.” Cantemir: 
„Acolo vreo laudă a hatmanilor n-au fost /Căci puhoi de pară 
în nepriiatini / au căzut. Pre unul arzătoriul fulger îl purta 
înspăimântat / Spatele fumegându-i, pre altul îl slăbănogiia 
şi-l oborîia. / Coiful topindu-i-se şi de fulger înfocate, suliţile 
curea / Şi de năprasnă sabiele, ca aburii pica. /Atunce au fost 
bătaia acelora ce subt Polos să cuprind, / Carea de lancea sau 
sigeata oamenilor în samă nu băga. / Vrăjitoarea haldeiască 
sau stihurile tocmite, au într-armat pe Dumnăzău. / Sau, care 
mi să pare, bune obiceele lui Marco, au fost vrednice de toată 
slujba aceluia ce turnă. “ 21 Traducerea rămâne, ca şi în primul 
caz, foarte apropiată de text, dar alegerea cuvintelor româneşti 
merge spre compunerea unei imagini unitare a bătăliei, surprinsă 

în mişcare. Astfel, de pildă, flammens imber e tradus cu puhoi 
de pară şi nu cu ploaie de foc, care ar fi fost mai exact, dar mai 
nesugestiv. Hostes e tradus cu neprieten şi nu cu duşman, ceea 
ce atenuează sensul noţiunii în spiritul unei înţelepciuni specific 
moldoveneşti. Peste ani Eminescu va folosi nuanţe asemă- 
nătoare pentru discursul lui Mircea cel Bătrân în faţa sultanului. 
Cantemir preferă pentru hunc-hic traducerea „pe unul - pe 
altul“ în loc de „aici-acolo“ spre a indica mişcarea bătăliei, 
accentul ei uman. Armăsarul încins de alergare devine fulgerul 
însuşi care-1 purta pe cel înspăimântat, iar spatele fumegător 
pare să fie al omului şi nu al animalului. In acest fel spaima 
pune o culoare dramatică asupra întregii descrieri. Astfel de 
nuanţe coroborate cu ideea finală, necuprinsă în original, a 
privirii excentrice a autorului asupra luptei, idee provenită 
din faptul că impersonalul reor (se pare) e tradus cu „mi se 
pare" ne indică forţa imaginarului cantemirian care percepea 
viaţa ascunsă în spatele textului şi-o exprima modelând în 
chipul cel mai fin limba română a începutului de secol al XVIII- 
lea. Aceste calităţi de traducător ale lui Cantemir ar trebui 
fără îndoială întregite cu alte texte, cu adevărat de rezistenţă, 
cum ar fi traducerea în Hronic a capitolelor din versiunile sale 
iniţiale Historia Moldo- Vlaahica şi De antiquis et hodiernis..., 
traducerea integrală a prefeţei - Praefatio - Pridoslovie care 
figurează în Hronic cu ambele versiuni, ca şi textul cantemirian 
aflat în faţa copiei executate după Fizica lui Van Helmont. Copia 
are titlul Ioannis Baptistae Van Helmont Phisices, iar textul lui 
Cantemir, Encomium in authorem et virtutem doctrinae eius e 
tradus cu Laudă cătră izvoditoriu şi cătră virtutea învăţăturii 
lui. Acest text este foarte important pentru noi, deoarece este 
singurul tipărit de Tocilescu în alfabetul slavon pe care l-a 
folosit Cantemir şi care conţinea unele litere greceşti ca şi 
intenţii etimologice în redarea unor cuvinte române de origine 
latină. Fenomenul care poate fi observat în cazul textelor 
bilingve este acela al iradierii unei limbi asupra alteia. Cantemir 
nu numai că păstrează, în textul românesc, influenţe ale latinei, 
dar şi textul iniţial, latinesc, se resimte din cauza limbii materne 
a autorului. In primul caz e vorba în special de structura frazei, 

mai ales după ce atenţia sa oboseşte. In prima frază, de pildă, 
diferenţa dintre cele două texte e sesizabilă. în cazul celui 
latin Cantemir demonstrează cunoaşterea legilor retoricii şi 
dezvoltă o elocinţă elegantă, de tipul discursurilor lui Cicero, 
cate de altfel şi este citat drept model: „Cicero, eximius iile 
Romanorum Demosthenes, latinitatis parens, rhetorices canon, 
sermonis norma, eloquentiae inimitabile exemplar, ac omnium 
feri artium atque scientiarum facili princeps: cum toto, quod 
illi ipsa donaverat natura, nec non plus ultra, acuerat ars, 
ingenii acumine, in omnibus singulisve, sive laudantibus, sive 
vituperantibus scriptis, peroratisque orationibus, atque allis 
innumeris pene epistolis scribendis atque dictandis, parum 
laborasse, parum sudasse videtur.” 22 Se observă echilibrul 
membrilor frazei, bogăţia nuanţelor, concizia exprimării şi 
logica expunerii. în limba română această frază, fără a spune 
în esenţă altceva, arată, pe lângă dorinţa de a obţine o eleganţă 
şi fineţe asemănătoare, conştiinţa faptului că limba română 
se supune altor legi şi că fineţea respectivă nu poate fi obţinută 
fără respectarea lor. El întreprinde un adevărat tur de forţă 
pentru a păstra fraza la fel de echilibrată şi plină de nuanţe. 
Cu adevărat nimeni până la Cantemir n-a obţinut în limba 
română o asemenea utilizare maximă a posibilităţilor seman- 
tice ale cuvântului şi a îmbinării lor în frază. Topica asemănătoare 
limbii latine este un tribut incomparabil mai mic, izvorât din 
necesităţi de echilibru, faţă de demonstrarea posibilităţilor unei 
limbi populare prin lexic de a exprima idei: „Ţiţeron, marele 
acela a romanilor Dimosthenis, a limbii latineşti părinte, a 
ritoricăi canon, a cuvântului îndreptariu, a vorovii frumoasă 
neapotrivită pildă şi a mai tuturor ştiinţelor domn, în toate 
oraţiile scrise şi zise, veri lăudătoare ar fi fost, veri hulitoare, 
şi într-alte mai fără număr epistolii şi scrisori, cu toată a minţii 
isteciune, pre care fire i-o dedese, şi meşteşugul cu multul 
înainte i-o ascuţisă, precum puţin să fie ostenit, puţin să fie 
asudat să vede .“ 23 Trebuie să observăm în legătură cu tradu- 
cerea de mai sus faptul că prin latinitas, tis Cantemir înţelegea, 
ca în latina clasică, limba latină vorbită în Latium şi nu ca mai 
târziu, în latina medievală, popoarele de limbă latină. învăţase 

deci - există şi alte indicii în zona surselor folosite - latina 
după maeştrii clasici şi nu prin contact cu lucrările contem- 
poranilor săi europeni. Limba latină utilizată de el urma acest 
model clasic, folosind însă construcţii care denunţau limba sa 
maternă. Ceea ce se obţine în final este o latină a-tipică. Ea 
poate fi asemănată celei folosite de autorii medievali europeni, 
Cantemir chiar va fi preluat conştient unele exprimări de la 
ei, dar în esenţă latina sa nu este medievală, ci clasică având 
influenţe româneşti în frazare. 24 Traducerea ei în română, în 
versiunea autorului, modifică uneori sensul cuvântului latin 
din necesitatea de a opera unele distincţii necesare. Astfel, 
autorul spune „cuvântului" pentru sermonis (vorbirii) şi„voro(a)vii“ 
pentru eloquentiae (elocvenţă, uşurinţă în exprimare). Prin 
urmare distincţia vorbire/meşteşug al vorbirii este exprimată 
în latină prin sermon/eloquentia, iar în română prin cuvânt/ 
voroavă, ambele sensuri arhaice şi populare ale acestor termeni 
desemnând exact ceea ce desemnau termenii latini, adică ceea 
ce numim astăzi discurs/tehnica discursului. In loc de artium 
et scientiarum Cantemir spune în traducere „a mai tuturor 
ştiinţelor'*, scoţând din discuţie artele, cuvânt pe care-1 
considera probabil susceptibil de explicaţii suplimentare pentru 
cititorul român. Puţin mai jos traduce ars prin meşteşug, ceea 
ce nu înseamnă, ca în primul caz, suma artelor, ci chiar 
meşteşug, priceperea de a executa ceva. Verbul acuere (a fi 
pătrunzător) aflat alături o indică. De asemenea îl consideră 
redundant pe facili în raport cu princeps, deoarece cuvântul 
românesc „domn” i se pare a îngloba suma calităţilor. In plus, 
în traducere întreaga frază e rotunjită, concentrată, membrii 
ei nu se desfăşoară perechi de la început până la sfârşit, ca în 
latină, ci au un centru mai dens, începutul şi sfârşitul fiind, 
primul anunţarea unei comprimări a mesajului, ultimul efectul 
unei decompresii produse de turul de forţă. De pildă quod illi 
ipsa donaverat natura, care în latină se află înainte de sive 
laudantibus, sive vituperantibus scriptis, înainte de peroratisque 
orationibus, înainte de epistolis scribendis atque dictandis, e 
pusă în română după toate acestea: „pre care fire i-o dedese“ 
( ipse lipseşte din traducere, fiind indicat doar prin antepunerea 

substantivului fire). Prin urmare, nu influenţa de topică a latinei 
„stricto sensu“ influenţează traducerea lui Cantemir, cât voinţa 
de a produce un stil elevat şi capabil să exprime rafinamentul 
ideilor este ceea ce a determinat faimoasa topică a autorului, 
considerată de unii cercetători maniera grăbită a unui autor 
cultivat în spiritul altor limbi de a vorbi şi scrie în limba sa 
natală. Pe măsura înaintării în text licenţele de traducere, ca 
şi cele de latină se înmulţesc. De pildă, exprimarea omnes eius 
loculos funditus evertit este evident un calc după românescul 
„toate săcriile cu fundul în sus îi răstoarnă." In schimb, 
traducerea pasajului referitor la dragostea de patrie (Cantemir 
păstrează în ambele versiuni sentinţa grecească iân-if ySYn 
6 ti on băi 6) scoate în prim plan modul cum se poate exprima 
în ea plenar istoricul român: „Pre care noi, ca pre un vârtos şi 
tare scut îmbrăţăşind, drepte arme, pre dreptul vor apuca; şi 
în câmpul istoriilor ieşind, cu înfipţi paşi şi cu neîntoarsă faţă, 
pre vrăjmaşe a demult uitării tiranie la lupta monomahiii vor 
chema." 25 In comparaţie cu „Spemit ruborem, spernit timorem; 
(quia et amor omnia vincit ) quo a nobis loco multissimi ac 
firmissimi thoracis, amplexo, justa arma, juste arrpiemus, et 
in historiarum campum prodeuntes, fixo passu, et innota facie, 
saevam, saevae vetustae oblivionis tyranidem, ad mono- 
machicum certamen intrepide provocabimus”. 26 Ca şi în cazul 
citat mai sus, se poate remarca şi în traducerea acestei fraze 
renunţarea la paralelismul unor termeni în favoarea concen- 
trării mesajului în jurul unui centru mai dens. In privinţa textului 
care prefaţează Phisica lui Van Helmont, intitulat Encomium 
se ştie că el aparţine unei perioade mai de început al activităţii 
creatoare a lui Cantemir. Trebuie să remarcăm însă unele 
intenţii doctrinare certe, de la folosirea alfabetului la tehnica 
frazării. Astfel, în loc de a şi o el foloseşte a şi a), prima şi ultima 
literă a alfabetului grecesc, vădind un fel de intenţie de a 
exprima printr-o magie literală ideea că, în fond, nimic nu 
depăşeşte limitele culturale impuse de limba greacă. Dimitrie 
Cantemir însuşi sugerează această interpretare în Encomium 
spunând: „Luminum Patrem, a et co, lubenter admittit, conce- 
ditque, in quo omnia moventur, vivunt et sunt". Adică, în 

traducerea autorului: „Părintele luminilor, a şi co, cu dragoste 
priimeşte şi învoieşte, în carile toate se clătesc, trăiesc şi sint.“ 27 
De asemenea, Cantemir foloseşte accente şi spirite deasupra 
literelor slavone după model grecesc. Alteori indică în mod 
subliniat faptul că unele litere ale alfabetului slavon provin 
din cel grecesc. Aşa, de pildă, exprimă pe prin 8. Are grijă să 
facă deosebirea între diftongi şi vocalele pline. Astfel scrie îc/pi> 
şi nu apt, dar Acme şi nu toc3Te. Intenţia etimologicăse exprimă 
prin redarea dublelor mai ales în cazul verbelor, despre care 
Cantemir ştia că exprimă axul limbii vii. El scrie annponuvr 
(appropiiat). Toate aceste intenţii vizibile într-un text cante- 
mirian mai de început s-au păstrat în decursul activităţii autorului. 
Avem motiv să facem această presupunere deoarece lucrarea 
de lingvistică a Tamarei Ursu, bazată pe cercetarea manu- 
scrisului original al Hronicului, remarcă de asemenea litere 
greceşti în textul cantemirian. Ba chiar, în plus, cercetătoarea 
observă folosirea unor consoane din alfabetul latin, cum ar fi 
m în loc de M. In comparaţie cu fraza din Praefatio, cea din 
Encomium e mult mai scurtă, mai nervoasă şi mai directă. 
Cantemir nu-şi perfecţionase stilul. Traducerea pe care a 
executat-o, anume Lauda cătră izvoditoriu..., nu vădeşte nici 
ea intenţii stilistice, cât dorinţa de a exprima clar în limba 
română probleme de subtilitate ale doctrinei creştine în raport 
cu filosofia aristotelică. Prin chestiunile filosofice pe care le 
ridică, acest text nu se află mai presus decât altele cante- 
miriene. Considerăm că interesul lui major este acela de a 
putea oferi un termen de comparaţie cu textele şi traducerile 
mai târzii ale autorului, în intenţia de a observa atât constanţa 
unor fenomene, cât şi sensul de evoluţie al altora. 

Argumentele lingvistice folosite în istoriografia cante- 
miriană pot fi reduse la trei direcţii principale: etimologii, 
comparatism, poetică. Cele mai numeroase privesc etimologia 
unor cuvinte. Am menţionat în capitolul despre geografia 
cantemiriană ce forţă dezvoltă autorul folosind acest tip de 
argument atunci când echivalează numele din trecut cu cel 
din prezent, cel oriental cu cel latin, grecesc sau european al 
toponimelor pentru a obţine un consens între istoriografia 

orientală şi cea occidentală în legătură cu marile probleme 
ale trecutului, rămase încă chestiuni în litigiu pentru contem- 
poranii săi. Acelaşi lucru se întâmplă însă şi când e vorba de 
numele proprii: sfinţi, personaje istorice, filosofi, apelative, 
numele unor popoare, funcţii publice, organizarea statului etc. 
Ne vom referi pe scurt la toate acestea deoarece, implicit, atestă 
interferenţa culturilor în lumea turcească, fapt considerat de 
Cantemir una dintre marile deschideri ale acestei lumi, capabilă 
să faciliteze îmbunătăţirea relaţiilor cu popoarele cucerite din 
Europa şi Asia. Evident, argumentele lingvistice folosite de 
Cantemir în istoriografia sa nu acoperă nici pe departe 
ansamblul preocupărilor sale în domeniu, rămânând ca acestea 
să fie tratate într-un capitol separat. 

Printre cele mai numeroase sunt referirile la funcţiile din 
lumea otomană. Numele lor are, de cele mai multe ori, o origine 
străină limbii turceşti, ceea ce atestă o preluare iniţială a însuşi 
conţinutului funcţiei respective din altă parte decât din propriul 
orizont social. 28 Cuvântul sultan vine din arabă, iar han din 
persană, fiind echivalentele turcescului ulubeg, ieşit din uz 
atunci când era vorba de conducătorul suprem. In explicarea 
etimologică a funcţiei Tabli Alem Sahibi, guvernator general 
de provincie, Cantemir recunoaşte primii doi termeni, veniţi 
de la toba tobulhanalei (muzica militară) la care avea dreptul 
un guvernator şi de la stindardul acestui rang (alem). In ce 
priveşte originea cuvântului sahibi - pe care-o recunoaştem 
azi drept indiană - păstrează tăcere, precizând totuşi că oficiul 
de paşă s-a introdus mai târziu. Format de asemenea prin 
compunere este cuvântul ienicer (tc. ieng = nou; cer = soldat) 
fiind vorba de o armată apărută mai de curând în istoria 
militară a Imperiului Otoman decât serage, de pildă, (cavalerie), 
cuvânt a cărui origine e considerată de Cantemir a fi persanul 
serengiam (ser = cap; angiam = pericol), polemizând cu unii 
istorici europeni care-1 derivau din seracen tc. pentru sarazin) . 
Autorul îşi susţine etimologia aducând în discuţie modalităţi 
asemănătoare de derivare pentru cuvintele desemnând funcţii 
în vechea armată otomană. Astfel, segbanii, vechea infanterie, 
îşi datorau numele tot limbii persane, unde cuvântul însemna 

păzitor de câini (seg = câine; ban = gardă). Este un prilej pentru 
Cantemir de a menţiona întreaga familie de cuvinte turceşti 
compuse cu ban: păzitor de vie (bagiban), păzitor de drumuri 
(ruhban), etc. In ce priveşte funcţia de defterdar, cel ce ţine 
conturile, Cantemir oferă două etimologii posibile: fie una 
persană, de la defter = cont, dar = a ţine, fie una grecească de 
la Aupxepa = pergament. Ideea etimologiilor duble e pentru 
prima oară afirmată în istoria lingvisticii noastre. Lui Cantemir 
i se pare mai plauzibilă prima etimologie, deoarece în Imperiul 
Otoman conturile se ţineau încă folosind caracterele kirma 
ale alfabetului persan, mai sintetice ca ale alfabetului turcesc. 
Dar insistenţa cu care Cantemir încearcă să probeze substratul 
grecesc (bizantin) al culturii otomane şi la acest nivel lingvistic 
e datorată credinţei autorului că renaşterea marelui Bizanţ 
este via regala a obţinerii independenţei pentru popoarele 
creştine asuprite de otomani. Chiar vorbind de cea mai uzuală 
monedă turcească, aktce, el îi găseşte etimologia în gr. â(3jtpov, 
ceea ce este puţin plauzibil. Puţin diferită este situaţia în cazul 
unor apelative turceşti. Araba, persana şi greaca sunt deci cele 
trei mari bazine lingvistice şi culturale care au consolidat limba 
şi sistemul social însuşi al Imperiului Otoman. Aşa de pildă, 
celebi vine din grecescul ’Euyevfiţ, effendi din ’AnBevxxţ, halamir 
(domn ereditar) din arabă. Folosirea atâtor exemple din limba 
turcă, la care se adaugă etimologii ale numelor unor personaje 
istorice (de pildă, Gemm înseamnă magicul şi fusese apelativul 
lui Alexandru Macedon, în timp ce gem înseamnă în turcă 
strugure) ca şi echivalările de nume europene şi creştine 
(Caviclu = VladŢepeş; CassimGiuri = Sf. Dumitru; Chaireddin 
= Barbarosa; Firindos = Ferdinand; Feisagures = Pitagora) îl 
conduc pe Cantemir la formularea unor principii gramaticale 
care ţin de geniul limbii turce şi se referă fie la modalităţi de 
compunere (oliotman din ol = fii + Othman; Timurlenk din 
Timur + lenk = şchiop), fie de prefixare, menţionând că este 
împotriva „geniului limbii" să existe două consoane la începutul 
cuvântului, cu excepţia cuvintelor de origine străină (Ex. 
Istambul, venit de la Constantinopol), fie, în sfârşit, la faptul 
că, asemenea limbilor orientale vechi, numele proprii au sens. 

De pildă, cazacilor din Crimeea li se spune Sari Camish Cosak 
(cazaci din trestie galbenă). In legătură cu numele dat de turci 
unor popoare nu putem să nu remarcăm faptul că sfera este 
mult mai largă, cuprinzând denumirea turcească a popoarelor 
europene, dar, mai ales, denumirile atribuite poporului român 
în decursul timpului. Cantemir încearcă să demonstreze că, în 
ciuda diverselor teorii şi cuvinte, poporul a fost acelaşi şi a 
locuit pe acelaşi teritoriu. Valah vine de la slavul vloh (aşa 
sunt numiţi şi italienii, ceea ce nu înseamnă că românii se trag 
din italieni) şi nu din Flaccus cum credea Piccolomini. De altfel, 
alte cuvinte de origine slavă - voievod (general de armată), 
numele propriu Bogdan (gr. ©ecoboopcoţ) vin să susţină această 
idee. Cantemir recunoaşte practic ceea ce recunoscuse şi 
teoretic: faptul că limba română cuprinde o structură grama- 
ticală latină, dar în ce priveşte vocabularul nu se poate vorbi 
de puritatea latină a limbii. Mai târziu a devenit însă adeptul 
purismului lingvistic, ceea ce măsoară în fond puterea cu care 
simţea necesitatea de a reacţiona la diverse teorii care negau 
originea latină a poporului. Cantemir produce probe lingvistice 
incontestabile în registrul etimologiei şi comparatismului 29 . 
Astfel, în timp ce în română se spune încep, după latinul incipio, 
în italiană se spune commincio, iar în franceză (je) commence; 
în timp ce în română viitorul se compune cu verbul latinesc 
volo, ex. voi face, în italiană se spune fard. Evident, Cantemir 
n-avea cum şti despre ariile lingvistice în raport cu problema 
inovaţiei, teorie formulată mult mai târziu cu Gilieron, prin 
urmare nu compară româna cu o altă arie marginală a roma- 
nităţii, cum ar fi portugheza, ci cu ariile centrale, care produceau 
inovaţia. Aşa cum se prezintă însă, aceste argumente, 
coroborate cu cele referitoare la unitatea internă a limbii 
vorbită de moldoveni, munteni, valahii transalpini, basarabeni 
şi epiroţi (Cantemir dă un exemplu din fondul de bază al limbii: 
ştii româneşte? = scis romanicae?) alcătuiesc un întreg suficient 
de compact spre a ne lăsa să vedem soliditatea gândirii 
lingvistice a lui Cantemir, capabilă să susţină armătura ideatică 
necesară probării vechimii poporului român chiar în aria 
romanităţii. Bonfini e adus şi el în sprijinul afirmaţiilor istorio- 

grafice cantemiriene bazate pe argumente lingvistice. Dar 
Cantemir procedează prin serii de concluzii desprinse silogistic. 
De pildă, plecând de la etimologii ajunge la ideea că latina 
este fiica anticei limbi greceşti. Ilustrarea acestei idei pleacă 
de la etimologiile cuvintelor deus şi homo, ambele cuvinte 
exprimând un raport filosofic fundamental. Deus vine din 
eolicul ©eoţ scris apoi în greaca veche şi Seoq sau zrvq. In greacă 
etimonul este, ca în limbile foarte vechi, un cuvânt cu sens 
derivat fie de la cpaco = trăiesc, fie de la Seoţ = frică. Cât 
despre homo, el vine de la opoţ, ojioioţ (= asemenea lui 
Dumnezeu) ilustrând sintetic întreaga filosofie despre care 
vorbeam mai sus. 

Referirile la poetică se află în strânsă legătură cu activitatea 
de traducător a lui Cantemir, ambele ilustrând fie rafinamentul 
cultural al turcilor, care aveau acces la marea poezie persană, 
fie necesitatea pentru autor de a-şi susţine ideile cu citate - în 
versuri ori proză - traduse din autori celebri. Din prima 
categorie putem menţiona, alături de cele două poeme ale lui 
Misri Effendi la care ne-am mai referit în cursul acestui capitol, 
distihul în persană compus de Mahomed cuceritorul 
Constantinopolului, odată cu intrarea în palatul imperial 
cucerit. Cantemir îl traduce în latină. Reproducem din 
versiunea românească a Istoriei Imperiului Otoman: „Paingul 
ţese pânza în palatul împăratului; / Buha cântă pe turnurile 
Efrasiyabului “. 30 Adnotarea cuvântului Efrasiyab făcută de 
Cantemir ne lămureşte că acesta fusese un celebru palat persan. 
Această notă luminează adâncurile textului atât de sintetic: 
civilizaţia bizantină urma să aibă soarta celei persane, 
înţelegem că lui Cantemir nu-i erau deloc străine aceste 
modalităţi poetice orientale, care amintesc de filosofie şi lirică 
în acelaşi timp - la un moment dat pomeneşte de metrul numit 
nasm folosit în Coran - după cum nu-i era străin nici metrul 
poeziei populare româneşti. In Istoria ieroglifică va compune 
el însuşi versuri, unele în acest metru. A tradus însă din elegiile 
lui Ovidiu, din hexametrii lui Claudianus, din vechi cronici 
slavone şi greceşti. A căutat ptetutindeni cuvântul revelator 
pentru istoria poporului român. Nota lui Cantemir referitoare 

la Graecinus 81 şi la faptul că lui i-a trimis Ovidiu Ponticele ne 
indică o solidă cultură latină, la fel ca şi citatul din Trogus cu 
privire la Burebista, transcris Barabista, primul rege al dacilor. 
Fragmentul din Claudianus, mult mai lung, se referă la aceea 
că retragerea aureliană n-a însemnat şi faptul că populaţia 
romanizată a părăsit definitiv ţinutul de la nordul Dunării. Nu 
putem să nu remarcăm însă strălucirea metaforică a traducerii, 
care aminteşte de lliada prin plasticitatea imaginilor şi, la noi, 
de epopeile mai târzii ale coriferilor Şcolii Ardelene. In privinţa 
fragmentelor de hronic citate Cantemir reproduce originalul 
slavon ori grecesc şi traducerea sa. Fragmentul slavon din 
hronicul anonim se referă la faptul că slavii, adică ruşii, cazacii, 
leşii, bulgarii, slovenii, boemii, sârbii, bosniecii numesc valahi 
pe români şi italieni. Cel grecesc este extras din Gregoras şi 
atestă continuitatea în Dacia a poporului român după 
retragerea aureliană. 

In sfârşit, considerăm necesar să evocăm în finalul acestor 
consideraţii despre relaţia dintre lingvistică şi istorie că 
epigrafia cantemiriană nu putea fi străină de cunoştinţele sale 
lingvistice, ba chiar de istoria limbii. Copiind în zona zidului 
caucazian unele inscripţii pe care nu le poate descifra, Cantemir 
emite ipoteza că e vorba despre hieroglife. Cunoştea deci cel 
puţin în principiu acest tip de scriere. S-a înşelat însă asupra 
respectivei inscripţii (care folosea caractere ebraice, după cum 
avea să observe T. S. Bayer cel ce i-a preluat notele scriind De 
mur o Caucaseo). 

Concepţia literară Istoria ieroglifică deschide secolul al XVIII-lea 
al culturii româneşti. Ea ocupă o poziţie importantă în ansam- 
blul operei cantemiriene deoarece cuprinde in nuce întregul 
drum parcurs de autor de la mentalitatea de „homo politicus“ 
la aceea de „homo artifex“. Aceste planuri interferă în Istoria 
ieroglifică şi lor li se adaugă altele, alcătuind în final un complex 
care a fost numit, prin asimilare cu conceptul modern, roman, 
deşi s-ar cuveni spus mai curând epopee, acesta fiind modelul 
major pe care-1 denunţă lucrarea. Vom analiza în paginile care 
urmează Istoria ieroglifică. 

Stratul filosofic asigură cadrul cel mai larg al mişcărilor de 
forţe pe care ni le vizualizează Cantemir prin variate mijloace. 
In privinţa lui se cuvine să remarcăm, la modul general, că în 
această carte sunt focalizate, prezentate „în act“ principalele 
idei şi cunoştinţe filosofice cantemiriene. Ele nu alcătuiesc doar 
un „melange", ci ilustrează concepţia autorului în legătură cu 
rostul filosofiei ca purtătoare de mesaj despre relaţia om- 
univers. In acest sens două sunt direcţiile mari ale filosofiei 
cantemiriene din Istorie: înfăţişarea concepţiei despre univers 
în calitatea sa de cosmos şi de lume şi înfăţişarea concepţiei 
despre modalităţile de acroşaj ale omului în acest univers. 
Teoria lui Cantemir despre păstrarea constantă în timp a formei 
arhetipale a lucrărilor are un model cosmic. El susţine că 
Soarele, în mişcarea sa aparentă, între Rac şi Capricorn (deci 
prin Calea Lactee), prilejuieşte, graţie apropierii ori depărtării 
mai mari faţă de un corp ceresc, „mutările şi schimbările 
vremilor“, dar „cursul a toată fapta nepărăsit atomurile schim- 
bându-şi, toate cele dinceput chipuri nebetejite şi nepierdute 
păzeşte. “ 32 Acest model al „paradigmei Soarelui" ne permite 
să intuim credinţa lui Cantemir în liniaritatea timpului cosmic 
(„că pre cât de iute iaste la curgere punctul vremii, încă mai 
iuţi sunt mutările lucrurilor în vreme" 33 ) ca şi concepţia 
atomistă în legătură cu compoziţia universului. El considera, 
după Empedocle , 34 că toate corpurile existente se compun din 
cele patru elemente fundamentale („cele patru pricini") : foc, 
aer, apă şi pământ, iar secretul permanenţei universului este 
respectarea echilibrului corect dintre proporţiile acestor 
elemente: „că toate din fire aşe sint tocmite ca fietecarea în 
ţircălamul hotarâlor sale să să continească şi sfera activităţii 
sale, sărind, să nu covârşească ." 35 Pentru stabilirea acestui 
echilibru cosmic autorul recunoaşte importanţa a două serii 
de fapte: cele care se produc cu necesitate, după legea cauza- 
lităţii, şi cele aleatorii, al căror rezultat final se poate sau nu 
înscrie în paradigma cea mare a cauzalităţii: „că precum toate 
lucrurile în lume sau fireşti sau fiinţăşti sunt sau tâmplătoreşti 
aşe în doaî chipuri pentru dânsele a să adeveri şi a să înştiinţa 
poate. In cele tâmplătoare dară începutul adese greşeşte, iară 

sfârşitul singur pe sine de bine sau de rău arată şi să dovedeşte. 
(...) Iară în cele fiinţăşti, precum începutul aşe şi săvârşitul 
după a firii umane, afară din tot prepusul sint a le pricepe şi a 
le giudeca îndrăznim şi putem .“ 36 Prin urmare, în toată această 
expunere a marilor mecanisme de funcţionare ale cosmosului 
Cantemir recunoaşte amprenta „firii umane", a gândirii 
organizatoare a omului. Ideea sa în legătură cu faptele aleatorii 
e completată prin aceea că structura de profunzime a substanţei 
nu se modifică în cazul lor, precum în cazul celor provocate 
de cauzalitatea necesară („fiinţăşti", adică esenţiale, care ţin 
de fiinţa lucrului) : „căci tâmplarea vine şi să duce fără stricarea 
supusului ". 37 Cantemir face de asemenea deosebirea între sub- 
stanţă ( „supus") pe care o numeşte şi „parte materiască" (alcătuită 
din materie) şi forma pe care o îmbracă ea la un moment dat 
(„pricina formei"). Din conjuncţia lor rezultă în univers 
finalitatea (orientarea spre un scop) a lucrurilor („pricina 
săvârşitului") . în acest punct Cantemir atenţionează din nou 
asupra faptului că starea fizică a universului („firea") este 
percepută dintr-un anumit unghi de privirea umană („chiteala") 
şi că, deci, între natură şi teoria despre ea pot exista deosebiri. 
Cât priveşte cunoştinţele sale de fizică, în legătură deci cu „firea" 
(natura) lucrurilor, ele erau la nivelul epocii. Astfel, vorbind 
de culorile de bază ale spectrului solar, despre care avea deci 
idee, susţine, greşind în cazul primelor două, dar raportându-le 
corect la curcubeu ca descompunere a luminii, că acestea erau: 
„alb, negru, roşu şi albastru în floarea ceriului, carile sunt văpsele 
din fire stătătoare." 38 

Toate aceste indicii despre înfăţişarea universului în 
concepţia cantemiriană conturează de fapt cadrul universului 
uman care se află în centrul atenţiei autorului. Ideea apropierii 
între cosmos şi lume, una din ideile fundamentale ale Istoriei 
ieroglifice, ne permite să afirmăm nu numai viziunea epopeică 
a cărţii, ci şi o concepţie filosofică în legătură cu viaţa socială 
ca parte a existenţei universului, ghidată de aceleaşi legi ca şi 
întregul. Pentru că, spune autorul, nu felul cum s-a ajuns la 
acest paralelism e important, cât chiar faptul că el e un dat al 
prezentului: „nu atâta osteninţa căii, cât ştiinţa lucrului în samă 

bag .“ 39 Astfel, „a Soarelui paradigmă" îi prilejuieşte observaţia 
că în lumea morală (’ithica’) lucrurile se petrec în chip asemă- 
nător şi în ce priveşte modificările în timp şi consecvenţa cu 
sine a sufletului omenesc, deoarece funcţionează aceeaşi lege 
a cauzalităţii, a finalităţii şi a echilibrului: „Aşijderea ithica nu 
altor fapte fără numai ceiia carea cu socoteală şi cu înţelegere 
ieste slujeşte. Deci oricarea între fapte în lucruri are socoteală, 
aceiaşi şi a sfârşitului socoteală (...) a avea poate şi aceia numai 
un ţenchiu şi hotar lucrurilor sale puind, la cările ajungând, 
precum la sfârşit au ajuns să cunoască (...)“ 40 Acest paralelism 
i se pare lui Cantemir cu atât mai plauzibil cu cât substanţa 
din care este alcătuit marele cosmos nu diferă de aceea a omului. 
Cu alte cuvinte, în ambele cazuri e vorba de aceeaşi materie 
primă: „Toţi nişte atomuri putredzitoare sintem, toţi din nemică 
în fiinţă şi din fiinţă în putregiu ne pre o parte călători şi 
trecători ne aflăm (.. .)“ 41 Singura cale de acces a omului la 
eternitate, la timpul liniar mereu depărtându-se spre viitor 
(„punctul vremii" ce curge) este cea spirituală, materializată 
în fapte bune: „una numai rămâitoare şi vecinică adevărată 
socoteală începătura începuturilor şi sfârşitul sfârşiturilor pur- 
cede." 42 Este calea despre care ne-a vorbit Divanul, a cărui filosofie 
circulă şi în paginile Istoriei ieroglifice. Deosebirea fizic/psihic 
(trup/suflet) atunci când e vorba despre om are însă la Can 
temir nu numai această provenienţă filosofică, ci şi una care 
venea din cunoştinţele sale medicale. El spune la un moment 
dat: „răutatea boalii doftorii o tămăduiesc, iară boala sufletului 
leacurile apothecarilor nu ştie." 43 Această dualitate fizic/psihic 
a fiinţei umane are însă pentru Cantemir, din punct de vedere 
filosofic, un model cosmic (în măsura în care cosmosul, în 
viziune biblică, e dual), dar stă şi la baza modelului social- 
politic al lumii: „într-această mare şi puternică monarhie carea 
în pieptul muritorilor să cuprinde, doaî chipuri sau, mai 
adevărat să dzic, doaî tipare a doaî chipuri aievea şi tuturor 
cunoscut a fi poate. Adecă unul mai mult decât firesc şi oarece 
ceresc şi dumnădzăiesc, iară altul mai gios şi mai puţin decât 
firesc şi oarece ceriului şi firii împotrivă." 44 Acest principiu 
etic al binelui şi răului este deci de esenţă umană, provenind 

din modelul religios al universului, dar condiţionând modelul 
politic al lumii. 

Iată baza explicativă a Istoriei ieroglifice. In virtutea acestei 
idei construieşte Cantemir intriga şi raporturile dintre perso- 
naje. In această privinţă el se referă atât la natura duală a 
omului cât şi a societăţii, la modul cum omul poate modifica 
societatea (ca homo politicus), dar şi cum ea îl poate condiţiona. 
Astfel, personajele trebuie judecate, în această carte, nu din 
punct de vedere „etimologic" (Cantemir are în vedere numele 
de animale sub care se ascund personajele politice reale), ci 
filosofic. Acest lucru, afirmat de Privighetoare (Cacavela) într- 
un punct-cheie al cărţii aruncă o lumină neaşteptată asupra 
învăţăturii pe care dascălul a transmis-o elevului său; Privi- 
ghetoarea distinge între „filosofia obiceinică" (etimologia, 
teoria despre alcătuirea originară a cuvintelor) şi „filosofia 
fizică", adică ştiinţa asupra esenţei lucrurilor desemnate prin 
cuvinte. In acest punct elevul se desprinde de dascălul său, 
urmând filosofia „fizică". Din acest punct de vedere Cantemir 
distinge, pe lângă ceea ce alcătuieşte datul cosmic al fiinţei 
umane, coordonatele care ţin de gândirea şi voinţa ei (căutarea 
adevărului şi liberul arbitru), ambele fiind afirmaţii ale puterii 
omului de a modifica lumea (societatea) şi natura (cosmosul). 
Căutând continuu adevărul omul poate ajunge la cauzele 
ultime şi la înţelegerea permanenţei mişcării: „adevărul fără 
prepus ieste, loc stătătoriu şi viaţă credincioasă cumva din 
fire nu s-au dat, nici să vadă, cu toată sfera nestării sale sint să 
încungiure şi nesăvârşit ţircălamul firii sint să împregiure şi 
fietecui decât sine cel mai tare ieste să să afle şi pricina prici- 
nătoare fără izbânda pricinirii ieste să nu scape. (.. .)“. 45 Gân- 
direa îi permite omului să găsească natura lucrurilor şi cauzele 
ultime ale schimbării lor (deci adevărul despre acestea) în 
natură şi societate, dar, ca produs al cosmosului (în sens laic 
şi biblic) el nu poate afla ce-i pregăteşte viitorul (soarta, 
Ananke, norocul) : „izvodul norocului ochiul muritoriului vreodată 
a-1 citi nu poate." 46 Cât priveşte liberul arbitru, în această pri- 
vinţă ideile afirmate de Cantemir în Istoria ieroglifică le anunţă 
pe cele de mai târziu, din Loca obscura şi Sistemul religiei 

muhammedane: „Insă precum meşterşugul firii, aşe voia 
slobodă şi cereştilor împotrivă a să pune obicinuită ieste. Macar 
că nici meşterşugul pe fire nici voia slobodă pe dreptatea şi 
răsplata cerească pănă în săvârşit a birui pot. Că precum în 
cumpăna cântariului piatra mică pre alta cu multul mai mare 
şi mai grea decât sine în aer ridică, însă când amîndoaî cea 
din fire clătite vor face şi fietecarea cu greuimea sa spre 
chentrul mijlocirii păhârnindu-să, vor trage...)" 47 Comparaţia 
lui Cantemir pe de o parte între libera voinţă umană şi legitatea 
naturală (unde cea socială se înglobează) şi pe de alta principiul 
fizic al funcţionării cântarului (raportul dintre lungimea pâr- 
ghiei şi centrul de greutate) respectă traseul general al compa- 
raţiilor cărţii, ghidajul după filosofia „fizică" şi nu după cea 
„obiceinică". Există chiar indicii clare asupra dezacordului lui 
Cantemir faţă de calea falsă a filosofiei teoretice în comparaţie 
cu cea practică pentru depistarea adevărului. Astfel, abţinându- 
se de la interpretarea faptelor unui personaj (Struţocămila), 
un altul se scuză „precum mai mult în filosofia obiceinică decât 
în cea fizică s-au zăbăvit şi mai mult de pravilele obiceilor 
decât de fiinţa lucrurilor poate giudeca." 48 Legea echilibrului 
(cântarul) şi a adevărului fiinţei umane şi societăţii omeneşti 
trebuie să conducă deopotrivă demersul omului politic ca şi 
pe al celui de cultură. Astfel procedează Cantemir însuşi în 
lucrarea sa atunci când trece de la acest expozeu general al 
concepţiei despre relaţia univers-lume-fiinţă umană la subiectul 
cărţii. Realizarea personajelor este puternic impregnată de 
concepţia filosofică generală. Astfel, caracterizarea pe care 
Vulpea (Ilie Ţifecu) o face unuia din personajele importante, 
numit Lupu şi care era chiar Lupu Bogdan, hatmanul şi cumnatul 
lui Cantemir (căsătorit cu sora acestuia Safta, decedată înainte 
de 1711, când Lupu l-a urmat pe Cantemir în Rusia) este o 
caracterizare relevantă pentru credinţa lui Cantemir în filosofia 
fizică (ştiinţa deci) faţă de cea teoretică: „şi alalte ale lui cuvinte 
toate de viţi sta pre amănuntul şi cumsăcade să le socotiţi, au 
nu toate hirise de adevărat fizic filosofii arată?" 49 Respingerea 
filosofiei teoretice în favoarea celei practice reiese şi din 
aprecierea ironică la adresa filosofilor făcută de aceeaşi şireată 

Vulpe: „Căci filosofii obicinuiţi sint cu socoteala, aerul în apă 
şi apa în aer a întoarce, macar că lucrul socotelii n-ar răspunde." 50 
Aşadar cele patru elemente primordiale ale cosmosului sunt 
intervertite de mintea alunecoasă a filosofilor, ascunzând 
esenţa adevărată a lucrurilor. Dar Lupu, în virtutea „filosofiei 
fizice", e în măsură să restabilească adevărul. El spune despre 
Struţocămilâ (Mihai Racoviţă): „Aşedară giumătatea dobi- 
tocului acestuia în Cămilă aievea arătându-să, acmu cu alt 
mijloc giumătatea ce rămâne în Struţ, pasirea să o cercăm şi 
iarăşi prin cele patru a firii pricini ce, cum, din ce şi pentru ce 
ieste, să o aflăm." Adevărul fiinţei corespunde prin urmare, în 
plan etic, elementelor cosmice fundamentale revelând urmă- 
toarele echivalenţe: ce, cum, din ce şi pentru ce adică esenţa, 
structura, materia şi finalitatea. Impunerea unei voinţe arbitrare 
răstoarnă cursul firii în univers ca şi în lumea închisă a perso- 
najelor provocând mari ruperi de echilibru. Astfel, intervenţia 
Vrăjitoriului (la Scară Daltampan, probabil Daltaban) „putem 
dzice că focul cu apa ar fi adunat şi ceriul cu pământul ar fi 
împreunat.” 52 

Stratul politic al Istoriei ieroglifice reflectă în apele sale fără 
adâncimi verticalele gândirii filosofice cantemiriene în legătură 
cu lumea şi omul, ca şi cu menirea şi conţinutul politicii înseşi. 
Dimitrie Cantemir se afla, atunci când a scris această carte, în 
momentul desprinderii sale de modelele culturale (Cacavela, 
profesorii Academiei din Constantinopol) executând prima 
sinteză care i-a permis să definească opţiunile fundamentale 
ale omului politic ce avea să devină. Declanşarea conflictului 
care alcătuieşte începutul Istoriei fusese pregătită de lupta 
îndelungată a fiecăruia dintre domnitorii principatelor pentru 
a influenţa politica celuilalt. întâlnirea de la Adrianopol a 
boierilor munteni şi moldoveni din 1703 (de fapt la Arnăut 
Chioi) a fost considerată de majoritatea istoricilor, inclusiv R 
R Panaitescu, drept plauzibilă. O confruntare a faptelor prezen- 
tate de Cantemir cu alte surse istorice atestă realitatea ei punct 
cu punct. Scrisorile bailului veneţian din perioada respectivă 
vorbesc de pildă despre chemarea lui Constantin Brâncoveanu 
la Adrianopol (şi respectiv Arnăut Chioi) în aceşti termeni: „II 

Primo Visir ha chiamato dalia Valachia quel Vaivoda Giovanni 
Constantine Bassarabachi che con pretesto di indispozitione 
ha differito arrivar in Andrianopoli sperando con maneggi e 
denari allontanare li pericole. E pero in questi ultimi giorni e 
arrivato col seguito di 700 persone e fu allogiato in un villaggio 
vicino alia citta dove ebbe la visita di Mauro Cordato al quale 
regalo una Veste di zebellini, un cavallo e miile zecchini in 
una borsa. Non ha ancora veduto il primo Visir che gli ordino 
di eleggere alcuni dei principali Valacchi per trattare col Chiaia 
sui rnotivi della di lui chiamata. 53 Scrisoarea următoare, 
din 4 iulie 1703, menţionează sfârşitul acestui amplu sfat 
relatat de Cantemir (care-1 aşază pe Brâncoveanu, concurent 
al familiei sale la tronul Moldovei, între boierii de rangul al 
doilea: Corbul. Ştia deci de prezenţa lui la Arnăut-Chioi. Ceea 
ce lasă în umbră Cantemir este motivul real şi dramatic al 
chemării lui Brâncoveanu de către primul vizir, ca şi jocul fin 
al lui Alexandru Mavrocordat, cel care a reuşit în final să le asigure 
ambilor săi fii tronul principatelor române, declanşând în fond 
lunga perioadă a domniilor fanariote. In 1703, după acceptarea 
plăţii tributului sporit şi a peşcheşului către sultana valide, 
Brâncoveanu a fost primit de sultan, care i-a înnoit domnia. 
Acesta era deci contextul care i-a permis să-l impună pe Mihai 
Racoviţă în Moldova. Neaflându-se în posesia tuturor acestor 
informaţii şi operând doar pe baza cunoaşterii discuţiilor dintre 
boierii moldoveni şi munteni - care considerau că au libertatea 
să-şi aleagă domnul în baza vechii legislaţii a ţărilor lor - 
Cantemir limitează volens ş nolens conflictul la ceea ce ştia, 
bănuind influenţa ocultă a marelui vizir şi a lui Mavrocordat, 
fără însă a se putea referi la condiţiile dramatice în care şi-a 
părăsit tronul Constantin Duca (Duculeţ), ce domnise în 
perioada 1700-1703. Acesta apare în Istorie cu numele Vidra, 
dar nu în această adunare de la 1703. Motivul absenţei lui 
într-un moment care i-ar fi salvat domnia îl aflăm tot din scri- 
soarea veneţianului datată 4 iulie: „Giovanni Costantino Vaivoda 
di Moldavia non puo sperare i vantaggi di quello di Valacchia. 
Furono daţi ordinni secretissimi a lusuf Seraschier di arrestarlo, 
percio spedi questo un aga in lassi, sotto pretesto di passare in 

Ucrania, e col giunto arresto il Vaivoda con tutta la sua famiglia 
e gli condusse nelle carceridi Andrianopoli. Fu sostituito nel 
governo un tal Rossetti col carico di Tresoriere (...)” 54 în ce 
priveşte Ruset vistiernicul (era vorba de lordache), veneţianul 
comite o confluzie parţială. El nu era şi caimacam, această 
funcţie fiind asigurată de Ioan Buhuş. Dar, pentru că efectua, 
ca vistiernic, plata tribului (făcută prin băncile veneţiene), era 
pentru secretarul bailului singurul personaj demn de nomi- 
nalizare. în afara acestui Ruset, rămas în Moldova, la sfatul 
de la Arnăut Chioi mai sunt trei fraţi Ruset: Mihalache (Râsul), 
Scarlat (Cameleonul) şi Manolache (Veveriţa), la care Cantemir 
se referă în termeni nu tocmai simpatici, deoarece considera 
că aceştia, care fuseseră susţinuţi de Constantin Cantemir, îi 
trădau acum pe Cantemireşti în favoarea lui Mihai Racoviţă. 
în Istorie Cantemir nu precizează clar motivele nemulţumirii 
sale, dar confruntarea ei cu corespondenţa lui Cantemir (în 
greacă şi română) din perioada când era chehaiaua fratelui 
său la Poartă, având relaţii directe mai ales cu Scarlat, aduce 
lumini suficiente pentru ideea pe care o afirmăm. 55 

Primele trei cărţi ale Istoriei au în vedere ultima săptămână 
a lunii iunie şi prima a lunii iulie a anului 1703. La jumătatea lui 
iulie, după ce a avut loc intrarea la sultan a lui Brâncoveanu, 
nerelevată de Cantemir în istoria sa, a izbucnit la Constan- 
tinopol răscoala ienicerilor care avea să ducă la detronarea 
lui Mustafa al Il-lea. Cantemir o percepe ca pe o modificare a 
legilor naturale ale universului: „atâta de straşnică şi groaznică 
metamorfosin în toată fapta făcură, cât ceriul cu pământ şi 
apa cu focul războiu cumplit să fie ridicat părea (...). 56 Astfel 
Ioan Buhuş a rămas caimacam până în septembrie, interval în 
care Antioh Cantemir (Filul) a încercat să câştige pentru sine, 
fără a reuşi, tronul Moldovei. Autorul trece repede peste acest 
interval de timp, incomparabil mai lung faţă de cele două 
săptămâni care au alcătuit conţinutul primelor trei cărţi. Pentru 
că, în aceeaşi parte a IV-a aflăm şi despre răscoala ienicerilor 
şi detronarea sultanului, dar şi despre confirmarea lui Mihai 
Racoviţă de către noul sultan, ba chiar despre tratatul bilateral 
de ajutor dintre moldoveni şi munteni, tratat serbat printr-un 

banchet final, din păcate întrerupt de răscoala ţăranilor munteni 
şi moldoveni. Mai multe lucruri sunt de observat în legătură 
cu această parte a patra a lucrării. Aici începe pentru Inorogul 
însuşi (Dimitrie Cantemir) starea de tensiune. Felul cum 
analizează situaţia politică a momentului este important în 
stabilirea principiilor şi opţiunilor sale, a vizibilităţii şi şanselor 
de care dispunea. Pe fondul răscoalei armate otomane apar 
noi pretendenţi la domnia Moldovei: fostul domn, Constantin 
Duca; Antioh Cantemir; Dimitrie Cantemir. Duca are puţine 
şanse, deoarece nu numai turcii nu se lasă cuceriţi, dar nici 
boierii săi: „Aşe Vidra, ca un vânt în trestii lovind, din toate şi 
în toate părţile îi pleca şi îi îndupleca. însă în sfârşit ceva vrednic 
de laudă neisprăvind, în gârlele apelor spre aciuare să duse.“ 57 
Cât despre fraţii Cantemireşti, autorul afirmă aici ceea ce am 
întâlnit şi în lucrările sale istoriografice ori în corespondenţă: 
că domnia Munteniei încerca s-o ia Dimitrie pentru el însuşi, 
lăsându-1 pe Antioh să lupte pentru cea a Moldovei: „Inorogul 
monarhiia păşirilor, iară filul epitropiia Struţocamilii a răzsipi 
să nevoia. “ 58 Nici unul din cele două demersuri n-a fost încunu- 
nat de succes, dar ştim azi ce preţ a avut pentru Brâncoveanu 
încercarea lui Cantemir de a-i lua tronul în virtutea faptului 
că era ginerele predecesorului său, Şerban Cantacuzino. Totuşi 
linia feminină n-a asigurat niciodată în istoria ţărilor române 
continuitatea la tron, iar tentativa de a realiza unirea princi- 
patelor prin domnia aceleiaşi familii n-avea sorţi de izbândă. 
Mihai Racoviţă a primit învestitura la 23 septembrie. 59 Sosirea 
la Iaşi a lui Racoviţă, supunerea lui tutelei boiereşti şi starea 
de exploatare a ţării sunt descrise de Cantemir în termeni plini 
de sevă. Chiar noul domn e speriat de starea de lucruri, dar se 
simte prea slab spre a o putea îndrepta. Cantemir îi recunoaşte 
lui Mihai Racoviţă această luciditate drept circumstanţă 
atenuantă. După ce fusese ginerele lui Brâncoveanu, acesta 
avea să devină cumnatul lui Cantemir însuşi. Tratatul dintre 
munteni şi moldoveni, aşa cum apare în Istorie, conţine indicii 
despre textul propriu-zis al tratatului care nu ne-a parvenit 
din alte surse, ştiindu-se doar că a intrat în vigoare la începutul 
lui 1704. Dacă nu era vorba de o unire propriu-zisă, e totuşi 

limpede afirmată prin acest tratat conştiinţa unităţii de interese 
şi de neam: „veri zburătoare, veri pre pământ mărgătoare ar 
fi, într-o inimă şi într-o învoinţă supt doaî monarhii a doi 
monarhi, a înălţatului Vulturului adecă şi a preaputinciosului 
Leului, supuşi şi aciuaţi să fim (...); a tot priiatinul priietin şi a 
tot nepriietinul nepriietin de obşte să priim sau să nu priim. 
Greul şi nevoia unul altuia să purtăm (...); oricine vreodână- 
oară împotrivnic (...) epitropilor împăraţilor noştri milostivi 
s-ar afla, din ceata, neamul, cinstea şi adunarea noastră afară 
să-l scoatem (...)“ 60 Cantemir, deşi luptase pentru tronul Ţării 
Româneşti, îi recunoaşte în final lui Brâncoveanu meritul de a 
fi obţinut această unitate, ceea ce nu e puţin lucru din partea 
unui concurent politic. In fond, tentativa unităţii, activă în 
concepţia politică a lui Dimitrie Cantemir până la Hronic 
inclusiv (el anunţă intenţia de a duce istoria ambelor principate 
până în contemporaneitate), s-a manifestat ca atare şi odată 
cu luarea tronului în 1710. E interesant de amintit că într-o 
scrisoare către Voltaire Antioh Cantemir fiul îl informează pe 
acesta despre faptul că tatăl său deţinuse de la sultan o diplomă 
prin care i se consfinţea domnia ambelor principate. Faptul că 
referindu-se, în textul Istoriei, la Moldova, spune Monarhia 
Leului (şi nu a bourului) atestă încercarea lui Cantemir de 
raportare nu la al doilea descălecat, ci la primul, acela al legi- 
unilor romane în Dacia. In mai multe locuri ale istoriografiei 
cantemiriene se întâlneşte afirmată ideea că leul figura pe 
prima stemă a acestui spaţiu. El chiar face o descriere heraldică 
de care ne-am ocupat într-un capitol precedent. Este însă 
interesant că avea la 1705 această idee a unităţii poporului în 
virtutea latinităţii sale, conştiinţa că vine pe un loc istoriografie 
suficient de slab consolidat spre a putea constitui un corpus 
de argumente valabile pentru viitorime în special în sens politic. 
Primul dintre articolele tratatului bilateral asupra căruia insistă 
Cantemir înşirându-1 a doua oară pe puncte după ratificarea 
de către cei doi domnitori şi menţionând că fusese scris în 
barbara, cuvânt explicat în dicţionarul de neologisme alcătuit 
de Cantemir ca figură silogistică în care toate judecăţile sunt 
universal afirmative, acest tratat priveşte deci obţinerea de 

către Brâncoveanu a domniei ereditare, informaţie pe care 
iarăşi n-o deţinem din nici o altă sursă, dar fiind vorba de 
principiul de bază al acţiunii politice a lui Cantemir însuşi, e 
de presupus că autorul face astfel o pledoarie pro domo. El 
chiar va obţine prin tratatul de la Luţk acest lucru. Dat fiind 
faptul că Istoria datează dintr-o perioadă când Cantemir abia 
îşi consolida principiile politice, trebuie să remarcăm pe de o 
parte valoarea de model pe care a avut-o pentru el, în ciuda 
tuturor disensiunilor, Brâncoveanu, şi pe de altă parte acţiunea 
consecventă în timp pentru stabilizarea situaţiei politice, 
armătură necesară dezvoltării ţării, chiar dacă, aşa cum se 
proceda în societăţile vremii, pe calea monarhiei ereditare. In 
sfârşit, răscoala ţăranilor din ambele principate, relatată în 
finalul părţii a patra, este ilustrarea unei aspiraţii cantemiriene. 
între răscoala care-1 răsturnase pe sultan şi cea prin care autorul 
spera să fie răsturnaţi cei doi domni ai principatelor spre a da 
câştig de cauză partidei Cantemireşti, există o apropiere pe 
care cititorul se vede silit s-o facă. Se cuvine să remarcăm de 
altfel că, odată ajuns domn, în toamna lui 1710, Cantemir s-a 
grăbit să-şi consolideze domnia lărgindu-i baza de masă, 
acţionând mai ales în rândul micii boierimi şi răzeşimii. Am 
amintit despre faptul că la Arhivele Statului din Iaşi şi Bucureşti 
se păstrează actele de danie semnate de Cantemir care atestă 
acest lucru. Aşa, de pildă, la 18 dec. 1710 Cantemir „înnoieşte 
şi întăreşte mila ce au preoţii, diaconii şi ţârcovnicii din târgul 
Iaşi ca să fie în pace de dajdia împărătească, domnească, 
vlădicească, de colacii vlădiceşti şi de orice dări şi angarii.“ La 
1 ian. 1711 domnul „întăreşte lui Ion Abaza fost al doilea 
paharnic, stăpânirea asupra Siliştei Borzeşti pe Jijia şi Codrenii 
din ţin. Dorohoi, cu mori şi heleşteu în lubăneasa, parte din 
moşia Filipeşti ţin. Suceava şi un loc de casă în Suceava lângă 
biserica Voivodenie (...)“ Acest Abaza figurează între boierii 
care-1 vor urma pe Cantemir în exil. La 5 ian. 1711 se emite 
un act „pentru scutirea breslei mişeilor calici din târgul Roma- 
nului de cai de olac, de podvode şi altele." La 12 ianuarie Cantemir 
„împuterniceşte pe Sandu Vârnav Pârcălabul de Orhei, pe Pavel 
Vârnav şi pe Apostol Dabija a opri pe seama lor o moară de la 

Secueni.“ La 13 februarie domnul redă lui „Ion Sturza vel vornic 
de Ţara de Sus moşia din cuprinsul Târgului Baia, pierdută în 
timpul domniei lui Nicolae v.v.“ E vorba de prima domnie a lui 
Nicolae Mavrocordat. La 15 februarie „domnul întăreşte 
privilegiile acordate prin ispisocul lui Mihai Racoviţă v.v. 
mănăstirilor Dobrovăţul, Căpriana şi Fisticii, închinate la Sf. 
Munte şi anume să plătească la Vistierie numai rupta stabilită (...)“ 
61 Chiar şi din aceste puţine acte se poate vedea care era 
principiul de bază al politicii interne cantemiriene: cel al domi- 
nării de către domn a marii boierimi prin lărgirea prizei la 
mica boierime, târgoveţi şi ierarhia bisericească inferioară. 
Acest principiu politic s-a consolidat atunci, la începutul lui 1704, 
iar Cantemir l-a păstrat până când a ajuns domn. De altfel 
boierii nu cunoşteau toate principiile sale politice. Comparaţia 
dintre tratatul de la Luţk în versiune Neculce şi actul propriu- 
zis indică diferenţe sesizabile, mai ales în privinţa domniei 
ereditare, ceea ce verifică această idee a jocului acoperit pe 
care-1 făcea Cantemir (chiar şi faţă de Neculce care îi era 
cumnat) în dorinţa de a-şi asigura o domnie netutelată de 
marea boierime. 

Celelalte părţi ale Istoriei, până la o douăsprezecea (cifra 
perfecţiunii) şi ultima dezvoltă conflictul desenat în aceste 
prime patru părţi până la soluţionarea sa. Din acest punct de 
vedere acţiunea cărţii e rotundă, finalizată. In termeni moderni 
s-ar spune „o operă închisa". Lupta dintre familia Cantemir şi 
restul lumii - dar în principal Constantin Brâncoveanu - pentru 
tronul Moldovei, care începuse cu Constantin Cantemir (după 
cum se relatează în partea a Vl-a a lucrării) ia sfârşit odată cu 
venirea pe tron a lui Antioh, în 1705 (descrisă în partea a Xl-a) . 
Cu asta conflictul secundar n-a fost însă rezolvat. El s-a afirmat 
deschis prin refuzul lui Antioh de a-1 sprijini pe Dimitrie (nu şi 
reciproc) la domnie (a Munteniei). Sfârşitul părţii a VUI-a, 
când Dimitrie descoperă că se afla lipsit până şi de acest punct 
de sprijin pe care-1 considera sigur, este un lamento uriaş, 
întregul Cosmos este cutremurat de întâmplare. Scriitura 
savantă, în două episoade, primul după modelul trenoi al 
literaturii bizantino-greceşti din secolul alXV-lea (după căderea 

Constantinopolului), al doilea după modelul cărţilor sibiline 
de profeţii (şi Nicolae Milescu scrisese în ruseşte Knuza o 
cudunax't >) vădeşte efortul de cumpănire atentă a efectelor. 
Dincolo de scriitură ţâşneşte însă puterea frustă a fondului 
lexical popular, ca de bocet ancestral adus la suprafaţă de acest 
moment de mare cumpănă în existenţa unui om de douăzeci 
şi doi de ani, moment care i-a adus nu numai o brutală matu- 
rizare, ci şi, în chip de catharsis, a avut ca urmare chiar scrierea 
acestei Istorii. Iată episodul prezentat în tehnică de trenoi: 
„Ce mângăiare i-au răspuns? Nici una. Ce sprijeneală i-au 
rămas? Nici una. Ce priietini i să arată? Nici unul. Munţi crăpaţi, 
copaci vă despicaţi, pietri vă fărâmaţi! Asupra lucrului ce s-au 
făcut plângă piatra cu izvoară, munţii puhoaie pogoară, 
lăcaşele Inorogului, păşunele, grădinele cerneascăsă, pălească- 
să, veştedzască-să, nu înflorească, nu înverdzască nici să 
odrăslească şi pre domnul lor cu jele pre stăpânul lor negrele, 
suspinând, tânguind, nencetat să pomenească. Ochiuri de 
cucoară, voi, limpezi izvoară, a izvorî vă părăsiţi şi-n amar vă 
primeniţi." 62 (etc.) Şi iată modelul cărţilor sibiline: „Soarele 
zimţii să-şi răteze, Luna, siindu-se, să să ruşineze, stelele nu 
scântăieze, nici Galatea să lumineze. (...) Cloşca puii 
răzsipască, Lebăda Lira să-şi zdrobească, Leul răcnească, Taurul 
mugească, Eretele fruntea să-şi slăbască, Racul în coajă neagră 
să să primenească, Capricornul coarnele să-şi plece, Peştii fără 
apă să să înece, Gemenii să să desfrăţască, Fecioara frâmseţe 
să-şi grozăvască (...) Scorpiia ascuţit acul să-şi tâmpască, 
Sfreleţul arcul frângând, ţinta nu lovască, Cumpăna dreptatea 
nu mai arete, Apariul topască-să-n sete" 63 (etc) Plângerea 
continuă cu enumerarea planetelor, a zeilor, a lui Noe. Acest 
moment de cumpănă l-ar fi putut costa pe Cantemir dacă nu 
viaţa, atunci cel puţin exilul în insula Chios (îi e deci cu atât 
mai recunoscător ambasadorului Franţei care l-a salvat, încât 
Franţa va rămâne pentru el, peste ani, o speranţă continuă). 
Urmează, graţie mijlocirii lui Alexandru Mavrocordat şi a 
patriarhului Dositei al Ierusalimului, un moment de destindere. 
Constantin Brâncoveanu acceptă să plătească soţiei lui 
Cantemir despăgubiri pentru averea confiscată tatălui ei, fostul 

domn Şerban Cantacuzino. Acest moment a fost ales de autor 
drept sfârşit al cărţii. El nu este însă, nici pe departe, şi sfârşitul 
„de facto“ al conflictului secundar. In acest plan acţiunea Istoriei 
ieroglifice rămâne deschisă. Ea este, prin demersul Inorogului, 
o „opera aperta“ în cel mai modern sens al cuvântului. Cantemir, 
care apucase să fie trei luni domn, la moartea tatălui său, ales 
de boieri dar neconfirmat de turci, îşi va dedica viaţa, în plan 
politic, legalizării a ceea ce considera testamentul tatălui său: 
luarea domniei. Programul politic desenat „in nuce” în această 
carte este proiectat în parametrii realităţii în termenii pe care 
i-am analizat într-un capitol precedent. 

Alte stratificări ale lucrării sunt evidente în compoziţia ei, 
alcătuind un complex pe care astăzi îl desemnăm drept 
literatură, dar care avea, în epoca lui Cantemir, o încărcătură 
spirituală în bună parte diferită. Printr-o corecţie necesară a 
lecturii, ele ne-ar putea oferi chei în plus pentru înţelegerea în 
profunzime a textului. S-a vehiculat ideea că unul din marile 
modele ale cărţii ar fi Heliodor - Istoria ethiopicească. R R 
Panaitescu 64 a observat însă, în mod exact, că autorul se 
foloseşte de această referire pentru explicarea unui context 
limitat. Structura “de ansamblu a Istoriei nu justifică nici pe 
departe trimiterea la avatarurile lui Teaghenes şi ale Haricleei. 
Nu considerăm de asemenea exactă nici apropierea de 
Panciatanthra făcută de Amita Bhose , 65 care explică în acest 
fel apropierea de fabula animalieră a Istoriei. Considerăm că 
cel mai apropiat de adevăr este modelul lui Homer. Poate nu 
atât al epopeilor eroice, Odiseea în special, cât al Batraho- 
miomahiei atribuită aceluiaşi autor. Acolo epopeea devine satiră 
şi parodie ca în cazul Istoriei, iar personajele sunt animale. 
Cele douăsprezece părţi ale lucrării lui Cantemir sunt părţile 
unei epopei. Subtitlul Batrahomiomahiei este Lupta şobolanilor 
cu broaştele şi descrise o situaţie conflictuală între cele două 
părţi, locuitoare ale unor medii diferite (acvatic şi terestru). 
Războiul e şi acolo precedat de o adunare solemnă care are 
loc în Olimp. Cantemir a optat pentru o soluţie care, literar 
vorbind, i-a permis să se distanţeze de conflict, să-şi poată 
privi această experienţă de viaţă cu ochi obiectivi. Era o cale 

absolut necesară nu numai pentru echilibrul spiritual, cât şi 
pentru omul politic care era. Nu este însă mai puţin adevărat 
că autorul operează o serie de nuanţări faţă de modelul 
homeric, ceea ce exprimă pe deplin nu numai formaţia sa 
spirituală, de sfârşit de secol al XVII-lea, dar şi intenţiile lui 
care depăşesc, în bună măsură, nivelul parodiei. Grecia antică, 
în speţă Homer, operase o sinteză a demersurilor cultural- 
religioase ale Asiei. Minotaurul şi fabulele cu animale sunt 
expresia tentativei greceşti de a rectifica pe baze raţionale 
universul baroc, foşnitor de simboluri, al lumii orientale. 
Cantemir însă, care trăia într-o epocă de nouă sinteză Orient- 
Occident, format fiind în spiritul antichităţii greco-latine, dar 
şi al culturii bizantine, readuce în discuţie Orientul sub formele 
filosofiilor lui, magiei (literale, a cifrelor etc.) şi unor credinţe 
pre-religioase: chiromanţie, astrologie, alchimie, esoterism etc. 
Toată această încărcătură care umple de poezie (pentru cititorul 
de azi) Istoria ieroglifică a făcut deja obiectul unor cercetări atente 
şi n-o mai preluăm. Importantă ni se pare, în cadrul acestei 
analize, motivaţia reală a autorului în legătură cu toate aceste 
repere. In afara faptului că ele ţineau de propria sa formaţie 
culturală, nu putem ignora că Dimitrie Cantemir n-a scris 
această carte cu intenţia de a o oferi doar cititorului român. El 
se afla în 1705 la Constantinopol, unde şedea de aproape 
cincisprezece ani şi avea încă să mai stea. Situaţia pe care voia 
s-o expună era valabilă pentru o serie de alte zone stăpânite 
de Imperiul Otoman, fie ele creştine sau nu. De altfel, exprima- 
rea personajelor prin animale ascunde uneori până la dispariţie 
conflictul religios creştini/ musulmani, iar unele denumiri exotice, 
cum ar fi Maimuţa de Libia (neindicat la cheie, E R Panaitescu 
bănuieşte a fi Antim Ivireanul), Căprioara de Arabia (Dumit- 
raşcu Caratze) indică un amestec mai larg de personaje decât 
se anunţa prin adunarea de la începutul cărţii. Cantemir voia 
deci să avertizeze asupra unui traseu tip în procedura otomană 
faţă de supuşi, pe fondul slăbiciunii generale a Porţii („decăderea" 
ei), dar şi al măcinării de forţe dintre cei interesaţi să acţioneze 
unitar. Chiar faptul că, deşi tipăreşte această lucrare la Iaşi, 
n-o mai dedică, precum Divanul, mitropolitului ori domnitorului, 

atestă că Istoria a folosit doar tipografia ieşeană, iar descrierea 
conflictului are valoare exemplară pentru toată aria popoarelor 
cucerite de turci. Nu numai că această intenţie este evidentă 
şi în alte lucrări cantemiriene, dar trebuie să ţinem seama că 
în epoca respectivă suprafaţa culturală arabo-latină avea un 
profil mult mai bine conturat, mai unitar decât astăzi. Cărţi 
arabe se tipăreau şi în ţările române, iar Divanul lui Cantemir 
a circulat în copii în lumea arabă a secolului al XYIII-lea . 66 De 
altfel Cantemir însuşi foloseşte în text maxime scrise direct în 
arabă ori greacă, Istoria se deschide chiar din titlu cu un cuvânt 
arab etc. 

Considerăm că există între intenţiile autorului şi aceea de 
a forţa graniţele cunoscute ale culturii române a sfârşitului de 
veac şaptesprezece. Scrisă în limba română, cartea oferă nu 
numai primul dicţionar etimologic de neologisme alcătuit 
vreodată de un autor român, ci şi un tip complex de lucrare, 
care aducea în discuţie posibilităţile expresive ale limbii, stadiul 
ei de dezvoltare, capacitatea de a suporta încărcătura spirituală 
a unui mesaj nu doar filosofic şi politic, ci şi cultural, iar în 
sens restrâns chiar literar. Până la Ţiganiada cultura română 
n-a mai produs nimic asemănător în acest domeniu. Şi încă, 
prin comparaţie. Istoria ieroglifică spune şi astăzi mai mult 
decât Ţiganiada din punctul de vedere al complexităţii mesa- 
jului său. Combinaţia meşteşugită dintre etnografie, folclor şi 
limbă populară pe de o parte, cu neologisme şi frazare savantă 
pe de alta vădesc o grijă de atentă proiectare în universalitate 
a culturii şi poporului român. Un sentiment de mândrie patri- 
otică îl va fi străbătut pe tânărul autor care putea arăta lumii 
că aparţine acestui spaţiu, unul de amărăciune pentru starea 
de decădere a prezentului şi unul de speranţă pentru că avea 
să sune în curând clipa când Imperiul Otoman, aflat pe panta 
declinului, urma să elibereze forţele latente ale acestui popor 
şi să-l ridice, în ochii Europei, la strălucirea meritată graţie 
vechimii şi nobleţii lui. Istoria însăşi era şi ea o pledoarie pentru 
ideea că teritoriul fostei Dacii continua să păstreze, ca şi Grecia 
în antichitate, semnele unei originale sinteze între Orient şi 
Occident, între lumea arabă şi cea latină, avea deci forţa să 

afirme, dincolo de presiunea otomană, o cale proprie. Evident, 
autorul nu era absent, ca orgoliu cultural şi naţional, din tot 
acest demers. La fel ca în cazul istoriografiei, al politicii, al celor- 
lalte domenii de care s-a ocupat, Dimitrie Cantemir a avut nu 
doar ambiţia de a oferi modele, ci şi pe aceea de a se oferi pe 
sine drept model. N-ar fi poate lipsită de interes o comparaţie 
între modelul Inorogului, al omului politic şi al istoriografului 
Cantemir, deoarece s-ar putea vedea distanţa dintre aspiraţie 
şi realizare, dar şi măsura în care aspiraţia a devenit fapt. 

Limba şi stilul Istoriei ieroglifice au fost mijloacele principale 
prin care a exprimat Dimitrie Cantemir întreaga încărcătură 
semantică a lucrării. Nu este deci deloc lipsit de importanţă să 
urmărim în ce fel încearcă el să facă ductile aceste mijloace de 
exprimare, să le modeleze astfel încât să le identifice cu mesajul 
complex pe care -1 avea de transmis. In privinţa limbii folosite 
de autor remarca de căpetenie este aceea că el însuşi a meditat 
asupra ei. Există deci două nivele ale investigării: unul care 
priveşte exact acest punct de vedere teoretic asupra limbii 
exprimat de Cantemir chiar în Istorie (şi cu referire la ea) şi 
altul care priveşte limba acestei lucrări cantemiriene din 
punctul de vedere al unui cercetător de azi. 

După cuvântul către cititor, Izvoditoriul cititoriului sănătate, 
Cantemir a aşezat dicţionarul de neologisme alcătuit de el pe 
baza textului cărţii şi intitulat Scara a numerelor şi cuvintelor 
streine tâlcuitoare. In ea cuvintele sunt aşezate în ordinea 
alfabetului slavon, cu unele omisiuni şi adăugiri. Astfel, înainte 
de z (3) lipseşte j (jk), din pricină că autorul nu considera că 
există neologisme care încep cu această literă. După t (m) 
lipseşte u (y) din aceeaşi pricină. La fel lipsesc şei (in;), î (bi), 
ă (a), iu (10), deşi cel puţin la unele din aceste litere ar putea 
figura neologisme, pe care însă Cantemir, obişnuit cu ele, nici 
nu le-a reperat ca atare. Oricum, omisiunile sunt semnificative 
pentru ceea ce Cantemir considera specific slavon în alfabetul 
românesc şi, procedând după regula general-lingvistică (se 
referă la ea şi în legătură cu limba turcă) cu „geniul limbii ' 1 se 
vede şi prin felul cum primeşte neologismele, indică în fond 
că româna (a cărei parte era moldoveneasca) nu primeşte 

neologisme în stil slavon, ci după alte criterii. Sunt de asemenea 
adăugate în alfabetul slavon prin intercalare unele litere 
greceşti: o ( 00 ), ps (\|/), y, litere cu care încep unele neologisme 
folosite de Cantemir şi pe care el nu le asimilează iniţialelor 
existente în alfabetul slavon din dorinţa de a sublinia 
necesitatea de înnoire a limbii şi alfabetului însuşi în spiritul 
modernizării (condiţie necesară evoluţiei limbilor). Carac- 
teristicile generale ale acestui dicţionar constă în faptul că 
uneori cuvintele sunt preluate de autor fără modificări de 
flexiune care să-l facă propriu folosirii în limba română. De 
pildă, „anevsplahnos el. = nemilostiv, care nu ştie a să 
milostivi"; „blagotrobnii slav. = milos, milostiv, duios", în 
ambele cazuri termenii n-au prins, atât din cauza formei lor 
nefireşti pentru uzanţele limbii cât şi pentru că Dimitrie 
Cantemir n-a făcut, folosindu-i, decât să dubleze termeni deja 
existenţi, după cum arată chiar explicaţiile pe care le dă: 
nemilostiv/milos. Alteori însă - şi aceste cazuri sunt cele mai 
numeroase - neologismele folosite de el surprind prin forma 
lor actuală şi astăzi, deşi limba română le deţine nu de la 
Cantemir, ci de mai târziu. Iată-le, sunt 157 dintr-un total de 
280 de noţiuni câte explică autorul: avocat, activitas, agora, 
alaiu, anatomic, anonim, antepahia, antidot, alhimista, 
argument, armistiţie, aromate, articule, Asia, astrolav, atomistii, 
atomuri, aftocrator, axioma, atheist, anomalia, austru, boala 
hronică, galactea, gheomandia, gheneralis, diathesis, dialog, 
dimocratie, dihonie, duhul vinului, evlavie, Evropa, Ethne, 
eclipsis, eleghii, Elada, energhie, exighisis, experienţia, 
exţentrum, epifonema, epitrop, ermafroditis, etimologhia, 
zizanie, Zefs, ithica, idea, idol, ieroglifia, interiecţie, ironic, 
cabala, catolichi, capituluri, categorii, catalog, cataracte, 
catargă, chentru, comedie, comitis, condiţii, corespondenţii, 
lavirinth, lacherda, laringa, lira, materie, Mediterană, 
melanholie, melodie, Mesopotamia, metalon, mctamorfosis, 
metafizic, metafizica, mod, monarhie, Musele, necromandia, 
orizon, palat, paradigma, paremie, parola, Pithianul, Pithii, 
pilula, piramide, platan, planeta, pompa, porii, porfiră, praxis, 
prezenţie, prezentuieşte, pretenţie, privat, privileghii, probă, 

prognostic, profesui, polos arctic, polos antarctic, pronie, 
referendar, reţeta, ritor, salamandra, senator, sentenţie, 
scandal, schitii, schiptr, solichismos, stemă, sofisma, sferă, 
schizma, siloghismos, simptomatic, sinod, sinonim, simfonie, 
sistima, sirina, talant, temperament, tiranie, titul, tragodic, 
tractate, trigon, tropuri, tropicesc, tropic, fantazie, figură, fizic, 
fiziognomie, theatru, theorie, therapevtis, thronul, harmonie, 
himera, hiromandie, organ, ţircumstanţii, şerbet, ypervoliceşti, 
ypothetică, ypohondriac, ypothesis. In legătură cu aceste 
noţiuni, al căror sens nu diferă azi de al celor dat de Cantemir, 
sunt necesare câteva remarci de natură să ne lămurească 
intenţiile subtextuale ale autorului, ca şi modul său de lucru. 
Sfera semantică a neologismelor folosite de el vizează filosofia, 
psihologia, astronomia, geografia, politica, medicina, magia, 
stilistica ş.a., adică domenii prin care avea intenţia să lărgească, 
odată cu posibilităţile limbii, pe acelea ale însăşi culturii 
poporului său. Ca mod de lucru trebuie să remarcăm lipsa de 
unitate a prezentării. Astfel, substantivele apar cu forma 
întâlnită la un moment dat în text, fie de singular, fie de plural, 
de nominativ sau caz oblic. Verbele apar de asemenea la 
infinitiv, dar şi la diverse forme flexionare. Autorul menţi- 
onează cuvinte cu rădăcină comună, dar care aparţin diverselor 
forme gramaticale (substantive, verbe, adjective etc.), indică 
etimologia dublă (ex. provideţ - lat. şi slav) şi, în cazul 
polisemantismului unor cuvinte, menţionează principalele 
accepţii. De pildă, „articula lăt. = încheietura osului şi voroavei 
la capete" (deci articol proclitic şi enclitic; articulaţie) . Practic, 
deşi majoritatea acestor neologisme n-au intrat în limbă graţie 
efortului lui Cantemir, care n-a fost nici sistematic preluat în 
epocă şi nici de lungă durată ca demers individual, trebuie să 
relevăm intuiţia exactă a autorului, deoarece de la el, vreme 
de trei secole, limba română a fost permeabilă exact în sensul 
pe care el l-a bănuit, având în vedere nevoile sale de a se 
dezvolta armonios, cuprinzând toate sferele culturii şi al cunoaş- 
terii umane. Faptul că majoritatea cuvintelor pe care le-a preluat 
provin din greacă, pe locul al doilea stând latina, ilustrează 
ordinea de importantă pe care-o acorda el în registru cultural 

acestor limbi. Araba, turca şi slavona sunt cam la paritate, iar 
alte neologisme provenite din alte limbi: italiana, ebraica, 
polona, româna însăşi sunt rarităţi. Totuşi, faptul că Dimitrie 
Cantemir indică drept neologisme şi cuvinte româneşti atestă 
adresabilitatea universală a Istoriei, ideea că româna era 
suficient de puternică şi deci capabilă, ca şi oricare altă limbă, 
să furnizeze noi accepţii terminologice unor limbi mai vechi 
ori cu mai mulţi vorbitori. Egalitatea potenţială a limbilor, 
dintre care unele de veche cultură, altele mai noi, e o idee 
cantemiriană care merită relevată. 

O serie de alţi termeni neologici folosiţi de Cantemir 
amintesc de cuvinte intrate în uz în limba română ori în alte 
limbi europene în diverse epoci. Aşa, de exemplu, el spune 
„antifarmac = leac împotriva otrăvii", ceea ce aminteşte de 
rădăcina cuvântului farmacie. Dar face deosebirea între acest 
sens anume şi antidot, care este leac împotriva oricărei boli. 
De asemenea spune apothecariu pentru farmacist, însă nu 
foloseşte nicăieri cuvântul care indică prăvălia acestuia. Din 
aceeaşi sferă medicală Cantemir foloseşte un neologism 
moldovenesc pentru aparatul digestiv: „vase priimitoare", 
explicându-1 astfel: „stomahul, rândza, maţele şi toate mărun- 
tăile în carile întră bucatele". De asemenea, în afară de greacă, 
folosită cu precădere pentru neologismul medical, Cantemir 
preia italienescul reţetă ca recunoaştere a importanţei medicinii 
italiene. Cât priveşte termenii referitori la cadrul general al 
medicinei, autorul indică şi etimologii latineşti: figură, 
temperament, probă, prezentie, mod, condiţii. 

Unele cuvinte ale dicţionarului cantemirian au intrat în 
limbă cu alte sensuri decât le-a folosit el. De pildă, „afrodisău 
el. = cela ce îmblă după curvie, muierareţ" are azi forma 
afrodisiac şi înseamnă ceva ce excită pornirile sexuale. Există 
de asemenea termeni folosiţi de Cantemir şi care au intrat 
mai târziu în limba română, cu acelaşi sens dar cu formă 
diferită. Astfel, el spune „ypoghei el. = cei ce lăcuiesc pe faţa 
pământului dedesupt şi vin talpele noastre la talpele lor", adică 
apogeu, ceea ce implică ideea de sferă pământească, după 
cum rezultă şi din explicaţia lui Cantemir sau, conform 

definiţiei actuale, punctul cel mai depărtat de pământ la care 
se află un astru pe orbita sa. La fel comitis este actualul cometă, 
sam arap. este actualul simun, schiptiecesc este sceptic etc. In 
sfârşit, deşi „românizaţi" de autor, o serie de termeni n-au 
rămas în limbă. Aşa, de pildă, „politic" care desemna polisul 
grecesc, „tot nărodul cetăţii". O categorie aparte o formează 
termenii inventaţi de autor special pentru nevoile acestei cărţi 
prin aglutinarea unor rădăcini cunoscute: „Monocheroleopar- 
dalis el. = inorog, leu, pardos din trii numere într-un nume 
alcătuite"; „provotolicoelefas el. = oaie, lup, fii nume din trii 
numere alcătuit". La cealaltă scară a cărţii, care indică cheia 
de lectură a numelor, aflăm de pildă că Monocheroleopardalis 
era Constantin Cantemir, tatăl autorului, nume compus deci din 
numele fiului său Inorogul (Dimitrie), dar nu şi Filul (Antioh). 
Intenţia satirică la adresa fratelui său e vizibilă şi în acest plan, 
iar sugestia Batrahomiomahiei cât se poate de activă. De altfel 
Istoria ieroglifică se încadrează într-o serie de tentative euro- 
pene de valorificare a moştenirii greceşti, între La secchia răpită 
a lui Tassoni (m. 1650) să spunem şi Gli animali parlanti a lui 
Casti (n. 1724). După cum indică glosarul de termeni aflaţi la 
sfârşitul ediţiei din 1965 al Istoriei, o serie de neologisme n-au 
fost considerate de Cantemir ca atare şi deci nu le-a trecut în 
„scara" de la început. Exemplificăm: adeverinţă, apostrof, atic, 
biliană, vetrelă, volatilis, vrajă, gramatică, devecuşi, diafora, 
dietă, elinesc, zefir, ital, ipopsie, chip, cină, ciudesă, ciulă, (a) 
contini, cunoştinţă, leică, latin, meidean, meschiu, meserniţă, 
nard, nigrit, (a) oglindi, ochean (ocean), parenthesă, parigorie, 
poetic, poetică (disciplina), poeticesc, pohfală, porumbreriu, 
pozvolenie, profitiie, procathedria, profasin, protasă, provlima, 
punct, răspublică, rediu, sagri, străluminos, sileabă (silabă), 
stihodvorţ (trubadur), stecla (sticlă), stelesc, tair, tâmplătoresc, 
topicesc, felnic, fiinţăsc, finic, formă, fortună, filosofia, fizica, 
(a) frundzeri, theofovie, therinos, hadâmb, hărariu, hendec, 
hereghiie, hluger, hof, holm ţircălam, ţenchiu, ţărmuros, ţievie, 
ţintă, şar, şepeliv, şifariu, ştiinţă împregiurstare, înalgios, 
înflăcios, înformui, îndrăpniciune, uştiurmurg ş.a. Alţi termeni, 
deşi folosiţi de Cantemir în cuprinsul cărţii, nu figurează nici 

in dicţionarul său şi nici în glosarul alcătuit de R R Panaitescu 
şi I. Verdeş în ediţia menţionată. Exemplificăm: alfabita, arith- 
metica, astronomia, bostangiu, defterdar, elefterie, ethicesc, 
istoriograf, cetăţeni, lectică, mită, moimiţâ, mojicie, oraş, 
pamintea, perigrafiia, pirghelul, prinţii (adj. fem. genit. sg.) 
prolog, ptinon, strat, traghicesc, (a) invintiji, (a) ului ş. a. 
încheiem aceste consideraţii asupra intenţiilor demersului 
neologistic cantemirian cu aprecierea lucidă a autorului însuşi, 
făcută în prezentarea dicţionarului de neologisme şi intitulată 
Iarăşi cătră cititorii: „spre cele mai adânc învăţături, prin hirişă 
limba a noastră a purcede a să îndrăzni, cu putinţă ar fi, precum 
toate alalte limbi de la cea elinească întâi îndămiănindu-să cu 
desprinderea îndelungă şi a limbii sale supţiiere şi a cuvintelor 
insămnare ş-au agonisit. Aşe cât, ce va să dzică twtoOeţTjq înţelege 
latinul, leahul, italul şi alţii, hypothesis, macar ca cuvântul 
acesta singur a elinii numai ar fi. într-acesta chip, pre alalte 
învăţături grele trebuitoare numere şi cuvinte, dându ş te a le 
moldoveni sau a le români sileşte, în moldovenie elinizeşte şi 
în elinie moldoveniseşte.“ 67 Alte modalităţi de forţare a hota- 
relor limbii utilizate de Cantemir în această lucrare (şi in altele 
menţionate în acest capitol, dar pe care contemporanii săi nu 
le-au cunoscut) ţin de efortul sau concentric, pe de o parte de 
introducere masivă a neologismelor şi înţelepciunii altor culturi 
în cea română, pe de alta de modelare a limbii populare până 
la o face să exprime cele mai subtile nuanţe ideatice. Am ilustrat 
prima linie de atac prin comentarea dicţionarului de neolo- 
gisme. Ar mai trebui poate adăugat faptul că textul e presărat 
cu cuvinte şi sentinţe moralizatoare scrise direct în alte limbi 
şi traduse de autor chiar în text, spre lămurire. De pildă, cuvân- 
tul grecesc SipouSo'/aLiÂocţ ( S Lruţocjfiţuila) are o etimologie 
arabă, indicată de autor ca atare : tV/t^'/şŞittranscr.isâ, în alfabet 
slavon uştiurmurg (cu echivalentul'-înaKibasfirazină u^^jrC adică 
în alfabet slavon devecuşi). Mai mult decât o intenţie etimo- 
logică, se vădeşte una de exprimare a echivalenţelor lingvistice 
între maf H r ft|îilŢf- limbi, cum e c ^" 1 cuvântului „jrrr|VOV (ptinon), 
evreieşejfti ţj hof) , arapeşte c (tair), latineşte volatilis să 
cheamă, cânte in limba noastra s-ar dzice zburătoare ." 68 Alteori 

Cantemir reproduce versuri greceşti pline de învăţăminte pe 
care le traduce, fără a indica autorul şi lucrarea, cum se 
întâmplă cu aceste versuri din Munci şi zile a lui Hesiod: „Ou 
XaXov, a> (pile, xavxa Xeyov 7toxi xe/xova (potxfjv/Mr|Sexi 
7tdvxa' ’ăXXov %pe iG/epev ăXXa /ai auxoţ/TcxvaBaq 
Supr/cpa ncÂeiSc xot eupapeţ epyov “ („Nu ieste bine, o, priietine, 
pentru fietece pricină la meşter a merge. /Nici la toate altul 
să-ţi trebuiască, ce şi tu / fă fluierul, căci îţi ieste pre lesne 
lucrul") 69 . Există şi situaţii, mai spre sfârşitul cărţii, când nu 
mai traduce expresiile greceşti şi nici măcar nu le mai transcrie 
în alfabet slavon, considerând probabil că cititorul se va fi 
iniţiat suficient. De pildă, „xcov auxouo.xcu v“ e folosit în fluxul 
textului cu sensul „în mod automat" fără ca autorul să-i uşureze 
în vreun fel cititorului sarcina de a pătrunde acest înţeles. Să 
se fi gândit Cantemir la faptul că lectura trebuie făcută în mod 
activ, că cititorul trebuie învăţat că citească prin chiar textul 
pe care-1 are în faţă? N-ar fi deloc exclus. 

Tentativa lui Cantemir de modelare a limbii populare face 
parte din acţiunea sa implicită de modernizare a limbii, acţiune 
asupra căreia nu emite consideraţii teoretice, deşi azi o 
percepem în consens cu afirmaţiile sale doctrinare. Aşa cum 
poate fi ea ilustrată în Istoria ieroglifică, modelarea limbii 
populare nu face decât să fixeze pilonii unui întreg demers 
viitor, pe care istoriografia cantemiriană îl va ilustra cu 
strălucire până la Hronic, ultima sa mare lucrare. In această 
privinţă Istoria concentrează „in nuce", ca şi celelalte planuri 
ale ei, o serie de demersuri viitoare ce alcătuiesc, în ultimă 
instanţă, unitatea profundă a personalităţii autorului. Felul 
cum încearcă el să modeleze limba populară atacă atât 
structurile sale de suprafaţă, cât şi pe cele de adâncime. 
Considerăm structuri de suprafaţă pe cele care vizează nivelul 
formal al limbajului, tehnica frazării, iar structuri de adâncime 
pe cele privitoare la mentalitatea ce ghidează nivelul semantic 
al vorbirii. Pentru a ilustra modul cum forţează structurile de 
suprafaţă ale limbii vom folosi exemple sintactice deoarece 
aici se concentrează toate celelalte procedee gramaticale 
(familiile de cuvinte, flexiunea, trecerea de la o categorie 

gramaticală la alta etc.) . Iată, de pildă, această frază complexă: 
„Inorogul, macar că grijea care avea nici fantazie născută, nici 
după spurcată socoteala Hameleonului, adecă minciuna grăind, 
adevărul să scoaţă, ce din adevărate argumenturi a buni 
priietini înştiinţat era (însă pronia dumnădzăiască calcă socoteala 
muritorească), apoi dreptăţii sale lăsindu-să şi megalopsihii(i) 
sprejinindu-să, precum în desară la locul ştiut să va coborî, 
cuvânt dede (că sângele carile ieste să cură în vine a rămânea 
cu anevoie ieste)” 70 . Propoziţia principală este Inorogul cuvânt 
dede (A). Cea mai apropiată de aceasta e completiva directă: 
apoi dreptăţii sale lăsindu-să şi megalopsihii(i) sprejinindu-să 
precum în desară la locul ştiut să va coborî (B). Urmează 
concesivele: macar că grijea nici fantazie născută (era) (C ; ) ; 
(macar că) nici după spurcată socoteala Hameleonului (era) 
(C 2 ); ce din argumenturi a buni priietini înştiinţat era (C 3 ). 
Următorul nivel de subordonare este al propoziţiilor care 
depind de alte subordonate. Astfel: care avea (Dj) este o 
atributivă ce depinde de C 3 ; adecă minciuna grăind, adevărul 
să scoaţă (D 2 ) este o altă atributivă ce depinde de C 2 . In sfârşit, 
cele două paranteze conţin două incidentale, prima cu valoare 
concesivă: însă pronia dumnădzăiască calcă socoteala 
muritorească (Ej) şi a doua cu valoare cauzală: că sângele în 
vine a rămânea cu anevoie ieste (E,) . Acesteia din urmă i de 
subordonează o atributivă: carile ieste să cură (F). Iată deci 
etajele frazei: 



F 


Prima incidentală se referă numai la propoziţiile concesive, 
a doua priveşte întreaga frază, fiind un membru nedezvoltat 
al unei gândiri în esenţă bazată pe paralelism (termenul 

„muritoresc** inventat spre a-1 echilibra pe „dumnădzăiesc“ 
vădeşte aceeaşi gândire), pe echilibrul termenilor aşa cum au 
indicat-o cu prisosinţă textele latineşti scrise de autor. Această 
sugestie a paralelismului, vizibilă în fraza analizată mai sus, 
nu este totuşi depăşită de ceea ce caracterizează toate scrierile 
lui Cantemir în limba română, inclusiv propriile lui traduceri 
din latină: un centru de greutate al frazei bazat pe propoziţia 
principală, în jurul căruia pivotează sateliţi mereu mai depăr- 
taţi, propoziţii secundare şi dependentele lor. 

O serie de alte modalităţi specifice literaturii populare sunt 
preluate de Cantemir într-un fel cu totul personal, astfel încât, 
deşi le recunoaştem ca atare prin înfăţişarea lor de ansamblu, 
ele diferă totuşi la o privire mai atentă. Iată, de pildă, acest 
bocet scris de autor fără aşezarea în formă de versuri: „eu m-am 
vechit, m-am veştedzit şi ca florile de brumă m-am ovilit. 
Soarele m-au lovit, căldura m-au pălit, vânturile m-au negrit, 
drumurile m-au ostenit, dzilele m-au vechit, anii m-au îmbăt- 
rânit, nopţile m-au schimosit şi decât toate mai cumplit norocul 
m-au urgisit şi din dragostele tale m-au izgonit 1 * 71 . El nu se 
referă la o persoană decedată (ca plângere a celui rămas) ci 
este plângerea unui om viu care se simte vitregit de dragostea 
prietenului său. E un fals bocet. In plus, ilustrând discursul 
unui personaj faţă de care autorul (de fapt personajul auctorial) 
îşi exprimă neîncrederea, acest fals bocet are şi o tentă aver- 
tizoare de „captatio benevolentiae**. Textul Cameleonului, întins 
pe aproximativ două pagini de carte, alcătuit în continuare în 
acest f el rimat şi ritmat, ca o incantaţie magică menită să-l 
vrăjească pe naivul Inorog, are în fapt intenţia de a justifica o 
trădare ca pe o reacţie la dragostea sa înşelată. Cantemir 
transcrie deci, cu mijloacele bocetului, un proces psihologic 
dintre cele mai fine, mai absconse şi mai străine poeziei 
populare. Deşi reconstituind versificaţia textului de mai sus 
întâlnim cu precădere metrica populară (6-7-8 silabe), totuşi 
ele sunt alternate cu altele de numai 4 silabe, necanonice, 
deşi rima lor e împerecheată cu a celorlalte dar ritmul, cel mai 
adesea, bisilabic (iambic). Procesul de folosire a folclorului 
numai ca suprafaţă de contact cu mentalitatea populară e 

adâncit de Cantemir în următorul „blestem", unde metrica nu 
mai e în nici un fel respectată, deşi întâlnim intenţia bleste- 
mului, dar combinată cu structura echilibrată a frazării: 
„Măsură-te minciună şi vedzi minciună decât toată minciuna 
mai mare. Cumpăneşte-te vicleşug şi cunoaşte vicleşug mai 
greu decât tot vicleşugul. Târâieşte-te boală şi simţi boală mai 
lângedă decât toată boala. Sai, moarte, şi gustă moarte mai 
amară şi mai omorâtoare decât toată moartea." 72 . O altă cale 
pe care a urmat-o autorul spre a forţa structurile de suprafaţă 
ale limbii este a falsei parabole, ca aceea a armăsarului atacat 
şi ucis de lup, parabolă povestită nu de autor spre a ilustra 
raportul dintre două personaje, ci povestită de un personaj 
dedublat (Vulpea) spre a falsifica imaginea celorlalte despre 
un alt personaj (Lupul). Aici ideea de falsă parabolă rezultă 
numai din context, nararea ei fiind rotundă şi curată din 
punctul de vedere al definiţiei noţiunii. In sfârşit, discursul 
diverselor personaje e din plin presărat nu numai cu sentinţe 
greceşti, ci şi cu ziceri populare româneşti, folosite în acelaşi 
mod necanonic ca şi celelalte genuri folclorice. De pildă: 
„precum aluatul mic într-o covată mare toată frământarea 
dospeşte, aşe un om rău într-o publică pre toţi cu răutatea lui 
amestecă" 73 ; „aşe şi din streinele păşiri izgonit să fiu (că precum 
să dzice cuvântul, că nevinovăţiia unuia oţapoc stă în ochiul 
altuia)" 74 . Pe lângă toate aceste procedee care ilustrează în ce 
sens a lucrat Cantemir limba şi literatura populară, inten- 
ţionând să le rafineze spre a exprima scopurile concrete ale 
autorului (filosofice, politice etc.), scopuri ce necesitau sporirea 
complexităţii limbii pentru a deveni aptă să comunice mesajul, 
trebuie să mai adăugăm şi faptul că chiar autorul procedează 
prin asimilarea mijloacelor care-i şedeau la îndemână, 
producând chiar el versuri şi ziceri în stil popular (mai mult sau 
mai puţin deoarece, în virtutea ideii că cititorul trebuie educat, 
Cantemir ajunge până la alexandrini) . Există în textul Istoriei 
două poeme care aparţin cu certitudine lui Cantemir şi 
ilustrează această calchiere care trimite cu gândul mai mult la 
epopee decât la versul popular. Prima dintre ele este o ironică 
oraţie de nuntă rostită cu prilejul căsătoriei Struţocămilei cu 

Helge (fiica lui Brâncoveanu) de către nuntaşii ţânţari, greieri, 
albine, muşiţe, furnici şi broaşte (oameni din popor cu toţii în 
codul lui Cantemir, dar amintind în mod surprinzător de nunta 
eminesciană din Călin-file de poveste) 

„Prundul Evfratului mărăgritariu naşte, ’ _ _13 a 

Cămila din iarbă cele scumpe paşte _ ’ _ _12 a 

Mâna Afroditii cunună împleteşte _12 b 

Evfratul Evropii nou lucru scorneşte. _ ’ _12 b 

Din cele cu solzi Helgile iveşte ’ ’ _11 b 

Norocul ce va toate biruieşte. ’ ’ _11 b 

Cununa împletită norocul o tinde, _ ’ ’ ’ _13 c 

Capul fără crieri cu mâna o prinde. ’ _12 c 

O, Helge ficioară, frumoasă nevastă, _ ’ ’ _12 d 

Nevastă, ficioară, ficioară nevastă, ’ ’ ’ 12 d 

Cămila să ragă, tâlcul nu-nţăleagă. _ ’ _ _12 e 

Margă la Athina ce ieste s-aleagă. ’ _ 12 e 

Ficioară nevastă, nevastă ficioară, _ ’ _12 f 

Peste şease vremi roadă să-i coboară, J _ _ J _11 f 

Fulgerul, fierul, focul mistuiască. J _11 g 

Patul nevăpsit nu să mai slăvască. ,, 75 _’ ’ _ 11 g 

Alexandrinii nu sunt perfecţi, versurile de 1 1, 12, 13 silabe 
alternează, accentele nu cad uniform, cezura nu e totdeauna 
respectată. S-ar putea ca autorul să fi avut în minte o anume 
melodie pentru aceste versuri, deoarece era şi compozitor, ce- 
i drept pentru muzica turcească, dar metrica aminteşte şi acolo 
de muzica modală grecească, iar aceasta are la origine poezia 
(măsura, ritmul). In textul de mai sus se vădeşte oarecare 
nehotărâre între scandare şi ritmul poeziei populare româneşti. 
Totuşi efortul lui Cantemir a fost considerabil, cu atât mai mult 
cu cât e primul de acest fel pe care-1 ştim în istoria literaturii 
române. Două lucruri sunt respectate cu sfinţenie: rima împe- 
recheată (în cazul b e vorba de fapt de două rime, dar transcrierea 
a făcut să pară una, deoarece e transcris e) şi accentul pe 
penultima silabă a versului. Cea de-a doua poezie scrisă de 

Cantemir în Istoria ieroglifică e alcătuită exact după aceleaşi 
canoane ca şi prima, versuri de 11 sau 12 silabe, rimă împe- 
recheată, accent regulat pe penultima silabă, în rest fluctuant. 

Observaţia care se impune în legătură cu felul cum mode- 
lează Cantemir limba şi stilul popular prin ceea ce numeam 
mai sus acţiunea asupra structurilor de suprafaţă şi de adâncime 
este aceea că nu există o linie netă de demarcaţie între stilul 
său cultivat şi acela popular. Faptul că ideea însăşi de bocet, 
blestem, oraţie, parabolă este atacată, substituindu-i-se alte 
sensuri decât cele uzuale, vădeşte intenţia de a modifica mai 
mult decât mijloacele de expresie, adică limba şi stilul: vădeşte 
dorinţa de a influenţa mentalitatea însăşi a poporului care le 
permisese până atunci să funcţioneze în anumite tipare. 

Structura Istoriei ieroglifice este ultimul aspect, dar nu cel 
mai lipsit de importanţă pe care-1 vom aborda în cadrul acestei 
analize a lucrării. Ca şi celelalte straturi de semnificaţie anali- 
zate, ea concentrează un întreg drum creator, fiind deopotrivă 
expresia cercetătorului şi artistului care avea să devină Dimitrie 
Cantemir. Cartea începe asemenea unei lucrări ştiinţifice cu 
un cuvânt către cititor, pe care l-am menţionat în trecere mai 
sus. In el autorul oferă o serie de informaţii preţioase pentru 
lectură: aceea că e vorba despre o lucrare de istorie care nu s- 
a putut înfăţişa în forma ei firească din pricină că relatează 
evenimente contemporane ce ar putea prejudicia unora prin 
dezvăluirile pe care le face. O altă informaţie se referă la nivelul 
de generalitate al faptelor prezentate: ele nu ating problemele 
de fond ale unor ţări, ci pe acelea ale unor familii, ceea ce este 
important de relevat în legătură cu atitudinea lui Cantemir 
faţă de istoria ţării sale, care e plină de gravitate, spre deosebire 
de atitudinea satirică la adresa unor personaje. Ideea epopeii 
ca parodie se află şi în această distincţie. In sfârşit, o a treia 
informaţie se referă la concepţia însăşi a lucrării. Cantemir 
declară a fi scris cu scopul, de altfel vizibil, după cum am văzut, 
de a-şi educa cititorul „spre deprinderea ritoricească“, îmbră- 
când deci adevărul istoric într-o haină care să poată permite 
fie lectura separată a planurilor (fără cheie), „stâlpul voroavei 
neamestecat a ţinea de vii pofti", fie aceea istoriografică, 



ECATERINA ŢARĂLUNGĂ 
340 

ghidată de scara tâlcuitoare, trimiterile fiind indicate în manu- 
scris „pre margine cu câte doaî puncturi roşii" (ca în cuvintele 
turceşti sau arabe când se indică folosirea vocalei). Această 
dublă adresare către cititor se face, la rândul ei, cu conştiinţa 
faptului că el o percepe din „mijlocul theatrului cititorilor", adică 
dintr-un alt plan al realului decât cel relatat. Acest fapt impune 
autorului o sarcină în plus: „la simcea groasă ca aceasta prea 
aspră piatră, multă şi îndelungată ascuţitură să fie trebuit am 
socotit." Deci limba şi stilul trebuie în mod deosebit şlefuite 
spre a transmite cu claritate mesajul. Cea de-a doua parte a 
acestui mesaj către cititor informează asupra structurii lucrării 
înseşi. Astfel, aflăm despre dicţionarul de neologisme: arii 
semantice („loghiceşti sau filosofeşti"); din ce limbi de bază 
provin noţiunile („elineşti dzic şi letineşti"); cum se foloseşte 
dicţionarul (e alfabetic şi explicativ). Cât priveşte structura 
Istoriei sale, Cantemir o aseamănă istoriei lui Heliodor, cum 
am amintit, doar pentru că „mijlocul istoriii (este) la început 
şi începutul la mijloc iară sfârşitul scaunul păzindu-şi“, ca şi la 
Heliodor. Ceea ce este întru totul adevărat. începutul real al 
conflictului fusese pe vremea domniei lui Constantin Cantemir, 
relatat în partea a Vl-a a Istoriei ieroglifice. Acele fapte au 
provocat situaţia conflictuală de la Arnăut Chioi şi tot restul 
(întâmplări relatate în partea întâi şi care se desfăşoară până 
la sfârşitul cărţii). în sfârşit, Cantemir precizează că lucrarea 
are douăsprezece părţi şi nu mai vorbeşte despre scara 
tâlcuitoare de la sfârşit, menţionată implicit cu prilejul indicării 
dublei posibilităţi de receptare. Urmează dicţionarul de 
neologisme precedat de explicaţia scopului pentru care autorul 
lşa alcătuit. Deoarece ne-am referit la toate acestea nu mai 
revenim. în ce priveşte „părţile" cărţii numite la fel ca în lucrările 
de istoriografie ale autorului, trebuie să remarcăm câteva 
chestiuni de principiu: personajele nu dialoghează ca în 
romanul modern, ci ţin discursuri după procedeul literaturii 
antice, respectând toate normele retoricii. Cartea este însă nu 
numai o înşiruire de discursuri care-şi răspund unele altora 
problematic şi evenimenţial, unul dintre personaje fiind aucto- 
rial, ci toate aceste discursuri sunt privite la modul obiectivat 

de autorul însuşi, care intervine cu propriile sale corecţii. De 
pildă, „Adunarea dară a acestor doaî monarhii şi orânduiala 
acestor doaî soboare într-acesta chip după ce să orândui şi să 
tocmi, din trâmbe părţile cuvânt mare şi poruncă tare să făcu ...“ 76 
Autorul şi nu personajele ghidează acţiunea de la un capăt la 
altul. El hotărăşte în mod arbitrar sfârşitul cărţii. Toate 
modalităţile neretorice ale stilului cantemirian la care ne-am 
referit (bocet, oraţie etc.) sunt implantate în fluxul discursului 
personajelor, colorându-le neaşteptat, dar păstrându-se 
structura de ansamblu. Acţiunea nu are unitate de timp, loc şi 
spaţiu; ba chiar trebuie să remarcăm o mare diversitate în 
toate aceste puncte, ceea ce contează pentru autor fiind nu 
armonia literară, ci adevărul istoric transpus în termeni 
mitologici şi ironici, după pilda lui Homer, la care ne-am referit 
mai sus. In finalul lucrării se află „Scara a numerelor şi cuvin- 
telor ieroglificeşti tâlcuitoare“, precedată de un ultim avetis- 
ment către cititor intitulat Iarăşi cătră cititoriu. In acest text 
autorul îşi permite o ironie la adresa propriei sale întreprinderi 
deoarece, conform anunţului iniţial, că mijlocul e pus la început 
şi începutul la mijloc, a „greşit" şi scările, inversând poziţia 
dicţionarului de neologisme, care trebuia pus la sfârşit, cu aceea 
a cheii de lectură care era firesc să se afle la început. Intenţia 
parodică e o dată mai mult afişată. Două informaţii sunt 
considerate de autor necesare în acest avertisment final: aceea 
că „scara" procedează printr-o dublă codificare: foloseşte nume 
de animale ori păsări (în principal) pentru fiinţe umane. In 
dreptul acestor nume, care atestă un prim nivel de codificare, 
sunt înşiruite cifre arabe ce reprezintă literele alfabetului slavon, 
care alcătuiesc numele reale („precum semnele arithmeticăi"), 
ceea ce constituie al doilea nivel de codificare. Numai prin 
înţelegerea acestui al doilea nivel de codificare se poate face 
legătura între personajul istoric şi cel literar, devine limpede 
intenţia satirică a autorului. In sfârşit, a doua informaţie vizează 
faptul că în această „scară" cuvintele se pun în ordinea apariţiei 
în pagini şi nu în ordine alfabetică. 

Scara propriu-zisă n-a fost analizată de cercetători - din 
câte ştim - ca demers unitar. Ea merită o scurtă oprire, pentru 

că nu este uniformă în toate decodificările pe care le propune. 
Această lipsă de uniformitate provine din aceea că, pe de o 
parte, nu toate numele sunt dublu codificate, pe de alta din 
faptul că în unele cazuri nici nu e vorba de coduri, ci de cuvinte 
spuse în clar, ca într-un dicţionar de termeni, cărora autorul le 
dă definiţia ori explicaţia (când e vorba de metafore ample) . 
Scara cuprinde peste 370 de termeni. Dintre aceştia majoritatea 
exprimă denumirile personajelor concepute ca nişte 
supranume capabile să evoce vitejia, spiţa nobilă ori fiind 
porecle ironice la adresa caracterului lor, în buna tradiţie a 
poreclelor moldoveneşti care au furnizat, până în ziua de astăzi, 
o parte a onomasticii româneşti: Lupu, Vulpe, Mâţă, Cotei etc. 
sunt cu totul 68 de nume de personaje (individuale ori colective) 
şi acestea sunt toate dublu codificate. In afara lor mai există 
câteva, exprimând denumiri geografice care fixează acţiunea 
în spaţiu. Restul termenilor sunt codificaţi simplu, fără apel la 
valorile numerice ale literelor. De pildă: Leul - partea moldo- 
venească; Vulturul - partea muntenească; Jiganie = tot neamul 
moldovenesc; Păşire = tot neamul muntenesc. Prin aceşti 
termeni Cantemir desemnează stemele (aşa cum am arătat şi 
mai sus) şi popoarele celor două principate. In această a doua 
categorie, simplu codificată, se cuprind termeni folosiţi cu mai 
multe accepţii: codificări ale unor evenimente, zone geografice, 
proceduri filosofice, politice, etnografice, definiri ale unor 
termeni astronomici, financiari, de port etc. Vom încerca să 
distingem câteva din aceste accepţii date de Cantemir (catego- 
rial vorbind) deoarece totalitatea lor nu poate fi apreciată decât 
urmărind în paralel scara şi textul cărţii. Cea mai largă zonă 
de cuprindere a termenilor simplu codificaţi este privitoare la 
cele patru elemente primordiale menţionate de autor în textul 
lucrării, ba chiar alcătuind axul de susţinere al stratului ei 
filosofic. O serie de termeni au în vedere aceste patru elemente - 
apa, aerul, pământul şi focul. Iată, de pildă, ce aflăm despre 
sensurile atribuite focului, cel mai uşor element empedoclean, 
semnul spiritului: la Cantemir semnificaţia lui nu e unitară, ci 
polarizată, aşa cum se întâmplă de altfel în cazul tuturor celor- 
lalte elemente. Aşadar focul exprimă binele, dar şi pedeapsa 

supremă: „Scaun de foc - aşedzământul, viaţa poftii şi pedeapsa 
lăcomii 11 ; „Bodzul focului - slava lumii 11 ; „Focul, jeratecul - 
binele şi desfătările lumii 11 . Un lucru e sigur; în disputa dintre 
suflet şi trup, aşa cum figurase ea în Divan ( Istoria se resimte 
serios de ideile filosofice ale aceluia) focul este numai partea 
trupului, a lumii. Sufletului îi revine dintre elemente aerul, 
adică cerul: „Vulturul ceresc - Dumnădzău Părintele 11 ; „Taurul 
ceresc - Dumnădzău Fiiul 11 . Atât în cazul focului, cât şi al aerului, 
peste sensurile antice se suprapun cele biblice. In ce priveşte 
aerul, simbolistica lui e neuniformă, deoarece în formula 
„văzduhul a păşirilor 11 conotează diferit, el fiind mediul munte- 
nilor, spre deosebire de „pământul a dobitoacelor 11 , unde e 
vorba de mediul moldovenilor sau, mergând mai în profunzime, 
mediul lor spiritual, adică uşurinţa voroavei meşteşugite a 
muntenilor faţă de soliditatea spiritului de dreptate al moldo- 
venilor. Locul cel mai însemnat dintre elemente îl ocupă apa, 
simbol al oraşului portuar care era Constantinopolul, capitala 
Imperiului ce-i supusese pe munteni şi moldoveni. Este evident, 
ca şi în cazul altor termeni ai scării tâlcuitoare, că autorul n-a 
raportat termenii unul la altul, nu şi-a judecat deci nivelul 
metaforic al receptării după ideea unităţii de viziune. Aşa, de 
pildă. Eufratul figurează mai întâi cu explicaţia „nesaţiul 
lăcomii 11 pentru ca, mai jos, să întâlnim „Evfratul Evropii = 
Dunărea 11 , adică o comparaţie cu substrat geografic care 
implică, ce-i drept, dar într-un plan depărtat, şi ideea că la 
Dunăre Poarta proceda ca în cazul Eufratului. Cea mai bogată 
în nuanţe rămâne, fără îndoială, metafora referitoare la Nil, 
probabil fluviul cel mai mare pe care-1 ştia Cantemir la acea 
dată. El uda regatul Misr (Egiptul cel atât de vechi prin cultura 
sa hieroglifică şi apoi alfabetică), regat ce stătuse în centrul 
atenţiei otomanilor, care-1 cuceriseră cu preţul uciderii a sute 
de mii de oameni. Nilul apare în expresii cu următoarele 
explicaţii: „Nilul, apa = adunarea şi împrăştiierea lăcomiii 11 ; 
„Fântânele Nilului = începătura şi învăţătura lăcomiii 11 ; „Sorbitura 
Nilului supt pământ = furtişagurile carile fac lacomii în vinituri 11 ; 
„Cataractele Nilului = zăticneala, opreala vinitului 11 ; „Filosoful 
apa Nigris din Nil a să despărţi au aflat = un vezir celea ce fără 

spravă din vinitul împărătesc să cheltuiesc au aflat"; „Nilul 
poate fi = Bogazul, limanul carile merge până la Vlaherna“; 
Fântânele Nilului ş izvoarele lacrămilor nepărăsite." Metafora 
este aproximativ bine fixată. In general ideea de Nil o implică 
pe aceea de lăcomie fără sfârşit, caracteristică Porţii, de unde 
şi identificarea cu Bogazul, dar şi cu lacrimile vărsate de cei 
oropsiţi prin lăcomia Porţii. Toate metaforele acvatice au 
legătură într-un fel sau altul cu această lăcomie otomană, 
imperiul însuşi fiind numit „Monarhia celor de apă". Iată cum 
funcţionează gândirea lui Cantemir în această privinţă: „Năvoa- 
dele = lucrurile turceşti"; „Marginile gârlelor = Fănariul Ţarigra- 
dului"; „Năbuşirea apei = Adaogerea, înmulţirea vinitului"; 
„Lacul, balta Medra ş cheltuiala vezirilor"; „Marea despre apus = 
cheltuiala fără socoteală pierdută"; „Păscari = strângătorii 
dăjdilor, tefterdari, birari"; „Picăturile negre = preceţile 
zapisului"; „Vetrelele corăbiii = temniţa robilor de la catargă"; 
„Povestea corăbierului cu dulful = patima avutului mândru după 
cuvântul cel bun al săracului"; „Ostrovul Critului = unde jiganie 
fărămătoare dzic că nu să află"; „Grumadzii Boului = numele 
Bogazului de la Ţarigrad"; „Gârlele apelor = satele pre dinafara 
Ţarigradului"; „înotatul apii = trecerea cu caicul"; „Solzii peştelui 
a rade = bani căptuşiţi, mincinoşi a face"; „Ocheanul apusului 
= moartea"; „împăratul crocodililor = bostangi-başi, mai-marile 
grădinarilor"; „Apa vie şi apa moartă = puterea a face bine şi 
rău"; „Lacul Dracilor = Ţara Lachedemoniii". Din aceste metafore 
acvatice (uneori se simte reminiscenţa basmului românesc 
(derivă o serie complementară, şi anume metaforele în legătură 
cu lăcomia. Ea e simbolizată fie prin Pleonexia, fie prin cetatea 
Epythimiei (Constantinopolul, simbol în legătură cu care 
Cantemir a făcut şi un desen), inima (şi ea fiind o măsură a 
lăcomiei în sens de aspiraţie continuă), lumea (ca în Divan 
semnul lumii e lăcomia, al spiritului cumpătarea) . 

O serie de alţi termeni prezenţi în „scară" vădesc bogăţia 
registrului cantemirian în alcătuirea unui univers pentru lectura 
secundă a cărţii, deşi metaforele respective sunt capabile să 
semnifice pentru ambele nivele de receptare, ceea ce conferă 
o unitate nebănuit de mare a cărţii din punctul de vedere al 

lecturii. Exemplificăm cu astfel de registre diverse: „Brâul ars 
ieste meideanul pe ceriu de la zodiacul Racului până la al 
Capricornului" (deci Calea Lactee); „Siloghismul = mazilie 
unuia şi domnie altuia"; „Căderea la gramatică = sioveneşte 
padej, lătineşte casus”; „Cinci glasuri a lui Porfirie = temeiul 
loghicăi, neamul, chipul, deosăbirea, hiriş şi tâmplarea"; 
„Şcoala lui Dioghenis ş să chema filosofiia câinească, carii toate 
lucrurile fireşti dzicea că n-au ruşine"; „Laconeşte = pre scurt 
şi deplin ar grăi ce ar trebui"; „Apa lui M şi apa lui A; apa lui T 
= Marisa, Arta, Tuntze"; „Oaî de şerpe = minciunele scornite"; 
„Degete de trandafir = radzele soarelui roşii, de dimineaţă"; 
„Cheia a doaă monarhii = cetatea Beligradului"; „Dobitoc 
platonicesc = omul, dobitoc în două picioare". Există prin 
urmare informaţii astronomice, filosofice, de gramatică, 
geografie, consideraţii politice personale (despre importanţa 
Belgradului ca punct strategic în conflictul dintre creştinism şi 
islamism) ba chiar şi prezentarea barocă, în stil european, a 
unor momente ale zilei. In afară de „degetele de trandafir" 
citate mai sus scara conţine şi alte expresii asemănătoare, 
vădind lecturile occidentale ale autorului: „culegerea florilor 
din munţi" pentru răsărit, „mănunchele albe din cele negre a 
alege" pentru înserare etc. In ce priveşte „ouăle de şarpe", 
este interesant de observat cât de precis l-au urmărit pe Cantemir 
anumite viziuni. Peste ani el va desena, pentru Sistemul religiei 
muhammedane, un copac simbolic răsărit din inima lui Othman. 
El va avea în loc de frunze capete de şerpi. între scara Istoriei 
ieroglifice şi Sistem trecuseră şaptesprezece ani. 

Concluzii Arta de a folosi cuvântul a fost pentru Cantemir 
mijlocul cel mai eficace prin care a comunicat posterităţii 
mesajul său complex, dar a fost şi expresia unui amplu context 
de epocă. Acest context l-a format pe Dimitrie Cantemir însuşi. 
A fost de aceea cu atât mai important să observăm cum aprecia 
autorul atât contextul respectiv, cât şi modul cum trebuie să-i 
răspundă. Am analizat în paginile de mai sus liniile directoare 
ale demersului cantemirian în această zonă relativ bine 
circumscrisă a artei de a folosi cuvântul, observând punctele 
ei de contact cu alte zone ale activităţii sale. Mai rămâne să 

stabilim, din perspectiva cercetătorului de astăzi, cum s-a 
implantat întreg acest demers în cultura epocii respective, ce 
a însemnat pentru poporul şi veacul său. 

Sfârşitul secolului al XVII-lea şi începutul celui de-al XVIII-lea 
a produs mari schimbări în raporturile lumii civilizate, atât pe 
glob cât şi în Eurasia, zona care-1 interesa pe Cantemir. încet 
şi sigur avansul Orientului către Occident, adică al Imperiului 
Otoman spre Europa cedează teren unor forţe noi, venite dinspre 
Occident, forţe culturale, dar nu numai (în această privinţă 
straturile succesive şi reciproce de asimilări alcătuiesc un peisaj 
mult mai nuanţat) . Acestei clipe de echilibru înşelător îi aparţine 
Dimitrie Cantemir. El a sesizat limpede schimbarea vânturilor 
pe marea arenă a istoriei şi a încercat, cu toată puterea spiri- 
tuală de care dispunea, să proiecteze trecutul şi prezentul poporului 
său în prim-planul problemelor acelei lumi aflată în plină mişcare. 
Calea de care a dispus aproape în exclusivitate pentru împli- 
nirea acestui deziderat a fost aceea a cuvântului scris. Şi din punctul 
de vedere al culturii epoca sa era una de relativ echilibru între 
Orient şi Occident. O anumită permeabilitate bilaterală se 
observă la începutul secolului al XVIII-lea şi ea duce la comparaţii 
frunctuoase pentru efectuarea unor noi sinteze. Occidentul 
este interesat în mai mare măsură să-şi asimileze Orientul şi 
tentativa lui va culmina cu demersul lui Voltaire să spunem, din 
Candide sau Micromegas, dar şi cu moda „turqueries“, Acestea 
sunt semnele declinului baroc al interesului lumii occidentale 
medievale. Cât priveşte Orientul, el nu depăşise, în asimilarea 
Occidentului, marele moment al influenţei bizantine şi apoi 
greceşti păstrând, în ceea ce primea din Occident, mai ales 
filiera italiană. Padova era principala universitate a republicii 
Veneţia, fostă colonie bizantină. La Padova se formaseră 
majoritatea profesorilor greci ai marilor Academii ale Impe- 
riului Otoman. în rest, Orientul continua să trăiască în spiritul 
resurselor propriului său trecut: India, Persia şi alte filoane 
mai vechi sau mai noi. Dimitrie Cantemir se situează la această 
conjuncţie de lumi mai aproape de Occident prin aspiraţii şi 
mai aproape de Orient prin datele iniţiale ale formaţiei sale, un 
Orient care asimilase însă antichitatea greco-latină şi Bizanţul. 

In planul strict al cercetării limbilor primii paşi fuseseră 
făcuţi cu aproximativ un secol în urmă, prin tipărirea de 
dicţionare plurilingve. Aşa, de pildă, marele dicţionar al lui A. 
Calepinus, editat în 1605, cuprindea echivalenţe din 11 limbi. 
Diverşi învăţaţi europeni studiază fenomenele unor spaţii 
lingvistice îndepărtate încercând să le apropie de înţelegerea 
lor. Cantemir însuşi citează traducerea lui Saadi din persană 
în latină făcută la 1648 de Gentius. El era de asemenea la 
curent cu teoriile lingvistice formulate cu precădere de teologii 
occidentali, după care originea tuturor limbilor era turnul 
Babei, dar era la curent, de asemenea, şi cu cercetări laice, în 
special cu privire la importanţa limbii latine în dezvoltarea 
limbilor europene 77 . Avea în acest sens cunoştinţele grama- 
ticienilor Academiei constantinopolitane, educaţi şi ei, mai toţi, 
la Padova şi Roma, formaţi în spiritul şcolii lui Teophil Corydaleu 78 . 
E de presupus că din biblioteca respectivei Academii nu lipseau 
lucrări de referinţă, cum ar fi Guillaume Bude - Commentarii 
linguae grecae (1529), unde este reluată teoria antică după 
care latina provine din greacă, ceea ce înseamnă că limbile 
romanice sunt în fond moştenitoare ale celei greceşti. Probabil, 
de asemenea, exista acolo G. J. Vossius - Etymologicum Linguae 
Latinae. Praefigitur eiusdem de litterarum permutatione 
tractatus, apărută la Amsterdam în 1662. Teoria turnului Babei 
ca origine a familiilor de limbi, formulată de Cantemir mai 
târziu, în cercetările de la Marea Caspică (1722), nu exclude 
posibilitatea ca el să fi cunoscut, în biblioteca imperială din Perter- 
sburg, la care se referă în Sistemul religiei..., o lucrare ca aceea 
a lui W. Wotten - Disertatio de confusione lingaurum extrictori- 
bus turris Babylonicae, apărută la 1715 ca anexă a colecţiei 
tipărite la Amsterdam de J. Chamberlaine cu titlul Oratio 
dominica in diversas omnium fere gentium linguas et propriis 
cuisque linguae characteribus expressa una cum disertationibus 
nonnullis de linguarum origine varrisque ipsarumpermutationibus. 
Tot în biblioteca petersburgheză putea fi o altă lucrare, apărută 
la 171 1, a lui J. J. Eccardus -Historia studii etymolagici, pe care-o 
putea folosi ca bază de desfăşurare a argumentărilor etimologice 
din Loca obscura..., Istoria Imperiului Otoman, Sistemul 

religiei... ori Hronic. De altfel, chestiunea etimologiilor plutea 
în aerul epocii, o lucrare ca aceea a lui Gianbattista Vico - De 
antiquissima Italorum sapientia (1710) inspirată de Cratylos a 
lui Platon, merge pe ideea că etimologia unor cuvinte latineşti 
vădeşte principii filosofice capabile, la rândul lor, să ateste 
paralelismul necesar între cercetarea filosofică a ideilor şi 
ancheta istorică asupra faptelor. Ori, în principiu, acestea au 
fost şi afirmaţiile istoriografiei cantemiriene, modul de asam- 
blare a ideilor sale filosofice şi istorice. O chestiune importantă 
asupra căreia Cantemir formulează puncte de vedere de natură 
să-l situeze la paritate cu cercetarea europeană de vârf este 
cea privitoare la importanţa culturală a limbilor arabe. In acest 
domeniu el moştenea întregul rafinament al cercetării grama- 
ticienilor orientali. Un Al Bosnawi comentase pe misticul Muhyi 
din ibn Arabi. De asemenea, nu putea fi străin de întregul 
complex al relaţiilor culturale arabo-romanice. încă în secolul 
al X-lea (982) un anonim persan (Hudud al-alam) menţiona 
spaţiul carpato-danubian. Gardizi, mZaim al-Akhbar (1049-1053) 
reîmprospăta aceste informaţii. Dacă acele lucrări nu figurează 
între sursele Istoriei Imperiului Otoman, de pildă, nu este totuşi 
exclus ca Dimitrie Cantemir să le fi văzut la Constantinopol, 
căci el deplânge exact lipsa unor lucrări orientale potrivite cu 
subiectul său atunci când prefaţează Sistemul religiei... De 
asemenea putea fi informat în legătură cu traducerea arabă a 
lui Macarie Zaim făcută unei cronici româneşti pierdute, care 
nara evenimentele din Valahia dintre 1292 - 1664, ori cu notele 
de călătorie ale lui Paul din Alep, fiul patriarhului Macarie al 
Antiohiei, care-1 însoţise pe acesta într-o călătorie în ţările 
române la jumătatea veacului al XVII-lea. Este oricum semni- 
ficativ faptul că chiar la 1705, când termină Istoria ieroglifică, 
apare la Iaşi traducerea în arabă a Divanului. De altfel, la Iaşi 
şi Bucureşti se mai tipăriseră cărţi arabe, după cum la Alep 
unele din cele slavo-române tipărite în principate se traduceau 
în arabă. De pildă, Cartea orelor apare la Bucureşti în 1702 în 
ediţie greco-arabă, iar Paremiarul publicat la Iaşi în 1683 în 
româneşte e tradus în arabă şi apare la Alep în 1708. 79 Este 
iarăşi adevărat că la Alep existau şi consulate europene (al Franţei, 

Angliei, Olandei) care încercau să imprime culturii un aer 
occidental. Marile universităţi ale lumii turco-arabe cultivau - 
Cantemir însuşi spune asta - gramatica, metrica, retorica, 
logica, literatura. Faptul că Dimitrie Cantemir citează modelele 
de învăţământ şi cultură ale lumii arabe e semnul că le ştia 
valoarea, se formase în bună parte în spiritul lor, dar deţinea 
şi surse occidentale. Sf. Augustin, de pildă, pe care-1 citează, 
era complet necunoscut lumii arabe. 80 Imperiul Otoman 
funcţiona, la începutul secolului al XVIII-lea, ca un agent de 
schimb între Orient şi Occident. In acest context nu pare deloc 
ciudat că Dimitrie Cantemir s-a ocupat, de pildă, de relaţia 
dintre arabă şi ebraică aproximativ în acelaşi timp cu Leibniz, 
care s-a referit la corelaţia ebraică-arabă în Nouveaux essais 
sur l’entendement humain scrisă în 1703, dar publicată abia în 
1765. La fel, nu pare să fie deloc întâmplătoare alegerea lui 
Wissowatius şi Van Helmont (Tocilescu îi consideră minori) în 
formularea unor teorii cantemiriene şi combaterea altora. 
Ambii oglindeau în fond un întreg mod de a pune problema 
rolului filosofiei în cultura occidentală, chiar dacă nu erau 
originali în afirmaţiile lor. Dar, aşa cum recunoşteam în 
Metafizica lui Cantemir teoria lui Van Helmont despre un 
element primordial, „aierul“, nu putem să nu recunoaştem în 
teoriile lui Van Helmont marea dispută care fusese a secolului 
al XVII-lea european: între raţionalismul cartezian şi monado- 
logia lui Leibniz. Mai aproape de Leibniz cel din Systeme 
nouveau de la nature et de la communication des substances, 
aussi bien que de l’union qu’ily a entre l’âme et le corps (1695), 
Fizica lui Van Helmont a rezonat cu gândirea cantemiriană 
formată în spirit religios şi bizantin, cu certe influenţe ale 
filosofiei antice greceşti, aşa cum se defineşte ea în Divanul 
publicat la sfârşitul secolului al XVII-lea (inspirat şi de Wisso- 
watius, din care copiază practic toată ultima parte) . De altfel, 
în trecere fie spus, problema dualităţii suflet/corp sau lume 
fizică/lume spirituală era caracteristică atât Orientului ortodox, 
cât şi Occidentului catolic (şi creştin în general), fiind o moştenire 
a Evului Mediu. Aşa se face că, la mai bine de o jumătate de 
secol distanţă, Cantemir propune în Divanul aceeaşi soluţie 

pe care Jan Amos Komenski o propusese la 1631 în Labyrinth 
Sveta i Raj srdee (Labirintul lumii şi raiul inimii) : renunţarea 
la binefacerile lumii în favoarea supravieţuirii spirituale. 
Interesul strict lingvistic transcende în activitatea lui Cantemir 
spre filosofie şi storiografie. Arta de a folosi cuvântul n-a fost 
o artă în sine, ci meşteşugul prin care umanistul se rostea 
despre lumea în care trăia şi despre şinele său în confruntare 
cu ea. Ceea ce omul politic nu reuşise să facă pe calea armelor, 
omul de cultură a făcut folosind drept armă cuvântul. Aseme- 
nea altor spirite luminate ale veacului său aparţinând poporului 
român ori altor popoare situate în zona interferenţei dintre 
Orient şi Occident - Nicolae Milescu, Constantin Duca, Constantin 
Cantacuzino Stolnicul, Alexandru Mavrocordat Exaporitul, Jan 
Comenius ş.a., Dimitrie Cantemir a ştiut că aceea era clipa cea 
mai favorabilă când un popor mic numeric dar mare prin 
spiritul său se poate impune în ochii unei lumi avidă să desco- 
pere valori care s-o salveze. Iar spiritul european care se definea 
atunci pe sine, ieşind din magma conflictelor religioase şi 
politice, ridica pilonii mereu mai siguri ai culturii în faţa oricăror 
vânturi contrarii. Nu altfel a făcut Dimitrie Cantemir, de departe 
cel mai însemnat personaj românesc al acelui început de veac. 

oordonate generale: muzica şi arta plastică Există uneori, 
în activitatea de ansamblu a unei personalităţi creatoare, 
demersuri care marchează începuturile, coline singuratice 
părăsite apoi de paşii celui pornit în marea aventură a cunoaş- 
terii. Acesta este cazul muzicii în existenţa creatoare a lui 
Dimitrie Cantemir. Sau mai pot fi tentative nefinalizate, neurmate 
în toate posibilităţile lor de dezvoltare, cărora le recunoaştem 
semnele ici-colo pe parcursul unei vieţi marcată în principal 
de alte repere. Acesta este, în cazul lui Dimitrie Cantemir, locul 
artelor plastice. 

Muzica şi arta plastică nu constituie totuşi, dată fiind poziţia 
pe care le-am fixat-o mai sus, deocamdată ipotetic, cantităţi 
neglijabile ale personalităţii culturale cantemiriene. Rămâne 
încă de demonstrat în ce măsură prima dintre ele, atestând 
interesul pentru această artă, sapă în conştiinţa învăţatului o 
cale tipică şi pentru alte forme de cultură la care va avea acces, 
iar cea de-a doua va însoţi gândirea sa în toate punctele-cheie, 
făcând să ţâşnească la suprafaţă, din adâncurile conştiinţei, 
imaginea vizuală. In ambele aceste cazuri e vorba de sensi- 
bilitatea care a modelat permanent inteligenţa şi prezentarea 
lucidă a informaţiei. 

Muzicianul Dimitrie Cantemir - teoreticianul şi compo- 
zitorul - s-a format, după cum mărturiseşte singur într-una 
din notele Istoriei Imperiului Otoman, în atmosfera muzicală a 
Constantinopolului şi după regulile muzicii orientale, studiind 
vreme de cincisprezece ani cu doi profesori de tanbur - 
instrument de coarde la care se cânta prin ciupire cu un plectru 
- anume Kiemani Ahmed, un renegat, şi Angeli, ortodox . 1 
Cantemir a pornit la drum, pe lângă datele naturale - o bună 
ureche muzicală, mâini şi degete lungi, cunoscând de acasă 

muzica populară românească şi, în chip mai mult întâmplător, 
muzica europeană. Aşa, de pildă, odată cu trecerea spre Poartă 
a lui Raphael Leszczynski, care s-a oprit la curtea lui Antioh, 
fratele mai tânăr, adică Dimitrie, face consideraţii pertinente 
cu privire la concertul prezentat de instrumentiştii solului 
polon. Cunoştea de asemenea muzica religioasă de tip ortodox, 
adică grecesc, bizantin. In capitala Imperiului curiozitatea sa 
atât de vie îl va fi făcut să se interezese nu numai de istoria 
muzicii orientale, ci şi de muzica europeană, date fiind relaţiile 
pe care le stabilise cu diverşi ambasadori europeni. Sinteza 
muzicală pe care a executat-o Dimitrie Cantemir se resimte 
de variatele sale cunoştinţe şi atestă o orientare a demersului 
muzical care va caracteriza apoi şi orientarea tuturor celorlalte 
demersuri ale sale în zona culturii. 

In total, Dimitrie Cantemir a practicat muzica peste două- 
zeci de ani, la începutul carierei sale, şi n-a revenit la ea decât 
în ultimii ani de viaţă, când a inventat un instrument pentru 
măsurarea optică a duratei şi înălţimii sunetelor. El însuşi şi-a 
apreciat, către sfârşitul vieţii, activitatea de muzician în aceşti 
termeni lucizi: „Multe într-adevăr aş fi putut scrie şi arăta despre 
muzica ţărilor orientale, care poate că nu le este cunoscut 
acestor ţări (să nu mi se socotească acest lucru ca o slavă 
deşartă), pentru că m-am ostenit mai mult de douăzeci de ani 
în muzica orientală practică şi teoretică, dar cum mi-am pus 
în gând nu să învăţ, ci să spun ce li se predă şi ce învaţă ei, voi 
arăta lucrul pe scurt”. 2 Şi mai departe: „Când eram la Constan- 
tinopol am alcătuit, ducând-o precum nădăjduiam la bun 
sfârşit, o carte (pe care am închinat-o actualului sultan Ahmed, 
care se desfată foarte mult cu muzica şi e foarte priceput în 
ea), scrisă în limba turcă, supunând în ea indicaţiile teoretice 
ale întregii muzici la anumite reguli şi canoane sigure, iar notele 
le-am redat cu caractere arabe pentru o mai lesnicioasă între- 
buinţare şi practică arătând (după cum sper) mai clar teoria, 
aşa că acum înşişi turcii spun că şi muzica practică şi cea 
teoretică a devenit mult mai uşoară şi mai limpede. Iar la Moscova 
am inventat şi un instrument matematic pe care şi prealuminata 
sa maiestate împărătească a binevoit a-1 vedea şi n-a îngăduit 

să fie hulit (căci el însuşi este foarte sârguitor şi priceput în 
muzica bisericească), în care arătam locurile mecanice şi mate- 
matice şi intervalurile tonurilor naturale, artificiale şi simple, 
compuse, ale semitonurilor şi altele, până la punctul numit de 
obicei indivizibil, cu care instrument pot fi arătate vizibil, fără 
eroare şi fără nici un ajutor al coardei aplicate, ci numai prin 
compas, locurile de la care trebuie să provină tonurile pline şi 
semitonurile eteri 3 Aprecierile la adresa lui Ahmed al IlI-lea şi 
ale lui Petru cel Mare nu numai că sunt făcute de pe poziţia 
maestrului, dar şi din perspectiva unor contacte directe. 
Trebuie amintit că, la numirea sa ca domn al Moldovei, 
prezentându-se în faţa sultanului, Cantemir a cântat o compo- 
ziţie proprie, un semâ-î, iar sultanul apreciind în mod deosebit 
acest lucru - autorul lui era usta, mare maestru al muzicii 
turceşti - i-a dăruit un caftan clasa Fakire, ceea ce echivala cu 
titlul de paşă cu trei tuiuri, când domnii principatelor, ca şi 
ambasadorii creştini la Poartă nu depăşeau rangul de paşă cu 
două tuiuri (coresponzând unui caftan clasa Chilat). Era un 
ascendent la care Cantemir avea să renunţe peste câteva luni 
cu inima uşoară, considerând că pentru Moldova a sosit clipa 
cea mare a eliberării de otomani. In ce-1 priveşte pe Petru I, e de 
presupus că discuţiile nu se refereau doar la muzica biseri- 
cească. Ivan Ilinski, secretarul personal al lui Cantemir, notează 
în jurnalul său personal că împăratul a primit, într-o vizită la 
Cantemir, traducerea din Agapit, executată chiar de Ilinski. 
Discuţia respectivă a avut loc în ajunul pregătirii campaniei 
de la Marea Caspică. In afara autoaprecierilor de mai sus cu 
privire la condiţia sa de muzician, Cantemir a mai lăsat poste- 
rităţii încă una, în care execută un adevărat tur de forţă cu 
privire la istoria muzicii orientale şi locul său propriu în acest 
complex: „Husein - Mecena muzicanţilor orientali. El a avut 
în foarte mare stimă pe Hodgea Musîkâr, orfeul perşilor, şi pe 
şcolarul acestuia, Gulam arabul. Toată Turcia şi Persia se delecta 
în melodiile şi cântecele lor până în timpul lui Mahomed 
sultanul când arta muzicii, uitată mai cu totul, nu numai a 
reînviat, dar încă s-a ridicat la cea mai mare perfecţiune prin 
Osman Effendi, nobil din Constantinopole. Acesta a lăsat după 

sine mai mulţi şcolari artişti atât în muzica vocală cât şi în cea 
instrumentală. Anume în cea vocală a fost renumit unul Chafiss, 
supranumit Kiomur (Cărbune), apoi Buhurdji Ogli, Memish 
Aga, Kiuciuk Muesin şi Despihci Emir; iar în cea instrumentală 
au excelat doi greci, Kiemani Ahmed, un renegat, şi Angeli 
ortodox. (...) apoi un evreu cu numele Celebico; între turci, 
mai renumiţi au fost Dervish Osman şi Kurshungi Ogli, elevul 
său, şi alţi doi cu numele Tastei Ogli Sinik Mehmed şi Bardaci 
Mehmed Celebi; aceşti doi din urmă au avut instructor pe un 
anume Camboso Mehmed Aga şi după aceea împreună cu 
Ralakri Eupragiotul, nobil grec din Constantinopol, i-am instruit 
eu în unele părţi ale muzicii, mai ales teoretice şi într-un metod 
nou inventat de mine pentru a exprima cântecele şi doinele 
prin note, invenţiune necunoscută mai înainte turcilor. Am 
mai avut în afară de aceştia şcolari pe cari i-am învăţat muzica 
teoretică şi practică, pe Davul Ismail Effendi, mare trezorier 
al Imperiului şi pe Latif Celebi, chasinedarul său. Invitat de 
aceştia am compus o carte mică în limba turcească despre arta 
muzicii şi am dedicat-o lui Ahmed III, sultanului acum domnitor. 
Precum am înţeles, amatorii de muzică se servesc până în ziua 
de astăzi de regulile puse de mine în acea cărticică. (...) Şi pe 
temeiul adevărului pot să afirm că muzica turcească încât prin 
ritm şi proporţiunea cuvintelor este cu mult mai perfectă decât 
multe lucruri europene; cu toate acestea trebuie să mărturisesc 
că ea este foarte greu de înţeles; încât, în vasta cetate a 
Constantinopolului (...) abia vei găsi vreo trei ori patru cari să 
cunoască perfect fundamentele acestei arte. Dar cauză că 
muzicienii perfecţi sunt aici atât de rari provine din dificultatea 
de a putea cuprinde toate acele părticele de sonuri ce arabii le 
numesc terkiib, despre cari Hodgea Musîkâr, pe urma lui Ptolemeu, 
zice că sunt infinite şi fără număr. (...); voi trata despre această 
artă într-un op separat după sistema şi opiniunea lumei 
orientale." 4 Sugestia din finalul acestui citat, referitoare probabil 
la aceeaşi lucrare nefinalizată, Despre guvernarea otomană, este 
importantă, deoarece, făcând-o la 1717, autorul anunţă şi 
Sistemul pe care avea să-l publice la 1722. In Sistem el se referă, 
după cum am văzut mai sus, din nou la muzică şi anunţă că va 

trata acest subiect în lucrarea viitoare, alături de arhitectura 
civilă şi navală. Avea de gând deci să acorde artelor un spaţiu 
mai întins. In sfârşit, este interesant în citatul de mai sus, pe 
lângă încadrarea pe care şi-o face In muzica instrumentală 
turcească în calitate de elev şi profesor renumit, şi faptul că el 
compară tot timpul această muzică pe care o practicase cu 
aceea europeană, de care avea deci idee. De altfel fiii săi, mai 
ales fetele, cântau la clavecin. Despre Maria au rămas însemnări 
în acest sens. 8 Acest lucru este cu atât mai important cu cât 
marii muzicieni europeni ai momentului - Bach e cel mai impor- 
tant (1685-1750) - şi-au alcătuit sistemele fără raportare la 
alt tip de muzică decât cea pe care o practicau ei înşişi, deci 
fără o vocaţie sintetică de natură să depăşească graniţa 
europeană a domeniului. Bach şi-a alcătuit sistemul pentru 
un instrument - clavecinul - şi pentru un gen muzical - fuga 6 - 
Dimitrie Cantemir l-a alcătuit pentru tanbur, dar a indicat şi 
felul cum poate fi valorificat în concertul vocal-instrumental. 
De altfel Dervish Osman pe care-1 citează mai sus inventase şi 
el o notaţie pentru muzica vocală, dar Cantemir nu se referă 
explicit la ea, fiind el însuşi compozitor de muzică vocală şi 
instrumentală. In tratatul său, pe lângă notaţia şi sistemul 
valabil pentru tanbur, precizează că, prin comparaţie, un concert 
vocal-instrumental e omofonic-modal (evident, foloseşte 
perifraze care trimit la aceşti termeni). De asemenea, Cantemir 
se referă în tratatul său la ansamblul orchestrei, adică la alte 
tipuri de tanbur (el şi-a scris sistemul pentru un tanbur cu două 
corzi duble şi una simplă) şi la alte instrumente (ney etc). Mai 
târziu, în Istoria Imperiului Otoman, problema instrumentelor 
muzicale va fi reluată pe larg, făcându-se distincţie între cele 
folosite în muzica numită cultă şi cele ce aparţineau muzicii 
militare: Musîkâr a cântat la „Siesdar (instrument muzical 
numit în arăbeşte Zabur, în greceşte Psalterion) (...). 
Instrumentul de muzică numit siesdar seamănă foarte mult 
cu harpa şi aci se şi numeşte siesadar sau ’E^axopbov. Este cel 
mai minunat instrument de muzică şi se crede că însuşi David 
l-a inventat; dar astăzi puţini sunt cari să ştie cânta bine cu 
el.“ 7 Pentru muzica militară se folosea tobulhanaua, care avea 

o compoziţie diferită de la un rang militar la altul. Iată tobul- 
hanaua (de la tobl = tobă) unui vizir: „stă în nouă tobe; nouă 
zurnazeni sau care cântă în zurna, adică fluier; şapte boruxeni 
sau trompetari; patru zillzani, care bat în zii, o specie de discuri 
de aramă cari bătându-le unul de altul dau un sunet clar şi 
acut. ..)“ 8 Cantemir face distincţie din punctul de vedere al 
armoniei între muzica de concert şi cea militară, ale căror 
principii erau diferite. In ce priveşte muzica militară, precizează 
că ea nu era neapărat de victorie, ci de marş. Avea menirea să 
întreţină ritmul armatei aflată în mers. In sfârşit, în spiritul 
aceleiaşi vocaţii sintetice, Cantemir se referă la muzica reli- 
gioasă orientală şi creştină, la muzica populară, făcând cuvenitele 
distincţii şi apropieri. Astfel, în timp ce în Moldova „In colţul 
din dreapta al lăcaşului este corul psalţilor moldoveni, iar în 
cel din stânga al celor greci, care cântă cântările bisericeşti cu 
rândul în amîndouă limbile 1 ' 9 , în Imperiul Otoman musulmanii 
erau aduşi la ascultare în alt chip: „Este un cântăreţ, muezin, 
care din înălţimea turnului geamiei numit Menare invită poporul 
la rugăciuni de cinci ori pe zi. Vinerea este şi un al şaselea 
Ezan, numit Selat, care se cântă două ore înainte de Nemazul 
sau rugăciunea de jumătatea zilei ((...); aşa e şi cu Temgidul, 
care se cântă înainte de rugăciunile de dimineaţă (.. .); 
amândouă sunt doxologie sau cântece întru lauda lui Dumne- 
zeu (.. .)“ 10 . In ambele biserici e vorba de muzică vocală, dar 
caracteristicile ei diferă, aşa cum e clar din citatele de mai sus 
şi cum precizează Cantemir în continuare pe parcursul descri- 
erilor sale, lăsând să se vadă că în ambele cazuri, pe lângă 
substratul popular specific, e vorba şi de influenţe culte diferite: 
cea greacească şi a muzicii modale în cazul muzicii de cult din 
Moldova; cea orientală, mai ales persană şi arabă, în cazul 
muzicii turceşti. Substratul popular atestă în cazul muzicii din 
Moldova originea latină a poporului (oraţia de nuntă) sau chiar 
substratul dacic (căluşarii), iar în cazul celei turceşti substratul 
magic oriental: „Turcii şi persanii, adaptând întreaga muzică 
mişcării cereşti, o împart în şapte glasuri (care corespund celor 
şapte zile ale săptămânii); aceste şapte glasuri (sunete sau 
tonuri) iarăşi le împart în 12 mekdam (case sau lăcaşuri), cores- 

punzând celor 12 luni şi zodiacuri; iar casele acestea le împart 
în 365 de terkîb, adică măsuri, după numărul zilelor anului 
întreg şi din toate acestea adună principalele şobe, adică 
intervale socotite drept cele patru anotimpuri şi drept acelaşi 
număr de elemente din care, după cum transmit vechii 
naturalişti, este alcătuită lumea fizică." 11 Preţuirea pentru 
muzică a lumii orientale o depăşeşte cu mult, la nivel mediu 
vorbind, pe aceea a europenilor. Cantemir precizează că 
absolut toţi copiii, fete sau băieţi, învăţau la şcoală muzica. 
Este interesant de observat că Dimitrie Cantemir, punând în 
pagină caracteristicile de substrat ale muzicii româneşti şi 
turceşti, constată că în timp ce substratul primeia trimitea la 
nemijlocite experienţe de ordin istoric şi social, al celei de-a 
doua trimitea la o încărcătură cărturărească. Moldova era deci 
destinată să aparţină, şi prin aceste date muzicale, Europei, în 
timp ce Imperiul Otoman aparţinea Orientului. Aşa stând 
lucrurile este cu atât mai important de văzut în ce sens a fost 
îndreptat demersul teoretic şi sistematic al lui Cantemir în 
muzica turcească, ce linii considera că trebuie să păstreze şi 
ce înnoiri să producă în această zonă spirituală atât de 
importantă pentru ţinuta culturală a marelui imperiu. 

In sfârşit, socotim că nu este cu totul lipsită de importanţă 
menţionarea din nou a legendei pe care Cantemir o consideră 
începutul absolut al muzicii: „Pe când executa ordinul uciderii 
celor 30 000 de perşi, îi vine rândul şi unui muzician. Acesta a 
cerut să fie dus în faţa sultanului. Nu doresc eu viaţa pentru 
mine ca om, dar ca învăţător al muzicii, ale cărei mistere încă 
nu le-am putut pătrunde pe toate, vă rog să-mi lăsaţi încă 
vreo câtva timp ca să mă pot mai bine perfecţiona în această 
artă divină, care dacă voi ajunge să fiu perfect în ea, n-o voi 
da nici pentru tot imperiul vostru. După aceea a fost îndemnat 
să dea o probă despre ştiinţa sa. (.. .) Impresionat, Murad, 
chiar din consideraţiune către acest muzicant, a dat ordin ca 
acei captivi cari mai erau în viaţă, nu numai să nu fie ucişi, ci 
să se lase cu toţii în libertate. După aceea Murad a luat pre 
lângă sine pe acest muzicant şi ducându-1 la Constantinopol 
l-a ţinut în multă stimă. Şi într-adevăr, acele opere persane de 

muzică, cari păreau a fi îngropate sub ruinele murilor Bagdadului, 
au reînviat prin el în toată Turcia . “ 12 Parabola e foarte veche, 
de origine chineză, cunoscută îndeobşte, aşa cum am mai 
amintit, cu referire la pictor. Din ambele parabole rezultă că 
perşii au răspândit în lumea barbară a Orientului propria lor 
cultură. Pictura şi muzica au supravieţuit în marele imperiu 
ca moştenire persană, dar şi ca o continuare a artei bizantine, 
urmaşă, la rândul ei, a celei greco-latine antice. Astfel, după 
ce menţionează faptul că mai există pe malul mării un palat 
cu splendide picturi murale, rămas de pe vremea romanilor şi 
părăsit de turci din motive religioase (pictura murală era 
interzisă de Coran), Cantemir ţine să aducă în discuţie faptul 
că unul dintre sultani, poreclit Mest (Beţivul) reuşise să-şi 
picteze în întregime pereţii interiori ai palatului cu scene de 
vânătoare, de petrecere şi cotidiene în stil clasic. Această artă 
a antichităţii o preluaseră - zice Cantemir - în chip strălucit, 
conferindu-i o mare originalitate. El face o paralelă între arta 
picturii la perşi şi la turci, remarcând câteva lucruri interesante: 
„Arta picturii - care se numeşte în general Naks, iar zugrăvirea 
icoanelor Tasvir - şi întrebuinţarea ei este interzisă la turci, 
dar la persani vechiul obicei de a picta icoane şi oricare chipuri 
de pereţii caselor, pentru împodobire, n-a putut fi nimicit nici 
de puterea şi tăria Coranului ' 14 De altfel, turcii înşişi cunosc excep- 
ţii în arta portretului: „Cu toate acestea la curtea sultanului şi 
această slujbă îşi are dregătorul ei care este Musewir başi (mai 
marele pictorilor) . El n-are altă sarcină decât să picteze chipul 
sultanului nou urcat pe tron şi să-l pună spre păstrare în 
biblioteca seraiului. Şi astfel biblioteca dinlăuntrul palatului 
are şi acum chipurile tuturor sultanilor, de la Othman, primul 
sultan turc, până la actualul Ahmed, pictate In culori (pe cât 
au putut) naturale, pe care am obţinut să le copiem pe toate 
după originale, cu ajutorul prietenilor, cu multă sârguinţă, dar 
şi cu multă cheltuială (căci greu şi foarte rar se găseşte la turci 
un binefăcător, doar de va fi atras de daruri) . Nu se vede în ele 
nici un fel de artă, însă asemănarea e cu adevărat uimitoare." 14 . 
In legătură cu aceste portrete copiate se ştie că o parte s-au 
tipărit în alb-negru şi nu la dimensiunile reale în ediţia engleză 

a Istoriei Imperiului Otoman din 1734, după manuscrisul dus 
acolo de Antioh Cantemir, odată cu harta Constantinopolului 
şi probabil cu desenele color ale sultanilor. Pictorul seraiului 
era pe vremea lui Cantemir Levni (care executase probabil şi 
copiile dispărute astăzi). Cantemir a fost el însuşi preocupat 
până târziu nu numai de pictură (a practicat desenul şi acuare- 
la), dar şi de problema coloranţilor. La Dimitrovka, menţionează 
Ivan Ilinski în jurnalul său, prinţul descoperise şi voia să 
exploateze pe scară largă un colorant natural din piatră pentru 
culoarea negru (probabil grafit) . In Istoria Imperiului Otoman 
autorul aminteşte la un moment dat despre faptul că tătarii 
din Crimeea erau vestiţi din pricina artei de a scoate din pietre 
culori naturale. Pentru desenele Istoriei ieroglifice Cantemir a 
folosit praf de aur şi de aramă (auriu şi roşu) . Aprecierea pe 
care-o face în citatul de mai sus cu privire la lipsa de artă a 
portretisticii, în ciuda asemănării, se referă fără îndoială la 
faptul că, spre deosebire de pictura greco-latină, legile 
proporţiei corpului, mişcarea, draparea veşmântului erau 
chestiuni care nu-1 preocupau pe pictor. El se orienta, în virtutea 
simbolismului care subzista în arta orientală, mai ales persană, 
după gradul de importanţă, pictând capul mai mare şi mai 
minuţios şi aşezând personajul astfel încât, chiar şi fără legendă, 
privitorul să poată deduce despre cine e vorba. Soliman I de 
pildă e înfăţişat cu celebrul cod de legi, Kânun nâme, în mână. 
în ce priveşte asemănarea, Cantemir era în măsură s-o aprecieze 
după ultimele patru portrete, căci locuise la Constantinopol 
sub ultimii patru sultani şi-i văzuse: Soliman al Il-lea (1687-1691); 
Ahmed al Il-lea (1691-1695); Mustafa al II-lea (1695-1703) şi 
Ahmed al III-lea (1703-1730). 

Ceea ce pierduse în arta portretului, Cantemir recunoaşte 
plasticii otomane în alte domenii, dintre care consideră a fi de 
vârf pe următoarele: arta de a picta flori (pictorul astfel speciali- 
zat se numea nakkas; arta legăturii de carte (care-1 va influenţa 
pe Cantemir, cel mai bun exemplu fiind Istoria ieroglifică ) ; 
arta de a scrie artistic pe pereţii interiori ai moscheilor; arta 
de a săpa arabescuri pe pereţii lor exteriori şi, în sfârşit, ca 
domeniu separat dar aflat în legătură cu acestea, arhitectura 

civilă şi navală. Pe lângă arta cărţii, Cantemir a pictat în stil 
persan flori, în chip de chenar al unor desene, altele beneficiind 
de chenare în stil european, după cum caracteristicile desenului 
în ansamblul său sunt mai curând europene decât orientale. 
In ambele situaţii faptul este explicabil prin existenţa modelelor 
orientale (în prima parte a vieţii) şi apoi occidentale (în ultima 
parte) . 

Dimitrie Cantemir muzicianul. Unicul exemplar manuscris 
al tratatului de muzică scris de Dimitrie Cantemir în limba 
turcă este o copie a originalului, executată în epoca sa şi se 
păstrează la Biblioteca Arel a Institutului de Turcologie din 
Istambul sub titlul Mecum’ asî Kantemiroglu. El este intitulat 
Kităbu ilm’i musikî (Cartea ştiinţei muzicii). In secolul trecut 
au mai circulat încă şi alte copii manuscrise, lucrarea a avut 
foarte mare vogă, una dintre copii fiind semnalată de posesorul 
însuşi, muzicologul Rauf Yekta Bey. Avea titlul Tarifa ilm’i 
musikî ala veţki mahsus (Explicaţia ştiinţei muzicii într-un chip 
mai amănunţit). Traducerea în limba română s-a făcut după 
exemplarul din biblioteca Arel, în 1973, cu titlul Cartea ştiinţei 
muzicii după felul literelor. In afara tratatului cantemirian ea 
cuprinde o anexă cu o selecţie de melodii, unele compuse de 
Cantemir (în transcriere europeană), selecţie a autorului. Din 
sutele de melodii proprii puţine s-au mai păstrat la timp. Unele 
au fost reperate de Rauf Yekta la începutul secolului trecut ca 
melodii intrate în folclor, iar despre altele ştim din culegeri 
franţuzeşti de melodii făcute chiar în epoca lui Cantemir ls (una 
probabil a furnizat-o chiar el în timpul refugiului la Ambasada 
Franţei din perioada 1703-1705) ori din culegerea lui Hampar- 
sum, cel care a dat notaţia modernă a muzicii turceşti şi a folosit 
tratatul şi compoziţiile lui Cantemir drept sursă. 

Tratatul cuprinde o serie de probleme la care ne vom referi 
pe rând, comparând rezolvarea propusă de Cantemir cu aceea 
din muzica orientală mai veche - Musîkâr şi Al Farabi - şi din 
muzica europeană contemporană lui - Bach. Prima şi cea mai 
importantă operaţie este aceea a decodificării terminologice 
prin echivalare cu codul muzical european de astăzi pentru ca 

pătrunderea în structurile cantemiriene să poată fi inteligibilă. 
Unii termeni folosiţi de el au acelaşi sens ca în muzica europeană. 
Astfel, spune măsură, ritm, melodie, structură melodică, ton, 
jumătate de ton, mod, motiv, compoziţie. Alţi termeni au o 
formă identică cu cei europeni, dar alte accepţii. Cantemir numeşte 
armonie lanţul tonurilor care, venind unul după celelalt, alcă- 
tuiesc armonia asemănătoare cu a corpurilor cereşti 11 . In muzica 
europeană armonia defineşte secţiunea pe verticală a muzicii, 
rezultată din convergenţa sunetelor către un centru tonal. Ea 
se caracterizează prin tonalitate, polifonie şi contrapunct. In 
perioada lui Cantemir muzica europeană se afla într-o perioadă 
de început a procedeelor armonice şi ale tonalităţii diatonice 
(la Bach mai supravieţuiesc influenţe modale). O serie de 
termeni cantemirieni au accepţie echivalentă cu unii termeni 
europeni, deşi sunt folosite alte cuvinte. Astfel el spune repaus 
sau oprire pentru pauză; voce pentru înălţimea sunetului; 
glasul tonurilor pentru tonalitatea dominantă (implicit nota 
care-o redă); înrudire pentru consonanţă; potrivnica nepotri- 
vire pentru disonanţă; taksim pentru tehnica armonizării modurilor, 
practic pentru legile armoniei. 

Prima în ordinea urgenţei şi cea mai importantă problemă 
pe care a rezolvat-o Cantemir a fost aceea a notaţiei muzicale. 
Până la el muzica turcească n-a avut notaţie proprie, lucrând 
cu notaţia arabă a lui Al Farabi, sau alte notaţii arabe (Cantemir 
îl citează pe Gulam). Un contemporan al său, pe care de 
asemenea îl citează (Devish Osman) inventase un sistem de 
notaţie valabil numai pentru muzica vocală, sistem despre care 
probabil nu ştia, deoarece nu-1 pomeneşte. Prin sistemul său 
Cantemir a intrat în istoria muzicii turceşti ca întemeietor al 
notaţiei şi părinte al muzicii culte, fiind citat ca atare şi astăzi, 
sub numele Kantemiroglu (fiul lui Cantemir) . El a folosit valoa- 
rea cifrică a literelor alfabetului, valoare la origine magică, după 
cum am arătat. De asemenea sugestionat de faptul că muzica 
însăşi era pentru orientali un teritoriu magic, de legătură a 
omului cu cosmosul, literele alfabetului arab i se vor fi părut 
de două ori potrivite pentru a indica sunetele muzicale. Spre 
deosebire de valoarea cifrică, literele nu se repetă în cazul 

notaţiei muzicale cantemiriene atunci când se repetă, cu 
modificări, un anumit sunet. El e considerat alt sunet şi l-a 

redat prin altă literă. Dacă, de pildă, cifra 2 se scria în arabă 

atunci 20 se scrie iar 200 . In sistemul de notaţie muzicală, 

însă re este notat cu — , iar re de sus cu — . Cantemir a folosit 
33 de semne pentru a indica sunetele care în notaţia europeană 
actuală se cuprind în două octave cromatice, după cum 
urmează: la p. 271. Prin urmare Cantemir înşiră tonurile şi 
semitonurile fără indicarea duratelor şi a pauzelor. Mai târziu, 
în Rusia, inventând instrumentul de indicare a locului de unde, 
vizual, din compas, după calcul matematic, apar toate aceste 
sunete, se va fi gândit la indicarea deosebirii dintre tonuri şi 
semitonuri. In tabelul ce mai jos tonurile se află în poziţiile 1, 
2, 4, 6, 8, 10, 12, 15, 18, 20, 22, 24, 26, 28, 31, 33 şi semi- 
tonurile în celelalte poziţii. Intervalele nu sunt indicate în nici 
un fel, deşi în cuprinsul tratatului e pomenită de pildă cvarta. 
Nu deosebeşte comma (diez de o comă mai sus ; bemol de o 
comă mai jos come mai jos ) şi apotonul (diez de cinci 
come mai sus ; bemol de cinci come mai jos ) . Cantemir nu 
sesizează nici distincţia major/minor, care va constitui axul 
gândirii lui J. S. Bach. Acesta din urmă, procedând la reducţia 
echivalenţelor, face ca din cele 15 posibilităţi teoretice ale 
gamei majore sau minore să rămână 12. Clavecinul bine 
temperat cuprinde toate cele 24 de tonalităţi majore şi minore 
ale unei singure game, ca şi toate posibilităţile măsurii bazate 

pe 4/4. A redat tonul prin şi semitonul prin . A notat 

măsura cu cifre arabe la cheie. Nici una din formele de notare 
n-a fost invenţia sa. Ceea ce a făcut, lucrând cu un sistem de 
notaţie preexistent, a fost să epuizeze posibilităţile de expresie 
ale instrumentului pentru nişte condiţii date. Cantemir s-a 
gândit la acelaşi lucru, dar mai înainte a propus sistemul de 
lucru, adică notaţia. Apoi a urmat o cale uşor diferită, ca rezul- 
tat al tipului diferit de muzică şi de instrument. Bogăţia mai 
mare a gamei cantemiriene exprimă în fond, în acest punct, 
un minus de sistematizare. Chiar folosirea a două game în loc 
de una, în linia tradiţiei orientale, exprimă acelaşi lucru. Practic, 
teoria tonalităţii este în sistemul cantemirian mult mai puţin 

pusă la punct decât altele, să spunem a modurilor şi ritmului. 
Totuşi Cantemir indică în sistemul său de notaţie măsura. El 
foloseşte cifrele arabe de la 1 la 8 alăturate semnului notelor. 
Conform teoriei cantemiriene a măsurii există trei tipuri de 
măsuri: mare, mică şi foarte mică. Ele sunt valabile atât pentru 
„măsura statornică" - prin asta se desemnează octava naturală - 
cât şi pentru „măsura schimbătoare" - octava în care sunetele 
se pot fragmenta după multiplu de 2 sau 3. Pentru variaţia 
măsurii mari foloseşte cifrele de la 1 la 4, pentru cea mică de 
la 1 la 8, iar pentru cea foarte mică din nou de la 1 la 4, numai 
că cifra fiind aşezată între două semne indicând acelaşi sunet, 
simbolizează reducerea la jumătate a valorii sale. Prin urmare 
8 indică nota întreagă, 7 nu se foloseşte, 6 înseamnă doime cu 
punct, 5 nu se foloseşte; 4 - doimea: 3 - pătrimea cu punct; 2 - 
pătrimea; 1 - optimea. De pildă, 525 înseamnă două optimi 
din mi în măsura foarte mică, în timp ce 5 înseamnă o pătrime 
din mi pentru măsura mare. Faptul că cifrele 5 şi 7, fără soţ, 
nu se pot folosi, vădeşte posibilităţi de fragmentare sonoră ca 
şi în muzica europeană, unde sistemul de fragmentare este de 
asemenea multiplu de doi sau trei. Ca şi europenii, Cantemir 
utilizează pentru măsură valori sonore de la notă întreagă la 
şaisprezecime. 

Spre deosebire de Bach, care folosea, cum am arătat, cele 
24 de posibilităţi majore şi minore ale unei octave şi, epuizând 
posibilităţile măsurii, ajungea la 48 de modalităţi de exprimare 
muzicală, Cantemir, lucrând cu două octave cromatice, folosind 
cele 16 tonuri şi 16 semitonuri pe care le cuprind, plus tonul 
de acordaj al instrumentului, ca şi variaţia măsurii, obţine 49 
de moduri pentru tanburul său, ale cărui corzi (două duble şi 
una simplă) le considera asemănătoare cu vocea umană (de 
unde şi concertul vocal-instrumental la care-şi extinde 
consideraţiile). Iată cum apreciază el însuşi sistemul său faţă 
de muzica orientală, grecească şi europeană: „Grecii de 
asemenea au scris muzica cu litere, însă ei nu au cunoscut 
măsura şi ritmul, de aceea muzica este chioară şi şchioapă. 
Europenii şi ruşii au luat de la greci şi cântă după note, însă ei 
nu au cunoscut alte ritmuri în afară de semâ’î şi sojyan, de 

aceea ei nu pot cânta în măsură peşrevurile şi bestelele care 
sunt compuse în alte ritmuri; aşadar şi la ei muzica este 
imperfectă. Din această pricină ne-am dat multă osteneală a 
aduce spre îndreptare greşelile (...)“ 16 . Prin urmare ceea ce 
ambiţiona să obţină Cantemir era un sistem perfect, care să 
îmbine virtuţile celui oriental bazat pe cel grecesc, cu ale celui 
european. Semnele pe care le-a folosit pentru notaţia sa au 
atât valoare de exprimare a notei europene, cât şi a măsurii 
(cu ajutorul celor opt cifre arabe) şi a ritmului, această din 
urmă teorie fiind foarte atent tratată de Cantemir. Punctul de 
plecare al sistemului cantemirian este cel utilizat de Al Farabi, 
care nota sunetele naturale din două octave: (vezi tabelul de 
mai jos). 

J. S. Bach a plecat tot de la modurile greceşti, dar aşa cum 
deveniseră ele în Evul Mediu european, prin adăugarea celor 
bizantine. Iată modurile care stau la baza sistemului lui Bach 

(în paranteză indicăm tonica după notaţia europeană, cu 
alfabet latin (A ş la), majuscule pentru major, minuscule pentru 
minor sau minuscule cu apostrof pentru alte octave decât ale 
sunetelor naturale): eolian (A - a), devenit la Bach A; hipe- 
reolian (locrian - B-b), devenit la Bach B; hiperfrigian (F-f), 
devenit la Bach tot B; ionic (C-c), devenit la Bach C; hipoionic 
(G-g), devenit la Bach tot C. Celelalte provin din modurile 
diatonice greceşti: frigian (D), doric (E), hipolidian (F), 
hipofrigian (G). Dar, în timp ce Bach a preluat din modurile 
greceşti şi sugestia contrapunctului liniar, ceea ce i-a permis 
să rotunjească, după principii absolut logice, sistemul polifonic, 
Cantemir cedează sugestiilor omofonice orientale, definind 
astfel dominantele modurilor: „vocea specială se naşte din 
vocea totală, aşa cum ordinea universală ia fiinţă din mişcările 
felurite ale corpurilor cereşti; astfel melodia se produce din 
desfăşurarea în fel şi chipuri a vocii speciale, adică se rupe din 
vocea totală în bucăţi, bucăţi, ca nişte puncte provenite din 
vocea totală şi le împărţim sunetelor după cerinţe (...) potrivind 
numărul ritmului după măsura timpului şi cântăm după 
regulile compoziţiei" 17 . Aici Cantemir dezvoltă partea cea mai 
interesantă a sistemului său, precizând legile armoniei pentru 
muzica orientală. El defineşte astfel consonanţa: „înrudirea 
este atunci când se amestecă tonurile, modurile şi structurile 
şi nu se arată între ele împotrivire şi ostilitate ." 18 Consonante 
sunt, de pildă, sunete aflate la interval de octavă, cvartă, cvintă, 
terţă, ca şi toate tonurile perfecte. Disonanţa, numită de el 
aşa cum am arătat şi mai sus „potrivnica nepotrivire", este 
„atunci când nu se amestecă tonurile cu structurile şi modurile." 
Cantemir exclude posibilitatea ca disonanţa să aibă valoare 
muzicală. Armonia este pentru Cantemir asemănătoare 
decalogului din teologie: „Taksimul din ştiinţa muzicii a fost 
comparat cu prefaţa teologiei; de aceea este îngăduit 
muzicienilor care sunt în putere să cânte într-un mod toate 
modurile, însă cu condiţia ca, intrând sau ieşind dintr-un mod 
într-altul, să nu arate nici un fel de nepotrivire şi să aducă 
tonurile şi modurile care sunt ostile prin calea perfectei armonii 
şi după regulile muzicii". In continuare Cantemir se ocupă de 

regulile transpoziţiei modurilor în linia orientală moştenită 
de la Musîkâr. Această concisă teorie a armoniei este bazată, 
ca şi la Bach, pe aspectul linear al modurilor greceşti. Dar 
ideea de contrapunct îi e necunoscută. Vorbind, de pildă, 
despre cele patru părţi ale peşrevului (gen instrumental), 
precizează că „nu este deosebire între taksimul cântăreţilor şi 
taksimul muzicanţilor 1 '. Era deci vorba de omofonie. Cantemir 
a lucrat numai în zona muzicii cromatice cu bază tonală, în 
timp ce Bach şi toată muzica barocă au folosit contrapunctul 
linear, dominant în epoca polifoniei secolelor al XVII-lea şi al 
XVIII-lea european. Abia astăzi o parte a muzicienilor 
redescoperă valenţele neexplorate ale muzicii cromatice. 
Hindemith, de pildă, a postulat o teorie a armoniei şi tonalităţii 
bazată pe scala celor 12 semitonuri, fiecare notă fiind 
relaţionată în grade diferite cu o singură generatoare de ton 19 . 
Ori Cantemir îşi bazase şi el fiecare mod tot pe o singură 
generatoare de ton, prelucrând sistemul lui Al Farabi, influenţat 
de modurile pitagoreice, aşa cum se vede în tabelul de mai 
sus. La rândul său, Al Farabi n-a făcut decât să ofere o notaţie 
sistemului lui Musîkâr, întemeietorul sistematismului muzical. 
Musîkâr considera că există 12 moduri (după numărul zodiilor), 
le adăuga 7 glasuri (tonuri)) după numărul planetelor şi încă 
4 secţiuni ale măsurii, după numărul anotimpurilor anului. 
Acestea alcătuiau 23 de modalităţi de exprimare muzicală, 
fără a socoti infinitele lor posibilităţi combinatorii („căci infinită 
e compoziţia părţilor", ne spune Cantemir în „Sistemul religiei... 
bazat pe teoria lui Ptolemeu). Lor le adăuga Musîkâr 24 de 
structuri melodice, după numărul celor 24 de ore ale zilei, obţinând 
în final 47 de moduri. In comparaţie cu cele 48 ale lui Bach şi 
cele 49 ale lui Cantemir, fiecare folosind alte principii, variaţia 
nu este totuşi prea mare. Iată criteriile lui Cantemir de 
structurare a modurilor (deci teoria modurilor): moduri ale 
tonurilor grave ale sunetelor perfecte (sunt 7): irak, rast, 
dtigiah, segiah, cargiah (tonul de acordaj al tanburului, el dă 
al 49-lea mod), nevâ, htiseynî; moduri ale tonurilor din octava 
acută (sunt 3): eve, gerdaniye, mukhayyer; moduri ale 
jumătăţilor de ton care merg de la acut la grav (sunt 5) : senhaz, 

hisar, ‘uzzal, biiselik, zengiile: moduri ale jumătăţilor de ton 
care merg de la grav la acut (sunt 4): kiirdi, sabâ, bâyatî, 
‘adjem; moduri închipuite („un mod care intră în înfăţişarea 
altui mod (...); nu se deosebesc prin voce, ci din instrument"; 
(sunt 2): bestenigian, efkend; moduri compuse (sunt 5): 
siinbule, mâhur, penSgiah, nikriz, nişabur; moduri cunoscute 
cu numele, dar necunoscute aievea („are nume, dar nu are 
ton anumit, aşa că se deosebeşte numai în mişcarea vocii. 
Glasul neavând un loc anumit, al lui, sau un motiv, trece asupra 
altui mod.“ Prin urmare acestor moduri Cantemir nu le distinge 
o dominantă, cu locul ei anume) 20 . E de fapt vorba de un singur 
astfel de mod: rehavî. In afara lor, consideră că există 22 de 
structuri uzitate cu numele de mod (nu se mai conduce după 
criterii magice, ci după posibilităţile instrumentului său. Musîkâr 
şi Al Farabi lucraseră cu ud-ul arab, care avea mai puţine 
coarde) : isfahan, buziirk, hidjaz, gevest, selmek, maye, ‘adjem- 
asîrânî, biiselik asîrânâ, hiizzam, nihavend, niihuft, khorasani, 
hiiseynî, hizzi, biiselik, rahatelewah, ruy ‘irak, mekhalif ‘irak, 
sultani ‘irak, baba tahir, ‘arzbar, kiieek, muberka, kargear. 
Dispunerea modurilor se face după tonalitatea dominantă 
(„axul cercului", zice Cantemir, ca în teoria tonalităţii din muzica 
europeană) . Nu sunt practic analizate unele moduri compuse 
şi majoritatea structurilor, posibile teoretic, dar neuzitate (aşa 
cum unele tonalităţi indicate de Bach nu mai fuseseră folosite 
niciodată - se pildă, A bemol major, B minor, C diez major, F 
diez major). Cantemir adaugă scării sistematiste a lui Musîkâr 
pe re de sus cu bemol patru comme mai jos, mi de sus cu 
bemol patru comme mai jos şi re acut cu bemol patru comme 
mai jos. Aceste prezenţe sunt dictate de necesităţile instru- 
mentului, dar şi de înşiruirea logică a sunetelor. Cele 33 de 
semne ale notaţiei cantemiriene indică dominantele (şi nu 
tonicele) a 33 dintre moduri (primul tabel a indicat numele 
lor, care coincide cu al modurilor. 

O acoladă necesară în acest punct se referă la faptul că Gr. 
Tocilescu, investigând arhivele cantemiriene din Rusia a găsit 
o foaie pe care era notată transcrierea europeană a modurilor 
cantemiriene după dominantă. Probabil ea nu aparţinea lui 

Cantemir. Oricum, a făcut-o cineva din anturajul său deoarece 
în această transcriere figurează şi modurile adăugate de 
Cantemir scării sistematiste, cum ar fi, de pildă, uzzal. Dar, fie 
transcrierea e făcută pentru alt instrument, fie e făcută 
mecanic, fără cunoaşterea valorilor exacte folosite de Cantemir. 
Cel mai probabil e să fi fost făcută de Antioh, care se referă, 
într-o scrisoare către Voltaire 21 , la faptul că posedă o culegere 
de melodii scrise de tatăl lui într-o notaţie asemănătoare cu 
cea grecească, dar pe care el n-a reuşit s-o descifreze. Iată 
conţinutul acelei foi aşa cum a reprodus-o Tocilescu. 

Nu comentăm această încercare de transpunere, cititorul 
poate confrunta singur cele două tabele, deoarece distanţele 
sunt suficient de mari, începând chiar cu redarea greşită a 
primei note a octavei - pentru ca autorul să fie exclus din 
această întreprindere. 

In Sistemul religiei muhammedane, la mai bine de un 
deceniu de la scrierea tratatului, Cantemir se referă în aceşti 
termeni la teoria măsurii (usul): „In ce priveşte măsura, muzica 
orientală o depăşeşte cu mult pe cea apuseană. Căci are 24 de 
feluri sau genuri de măsuri (...) cu care măsoară mersul sau 
oprirea timpului." 22 Cantemir nu cunoştea prea bine posibi- 
lităţile muzicii europene, ele încă nici nu fuseseră investigate 
în profunzime, dar azi e cert că putea folosi măsuri la fel de fine. 
In Clavecinul bine temperat (Partea I, Preludiu şi fugă nr. 15 în 
G major), care a fost scris, ce-i drept, la mai bine de două decenii 
după sistemul lui Cantemir, se foloseşte măsura 24/16. 

Teoria cantemiriană a modurilor nu poate fi bine înţeleasă 
decât în strânsă legătură cu aceea a ritmului, pe care autorul 
îl consideră, alături de măsură, cheia de boltă a muzicii 
orientale. El consemnează patru tipuri de bătăi ale ritmului, 
pe care le notează astfel: O - diim (tare) ; D - tek (slab) ; (T- teke 
(jumătate tare);fl D- teke-teke (jumătate tare, dar ornamentat) . 
Sunt puse în pagină 27 de ritmuri cu precizarea bătăilor şi 
timpilor fiecărei bătăi (adică al numărului de picioare din 
metrica poeziei greceşti antice, preluată de muzica modală 
grecească). Este de remarcat, în privinţa teoriei ritmului, 
preocuparea mai accentuat logică a lui Cantemir (el trebuie 
că şi-a scris tratatul în timp, şi nu dintr-o dată), deoarece a 
îmbunătăţit teoria tradiţională persană a ritmului, care 
cuprindea 24 de ritmuri, cu încă 3: hezdej (14 bătăi, 22 timpi), 
khorezan (6 bătăi, 14 timpi) şi yek-darb (pe care nu-1 putem 
deduce, deoarece manuscrisul tratatului are pagini lipsă şi 
conţine doar analiza a 16 ritmuri, făcută după acest model - 
ritmul dtiyek: . 

Cantemir consideră că dintre toate ritmurile orientale 
muzica europeană foloseşte, am mai amintit acest lucru, doar 
sofyan şi semâ’t. Poate nu întâmplător compoziţia sa dedicată 
lui Ahmed al IlI-lea atunci când a fost numit domn al Moldovei 
era un semâ’î. Iată ritmurile analizate de Cantemir cu preci- 
zarea bătăilor şi timpilor: sofyan- 2 bătăi, 4 timpi semă’î - 5 
bătăi, 6 timpi; semâ’î-ilenk - 5 bătăi, 6 timpi; diiyek - 5 bătăi, 
8 timpi; evfer - 5 bătăi, 9 timpi; fekhte - 5 bătăi, 10 timpi; 

frenkein (trebuie să fie o transcriere deficitară - Cantemir însuşi 
spune că limba turcă nu admitea grup consonantic la iniţială) - 
5 bătăi, 12 timpi; mim-cLevri: 6 bătăi, 9 timpi; devr’i revan: 6 bătăi, 
14 timpi; khorezan : 6 bătăi, 14 timpi; devr’ikebîr: 10 bătăi, 14 
timpi; fer’muhammes: 10 bătăi, 16 timpi; evsat: 10 bătăi, 26 
timpi; berefsan: 12 bătăi, 16 timpi: hezedj: 15 bătăi, 22 timpi; 
darb-i fetih: 54 bătăi, 88 timpi. Cantemir mai analizează şi 
două timpuri compuse: zadjir, format din cinci ritmuri ( diiyek , 
fakhte, cinbei; devr-i kebîr, berefsan ) şi derbeyn (din turki darb 
şi ev/er). Pe baza analizei individuale a ritmurilor Cantemir 
alcătuieşte un tabel sintetic metrico-ritmic valabil pentru toate 
situaţiile muzicii turceşti, indicând timpii pentru măsura 
statornică (mare, mică şi foarte mică). In tabel apar ritmurile 
pe care, prin absenţa paginilor, analiza nu le-a cuprins, dar 
lipsesc sofyan şi semâ’î (cu varianta semâ’î-i lenk), fără îndoială 
din pricina că pentru orientali erau foarte simple, iar pentru 
europeni cunoscute. Lipsesc de asemenea şi două din ritmurile 
adăugate de Cantemir sistemului tradiţional, anume khorezan 
şi yek-darb, fără îndoială pentru că le considera foarte rare. 
Cantemir însuşi a compus, experimental, în ritmul yek-darb, 
aşa cum se vede în culegerea de melodii de la sfârşitul tratatului, 
culegerea aparţinând a diverşi autori (doar 14 melodii sunt 
ale sale) şi pe baza căreia şi-a formulat teoria. Este posibil 
chiar ca această culegere să fi dus-o cu sine în Rusia, şi nu una 
a tuturor compoziţiilor proprii. Supoziţia se bazează pe afir- 
maţia lui Cantemir făcută cu diverse prilejuri, că are de gând 

să reia problema muzicii orientale, ca şi pe afirmaţia fiului 
său Antioh că deţine melodii în notaţia tatălui său. Ori în acest 
scop respectiva culegere alcătuia un punct de referinţă necesar, 
în sfârşit, în tabelul ritmurilor nu figurează cele compuse. Ceea 
ce rezultă însă cu claritate este logica internă, matematică a 
dispunerii timpilor: 


_ . „ măsură 

numele ritmului măsura mare măsură mica r ■ - 


darb-i fetih 88 

havi 32 

sakil 48 

cinber 24 

remel 28 

harîf 16 

nam-sakil 24 

muhammes 16 

fer’ muhammes 16 

berefsan 16 

devr-i kebîr 14 

nim-devri 9 

evsat 

devr-i revan 7 

fakhte 10 

durek 8 

fenkcin 16 

evfer 9 

semâ’î-i rakks 
semâ’î-i harbî 
hezedj 22 


176 

352 

64 

128 

96 

192 

48 

96 

56 

112 

32 

64 

48 

94 

32 

64 

32 

64 

32 

64 

28 

56 

18 

36 

36 

72 

14 

28 

20 

40 

16 

32 

32 

64 

20 

40 

10 

20 

12 

24 

44 

88 


Tabelul exprimă totalitatea posibilităţilor ritmului după 
valoarea magică a cifrelor, ca şi după posibilităţile bătăii 
(măsurii europene), care urma matricea greco-bizantină, unde 
existau picioare bisilabice (troheu, iamb, spondeu, piric), 
trisilabice (dactil, anapest, amfibrah, bahic, antibahic, eretic, 
tribrahic, molos) şi compuse (tetrasilabice, pentasilabice) 23 . 

Vocaţia lui sintetică în teoria muzicii a mers aşadar în direcţia 
asamblării logice, plauzibile a teoriilor cunoscute şi nu a 
inovării pe baza unor noi principii. Fiecare parte a teoriei are 
valoare în sine, ca în toată muzica orientală, şi nu prin situarea 
ei în context, ca în cea europeană. Cantemir recunoaşte totuşi 
că nu se poate cânta după „regulile compoziţiei" decât folosind 
împreună regulile care rezultă din teoria ritmului, măsurii, 
modurilor etc. Aşa, de pildă, spune: „Potrivind numărul 
ritmului după măsura timpului" 24 , deci numai indicând 
valoarea notei pe unitatea de timp în ritmul respectiv se poate 
cânta după regulile compoziţiei. 

Aceste reguli ale compoziţiei sunt asemănate de Cantemir 
cu acelea ale compunerii cuvintelor unei limbi din literele 
alfabetului şi ale familiilor de limbi dintr-o limbă de bază: 
„Aşa cum limbile tuturor popoarelor s-au format din cele 
douăzeci şi patru de litere şi din acele silabe s-au alcătuit 
vocabularele limbilor, şi din vocabularele compuse s-au născut 
limbile tuturor popoarelor, ebraic şi arab şi grec şi latin şi italian 
şi slav şi celelalte, tot astfel din cele treizeci şi trei de sunete se 
nasc structurile melodice însemnate şi nemărginite, ca limbile 
tuturor popoarelor care cuprind orice se vorbeşte şi fiecare 
popor are vorbirea după limba proprie ." 25 Acesta este punctul 
cel mai original al tratatului cantemirian, partea sa de 
contribuţie personală la teoria muzicii. Nimeni în muzica 
orientală sau occidentală n-a lucrat în virtutea acestui principiu 
de situare în paralel a două tipuri de limbaj uman: vorbirea şi 
muzica. Recunoscând astfel nu numai calitatea de limbaj a 
muzicii, dar şi posibilitatea unei structuri perfecte şi maleabile, 
care să poată cuprinde orice nuanţă, Cantemir o raportează la 
o posibilă unitate originară, aşa cum făcuse şi cu limbile 
popoarelor raportându-le la modelul unic de dinainte de turnul 
Babei. Ideea acestei armonii, care are drept substrat conştiinţa 
unităţii originare a lumii şi limbajelor sale, ar trebui să aibă ca 
efect, după Cantemir, câştigul şi în muzică a ceea ce se pierduse: 
posibilitatea tuturor oamenilor de a se înţelege între ei. Un 
astfel de sistem a vrut el să alcătuiască. De aceea invocă teoriile 
muzicale orientale, greceşti şi europene deopotrivă. Alfabetul 

muzical, adică fonetica muzicii cuprindea în fond tot atâtea 
litere cât alfabetul slavon adaptat limbii române, îl considera 
deci capabil să cuprindă tipuri diferite de sensibilitate. Vorbind 
despre limbile popoarelor care s-au născut din una singură şi 
dintr-un alfabet iniţial, Cantemir nu le situează foarte exact 
pe familii lingvistice, ceea ce totuşi ştia, cum se vede din alte 
lucrări. Este semnul că valoarea acestui exemplu a fost doar 
aceea de a ilustra posibilităţile unei structuri alfabetice de a 
cuprinde părţile întregului, indiferent de apartenenţa lor. O 
astfel de paralelă făcută de autor este importantă deoarece 
indică o anvergură a gândirii umaniste fără îndoială superioară 
aceleia a lui Bach, care era în mai mare măsură tehnician. Ea 
indică, de asemenea, un mod de structurare a gândirii care va 
fi propriu tuturor domeniilor sale de cercetare, pretutindeni 
fiind vizibilă, într-un veritabil spirit rinascentist, vocaţia de a 
cuprinde întregul. In muzică, la fel ca în celelalte ştiinţe (pentru 
el muzica era, după sistemul antic şi bizantin de învăţământ, 
o ştiinţă, mai ales întrucât se raporta şi la matematică). Dimitrie 
Cantemir judeca întregul şi părţile care-1 alcătuiau. Stabilea 
raportul părţilor între ele şi faţă de întreg. Dacă în sistemul 
muzical acest lucru n-a fost împins până la ultimele consecinţe 
logice, de vină era marea complexitate a materiei, ceea ce autorul 
recunoaşte. Imaginea lui despre întreg a fost parţial întunecată 
şi de sistemele prestabilite care l-au condiţionat. Dincolo de 
ceea ce numeam „fonetica" muzicală, Cantemir îşi structurează 
tratatul după ideea generală a unei gramatici, vorbind despre 
morfologia şi sintaxa muzicii: „este necesar să descriem expli- 
carea muzicii după nume şi genuri, apoi, arătând explicarea 
tonului, a glasului, a motivului, a structurii şi a modului, să facem 
analiza modurilor şi să deosebim structurile melodice." 26 Prin 
urmare fonetica muzicală cuprindea alfabetul, adică sistemul 
de notaţie, morfologia cuprindea analiza modurilor şi struc- 
turilor gramaticale ale muzicii, iar sintaxa legile armoniei, ritmului 
şi compoziţiei. Sinteza muzicală pe care reuşeşte s-o execute 
pe baza acestui principiu în fond străin esenţei muzicii, este 
remarcabilă. O chestiune de mare fineţe ca aceea a transpoziţiei 
modurilor, de pildă, despre care am mai pomenit, evaluează 

exact ambitusul modurilor, lucru de care Bach, nefiind un 
teoretician, nici nu s-a ocupat. Iată, de pildă, ambitusul modului 
rast: „întinderea lui rast este: iese din tonul său, cu tonurile 
perfecte, până la hiiseynî; de aici se întoarce din nou pe acel 
drum, coboară până la tonul yegiah, apoi, suind din nou, face 
oprire şi repaus în tonul propriu. “ 27 . Iată-1 figurat: 



în privinţa sintaxei muzicale, adică în principal a compo- 
ziţiei, Cantemir are în minte modelul peşrevului. De altfel 
culegerea finală este alcătuită în principal din peşrevuri. Acesta 
este miezul suitei instrumentale de concert. Autorul face 
distincţie între concertul persan şi cel turcesc: „Dacă peşrevul 
este compoziţia cântăreţilor turci, fiind creat în acest ritm, 
peşrevul are patru părţi, mărindu-se cu o parte care se numeşte 
zeyl; dacă este compoziţia cântăreţilor persani, având trei părţi 
şi fiind fără zeyl, se cântă perioada de trei ori (...) în compoziţia 
turcească perioada se repetă de opt ori, iar în compoziţia 
persană de şase ori.“ 28 De obicei modul primei părţi a peşre- 
vului îi dă numele. Părţile a doua şi a treia se cântă în registru 
modulat acut, iar partea finală în registru grav. Peşrevul persan 
poate avea fie un refren diferit de cele trei părţi, fie chiar prima 
parte se constituie ca refren al celorlalte. Peşrevul de tip turcesc 
poate avea şi o coda pe lângă cele patru părţi, după modelele: 
AB, CD, DB, EB sau AB, CD, DB, EB, FB (coda). Este evident 
substratul magic care prilejuise adăugarea celei de-a patra părţi 
la peşrevul sunnit faţă de cel şiit: cifra 4 exprima în concepţia 

otomană perfecţiunea. De aceea şi intervalul de cvartă era 
considerat perfect. Cantemir a compus şi peşrevuri în stil 
persan, ritmurile sale preferate fiind darb-ifetih (inventat de 
el), sakil, muhammes, berefsan, devr-i kebîr, diiyek. In afară de 
peşrevuri a compus şi semâ-î-uri (nume al unei părţi din suita 
de concert, nu numai al unui ritm). Deşi tratatul este alcătuit 
după posibilităţile tanburului şi având ca model mai ales 
peşrevul, Cantemir ţine să facă, în cuprinsul tratatului, trimi- 
terile la întregul „gramaticii 11 compoziţiei. El se referă la posi- 
bilităţile instrumentului kemanee (tot un instrument cu coarde) 
şi enumeră genurile muzicale obişnuite într-un concert: „Sunt 
cinci genuri ale suitei vocale: taksim, beste, nakis”, kiar, semâ-î” 29 . 
(Aici taksim înseamnă preludiu, dar indică în fond principiile 
armoniei după care se ghidează întreaga suită.) Şi ţine să preci- 
zeze: „Nu este deosebire între taksimul cântăreţilor şi taksimul 
muzicanţilor" 30 . Am mai amintit despre faptul că muzica 
orientală era omofonică. Detaliem consideraţiile cantemiriene 
asupra părţilor concertului vocal, deoarece el însuşi a compus 
muzică vocal-instrumentală, după cum atestă câteva melodii 
care s-au păstrat şi ale căror cuvinte le vom reproduce mai 
jos. Beste avea patru părţi, ca şi peşrevul din suita instrumen- 
tală, fiecare parte fiind alcătuită dintr-un ghazel (două distihuri, 
al doilea repetabil la refren) . Kiar-ul avea trei părţi alcătuite 
prima dintr-un ghazel cu refren silabic, a doua din trei distihuri 
fără refren, a treia din trei distihuri cu un refren pe post de 
coda. Nakis era o formă combinată între beste şi kiar, cuprinzând 
partea a doua a kiarşului, prima parte a besteşi, apoi partea 
iniţială a kiarşului. Ceea ce dicta asemănarea cu beste sau 
kiarşului erau modul şi ritmul. Suita vocală sfârşea cu semâ-î, 
care avea fie formă de beste, fie de kiar. Ceea ce s-a păstrat din 
textele cantemiriene a fost semnalat de T. T. Burada (se cânta 
încă în Turcia la începutul secolului XX) după Rauf Yekta 31 : 
„Dacă ochii tăi ar putea vorbi, ar fi mai expresivi decât limba,/ 
O, luna mea! privirile tale sunt interpreţii ochilor tăi,/ Sprân- 
cenele tale înseamnă câteodată îndurarea, / O, luna mea! ochii 
tăi omoară fără milă adoratorii tăi“. Burada reproduce şi un 
alt text cunoscut tot după Rauf Yekta: „Aceea care-mi atrage 

inima e veselă, elegantă şi ingenioasă, / Chiparosul meu! 
Cocheta mea! Vină iubita mea, vină secretul inimii mele! Cu 
ochii săi ea îşi poate exprima secretele inimii sale, /Fără scris 
şi fără vreun cuvânt" 32 . In ambele cazuri e vorba de traducerea 
după franceză a unui text turcesc. Marja de eroare trebuie să 
fie destul de mare, dar în ambele texte se observă o înclinaţie 
pentru aspectul psihologic ale sentimentului. Privirea e cea 
care vorbeşte cel mai mult. Trebuie să fi fost vorba, inevitabil 
şi de o artă a compoziţiei textului propriu-zis, pentru că, de 
pildă, referindu-se la traducerea făcută de Gentius după Saadi, 
Cantemir vorbea tocmai despre marea pierdere în registrul 
fineţii şi farmecului. Suita instrumentală, la care se referă de 
asemenea Cantemir în tratatul său, cuprindea doar trei părţi: 
taksimul, peşrevul şi semâ-î-ul. Iar suita vocal-instrumentală 
cuprindea taksimul, unul sau două peşrevuri (parte a orches- 
trei), apoi partea vocală (beste, nakis, kiai; semâ-î). In sfârşit, 
orchestra „ţine tonurile de armonie, după care se încheia cu 
taksimul vocal 33 ; ceea ce oferă unitate armonică întregului 
concert este respectarea aceluiaşi mod. In rest, chiar 
compozitorii puteau fi diferiţi. Cantemir încheie această parte 
de sintaxă muzicală descriind compoziţia orchestrei şi poziţia 
instrumentelor soliste (ney şi tanbur). Deci instrumentul, la 
care se specializase Cantemir avea în orchestra turcească rolul 
viorii a Il-a din orchestra europeană 34 . 

Tratatul muzical al lui Dimitrie Cantemir a fost folosit în 
Turcia până la notaţia modernă a lui Hamparsum. In unele 
locuri izolate el a continuat să fie folosit şi după aceea. La 
începutul secolului trecut el era încă utilizat la mănăstirea 
mevlevî de la Yeng Kapu, lucru explicabil, deoarece Cantemir 
compusese o arie a dervişilor mevlevî (în Istoria Imperiului 
Otoman şi în Sistemul religiei... acordă un loc aparte acestei 
secte de „învârtitori, numiţi astfel după un dans foarte rapid 
care caracteriza acest cult)“. O serie de tratate muzicale 
turceşti, care i-au urmat acestuia, inclusiv al lui Hamparsum, 
dar şi al lui Hîzîr Aga, Numirile modurilor în crearea melodiilor, 
din secolul al XVII-lea, al lui Abdul Baki Dede (1765-1821) 
sau Hasim Bey de la sfârşitul secolului al XlX-lea se inspiră din 

tratatul cantemirian 35 . In ce priveşte valoarea şi răspândirea 
melodiilor compuse de Cantemir, putem spune că multe din 
acestea au intrat în folclorul turcesc şi se cântau ca melodii 
populare, aşa cum am arătat, până în secolul nostru. 

Activitatea de plastician a lui Dimitrie Cantemir cuprinde o 
serie de desene cu caracter simbolic sau doar artistic, ca şi 
înluminuri făcute pentru ilustrarea cărţilor sau hărţilor sale. 
Prima lucrare, Divanul sau Gâlceava înţeleptului cu Lumea, publi- 
cată în româneşte şi greceşte de autor la Iaşi în 1698, conţine 
două desene: stema Moldovei şi reprezentarea Lumii şi a 
înţeleptului. 

Stema e încadrată într-un dreptunghi cu latura lungă pe 
orizontală, dreptunghi alcătuit din mici motive geometrice 
(două cerculeţe şi un oval înlănţuite prin repetare), pe liniile 
orizontale motivul fiind dublat la exterior de alt motiv miniatu- 
ral: flori stilizate geometric. în acest chenar stema se află în 
centru, cu o încadrare proprie de forma aproximativă a unui 
cerc. în centrul stemei este capul de zimbru, desenat frontal, 
fără umbre, cu botul mai alungit decât de obicei, având între 
coarne o stea şi sprijinită de coarne o coroană regală cu crucea 
ortodoxă la mijloc. Sub capul zimbrului se află două spade 
încrucişate, una cu vârful în sus, cealaltă cu mânerul în formă 
de cruce ortodoxă. în punctul lor de încrucişare se află un 
desen gen arabesc, ca o fundă de legătură. Acest desen central 
e înconjurat de literele: 

I 

H JI 

B B 

B r 

3 M 

Spaţiul rămas liber în interiorul cercului central e umplut 
cu patru desene identice, alcătuite după sistemul „în oglindă", 
al axelor verticală şi orizontală. Sunt desene fără semnificaţie 
heraldică, la fel ca şi cele două mici motive florale geometrice 
aflate la capetele diametrului orizontal al cercului. în exterior, 
în dreptunghi, în colţul din stânga sus e scris CTi'xtfpT» n>pAiii, 

text precedat de o mică cruce cu braţe egale. Acesta este titlul 
versurilor cantemiriene aflate în fruntea lucrării şi dedicate 
stemei. In dreapta sus e scrisă dedicaţia: II pc c r iTK3 . In 

colţul din dreapta jos e desenat soarele ca o faţă umană văzută 
frontal şi înconjurată de raze egale, între care sunt intercalate 
săgeţi cu contur dublu. Sub acest desen, în semicerc, e scris: 
coap<\e kS 7 aSW npe nepiV Ai^Aiţie, text precedat de o cruce cu 
braţe egale. Trebuie să menţionăm că obsesia acestei cruci a 
cutreierat şi textele, nu numai desenele lui Cantemir. Vorbind 
despre o stemă a Moldovei de pe zidurile cetăţii Suceava, care 
avea această cruce, autorul consideră că fusese gravată în 
perioada restaurării cetăţii de după al doilea descălecat. Crucea 
cu braţe egale o identifică în mod expres pe monede consi- 
derate de el romane şi asemănate constandelor 36 . In dreapta 
jos se află, într-un cerc mic, luna, văzută ca o faţă umană din 
profil, orientată spre soare. E înconjurată de raze în partea 
dinspre soare şi de săgeţi cu contur dublu în partea opusă. Pe 
semicerc, în josul ei, e scris Iaek^’hto aova CA'hKirrh Tp^Aipt. 
întregul ansamblu seamănă cu un drapel, idee subliniată şi de 
faptul că în stânga sus, ca şi la mijloc, motivul floral-geomet- 
rizat al orizontalei e supradimensionat. Ceea ce putem remarca 
privind ansamblul acestui prim desen cantemirian este tenta 
lui simbolică. Pe de o parte, stemei însăşi i se adaugă elemente 
menite să plaseze această Moldovă simbolică într-un context 
cosmic şi sugerând apartenenţa ei la latinitate. Desenele aflate 
în interiorul cercului stemei, ca nişte aripi învăluind-o şi ieşind 
din suluri ca de papirus, ca şi motivele florale în volute de la capetele 
diametrului orizontal vădesc o cunoaştere a stilului medieval 
european al desenului şi indică de asemenea voinţa desena- 
torului de a încadra stema Moldovei într-o ambianţă care să 
ilustreze apartenenţa ei europeană. Sunt idei care ţâşnesc la 
suprafaţa creaţiei cantemiriene deocamdată prin intermediul 
imaginii, dar vor fi afirmate apăsat pe tot parcursul istorio- 
grafiei. Amănuntul luminări lunii de către soare, faptul că stema 
şi cei doi aştri se află înscrişi în cercuri, atestă o cunoaştere şi o 
situare astronomică a raportului soare-lună - pământ (acesta 
din urmă fiind Moldova simbolizată prin stema ei) . 

Celălalt desen care ilustrează ediţia princeps a Divanului 
are intenţia să simbolizeze însuşi conflictul fundamental al 
cărţii, acela dintre înţelept şi lume. Desenul cuprinde o întreagă 
pagină de carte şi chenarului e alcătuit din două linii duble 
între care sunt înscrise, în româneşte şi greceşte, versete 
considerate de autor ilustrative pentru simbolistica desenului: 
„Ce este omul că l-ai pomenit sau fiul omului că l-ai cercetat ; 
Micşuratu-l-ai cu puţin oarece decât îngerii, cu slavă şi cinste 
l-ai încorunat, aşezatu-l-ai peste lucrurile mânulor tale. Toate 
ai supus supt picioarele lui, oile şi boii, încă şi dobitoacele 
câmpului, paserile ceriului şi peştii mării." Autorul nu indică 
sursa, reconstituită de Virgil Gândea în studiul introductiv al 
Divanului, ed. 1974, ca fiind David, psalmul 8. Urmează trei 
citate cu indicarea surselor scrise cu literă mai mică: „Nepriia- 
tenii omului căsaşii lui" - Miheia, 3, 7 (corect 7,6 cf. Oct. Ghibu); 
„înţelepciunea cărnii moarte” - Rom. 3,8 (corect 8, 6) „Ucide 
sufletele carile nu mor” - Iezechiel 3, 13. 37 Textul psalmului 
se află la marginea interioară a chenarului, începând de la 
jumătatea liniei de sus şi mergând spre dreapta, în jurul desenu- 
lui. Textul e precedat de un mic desen floral-geometric, identic 
cu cel ce dublează orizontalele liniei de chenar a stemei. Citatele 
sunt date în continuare. Sub linia exterioară a chenarului dublu 
se află textul grecesc (identic cu cel românesc). La sfârşitul 
fiecărui citat sunt câte două puncte. Acest mod de atenţionare 
va fi folosit şi în Istoria ieroglifică pentru a indica trimiterile la 
scara tâlcuitoare. Figurile umane se află situate, fiecare, sub 
câte un arc romanic sprijinit de coloane (două arce şi trei 
coloane). Fiecare coloană e mai groasă jos şi mai subţire sus, 
cele laterale fiind lipite de linia chenarului. Jos au toate o 
bază trapezoidală cu motiv corintic, iar sus la fel, după princi- 
piul „în oglindă", urmând mediana orizontală a desenului. Sus 
fiecare coloană se încheie cu ceea ce spaţial ar putea fi trei 
secţiuni de trunchi de con, figurate prin trei paralele echidis- 
tante de lungime inegală. Arcele bolţilor sunt desenate prin 
câte opt semicercuri concentrice. Cele două semicercuri de la 
interior pleacă de la partea de sus a coloanelor şi între ele se 
află haşuri duble. Următoarele trei pleacă de la desenele în 

formă de lance aflate în continuarea coloanelor şi între ele 
sunt haşuri în formă de nervuri, care merg în continuare pe 
deasupra ambelor arce, fără a respecta simetria medianei 
verticale. Intre a patra şi a cincea linie e un spaţiu alb. Intre a 
cincea şi a opta linie, care se îmbină de la un arc la altul fără 
desen de mijloc, se află diverse motive alcătuite din linii şi 
puncte grupate diferit, dar care respectă simetria în oglindă a 
arcelor. La colţurile de sus şi la mijloc sunt arabescuri care 
întregesc desenul până la linia textului de chenar. Pe partea 
interioară a fiecărui arc se află o bandă ca de hârtie (cu capetele 
fluturând) pe care e scris câte un text, numai în româneşte. In 
stânga: Aec4>pt»n»iNAT<x catf cS’<j‘ ACT ^’ A ' K ) iar în dreapta 
AiţeAeriT catf . Trebuie să remarcăm, încă 

din această primă lucrare cantemiriană, ceea ce atestă şi 
inscripţiile: autorul amesteca litere greceşti în alfabetul slavon. 
El nu scrie o, ci co. Este, cum am văzut, o chestiune de doctrină. 
Reprezentarea prin figuri umane a trupului şi a sufletului se 
resimte de tehnica bizantină a icoanelor. In ambele cazuri 
pliurile veşmintelor, ca şi poziţia înţepenită a mâinilor şi 
picioarelor, amintesc de hieratismul bizantin. Unele sugestii 
de umbrire a faldurilor, indică totuşi tendinţa de a îmblânzi 
această fixitate, de a indica volumul, spaţialitatea corpurilor. 
Veşmântul Lumii este mai neîngrijit şi atârnă cu un colţ. Cel al 
Sufletului are pe poale un chenar dublu, la fel unul în talie. 
De asemenea personajul poartă o mantie imperială cu multe 
falduri. Lumea e reprezentată printr-un bărbat cu barbă lungă, 
neagră şi neîngrijită, cu pungi sub ochi şi riduri pe frunte, cu 
părul ciufulit. El ţine în mâna dreaptă o sabie cu vârful îndrep- 
tat, ca o ameninţare, către celălalt personaj. Sufletul e înfăţişat 
printr-un bărbat tânăr, cu plete lungi ca ale lui Făt Frumos, cu 
o coroană regească pe cap, asemănătoare celei din stema 
Moldovei. Cu degetul arătător al mâinii drepte sufletul arată 
spre această coroană, ceea ce constituie un fel de răspuns la 
gestul Trupului, deoarece capul celui de-al doilea personaj e 
uşor aplecat în direcţia celui dintâi şi către sabie. Prin această 
relaţie dintre personaje desenul lui Cantemir depăşeşte 
canoanele bizantine, resimţindu-se de influenţa desenului 

oriental, aşa cum se poate vedea în portretele sultanilor din 
Istoria Imperiului Otoman, desene fără umbre, dar unde simbo- 
listica avea un scop concret de informare. Arabescurile şi 
migala execuţiei indică de asemenea o bună cunoaştere a artei 
turceşti şi persane. In spatele Trupului, ca şi sub picioarele Sufletului, 
se află un cerc (sugerând o sferă, adică împărăţia pământească 
şi cerească) plin cu diverse imagini. Ele se văd bine în dreapta, 
fiind parţial acoperite de corpul personajului în stânga. Conţi- 
nutul lor e însă identic, în partea dreaptă sus a sferei se află 
soarele, văzut frontal, ca o faţă omenească, la fel ca în desenul 
stemei Moldovei. In stânga sus e luna, ca o faţă omenească 
văzută din profil şi privind spre soare. Ea are raze numai în 
partea opusă soarelui. In tot restul părţii de sus sunt desenate 
stele mai mari şi mai mici. Acest cer e separat de pământ printr-o 
bandă lată de nori vălătuciţi, aşezaţi orizontal. Pe pământ sunt 
figurate, ca în psalmul lui David citat în chenarul desenului, 
păsări zburând. In stânga se văd două animale, în prim plan e 
văzut din profil, dar cu capul din faţă, un bour cu coarnele 
desenate ca în stema Moldovei. In spatele lor, în planul doi, 
acoperişul ţuguiat al unei case. In dreapta se află un castel cu 
creneluri, după tipic medieval, cu turnuri şi al cărui zid din faţă 
e scăldat la temelie de valurile mării, ca la zidul palatului lui 
Cantemir de pe Bosfor figurat în harta Constantinopolului. La 
data executării acestui desen palatul respectiv încă nu-1 avea, 
dar mediul acvatic era obişnuit în Constantinopol, fapt care 
explică alegerea lui drept simbol al prim-planului de jos al 
acestui desen din cercul de jos. In mijloc, la malul mării, se 
află un bărbat şi o femeie mână în mână, probabil Adam şi 
Eva, dat fiind faptul că e vorba de nuduri. După aşezarea celor 
două cercuri trebuie să deducem că Trupul dă la spate, descon- 
sideră acest univers rotund al vieţii cereşti şi pământeşti (e 
interesant că „cerul“ nu e înfăţişat biblic, ci astronomic), în 
timp ce Sufletul îl stăpâneşte, se ridică deasupra. Celelalte 
trei citate aflate în chenarul desenului sunt concluzii în legătură 
cu viaţa dusă numai din perspectiva Trupului, concluzii ce 
aparţin fără îndoială Sufletului: să se lase locuit de plăceri 
trupeşti înseamnă pentru om să convieţuiască cu „nepriiateni“, 

ceea ce ar fi o înţelepciune a cărnii generatoare de moarte. 
Intre cele două desene ale Divanului există o relaţie minimă 
dar vizibilă. Sunt sugestii care vizează, dincolo de unitatea de 
viziune, o putere de simbolizare ce ne trimite cu gândul la 
ideile tânărului Cantemir, fost de-acum domn al Moldovei. 
Conştiinţa şi personalitatea sa creşteau cu intenţia de a câştiga 
tronul fortificându-şi în primul rând mijloacele spirituale. In 
ce priveşte concepţia plastică, ea este deopotrivă îndatorată, 
în această fază de început, manierei bizantine de referire la 
Biblie şi celei turceşti de concepere a personajelor. Se simte 
însă şi o intenţie combinatorie, simbolizantă, care este originală. 
O putere de a contopi aceste influenţe într-un univers distinct 
şi de a-1 exprima cu mijloace plastice de asemenea sintetice. 

Desenele executate în perioada asimilării de către Cantemir 
a Fizicii lui van Helmont atestă şi o serie de revelaţii pe care 
le-a avut sub aspect plastic. El ia cunoştinţă cu desenul occiden- 
tal, intuieşte caracteristicile lui faţă de cel oriental, mai ales în 
privinţa a ceea ce a însemnat în arta desenului Evul Mediu. Pe 
fondul bine fixat al plasticii cantemiriene, care este îndatorat 
mai ales înţelegerii valorii simbolice a artei, pătrunde acest 
nou curent occidental, prevalent în perioada van Helmont. 
Cele două desene alcătuite în momentul cunoaşterii lucrărilor 
acestuia n-au pierdut pe deplin legătura cu concepţia filosofică 
de până atunci a autorului şi ca urmare există încă, şi la nivel 
de imagine, atestări ale acestei reminiscenţe de viziune. Din 
păcate, cunoscând aceste desene numai în versiunea tipărită 
de Tocilescu, n-am avut acces nici la culoare, nici la dimen- 
siunile reale ale desenelor care ar fi permis, poate, o mai bună 
lectură a inscripţiilor latineşti aflate în cuprinsul lor. Aceste 
desene au fost comentate de profesorul Virgil Gândea, care 
însă n-a stabilit şi relaţia lor cu restul activităţii plastice a lui 
Cantemir. Primul dintre aceste două desene are formă circulară 
şi este încadrat într-un chenar format din câte două linii între 
care se află un spaţiu mai mare, alb. Liniile duble erau o obişnu- 
inţă şi a primelor desene cantemiriene. In centru, cam pe linia 
diametrului vertical al cercului, se află desenat din profil un 
leu ridicat în două labe, una din acestea fiind pusă pe un disc 

alcătuit din linii concentrice mai groase mărginite fiecare de 
câte două linii mai subţiri. In centrul discului e scris de mână 
„fons sapientiae in finibus.“. Cu una din labele din spate leul 
se sprijină pe vălătuci de nori, cu cealaltă păşeşte spre baza 
unei coloane. Pe capul leului se sprijină un personaj foarte 
asemănător celui din desenul Divalului (Sufletul), îmbrăcat 
aproximativ la fel, încoronat (dar coroana nu are în vârf cruce) 
şi îmbrăcat într-un veşmânt la fel drapat, dar fără mantie. N- 
ar fi exclus ca această imagine să sugereze chiar autoportretul 
lui Cantemir la acea vârstă. Personajul se sprijină de o coloană, 
ca şi în celălalt desen, dar o coloană liberă, care are la bază o 
construcţie cu mai multe nivele, iar sus un ornament stilizat, 
în jurul capului personajului e scrisă cu caractere latine, dar 
cu litere aruncate pe deasupra ca în slavonă şi cu m final indicat 
prin tildă, o inscripţie aşezată în cerc, pe care n-am putut-o 
descifra în întregime: „Pulcherrima virtus preateristam (?) (?) 
vitae“. în lungul trupului, în faţa personajului, e scris „Non 
movetur“. în mâna dreaptă personajul ţine un şarpe (e fără 
îndoială simbolul biblic al cunoaşterii) care se află orientat 
spre un mic stativ pe care se află o carte deschisă. Pe paginile 
cărţii e scrisă o sentinţă. Am distins „ars (?) -rii et (?) (?) (?) 
(?) sophia (?)“ Cu mâna stângă personajul arată spre lanţul 
unei fântâni cu cumpănă (amănuntul e din punct de vedere 
plastic interesant pentru amintirea peisajului moldovenesc) . 
Ea are în faţă discul ţinut de leu, a cărui inscripţie am reprodus-o. 
Cumpăna are în chip de contragreutate o carte şi un compas 
uşor desfăcut, în lungul braţelor cărora scrie „capax mensurae“. 
în spatele fântânii, spre marginea din dreapta a cercului, se 
află un palat căruia i se văd doar ferestrele, dispuse pe două 
nivele, şi nici o intrare. El este frumos ornamentat în partea 
de jos şi de sus, are acoperişul în patru ape şi deasupra cinci 
tije aşezate patru în colţuri şi una la mijloc, purtând deasupra 
chivoturi, cel din centru fiind dublu. E fără îndoială un palat 
simbolic, care ignoră voit amănunte arhitectonice necesare, 
mai ales că sub le se vede ceata preafericiţilor, aşezaţi în profil, 
privind extatic în sus, unii chiar ridicând mâinile spre cer şi 
intonând cântece de slavă, dacă e să ne luăm după razele care 

le ţâşnesc din gură. Ei Sunt înveşmântaţi cu haine lungi, ca 
ale personajului de lângă coloană. Unii stau în genunchi, alţii 
în picioare şi toţi Sunt aşezaţi cu spatele la centrul imaginii, 
sprijinindu-se, ca şi leul, pe vălătuci de nori. Sub aceste 
personaje (în număr de şase), în dreapta jos se află o corabie 
cu pânze umflate de vânt (cum trebuie că erau destule în 
porturile Constantinopolului, aşa cum a figurat autorul mai 
târziu şi într-o imagine laterală de pe harta Constantinopolului, 
în versiunea Zubov). Corabia are prora către privitor, bogat 
ornamentată, ceea ce iese din canoanele simbolisticii desenului 
şi indică o preocupare pe care Cantemir va păstra-o vie până 
târziu, în Sistemul religiei, pomenind despre faptul că are 
intenţia să trateze, într-o lucrare separată, despre arhitectura 
navală. E o corabie mare, cu două rânduri de vâsle şi trei arbori 
pentru velatură, mai curând în stil veneţian. De altfel, cum 
spune în Istoria Imperiului Otoman, organizatorul flotei turceşti 
fusese un veneţian pe nume Mezzomorto. E probabil corabia 
care duce în Paradis cetele credincioşilor. Dar sugestia biblică 
se pierde aproape în detaliile artistice ale desenului. In partea 
stângă a cercului, cu trunchiul paralel cu coloana centrală, se 
află un copac. Este desenat în stil persan, cu frunze mari, pal- 
mate şi fructe decorative, cu ramuri graţios şi simetric arcuite. 
De o parte şi de alta coroana este mărginită de inscripţia „fructus 
dulcissimus“. In lungul trunchiului e scris „radix amara". La 
baza acestui pom al cunoaşterii, în stânga, e scrisă o sentinţă 
latină pe două rânduri, al cărui prim cuvânt pare să fie „Cognos- 
citur". Pomul e înfipt într-o movilă pe care cresc smocuri de 
iarbă şi flori, se vede o intrare ca de peşteră, iar în stânga şi 
deasupra ei e scris un cuvânt latinesc pe care însă nu l-am 
putut descifra. Cu vârful acest pom atinge stativul unde se 
află cartea despre care am pomenit. La baza trunchiului e scris 
„ex justiţia (?)“. Solul pe care se sprijină copacul are la bază 
nori în vălătuci. Ei separă, în acest desen, ca şi în cel din Divan, 
lumea de dincolo (mai mult în sens spiritual decât religios) de 
cea pământească. Sub aceşti nori, în extrema stânga jos e 
desenat un cap ca de înger, bucălat şi cu părul negru, din gura 
căruia se sugerează că ies cuvintele scrise pe desenul aflat în 

continuare puţin mai jos. E vorba de o scară dublă, simbolizând 
vârstele omului pe decade. Până la 50 scara urcă, apoi până la 
100 coboară, exact cum aflăm din textul Divanului. La începutul 
scării e un N şi la sfârşit un M (naşterea şi moartea). In unghiul 
scării, sub cifra 50, e scris „gradus incertus“. Nu putem să nu 
constatăm că a fost vârsta la care a murit Cantemir însuşi. Pe 
partea urcătoare a scării e scris „nascitur“, pe cea coborâtoare 
„moritur“. Deasupra scării e un paralelogram indicat cu linie 
dublă (o vagă sugestie de privire în perspectivă dinspre capul 
de înger ne face să credem că autorul se gândea la un 
dreptunghi) în interior având inscripţia „ars humana brevitus 
e(st) f (?) infinitae. „Chiar în vârful scării stă o pasăre care 
cântă „cito, cito“. Intre scară şi corabie este figurată coasa 
morţii, simbol biblic, dar redat în stil foarte realist, cu vârful 
îndreptat spre scară. In unghiul dintre lamă şi tijă e scris „mori 
no(n) tardo bir.“ Din punct de vedere al simbolisticii legătura 
cu primul desen este neîndoielnică. Chiar faptul că autorul 
încearcă să se ajute cu texte explicative este revelator. In ce 
priveşte tehnica desenului, trebuie să remarcăm foarte realista 
execuţie a leului, corăbiei şi altor amănunte. Deşi lumina nu 
cade dintr-o anumită sursă, umbrele fiind în consecinţă puse 
(mai ales în ce priveşte leul) aşa cum i se părea desenatorului 
bine pentru reliefarea musculaturii, însăşi prezenţa lor este o 
noutate care atestă modificarea stilului. Axele desenului 
continuă să fie verticala şi orizontala care se întretaie în centru. 
Este interesant, în această alegorie, că leul e desenat ca în 
stema Moldovei pe care-o va descrie Cantemir de mai multe 
ori (în Descrierea Moldovei, Istoria Imperiului Otoman afirmă 
a fi fost descoperită pe zidurile Sucevei şi aparţinând celui 
dintâi descălecat) . 

Al doilea desen cantemirian al perioadei Van Helmont este 
în mai mare măsură european ca viziune, deşi relaţiile cu 
desenele precedente se păstrează, atât în ce priveşte tehnica 
de lucru, cât şi simbolistica. In cadrul dreptunghiular al unei 
pagini de carte se află desenat în chip de medalion un cerc 
care ocupă centrul jumătăţii de sus a imaginii. Axa orizontală 
a paginii e demarcată de un chenar alcătuit din câte două linii 

duble (două linii duble alcătuiesc şi chenarul paginii) între care 
e scris „Ioan Demetrius Constan. Vayvo. pinxit". Cercul de sus 
are un chenar lat, lipsă în partea de jos şi atingând în dreapta 
chenarul paginii. O linie mai groasă de contur e urmată de un 
spaţiu unde sunt desenate grupuri de câte două paralele separa- 
te printr-un punct. Urmează trei linii concentrice foarte apropiate, 
apoi, înscrisă în lungimea cercului, inscripţia „Homo est 
creatura vivens in corpore. Per animam immortalem ad honore 
Dei, secundum lumen, et ad imaginem Verbi Primi exemplari 
omnium causarum sigillata". După o altă linie mai groasă 
urmează altă inscripţie pe toată lungimea cercului, începând 
de asemenea de la dreapta jos şi continuând spre stânga: 
„Initium sapientiae timor Domini sui incipita meditatione 
morţiş et vitae aeternae Finis ultimus Sapientiae et vitae 
nostrae brabiu (?) cursus est charitas". După cum se vede din 
texte, ideile Divanului nu-1 părăsiseră, în virtutea lor se producea 
această nouă asimilare intelectuală care era Van Helmont. 
Textul în chenar aminteşte clar de tehnica desenului din 
Divanul. Dar limba latină atestă tentativa autorului de asimilare 
a unui standard european. Chenarul interior al medalionului 
este alcătuit din motive florale stilizate cuprinse în câte două 
linii duble şi dispuse după metoda în oglindă, urmând diamet- 
rul vertical al cercului. în centrul medalionului se află capul 
lui van Helmont, ca un fald al gulerului aşezat pe un triunghi 
echilateral cu baza de sus conturat cu o linie dublă la exterior 
şi una simplă la interior, între ele fiind înscris, de la dreapta 
spre stânga, „Ioannes Baptista Van Helmont". E un desen 
executat în cel mai realist stil occidental, cu umbre indicând 
obrajii traşi, linia fermă a gurii, cu colţurile buzelor uşor lăsate 
în jos. Linia nasului e dreaptă, părul tuns scurt, lumina cade 
dinspre stânga. Pe jumătate acoperit de acesta se află un al 
doilea cap, ceva mai mare ca el (deci nerespectând legile 
perspectivei). E un om mai tânăr ca primul, cu părul lung, 
ondulat la fel ca acela din portretul de van Mour executat lui 
Cantemir însuşi în tinereţe. Linia mai senzuală a buzelor, 
obrazul cu mai puţine umbre, nasul drept, cu nările umflate, 
privirea scrutătoare indică fie pe Van Helmont la o vârstă mai 

tânără, fie chiar pe autorul desenului. Acest al doilea cap se 
sprijină pe un cerc care are înscrise într-un spaţiu lăsat de 
două rânduri de linii duble, concentrice, „ranos. mere. Van 
Hel-“ Trebuie să remarcăm, în această parte de sus a paginii, 
renunţarea relativă la prezentarea desenului după legile 
simetriei axiale. Pe de o parte, cercul este asimetric aşezat, pe 
de alta, personajele din medalion sparg această simetrie şi, în 
plus ceea ce se află pe lângă medalion dezechilibrează şi mai 
mult imaginea. In colţul din stânga sus se află doar un sfert de 
cerc indicat prin trei linii concentrice între care sunt haşuri 
simple la exterior şi duble la interior, o corolă ca de floare în 
afară şi raze ca ale soarelui. In acest sfert de cerc e scris probabil 

cu caractere ebraice: In partea din dreapta, în spatele 

cercului, până aproape de centrul imaginii se vede o clădire 
cu două ferestre cu arc romanic şi grilaj de fier, ca al palatelor 
medievale, o cupolă cu frunze de acant în partea de jos şi 
ferestre mici cu acelaşi tip de arc. Un zid crenelat în spatele 
cupolei şi zidul de cărămidă sunt foarte clar desenate în stânga 
cupolei, unde e sugerat a fi unghiul clădirii. Partea de jos a 
paginii, aflată sub numele autorului, are desenul cuprins între 
două arce de cerc alcătuind forma unui ochi. In spaţiul rămas 
în cele patru colţuri se află motive florale uşor stilizate, dispuse 
după tehnica în oglindă a axelor verticală şi orizontală a acestei 
a doua părţi a desenului. Stilul acestor motive este mai curând 
oriental, de miniatură persană ori de fronton de titlu la înce- 
putul unei cărţi. Desenul central e mărginit de un chenar format 
din câte două linii duble, în spaţiul din mijlocul lor fiind scris 
cu litere aruncate pe deasupra, ca şi în inscripţiile din prima 
parte a desenului şi ca în primul desen al perioadei Van Helmont: 
„Natura est inversus Dei quo(d) resestid (?) qtiod est e (?) 
agit quod agere iussa est etc.” Pe semicercul de jos, tot de la 
stânga la dreapta e scris „Ex sola aqua et ferment, cunctaquae 
creduntur mista”. In interiorul desenului nu e scris nimic, la 
fel ca în cel din Divanul. El înfăţişează varietatea vieţii pe 
pământ, ca şi principiul creşterii prin fermentaţie, principiu al 
alchimiştilor occidentali din Evul Mediu. In partea dreaptă a 
desenului se află în picioare, cu faţa spre privitor şi spre centrul 

imaginii, învăţatul. E îmbrăcat in veşmânt lung, european şi 
nu bizantin, poartă o scufie de tip germanic, ca în imaginile 
lui Memling, de pildă, ţine in dreapta un bol cu gâtul lung şi 
cu stânga îl arată, având arătătorul ridicat spre atenţionare. 
In stânga lui, jos, sunt două retorte, iar în spatele lor o coloană 
cu o bară orizontală deasupra. De aceasta sunt atârnate două 
vase în stil de ceainic şi jos, între ele, un uriaş alambic. Această 
ambianţă de laborator unde se experimentează principiul vital 
al fermentaţiei e transpusă în natură în restul desenului. Pe 
cer se vede soarele, principiul vital ca în vechile filosofii 
orientale, înfăţişat ca o faţă umană şi înconjurat de raze lungi, 
care ajung la coroana copacului aflat în centrul imaginii. In 
stânga lui e luna, aflată la primul pătrar şi înfăţişată strict 
astronomic. Copacul este realist înfăţişat şi trunchiul său se 
înfige în sol la malul apei aflate în spatele său. In apă se văd, 
de o parte şi de alta a trunchiului, doi peşti uriaşi, cu gurile 
căscate. Valurile apei, care pare să fie un râu, deoarece dincolo 
de ea sunt alte imagini de uscat, sunt desenate în mod ciudat, 
prin linii şerpuind pe orizontală şi nu în sensul presupus de 
curgere. Cantemir a indicat doar faptul că e vorba de apă. In 
prim plan, dincoace de râu, vedem diverse plante cu tulpini, 
frunze şi flori crescând din sol. Legea proporţiilor desenului 
nu e respectată, elementele lui păstrându-şi mărimea după 
gradul de importanţă simbolică. In partea din stânga a 
desenului este figurat un deal tăiat în secţiune în interiorul 
căruia, într-un coridor de mină indicat cu negru, doi oameni în 
picioare, îmbrăcaţi cu cămaşă vârâtă în pantaloni, unul cu 
spatele şi altul cu faţa, muncesc cu ciocanul şi dalta. La poalele 
dealului, pe dinafară, un al treilea, cu tichie pe cap, cară o roabă 
pe jumătate plină, iar în faţa lui se târăşte un şarpe. Deasupra 
acestui deal se vede un copac stilizat, ca o floare simetrică în 
stil oriental. In fundul, în stânga este o mare catedrală sau 
biserică, deasupra căreia zboară păsări. In faţa ei un bou, (ori 
bour!) privind spre orizontul îndepărtat, a cărui linie este 
indicată prin semne de vegetaţie (copaci) . Observăm că în al 
doilea desen puterea de concentrare a simbolurilor e mai mare 
ca în celelalte, simetria imaginilor se raportează la axe diferite. 

care sparg monotonia ansamblului, legile perspectivei sunt 
relativ respectate, mişcarea bine redată, tehnica umbrelor şi 
luminilor mai bine aprofundată. Ceea ce continuă să prevaleze 
este concepţia că desenul nu transmite prin sine însuşi un 
mesaj, ci el trebuie înscris chiar în desen sau, dacă nu, desenul 
se constituie ca ilustrare a unui mesaj scris sau ca ilustrare a 
unei concepţii exprimabilă în cuvinte. In toate aceste desene 
ale perioadei de început e vizibilă tentativa de sinteză a mijloa- 
celor desenului oriental şi occidental, sinteză operată pe marginea 
unor idei filosofice pentru care Biblia a fost începutul, iar 
ştiinţele naturii urmarea. 

Celelalte desene cantemiriene sunt ilustraţii ale unora din 
cărţile sau hărţile sale, mai precis legate de conţinutul acestora 
decât de activitatea de ansamblu a autorului, de modul lui de 
a gândi problemele generale, de a-şi ilustra opţiunile, sistemul 
valoric etc. Pentru Istoria ieroglifică există un singur desen, pe 
care Tocilescu l-a reprodus color. El a mai reprodus, alb-negru, 
pagina de titlu a cărţii, ca şi începutul ei. De asemenea, a 
reprodus semnătura cu caractere slavone a tuturor personajelor, 
„păşiri, dobitoace, şi jiganii", ca şi semnătura personajelor- 
principi: Leul şi Vulturul. E interesant că principele Moldovei 
e Leul şi nu Bourul, cum ar fi fost normal după stemă. Ne vom 
referi la toate acestea deoarece atestă, considerate împreună, 
o anumită concepţie despre arta cărţii. Desenul din Istorie 
simbolizează Constantinopolul aşa cum apare el în carte (scara 
tâlcuitoare), ca o cetate a desfrâului şi pierzaniei. Reminiscenţa 
desenelor şi ideilor anterioare se păstrează prin aceea că 
tentaţiile oraşului sunt considerate aducătoare de pierzanie 
pentru spirit, dând prioritate plăcerilor trupului. Titlul desenu- 
lui, sus în centru, scris cu auriu, este HSTâTTi CIIIByMIIIH 
(Cetatea Epithymiei, cu 9 grecesc). In centru, pe axa verticală 
a desenului care acoperă o pagină de carte, se află figurat 
golful Cheraton ca un canal drept, văzându-se vărsarea celor 
două râuri care fac unghi la capătul său nordic (exact ca pe o 
hartă). Apa e indicată prin linii ondulate, continue şi paralele, 
care urmează linia malurilor ca în desenul precedent, fiind 
ici-colo întrerupte de mici vârtejuri spiralate. Aceeaşi tehnică 

va fi folosită în harta Constantinopolului. De o parte şi de alta 
a canalului se află două chenare înguste cu mici motive în 
triunghi pe alb-negru. Dincolo de acest chenar, până la linia 
de margine a desenului, sunt, de o parte şi de alta, două benzi 
late umplute cu flori cu contur negru şi cu auriu în loc de umbre. 
Ele sunt lucrate foarte fin, nu există două flori la fel, iar stilul 
aminteşte barocul miniaturilor persane. Nu există paralelism 
între partea dreaptă şi cea stângă a chenarului floral. In centrul 
imaginii, în lungul canalului, e figurat un caic turcesc văzut 
de sus, cu câte 21 de vâsle de fiecare parte. Conturul corăbiei 
şi vâslele sunt desenate cu negru. In centrul ei se află un palat 
văzut în perspectivă, cu intrarea în partea dinspre privitor, cu 
un turn central înconjurat la cele patru colţuri de turnuri 
(patrulater, semn al perfecţiunii în islamism). Poarta de intrate, 
spre care duc câteva trepte, e şi ea mărginită, de fiecare parte, 
de câte două turnuri. In faţa palatului e o piaţă, în spatele său 
este un foişor înalt, sprijinit pe patru stâlpi, având un acoperiş 
plat şi peste el unul arcuit ca al construcţiilor chinezeşti (pagode) 
sau indiene. Deasupra acestui acoperiş e o turlă ascuţită cu 
profil cilindric şi cu două ferestre înguste. In afara acestui foişor 
palatul e conceput pe şapte-opt nivele suprapuse, cel mai mare 
număr de ferestre aflate alături fiind 5. Cantemir trebuie să fi 
văzut în Constantinopol asemenea palate, chiar dacă nu era 
vorba chiar de serai. Ceea ce semnalăm ca fiind important 
este faptul că în acest desen sunt luate în consideraţie legile 
perspectivei. Acoperişul palatului, ca şi toate acoperişele 
clădirilor din jurul lui, o aglomerare fără discontinuităţi, în 
perspectivă ca în pictura lui Giotto, sunt roşu închis, cu haşuri 
simple sau duble în partea umbrită. In general lumina vine 
din dreapta (de la apus, dacă, respectăm sugestia de hartă), 
dar nu există o regulă strictă, ideea fiind în motivele florale, 
ca şi la acoperişe, că umbrele trebuie astfel puse încât să dea 
spaţialitate desenului, iluzia de volum. Ferestrele (cele mai 
multe clădiri au mai multe etaje) sunt figurate cu bronz auriu. 
Unele clădiri au cupole, altele acoperişuri în două sau patru 
ape, ele însele fiind de formă pătrată sau dreptunghiulară. 
Toate clădirile au deasupra, ca şi palatul, câte un glob. Numai 

palatul are creneluri de incintă în partea din spate. Corabia 
are la prora şi la pupa (convexă şi respectiv concavă), alte trei 
orificii de scurgere a apei. Deci pe fondul alb al foii Cantemir 
pune numai trei culori: negru, auriu, roşu, toate în culori naturale: 
praf de cărbune, de aur, de aramă, nedegradabile în timp. 

Facsimilarea de către Tocilescu a paginii de titlu n-a fost 
întâmplătoare. Din păcate, în absenţa culorii, nu putem vorbi 
despre unitatea cărţii sub aspect coloristic. Dar, pentru că şi 
celelalte cărţi apărute în timpul vieţii autorului şi sub îngrijirea 
sa aveau desene - e vorba de Divanul şi Sistemul religiei... - 
putem emite consideraţii despre ceea ce considera Cantemir 
că trebuie să fie o carte. Divanul are pagina de titlu mărginită 
de un chenar format dintr-o linie dublă 38 , la colţurile de sus, 
în exteriorul ei fiind aceleaşi mici desene floral-geometrice ca 
şi în cazul stemei sau desenului cu personaje (motivul care 
separă începutul de sfârşitul textului din chenar). In partea 
de sus, atât Divanul cât şi Istoria ieroglifică au o bandă orizon- 
tală cu chenar. In timp ce în prima lucrare acest motiv se afla 
deasupra titlului, având în centru crucea creştină, în a doua 
primul cuvânt al titlului e înglobat chiar în motivul floral. 
Ambele pagini respectă ideea simetriei în scrierea titlului, 
numelui autorului etc. Iniţialele cuvintelor sunt scrise cu o 
literă mai înflorită. In cazul Istoriei ieroglifice un motiv floral 
în arabesc, mai simplu ca cel descris mai sus, se repetă în cazul 
cifrelor arabe care decodifică numele autorului, închizând 
astfel pagina în partea de jos. Pagina de titlu a Divanului se 
închide şi ea cu un motiv geometric mai subliniat în partea de 
jos. Spre deosebire de acestea, Sistemul religiei, a cărui publicare 
a provocat atâtea dispute, a apărut cu pagina de titlu simplă, 
fără nici o înfloritură. De altfel autorul era atunci în expediţia 
Caspică. Este cert însă că el acorda în continuare mare 
importanţă titlurilor. Facsimilul paginii de titlu a textului - In 
compendiolo universae logices institutionis. Proemiolum, aflat 
în manuscris până la ediţia Tocilescu, indică aceeaşi grijă. 
Pagina de deschidere a textului propriu-zis al lucrărilor era 
iarăşi considerată de Cantemir foarte importantă. Atât Divanul, 
cât şi Istoria ieroglifică atestă acest fapt. Desenul de frontispiciu 

al Divanului aminteşte de cel care încadrează stema Moldovei, 
iar cel al Istoriei este un vas cu flori, din el ieşind în stânga şi 
în dreapta lujeri înfloriţi desenaţi cu migală, ca şi florile din 
chenarul „Cetăţii Epitihymiei". Este limpede înţelegerea de 
către Cantemir a unităţii de prezentare a cărţii sub aspectul 
ilustraţiei. El nu folosea în aceeaşi carte stiluri care să se 
contrazică, de la un desen la altul. Fiecare început de capitol 
avea prima literă scrisă mai mare şi înflorit, încadrată într-un 
motiv floral care, de obicei, respecta caracteristicile literei, 
urmând linia ei de contur şi fiind alcătuit din forme mai curbe 
dacă era vorba de o literă cu bucle, sau din forme mai 
unghiulare dacă litera avea linii frânte. A-cesta e cazul tuturor 
celor trei lucrări publicate în timpul vieţii autorului. In cazul 
Sistemului, atunci când se repetă aceeaşi literă e folosit acelaşi 
motiv. In general motivele florale ale Istoriei ieroglifice le 
amintesc pe cele din al doilea desen al perioadei Van Helmont. 
Toate desenele de ilustrare a cărţilor sunt stilizate, lipsite de 
umbre, plane, fără volum. In cazul Istoriei ieroglifice nu poate 
fi lipsit de importanţă să remarcăm faptul că pe pagina de 
titlu e scris ICTOP’A cu I iniţial latin. De asemenea, semnăturile 
tuturor personajelor sunt considerate opere de artă în sine. 
Fiecare nume e scris în slavona cu litere aruncate pe deasupra, 
foarte concentrat, încadrabil într-un dreptunghi, adică având 
literele ordonat înşiruite, cu linie fermă şi continuă, 
asemănătoare hieroglifelor. Ideea trimite la originile magice 
ale scrierii şi la caracterul ei emblematic. Numele celor doi 
monarhi e scris în acelaşi fel, cu litere mai mari, însoţite chiar 
de mici arabescuri. Pentru Cantemir acestea nu erau doar 
numele personajelor, ci amprenta caracterului lor. Este 
interesant de observat că semnătura însăşi, în clar, a lui Dimitrie 
Cantemir, cu alfabet slavon, respecta aceleaşi reguli, spre 
deosebire de cea cu caractere latine, mult mai modernă, 
europeană. Ambele există în finalul ediţiei tipărite de Tocilescu 
din Encomium authorem la Fizica lui Van Helmont. 

Toate celelalte desene cantemiriene sunt reflexul preocu- 
părilor sale istoriografice, ilustrând fie problema românească, 
fie pe cea otomană. Le vom aborda în ordinea în care este de 

presupus că au fost desenate, dată fiind necesitatea de a ilustra 
o lucrare sau alta. Harta Moldovei, alcătuită la data scrierii 
lucrării despre Moldova, are în colţul din stânga jos scris titlul - 
„Principatus Moldaviae nova § accurata Descriptio delineate 
Principe Demetrio Cantemirio” - pe frontonul a ceea ce s-ar 
putea numi un cămin monumental, în stil european (englez) . 
Deasupra căminului (în latină acelaşi cuvânt însemna căminul 
şi patria) se află doi îngeri, desenaţi tot în stilul european baroc 
cunoscut, care susţin o coroană princiară cu cruce la mijloc 
(ca în desenul stemei Moldovei din Divan). Sub coroană e un 
ecuson oval şi gol (în limbaj heraldic simboliza principe care 
şi-a pierdut tronul) . In dreapta titlului, în acelaşi chenar format 
din linii paralele, se află un personaj cu mantie regală, aşezat, 
purtând aceeaşi coroană ca şi cea de deasupra ecusonului gol. 
Iorga credea că e vorba de simbolul Moldovei. Dat fiind însă 
faptul că el n-a observat identitatea celor două coroane, credem 
mai curând că e vorba chiar de principele care a pierdut tronul 
Moldovei. Mai ales că personajul ţine în mână un sceptru şi e 
vegheat, din spate, de un centurion roman (semn al aparte- 
nenţei ţării la spaţiul latin) cu armură şi steag. In spatele personajului 
aşezat se află un caduceu. Caduceul era semnul păcii şi în 
acelaşi timp al lui Hermes, purtătorul de veşti. Prin el probabil 
Cantemir înfăţişa însuşi scopul desenului, dar şi al hărţii: acela 
de a vesti lumii despre soarta Moldovei şi a principelui ei. 
Lângă caduceu se află o coroană spartă la jumătate şi deasupra 
ei o inimă care luminează, pentru că în jurul ei se văd raze. 
Inima e desenată cu roşu, aşa cum mai sunt pe hartă doar 
punctul numit Stanilesty, unde se află o cruce culcată desenată 
tot cu roşu şi sub ea inscripţia: „Hic Russi pugnarunt cum Turcia 
A°. 1711“. Numai valul lui Traian mai e desenat pe hartă cu 
roşu. Această unitate coloristică vorbeşte cu discreţie despre 
cel mai dramatic moment din viaţa autorului şi, dincolo de 
momentul respectiv, încearcă să comunice lumii europene un 
mesaj al speranţei. Estetica de ansamblu a hărţii, ca şi aceea a 
cărţii constituiau pentru Cantemir o problemă importantă. 

In afara acestui desen din stânga jos se mai află, în dreapta 
jos, încadrat într-un bogat chenar cu flori şi fructe (semn de 

frumuseţe şi rod) două scări pentru măsurarea distanţelor pe 
hartă. Textul Descrierii Moldovei lămureşte semnificaţia acestor 
scări fără legendă. In cap. II Cantemir se referă la măsurătoarea 
în mile italiene şi ceasuri turceşti. Este important de observat, 
în ordinea tehnicii desenului, că Dimitrie Cantemir păstrează 
caracterul simbolic, dar schimbă maniera de prezentare. 
Canoanele desenului sunt cele occidentale, fără însă a se folosi 
de umbre şi de ceea ce ar indica volumele, perspectiva etc. 

Harta Constantinopolului, alcătuită pentru a ilustra marea 
Istorie a Imperiului Otoman, pe lângă faptul că ea însăşi conţine 
amănunte de desen artistic şi simbolic, a avut, în versiunea 
gravată din 1720, două desene, unul în stânga sus, cel cunoscut 
sub numele de palatul lui Cantemir de pe Bosfor, al doilea la 
mijlocul laturii din dreapta a hărţii, înfăţişând o vedere a 
portului mare din Constantinopol. Cel de-al doilea desen a 
rămas până acum inedit, harta fiind descoperită de Paul 
Cernovodeanu în 1986 şi publicată în „Magazin istoric' 1 2/1989. 
Primul desen, al palatului, a fost preluat în harta tipărită în 
ediţia engleză a Istoriei Imperiului Otoman şi merită o privire 
mai atentă, deoarece înfăţişează o certă înnoire a mijloacelor 
plastice cantemiriene. Harta Constantinopolului în ansamblul 
ei prezintă câteva amănunte cu importanţă plastică. E vorba 
de faptul că cele mai importante clădiri sunt figurate 
miniatural, dar exact. De asemenea pâlcurile de copaci cu 
semnificaţie cât de cât strategică sunt desenate foarte atent, 
zidurile de incintă ale cetăţii sunt figurate cu linii paralele şi 
pentru porţi lăsate spaţii libere. Harta avea un cert scop 
strategic, ceea ce se vede şi din amănuntul surprinzător că 
absolut pe toate obiectivele hărţii, inclusiv coroanele copacilor, 
lumina vine din stânga, adică dinspre Occident. La fel se 
întâmplă şi cu desenul palatului şi al portului. Roza vânturilor 
care indică vestul are la vârf o mică cruce, în timp ce nordul e 
indicat cu o mică floare stilizată. Aşadar creştinătatea occiden- 
tală, Europa, trebuia să lumineze acest spaţiu al fostului Bizanţ. 
De asemenea pe hartă e indicată înălţimea şi caracterul abrupt 
al malurilor, diferenţa între apele joase de la ţărm şi cele de 
adâncime; delimitează prin haşuri diferite cotele de nivel, 

indică localităţile cele mai apropiate de oraş, aflate de jur 
împrejur. Ba chiar deasupra rozei vânturilor e scris că din acel 
punct până la intrarea în Marea Marmara sunt 1025 de mile 
engeleze (în versiunea rusă distanţele sunt în verste). S-ar 
putea ca acest lucru să fie adăugat doar în versiunea engleză 
a hărţii, deoarece Cantemir a lucrat în geografia sa cu mile 
italiene. Desenul palatului fiind în sine lipsit de substrat sim- 
bolic, valoarea lui simbolică e doar aceea de a indica faptul că 
în inima Constantinopolului se află un loc unde europenii ar fi 
fost primiţi cu prietenie. De aceea autorul a folosit stilul european. 
E un desen unde putem analiza trăsăturile sale plastice mai 
mult decât la oricare altul. Perspectiva privitorului este mai 
ales frontală. Toate liniile prim-planului se unesc în vârful turlei 
centrale din planul secund, aflată deasupra intrării spre curtea 
interioară a palatului. Prim-planul ocupă jumătatea de jos a 
desenului, planul secund jumătatea de sus. Centrul de perspec- 
tivă a planului secund se află în afara desenului, pe axul care 
continuă linia drumului aflat în dreapta sus. E de presupus 
deci că autorul a realizat imaginea de ansamblu a palatului 
nu din memorie, ci privind din diverse unghiuri, de pe mare, 
din curte, de pe drumul care ducea spre palat, apropiindu-se 
progresiv de el. Obiectivele cele mai importante ale desenului 
se află în planul secund. E vorba de drumul mărginit de o 
parte şi de alta de un gard înalt, după toate probabilităţile din 
lemn, deoarece se vede lanţul indicat cu linie dublă care taie 
sus şi jos fiecare stinghie ascuţită la vârf. Palatul propriu-zis e 
înconjurat cu gard de cărămidă, îngrijit desenat, ca în desenul 
palatului din perioada Van Helmont aflat în spatele medali- 
onului rotund cu chipul celor două personaje bust. Cărămizile 
din prim-plan sunt mai mari ca cele din planul secund. In prim- 
plan se vede şi grilajul care străjuieşte în partea de sus zidul 
înconjurător al incintei. In partea dreaptă sus a desenului (spre 
nord-est, desenul fiind orientat ca situare geografică - îi 
corespunde pe hartă pct. 101) e străjuit de copaci înalţi, cu 
coroana ca a plopilor. Palatul din dreapta, care acoperă o parte 
a zidului de incintă din fundal şi probabil intrarea dinspre drum, 
e construit cu coloane şi arce în stil romanic la parter. Temelia 

e chiar pe malul mării, două ieşiri practicate în zid, una cu 
trepte şi una fără, ducând direct la apă. Deasupra acestor 
coloane ce delimitează parterul clădirii, mai înalt în stânga, 
unde se profilează patru arce mai largi ca celelalte opt aflate 
în continuare, se află alte etaje. In stânga sunt două etaje, 
având câte patru ferestre pe fiecare latură din cele două 
vizibile, etajul al doilea, cu podeaua mai lată ca plafonul celui 
de sub ei. Deasupra se află un acoperiş în patru ape, fiecare 
latură fiind în formă de triunghi echilateral, după cum se vede 
cea din faţă, cealaltă fiind deformată în virtutea legilor 
perspectivei. Aripa centrală a palatului din dreapta are un 
singur nivel, situat însă la jumătatea înălţimii între etajul I şi 
II al aripii din stânga. Pa faţadă sunt vizibile tot patru ferestre 
şi acoperişul e de acelaşi tip ca în stânga. Partea dreaptă are 
forma unui donjon după toate probabilităţile hexagonal, 
deoarece se văd trei laturi. Nu are nici fereastră, dar e de presu- 
pus că existau deschideri de observaţie. In extrema dreaptă 
palatul se continuă cu o îngrădire suplimentară, indicată cu 
haşuri duble şi care pleacă chiar de la zidul acestuia, având 
între sine şi mare, chiar deasupra ieşirii fără trepte către apă, 
o construcţie numai parter, din ea fiind vizibilă doar o fereastră 
şi o parte de acoperiş triunghiular. In spatele acestui palat se 
văd, probabil încastrate în zidul exterior al incintei, de o parte 
şi de alta a intrării, câte două turnuri subţiri ca de minaret, cu 
acoperişul conic. Palatul aflat în plan secund în partea stângă 
a desenului este situat mai departe pe linia mediană orizontală 
a desenului ca cel din dreapta, ceea ce de altfel reiese şi din 
faptul că în dreptul palatului deja descris se află, spre stânga, 
un alt gard, cu o poartă de intrare care are deasupra o construc- 
ţie probabil din lemn, în formă de fronton grecesc şi, lângă ea, 
în interiorul curţii palatului din dreapta, cât ţine înălţimea 
zidului, o construcţie cu acoperiş plat şi doar doi pereţi (al 
treilea fiind gardul însuşi, cu o uşă, o fereastră în dreapta şi 
trei în stânga. Umbra porţii ajunge practic până la zidul 
palatului din dreapta. E interesant de observat ce funcţie 
importantă în delimitarea dimensiunilor capătă umbrele în 
acest desen. Dacă admitem înălţimea stâlpului acestei porţi, 

aflat pe verticala desenului, drept unitate de măsură a lungimii, 
ea este echivalentă, fiind în acelaşi plan, cu înălţimea patru- 
laterului mai somptuos, al palatului din dreapta. De asemenea, 
respectând proporţiile perspectivei, care sunt determinabile, 
are cam tot atât cât lungimea „căsuţei portarului" (cea) cu doi 
pereţi) şi se cuprinde cam de patru ori în linia care uneşte 
capătul de nord al curţii cu zidul grădinii din prim-planul 
desenului. Palatul din stânga, deşi aflat mai spre fundal decât 
cel din dreapta, pare mai îngust, construcţia sfârşind într-un 
plan mai apropiat de privitor decât a celuilalt. In afara intrării 
care-1 uneşte cu palatul din dreapta, el mai are, spre nord, o 
intrare proprie, prin care nu puteau însă intra echipaje, ci doar 
oamenii care veneau din curtea mare a domeniului, mărginită 
în dreapta de un gard cu pomi (paralel cu drumul din dreapta 
sus), iar în stânga de o apă curgătoare cu direcţia nord-sud. In 
incinta domeniului, între gard şi drum, în dreapta, se vede o 
construcţie paralelipipedică, locuinţa slugilor sau grajduri. 
Dincolo de drum, în colţul din dreapta sus al desenului, se văd 
alte garduri, construcţii mai mici, cărări şi pomi. Poarta dinspre 
curtea domeniului, a palatului din stânga, se află chiar în 
centrul desenului. Ea are un acoperiş în formă de cupolă, cu 
marginea de jos dantelată în stil italian. Coloanele pe care se 
sprijină au capitel identic sus si jos. Dincoace de poartă şi 
probabil lipită de ea (privitorul nu poate distinge clar) se află 
o altă „căsuţă a portarului", cu uşa la mijloc şi câte o fereastră 
de o parte şi de alta, cu un horn în stânga, pe acoperişul în 
două ape, fiecare de formă dreptunghiulară. Palatul are trei 
aripi în formă de careu, aripile laterale fiind pe sfert lungi faţă 
de cea frontală. In faţă parterul are şapte arce romanice 
sprijinite de coloane înalte, ca şi cele ale parterului mai 
somptuos din palatul celălalt. Părţile laterale au la capete câte 
două arce romanice şi la fel pe latura interioară. Coloanele 
sfârşesc, sus şi jos, cu capiteluri de formă trapezoidală, după 
toate probabilităţile cu ornamente corintice ca ale acoperişului 
în formă de cupolă ale porţii din centrul desenului (ea amintind 
de unul din desenele perioadei Van Helmont). Este interesant 
de observat că acest al doilea palat se supune propriilor sale 

legi de perspectivă, el fiind probabil desenat din incinta curţii 
pe care o are în faţă, de undeva de pe lângă bazin. Acest lucru 
este valabil pentru unghiul aripilor laterale ale palatului, dar 
nu şi pentru acoperişul lor sau al părţii din spate a palatului, 
construită probabil mai târziu ca partea din faţă, după cum 
pare lipită de ea. Cele trei perspective diferite cu care lucrează 
autorul creează o mare iluzie de adâncime în spaţiu, din cauză 
că punctele de perspectivă însele se află dispuse mereu mai în 
adâncime, pe nişte orizontale imaginare, prima spre privitor, 
în afara desenului, a doua aproape de planul lui median, iar a 
treia dincolo de linia mediană. Veridicitatea schematică a 
acestor perspective diferite e „îndulcită" de regularitatea cu 
care cad umbrele. Construcţia palatului din dreapta e armo- 
nioasă, ideea de arc romanic se repetă, deoarece ferestrele 
celui de-al doilea etaj sunt încadrate în arce false, obţinute 
din stucatură şi delimitând pe verticală ferestrele aflate la 
primul şi al doilea etaj. Fiecare din părţile laterale ale palatului 
are câte un horn, iar partea din faţă are şi ea, la fiecare capăt, 
câte un horn. Partea adăugată palatului în spate e mai înaltă. 
Se vede ceea ce s-ar putea numi al treilea nivel. E de asemenea 
vizibilă linia rotunjită a acoperişului şi burlanul de colectare a 
apei. Observăm şapte ferestre, ca şi la cele două etaje ale aripii 
centrale a palatului. în extrema stângă mai e o fereastră, mai 
lată, aflată între stâlpii de susţinere ai pridvorului, în colţul 
din stânga în spate se află un turn identic cu turnurile de la 
intrarea în primul palat. Zidul din stânga, cel de incintă, are 
în el o poartă joasă, vizibilă doar graţie luminii care, intrând 
prin ea, proiectează pe pământ un oval. Această poartă duce 
la pârâu. Tot prim-planul desenului este ocupat de curtea din 
faţa palatului din stânga, de un bazin mărginit de zid, de o 
grădină în stil franţuzesc aflată în centru, în grădină se ajunge 
din curte, trecând printr-o poartă de formă de arc romanic, 
sprijinită de două coloane care susţin un acoperiş ce aminteşte 
de arhitectura italienească. Spre grădină coboară două trepte 
ce mărginesc o mică platformă de formă hexagonală. De o 
parte şi de alta a intrării se află un grilaj din fier, pe latura 
dinspre curte, în rest, spre bazin, fiind un zid din cărămidă. 

Acesta merge până la linia de jos a desenului pe lungime de 
două treimi, o treime fiind bazinul şi o treime grădina. Pe cea 
de-a treia treime a liniei de jos se află deschiderea spre mare. 
După desen ne putem da seama aproximativ exact cum arăta 
palatul în realitate. Marea armonie a clădirilor, formele care- 
şi corespundeau la distanţă, indică gustul rafinat al celui ce-1 
locuia. Acesta este palatul în care se desfăşoară o parte a 
acţiunii din Istoria ieroglifică, pentru că autorul vorbeşte acolo 
despre faptul că era aşezat pe Bosfor („la marginea gârlelor") 
şi că, fiind căutat de bostangii, a scăpat fugind pe mare. In 
acest palat a avut loc întâlnirea secretă cu Şoimul (Toma 
Cantacuzino), unchiul soţiei sale, capuchehaie a lui 
Brâncoveanu şi viitor aliat în războiul din 1711. Probabil 
grădina era chiar realizarea lui Cantemir, deoarece în Istoria 
Imperiului Otoman o pomeneşte cu mândrie, după cum 
pomeneşte şi ce s-a întâmplat cu palatul după plecarea sa din 
Constantinopol. El a ajuns în mâna lui Ion Mavrocordat, 
împreună cu biblioteca şi colecţia de rarităţi arheologice pe 
care-o adăpostea. Apoi acesta a dăruit palatul unei fiice a 
sultanului Ahmed al IlI-lea, cu prilejul căsătoriei. Desenul 
palatului se află pe harta Constantinopolului în partea din 
stânga sus, mărginind legenda hărţii, în timp ce în partea 
dreaptă a legendei, depăşind axul vertical al hărţii se află un 
spaţiu dreptunghiular, mărginit de falduri ca ale unei cortine, 
în interiorul acestui spaţiu e scris în rusă (versiunea Zubov) 
titlul hărţii. Desenul palatului şi acela încadrând titlul au 
dimensiunile 10,5 x 8 cm. Pe desenul palatului, şi anume pe 
zidul din prim plan al grădinii, gravorul a scris: Tpuiflo Ajiecjn 
Sk’boBt Bce 3 Btfpxe. Titlul hărţii în versiunea sa este 
următorul: EDiam, KoHCTaHTiraonojiH îjih Ifaparpafla uace 
IIp'fejKfl'fe Hapniţamecia By3aHTia Apenjieace 11 jrfeTa Tfln°A 
1453, Mu; c a Maîmfe 29 fle HapîcoSaHHBi KimeM'B ,I(hmht- 
pneMrb KaHTeMnpoMi,. în sfârşit, desenul portului aflat în 
partea dreaptă a hărţii (în versiune Zubov, inexistent în versiune 
europeană, unde, în locul său e completată harta, palatul fiind 
situat în dreapta jos), are dimensiunile 25 x 13 cm şi se află 
aşezat cu orizontala de sus cam la două treimi din înălţimea 

hărţii. In partea dreaptă jos a acestui desen e scris „Tpui. Ajie. 
3 V 60 BTJ: 1720“. Desenul e ghidat după mediana orizontală. 
Pe linia ei, în fundal, se văd siluete de clădiri cu minarete. 
Cerul ocupă jumătatea de sus a desenului cu vălătuci de nori 
aşa cum ne-au obişnuit şi alte desene cantemiriene, dar figuraţi 
mai realist, cu umbre obţinute în gravură prin haşuri foarte 
fine. Jumătatea de jos cuprinde suprafaţa mării. Noutatea 
acestui desen este, între altele, şi aceea a felului cum sunt 
figurate valurile. Tehnica e şi aici realistă, legile perspectivei 
sunt respectate. In prim plan, de la centru (mediana verticală) 
spre dreapta se află un caic turcesc cu şapte personaje, unele 
având turban, altele fes. Totul e desenat cu multă acurateţe, 
poziţia trupurilor în mişcare sau în repaus cât se poate de 
firească, umbrele puse exact acolo unde trebuie, deşi, la o privire 
atentă, e limpede că în acest desen nu există o unică sursă de 
lumină. Tot în prim plan se află, în stânga si în dreapta verticalei 
mediane, câte o caravelă cu velatura stinsă pe toate cele trei 
catarge, cu drapelele de formă triunghiulară, fâlfâind în vânt. 
Şi ele sunt foarte atent desenate, se văd frânghiile velaturii, 
prora împodobită cu ciocul ridicat spre stânga şi respectiv spre 
dreapta, după cum corabia e aşezată oblic în stânga sau în 
dreapta imaginii. In planul secund, cam la un sfert din 
înălţimea totală a desenului, numai în jumătatea de stânga, 
mai sunt două caravele, cea din extrema stânga aşezată din 
profil, cea aflată spre centrul imaginii văzută din faţă. In sfârşit, 
în planul al treilea se disting alte două caravele, ambele în 
jumătatea din dreapta a tabloului şi văzute frontal. Intre planul 
trei şi fundal se mai pot distinge patru ambarcaţiuni mici, una 
în jumătatea de stânga şi trei în cea dreaptă. Orizontala de 
sus a acestui desen e împărţită în trei părţi, câte un sfert la 
capete şi jumătate la mijloc. Ghirlande de flori stilizate atârnă 
formând deasupra norilor două convexităţi mai mici spre 
margini şi două la centru, unde e circumscrisă aproape o jumă- 
tate de cerc în interiorul căruia se scrie: „Ilpoeneram IIoJiy/ieHHii-i“. 
Florile geometrizate cu patru petale amintesc de perioada Van 
Helmont, iar cele două aripi care mărginesc acest titlu în partea 
de sus amintesc de primul desen cantemirian, cel al stemei 

Moldovei din Divanul... In sfârşit, linia dublă a chenarului, 
mărginită la interior de acelaşi desen cu cerculeţe şi ovale mici 
înlănţuite trădează stilul propriu lui Cantemir. In sfârşit, pe 
lângă acest desen, în partea din stânga jos a hărţii, se află 
scala, deasupra căreia, pe toată lungimea, e un desen în arabesc 
făcut după tehnica „în oglindă' 1 respectând mediana verticală. 
La capetele scalei sunt mici coloane de susţinere ale acestui 
arabesc. In stânga scalei e scris: „Hnce apeBJie BepHKincKoe 
Mope Hapnpamecia. 

Un alt desen care ilustrează istoriografia cantemiriană a 
fost făcut pentru Sistemul sau întocmirea religiei muhamme- 
dane. E vorba tot de un desen alegoric, foarte bine executat 
din punctul de vedere al mişcării corpurilor şi modelării 
veşmintelor în comparaţie cu celelalte desene executate de 
Cantemir în perioada sa constantinopolitană. Desenul e de 
formă dreptunghiulară, cu chenarul alcătuit din câte două linii 
duble între care se află un motiv repetabil în frunză de acant 
cu vârful spre exterior. Latura lungă este verticala desenului. 
Culcat în prim plan, cu faţa în sus, cu picioarele uşor arcuite, 
cu mâna dreaptă atârnând liber, degetele bine desenate, cu 
plete, barbă şi mustăţi, acoperit cu un veşmânt sumar în dreptul 
şoldurilor, un bărbat doarme profund. Pe pântecul lui se văd 
şapte capete de şerpi, care aparent îl sug. Cozile şerpilor sunt 
împletite în sus, alcătuind un trunchi ca de copac. Coroana 
copacului are ramuri de asemenea din trupuri de şerpi. Cape- 
tele lor răsărind din frunziş sunt fructele copacului. Frunzele 
Sunt mari, dantelate. Desenul e astfel conceput încât nu se 
poate vorbi de o singură sursă de lumină. La picioarele 
personajului, îndreptate spre dreapta, ca şi în colţul din stânga 
jos al desenului, se află ierburi şi flori, de asemenea foarte 
veridic redate, numai că, după legile perspectivei, prin relaţie 
cu corpul uman, sunt foarte mari, ca şi în desenele perioadei 
Van Helmont. Tufişul din dreapta a mai umbrit ca cel din stânga. 
In spatele trunchiului de copac, în semicerc, sunt aşezate trei 
personaje feminine, în picioare, îmbrăcate după moda 
europeană contemporană lui Cantemir. Toate sunt personaje 
încoronate cu coroane circulare, cu vârfuri de înălţime egală 

(primele de acest tip în desenele cantemiriene) . Cele de pe 
margini arată fiecare cu mâna stângă spre coroana pomului, 
dar numai personajul din stânga are capul ridicat spre ea, 
celelalte două îl privesc pe omul adormit. Deasupra capetelor 
lor scrie, de la stânga la dreapta: Asia, Africa, Europa. Alegoria 
a fost de mult decodificată, chiar autorul o povesteşte în Istoria 
Imperiului Otoman. Cel adormit e Othman I, întemeietorul 
Imperiului Otoman, iar personajele feminine sunt cele trei 
continente ameninţate de întinderea periculoasă (ca a 
viperelor) a Imperiului. In fundal, cam în dreptul taliei persona- 
jelor feminine, se află sugerată o pădure (aglomerare de 
trunchiuri şi coroane de copaci) iar în zare silueta unui oraş 
cu palate şi minarete. Planul fundalului nu depăşeşte capetele 
celor trei personaje, în timp ce copacul simbolic nu intră cu 
coroana decât pe jumătate în cadrul tabloului, alcătuit după 
regula simplă a simetriei verticale. Tehnica desenului dovedeşte 
o studiere atentă a anatomiei umane, o viziune rinascentistă 
asupra ansamblului (fundalul mai ales) ca şi a manierei de 
prezentare a personajelor, inclusiv a drapării veştmintelor. In 
sfârşit, în acest grup de desene în manieră europeană ar mai 
trebui menţionat unul care nu mai există. El a stat la baza 
unei tapiserii pe care Gr. Tocilescu a văzut-o, dar de la el încoace 
n-a mai fost identificată. Iată descrierea după Tocilescu: 
„Contele Uwarow posedă (...) o singură stofă bogat ţesută, 
care reprezintă România (adică Ţara Românească - n.n. E.Ţ.) 
şi Moldova prin două suplicante înaintea lui Petru cel Mare, 
călare, care le-ntinde mâna, călcând în picioare steagul 
semilunei. Compoziţiunea este a lui Cantemir. Mi-a promis a- 
mi da un desemn după această reprezentaţiune gigantescă.“ 39 
Desenul şi tapiseria trebuie să fi fost executate înainte de 1718 
(căderea Belgradului, când Cantemir, pierzându-şi speranţa 
că statele occidentale sau Rusia vor ajuta ţările române, a 
aderat la politica statului rus), ba chiar înainte de 1714, interval 
în care a continuat să acorde cea mai mare miză politică, dintre 
ţările creştine, Rusiei. 

Ultimul grup de desene aparţine celui din urmă an al vieţii 
lui Cantemir. El conţine schiţele de lucru din expediţia caucaziană 

şi harta zidului caucazian, descoperită în 1987 şi rămasă ca şi 
inedită. Un singur fragment al hărţii a fost publicat, în alb- 
negru, în ediţia princeps a lucrării lui Bayer - De muro Caucaseo. 
Fragmentul conţine doar un braţ al rozei vânturilor de pe harta 
originală. Vom analiza schiţele de lucru pe baza cărora şi-a 
schiţat Cantemir harta. Ele au fost publicate de Tocilescu pentru 
ilustrarea textelor din „Collectanea orientalia“ care se şi 
constituie, în bună parte, ca explicaţii ale desenelor. Aceste 
desene se grupează în câteva categorii distincte. Există şase 
desene care cuprind schiţe arhitectonice sau aflate în legătură 
cu arhitectura. Două dintre acestea conţin imaginea unor 
obiective arhitectonice văzute frontal: un turn de observaţie 
descoperit de Cantemir în munţi (după cum reiese din jurnalul 
său a şi dormit acolo o noapte) 40 şi un templu musulman văzut 
din faţă, fără minaret şi semilună deasupra, templu în interiorul 
căruia autorul intrase, deoarece vorbeşte în texte despre altarul 
şi coloanele lui în aceşti termeni: „13. In medio altaris in pariete 
meridionali est concavitas quam illi vocant Mihrast, signum 
quod in illam partem debent adspicere cum orant. 14. Cum 
mediae habeant inter se maius spatium testudines quoque, 
quae fulciuntur super illis columnas altiores” 41 . Imaginea 
turnului ne indică la bază o intrare cu arc romanic şi inscripţii 
în arabă (copiate de autor) de o parte şi de alta a uşii. Turnul 
e din cărămidă, indicată prin linii duble verticale aşezate între 
linii orizontale simple. In desenul palatului de pe harta Con- 
stantinopolului tehnica desenării zidului e aceeaşi. Turnul are, 
la intervale egale în înălţime, patru brâie de piatră şi, între 
ultimul şi penultimul brâu, ornamente florale în formă de 
rozetă. Acoperişul are forma unei emisfere conice, terminată 
la vârf cu o mică sferă cu vârf ascuţit, ca a turnului porţii 
centrale din desenul palatului lui Cantemir. Schiţa templului 
cuprinde poarta de intrare, de formă dreptunghiulară, 
deasupra căreia se află o arcadă specific orientală săpată în 
planul frontal al turnului cu profil pătrat. Intre limitele ei, 
încadrată în dreptunghiuri, e indicat prin puncte locul unei 
inscripţii. Deasupra acesteia, încadrat în alt dreptunghi, e 
indicat locul altei inscripţii. De o parte şi de alta a zidurilor 

laterale ale acestui turn al porţii sunt desenate două contra- 
forturi de formă triunghiulară care fac trecerea de la profilul 
pătrat al turnului la cel circular al cupolei. De o parte şi alta a 
porţii sunt desenate, mai amănunţit în stânga, mai sumar în 
dreapta, dată fiind simetria desenului şi caracterul de schiţă 
de lucru, câte o intrare arcuită şi o poartă dublă. Alături o altă 
intrare cu arc oriental deasupra. In stânga, aflate la nivelul 
superior acestuia sunt aşezate pe o linie orizontală opt ferestre 
cu arc romanic. Deasupra lor două linii duble, peste care e 
pus un acoperiş plat, sugerat prin haşuri, aşa cum a procedat 
întotdeauna Cantemir când a desenat acoperişuri. Alte două 
desene se referă la coloanele acestui templu. Ele erau în bună 
măsură distruse de trecerea timpului şi Cantemir calculează 
înălţimea, grosimea şi distanţa dintre ele în funcţie de reperele 
dimensionale pe care le are, cel mai important fiind turnul 
porţii. Ceea ce n-a apucat să deseneze descrie în cuvinte care 
i-ar fi amintit, în cazul unui desen finalizat, ce trebuie să facă. 
De pildă, cu referire la ferestre, precizează: „Craticula in 
fenestris sunt ex latere in modum servum memi (...)“. Cât 
despre turnul porţii, iată dimensiunile lui: „Alta cub. 22, lata 
cub. 7, quad. 1, in cuius basi sunt ab utraque parte pedestali 
latitud. 1, cub. quad. 2 longit. cub. 3.“ De asemenea, în descri- 
erea generală a templului, face toate măsurătorile necesare: 
„Templi longitudo est 92 cubitorum, latitudo 24, quod fulcitur 
supra quatuor series columnarum.” 42 Această precizie a 
măsurării indică preocuparea lui Cantemir de a-şi finaliza 
descoperirile într-o hartă finală, cu desene reduse la scară, 
fapt pentru care trebuiau cunoscute dimensiunile obiectivelor. 
Modul de lucru indică în plus o obişnuinţă nu numai de a 
desena după natură, ci şi de a lucra cu obiective arhitectonice 
şi de a face constatări arheologice (la nivelul epocii, evident) . 
Există două desene ale coloanelor - Cantemir însuşi trimite la 
ele - „reliquae reliquarum columnarum depressiores, uno 
cubito, ut in figura.” 43 In primul desen ele apar cu imaginea 
contemporană lui Cantemir, care schiţează adâncimea gropilor 
dintre ele, nivelul apei (sau molozului) ca şi înălţimea coloa- 
nelor rămase la suprafaţă. Autorul indică, de asemenea, cât 

din lungime ar putea fi acoperit de moloz şi cum s-ar fi putut 
continua coloanele, apreciind acest lucru după criterii pe care 
textul nu le explică, dar care par a fi legate de legea proporţiilor, 
aşa cum o ştia bine Cantemir. Un al doilea desen indică recon- 
stituirea ansamblului de coloane al templului cu situarea lui 
în spaţiul geografic, într-o schiţă de hartă. Munţii apar în partea 
de jos a desenului (sudul), având contur asemănător celor din 
profilele Caucazului găsite de G. Vâlsan la Paris ţi cu cele 
indicate de autor pe harta zidului („Mur aupres du Derbent“), 
la dreapta sunt indicate aglomerări de pietriş, iar la stânga e 
figurat felul cum se continuă, plecând de la templu, zidul care 
merge în unghi drept (nord-sud, apoi est-vest). Desenul 
coloanelor indică doar un fragment al jumătăţii din dreapta, 
cea din stânga fiind doar uşor sugerată. Coloanele au o bază 
dublă faţă de capitel şi două brâie care le împart în mod inegal 
înălţimea, 1/4 jos, 2/4 la mijloc, 1/4 sus. Ceea ce nu este clar 
din desen, textul lămureşte astfel: „In qualibet serie sunt columnae 
20 summa omnium 60, verumtamen columnae, quae sunt ad 
parietem excurrunt ex pariete saltem dimidia parte. “‘ M Coloanele, 
laturile lor, spaţiul dintre ele sunt măsurate: „4) Ab ianua templi 
in latus ad primam columnarum seriem, spatium est sex 
cubitorum, quadr. 1 dig. 3, in latumi 5) c. 1 dig. 3. At his ad tertiam 
seriem spatium 9 cubit. absque 5 digitis. A tertia serie ad 
quartam similiter ut in priori; 6) Spatium inter columnas in 
longum 3 cubit. 2 quad. absque 2 digit. 7) Columnae omnes 
sunt quadratae, cuius latus 1 cub. quad. 2 dig. 4; 8) Ianua exterioris 
ingressus lata 2 cub. quad. 3 alta 4, cub. quadr. 1, dig; 7”. 45 Cu 
astfel de explicaţii al doilea desen al coloanelor devine mai 
limpede. Cantemir le indică în desen în secţiunea funda- 
mentului clădirii, spaţiate între ele şi dispuse în serii. El a 
întreprins şi cercetări în legătură cu arhitectul constructor, 
folosindu-se de inscripţiile pe care le-a găsit, ca şi de alte surse 
scrise, deci nu de argumente arheologice propriu-zise, care 
să-i dateze obiectivele: quod quando fundatum et a quo nulla 
notitia neque signum, restauratum tamen a Rege Persiae ... 
(loc gol în text) A.H. 770. Cuius architectus fuit Tadziaddin et 
supra templi fores cuius nomen Arabicis litteris in nitido lapide 

insculptum clare legitur.” 46 Urmează inscripţia arabă, pe care 
autorul o explică a fi numele arhitectului, la fel de clar scris 
cum fusese şi numele poporului persan („cum fuisse hominem 
Persicae nationis, nominis cui etymon significat Corona legis.“). 
El stabileşte poziţia acestui templu faţă de râu şi, de asemenea, 
faptul că există două stadii de vechime a construcţiei: „Hic 
loci quinque incolae Vezy de nomine inibi in mare confluentis 
rivuli dicebant, secundum delineationem apparebant.” 47 
Analiza sa merge mai în profunzime chiar când nu e ilustrată 
cu desene. El găseşte un pod peste râu, pe care-1 consideră 
nou, dar şi alte vestigii ale zidului, în afara templului, ca, de 
pildă, arce de poartă şi resturi ale structurii zidului: „Pons vero 
erat novae et recentissimae structurae. Altitudo collis extolleba- 
tur ad 40 circiter orgyas, sed parte, qua ad mare spectabat, 
potendebatur in declive. In montis cacumine videtur fuisse 
arx, ut est delineatum. Sex in locis apparebat muri structura. 
Fundamenti latitudinem ipsa sua Majestas dimensa est, ad 4 
orgyas. Arcis vero circiter 25. Murus totus irregularis erat, quia 
reductus erat secundum collis obliquitatem. Par urbis, quae 
spectabat ad orientem, distabat a mari orgyis 30", 48 Din acest 
text se vede că aprecierile de vechime erau subiective. E invocat 
chiar Petru I care ar fi făcut măsurători la Derbent, importanţa 
strategică a zidului în trecut, iar pentru războiul ruso-persan, 
importanţa lui ca argument în favoarea creştinilor. Desenul şi 
textele lui Cantemir par să fi alcătuit un raport al său către 
împărat, alcătuind esenţa misiunii autorului la marea Caspică 
(în rest a avut sarcini de propagandă). Un alt desen din grupul 
de şase desene arhitectonice înfăţişează fundamentul celui de-al 
şaptelea turn, aflat spre mare, al zidului Derbentului (unii 
cercetători îl confundă cu zidul caucazian din cauza lucrării 
lui Bayer alcătuită pe baza notelor lui Cantemir, deşi nu este 
deloc acelaşi lucru. Cantemir însuşi nu confundă cele două 
ziduri). Dimensiunile şi profilul sunt indicate în text. La fel 
poziţia în funcţie de punctele cardinale şi de Derbent: „Lapis 
in muro urbis Derbendi ad plagam meridiem spectans, in 
quadam turri, quadrata, altus ad 4 ulnas a fundamento. Longus 
duorum cubitorum latus unius absque 1 /8 mari haec turris 

numeratur septima.” 49 Fundamentul turnului are formă dreptun- 
ghiulară, mărginită pe laturile mici de câte un profil trapezoidal, 
cu paralela mai scurtă spre latura dreptunghiului. O linie dublă 
(atât de caracteristică desenelor cantemiriene) mărgineşte 
întregul profil, altă linie dublă mărgineşte fiecare din cele trei 
profile componente. De asemenea baza stâlpilor e, ca şi 
fundamentul zidului interior, asemănătoare unei hieroglife. 
Lui Cantemir îi pare că e vorba de o parte antică a zidului: 
„Haec apparentia urbia antiquae fundamenta visebam in loco 
in colis Bitly Baluk dicto.“ 50 O parte dintre intuiţiile cantemiriene 
s-au verificat în timp. Despre vechea arhitectură a zonei din 
jurul Caucazului - Colhida, Albania, Iberia-Kartli şi regatele 
armene, în intervalul secolelor IV-I î.e.n., apoi în primele secole 
ale erei noastre, cuprinzând deci intervalul de la cuceririle lui 
Alexandru Macedon la cele romane, când au pătruns în zonă 
influenţe elenistice şi creştine, cultura de tip roman, ştim astăzi, 
din cercetări ulterioare acelora ale lui Cantemir, că „una din 
formele caracteristice ale arhitecturii colhidiene (era) 
construcţia în formă de turn, cu baza lată cu patru (sau mai 
multe) laturi şi îngustându-se treptat către vârful deschis (...)“ 51 
Ori Cantemir a găsit turnuri, mai noi evident, pentru că erau 
din cărămidă, dar unde formele vechi încă subzistau. In ce 
priveşte zidul, pe care el îl consideră a fi edificat pentru prima 
oară de Alexandru Macedon, săpături arheologice ulterioare 
au dovedit că fiecare cetate era înconjurată „de două rânduri 
de ziduri, groase de 3 m, împrejmuite în exterior de un val de 
pământ; fiecare deal, înzestrat cu câte o citadelă, avea câte un 
zid de incintă propriu încă de pe vremea lui Artaxias. „Cita- 
delele de pe dealuri comunicau între ele prin coridoare speciale, 
care făceau legătura atât cu citadela principală, cât şi cu valea 
Araxului, care trebuia apărată ca o posibilă cale de acces. 
Punctul central al oraşului era apărat de un sistem de ziduri 
cu contur triunghiular, întărite cu contraforturi şi turnuri puter- 
nice (,..)“ 52 Credem că zidul descoperit de Cantemir va fi făcut 
parte din acest sistem de fortificaţii, mai ales că el găseşte 
contraforturi şi turnuri încastrate în zid. Cantemir nu deţinea 
atunci date, de pildă, despre creştinarea timpurie a Armeniei, 

dar intuiţia l-a făcut să considere, bazându-se pe descoperirile 
sale în teren, că acolo există influenţe romane (desenează 
schiţe de clădiri cu arc romanic) şi greceşti (încă ale lui 
Alexandru cel Mare) care atestă anumite priorităţi faţă de 
persanii veniţi mai târziu. In sfârşit, ultimele două din aceste 
desene indică detalii arhitectonice care se referă la tehnica de 
construcţie, ceea ce i se pare un criteriu important pentru 
datarea obiectivelor şi stabilirea apartenenţei lor la cultura 
grecească sau persană. Vorbind despre o serie de monumente 
funerare, asemănătoare între ele, găsite la Derbent, după 
analiza inscripţiilor pe care le cuprindeau, scrise cu caractere 
Nesh (le reproduce) se referă la cele două metode de aşezare 
a pietrelor funerare (şi desenează). După prima metodă piatra 
verticală, mai lată, rotunjită sus, se sprijină pe cea orizontală 
printr-o piesă trapezoidală. După a doua metodă piatra 
verticală, mai îngustă, tot rotunjită sus (un tumulus) se sprijină 
de cea orizontală printr-un contrafort lateral, tot din piatră. 
Cantemir nu le măsoară, considerându-le mai curând mărturii 
de apartenenţă geografică, decât de vechime culturală şi a 
civilizaţiei. Caracterele Nesh formau scrierea turcească obiş- 
nuită în vremea sa. Cel de-al doilea din aceste ultime desene 
arhitectonice indică însă ceea ce Cantemir consideră a fi existat 
în trecut, anume baza unor foste coloane ale porţii Kyrclar: 
„ab inferioris liminis basi fuisse columnas arectas in hune 
modum ” 53 şi desenează o coloană cu diametru identic de sus 
până jos, fără capitel sau bază, detaliind din ea un fragment 
prin linii paralele între care se află linii punctate, probabil cu 
desene geometrice. Un al doilea tip de coloană e de formă 
piramidală, cu vârful îngust în jos (sau poate în formă de 
trunchi de con), alcătuită din secţiuni fără continuitate una 
cu alta. La partea de sus aceste coloane sfârşeau cu capete de 
animale antropomorfe, după cum detaliază Cantemir în partea 
dreaptă a desenului. 

Un al doilea grup de desene cantemiriene executate în 
expediţia de la Marea Caspică reproduce pictură murală 
însoţită sau nu de inscripţii uneori cu explicaţiile autorului în 
latină. Figurile pe care le reproduce sunt considerate de Cantemir 

fie hieroglifice, fie totemice. Iată explicaţia dată de Cantemir 
unui grup de desene: „Inter 14 et 15 turrim in muro aperte vide- 
batur duae figurae animalium Hieroglyphicae formae, sed ad 
modum ruditer insculptorum, et ut coniiciebam, illi lapidas 
erant ex antiquis ruderibus, in recentiori structura adaptaţi. 
Erant autem figura versus occidentem rescipientes ita”. 54 
Desenul arată un fel de animale-tip, esenţializate, mai ales cai. 
La fel reproduce o pasăre cu două capete şi arată neştiinţa în 
a decodifica imaginea: „nihil tamen hanc figuram repraesen- 
tabat.” 55 Cercetări arheologice ulterioare au atestat vechimea 
imaginilor pe care Cantemir le desprindea atunci din negura 
veacurilor, ştiind că e vorba de lucruri foarte vechi. Iată mărturia 
contemporaneităţii noastre despre trecutul acelei zone: 
„Popoarele caucaziene, asemenea altora din preajmă, sciţii, 
perşii, sarmaţii au manifestat un ataşament deosebit faţă de 
acest animal, însoţitor fidei al omului în războaie, la vânătoare 
şi în munca paşnică; calul era considerat un animal sacru f...)” 56 
In ce priveşte figura cu două capete, ea pare să fie şi mai veche, 
deoarece întâlnim printre consideraţiile arheologiei mai noi: 
„Figurinele zoomorfe (...) reprezintă fie animalul ca atare, fie 
două animale adosate şi cu trunchiul comun, - procedeu ce 
fusese curent în arta pre-urartu şi urartu, în culturile protoira- 
niene şi în arta ahemenidă, menţinut în această parte a regiunii 
transcaucaziene, sau introdus prin influenţele sudice." 57 In 
legătură cu alte desene pe care le reproduce, Cantemir 
consideră a fi hieroglife şi mai vechi, dar, neştiind istoria zonei, 
crede că e vorba de hieroglife de pe vremea grecilor şi egip- 
tenilor. Format în spiritul culturii greceşti, el reafirma ideea 
după care grecii, odată cu preluarea de la egipteni a alfabetului, 
au transmis, prin propria lor cultură, - valorile vechiului alfabet 
egiptean hieroglific. Apoi romanii, moştenitori ai culturii 
greceşti, au asigurat comunicarea mai departe în timp a sursei 
iniţiale: „Babul-Kiam h.e. porta extremi indicii (...) revera 
hieroglyphica adparent sculpturae, quae tempore antiquo Graeci 
ab Aegyptis erant mutati, ut in multis Romae Constantinopi in 
allisque obeliscis et columnis videre est.” 58 Alteori Cantemir 
reproduce alături de inscripţii pe care nu le poate descifra şi 

desene considerate de el magice, de la interpretarea cărora se 
abţine. Astfel, în legătură cu două animale ale căror coarne 
devin raze solare, sau altele care au în spate discul solar, 
înfăţişat ca o faţă umană, spune: „In inferiori vero lapide 
exprimebantur figurae talium animalium cum talii illegibili 
subscriptione.“ In alt loc descoperă clare inscripţii greceşti. 
Oricum figurile şi literele împreună au fost explicate de 
cercetători mai târzii fără ca vreunul să fi ştiut de cercetările 
lui Cantemir, inedite şi azi pentru arheologii zonei respective - 
astfel: „Introducerea cultului lui Apollo, de pildă, întâlnind 
vechile culte solare din regiunea caucaziană, cu simbolistica 
respectivă, dă naştere unor reprezentări în care se alătură 
concepţiile şi modul de redare ale celor două lumi. Una din 
cele mai importante reprezentări ale acestui cult pentru 
perioada respectivă este cerbul, redat cu coarnele bogat 
ramificate în linii şerpuitoare, simbolizând razele soarelui în 
concepţia locală, în timp ce trunchiul este înfăţişat destul de 
realist şi cu o marcată sugerare a volumului (.. .)“. 89 In acest 
fel, aparent fără nici o intenţie, Cantemir justifică războiul 
ruso-persan, considerând că Petru I venea ca apărător al unor 
vechi civilizaţii, ce se cereau salvate de cuceritorii lor mai noi, 
în numele apartenenţei lor la un bazin cultural comun cu acela 
al creştinătăţii. Era o idee cantemiriană care, fără a-şi vădi 
justeţea în timp, atestă totuşi marea unitate a gândirii sale. 
Cazania creştină în limba persană, alcătuită de Cantemir, din 
care se păstrează prima coală, răspândită în rândul populaţiilor 
locale, era în fapt ilustrarea aceleiaşi idei. Autorul reproduce, 
de pildă, două desene unde vechile simboluri magice sunt 
preluate de musulmani şi devin însemne distinctive ale 
imamilor. E vorba de un leu cu capul spre stânga imaginii, văzut 
din profil, simbol obsesiv la Cantemir în legătură cu roma- 
nitatea, în spatele lui se vede discul solar, aşa cum am spus 
ceva mai sus, înfăţişat ca un chip uman. Sub desene Cantemir 
scrie „Insignia larbassiorum.“ La Tarku şi Derbent descoperă 
alte asemenea „insigne" (insemne de imam) . 

Al treilea grup de desene reproduce imagini musulmane, 
încercând să detaşeze ascendentul şiiţilor (perşii) în zonă 

asupra sunniţilor (otomani), deci oricum faptul că Imperiul 
Otoman n-ar fi putut revendica, sub aspect religios, prioritatea 
asupra zonei. O insignă de imam reprodusă în două desene, 
are în centru o inscripţie arabă (pe fiecare desen alta după 
cum e vorba de avers sau revers) şi explicaţia autorului mai 
jos: „Duo sunt talia signa, unum ferreum aliud aeneum: in 
utriusque medio inscripţia vedentur nomina Dei Muhammedi 
et Aii in superiore parte tres radios habet, aeneum verso est 
deauratum.“ 60 In continuare, desenând sabia cu două vârfuri 
a lui Aii, figurată pe alemul şiit, Cantemir readuce în discuţie 
figura leului, de această dată cu semiluna în gură: „Argenteum 
triangulare cum sphaera deaurata in marginibus cui inscrip- 
videntur preces quaedam ex Corano, at in medio eiusdem ex 
una parte leo, inscriptus est, cuius tergo adhaeret semiluna 
alba cum radiis circumcirca leonis adsunt nomina Dei Muhammedi 
et Aii: ex altera parte in medio videtur bini mucronis talis.” 61 
Cantemir desenează sabia, detaliind alemul cu semnul 
distinctiv al imamului, o sabie şiită, cu vârful despicat în două. 
Chiar pe desen Cantemir a scris în latină: „Signum bellicum 
Imamorum Derbendiensium." Obiectul a fost şi măsurat, 
deoarece în lungul desenului e scris „Longitudo Arschin. 2“ şi 
lângă tijă, tot în lungul ei, „Latitudo versch. 2“. Pe ovalul aflat 
sub alem autorul a scris în latul desenului „Latitudo Io versch. “ 
ţi în lungul lui „Longitudo Archin. U“. Sub ovalul pe care se 
sprijină alemul se află legătura lui, în formă de bilă, cu tija 
inferioară a sceptrului. Intre această bilă şi cea aflată mai jos 
autorul scrie în lung: „Long. 3/4 Arch.“ Sunt unităţile de măsură 
ruseşti, arşinul şi verşocul. Alături, legenda desenului ne spune 
că era vorba de un sceptru absolut contemporan lui Cantemir, 
aparţinând şamanului Sefer şi amintind de supunerea lui 
puterii imamului: „Signum hoc ferreum est, longitudo eius 4 
Archin fabricatum est Ao. H. 1116 (A. Christo 1704) fecit id 
Răgim Schamachens Schamachensis eius dominus vocabatur 
Sefer (,.,)“ 62 

Acesta este grupul de schiţe din expediţia caspică în posesia 
căruia ne aflăm. Pe baza textului explicativ ar putea fi recon- 
stituit desenul amănunţit al unor mari obiective cu valoare 

arhitectonică şi arheologică, unele dispărute între timp. Aceste 
texte cantemiriene n-au fost niciodată traduse în limba română. 
Şi totuşi ele conţin un reper cu totul deosebit al activităţii 
savantului: definitivarea pe bază de date concrete, de teren, 
nu numai a unei teorii asupra geografiei şi istoriei locului, 
teorie a cărei amploare aminteşte de Descrierea Moldovei, ci şi 
definitivarea unei ţinute riguros ştiinţifice, în care teoria era 
rezultatul abstractizării şi generalizării unor informaţii de 
natură practică. Intre primele desene cantemiriene, simbolice 
şi alegorice, ori cu valoare strict artistică, şi acestea din urmă 
sunt mari distanţe, traversarea unui drum spectaculos, de la 
conceperea artei ca ilustrare a unor idei, la aceea a artei ca 
semn al unei realităţi. Este un drum la fel de lung ca cel pe 
care istoriograful sau geograful Cantemir l-a străbătut de la 
primele tentative de a ilustra prin scris sau hărţi teorii preexis- 
tente, până la ştiinţa de a argumenta şi generaliza faptele 
istorice şi geografice astfel încât, pe baza lor să fie extrase 
legităţile care ghidează realitatea şi prin cunoaşterea cărora 
omul îşi poate modifica viitorul. De altfel, pe baza acestor 
preţioase cercetări cantemiriene geograful G. E Miller a şi 
alcătuit harta Derbentului şi a zidului caucazian aflată în voi. 
al III-lea al albumului de hărţi, schiţe, desene şi planuri din 
Cabinetul lui Petru l 63 . Această hartă, lungă de 142 cm şi lată 
de 32,12 cm în stânga şi 35,2 cm în dreapta, este lucrată în 
acuarelă cu multă atenţie, zidul cu galben, râul cu verde, 
acoperişurile caselor cu roşu (ca şi braţele rozei vânturilor) . 
Toate nuanţele sunt palide. Pe spatele acestei hărţi e scris 
„Derbent Nr. 80“ cu creionul. Zidul Derbentului, cu turnurile 
şi cărămizile desenate atent, aminteşte descrierile cantemiriene 
din Collectanea orientalia. Detaliile arheologice, de artă şi 
etnografie, inscripţiile n-au fost luate în consideraţie. Probabil 
Miller a avut la dispoziţie şi alte surse de informare decât 
cercetările cantemiriene. In stânga sus, sub scala care poartă 
gradaţii de la 50 la 200, fără nici o explicaţie, este scris în rusă 
că planul aparţine oraşului rusesc Derbent. Ori Derbentul a 
devenit rusesc din 1725. In dreapta jos e o altă scală, cu cifre 
de la 50 la 500. In dreapta ei, în rusă, ni se indică faptul că 

unităţile de mărime sunt ruseşti. Deasupra acestei scale pro- 
babil Scumacher, care a înregistrat harta, a scris cu creion 
„Derbent in Bersien No. 80“. Roza vânturilor are următoarele 
litere: S 

O -w 

N 

Deci nordul e în partea de jos, iar iniţialele trimit la denu- 
mirea germană a punctelor cardinale. Marea Caspică e figurată 
în extrema stângă a hărţii, unde zidul Derbentului se pierde 
în nisip. Harta lui Cantemir „Mur aupres du Derbent” e reprodusă 
identic înjumătăţea stângă a acestei hărţi. Ea e simplificată în 
sensul că nu sunt precizate, pe porţiunile de zid, lungimile lor. 
Cele şase toponime latineşti sunt traduse în rusă (fiind 
singurele de pe întreaga hartă a lui Miller), dar traduse cu 
uşoare modificări. Aşa „Pirdemysky“ devine „Hnp^eMncRm"; 
„fl. Otai“ este „Pena Eaî”; „fl. Suludere et Otai” este „pena 
Cyjiyflepe-Eaî”, „Kiosis” devine „Qhocb“ iar Kimach“ - 
„QnMax't". N-am făcut decât, prin descrierea acestor 
preocupări ale ultimului an de viaţă al lui Dimitrie Cantemir, 
preluate de geografi şi intrate în fondul de informare al lui 
Petru I, să atragem atenţia o dată în plus asupra mutaţiilor 
profunde pe care le suferise omul de cultură şi creatorul. 

Locul muzicii şi artei plastice în activitatea lui Cantemir 
Problemele cele mai importante pe care le-au pus, dintotdea- 
una, muzica şi arta plastică au fost acelea de rezolvare spirituală 
şi emoţională ale sugestiilor spaţiului şi timpului, de răspuns 
uman dat acestor două dimensiuni care-1 transced. Marile 
stiluri ale culturii au avut înfăţişări diferite unul de altul - pe 
de o parte în muzică, pe de alta în plastică - şi din pricina 
modalităţilor diferite în care soluţionau chestiunea relaţiei 
dintre om pe de o parte, spaţiu şi timp, pe de alta 64 . Privind 
din această perspectivă activitatea de muzician şi de plastician 
a lui Cantemir, complement al întregii sale activităţi creatoare, 
socotim că putem extrage concluzii care ţin atât de apartenenţa 




DIMITRIE CANTEMIR 


415 

lui la un stil cultural, cât şi de coordonatele însele, specifice, 
ale spiritului său creator, coordonate capabile să indice unitatea 
profundă a fiinţei interioare care a fost Dimitrie Cantemir. 

Atât muzica, la nivel teoretic, adică sistemul de notaţie, 
cât şi practic, deci compoziţiile, şi nu mai puţin desenul 
practicat de Cantemir atestă o matrice formativă comună: în 
faţa spiritului cercetător al autorului se punea problema marii 
frontiere Orient-Occident, frontieră temporală şi spaţială pe 
deasupra căreia trebuia să practice o cale de acces în ambele 
sensuri, dar, dincolo de această cale necesară supravieţuirii, 
trebuia să aleagă, să opteze pentru una dintre cele două 
formule încă prea net separate spre a convieţui armonios 
înăuntrul fiinţei umane. Din acest punct de vedere tentativa 
muzicală a lui Cantemir trebuie înregistrată ca primul efort 
susţinut de sinteză armonioasă a mijloacelor sonore în jurul 
axului central al timpului interior. Concluziile pe care le-a tras 
autorul prin desăvârşirea acestei sinteze l-au dus către 
perceperea duratei ca timp istoric. Funcţia simbolică a timpului 
trăit de un oriental, percepută de Cantemir ca diferită şi 
superioară funcţiei simbolice a timpului trăit de occidental, 1- 
a făcut să opteze pentru durata în care se înscria spiritul 
Orientului. Vechi cosmogonii, mitologii şi filosofii asigurau 
emoţiei produse prin muzică o rafinare a nuanţelor pe care, 
considera autorul, un occidental nici n-o poate bănui. Această 
valorificare logic completă a timpului emoţional a generat nu 
numai opţiunea muzicală a lui Cantemir, fiindcă el propune 
Europei un sistem complet, unitar şi armonios de valorificare 
a posibilităţilor Orientului la nivel sonor - ci a şi consolidat, în 
bună măsură, matricea formativă a spiritului său, pe care o 
redescoperim în marile preocupări ale istoriografiei. Funcţia 
simbolică principală a timpului emoţional al muzicii a fost 
pentru Cantemir aceea de a-i releva logica şi armonia lumii pe 
care-o avea de străbătut, de descoperit şi de cunoscut. A 
încercat să rezolve, pe aceeaşi cale a muzicii, o parte din 
metodologia de acces către această lume. Cercetând sistemul 
său muzical nu facem decât să pătrundem progresiv în inima 
acestei metodologii axată pe logică şi raţiune. La orizontul 

superior al muzicii preconizate de Cantemir se iveşte un Orient 
ordonat după raţiunea antichităţii greceşti, cea care subordona 
sufletul spiritului, în marea lumină numită mai târziu apolinică, 
dar şi spiritul sufletului în infinitele nuanţe baroc-dionisiace 
ale acestei lumini. O astfel de metodologie a spiritului cante- 
mirian, de esenţă raţională, comună cu metodologia generală 
a spiritului european, moştenitor şi el al antichităţii greceşti, 
i-a şi asigurat calea de acces cea mai largă spre Europa acelui 
veac, când unitatea culturii occidentale îşi desprindea încă 
traseele fundamentale din magma unor lupte politice şi religioase. 

Plasticianul Dimitrie Cantemir şi-a fost lui însuşi mai puţin 
vizibil decât muzicianul. O cunoştinţă de sine inegală a ghidat 
cele două demersuri. In timp ce muzicianul s-a autoanalizat 
prin teoria sa muzicală, şi-a găsit traseele spirituale şi emo- 
ţionale, a intrat în rezonanţă cu lumea, plasticianul s-a considerat, 
până aproape de sfârşitul carierei, un auxiliar al creatorului. 
Abia ultimele desene îi dezvăluie posibilitatea de a inova, pe 
această cale până atunci insuficient explorată, o pistă nouă 
către întregul creaţiei sale. In mod paradoxal, într-o civilizaţie 
bazată pe cultura imaginii, cum este civilizaţia omenească, 
Dimitrie Cantemir s-a comportat mai ales ca un auditiv şi a 
intuit târziu importanţa primordială a semnalului vizual. Ar fi 
de analizat întreaga sa atitudine, inclusiv istoriografică, din 
această perspectivă. Din pricina acestui comportament desenul 
a şi fost pentru Cantemir în cea mai mare parte a vieţii o 
problemă de interpretare spirituală, de „vizualizare" printr-un 
spaţiu filosofic a spaţiului real ecranat de acesta. Abia târziu , 
spre sfârşitul vieţii, după ce toate celelalte experienţe legate 
de problema .spaţiului - inclusiv experienţa politică - fuseseră 
traversate, Cantemir a făcut marea descoperire asupra felului 
cum trebuie raportat omul la acest obiectiv. A proiectat un 
drum de legătură, de la spaţiul simbolic al artei plastice ca 
semn al realităţii la spaţiul geografic real şi de la el la timpul 
istoric. Regăsirea acestei dimensiuni fundamentale a spiritului 
cantemirian - timpul - pe coordonatele spaţiului real rămâne 
marele câştig al desenului cantemirian. Odată cu regăsirea 
acestui timp istoric Cantemir a parcurs rapid drumul spre timpul 

interior, unde existau imaginea Greciei şi a Romei, apoi a Bizan- 
ţului. A refăcut drumul de la Orient spre Occident, adică şi-a 
reconstituit pe alte coordonate propria sa matrice formativă. 

Ar mai rămâne de abordat, în ce priveşte muzica, dar şi 
arta plastică, o chestiune care a ocupat mult loc în creaţia cante- 
miriană, atât în aceste domenii, cât şi în celelalte. Este vorba 
despre religie. Dimitrie Cantemir nu era un religios în sensul 
de credincios practicant, ci un doctrinar al religiilor creştină şi 
islamică. Atât sistemul muzical cât şi desenele atestă o fază 
mai de început în tratarea de către autor a problemelor religioase. 
In ambele demersuri e vizibil impactul universului bizantin 
(în plastică în faza ei de început), adică tentativa de a impune 
lumii ideea despre valoarea spaţiului spiritual din care făceau 
parte şi principatele române. Cantemir exprimă, la sfârşitul 
secolului al XVII-lea şi începutul celui de-al XVIII-lea, prima 
sinteză fundamentală prin care se defineşte în cultura română 
opţiunea europeană în defavoarea celei orientale. A fost o 
opţiune bazată pe o mare sinteză între cele două spaţii spirituale. 
De asemenea, nivelul emoţional şi cel logic şi-au spus deopot- 
rivă cuvântul în a afirma faptul că se apropie momentul istoric 
când cultura statelor mici se poate impune în faţa Orientului 
şi Occidentului deopotrivă. 

onştiinţa modernă a ţâşnit din matricea miturilor ce 
amintesc preistoria şi deopotrivă din metafizica 
medievală, cu întreaga ei încărcătură de eresuri, dar şi de 
intuiţii profunde, generatoare de mari forme simbolice ale 
acestei conştiinţe: artele, religiile, ştiinţele. Această conştiinţă 
a elaborat, la începutul veacului al XVIII-lea, un nou concept 
de cunoaştere ce atestă maturizarea raţionalismului: de la 
Descartes şi Leibniz la Kant şi Hegel e făcut pasul spre conceptul 
modern al ştiinţelor, mai ales al istoriei. Trecutul şi prezentul 
sunt aşezate astfel faţă în faţă dintr-un unghi neaşteptat: al 
judecăţii trecutului de către prezent sub aspectul procesului 
de formare a conştiinţei, adică - în ultimă instanţă - a ceea ce 
numeam mai sus, în descendenţă Cassirer, a formelor ei 
simbolice . 1 

Dimitrie Cantemir a aparţinut acelui veac de început în 
aventura formării conştiinţei moderne. Prin urmare morfologia 
spiritului cantemirian concentrează formele simbolice prin care 
el a înţeles lumea, a transmis contemporanilor şi posterităţii 
un mesaj despre înfăţişările ei. Aceste forme - în fapt zonele 
cunoaşterii pe care le-a abordat - i-au permis lui Cantemir să 
se implanteze cu propriul spirit în lumea veacului său graţie 
unor metodologii diversificate pentru fiecare domeniu de care 
s-a ocupat, al artei ori al ştiinţei. Dacă ne raportăm la aceste 
metodologii, încercând să extragem fundamentele unităţii lor 
subtextuale, atunci o astfel de critică a raţiunii aplicată fiecărui 
domeniu devine, prin lectura unitară a universului cantemirian, 
o critică a culturii al cărei ultim resort ar fi dezvăluirea însăşi 
a conştiinţei auctoriale. Plecând de asemenea de la meto- 
dologia ştiinţelor şi artelor în viziunea (sau versiunea) lui 
Cantemir se poate reconstitui, prin confruntare cu alte demersuri 

de epocă, o teorie generală a formelor de expresie ale culturii 
române, adică morfologia ei în acel moment de început al 
epocii moderne româneşti care ne-a creat, peste trei veacuri, 
pe noi înşine. 

Dimitrie Cantemir a procedat concentric în privinţa atingerii 
unui anumit standard al cunoaşterii. Nu se poate vorbi, în 
acest sens, decât în linii mari de o progresie temporală de la 
simplu la compus, de la unitatea unui domeniu abordat la 
unitatea personalităţii creatoare. Ceea ce ni se pare cert este 
faptul că umanismul de tip bizantin i-a oferit în această privinţă 
cel mai larg cadru de acţiune, educaţia raţionalistă cea mai 
sigură metodă de pertinenţă în structurile cognoscibilului, iar 
rezultanta vizibilă cu ochiul liber până astăzi a fost enciclo- 
pedismul său aplicat la relaţia Orient-Occident. Putem consi- 
dera toate aceste chestiuni ca fiind tranşate şi unanim 
recunoscute în urma celor aproape trei veacuri de cercetare a 
întreprinderii cantemiriene. Ceea ce ne interesează acum, în 
pragul încheierii mileniului doi, este în ce măsură demersul 
lui, situat mai la începuturile culturii româneşti, ne aparţine 
încă şi merită să fie comunicat viitorului ca parte integrantă a 
spiritualităţii acestui popor. Ne interesează prin urmare, în 
primul rând, o critică a raţiunii cantemiriene în sens kantian, 
adică stabilirea unităţii metodologice a demersului său 
întreprins în diversele sfere ale cunoaşterii. Zona cea mai 
îndepărtată în timp la care a apelat Cantemir a fost aceea a 
magiei şi miturilor, cunoscute fie pe cale livrescă, fie prin 
anchete personale (pe care azi le numim etnografice), adică 
prin integrarea a ceea ce folclorul şi obiceiurile mai păstrau 
(şi putea fi detectat) din acest strat de profunzime al cunoaş- 
terii omeneşti. Concluziile pe care le-a desprins pe baza acestei 
duble investigări au fost de natură să-l convingă că atât lumea 
Orientului cât şi cea a Occidentului au înglobat în structura 
culturii lor din veacul al XVII-lea acest strat al cunoaşterii 
magice şi mitologice. Şi dacă există, evident, din acest punct 
de vedere, frontiere care le separă (Cantemir considera, de 
pildă, că magia literală şi a cifrelor e mai ales un dat al culturii 
orientale contemporane lui şi mult mai puţin al celei occidentale), 

există şi un fundament comun care le apropie: cel pe care l-a 
concentrat Biblia, baza religiilor islamică şi creştină. Această 
bază a oferit repere culturale asemănătoare, de pild, pentru 
evoluţia limbilor, idee pe care Cantemir a folosit-o din plin în 
formularea propriei sale teorii asupra evoluţiei acestora. In ce 
priveşte problema miturilor, autorul e convins că ele separă 
net Orientul de Europa şi că, din acest punct de vedere, 
teritoriul vechii Dacii, locuit în vremea sa de români (şi accentul 
cade în mod firesc asupra Moldovei unde cunoştea mai bine 
situaţia) aparţine fără putinţă de tăgadă Europei. Explicaţia 
pe care a găsit-o pentru această stare de lucruri a fost aceea 
că, în timp ce Dacia era parte, ca şi Europa occidentală, a 
Imperiului Roman şi apoi a zonei de influenţă bizantine, stepele 
Asiei n-au intrat niciodată pe deplin sub controlul romanităţii, 
au rămas în afara unei influenţe culturale sistematice, traduc- 
tibilă prin noţiunea de romanizare. Concluziile care s-au impus 
cu necesitate spiritului cantemirian, numai dacă privim această 
formă simbolică a culturii sale rezumată la cunoaşterea magico- 
mitică, l-au dus în mai multe direcţii: teoria limbilor, exegeza 
religiilor, istorie. In ce priveşte teoria limbilor Cantemir a folosit - 
ca şi în cazul mitologiei şi magiei - comparatismul, fără îndoială 
cea mai solidă dintre metodele sale de lucru. A ajuns astfel la 
concluzia că poporul de pe teritoriul fostei Dacii vorbeşte 
aceeaşi limbă cu alte popoare europene, o limbă de origine 
romanică, fapt ce verifica ideea apartenenţei sale la Occident. 
Referirile autorului la alte familii de limbi, egale cu limbile 
romanice prin expresivitate şi potenţial creator, atestă credinţa 
sa în şansa teoretic egală a fiecărei limbi de a afirma o mare 
cultură. El încearcă în concluzie, folosind modelele înaintaşilor 
(Homer şi Cicero sunt cele mai pregnante) să facă proba puterii 
limbii române de a-şi afirma potenţialul creator. Această cale 
l-a dus spre literatură. Baza religioasă de construcţie a teoriei 
unitare a limbilor (ideea originii lor în Turnul Babei) afirmă, 
în ordinea conştiinţei, un moment premergător aceluia al 
înţelegerii deosebirilor profunde dintre Orient şi Occident în 
probleme propriu-zise religioase. O teorie cantemiriană a 
religiilor atestă primul mare moment al înţelegerii urmărilor 

produse în cultura română din cauza divergenţelor dintre cele 
două blocuri spirituale. Ar fi greşit să considerăm că el iden- 
tifică în toate punctele aceste divergenţe ca fiind acelea dintre 
islamism şi creştinism. Pe de o parte, autorul a înţeles că marea 
suprafaţă geografică pe care o acoperă fiecare din aceste religii 
a avut ca urmare imposibilitatea de a fi ţinute sub un control 
centralizat, ceea ce a permis diversificarea lor internă. In acest 
punct Cantemir afirmă nu numai principalele divergenţe 
interne ale islamismului (şiiţi/sunniţi) şi creştinismului 
(ortodocşi/catolici) ci şi pulverizarea în secte mai mult sau 
mai puţin marginale a fiecăreia dintre ele. Pe de altă parte, el 
a înţeles că şi „boomul" iniţial reprezentat în ambele religii de 
folosirea Bibliei s-a concretizat prin tentative diferite: în timp 
ce islamismul a încercat să armonizeze atât de diversele 
credinţe ale Orientului oferind, pe baza Bibliei, o nouă sinteză 
textuală - Coranul - creştinismul a lucrat chiar cu textele 
biblice, încercând să Ie acordeze în permanenţă cu realităţile 
istorice (evident cu implicite mişcări de progres şi de recul. El 
citează, de pildă, pe Luther, hughenoţii) . Şi din acest punct de 
vedere vechea Dacie (şi în speţă Moldova, judeca autorul în 
parametrii statelor feudale româneşti) aparţine Europei, calea 
sa fiind aceea a depăşirii statutului teoretic, textual al religiei 
spre implicarea ei în fenomenul istoric. Din această cauză 
puterea religioasă trebuia subordonată celei laice, domnului. 
Cele două atitudini opţional diferite ale Orientului şi Occiden- 
tului în probleme religioase i-au prilejuit lui Cantemir marile 
deschideri spre fflosofie şi istorie. Prin urmare, alături de mitologie 
şi magie ca forme simbolice ale conştiinţei, religia este cea de-a 
treia care-i permite lui Cantemir accesul spre înţelegerea ştiinţei 
istorice. Cât despre filosofie, ea a constituit în formula spiritului 
cantemirian un punct de conştientizare a propriului său demers 
şi de implicare a lui în marile orizonturi culturale. Fie şi numai 
prin acest fapt şi Cantemir se prezintă, spiritual, ca o conştiinţă 
modernă. Nu este de aceea întâmplător faptul că, în ordine 
cronologică, filosofia constituie începutul preocupărilor 
cantemiriene, locul geometric de unde se desfac toate celelalte 
căi de acces spre inima cognoscibilului. Interesul lui Cantemir 

pentru ceea ce astăzi numim ontologie şi epistemologie a fost 
într-un sens critica propriei sale raţiuni şi ar fi un subiect 
interesant: acela al dezbaterii acestei „auto-critici“ în compa- 
raţie cu ceea ce înregistrează cititorul de astăzi drept unitatea 
metodologică a formelor simbolice ale conştiinţei cantemiriene, 
adică unitatea spiritului său sub aspectul esenţei (în sens 
fenomenologic) . Nu mi se pare iarăşi deloc întâmplător faptul 
că după filosofie, tot în ordine cronologică, au urmat literatura 
şi celelalte arte. Era afirmarea liniei orientale şi formaliste a 
formaţiei sale - aceea a primatului textului asupra realităţii şi 
afirmarea principial-umanistă a egalităţii spirituale a oamenilor 
şi deci a egalităţii capacităţii lor expresive. Această egalitate 
era argumentată cu ajutorul celor mai vechi sfere ale cunoaş- 
terii: magia şi mitologia. Faptul că tratatul cantemirian de muzico- 
logie are la bază sistemul alfabetic ne lasă să înţelegem că autorul 
intuise (chiar teoretizează în acest sens) originea comună, 
spirituală, a limbajelor culturale. In ce priveşte arta plastică, 
tot o descoperire timpurie a lui Cantemir, ea a tradus mai mult 
decât o preocupare mimetică: o incitare a logicii formale şi 
spiritului analitic al autorului. Căile de unificare metodologică 
sunt însă, în comparaţie cu restul formelor simbolice ale conşti- 
inţei sale, de natură diferită, atestând totuşi traversarea aceleiaşi 
experienţe filosofice. Aceste căi nu se raportează la unitatea 
raţională a spiritului cantemirian, ci la însăşi matricea sa 
formativă. Unitatea logică se arată a fi în fond determinată de 
aceea formativă, vizualizând această matrice în arta plastică, 
deci procedând prin completarea spaţiilor libere într-un posibil 
tablou al sistemului artelor (sonore şi vizuale). Astfel, alături 
de literatură şi muzică a fost adăugat desenul. Faptul că sistemul 
artelor era o descoperire cantemiriană timpurie nu-1 scuteşte 
de intuiţia a ceea ce a devenit mai târziu pentru el calea regală: 
ştiinţa istoriei. Toate formele simbolice ale conştiinţei sale care 
corespund artelor sunt impregnate de substanţa istoriei datorită 
faptului că autorul procedează prin înglobarea progresivă a 
plusului de cunoaştere dobândit pe parcurs într-un întreg care 
se lărgeşte continuu, de la sfera magiei şi mitologiei la aceea a 
religiei şi artelor, apoi la a ştiinţelor, categorie în care intră 

istoria cu toate auxiliarele ei (în versiune cantemiriană) : numis- 
matica, heraldica, geografia, arheologia (cu aspectul ei modern 
arhitectura) . Evident, astfel prezentat, sistemul ştiinţelor este 
la rândul său incomplet, înfăţişându-ne doar principala linie 
de interes a autorului. Dar raţionalismul său funciar, bazat pe 
logica aristotelică, l-a făcut să încerce o acoperire a întregii 
suprafeţe a ştiinţelor aşa cum existau ele în cultura epocii. 
Interesul lui Cantemir pentru ceea ce numea generic, în spirit 
aristotelic, „fizica“, adică ştiinţele naturii, mergea de la 
matematică la ştiinţele aplicative: medicina, ştiinţele naturale, 
finanţele, jurisprudenţa, construcţiile (poduri, nave, clădiri), 
diografia (adică geografia plus geodezia ) etc. El s-a construit 
astfel rotund mai curând în sens occidental decât oriental, din 
moment ce remarcă toate carenţele studiului ştiinţelor în 
Imperiul Otoman. In plus, procesul de trecere de la înţelegerea 
formalistă a formelor conştiinţei la înţelegerea lor substan- 
ţialistă (ca produse ale realului) atestă un drum al gândirii 
cantemiriene de natură să-l proiecteze din Orientul în care se 
formase în mijlocul unei Europe aflată în plină tornadă 
spirituală impusă de cea mai fierbinte realitate: aceea politică. 
Dincolo de determinismele care stau la baza politicii şi care 
nu mai intră în calculul acestor concluzii, ghicim acest ultim 
sens politic al construcţiei de sine a lui Cantemir. El n-a fost 
prin vocaţie un om politic, ci pentru că a încercat un răspuns 
în ordinea spiritului la o stare reală. Era, dintr-un punct de 
vedere, prin tentativa sa politică, un fel de a se exprima ca 
european în peisajul Imperiului Otoman şi în sens mai larg al 
Orientului. Sistemul artelor şi al ştiinţelor, accesul la zona 
religiilor au fost pentru Cantemir nu doar forme simbolice în 
sine ale conştiinţei, ci forme orientate spre cuprinderea 
politicului. Acesta a reprezentat punctul de racordare al 
spiritului la realitate, al omului la lumea în care trăia. Faptul 
că a venit spre universul politic din sfera culturii şi apoi s-a 
întors din nou la ea, nu numai că atestă vocaţia lui reală de 
om de cultură, dar a şi permis posterităţii să-l recepteze graţie 
creaţiei culturale, operând astfel corecţiile necesare într-un 
demers politic mai greu de explicat în absenţa acestei opere. 

Pasul următor al acestor concluzii, după circumscrierea 
amplitudinii conştiinţei culturale cantemiriene, se referă la 
situarea ei alături de alte demersuri similare ale începutului 
de secol optsprezece. Acest pas e determinat de dorinţa de a 
înţelege atât semnificaţia pe care-o acorda autorul conştiinţei 
culturale cât şi pe aceea pe care-o intuim astăzi, după trecerea 
a trei veacuri. Condeele de primă mărime ale Europei timpului 
dialogau în principal în continuarea lui Descartes pe tema 
priorităţii raţionalismului sau empirismului (ambele cu 
numeroase nuanţări de la autor la autor) ca metodă funda- 
mentală a spiritului uman. In funcţie de această metodă era 
dezbătută o altă chestiune nu mai puţin importantă: a liberului 
arbitru, adică a posibilităţilor voinţei omeneşti de a afirma un 
punct de vedere în faţa divinităţii. Strict problematic Cantemir 
n-a fost absent la dezbaterea nici uneia din aceste mari teme, 
deşi formaţia sa preponderent bizantină l-a făcut să recepteze 
raţionalismul sub forma aristotelismului scolastic, iar problema 
liberului arbitru prin confruntarea doctrinelor islamică şi orto- 
doxă. Unghiul de abordare al religiei de către Europa occidentală 
focalizează atât pe adepţii liberului arbitru cât şi pe adversarii 
săi alcătuind însă numai rama plină de culoare a unui tablou 
variat, în interiorul căruia se cuprind o serie de alte mari probleme : 
împărţirea creştinismului occidental în mai multe confesiuni, 
supunerea ori nesupunerea faţă de papalitate ori rege ş.a. Şi 
aici Cantemir, a fost prezent, intuind esenţa problemei şi 
tratând-o din nou adecvat la zona care-1 interesa: islamism/ 
ortodoxie. Pe această cale a religiei se face în Occident, în cel 
mai direct sens, legătura cu problemele acute ale istoriei. Ele 
nu sunt, în Europa vremii, probleme ale stabilirii continuităţii 
şi unităţii popoarelor cu propriul lor trecut, cât probleme ale 
prezentului, adică ale discernerii, din mulţimea de evenimente, 
a celor semnificative pentru definirea conduitei optime, care 
să asigure supravieţuirea şi avansul politic al forţelor angrenate 
într-un sistem de relaţii bazate pe conflict. Exemplificăm: 
Gianbattista Vico, spirit istorist, anticartezian, a scris deopotrivă 
De noştri temporis ratione, referindu-se la relaţia antic/modern 
în probleme de învăţământ, La scienza nuova, unde-şi defineşte 

metoda istoristă bazată pe studiul miturilor, monumentelor şi 
limbilor ca păstrătoare de mărturii (Cantemir nu preconiza 
altă metodă decât aceasta) şi, în sfârşit. De rebus gestis Antonii 
Caraphaei, dedicată lui Antonio Carafa, o figură marcantă a 
Ligii de la Augsburg, comisar general al armatei habsburgice. 
Locke, la rândul său, a lăsat şi el mărturii în aceste principale 
orientări ale culturii europene scriind Reasonableness of 
Christianity as delivered in Scripture, unde apără nobleţea fiinţei 
umane în faţa acuzelor teologice care afirmau corupţia ei (după 
Adam) deschizând astfel calea unor erezii ce vor rodi neaştep- 
tat, mai ales pe pământ englez, până la apropiatul de noi De 
ce nu sunt creştin al lui Bertrand Russell. împotriva cartezienilor 
de la Cambridge Locke a scris Essay on concerning Human 
Understanding, oferind soluţia empirismului, graţie căreia nu 
există adevăruri înnăscute, fie ele teoretice ori practice. Cât 
despre problemele momentului istoric, el propune teza contrac- 
tului social în Two Treatisess of Government. în acelaşi interval 
de timp Leibniz îi dedică lui Eugeniu de Savoia celebra sa La 
Monadologie unde afirmă existenţa unei substanţe simple şi 
indivizibile care stă la baza alcătuirii universului fizic şi spiritual. 
Cantemir susţine şi el, în continuarea, ce-i drept, a lui Van 
Helmont (care l-a impresionat tocmai în calitatea lui de model 
european) existenţa unei astfel de substanţe (căutarea ei era 
un bun comun al Europei), pe care-o numeşte „gas“. Dar 
problemele istoriei şi ale religiei se află puse în relaţie la Cantemir 
în cu totul alt fel decât o făceau autorii europeni. Sesizând 
problema, el îi oferă tratarea şi rezolvările adecvate spaţiului 
de joncţiune Orient-Occident căruia aparţinea Moldova. Ori, 
pentru acest spaţiu, problema cea mai acută din punct de 
vedere istoric era, în acel moment, mai mult a supravieţuirii 
decât a avansului. în acest sens trebuie înţeleasă tentativa 
cantemiriană de a demonstra unitatea şi continuitatea popo- 
rului român pe teritoriul fostei Dacii. în Europa occidentală 
alte voci se adaugă celor menţionate, cu nuanţări de poziţii 
ori introducerea unor teme noi, aflate însă în legătură cu cele 
de mai sus. Malebranche scrie dialogurile între discipol şi 
divinitate, o temă comună Orientului şi Occidentului creştin 

(la Cantemir, în Sacrosanctae Scientiae... întâlnim dialogul 
învăţăcelului cu Caritatea trimisă de divinitate), intitulate 
Meditations chretiennes et metaphysiques, dialoguri unde 
raţionalismul cartezian e implantat pe terenul jansenist al Port- 
Royalului, fiind considerat o cale de cunoaştere egală cu aceea 
a credinţei. Curajului lui Malebranche de a fi supus analizei 
conceptele-tabu ale creştinismului i s-a datorat punerea la 
index a lucrării sale Trăite de la nature et de la grâce. Aflat într-o 
situaţie mai bună decât el, Bossuet n-a contribuit totuşi mai 
puţin la subminarea autorităţii religiei prin recunoaşterea 
faptului că şi papalitatea e supusă erorii ca orice putere laică 
(Sur l’unite de l’Eglise). Nu revenim asupra felului complex în 
care Cantemir abordează problemele creştinismului ortodox, 
punându-1 adesea în relaţie cu cel catolic şi nici problemele 
islamismului. Dar este de remarcat faptul că el trata astfel 
chestiuni care erau la ordinea zilei în Occident, era orientat 
deci după luminile lui atunci când le-a luat în discuţie. Nu 
putem face abstracţie, fireşte, de formaţia sa, care era clar 
circumscrisă spaţiului post-bizantin şi oriental, şi care i-a 
condiţionat net aspiraţia europeană. De pildă, dialogul Sufletului 
cu Trupul din Divanul... aminteşte de tema atât de frecventă 
în Orient. Pe la 1700 a fost scrisă Jivanandana, o dramă 
alegorică a indianului Ânandâraya-makhin, unde sufletul văzut 
ca un rege (precum în desenul cantemirian din Divanul...) luptă 
cu armata bolilor. Dar important este să relevăm tocmai această 
aspiraţie occidentală a umanistului român. 

Faptul că spaţiul cultural european se defineşte folosindu- 
se de Orient ca de o substanţă fotografică revelatoare a propri- 
ului său specific devine din ce în ce mai pregnant la începutul 
veacului al XVIII-lea. In 1720 apare Lettres persanes a lui 
Montesquieu, relatând impresiile a doi persani aflaţi la Paris 
între 1711 - 1720 (adică de la războiul de la Prut la terminarea 
războiului nordului şi pregătirea campaniei ruso-persane). Era 
numai debutul unei acţiuni pe care Voltaire va amplifica-o 
miraculos, aducând în mediu european nu numai pe Zadig 
(care traversând Babilonul, Asiria, Egiptul, Arabia ş.a. e salvat, 
în chip semnificativ, de ruşi), dar şi impresii ale huronilor din 

America, ba chiar ale unui locuitor de pe planeta Sirius. La rândul 
său. Orientul încearcă să fixeze în lentila sa depărtată imaginile 
înşelătoare ale necunoscutului Occident. Arai Hakuseki scrie 
despre judecarea unui misionar catolic venit în Japonia păstrând, 
dincolo de refuzul religios, semnele unei reale simpatii umane. 
In acest perimetru al interesului cultural în primul rând al 
Occidentului pentru Orient trebuie situată din nou problema 
antic/modern care a făcut epocă la vremea respectivă în cultura 
europeană. Amplul proces al asimilării autorilor greco-latini, 
valabil altminteri şi în culturile care urmau formula Bizanţului, 
este însă dublat în Europa de formarea spiritului critic şi 
enciclopedic, datorată în bună măsură tot raţionalismului, spirit 
care e responsabil, în ultimă instanţă, de iniţierea unei formule 
culturale ce desprinde Europa de modelul greco-latin şi permite 
prefigurarea modelelor culturale moderne, diferite de la popor 
la popor. De pildă, Boileau se inspiră din Juvenal în Satirele 
sale, dar creează o Artăpoetică specifică pentru spiritul francez: 
raţiunea, fortificată prin studiul anticilor, este criteriul naturalului. 
Dryden optează şi el pentru regula antică a unităţii de timp, loc 
şi spaţiu, dar o pune în slujba istoriei contemporane. In Essay 
on Dramatic Poesy momentul e acela al bătăliei anglo-olandeze 
de la 3 iunie 1665. Metastasio se inspiră din Eneicla (şi nu e 
singurul) pentru Didona abbandonata, Fenelon din Homer (şi 
iarăşi nu e singurul) pentru Aventurile lui Telemac, Jacoppo Martello 
din Euripide (temă la fel de activă ca şi celelalte) pentru Ifigenia 
în Taurida. După Racine, alte subiecte provenite de la autorii 
antici (Andromaca, Atalia) ori vădind interesul pentru Orient 
(Baiazid) încep să fie tratate frecvent. In sfârşit, încă o temă 
majoră pentru autorii primei jumătăţi a veacului al XVIII-lea 
(de la care Cantemir nu va absenta) este epoca lui Alexandru 
cel Mare, şi el cuceritor al Orientului. Pe acest fond tematic sfera 
literaturii se defineşte din ce în ce mai pregnant prin genurile 
ei de rezistenţă până astăzi: teatrul, romanul, poezia (mai ales 
epică) şi critica (unde se cuprindeau eseul, dar şi ceea ce azi numim 
teoria şi estetica literaturii). Un loc aparte 7îl ocupă studiul 
limbilor. Apar dicţionare, enciclopedii, tratate. Dimitrie Cantemir 
s-a manifestat prin creaţia sa ca afirmând o anume linie culturală 

datorată profesorilor lui formaţi în Europa. A procedat, de 
asemenea după regula comunicării optime a mesajului pentru 
contemporanii săi, deci informându-se el însuşi în legătură cu 
ceea ce constituia pentru aceştia cel mai mare interes. Din 
aceste motive, care nu ţin de esenţa însăşi a mesajului - el 
fiind unul fundamental patriotic - ci de contextul cultural şi 
istoric, Dimitrie Cantemir a concentrat în creaţia sa literară, 
filosofică, istoriografică etc. modalităţile optime care-1 fac 
comunicabil. Construindu-şi propriul spirit, el a vrut să 
construiască spiritul însuşi al culturii române. N-a fost original 
în afirmarea a ceea ce numeam mai sus esenţa patriotică a 
mesajului. Chiar temele principale ale istoriografiei, ba chiar 
ale literaturii şi filosofiei româneşti fuseseră puse de înaintaşi 
ori contemporani. Dar Cantemir a fost fără putinţă de tăgadă 
primul care a stabilit locul acestei problematici într-un ansamblu 
mai larg, de proporţii continentale şi a stabilit-o prin raportare 
la fluxul cultural dintre Europa şi Asia, evidenţiat din cele mai 
vechi timpuri până în vremea sa. Şi a făcut acest lucru sesizând 
că apartenenţa europeană (intuită şi de Miron Costin, Stolnicul 
Cantacuzino şi alţii) devenise o chestiune nu numai de situare 
culturală, ci şi de existenţă independentă a culturii poporului 
său. Era un moment bine înţeles, deşi demersul său politic a 
dovedit un calcul greşit al vitezei proceselor. Abia Şcoala Ardeleană, 
abia 1848, abia războiul de independenţă vor dovedi pe deplin 
justeţea intuiţiilor sale de om de cultură şi în primul rând de 
istoric. Nici muzica europeană a vremii nu făcea, în cea mai 
mare parte, excepţie de la regula prelucrării motivelor antice. 
Antonio Caldara scrie AncLromaca şilfigenia înAulida (opere), 
Haendel Athalia (oratoriu). Nu este mai puţin adevărat că aceea 
a fost deopotrivă epoca lui J. S. Bach şi a primului tratat de 
muzică european care sintetiza experienţa muzicii greceşti (aşa 
cum a făcut şi Cantemir în tratatul său): G. A Angelini-Bontempi - 
L’Histoire de la musique dans laquelle sont rassembles toutes Ies 
connaissances sur la theorie et la pratique de la musique harmo- 
nique selon la doctrine des Grecs, 1695. Ambiţia sintetică nu i-a 
lipsit nici lui Cantemir. El a folosit experienţa grecească a 
muzicii spre a organiza într-un sistem muzica orientală şi, în 

ciuda tuturor caracteristicilor inerente obiectului tratat, demersul 
muzical cantemirian se înscrie în aria celor europene prin 
voinţa de a valorifica sintetic trecutul grecesc şi oriental 
deopotrivă. Modernizarea muzicii orientale în versiune 
Cantemir atestă nu numai tentativa sa de a-i „europeniza" prin 
sistematizare procedurile, ci şi pe aceea de a prezenta Europei 
un fenomen infinit mai complex decât cel de care dispunea ea 
însăşi, un adevărat model de perfecţiune. O spune chiar 
autorul, în mai multe rânduri. 

In sfârşit, dacă privim acum de la distanţa pe care ne-o 
impune analiza operei lui Cantemir întreprinsă graţie unor 
termeni de contrast ori de asemănare, de natură diferită, după 
domeniul aflat în discuţie, putem observa că unicitatea lui 
pentru cultura română nu rezultă din aceea că s-a afirmat în 
principal în alte spaţii culturale decât cel românesc, cât din 
aceea că a supus fenomenul românesc unui foc concentric, venind 
spre el cu o încărcătură spirituală de care poate au dispus unii 
conaţionali, dar nici unul n-a vizat drept obiect de cercetare 
tocmai acest fenomen. Cantemir a pus temelia conştiinţei de 
sine a culturii române în calitate de cultură europeană. Intr-o 
vreme când Occidentul îşi definea el însuşi acest spirit european, 
Dimitrie Cantemir a traversat experienţa unei sinteze personale 
între cele două spaţii culturale - oriental şi occidental - şi a intuit 
în profunzime caracteristica europeană a culturii poporului său. 
Acesta este meritul lui cel mai mare, pe care urmaşii însă, 
necunoscându-i opera, nu l-au luat în considerare. Cât despre 
unitatea spirituală a Europei, ea a rămas o problemă activă 
până astăzi. Cu destul de puţină vreme în urmă Ştefan Zweig 
spunea, referindu-se la corespondenţa lui cu Romain Rolland 
în timpul celui de-al doilea război mondial, că spiritul european 
va supravieţui cataclismului politic prin unitatea lui culturală 2 . 
Or această unitate se făurea atunci, pe vremea lui Cantemir. 
El a contribuit la conştientizarea apartenenţei spaţiului românesc 
la această unitate. Ii datorăm faptul de a fi deschis peste timp 
arcul de cerc care ne situează în plină lumină europeană şi ne 
permite să păstrăm activ spiritul critic al culturii române, 
consolidată pe linia mediană dintre Orient şi Occident. 

angxA 

Sursele ştiinţifice folosite de Dimitrie Gantemir 


Gândirea ştiinţifică a lui Dimitrie Cantemir a progresat în 
timp. In paginile de tinereţe - Divanul, Istoria ieroglifică, 
filosofia sursele sunt folosite implicit, fie cu citarea numelui 
autorului, fie chiar fără o astfel de citare. Aşa, de exemplu, 
solzii Cameleonului, personaj al Istoriei ieroglifice, îşi pot 
modifica înfăţişarea după culorile spectrului solar (Cantemir 
insistă asupra culorilor primare), semn al cunoaşterii celor mai 
noi descoperiri în domeniu. Newton demonstrase descom- 
punerea luminii în deceniul şapte al secolului al XVII-lea, iar 
Cacavela, care studiase la Oxford, trebuie să fi fost în cunoştinţă 
de cauză. Trebuie să observăm însă că, pe măsura trecerii 
timpului, citările devin mai exacte. Cam din 1714 întâlnim în 
Monarchiarum... menţionat autorul, titlul, paragraful. Bogăţia 
de informaţie culminează în Hronic, revăzut probabil după 
acuzaţiile la adresa surselor Sistemului religiei formulate de 
Sf. Sinod. Totuşi pentru Cantemir n-a fost niciodată clară 
deosebirea dintre sursele de ordinul întâi şi cele preluate prin 
intermediul acestora. Aşa, de pildă, îl citează în Historia Moldo- 
Vlachica pe Aurelius Victor fără a-i informa pe cititori că preia 
această sursă de la Petavius. îl citează de asemenea pe 
Sambucus, editorul lui Bonfinius, la egalitate cu acesta, ca şi 
pe Abraham Backsachay, care figura în apendicele ediţiei 
Sambucus din Bonfinius. Putem reconstitui puţine ediţii de 
bază din cele cu care a lucrat Cantemir, în special după lista 
editorilor epocii (unii menţionaţi de Cantemir, alţii însă nu). 

Operaţia de depistare a surselor cantemiriene a fost 
îngreunată şi de alţi factori. Pentru lucrările scrise în limba 
română e vorba de românizarea numelor proprii prin 
transcriere fonetică şi modificarea terminaţiilor în stilul graiului 
epocii. Aşa, de pildă, dacă în cazul lui Iosif Iudeul (Sistemul 

religiei) e clar că trebuie să fie vorba de Flavius Josephus, iar 
Triverie (Hronic) poate fi Trithemius, n-am depistat cine pot fi 
Chirie, Cravţius ş.a. şi nici ce înseamnă letopiseţul leşesc, 
franţuzesc etc. Un alt factor producător de confuzie vine din 
aceea că Dimitrie Cantemir însuşi n-a receptat corect o serie 
de personaje şi numele lor. Aşa, de pildă, el vorbeşte despre 
Agesilau sau Teodoric ca istorici, când ei au fost regi. Confundă 
uneori sursele bizantine cu cele latine, ceea ce este un indiciu 
al faptului că a preluat informaţia din ediţii medievale occiden- 
tale, publicate în latină chiar când originalele erau greceşti. O 
confruntare a dicţionarului de surse alcătuit de Cantemir însuşi 
pentru Hronic cu cel aflat mai jos sperăm să fie edificatoare în 
acest sens. 

In sfârşit, câteva cuvinte despre dicţionarul de surse 
cantemiriene prezentat aici. O tentativă de acest tip nu s-a 
mai făcut. Ea nu este exhaustivă din pricina greutăţilor uneori 
insurmontabile de identificare a numelui corect, a unor 
informaţii corecte în legătură cu unele nume sau a caracterului 
redundant al preocupărilor unor autori în raport cu alţii (surse 
de mâna a doua sau a treia). Aşa cum se prezintă, acest 
dicţionar ilustrează formaţia lui Cantemir ca personaj de 
legătură între spiritualitatea Orientului şi a Occidentului prin 
folosirea informaţiilor oferite de întreaga sa creaţie. Vom indica 
pentru fiecare autor perioada în care a trăit, ansamblul oferind 
un indiciu despre evantaiul temporal al surselor cantimiriene, 
principalele lucrări ale autorilor, ca indiciu al ariei de preocu- 
pări ştiinţifice la care era racordat umanistul român de la 
începutul veacului al XVIII-lea şi, când e posibil, vom indica şi 
ediţia cu care a lucrat autorul. In sfârşit, vom preciza în ce 
lucrare se referă Cantemir la autorul respectiv ca indiciu al 
frecvenţei unor surse în dauna altora. Pentru volumele apărute 
de curând în ediţiile de Opere de la Editura Minerva şi Editura 
Academiei, profesorul Virgil Gândea şi Dan Sluşanski au avut 
în vedere şi acest aspect al problemei, oferindu-ne adevărate 
piste de acces spre sursologia cantemiriană. 

Siglele lucrărilor cantemiriene aşa cum apar în acest 
dicţionar sunt următoarele: D (Divanul); C (Cartea ştiinţei muzicii); 

L (Logica); M (Metafizica); Mh. (Monar chiar um) ; P (Panegy- 
ricum); Li. (Istoria ieroglifică); Sc. (Scrisoarea despre conştiinţă).; 
D.M. (Descrierea Moldovei) ; L.O. (Loca obscura); HMV (Historia 
Moldo-Vlachica) ; D.a. (De antiquis et hodiernis nominibus 
Moldaviae); H (Hronicul); I.I. O. (Istoria Imperiului Otoman); 
S.R. (Sistemul religiei); C.O. (Collectanea orientalia); M.C. (De 
muro Caucaseo tipărită de Bayer după textele lui Cantemir; 
hr. (hărţile cantemiriene); J. (Jurnal). 


A 

Abrahamus Ecchelensis (sec. XVII) - sirian, profesor la Roma; 
Chronica Orientalis (MC) 

Abu’l Su’ud Muhammed al Amid'f (sec. XVI) - jurist de origine 
kurdă, autor al codului de legi al lui Soliman Magnificul, numit 
Kanun-nâme (IIO, SR) 

Acrasius (Awabi Aqtasi) (sec. XVI-XVII) - istoric persan - Derbent- 
nâme (CO, MC) 

Aemilianus, Q. (sec. XV) - Encomiasticon ad Friedericum imp. et 
Maximilianum I regem Romanorum Libri quibus praecipue electio 
praedicati regis resque eorum gestae Brugas Fladrorum a. 1488 
celebrantur (H) 

Agapit II (sec. X) - papă; Epustula ad Gerardum Laureaconsem 
arhiepiscopum. Dissidium ecclesiarum Laureacensis (hoc est 
Pataviensis) et Salisburgensis componit. Salisburgensi occidentalem 
Panoniam attribut, Laureacensi, utpote antiquiori, benedictionis 
et sedis honorem, orientalem Pannoniam, regiones Avarorum, 
Moravorum, Sclavorum, potestatem libere praedicandi per omnes 
Sclavorum terras, episcopos ibi ordinandi omniaque auctoritate 
apostolica constituendi (J) 

Agathias Scholasticus Myrinaeus (sec. VI) - istoric grec; De 
bello Gothorum (Hr.) 

Aimoinus monachus Floriacensis (sec. XI) - călugăr francez; 
Historia Francorum seu Libri V de gestis Francorum (H) 

Albertus abbas Standensis (sec. XIII) - călugăr benedictin: 
Chronicon ab initio mundi usque ad a. 1256 (seu Chrocnicon 
Danorum sive rerum Danicarum ab. a. 1214-1252) (MC) 

Alfragranus, Mohammed (sec. XIV) - Vocabuario italiano- 
turchesco (MC) 

Alfarabius (sec.X) - filosof arab; comentarii la Aristotel; Ihşa al- 
’ulum (Numărătoarea ştiinţelor) (C) 

Ammianus, Marcellinus (330-400) -Rerum gestarum libriXXXI 
(continuă istoriile lui Tacit) (HMVJ D. a, H) 

*** Annales Posonienses a. 997-1203 (H) 

*** Annales Sicula. 1027-1282 (H) 

Anonymi Belae regis notarii - Cesta Hungarorum (sec. XIV) (H) 
Appianus ( § 100- § 161) - Pcopat%at toxoptott (Istorie romană) 
(H, M, M.C). 

Apollonios din Rhodos (sec. III î.e.n.) - Apyovauxxot 
(Argonauticele) (H) 

Arhimede (sec. III î.e.n.) -KukXov pexpStq (Măsura cercului); Piept 
ocpatpai; %t)Âiv8pov (Despre sferă şi cilindru) (S.R.) 
Aristobulus din Cassandria (sec. IV î.e.n.) - istoric grec 
contemporan cu Alexandru cel Mare. Nu s-a păstrat nimic. E sursa 
lui Arrianus (M.C.) 

Aristotel (sec. IV î.e.n.) Piept t|ru%fiţ (Despre suflet). Tot pexâ xa 
tpuotxcx (Metafizica), Opyavov (Organon), ®uotxa f| (pttQtxffe 
’axpodoeooţ (Fizica) ş.a. (Mh, L, SR, M, H) 

Arrianus, Flavius (sec. II) - Avdt(3avto A/.eC ) dv5po8 (Anabasis), 
PIept7toXot<; ITovGou Eu^etvov (Periplus Ponţi Euxini) (H) 
Augustin, Sf. (Aurelius Augustinus) (354-430) - Confessiores, 
De doctrina christiana, De libero arbitrio. De Musica libri (D, S.R., H) 
Aurelius Victor, Sextus (sec. IV) - Liber de Caesaribus (HMVJ H) 
Ausonius, Decimus Magnus Burdigalensis (sec. IV) - 
Eglogarum liber? Epistoale (H) 

Autissiodorensis Robertus Canonicus S. Mariani (Robert de 
Nevers) arhiepiscop - Chronicon Autissiodorense sive Anonymi 
(Roberti) monachiS. Mariani Autissiodorensis Chronoogia (D.a., H) 
Avicenna (Ibn Şina) (980-1037) - Al Qânun fi’t-Tibb (Canonul 
medicinei); Risalafi n-nafs (Scrisoarea despre suflet) (S.R.) 


B 


Baksachay, Abraham (sec. XVII) - Chronologia de regibus Hungaricis, 
apendice la Bonfmius, ed. Sambucus Basileae, 1568; (HMV D.a., H) 
Baronius, Cesare (1538-1607) - Annales ecclsiastici (H) 

Bellarminus, Roberto (sec. XVI) - Disputationes de controversiis 
christianae fidei adversus huius temporis haereticos (H) 

Bieiski, Jan (1540-1599) - Kronika Polska, ed. II 1597 -preluat prin 
Grigore Ureche (HMVţ D.a., H) 

Birghevî, Mehemmed (1522-1573) - a întemeiat un ordin religios; 
Vasiyet nâme (Cartea Testamentului) (S.R.) 

Bonfinius Ausculanus, Antonius (§ 1434-1503) -ReruumHun- 
garicamm decades librisXLV comprehense ab origine gentis ad annum 
1495, ed. Sambucus Baiseae, 1598 (a Il-a) (HMY D.a., H). 

Bongars, Jacques (1554—1612) -diplomat, editor; CestaDeiper Francos, 
a editat: Justinus, Pompeius, Trogus, Collectio Rerum Hunga- 
ricarum scriptorum (HMV) 

Busbequius (Busbeq, Augier Ghislain de) (1522-1592) - 
ambasador al Franţei la Poartă; Legationis Turcicae epistolae 
quatuor (S.R.î, H) 


c 


Cacavela, Ieremia (1643 - ?) - Institutio logices ad mentem 
neotheoricum philosopharum: npaypazeia jzepi zcov nevze 
Siatpopcd v jzepicb v rj zi)v pa>pai%ijv (Cercetare asupra celor cinci 
deosebiri dintre biserica greacă şi cea romană), Oxford, 1667; 
"ExOecig nept zâv zfjq ’avazoĂixfjq exx^vrjciaq Soypazcov 
(Expunere asupra dogmelor bisericii orientale) (IIO, DM, I.i., M) 
Caesar, Octavianus (sec. I) - De bello gallico (HMV) 
Callimachus, Experiens (Philipuus Buonacursius sau 
Buonacorsi) (sec. XV) Historia de his quae a Venetis tentata 
sunt, Persis ac Tartar s contra Turcas movendis; Historia rerum 
gestarum in Hungaria et contra Turcos per Vladislaum Poloniae et 
Hungariae regem; Vita Attilae seu de gestis Attilae (anexă la ed. 
din 1690 a lui Bonfinius) (HMB, D.a., H) 

Calvin (1509-1564) - Institution de la religion chretienne (LO) 
Calvisius, Sethus (sec. XVII) - Opus chronologicorum ad annum 
MDCLXXXV, (HMX D.a., IIO, SR, H) 

Cantacuzino, Stolnicul Constantin (1650-1716) - Indice topo- 
grafico del Principate di Valachia (hr.); Istoria Ţării Româneşti (H) 
Cantemir, Dimitrie (1673 -1723) - Descrierea Moldovei, Hronicul 
(S.R., I.I.O.) 

Cassiodorus, Aurelius Magnus (sec. V-VI) - Libri XII de rebus 
gestis Gothorum seu De origine actuque Getarum (Pierdută); 
Chronicon (H) 

Cedrenos, Giorgios (sec. XI-XII) - Zvvoy/ig iazopicov (trad. de 
Fabrotus în latină şi prefaţată - Chronicon a creatione mundi usque 
ad a. 1057) (HMX D.a., S.R, H) 

Chalcocondylas, Laonikos (1430-1480) - ’AjtoSeiţev; iSropidj v 
(Istoria decadenţei imperiului grec) De rebus Turcicis (1298-1462), 
ed. II, 1690 cu titlul Historiae, trad. Conrad Clauser (ed. I, 1650, 
trad. lat.) (HMY D.a., H) 

Choniates, Nicetas (? - 1213) Xpovixp Sir/yr/gig (Byzantina 
historia annorum 88 - 1118-1206) - ed. C. An. Fabrotus, 1647. 
Citat prin Petavius 

Cicero, Marcus Tullius (106-43 î.e.n.) - Catilinarae orationem; 
De Republica etc. (D.a., I.i., SR, H) 

Claudianus, Claudius (sec. IV î.e.n.) Carmen apologeticum (MC, H) 

Cluverius, Philippus (1580-1623) - geograf german; Introductio 
in universam geographicam tam veteram quam novam (ed. 
Johannes Buno, 1683, cu harta „Daciarum Moesiarumque Vetus 
Descriptio”) ; Descriptione Universae Scitiae (trad. şi edit. de Johannes 
Buno, 1697) (HMD, D.a., H) 

Copernic, Nicolaus (1473 - 1543) - De revolutionibus coelestium 
libri (SR) 

*** Coranul (I.I. O., LO, SR) 

Costin, Miron (1633 -1691) -De neamul moldovenilor; Letopiseţul 
Ţării Moldovei (I.I. O., SR, H) 

Costin, Nicolae (1660-1712) - Letopiseţul Ţării Moldovei de la 
zidirea lumii până la 1601 (DM, D.a., H) 

*** - Cronica modo-rusă (versiune a cronicii scrise la curtea lui Ştefan 
cel Mare) (H) 

*** _ Q ron [ ca muntenească anonimă (probabil a lui Radu Greceanu (H) 

*** _ c ron [ ca muntenească scrisă greceşte de Şerban logofătul 
(probabil a lui Şerban Greceanu) (H) 

Curopalata, Georgio Codinus (de fapt sub acest nume o compilaţie 
anonimă - Xp6vi%a {. Cronica de la Facerea Lumii la căderea 
Constantinopolului); ndrpia (tratat despre Alexie Comnenul) 
(D.a., H) 

Cuspinianus, Johannes (Spiesshaymsr, Johann) (1473-1529) - 
Historia Monarchiorum, ducum et archiducumAustiiae; De Caesaribus 
atque Imperatoribus Romanis opus insigne (D.a., HMX H) 

D 


De la Coix, Sieur (?-1704) - secretar al ambasadei Franţei la 
Constantinopol - Memoires du Sieur de La Coix, contenans diverses 
relations tres curieuses de l’Empire Othoman (1684) (IIO) 
del Chiaro, Antonio Maria (sec. XVII) - Storia delle moderne 
rivouzioni della Valachia con la descrizione del paese, natura, 
costumi, riti e religione degli abitanti, 1718 (DM) 

Democrit (sec. VI-V î.e.n.) - Meyaq SidxoSpoq (atribuit - Marea 
cosmologie) (SR) 

Dexippus, Atheniensis (sec. III e.n.) - Chronicon universalis (MC) 
Diodorus, Siculis (§ 90-20 î.e.n.) - BiPĂiodrjxtl icrropixij 
(Biblioteca istorică) (MC) 

Dion Cassius, Cocceianus (§ 155-235) - ’Pcopai'xr] iooma 
(Istoria romană) - citat prin Petavius (HMX D.a., H) 
Dionysius, Halicarnassensis (?- ?) - ’Pcopaixu apxaioĂoyiă 
(Antichităţi romane) - sursă pentru Appianus şi Plutarch (H) 
Dionysios, Periegetul (sec. II) - Oixovpevpg jicpifp/poiq (Orbis 
descriptio) (HMX D.a., H, MC) 

Dlugosz, Jan (sec. XV) -Historiae Polonicae libriXII ah antiquissimi 
temporibus (HMy D.a., H) 

Dubravius (sec. XVII) - Historia Bohemica 1687 (D.a., H) Duns 
Scotus, John (1265 - 1308) - De rerum principio (H) 


E 


Ephraemos (sec. XIII) - Xpovixo;{Cron\ci\ până la 1261) (H) 
Empedocles (sec.V)- Tlepi (pvoecoq (Despre natură); (M, I.i.) 
Epictet (§ 50-138) - ’EyxeipSiov (Manual) (S.R.) 

***- Esrar-i Cefr-i Rumuz (Apocalipsul musulman) (S.R.) 

Euclid (III î.e.n.) - Zzoixeîa (Elementele) (S.R.) 

Eusebius din Cesareea (265-340) - Exx^pcnaTix , l icnopîa 
(Historia ecclesiastica); Tlavmdanri icropîa (Chronographia); 
Vita Constantini Magni imperatoris Grecae Libri IV (D.a., H) 
Eusthatius din Tessalonic (sec. XII) - comentarii la Dionisie 
Periegetul; Aoyoqeiq zov xparaiov jew ăyijov fiacnĂea, xvpiav 
MavovrjÂ (Allocutio I ad imperatorem Manuelem Comnenum) 
(D.a., H, MC) 

Eutropius (sec. IV) Breviarum ab Urbe concLita (preluat prin intermediul 
lui Petavius) (H) Evagrius Scholasticus (sec. VI) - Historiae 
ecclesiasticae libri VI, ed. 1673 (trad. din greacă) (HMY SR, H) 

*** - Evanghelia (SR, LO) 

*** _ Evanghelia copilăriei lui Isus (aprocrif) (SR) 

Ewlija Eelebi (sec. XVII) - Şijahet-name (Istorie comparativă cu 
cele europene) (110) 


F 


Filon din Alexandria (20 î.e.n. - 54 e.n.) - ’Yîzopvfipaza zcbv 
PipXog (Comentarii la legea sfântă) (H) 

Flavius, Josephus (§ 37-97) - lovSa'iyj) ăpxcaoXoyia (Antichităţi 
iudaice) (D.a., SR, H, MC) 


G 


Galenus (§ 122-199)-De naturalibus facultatibus; Tlepi xpoczecov 
(Despre temperamente) (SR) 

Gentius, Georg (1618-1687) - a tradus şi editat Saadi - Gulistan, 
Olanda, 1651 (SR) 

Gervasius, Tilberiensis (Gervaise de Tilbery) (sec. XIII) - Otia 
imperialia seu Liber de mirabilibus mundi seu Descriptio totius 
orbis per 3 decisiones dicta (MC) 

Giggaeus, Antonius (7-1632) - orientalist lombard; Thesaurus 
linguae arabicae, 1632 (MC) 

Glikas, Michail (sec. XII) - BifiXq XP° vl XV (Annales a creatione 
mundi usque ad a. 1118) (H) 

Godefridus, Viterbiensis (sec. XII) - Speculum regum seu de 
genealogia regum et imperatorum o diluvii tempore ad Henricum 
VI imperatorem libri II script. c.a. 1183 (H) 

Gregoras, Nicephor (1295-1360) - 'Pcouaixij (czopia (Istoric bizantină) ; 
’lazopia rcov Avzoxpazopcov MixarjĂ jar/ AvSpovi'xov (Istoria 
împăraţilor Mihail şi Andronic), editată în latină în 1666. (IIO, D.a., H) 

Gregorius din Tours (538-954) -Historia ecclesiastica Francorum 
(ca apendice la Bonfinius, ediţia 1690) (HM\( H) 

Gregorius I Magnius (4357-604) - papă; Moralium libri; Dialogarum 
libri (H) 

H 


Hafiz (Chams ed-Din Muhammad) (§1320-1389) - Diwăn (I.I. O., 
SR) 

Hegesippus (sec. II - 'Yno/i vij/uara (Comentarii) (H) 

Heliodor (sec. III). - Aidiomx&v { Etiopicele) (I.i.) 

Hellanicos (sec. V î.e.n.) - fragment dintr-o lucrare despre 
obiceiurile barbarilor (H) 

Heraclit din Efes (sec. VI-V î.e.n.) - 1 legi (pvaecog (Despre natură) 
(SR) 

Herbelot, Barthelemy d’ (sec. X VII- XVIII) - La Bibliotheque 
orientale, 1697 (SR) 

Herodot (§484-425 î.e.n.) - loTopiai (Istorii) (H, MC) 

Hesiod (sec. VIII-VII î.e.n.) - Qeoyovia (Theogonia), Epya jar 
Hpepai (Munci şi zile) (H) 

Hezarfenn, Husejn (sec.XVII) - Oenqîh-i tewarîch-i muluk (Istoria 
lumii) (I.I. O., D.a.. H) 

Hippocrat (sec. V-IV î.e.n.) - Acpopiop oi (Aforisme) (SR) 

***_ Historia miscellanea (anexă la Historia Romana de Paulus 
Diaconus) (HMV) 

Homer (sec.VIII î.e.n.) - 'OSvaaeta (Odiseea): ’IAiag (Iliada); 

Bazpaxopvopaxioc (Batrahomiomahia) (I.i., SR, H) 

Horatius, Flaccus Quintus (65-8 î.e.n.) - Satirae; Ars poetica ; 

Carmen secularae (I.i., I.I. O., SR) 

***_ Humajun-nâme (Istoria şahului persan Humajun) (I.I.O.) 
Husejn. Aii (sec. XVII) - Ta’ rîch-t umumi (Istoria lumii) (H) 
Hydatius. Lemnicensis (sec. V) - Xpovixov (Chronicon) (HMy H) 
Hyeronimus, Eusebius (Ieronim, Sf.) (344-420) - Commentarii 
in Vulgata; De viris illustribus (H) 


I 


Ilias, Miniatis (1669-1714) - Predici (IIO) 

Ioan, Damaschenul (sec. VII-VIII) - Aoyoi zpeîg ’ noAoyrjzixoi 
copog rovg SeaflocAAoviag vag âytag ’ixovag (Contra icono- 
claştilor) (LO) 

Ioan, Hrisostomul (Ioan Gură de Aur) (345/47-507) - Liturghia: 
Ecfonisul după a treia aducere (DM, SR, Sc.) 

Iordane (n) Sc. sec. VI) - episcop de Ravenna; De orgine actibusque 
Getarum sive Gothorum (foloseşte ca surse pe Dion Chrysostomos, 
Cassiodorus, Eutropius Hyeronimus) (HMVJ H) 

Isidorus, Hispalensis (Isidor din Sevilla) (570-636) -Historia de 
rebus Gothorum, Vandalorum et Suevorum ab. a Chr. 1 76-628; 
Etimoogiae ; De scriptoribus ecclesiasticis (HMVJ H) 
***-Isk a ndar-nâme - distihuri despre Alexandru Macedon inspirate 
de Alexandria lui Pseudo-Callisthenes (S R) 

Isocrate (436 - 338 î.e.n.) - I7avadr]vaix6g (Panatenaice); 

navaijyvpixog (Panegirice) (I? H) 

Iulian Apostatul (331 - 363) - Miaoncoymv fj Avno/ivog 
(Misopogon) (HMV) 


J 


Justinus (100-Ş163/167) - sfânt; Aoyori xpd; ’ajtoXoyri'nxot copoi; 
xou; 8ea(3ctA,Xoma<; xd; dyta; ’t^ova; (Apologia Senatului roman 
în favoarea creştinilor) Sursă a lui Pompeius Trogus. (HMY H, MC) 
Justinian (sec. VI)-împărat roman; Corpus Juris Civilis (IIO, SR, H, MC) 
Juvenalis Decimus Junius (§55-135) - Satirae (SR, H) 


K 


Kantakuzenos, Ioannis (sec. XIV) - ’lazopiai (Historiarum libri seu 
De rebus ab Andronico Paleologo iun. necnon a se gestis libri IV a. 
1320- 1357); Xpovi/ov (Chronicon ab Adamo usque ad annum 
519); Historia Gothorum vel De rebus Geticis (HMy D.a., H, IIO, SR) 
***_ j{ HUga cmeneHH.au ( papcicozo podocjioeuu u ee 3iia i ieuue ) ) 
(din sec.XVI) - (D.a.) 

Kodlubek, Vincentius (sec. XII-XIII) - Historia Polonica (H) 


L 


Lazius, Wolfgang (sec. XVI) -Hungariae tabula (în Theatrum orbis 
terrarum, care cuprinde 87 de autori prelucraţi de Ortelius) (D.a.) 
***_ letopiseţ^ cantacuzinesc (D.a., H) 

Leunclavius, Johannes (Lowenklau, Hans) (sec. XVI) - Annales 
Sultanorum Othmanidum a Turcis in lingua scripti (H) 

Libanius (314-393) -Epistulae (SR, H) 

Liudprand (Luitprand) (920-972) - episcop de Cremona; 

Antopodoseos seu Rerum per Europam gestarum libri VI (H) 
Lonicer, Philippus (sec. XVI) - Chronicon Turcicorum (IIO) 
Lucretius Carus, Titus (98 - 55 î.e.n.) - De rerum natura (SR) 
Luther, Martin (1483-1546) -De vita christiana ; Se servo arbitrio 
(SR, LO) 


M 

Macrobius Ambrosius, Theodosius (sec. V e.n.) - Saturnalia (H) 
Maimbourg, Louis (1610- 1686) - istoric; Histoire de VArianisme; 

Histoire de grand schisme de VOccident (citat prin Moreri) (HMX H) 
Manasses, Constantin (sec. XII), - mitropolit, poet; Zvvoy/ig 
îoTopiXP (Breviarium historiarum a creatione mundi usque ad a. 
1081); Carmen politicum in Justinum Magnum imperatorem (H) 
Marinus, Sanutus Junior (sec. XVI) -Historia de regno diRomania 
sive regno di Morea (H) 

Mavrocordat Exaporitul, Alexandru (1641-1709) - Commen- 
tarii inAristotel; Pneumaticum instrumentum circulandi sanguinis 
sive de natu usu pulmonum (I.i., IIO) 

Mela, Pomponius (sec. I) - De chronographia seu De orbis situ 
libri (sursă a lui Pliniu cel Bătrân pentru Historia naturalis) (H) 
Melanchton (1497-1560) - Chronicon Carionis (completat de 
Kaspar Peucer, preluat prin Toppeltin) (HMV) 

Meninski, Franciscus â Mesgnien (sec. XVII) - Thesaurus de 
linguamm orientalium turcicae, arabicae etpersicae, I-IV (IIO, SR) 
Mercator (Kremer), Gerhard (1512-1594) - Tabulae geogra- 
phicae ad mentem Ptolemaei; Atlas minor (CO, hr.) 

Michalo, Lituanus (sec. XVI) - O npaeax mamapjiumoepee u 
MOCKeumnH (I.I. O.) 

Miechowius, Adam (sec. XVI) - Chronica Polonorum a Lecho usque 
ad. a. 1506 Libri W (H) 

Mirkvand sau Mîrhond (Muhammad ibn Khawând Shâh) 

(1443-1498) - iranian; Ravizat al-şafa (Istorisiri) (H) 

Misail, Călugărul (?-?) -interpolator în cronica lui Gr. Ureche 
(DM, D.a.) 

Morery, Louis (1643-1680) -Le Crand dictionnaire historique ou 
Melange curieuxde l’histoire profane etsacree (HMY D.a., H, DM) 
Movilă, Petru (Eusebie Pimen) (1596-1647) - mitropolit al 
Kievului; Mărturisirea ortodoxă (LO) 


N 


Nauclerus, Johannes (sec. XIII) - Xpovi%âv (Chronicon) (e sursa 
lui Petavius) (D.a., H, SR) 

Negri, Domenico Maria (sec. XVI) - Cosmographiae commenta- 
riorum (Geografia) (D.a.) 

Newton, Isac (1642-1727) - Philosophia naturalis principia 
mathematica (I.i.) 

Ni’mentullah ben Ahmed (sec. XVI) - a tradus din persană în 
turcă istoria lui Timurlenk (IIO) 

Nottaras, Hrysanthos (sec. XVII-XVIII) - ’lqayoye t'q za yeoypatpvxa 
Xai acpăipixa (Introducere în cele geografice şi sferice) (IIO) 


O 


Olahus, Nicolaus (1493-1568) - Hungaria sive de originibus gentis, 
regionis, situ, divisionis, habitu atque opportunitatibus (fragm. 
Attila în anexa lui Bonfinius, ed. 1690) (HMX D.a., H, I.I. O.) 
Onesikritus (sec. IV î.e.n.) ; - nu s-a păstrat; a fost sursa lui Pausanias 
şi a lui Plutarh, Diodor Siculis. (MC) 

Orbini, Mauro (sec. XVII) - II regno degli Slavi (H) 

Orichovius (sec. XVII) - a nnales, 1712 (HMVJ D.a., H) 

Origenes (185-255) - Kazd iceÂaov (Contra lui Celsus); Qpiyevovq 
zcov ev za 0et ag rpatpaq e^pypixco v ăzzavza (Comentarii asupra 
Sf. Scripturi) (SR) 

Orosius, Paulus (sec. IV) -Historiae adversus paganos libri septem, 
1500 (HMX H) 

Ortelius, Abrahamus (1527-1598) - editor la Anvers; Theatrum 
de orbis terrarum; Thesaums geographicus; Synonimia geographica 
(HMY D.a., H) 

Otfried (sec. IX) - Liber Evangeliorum (LO, SR) 

Ovidius Naso, Publius (43 î.e.n. - 18 e.n.) -Epistulae ex Ponto; 
Tristia; Metamorphoses (IIO, HMV( D.a., DM, SR, H) 

P 

Pachymeris, Georgios (1242-Ş 1310) - Zuypa(pr/a iczopîai 
AvSpvvixog naAmoAoyog (Istorii compuse despre faptele lui 
Andronic Paleologul (Tipărită de du Cange şi Jean Boivin) (D.a., H) 
Pahomie logofătul (sec. XV) - PyccKuu xpoHoepatpz> (HMY D.a.) 
Palamas, Gregoras (1296-1359) - Geotpavpg rj nepi Geozqiog x ai 
zov x<xt’ avvjv ăpeOexzov ze xoa pedexzov (Theophanes) (DM) 
Paulus, Diaconus (Paolo Varnefride) (sec. VIII) - Historia 
Longobardorum; Historia Romana (HMY H) 

Pausanias, Periegetul (sec. II) - nepnjyi)8i zfjg EAAdSog 
(Periegeza sau descrierea Greciei) (H) 

Petavius, Dionysius (Denis Petan) (1583-1652) - Rationarium 
temporum; De libero arbitrio (HMY D.a.) 

Peucer, Kaspar (1525-1602) - Elementa doctrinae de circulis 
coelestibus et primo motu (HMY H) 

Philon din Alexandria ( §20 î.e.n.- §54 e.n.)-comentarii la Legea 
sfântă (H) 

Phrantzes, Georgios (1401 -1477) - (Chronicon maius 

libri IV) (IIO, D.a., H) 

Piccolomini, Aeneas Sylvius (1405-1464) - papa Pius al II-lea; 
Germania in qua continentur gravamina Germanicae nationis; 
Historia Bohemica seu De Bohemorum origine ac gestis historia; 
Historia de Europa;De Lithuania; Libellus de ortu et authoritate 
imperii Romani ş.a. (HMY D.a., H, DM) 

Platon (428-437) î.e.n.) - To avpnoaiov (Banchetul); Kpiziag rj 
A zAavzixog (Legile) (HMY H, SR) 

Plinius cel Bătrân (28-79) Naturalis historia libri XXXVI (HMY 
D.a., H, MC) 

Plinius cel Tânăr - (62- § 114) Panegyricus Trajano dictus (D.a., H, P) 
Plutarh (46-120) - Bfov zzapdAAr/Âog (Vieţile paralele) (HMY D.a., 
H, MC) 

Polybios (201-120 î.e.n.) - Iczopiai (Istorii) (H, MC) 

Pontanus, Jacques (sec. XVII) - Chronicon; l-a editat în latină pe 
Ioannis Kantakuzenos (HMV) 

Porphyrios (234-305) - Kaza xP^tiavcb v (Contra creştinilor) 
(L, SR, Li.) 

*** - noBecTb BpeMeHHbix'B jieTb (sec. XII) (H) 

Probus, Marcus Valerius (sec. I) - Scholia in Virgilium (H) 
Procopius din Cesareea (sec. VI-VII) - lazopixov (Istoria 
războaielor lui Justinian) (HMY D.a., H, MC) 

Prokopovici Teofan (1681-1736) - Cjioeo o ejiacmu u uecmu 
papcKou ; JJpaea eojiu Monapuieu (LO) 

Prosperus din Aquitania (403-463) - Epitome chronicon; De 
providentia divina (H) 

***- Psaltirea (DM) 

Pseudo Dionysios Areopagita (sec. l)-IJ£pi rfjg exxk ncnaoir/j]g 
’iepapxiag (Despre ierarhia religioasă) (SR) 

Ptolemeus, Claudius ( § 90-168) - recDypacpixf] vpf/ypaig 
(îndreptar geografic) (IIO, SR, A, MC) 

Pyrrhon din Elis (365-275 î.e.n.) - filosof sceptic grec interesat 
de epistemologie (SR) 

Pythagora (sec. VI î.e.n.) - Mezep y/vxoj dig (Metempsihoză); Xpvca 
’£7Ti) (atribuit) (Versuri de aur) (IIO, L, SR, P) 


Q 

Quintus Curtius, Rufus (sec. I) - Historiae Alexandri Magni (D.a., H) 


R 

Riccioli, Johannes Baptistus (sec. XVI) - Chronicon magnum 
(citat prin intermediari) (HMX H) 

Rufinus, Tyrannius (395-408) - Historia ecclesiatica Eusebii 
conversa et duobus libris aucta (HM\( H, MC) 

Rycaut, Paul (sec. XVII) - The present State of the Othman Empire 
(tradusă în rusă, din polonă, de A. E Tolstoi, cu titlul Monapxua. 
mypepKa, dar tipărită abia în 1741; tradusă în italiană în 1672 cu 
titlul Storia dello stato presente dell’Imperio Ottomano) (IIO, SR) 


s 

Sabbelicus (Sabbelico, Marco Antonio) (sec. XIV) - Carmen 
genethliacum Venetae seu Rerum Venetarum panegyricus. 
(Cunoscut prin Calvisius) (HMVJ D.a., H) 

Sabbelius (sec. III) - teolog creştin de origine libiană. L-a influenţat 
pe Origen (H) 



ECATERINA ŢARĂLUNGĂ 
444 

Sa’d ed-Dîn (Mehmed Es’ad) (1536-1599) - Tâg ul- tewârich 
(Cununa istoriilor) (SR, H) 

Sa’di Efendi din Larissa (sec. XVII) -Idjmal al tewârich (Synopsis 
historiarum) (I.I.O., H) 

Sa’di Muslih al-Dîn (Musladinus Saadi) (1184-1290?) - 

Gulistan (SR) 

Sambuccius, Ioannes (Sambucus) (1531-1584) -Transylvania 
(hartă în atlasul lui Ortelius; anexă la Bonfinius). (HMX D.a., H) 
Sansovino, Francesco (1521 -1583) - Anuali Turcheschi (I.I.O.) 
Sarnieki, Stanislas (Sarnitius) (1530-1593) - Annales sive de 
origine et rebus Polonorum et Lithuanorum (HMy D.a., H) 
Scaligero, Giuseppe Giusto (1540-1609) - a reconstituit 
Chronicon al lui Eusebius de Cesareea; De emendatione temporum 
(despre sistemul lui Copernic); Thesaurus temporum (H) 

***_ Scriptores Historiae Augustae (coautori: Iulius Capitolinus, 
Spartianus, Vulcacius Gallicanus, Aelius Lampridius, Trebellius 
Pollio, Flavius Vopiscus) (HMX D.a., H) 

***_ Scriptura (H) 

Seneca, Lucius Annaeus (4î.e.n.-65 e.n.) -Naturales questiones 
(H) 

Sidonius Apollinaris, Caius Modestus (430-487) - Epistolae; 
Carmina (H) 

Sigebert de Gembloux (§1030-1112) - De viris illustribus ; Liber 
de scriptoribus ecclesiasticis; Chronographia (H) 

Sigonius, Carolus (sec. XVI) - Historiae de Occidentali Imperii (D.a., 
H) Simion Dascălul - interpolator al cronicii lui Grigore Ureche 
(D.a., H) 

Sinnich, John (Sinnikios) (sec. XVII) - canonic la Bruges; - In 
eminenţi (s-a opus Bulei lui Urban VIII) (H) 

Skylitzes, Johannes (sec. XI) - Emzopq iczopiâv (Breviarium 
historiarum a. 811-1057) (D.a.) 

Socrate (§ 380- § 450) - Historia ecclesiastica (rămas prin Platon) 
(SR, H) _ 

Solinus, Caius Iulius (sec. III) -CollectaneaRerumMemorabilium (H) 
Sozomenuso Parisiensis (sec. XV) - Chronicon universale a 
creatione mundi ad sua usque tempora (H) 

*** - CmeneHHaa KHuza-naMamHUK pyccKou ucmopunecKou 
jiumepamypbi (H) 

Stephanus Byzantinus (sec. VI) -Ez/vi^ov (Etnica) (D.a., HMV) 
Strabo (63 î.e.n.-19 e.n.) - reoypaqnxd (Geografia) (HMVţ D.a., 
SR, H, MC) 

Strijkovski, Maciej Osostewicius (sec. XVI) - Chronica Polska 
Litewska (H) 

Suetonius, Caius Silentius Tranquillus (§75-150) - De 
gramaticis et rhetoribus; De viris illustribus (HMV D.a.) 

Suidas (sec. X) -Eâîe+m (Lexicon) (HMV) 

Szamoskozy, Istvan (Stephanus Zamosius) (sec. XVI) - 
Analecta lapidum vetustorum et nonnularum in Dacia antiquitatum 
(HMV D.a., H) 

Symocattes, Aegyptius Theophylactus (sec. VII) - Eoomfiă 
iV+idimeeţ (Chronicon universale) (SR, H) 

Syncellus, Georgius (sec. IX) - Chronologia ab Adamo usque ad 
Diocletianum (MC) 

***_ shanshun-nâme (Istoria lui Samson) 

***- Sehadi (sec. XV) - Dach nâme (IIO) 


T 


***_ 7 ab u [ a Hiaca Capitolina (tăbliţe cu basoreliefuri reprezentând 
scene din poemele homerice) (H) 

Tacitus, Cornelius E (§55— § 120) - Annales ; De origine et situ 
Germanorum Historiae (HMV D.a.) 

Terţul lianus, Quintus Septimius (155/60-230) -Ad nationes; 
Praescriptione haereticorum (H) 

***- Tewarich-i bin-iAya Sofia (Istoria zidirii Sf. Sofii) (IIO, SR) 
Thales din Milet (624-547 î.e.n.) - Trjq cflp/iimaoTtyqg ioropiac, 
(Istorii ecleziastice) (S R) 

Theodoret al Cyrului (§386^-58) -Historia ecclesiastica 325-427 
Libri V (HMV D.a.) 

Theophanes Confessor (752-8 1 7) - Xpovoypacpfa (Cronografia) 
(A fost continuat de Cedrenos) (MHV SR, H) 

Theopomp (378 - 304 î.e.n.) - EÂĂf/vixa (Istorii elenice); 
OiXXinmxoc (Filipice) (H) 

Thokoly, Imre (1657-1705) - hărţile sale unde e cuprinsă şi 
Transilvania (I.I.O., H) 

Timaios (§ 356 - 260 î.e.n.) - htvlixa %ai Xi/eh/ă (Italica) (H) 
Titus Livius (69/59 î.e.n. - 17 en) - Ab Urbe condita libri (D.a., H) 

Toppeltin (de Mediaş) Laurentius (Toppelt) (1641-1670) - 
Origines et occasus Transylvanorum (D.a., HMV H) 

*** - Tora (SR) 

Trithemius, Johannes (Heidenber Johann) (1462-1516) - 
De luminaribus sive De viris illustribus Germaniae (H) 

Trogus, Pompeius (sec. I) - &iĂĂi7zmxd (Filipica) (D.a., H, MC) 
Tucidide (§ 460- § 402) - Zvyypacprig o laropico v (Istoria războiu- 
lui peloponeziac) (H) 


u 


Ureche, Grigore (§ 1590-1647) -Letopiseţul Ţării Moldovei (1359- 
1594) (DM, D.a., H) 


V 


van Helmont, Jean Baptiste (1577-1644) - Ortus medicinae id 
est iniţia phisicae inaudita (M) 

Varinus Favorinus Camers (sec. XVI)- Aeţi/ov (Lexicon) (LO) 
Vasile cel Mare (329-379) - / ţepi zov Ayîov 1 Ivevpazog, npoc, 
zov ’ev d(f>ioi<; AptpiÂoxov 'emo/onov Ixoviov (Tratate despre 
Duhul Sfânt) (DM) 

Vergilius Maro, Publius (70-19 î.e.n.) -Aneis; Bucolicae ; Georgicae (H) 
*** _ y u [g a ţ a (traducerea latină a Septuagintei făcută de Sf. Ieronim 
(SR, Sc, D, LO, Mh.) 

Vitechindus Corbeiensis (Widukindo) (sec.X) -Rerumgestarum 
Saxonicarum (H) 

Vitsenius, Nicolaus (sec. XVII) - Tattariae descriptione (MC) 


w 


Wissowatius, Andreas (sec. XVII) - predicator unitarian polonez. 
Stimuli virtutum, fraena peccatorum (1682) (D) 


X 


Xenophon din Atena (§427-§355 î.e.n.) - A vafiaoig (Anabasis) ; 
EXXrivix<x (Elenicele) W (H, MC) 

Xiphilinus, Johannes Trapezuntinus (sec. XI) - 'ExĂoyai 
(Historia Romana Dionis Casii) (H) 

Y 


Yazidji Oghlu Mehmed (sec. XIV) - Risâle-i Muhammedije (SR, IIO) 


z 

Zacutus Lusitanus, Abrahamus (?- ?) - citat prin Calvisius (SR, H) 
Zonaras, Ioannes (sec. XI-XII) - Xpovi%ov (Compendium 
historiarum a creatione mundi usque ad orbitum Alexii Comneni 
Libri) (HMV D.a., H) 

Zosimus (sec. V) - Historia Romana sive Historiae novae libri VI 
(D.a., H) 

NOTE SI COMENTARII 


Prolegomene 

1 Descrierea aparţine lui Philippe Dupont, secretarul regelui Poloniei 
Ioan Sobieski, cel care a luptat în Moldova cu Constantin Cantemir la 1686. 
Cf. Ion Minea, Iaşii în vremea Cantemireştilor, în Viaţa românească, Iaşi, f.a.; 
Călători străini despre ţările române, voi. VII, Bucureşti 1983. 

2 Descrierea aparţine lui Raphael Leszczynski, tatăl viitorului rege 
Stanislav al Poloniei. Cf. Ion Minea, lucr. cit. 

3 Ion Neculce în Letopiseţul Ţării Moldovei, ca şi Dimitrie Cantemir în 
Vita Constantini Cantemiri... afirmă acest lucru. 

4 Ieremia Cacavela era preot grec, originar din insula Creta. A studiat la 
Lipsea având profesor pe elenistul Ioan Olearius (1639-1713), apoi la Viena 
(şi la Cambridge). A scris în greaca bizantină Cercetare asupra celor cinci 
deosebiri între biserica grecească şi cea romană (Oxford, 1667). A stat la 
curtea lui Şerban Cantacuzino, viitorul socru al lui Dimitrie Cantemir, apoi 
la Sibiu şi Făgăraş. Din 1690 a fost corector al tipografiei din Iaşi pentru 
cărţile în limba greacă. Cantemir a copiat în întregime lucrarea lui Cacavela 
Institutio logices ad mentem neotheoricum philosophorum (Doctrina logicii 
în spiritul filosofilor neotheorici) . Cam toate lucrările lui Cantemir de până 
la 1 700 se resimt de influenţa lui Cacavela, nestudiată încă în toată amploarea 
ei. Scrisoarea lui Cantemir către dascăl, pusă în faţa lucrării Sacrosanctae 
scientiae... este edificatoare în acest sens. Cacavela a făcut parte din seria 
de învăţaţi greci care a pătruns în principate după marea reformă a lui 
Coridaleu cu intenţia de a contracara influenţa catolicismului (intrată mai 
ales prin iezuiţii polonezi), orientând politica Balcanilor în sens anti-otoman 
şi filo-ortodox. Castriot, cel ce a condus tratativele precedând războiul de la 
Stănileşti ca trimis al lui Brâncoveanu, Condoidi, profesorul copiilor lui 
Dimitrie Cantemir, care l-a urmat pe acesta în Rusia, Policala, medicul care 
transmitea informaţii prietenilor din Constantinopol, fac parte din aceeaşi 
serie. Vezi şi Ariadna Camariano-Cioran - Jeremie Cacavela et ses relations 
avec Ies Principautes roumaines”, în „Revue des etudes sud-est europeennes“, 
t. III, 1- 2/1965 şi Paul Cernovodeanu. Jeremie Cacavela et le protestantisme 
în “Revue des etudes sud-est europeennes t. XVIII, 2/1980. 

5 Ana Bantaş, mama lui Dimitrie şi Antioh Cantemir, era a treia soţie a 
lui Constantin Cantemir şi nepoata Anastasiei, soţia lui Gheorghe Duca, al 
cărui fiu, Constantin, fusese educat el însuşi la Academia Patriarhiei din 
Constantinopol. Cf. R R Panaitescu, Dimitrie Cantemir, Viaţa şi opera, ed. 
Academiei RPR, 1959. 

6 Cf. Dimitrie Cantemir, Vita Constantini Cantemiri, ed. Minerva, 1973. 

7 Dascălii de la Academia Patriarhiei din Constantinopol erau educaţi cu 
precădere în apus, mai ales în Italia, unde se aflau, la Padova şi Veneţia, 
centre puternice de cultură de origine bizantină (iradiere produsă odată cu 
căderea Bizanţului) . Unitatea dintre Orient şi Occident, care primise o lovi- 
tură serioasă prin schisma religioasă, se reface astfel în plan cultural având 
cel puţin un pretext religios comun: nevoia de a se apăra de islamism. Pentru 
că toate cuceririle Imperiului Otoman erau făcute în numele religiei maho- 
medane, care trebuia să câştige teren. Cf. Charles Diehl -Byzance. Grandeur 
et decadence, Flammarion, 1919 

8 Mihai Racoviţă fusese căsătorit cu Safta, soră numai de tată cu Dimitrie 
Cantemir. Apoi s-a căsătorit cu Ana, fiica lui Dediu Codreanu, pârcălab de 
Galaţi, adică Helge din Istoria ieroglifică. Dimitrie Cantemir a iubit-o. 

9 Toma Cantacuzino era văr cu Casandra, soţia lui Cantemir. Ea era fiica 
lui Şerban Cantacuzino, domnul Ţării Româneşti (1678-1688), iar Toma 
fiul lui Mihai. Fiii stolnicului au fost Şerban, Mihai şi Ştefan, acesta din 
urmă domn al Ţării Româneşti între 1714-1716, ucis împreună cu tatăl său 
la Constantinopol. Toma a dorit să ajungă domn al Moldovei, motiv pentru 
care s-a aliat cu ruşii în conflictul de la Prut din 1711. In caz de victorie 
deplină a Rusiei (luarea Constantinopolului) i s-a făgăduit tronul Bizanţului. 
A emigrat în Rusia, unde a murit în 1721 în satul Truhmov cu gradul de general 
în armata rusă. Cantemir a fost la înmormântarea lui şi a avut grijă de fiul 
său. Prietenia lor data din 1703, de la Constantinopol, când au loc eveni- 
mentele relatate în Istoria ieroglifică, unde Toma apare cu numele Şoimul. 

10 Domnii Principatelor române erau asimilaţi în armata otomană rangului 
de paşă cu două tuiuri, arma ieniceri (infanterie) . Numai Dimitrie Cantemir 
a primit rangul de paşă cu trei tuiuri, ca răsplată pentru buna lui specializare 
muzicală. La urcarea pe tron, prezentându-se sultanului Ahmed al III-lea, 
mare amator de muzică, i-a cântat o compoziţie proprie. 

11 Alexandru Mavrocordat (1641-1709) a fost mare dragoman (prim 
translator) al Porţii. Grec educat în Italia, contemporan cu Harvey, a scris 
un tratat despre circulaţia sangvină periferică la om. A fost profesor la 
Academia Patriarhiei din Constantinopol unde a fost elev, între alţii, Dimitrie 
Cantemir. Alexandru Mavrocordat preda filosofia, gramatica şi retorica. 
Alexandru era fiul lui Panteli, nobil grec scăpătat, şi al Ruxandrei, fosta 
soţie a domnului muntean Alexandru Cuconul. A studiat la Padova de la 12 
la 26 de ani. A fost doctor în medicină şi filosofie. A practicat medicina şi a 
scris un tratat despre circulaţia sângelui în spiritul lui Harvey. Ca dragoman 
a mediat tratativele de la Carlowitz, unde, fiind acuzat de filo-creştinism, s- 
a refugiat la Viena, reîntorcându-se după câţiva ani, iertat, la Constantinopol. 
Fiul său Nicolae a fost domn al Moldovei înainte şi după Dimitrie Cantemir, 
apoi domn al Ţării Româneşti după Ştefan Cantacuzino. Cu el încep domniile 
fanariote în Principate. Ion, celălalt fiu, a fost dragoman al Porţii. Acesta a 
intrat în posesia averii lui Cantemir de la Constantinopol (al cărei inventar 

e dat în Istoria Imperiului Otoman ) . Deoarece cei doi fraţi au folosit consecutiv 
acelaşi medic, care, după moartea lui Nicolae, a vândut bunurile acestuia 
lui Louis XV, s-ar putea ca o parte din ceea ce aparţinuse lui Cantemir să fi 
ajuns în Franţa. în sfârşit, ultima incidenţă pare să fie cea dintre Vanderbech, 
aflat la curtea lui Nicolae Mavrocordat şi care, ulterior, ajuns în Rusia ca 
medic al fiilor lui Cantemir, s-a oferit să traducă în latină, pentru Academia 
din Berlin, cu modificări proprii, versiunea românească probabil a Hronicului 
lui Cantemir cu titlul De Dacia. Traducerea nu s-a realizat. Cf. Paul 
Cernovodeanu -Alexandros Mavrokordatos ExAporiton în “Diplomaţi iluştri”, 
Bucureşti, Editura Politică, 1983 şi Paul Cernovodeanu şi N. Vătămanu - Un 
medicin princier moins connu de la periode phanariote: Michel Schendos Van 
der Bech (1691-env. 1736) în Balkan Studies v. 18, Tessaloniki, 1/1977. 

12 în 1684 s-a înfiinţat, sub egida Papei, „Liga sfântă". Au făcut parte: 
Austria, Polonia, Veneţia. I s-a alăturat în 1686 Rusia. Scopul ei era 
combaterea expansiunii otomane în Europa. în acelaşi timp, „Liga de la 
Augsburg", din care făceau parte Imperiul Habsburgic, Suedia şi s-au alăturat 
apoi Anglia şi Olanda, a luptat contra supremaţiei Franţei (principala aliată 
la un moment dat a Imperiului Otoman) în Europa. Franţa a pierdut în 
urma bătăliilor din perioada 1688-1697 cea mai însemnată parte a 
prestigiului său politic european. Cf. Constantin Rezachevici - Constantin 
Brâncoveanu, Bucureşti, Editura Militară, 1989. 

13 Marele război nordic (1700-1720) s-a purtat între Rusia, aliată cu 
Danemarca, Saxonia şi Polonia, împotriva Suediei. La un moment dat Carol 
al Xll-lea al Suediei s-a refugiat în Buceag, apoi la Târgovişte (în 1711). 
După moartea lui, în 1718, a venit pe tron Ulrike Eleonora. Pregătirea păcii 
a fost ultimul ei act politic în legătură cu acest război. Rusia a obţinut ieşire 
la Marea Baltică, primind Estonia, Livonia, Ingemarland şi o parte a Careliei. 
Ducatul de Schleswig-Holstein a revenit Danemarcei. Suedia a luat o parte 
a Finlandei. Rusia a început pregătirile pentru campania caspică încă înainte 
de încheierea păcii (30 august 1721), aşa cum reiese din jurnalele lui 
Cantemir şi Ivan Ilinski, secretarul său particular. Vezi Ecaterina Ţarălungă 
în Manuscriptum 2/1987 şi Constantin Şerban în Studii. Revistă de istorie, 
VIII, 5-6/1955 

14 Cernîşev, Grigori Petrovici (1672-1742). A participat la luptele de la 
Poltava (1709), Vîborg (1710), Stănileşti (1711 - era comandant de brigadă), 
campania finlandeză (1713-1714). Din 1718 a fost membru al Colegiului 
Amiralităţii, apoi coleg de Senat cu Dimitrie Cantemir. 

15 Istoria Imperiului Otoman scrisă de Cantemir se încheie în chip 
semnificativ la 1711. într-una din cele mai ample note scrisă spre sfârşitul 
ei e descris războiul de la Prut, bătălia decisivă de la Stănileşti, avantajele 
otomanilor în ce priveşte numărul, tactica de atac şi principiile religioase 
care-i ghidau. El trage concluziile folositoare europenilor aşa cum i se 
impuneau la 1717, anul scrierii Istoriei, cu puţin înainte deci de războiul 
din 1718. 



DIMITRIE CANTEMIR 


451 

16 Tratatul de la Luţk, conceput sub forma unei diplome a ţarului către 
Dimitrie Cantemir, are originalul în limba rusă, urmat de traducerea latină. 
Originalul se află la Biblioteca Saltîkov-Scedrin din Leningrad şi a fost tradus 
în limba română în 1973 în Studii. Revistă de istorie t. 26, nr. 5 de către 
Maria Holban şi L. Demeny. Diploma cuprinde şaptesprezece puncte, adică 
mai multe decât menţionează Ion Neculce în Letopiseţul său. Prin urmare 
Cantemir i-a înştiinţat pe boieri doar rezumativ în legătură cu tratatul. 
Preambulul Diplomei precizează astfel motivul alianţei: „am poruncit oştilor 
noastre să intre pe teritoriul stăpânit de turci sub comanda noastră proprie, 
nădăjduind că cel prea înalt ne va da biruinţă împotriva acestui perfid 
călcător de jurământ şi duşman comun, nu numai al nostru, ci al întregii 
creştinătăţi, şi nu ne va izbăvi numai de gândurile lui cele rele îndreptate 
contra noastră, dar va binevoi ca prin armele noastre creştine să elibereze 
şi alte multe popoare creştine care gem sub jugul său barbar. De aceea noi, 
ca monarh creştin şi drept credincios, am hotărât să luăm asupra noastră 
această strădanie, necruţând nici propria noastră fiinţă pentru salvarea 
numelui Domnului. Şi când a văzut apropierea oştilor noastre, prea strălucitul 
domn şi principe al ţării Moldovei, Dimitrie Cantemir, ca un creştin drept 
credincios şi luptător pentru Isus Hristos la această chemare a mântuitorului 
nostru, a socotit că este bine să preia alături de noi această strădanie pentru 
eliberarea neamului moldovenesc aflător sub înalta sa cârmuire (...)“. In 
continuare sunt expuse punctele tratatului: jurământul de credinţă al dom- 
nului, boierilor şi poporului faţă de protecţia rusă în vederea luptei împotriva 
duşmanului comun: - acţiunea unită a trupelor ruse şi moldovene sub 
conducerea şi cu stipendiul ţarului în cazul războiului de la Prut; - recunoaş- 
terea domniei ereditare a Cantemireştilor; - întărirea punctului de mai sus; - 
abrogarea altor promisiuni ce contravin punctului de mai sus; - cârmuirea 
treburilor ţării o face domnul Moldovei; - veniturile oraşelor intră în vistieria 
personală a domnului Moldovei; - boierii şi ceilalţi supuşi ai Principatului 
Moldovei se supun domnului Moldovei; - Teritoriul Moldovei, cuprins între 
„Nistru, Cameniţa, Bender cu tot ţinutul Bugeacului, Dunărea, graniţele 
ţării Munteneşti şi ale Transilvaniei şi marginile Poloniei" să fie sub stăpânirea 
domnului Moldovei; - legislaţia şi judecarea pricinilor se fac după vechiul 
tipic al ţării; - cetăţile sunt prevăzute cu garnizoane domneşti şi, numai cu 
voia domnului, în caz de primejdie, pot interveni trupele ţariste; - în cazul 
unui tratat ruso-turc, Rusia promite să ceară Imperiului Otoman desprinderea 
Moldovei de Poartă şi protejarea ei de către ţar; - în caz de pierdere a 
războiului domnul se putea refugia în Rusia, unde urma să primească echi- 
valentul bunurilor pierdute; - domnul moldovean urma să primească în 
Rusia, prin refugiu, palate ca cele lăsate la Constantinopol; - Ţarul promite 
respectarea tratatului pentru sine şi urmaşii săi - ţarul promite să-l apere 
pe domnul şi poporul Moldovei de duşmanii săi şi să nu-1 părăsească 
niciodată. Deoarece descrierea manuscrisului acestui tratat nu s-a făcut 
niciodată, o facem mai jos. Coperta este din piele roşie (23,3 X 35,5 cm) cu 

o linie aurie la 0,5 cm spre interior. La colţuri şi pe cele două laturi lungi 
sunt mici flori aurii. Paginile au dimensiunile 22,5 X 34,5 cm. După pagina 
de titlu, scrisă ulterior, probabil la donarea de către poetul Derjavin, urmează 
textul rus al diplomei (paginile 1-8) încheiat cu parafa în ceară roşie a lui 
Petru I şi semnătura sa. Paginile nu sunt numerotate, fiecare articol e indicat 
prin cifră arabă pusă la jumătatea rândului. Urmează (pp. 9-13, faţă şi 
verso, ca şi versiunea rusă) textul latin al tratatului, semnat de copist, cu 
litere de tipar, PETRUS, iar puţin mai jos, e iscălit probabil traducătorul 
„Comes Golowkin". Punctele tratatului sunt scrise unul după altul, fiind 
separate între ele doar de cifra latină care le numerotează. Deoarece în 
traducerea românească punctul al XVII-lea al tratatului nu e indicat, îl 
menţionăm ca atare: „XVII. Idem Ius Iurandum et puncta, mânu Propria 
Subscripta ad Nostram Csaream Majestatem transmiserit, Iuxta...” 

17 Gr. Tocilescu a descoperit reprodusă în Jurnalul lui Petru I o scrisoare 
a lui Nicolae Mavrocordat către sultan datată 3 septembrie 1711, din care 
traduce un fragment : „dar a fost (Cantemir - n.n. E.Ţ) aşa de deştept şi de 
cu minte încât şi pe muscali i-a vârât în bucluc, şi pe când gândea că are să 
facă mare rău turcilor, i-a făcut să biruiască pe duşmanii lor, iar pe muscali, 
pe care trebuia să-i potolească, i-a făcut să-ncheie o pace ruşinoasă. Aşa 
ajungând lucrurile, trădarea lui (Cantemir) s-a dus la fund, iar nevinovăţia 
şi corectitudinea noastră s-a făcut cunoscută împăratului". Probabil scrisoarea 
fusese scrisă spre a fi interceptată de partea rusă în vederea unei eventuale 
extrădări. Se conturează, încă din perioada contemporană lui Cantemir, o 
puternică atitudine denigratoare faţă de demersul său politic, umbrind 
motivaţiile de profunzime ale gestului. Păstrându-1, ţarul a intuit valoarea 
umanistului moldovean şi nu i-a îngăduit călătorii în Europa nici mai târziu, 
când acesta i-a cerut-o în mod expres. 

18 Ion Neculce, mare hatman al Moldovei, s-a refugiat şi el în Rusia, la 
Harkov, împreună cu patru mii de oşteni. A reuşit să se repartizeze, după un 
stagiu polonez şi, în Letopiseţul său, vorbind despre îngrădirea libertăţilor 
în Rusia vremii, deplânge soarta celor rămaşi fără de ţară. Cf. Ion Neculce, 
Opere, Minerva, 1982. 

19 Copia Hronicului vechimii a romano-moldo-vlahilor care se afla la 
Constantin, fiul cel mai mare al lui Dimitrie, s-a vândut la licitaţie odată cu 
bunurile acestuia, decedat fără urmaşi. Astfel a ajuns la un negustor vienez 
care a revândut manuscrisul lui Ioan Inocenţiu Clain. Acesta l-a donat 
Bibliotecii Seminarului din Blaj, unde a fost cartea de căpătâi a tuturor 
viitorilor reprezentanţi ai Şcolii Ardelene. Puţini ştiu că şi Ion Budai-Deleanu 
a scris o istorie, inspirată de acelaşi text cantemirian. Ea este încă inedită şi 
se află, fragmentar, la Biblioteca Academiei Române, ms. lat. 114, cu titlul 
Historia de Valachorum Origine, 159 file. Virgil Cândea, care a stabilit cum a 
ajuns la Blaj manuscrisul cantemirian (în La diffusion de l’oeuvre de D. C. en 
Europe du Sud-Est et au Proche Orient, în Revue des etudes sud-est eutropeennes, 
2/1972, t. X), nu se referă decât la Samuil Micu Clain - Brevis historica 

notitia originis et progressu nationis dacoromaniae. Aceeaşi versiune a 
Hronicului a stat la baza ediţiei româneşti de la Iaşi din 1837. Mai târziu, în 
ediţia de Opere a Societăţii Academice, Hronicul s-a editat prin confruntarea 
ediţiei din 1837 cu copia de mână adusă de Tocilescu în 1878. Ediţia aceea, 
din 1901, este ultima de care beneficiem. Manuscrisul original a fost descris 
de Tamara Ursu în lucrarea Limba Hronicului lui Dimitrie Cantemir, Editura 
Ştiinţa, Chişinău, 1973. Cota actuală - LţrA^ţA (Arhiva de Stat pentru Acte 
vechi a URSS) este 6 181 N° 1420 - 1° Muzeul Literaturii Române deţine o 
copie fotografică a manuscrisului. 

20 Gr. G. Tocilescu (1850-1909) a fost delegat prin scrisoarea Societăţii 
Academice din 4 octombrie 1877, în timpul războiului de independenţă, să 
meargă în Rusia - acordul acesteia fusese obţinut - pentru a face investigări 
în legătură cu manuscrisele cantemiriene şi a copia orice document despre 
istoria ţarilor române din secolele al XV-lea, al XVI-lea, al XVII-lea. Vreme 
de aproape patru luni Tocilescu, lucrând cu zece copişti, mergând în mai 
multe locuri, a desfăşurat un volum de muncă impresionant. Ceea ce se 
referă la Cantemir a fost sintetizat de el însuşi în cunoscutul Raport asupra 
misiunii în Rusia adresat Academiei şi tipărit în 1878. In afara lui există 
însă, la Biblioteca Academiei, o arhivă de manuscrise cu privire la Cantemir, 
intitulată Dimitrie Cantemir. Note şi încercări de studiu, I, II, 1548. Ea este 
importantă pentru cercetători deoarece indică îndreptarea studiului asupra 
unui anumit scop: scrierea unei monografii despre Cantemir. Tocilescu a 
căutat deci o serie de argumente cu privire la unitatea personalităţii acestuia, 
neconţinute în raport. Implicit, aceste argumente sunt replici la alte puncte 
de vedere cu privire la Cantemir. Vom face menţiuni la ele atunci când o 
chestiune sau alta intervin în discuţie. Informaţii în legătură cu Cantemir se 
găsesc însă şi în alte arhive ale lui Tocilescu (referitoare la activitatea acestuia, 
evenimentele din perimetrul epocii sale şi legate de el, corespondenţă în 
legătură cu el), după cum urmează: mss. rom. 5151, arh. Tocilescu II varia 
3, III varia 1 şi III varia 2. Descrierea pe pagini a acestor arhive s-a făcut de 
către subsemnata în Revue roumaine d’histoire, 9/1989, ca şi în revista 
Transilvania, nr. 6, 7, 8/1988. 

21 Cf. Virgil Cândea, vezi nota nr. 19. 

22 Discuţiile aprinse în jurul dicţionarului Academiei, care au adus câştig 
de cauză adepţilor scrierii etimologizante, au provocat, între altele, şi demisia 
din Academie a lui Titu Maiorescu, adept al fonetismului. Această direcţie a 
avut însă şi aspecte pozitive. Unul dintre ele a fost chiar delegarea lui 
Tocilescu pentru investigări istoriografice. Ea făcea parte dintr-un ansamblu 
mai larg de preocupări, care s-a soldat cu publicarea Documentelor Hurmuzachi. 

23 Vezi şi nota nr. 4. Manuscrisul a fost găsit de Tocilescu în biblioteca 
Academiei teologale din Moscova, copiat de mâna lui Cantemir. Totuşi, 
neaparţinându-i Tocilescu nu l-a copiat. Nu posedăm indicii despre poziţia 
actuală în arhivele sovietice a acestui manuscris sau a altora copiate de 
Cantemir după Cacavela, Van Helmont, Wissowatius. 

24 Jean Baptiste van Helmont (1577-1644) - chimist şi fizician belgian. 
Teolog. Dimitrie Cantemir a fost influenţat, graţie lui Cacavela şi profesorilor 
săi de la Constantinopol, de fizica acestuia, mai ales în Sacrosanctae 
scientiae... In ansamblul manuscriselor cantemiriene cele scrise de mâna lui 
Cantemir au fost distinse de Tocilescu după felul cum erau legate, coperţi 
de piele cu stema Moldovei pe prima din ele, imprimată în aur. Cu privire la 
lucrarea menţionată mai sus Tocilescu afirmă: „Prostiile acestea le-a copiat 
după Fisica lui van Helmont care explică natura, înjurând pe Aristotel, prin 
trei elemente - ‘terra, aqua, aer’; mai cunoaşte şi progymnasmele meteorilor, 
gasul apei, blasul meteorilor, chipul dospirei drept causa formelor mijlocind 
„magnum oportet’ şi chiar un ‘Blas Humanum” (mss. rom. 5148, p. 450). 
Aceste căutări ale fizicii europene au influenţat gândirea logică a lui Cantemir, 
au avut reminescenţe şi în desenele sale. 

25 Scrisoarea lui Cantemir pusă în fruntea lucrării menţionate e indicată 
de Tocilescu în raportul său cu ambele titluri cu care figura în arhiva 
Academiei teologale din Moscova: al versiunii latine şi al celei româneşti, 
ambele aparţinând lui Cantemir: Encomium in authorem doctrinae eius - 
Laudă cătră izvoditoriu şi cătră virtutea învăţăturii tui. în afara acestor texte, 
a mai existat o scrisoare de dedicare către Cacavela, rămasă inedită. O 
reproducem în traducerea lui Tocilescu (parafrazată): „îi aduce aminte 
frumoasele momente petrecute împreună supt ochii veghetori ai tatălui său, 
plin de o iubire mai mult ca paternă. Din nefericire însă, dânsul i-a fost 
răpit prea de timpuriu şi l-a lăsat pe el, un alt Iosif, nu în paza fraţilor, dar 
înconjurat de perfidia amicilor de la Bosfor, cari nu sunt mai prejos decât 
robia egipteană. Consecinţa naturală a fost că se găseşte fără fraţi şi surori, 
fără bunuri şi slugi şi, ce(e)a ce este mai apăsător, fără Cacavela ca (sic) 
conducător într-un timp unde mai nu intrase în pubertate. Numai D-zeu va 
judeca de ce-1 persecută pe dânsul o astfel de nefericire care însă, mulţumită 
lui D-zeu, acum trei ani s-a schimbat, căci cinstea părintească a fost 
redobândită, fratele său a fost pus în dreptul său, adică de principe şi aceasta 
îi înlesneşte reîntoarcerea dorită în patria iubită, precum şi dobândirea 
bunurilor pierdute. (...) Dar nici acel timp n-a fost lipsit de griji şi necazuri, 
pentru că pentru iubitul său frate a trebuit să stea multă vreme la înalta 
Poartă şi să se ocupe cu treburi milităreşti, astfel încât nu a putut face nimic 
pentru amicii săi şi sufletul său a fost totdeauna neliniştit. După ce isprăvise 
atâtea lucrări şi astfel de mari, iată că nici acum nu este lăsat liber încă, pentru 
că s-a însurat şi de capul său se ţin noi griji pentru întreţinerea casei. în sfârşit 
însă, vrea să-şi aducă aminte despre învăţăturile dobândite de la învăţătorul 
său, voeşte să scrie despre adevărul simplu şi unic, cu toate că înţelege că-i 
lipseşte mult în privinţa logicei, fizicei şi chiar a gramaticei, din care punct 
se compară cu un latin vorbind (cu) barbarisme şi solecisme pentru că trăieşte 
în exil între sciţi. Mărturiseşte că nu are idei prea desluşite, ci fantasii şi 
imaginaţiuni, dară totuşi, răsfoind volumurile acoperite cu praf ale învăţaţilor 
păgâni, găseşte că dânşii laudă într-adevăr numele ştiinţei, dară ştiinţa nu 



DIMITRIE CANTEMIR 


4SS 

o posedă ei, operele lor fiind pline de minciuni şi contradicţiuni. Mirat de 
aceia, nu ştia dintâi ce să facă. Dar în urma urmelor, sedus de un fel de 
îndrăzneală, el, care nu poate să tragă bine ‘o semilinea’, atât este de străin 
picturei, se hotărăşte să zugrăvească icoana adevărului care este de 
nezugrăvit. Prin ce mijloace însă? Nicidecum prin cunoştinţe fisice, nici 
intelectuale (poate metafisice?) care toate sunt înşelătoare şi parcă ablative 
(?!) ale minţii iluminate; de aceea nu va urma decât ştiinţa sfântă înaintea 
căreia s-a(r) îngenunchea, reducând rezultatele teologice şi ale fisicei la 
adevărul cel mai simplu. Aceasta voieşte şi de aceea îi trimete lui volumul 
întâi, cuprinzând principiile ştiinţei sacre, iar în finele scrisorii întrebuinţează 
compositele verbului mitto: tomum praemitto, legas... aemitto, iudices 
submitto, sententiam feras permitto, quod tibi idem mihi satis fore promitto, 
quod omitto, demitto şi . . errorem comitto, dimitte et correctum remitte 
atque transmitte” (pp. 443-445). Poziţia actuală în arhivele sovietice a 
lucrării şi scrisorii nu ne sunt cunoscute. 

26 în legătură cu preocupările muzicale ale lui Dimitrie Cantemir, fiul 
său Antioh scria într-o epistolă către Voltaire de pe vremea când era 
ambasador al Rusiei la Paris: „Les notes que mon pere inventa pour la 
musique turque sont plustot ressemblantes aux greques qu’a celles dont on 
se sert en France. J’ai â Moscou un livre entier de pieces de musique ecrites 
en de pareilles notes et composees par mon pere, mais par malheur je ne 
suis pas capable d’en donner la clef.” Acest pasaj e reprodus de Gr. Tocilescu 
după Sbornic, St. Petersburg, 1903, v. 1, p. 38. Reproducerea se află la p. 
217 a arhivei sale în legătură cu Cantemir (mss. rom. 5148). Culegerea 
menţionată în textul de mai sus n-a fost încă găsită. O parte a compoziţiilor 
cantemiriene s-a reconstituit după melodiile copiate în secolul trecut în Turcia 
din surse orale, deoarece se aflau încă în circulaţie. în România s-a reprodus 
o selecţie a compoziţiilor cantemiriene în anexa tratatului muzical tipărit în 
1973 la Editura muzicală. Ea cuprinde însă melodii strânse chiar de Cantemir 
în vederea ilustrării tratatului său. 

27 Trebuie să remarcăm faptul că Dimitrie Cantemir a semnat tot timpul 
fţnMHTpne KaHTeMnp, iar în latină Demetrius Cantemir. în timpul vieţii 
autorului alţi autori care se referă la el îl numesc tot fţtiMHTpne KaHTeMnp. 
Ulterior, pe teritoriul URSS s-a impus scrierea fţHMHTpnn KaHTeMnp, a 
cărei explicaţie n-o discernem. 

28 Vezi nota nr. 16. 

29 La Biblioteca Academiei din Leningrad secţia manuscrise cota TUB N. 
150 se află manuscrisul autograf, format 29,8 x 19,8 cm. în stânga sus e 
lipită o inimioară de hârtie (6,5 x 5 cm) în interiorul căreia e scrisă în rusă, 
cu tuş negru dedicaţia lui Şerban Cantemir, cneaz, aflat în detaşamentul 
Preobrajenski (avea şapte ani) către ţarul Petru Alexeevici. Urmează, cu 
prima pagină de interior, scris faţă-verso, textul grecesc al Panegiricului. 
Manuscrisul e complet, scris de mâna lui Cantemir, fiecare pagină încadrată 
într-un chenar tras cu tuş negru (29,3 x 19,5 cm). Textul începe la pag. 2 

(pe dreapta şi se termină la p.10 verso, unde e desenul cu globul şi explicaţia 
în greceşte. La pagina 11 e desenul cu globul şi explicaţia în limba rusă 
(pagină de dreapta). Pagina 11 verso e liberă. La pagina 12 începe textul 
latin al lucrării Monarchiarum phisica examinatio, scris tot de mâna lui 
Cantemir, cu acelaşi tuş negru, în acelaşi chenar. Ca în toate scrierile latine 
ale lui Cantemir sunt litere aruncate pe deasupra. Ex.: desolationu ş 
desolationes. Ca şi în cazul textului grec, primul cuvânt al fiecărei pagini e 
scris în dreapta jos, în afara chenarului, pe pagina precedentă (numerotarea 
aparţine înregistrării în bibliotecă) . în afara chenarului, în stânga la pagini 
de stânga şi în dreapta la pagini de dreapta, sunt scrise trimiterile biblio- 
grafice implicate în textul lucrării; indicaţia se face prin diverse semne: o 
cruce cu braţe egale, trei puncte, o cruce cu braţe inegale, o cruce cu capetele 
barate. Deoarece lucrarea n-a beneficiat de nici o ediţie ştiinţifică, ne 
considerăm datori să ne referim la aceste note cantemiriene care oferă o 
imagine asupra referinţelor sale filosofice la 1714. Astfel, la pag. 12 sunt 
două indicaţii: Daniel c. f; Daniel c. 11. Cuvântul scris jos şi care se va 
repeta pe pagina următoare este post; pag. 12 v. - „is (?) eriam“; cuv. repetabil 
designat; pag. 13 - „Histor. Tadzittevarich“, cuv. repetabil - merae; pag. 13 
v - la primul rând, la cuv. „= ubrationes" sunt puse trei puncte (...), iar în 
afara chenarului repetate şi scris: „parefacut“ cuv. repetabil hoc, după care 
pe pagina următoare urmează „infaillibile axioma, omnia quae... p. 14 - 
nici o indicaţie; cuv. repetabil charus; pag. 14 v - la mijlocul paginii: cruce 
care se află în text la cuv. Aphricani (+) - „Arabice aspirativa“ (în rest 
textul e tradus în rusă); cuv. repetabil in qua; pag. 15 - indicaţia la cuv. 
„pars“ e dată în josul paginii: „dexterum enim unius cuius que dicimus unde 
principium est eius qui secundus locum fit motus; circulationis autem coeli 
principium est, unde astroă) (?) ortus sunt: quare hoc origo (?) erit (?) 
dextco ubi autem occasus, sinistră) . De Coelo, Libr. 2, tex. 15“ ; cuv. repetabil 
occidetem; pag. 15 v - o notă e pe stânga, dată la cuv. „dilatando“: „Hircus 
ante Caprară) (?) (... [?] inferius interpretatur Prim Regem Gra...(?) id est 
Alexandră) Magnă) macedone). De uno autem ex eis egressum est cornu 
unum modică), et (?) est grando contra meridiem, et cotra Oriente et cotra 
fortitudinem (ubi obscurădi Aquilonis nullă) fieri metionem) Dan. c. 8. 
Parantezele aparţin lui Cantemir. La cuv, „progredi“ nota e dată în josul 
paginii (fiind de fapt prima notă a paginii): „Cofirmatur hac leremia ex 
Sacris biseri(ci)s qua pertinent Deu creasse hominem et paradisum, in quo 
eu collocaverat, in plaga Orientali (?) ex descriptione ex... (?) flumină), ex 
fluvio paradişi in 4 (?) divisoră). Gen. c. 2 et cap. (?)Benedixi... (?) illis 
Deus et (?) Crescire et multiplicamini et replere terra et subiicite eam unde 
clarescir ab oriente primum incepisce morus Domini in aias mundi partes”; 
cuv. repetabil moru; pag. 16 - notă la cuv. „Asia“: - „quidem"; cuv. repetabil 
natura = (prin semnul egal Cantemir indică despărţirile în silabe) pe pagina 
următoare cuv. este „naturalibus"; 16 v - notă la cuv. „crescitur": - „Huius 
Regni tyrănici ort, probii potest intelligi ex code Daniele cil ver. 37”, cuv. 

repetabil „Hară>“; pag. 17 - autorul a uitat să repete „Har“ şi l-a scris în 
afara chenarului, stânga sus, astfel: Har = averna“; în dreptul rândurilor 
patru şi cinci de jos e scris „Actus Apost. c. 1; cuv. repetabil „esse”. Toate „s”- 
urile sunt redate prin ă>. La pag. 17 verso e dată notă la paragraful care 
sfârşeşte cu „forse“: „Huic coclusioni fa... et vaticinium eius Danielis. c. 11 
ferit totus et praecipe, ver. 15 (?) et compariabit aggerem et capi... urbes 
munitissimas et brachia Austri (?) no sustinebutet cosurgent electi eius 
resistendco et no erit fortitudo. Er. ver: 40. Et in tempore praefinito 
praeliabitur adversus cum rex Austri et quasi tempesius veniet (?) cotrailla 
(?) Rex Aquilonis in currubus (?) et in classe magna ingredietur terras et 
per... sebit et... troibis vemo gloriosam (id est Ierusale) et ver. 42. Et mittet 
mană) suâ in terras et terra A’gypti no effugiet. et. ver. 43 et dominabitur 
thesaură) auri et argeti et in omnibus pretiosis A’gypti, per Lybiam quo... et 
Aethiopyă transibit et ver. 44. Et fama turbavit eum ab Oriente et ab Aquilone 
et (?) in multitudine magna. Ut conterat (?) et interficiat plurimos. Ver. 45. 
Et figer tabernaculum suum Agadno (?) inter maria super montem inclus et 
sanctum”; cuv. repetabil = teres (de la „veteres"); pag. 18 - în dreptul 
penultimului rând, pe stânga e scris „(sal. 84“, iar la cuvântul „augurandur" 
din text e pus semnul... şi în josul paginii, în dreptul aceluiaşi semn, e scrisă 
nota: „In huius Aquilona... is monarchiae fine, ex vaticinis, eiusdem Danielis 
aperti (?) secudă) Domine Iesu Christi intelligitur. In tempore inquit illo 
consurget (?) Michael Princeps magnus, qui pro filius populi tui, et veniet 
tempus quale no fuit ab eo ex quo generes esse cugerunt usque ad tempus 
illud, et in tempore illo saluabitur populus tuus, omnis qui inuiitus fuerit 
scriptus in libro. Et mulţi de his, qui dormiut in verrae, evigilabunt (?) alii 
in vită aeternu et alia in opprobrium ut videunt tempe... Qui autii docţi 
fuerint fulgebunt quasi splendor firmameri et qui ad justiţia erudiunt multos, 
quasi stellae (?) in perpetuas aeternitates. c. 12, ver. 1,2, 3 et tandu finem 
suae Prophetiae ponit.”; cuv. repetabil: = bitur de la „sculabitur“; pag. 18 v 
şi ultima a textului latin are chenarul desenat în acelaşi fel ca la textul grec 
al Panegiricului, dar fără glob. Nici o notă. Paginile 19 şi 19v sunt libere. De 
la pagina 20 începe versiunea slavonă a lucrării, fără chenar tras în tuş, 
deşi textul se încadrează perfect într-un posibil chenar. Notele se află pe 
margini, traduse de asemenea din latină. La fel primul cuvânt al paginii e 
scris în dreapta jos pe pagina precedentă. 

3° Versiunea latină se află în Studii şi cercetări de bibliologie, ed. Academiei 
RSR, V/1963, iar traducerea românească în Studii, Y nr. 1/1951, ambele 
fără aparat critic şi indicarea depozitului de origine al manuscrisului. 

31 în ce priveşte primirea lui Cantemir în Academia din Berlin, interesele 
sale erau diferite de acelea ale conducerii Academiei. Astfel, în procesul 
verbal al şedinţei din 31 mai 1714 al „clasei literatură-orientalistică", 
prezidată de D. Jablonski, se face precizarea: hospodarul exilat al Valahiei 
ar dori să fie primit în Societate şi se oferă să pună la îndemână ştiri orientale 
pe care le posedă. El ar avea o istorie completă a împăraţilor turci cu 

portretele lor, pe care tradusă în latineşte ar vrea s-o editeze cu observaţii 
scurte." Ulterior, în şedinţa Consiliului Academiei din 11 iulie 1714, spre 
sfârşitul procesului verbal, se menţionează următoarele: “Secretarul relatează 
din scrisorile sosite de la baronul von Huyssen cum hospodarul valah solicită 
să fie primit în Societate. După citirea acestor scrisori, alături de care se 
află şi aceea a Hospodarului către baronul Huyssen, se hotărăşte că deşi 
atât în general, cât şi în privinţa titlului solicitat nu există nici o rezervă, 
totuşi ar trebui aflată părerea domnului Protector în această chestiune." In 
perioada respectivă Protector, adică reprezentantul personal al lui Friedrich I, 
era baronul Marquard Ludwig Printzen. Von Huyssen se afla în anturajul lui 
Petru I. în timp ce Cantemir dorea să comunice Europei un set de informaţii 
care să sprijine acţiunea antiotomană, Friedrich avea un dublu scop: să-i 
ţină la respect pe otomani şi să-i păstreze supremaţia în Europa, evident şi 
în faţa Rusiei. Von Huyssen era prieten cu Jablonski. Menţiunea o face M. 
Schendo Vanderbech în biografia dedicată lui Von Huyssen. în 19 oct. 1725 
von Huyssen trimite Academiei ştiri despre traducerea de către Vanderbech 
a Daciei (Hronicul) Cf. Emil Pop, în Studii Revistă de istorie, t. 22/1969, nr. 5. 
Dimitri Maximovici Kneajevici scrie în 1771 în BbinucKu o pyKonucu 
Jl mu mp lui KoHcmanmuHoeuHii KanmeMupa «J\peaiuuL u noeasi ucmopua, 
o ZJdKuu » ” că textul latin al lucrării s-a pierdut în naufragiul de pe Caspica. 

32 Acelaşi lucru s-a spus şi despre Hronic. Lucrările pe care Cantemir le- 
a promis Academiei au fost, în ordine: - o traducere în latină a unei lucrări 
despre istoria poporului român. El n-o numeşte, dar contextul permite să 
ne gândim la De neamul moldovenilor al lui Miron Costin. Gr. Tocilescu a şi 
găsit în timpul misiunii sale textul acestei lucrări adnotat de mâna lui 
Cantemir. Ulterior, dându-şi seama că problema trebuie mai bine argumentată 
şi circumscrisă în parametri mai largi, Cantemir a scris propria sa lucrare: 
Descriptio Moldaviae; - o istorie a Imperiului Otoman (vezi nota nr. 31), - 
Hronicul... cu titlul De Dacia. 

33 A. R Volînski a fost guvernatorul Astrahanului în timpul războiului 
ruso-persan (1721 - 1723). A lăsat un jurnal de campanie. V R Lîsţov, în 
foarte serioasa analiză pe care-o face campaniei caspice, intitulată Campania 
persană a lui Petru I (IlepcHflCKHH noxofl IleTpa I-oro)), editat de Univer- 
sitatea din Moscova în 1951, citează din acest jurnal în legătură cu capitolul 
Apărarea intereselor negustorimii ruse. 

34 Cf. Virgil Cândea, Life Story of a Manuscript în Revista de studii sud-est 
europene XXIII 4/1985; originalul se află la Harvard University Houghton Library. 

35 S-a vorbit despre o ediţie rusă restrânsă, pentru uzul lui Petru I, făcută 
de Dmitri Gozin, deoarece afirmaţia a fost făcută în epocă de către Weber, 
rezidentul de Saxa pe lângă Petru I, în jurnalul său. Cf. R P Panaitescu în 
„Revue des etudes slaves", VI, 1 - 2/1926, art. LePrince Demetre Cantemir et 
le mouvement intellectuel russe sous Pierre le Grand. 

36 Alexei R Zubov era gravorul curţii lui Petru I. El a gravat şi alte hărţi 
ale Mării Caspice executate în aceeaşi perioadă de timp cu campania persană 

şi aflate în albumele cabinetului lui Petru I. Toate desenele lui Cantemir au 
fost gravate de el. A avut un frate, tot gravor, V E Zubov. 

37 Vezi nota nr. 32. 

38 Vezi nota nr. 19. 

39 Actual manuscrisul original se află în arhiva Institutului de 
orientalistică din Leningrad (înfiinţat în 1931, prescurtare prin iniţiale - 
EÎEÂ). 

40 Fondul Nicolae N. Bantîş-Kamenski se află la IţTAjfA,, 4> 181, N° 1329. 
Acesta era nepotul după mamă al domnului, orientalist de marcă al Rusiei; 
a lucrat la Arhivele Ministerului de Externe Rus, căruia i-a şi donat un 
însemnat fond de manuscrise cantemiriene. 

41 în Revue des etudes Roumaines 1/1953, Paris - Gr. Nandriş, Rumanian 
Exiles in 18-th Century Russia. 

42 Cf. Şt. Ciobanu, Dimitrie Cantemir în Rusia, Cultura Naţională, 
Bucureşti, 1925, cap. I. Acolo se precizează că Moldova a participat la război 
cu trei regimente: al lui Nicula, Abaze, Cârje. între schiţele de bătălii din 
Cabinetul lui Petru I se află şi planul luptei de la Stănileşti (inedit, lucrat 
probabil de Miller, cu scrierea în germană - cota 4> 266, nr. 3, pag. 42, 
planul nr. 168). Acolo se vede exact locul marginal ocupat de moldoveni în 
ansamblu. Neculce. în Letopiseţul său, vorbind despre episodul exodului, se 
referă la Şeremetev care i-a înşelat aşteptările nerespectând clauzele 
acordului. Acesta avea, cf. Gr. Tocilescu, arhiva Cantemir, un fiu prizonier 
la turci pe care spera să-l recapete făcând (cât se putea) jocul acestora. 
Astfel, s-a opus intrării lui Cantemir în arena politică rusă pretextând că 
turcii ar rupe alianţa cu Rusia. Fiul său a fost repatriat, dar a murit în drum 
spre Moscova. 

43 La pag. 160 a arhivei Cantemir Tocilescu dă inventarul manuscriselor, 
facsimilelor şi cărţilor depuse de el la Biblioteca Academiei: A. Hronicul; 2 
voi. , 2 facsimile; B. Compendiolum - un facsimil; C. Loca obscura - un facsimil; 
D. Ioannis Baptistae - un facsimil; E. Sacrosanctae - un facsimil; F. Vita 
Constantini - ; G. Collectanea orientalia; H. Documente istorice din Arhiva 
Ministerului de externe din Moscova; I. Documente din Arhiva Senatului; J. 
Documente din Arhiva Sf. Sinod; K. Slovar slavo-român; L. Panegyricum; 
Manuscris rus O MojiflaBnn; N O foaie de pergament; O. Mypnajib FLempa 
Bejimcozo, 2 voi., Petersburg, 1770; P. Knuea cucmuMa ujiu cocmosmue 
MyxaMMedancKux pejiueuu Petersburg, 1722; R. - T. patru lucrări în limba 
rusă ale căror titluri sunt greu descifrabile. 

44 Ivan Ilinski a fost secretarul particular al lui Dimitrie Cantemir în 
Rusia. A lăsat un jurnal, intitulat Notationes quotidianae, important pentru 
ultima parte a vieţii lui Cantemir. Arhiva Ivan Ilinski, în totalitatea ei, n-a 
fost însă niciodată studiată din perspectiva lui Cantemir. Ea se află depusă 
la IUrA^A. Vezi şi nota nr. 13. 

45 Antioh Cantemir, fiul domnitorului, îi scria lui Voltaire în 1739, pe 
când era la Paris: „Mon pere avoit reşu du grand Seigneur deux diplomes 

(dont j’ai encore â Peterbourg Ies originaux) pour Ies Principautes de 
Moldavie et Valachie, mais il n’estjamais entre en possesion de cette demiere, 
ayant ete oblige de se sauver avec l’empereur Pierre le Grand apres le trăite 
de 1711.” Acest text a fost găsit de Tocilescu în CâopmiKb. . . , St. Petersburg, 
1903, p. 138 (acesta fiind probabil unul din cele patru titluri menţionate în 
nota precedentă ca fiind greu descifrabile, dintre cele depuse de Tocilescu 
la Biblioteca Academiei Române). Cantemir însuşi pomeneşte în Notele 
Istoriei Imperiului Otoman de aceste diplome. G. F. Miller, a cărui arhivă se 
află la IfrAflA, cp 199 N° 149, r. 3,N° 5, afirmă că traducerea în latină a 
lucrării a făcut-o Ilinski, Groznîi a tradus-o apoi în rusă, iar Bayer a pregătit-o 
pentru tipar. Astfel pregătită a luat-o Antioh în Anglia, în legătură cu cele 
două diplome care prefigurau unirea principatelor, urmaşii lui Cantemir au 
sperat să fie respectat acel punct din tratatul de la Luţk care prevedea domnia 
ereditară a Cantemireştilor. Dar în 1739, intrând în Iaşi cu armatele ruse, 
Dumitraşcu şi Constantin, nepoţii de frate ai lui Dimitrie Cantemir, n-au 
primit învestitura. 

48 Memoriul prin care Cantemir cere ţarului acest lucru a fost adresat în 
1718. Spicuim din ei (traducere Şt. Ciobanu, lucr., cit.) „cred că este foarte 
necesar să plec în Polonia în primăvara aceasta, de unde aş putea anunţa 
acest popor (...). Polonia este o republică liberă şi orişicine poate intra şi 
ieşi din ea liber, ceea ce este cunoscut tuturor. Noi avem familia noastră 
(rubedenia) în Transilvania şi ar trebui să avem din partea Maiestăţii Sale 
Imperiale paşaport cum că noi am avea nevoie să mergem din Polonia în 
Transilvania; şi mai cu seamă că avem acolo o soacră, care are aproape 
şaptezeci de ani şi care cere prezenţa mea acolo pentru facerea unui 
testament. (...) în afară de aceasta noi avem o sumă de bani comună, parte 
din care se găseşte cu iscălitură la Cesarul Leopold, parte la soţia lui 
Brâncoveanu luată de mine fostul(ui) domnitor al Munteniei (...)“ (pag. 
136). Soacra sa, soţia lui Şerban Cantacuzino, îşi pierduse bunurile proprii 
în urma refugiului în Transilvania (prin venirea lui Brâncoveanu) . Ea ceruse 
sultanului Mustafa al II-lea, în 1697, recăpătarea bunurilor, dar fusese 
condiţionată de stabilirea la Constantinopol. (Cf. Tahsil Gemil - Relaţiile 
ţărilor române cu Poarta Otomană în documente turceşti, Dir. Gen. a Arhivelor 
Statului, Bucureşti, 1984, p. 443). Soţia lui Şerban se afla acolo împreună 
cu un băiat şi două fete (una din ele fiind Casandra, viitoarea soţie a lui 
Cantemir) şi a preferat să trăiască din ceea ce primea de la Leopold şi din 
ceea ce obţinuse Cantemir, în urma căsătoriei, de la Brâncoveanu (acţiune 
relatată în Istoria ieroglifică) . 

47 Dimitrie Cantemir a cerut ţarului permisiunea de a se căsători cu 
Anastasia Trubeţkaia în aceşti termeni: „Un filosof oarecare arab a fost 
întrebat de la cine a învăţat filosofia. A răspuns că de la orbi. Fiind întrebat 
din nou: dar cum ai căpătat ştiinţă atât de desăvârşită a lucrurilor naturale 
de la cei care n-au ochi? A zis că imitându-i pe orbi niciodată n-am călcat cu 
piciorul înainte de a cerceta cu cârja drumul!’ Asemenea exemplu şi eu, 

robul Maiestăţii Voastre, am urmat aproape şase ani în căutarea cunoaşterii 
lucrurilor naturale. Apoi Dumnezeu cum cred, care a îndreptat calea mea, 
cu permisiunea preamilostivă a Maiestăţii Voastre a pus capăt acestui 
exemplu de bojbăială şi din trei fete ale prealuminatului principe Trubeţkoi 
cu consimţământul părinţilor şi al însăşi miresei, am ales-o pe cea mai mică 
de la naştere, principesa Anastasia (...)“ (Cf. Şt. Ciobanu, lucr. cit.) 

48 In aceeaşi Anexă a lucrării lui Şt. Ciobanu ca şi scrisoarea de mai sus 
există reprodusă în traducere şi cererea lui Cantemir adresată ţarului în 
februarie 1721, din care reproducem: „Al zecelea an de când eu, aflându- 
mă sub protecţiunea Maiestăţii Voastre monarhale, îmi petrec viaţa fără 
nici un rost, fără nici un serviciu recunoscut." Trebuie să precizăm că la 2 1 
ianuarie 1721 Cantemir primise învestitura de senator şi consilier intim al 
împăratului. 

49 Motivele pentru care Sf. Sinod nu voia să accepte publicarea lucrării 
(autorul nu da sursele exacte ale afirmaţiilor sale; lucrarea nu era prevăzută 
cu prefaţă explicativă), ca şi replica lui Cantemir (Coranul ca sursă e indicat 
în text, precum şi explicaţiile de orice fel) sunt menţionate de Gr. Tocilescu 
în arhiva Cantemir nr. 5148, pp. 211-212. 

50 Traducerea aparţine Pr. Prof. Teodor Bodoge şi se află în Biserica 
ortodoxă română nr. 9-10/1973. In legătură cu temerile lui Cantemir 
referitoare la acţiunea lui Teofan Prokopovici de alunecare spre catolicism 
(fie şi ca metodologie a educaţiei) se pare că ele nu erau complet nejustificate. 
Gr. Tocilescu a găsit în Jurnalul lui Petru I o însemnare despre împăcarea 
bisericii ruse cu cea apuseană (p. 605 v a arhivei Cantemir). 

51 Andre Miquel în lucrarea L’Islam et la civilisation, VlI-e-XX-e siecle, 
Librairie Armând Collin, 1968, afirmă că aspectul religios s-a impregnat în 
principiile de organizare a statului, în armătura raporturilor dintre putere 
şi popor, în codul tranzacţiilor comerciale, în artă şi comportamentul cotidian. 
Acest caracter religios dă, în ciuda diferenţelor de epocă şi teritoriu, unitatea 
civilizaţiei de tip islamic. In perioada pe care a traversat-o Dimitrie Cantemir 
zona sa de influenţă se întindea de la hotarul Chinei la Marea Caspică, 
ţările române, Viena, Spania, nordul Africii, Maroc, Iran şi Afganistan. Graţie 
marilor descoperiri geografice din secolul al XVI-lea, creştinismul se întindea 
până în Americi şi încerca să câştige poziţii în Extremul Orient. 

52 A se vedea în acest sens şi comunicarea lui Sebastian Mariner La 
difusion del christianismo como factor de latinizacion în volumul Assimilation 
et resistence ă la culture la greco-romaine dans le monde ancien. Travaux du 
Vl-e Congres International d’Etudes Classiques, Madrid, 1974, care explică 
din ce motiv popoarele occidentale creştine au adoptat latina, iar cele 
orientale şi-au păstrat limba respectivă (georgienii, armenii, copţii) : pentru 
că, în timp ce Orientul avea o cultură superioară Imperiului Roman, 
Occidentul n-o avea. Din acest punct de vedere Dacia aparţinea Occidentului. 

53 V E Gnuceva în reozpafpuuecKuu JfenapmaMenm A.H. XVIII-zo 
eetca, A.H.C.C.C.P., 1946, menţionează la nr. 165 ca intrată în Arhiva 

Academiei de Ştiinţe (şi nu a Bibliotecii Academiei) din Leningrad lucrarea 
„Tractus Orientalis Caucasi cum vestigiis muri veteris in eo ducti, descriptus 
a Celsissimo Principe Demetrio Cantemiro." Ar putea fi denumirea actuală 
a lucrării Collectanea orientalia. In subsol apare indicaţia „Th. S. Bayer - De 
muro Caucaseo comm.enta.rii”; ar putea fi vorba şi de textul cunoscut al acestui 
autor. Totuşi, Bayer şi-a publicat textul în 1726, iar acest text e datat 1728. 

54 în voi. al III-lea al Albumului de schiţe, hărţi, desene şi gravuri provenite 
din Cabinetul lui Petru I, Aflat la Biblioteca Academiei de Ştiinţe din 
Leningrad, F 266, se află planul Derbentului (1420 x 352 mm la un capăt şi 
321 mm la celălalt). El cuprinde zidul de incintă al Derbentului, Derbentul 
însuşi, ca şi zidul caucazian aflat între munţi şi mare. Harta color (acuarelă) 
a fost executată probabil de G. F. Miller titlul (în limba rusă), referindu-se la 
„oraşul rusesc Derbent". Această hartă e alcătuită pe baza unei sinteze de 
informaţie între Collectanea Orientalia (textele cantemiriene despre zona 
caucaziană) şi harta lui Cantemir numită de Delisle, care a primit-o în setul 
dat de Schumacher (şeful cabinetului de hărţi al lui Petru I), Mur aupres du 
Derbent. Harta lui Cantemir, cu toponimele scrise în latină, a fost tradusă de 
Miller în rusă, fără nici o altă adăugire. Zidul Derbentului e alcătuit după 
descrierea cantemiriană şi probabil văzând schiţele lăsate de acesta. George 
Vâlsan a publicat versiunea Delisle a hărţii, identică originalului. 

55 în afara tratatului de muzică orientală toate celelalte manuscrise 
cantemiriene s-au aflat în Rusia, fie pentru că au fost luate de domn în exil, 
fie au fost scrise chiar acolo. Dintre acestea, o parte au ajuns în afara 
graniţelor Rusiei (în copii de epocă) fie graţie Academiei din Berlin, al cărei 
membru fusese Cantemir şi care a continuat să se intereseze de creaţia sa şi 
după 1723 (von Huyssen şi Vanderbech au fost Principalii furnizori de 
informaţii), fie datorită lui Antioh fiul, care a luat cu sine manuscrise şi 
hărţi ale tatălui atunci când a plecat în misiune la Londra şi Paris. Alte 
copii, aflate, în posesia lui Constantin, fiul cel mare, decedat fără urmaşi, s- 
au vândut la licitaţie la moartea sa şi unele au ajuns iarăşi în afara graniţelor 
Rusiei. în sfârşit, cele din Rusia au rămas în posesia lui Nicolae Bantîş- 
Kamenski (cele care fuseseră la Antioh), a lui Th. S. Bayer (în principal de 
la Constantin), a Măriei şi a lui Şerban Cantemir, a lui Ivan Ilinski, secretarul 
lui Cantemir. Bantîş-Kamenski şi-a donat fondul în 1 783 Arhivelor principale 
ale ministerului de externe din Moscova (azi Arhiva Centrală de Stat pentru 
Acte vechi a URSS de pe lângă Consiliul de Miniştri). în afara lor, fondul 
Bantîş-Kamenski însuşi se află la aceeaşi arhivă (iniţialele în rusă sunt 
IfTA^A) Arhiva F. G. Miller conţine indicii despre devenirea manuscriselor 
duse de Antioh în Anglia şi vândute !a licitaţie la moartea acestuia în 1744. 
N-am depistat unde se află fondul Bayer, fondul Maria Cantemir. în schimb 
am depistat faptul că fondul Şerban Cantemir (manuscrise care au aparţinut 
tatălui său) se află la IfTA^ţA, <J> 181, N° 1363. în acelaşi fond, dar la nr. 
1419, 1 se află originalul Istoriei ieroglifice. Fondul Ivan Ilinski l-am mai 
menţionat în note, se află tot la LfrAflA. în afara acestor filiere, Arhiva Sf. 

Sinod a deţinut, alături de arhiva Academiei teologale din Moscova, 
principalele lucrări cu subiect religios sau filosofic. Mai trebuie menţionată 
aici o cale de ieşire a manuscriselor cantemiriene spre Occident: e vorba de 
relaţiile sale cu pietiştii din Halle, favorizate de Nausios, un grec cunoscut 
de Cantemir de pe vremea Academiei Patriarhiei din Constantinopol şi ajuns 
în Rusia. Poziţia actuală în arhivele sovietice a manuscriselor cantemiriene, 
fără a fi determinat exact toate cotele şi fără a fi identificat titlu cu titlu, este 
următoarea: Moscova - Arhiva Centrală de Stat pentru Acte Vechi, Biblioteca 
„V I. Lenin“, Institutul de cercetări literare al Academiei de ştiinţe, numit şi 
Casa Puşkin (a colectat şi exponatele muzeului Dimitrovka); Leningrad: - 
Arhiva Academiei de Ştiinţe (documente ale Cancelariei şi ale depar- 
tamentului de geografie), arhiva Bibliotecii Academiei de Ştiinţe (secţia 
manuscrise şi cartografie), Arhiva flotei (documente din campania caspică), 
Arhiva Institutului de orientalistică, arhiva Institutului de istorie (documente 
de istorie şi geografie), arhiva Bibliotecii publice „Saltîkov-Scedrin", arhiva 
Muzeului de artă al Academiei de Ştiinţe, arhiva Muzeului de stat de istorie, 
galeria „Petrovsk“ şi departamentul de geografie, ambele de la Ermitaj. Au 
mai fost semnalate diverse depozite la Irkuţk, Kazan şi Harkov, dar n-am 
avut acces la nici o informaţie certă în această privinţă. Menţionez 
principalele fonduri pe care le-am putut depista (şi n-au fost semnalate mai 
sus): la Moscova - Institutul de cercetări literare - <t> 366 op. 12, 15, 33, 34, 41 - 
arhiva M. E. Saltîkov-Scedrin şi colecţia I. A. Şleapkin: Biblioteca „Lenin“ - 
Loca obscura... a lui Dimitrie Cantemir, N. 277; IţrAjJA - copia Descrierii 
Moldovei făcută pentru Ecaterina a Il-a - 199 nr. 143 - 5; tot la LţrAjfA - 

o copie după lucrarea lui Cantemir, intitulată De vita et rebus gestis Constantini 
Cantemiri, apoi la cota 0 181 N 1363 - 1, versiunea italiană a Istoriei 
Imperiului Otoman tradusă de Antioh Cantemir (originalul figurează în *** - 
Hacjiedue JjMumpuM KanmeMupa u coepeMenHOcmb , Chişinău, 1976 ca 
aflându-se la Institutul de orientalistică din Leningrad). De precizat că tot 
la LirAflA se află şi manuscrisele lui Nicolae Milescu Spătarul, la cotele: O 
62 on.l, eg. xp. 1. 16,74; <î> 68, on. 1, 1679, eg. xp. 1 ; <3? 89 on. 1, 1677- 
1681; O 1167, on. 1, 7188/180. eg. xp. 2037 Onnct; O 1343 on. 29, eg. 
xp. 5907; 138, 1699, eg. xp. 12; <î> 9 omg. 2, kh 1. La Leningrad, la 

Arhiva Academiei de Ştiinţe, la cotele 4> 3 on. 1 N.° 4 şi <T> 3 on. 1 N.° 2330 
se află opisurile Arhivei Academiei la 1725, 1728; la <t> 3 on. 10 N.° 2/1, 2/2 
se află Catalogul Delisle, la 4> 3 on. 10 N. 4 şi <î> 3 on. 10 N. 171 este 
inventarul hărţilor trimise lui Delisle de Schumacher şi apoi de urmaşul său 
în funcţie. Schwartz; la cota O 751 on. 1 N. 2 este Catalogul manuscriselor 
Arhivei Academiei întocmit de N. M. Karataev în 1927; la pa3fl. IVJ on, 1 -10, 
N. 439 se află manuscrise inedite; O 142 on. 3 N. 19 - F. A. Jili, cu sodele 
Ermitajului, opisează biblioteca de cărţi a lui Petru I; <î> 158 on. 1 N. 216 - 
conţine Catalogul cărţilor aduse de Petru I din călătoria în Franţa şi Olanda 
(1716-1717); F. 138 on. 1 N. 216 - Catalogul cărţilor intrate în Biblioteca 
Academiei imperiale în 1725; F. 103-139 - Corpus Historiae Byzantinae; <î> 

158 on. 1, N. 21 1 - Catalogul cărţilor intrate în Biblioteca Academiei imperiale 
în 1717. La arhiva Flotei se află fondul Apraxin, la nr. 246, şi alte gravuri 
manuscrise. La Biblioteca Academiei de Ştiinţe, cota F. 266, se află hărţile, 
planurile, schiţele, desenele şi gravurile Cabinetului lui Petru I, opt volume 
(o altă parte a colecţiei e la Ermitaj, arhiva flotei, Muzeul de artă al Academiei 
din Leningrad, Muzeul de stat de istorie din Leningrad). Tot la Biblioteca 
Academiei de Ştiinţe se află două exemplare gravate ale hărţii Constan- 
tinopolului executate de Cantemir - cote V E K/46 şi VEK/47; la cota pye. 
om. N. 738-13 se află harta lui Cantemir cu titlul dat de Delisle: „Mur 
aupres de Derbent par Prince Cantemir" La cota F. 354 este catalogul 
manuscriselor în limbi străine; Lucrarea lui RA.Tolstoi - Mcmopun ynpae- 
jieuua. HMnepuu OmmoMancKou se află la Nr. 34.5. 28, (probabil de 
inventar); lanr. 23 se află KamepH mu Kamajioe (e vorba de catalogul Cabinetului 
lui Petru I alcătuit la 1742); laN. 158 se află catalogul manuscriselor întocmit 
în 1768. Tot la Biblioteca Academiei de Ştiinţe se află, la secţia manuscrise, 
nr. 44, Teofan Prokopovici - Kpamicue CKa3aHua. La Institutul de orien- 
talistică din Leningrad se află manuscrisul autograf al Descrierii Moldovei , 
<T> 25 on. 1, N. 1 - 9 (ediţia rusă a lucrării este la „Muzeul Cărţii" din cadrul 
Bibliotecii „Lenin") şi manuscrisul Vieţii lui Constantin Cantemir. Conform 
Catalogului Camerei din 1742, manuscrisul Istoriei Imperiului Otoman a 
aparţinut Bibliotecii Academiei de Ştiinţe. El a fost predat în 1930 Institutului 
de orientalistică, după cum acolo au fost depuse şi manuscrisele văzute de 
Tocilescu la Muzeul Asiatic, după cum o parte a arhivei Sf. Sinod se află azi 
la Biblioteca „Lenin". Tot acolo se află fondul S. F. Uvarov, cota 3> 519, N. 
744 - 1-7, 9-12. în lucrarea Hcmopusi FocydapcmeeHHOu EuSjiuomeKU 
C.C.C.P. B.H.JIeHUHa, 1962 am găsit indicat un fond Cantemir la H.H.A. 
C.C.C.P. cota O 25, 9 eg. xp. Hau. XVIII - ăo Bena. La Biblioteca Academiei 
de Ştiinţe din Leningrad se mai află: la N. 142, Jurnalul lui Petru I - perioada 
caspică (manuscrisul) ; N. 303 şi 404 - culegerea copiilor, ucazurilor şi 
actelor de instrucţie din perimetrul anilor 1710-1725. De la această bibliotecă 
au plecat în 1932 la Ermitaj o seamă de acte care privesc războiul de la Prut 
(numerele 100, 107, 116). La aceeaşi bibliotecă, la cota F 275 se afl ăCSopuuK 
pyKonucu nocmynujia e EAH e 1941 ^. La Biblioteca publică Saltîkov- 
Scedrin se află fondul M.M. Speranski (N. 731), cuprinzînd o sumă de 
documente româneşti din secolele XVI - XIX. La nr. 2222 al acestui fond se 
află scrisoarea lui Jean Compiniano (Ion Câmpineanu) trimisă în 1836 din 
Bucureşti lui Speranski în legătură cu testamentul ultimului Cantemir din 
Rusia (tot Dimitrie) . La cota O 247 N. 60 a secţiei de manuscrise a acestei 
biblioteci se află originalul şi traducerea latină (făcută de contele Golovkin) 
a tratatului de la Luţk. în sfârşit, trebuie menţionate două opisuri care indică 
multe documente Cantemir, deşi ele sunt mai vechi şi n-am descoperit poziţia 
actuală a acestor documente în arhivele sovietice: Onucanua, dAji7> 
MopcKoeo Munucmepcmea 3a epeMa ct> nojioeunbi XVII do nancuia 
XIX cmojilimnn, tipărit în 1877, cuprinzând documente din perimetrul 

anilor 1711 - 1715 şi 1720 - 1722 şi Onucb doKyMenmoeb u dAji7> 
xpamiinuxcsi es ceHamcKOM'o apxuet.. Cm. nemep6ypn>, p. 2, 1909, 
conţinând documentele semnate de Dimitrie Cantemir în calitate de senator. 

“Tolstoi, Piotr Andreevici (1645-1729) - om de stat rus, diplomat, 
conte. I-a ridicat pe streliţi contra lui Petru I. După căderea Sofiei Alexeevna, 
sora acestuia, a trecut de partea lui, fără a se bucura de prea multă încredere. 
A participat la a doua campanie a Azovului (1696). A studiat doi ani în 
Italia arta maritimă. Intre 1702-1714, ambasador la Constantinopol. De 
două ori închis la Şapte Turnuri, o dată în ajunul războiului din 1711. E de 
presupus că relaţiei cu el i-a datorat Cantemir opţiunea de a se alia cu 
Rusia. De altfel, contele Tolstoi avea misiunea de a apropia de Rusia creştinii 
din Imperiul Otoman. în 1714 a devenit senator. între 1716-1717 l-a însoţit 
pe Petru I în călătoria prin Europa, ceea ce lui Dimitrie Cantemir nu i s-a 
admis. A obţinut readucerea din exil a lui Alexei Petrovici, fiul ţarului şi 
adept al întoarcerii Rusiei la viaţa religioasă tradiţională de dinaintea 
reformelor tatălui său. în 1718 a condus anchetarea acestuia (ucis), ceea ce 
i-a câştigat încrederea ţarului. între 1716-1726 a condus Cancelaria secretă, 
în 1725 a sprijinit ridicarea pe tron a Ecaterinei I, făcând parte din echipa 
Menşikov. A fost deportat sub Petru al II-lea. A murit călugăr. Antioh Cantemir, 
fiul lui Dimitrie, a sprijinit partida adversă lui Menşikov, care a adus-o pe 
tron pe Anna Ivanovna, nepoata lui Petru I. Aceasta l-a răsplătit trimiţându- 
1 ambasador în Anglia. 

57 Apraxin, Feodor Matveevici (1661-1728) - amiral rus, din 1708 
colaborator apropiat al lui Petru I. Frate al împărătesei Maria, soţia ţarului 
Feodor Alexeevici, fratele lui Petru I. Conte din 1709. A comandat un corp 
de armată în Finlanda. între 1712-1728 a administrat Estlandia (Estonia), 
Karelia ş.a. Din 1714 a comandat flotila de galere care s-a distins în bătălia 
de la Gangut cu suedezii. Din 1718 preşedinte al Colegiului Amiralităţii. în 
timpul campaniei persane a comandat flotila de Caspica şi a răspuns de 
partea militară a expediţiei. între 1723 - 1727 a comandat flota baltică. 

5S Delisle a dus în Franţa această schiţă de hartă. De altfel Franţa începuse 
de aproape un secol cartografierea sistematică a lumii. Cât despre dorinţa 
lui Cantemir de a-1 însoţi pe ţar în Europa, vizibilă în corespondenţa sa, ea 
l-a făcut şi să menţioneze Olanda alături de Franţa. Cunoştea calitatea tipă- 
riturilor olandeze şi faptul că, în acei ani, ţara câştigase foarte mult prestigiu 
politic, devenind o putere de prim ordin. Cantemir nu sesizează importanţa 
coloniilor în acest ansamblu de cauze şi efecte. Mai târziu, trecând spre 
Londra, fiul său Antioh s-a oprit în Olanda unde probabil a dat la tipărit 
harta Moldovei realizată de tatăl său. Gravura executată astfel se află în 
prezent tot în Franţa, achiziţionată de geograful D’Anville, cel care a alcătuit 
primul atlas complet al Europei. Un exemplu perfect conservat se află la 
British Library, Map Roum. K 113.73 - CXIII 164 cu titlul Principatus 
Moldaviae nova § accurata Descriptio Delineate Principe Demetrio Cantemirio, 
Amsterdam, 1737, chez Frangois Changuion (cf. Paul Cernovodeanu) . 

59 Gr. Tocilescu a tradus o scrisoare a lui Cantemir către ţar datată 14 
iulie 1722, trimisă din Astrahan. Iată un fragment edificator: „Să binevoieşti 
a da de ştire împărăteştii Măriri a Sale: manifestul care acuma se tipăreşte 
pe limba turcească fi-va iscălit de mâna cuiva sau nemica din acestea nu 
trebuie? Asemenea ce lună şi zi şi locul unde s-au tipărit să însemnăm într- 
însul? Jumătate de manifest pe o parte de coală s-a(u) tipărit până acuma 
până la vreo mie, iară astăzi şi cea albă jumătate se va tipări pe cea albă 
parte de coală. Pentru aceea voi să ştiu: tocmai o mie trebuie tipărit(e) sau 
mai mult(e), ca până mâine să fie totul gata“ (Cabinetul II, nr. 60, p. 13 - 
Arhiva Petru I) arh. Tocilescu nr. 5148, p. 200. 

60 Cf. facsimilului publicat de Gr. Nandriş, lucr. cit., după pagina aflată 
la Hunterian Museum Library din Glasgow (care a stat probabil la baza 
reconstituirii caracterelor de literă ale tipografiei lui Cantemir) Nandriş 
opinează că respectiva pagină fusese trimisă la aviz Sfântului Sinod Rus şi 
afirmă că Tocilescu ar menţiona-o în Raportul său, ceea ce este fals. De 
asemenea menţionează, iarăşi greşit, că respectivul Raport s-a publicat în 
ediţia de Opere a Societăţii Academice. Ceea ce este însă adevărat, e faptul 
că Tocilescu nu era străin de existenţa unui alfabet cu caractere orientale. 
El l-a găsit într-un manuscris legat în piele şi care conţinea: Notationes 
Quotidianae a lui Ivan Ilinski; un manuscris al lui Antioh; un manuscris de 
Georgio Gentium - Teatrum de Persico, Amstelodami, 1561; o listă de titluri 
cantemiriene, în număr de şase („Ex libello Principis") ; caracterele de literă 
ale tipografiei orientale (cf. Arh. Tocilesccu 5148, p. 179). 

61 E vorba în principal de „Biisching Magazin" din Berlin, un fel de gazetă 
mondenă, dar cuprinzând şi ştiri politice, unde se află informaţii din perioada 
pregătitoare a campaniei (balul de adio unde Cantemir s-a costumat în vizir), 
jurnalul maiorului von Klugenann, participant la expediţie, jurnal scris în 
1722 şi publicat apoi, acte de cancelarie ruseşti găsite şi traduse de Tocilescu 
în arhiva sa. Cât despre Bantîş-Kamenski, acesta nu era deloc un amator în 
problemă, specialitatea sa fiind relaţiile Rusiei cu popoarele orientale. Intre 
altele, consilierul aulic Bantîş-Kamenski a scris Cjioeapb docmonaMsunHbixT> 
jitodeu PyccKou 3eMJiu unde, la pp. 34^12, e vorba despre Dimitrie Cantemir. 
Probabil acesta e titlul neidentificat în lista lui Tocilescu de lucrări aduse 
pentru Biblioteca Academiei (vezi nota 43). Fiul orientalistului N. N. Bantîş- 
Kamenski, D. N. Bantîş-Kamenski, a scris /ţenmie 3HaMeHumbix7> II ajiKoeodyee 
u MuHucmpoe cjiyMtuew,ux7> o I^apcmeoeaHue Focydapn HMnepamopa 
riernpa BejiuKoeo Moscova, 1812, unde se află, în voi. II, o biografie a lui 
Dimitrie Cantemir. 

62 Constantin Şerban - Contribuţii la repertoriul corespondenţei lui Dimitrie 
Cantemir în „Studii. Revistă de istorie", t. 26, nr. 5/1975. 

“Articolul IV al testamentului lui Cantemir sună astfel: „Din veniturile 
satelor mele, din alte întreprinderi şi din salariul Maiestăţii Voastre (dacă 
va mai rămâne) să se dea trei mii de ruble pe an pentru instrucţia copiilor, 
faţă de care să arătaţi mila Măriei Voastre şi să-i trimiteţi în alte ţări, unde 

va crede Măria Voastră (...)“ (Cf. Şt. Ciobanu, lucr. cit., p. 139). La 25 mai 
1724 Antioh, în vârstă de 16 ani, cerea ţarului respectarea acestui aliniat: 
„Prealuminate, atotputernice împărate şi autocrat a toată Rusia, Petru cel 
Mare, părintele patriei, stăpâne prea milostiv, am mare dorinţă de a studia 
şi simt înclinarea de a căpăta ştiinţă prin limba latină, şi anume ştiinţa 
istoriei celei vechi şi nouă, geografia, dreptul şi ceea ce are legătură cu 
politica statului. Nu puţine înclinări am şi către matematică între altele 
către miniatură. Dar întrucât sus numitele ştiinţe se capătă mai uşor şi cu 
mai mult succes în academiile celebre din ţările vecine, se cere şi şedere de 
mai mulţi ani acolo şi întreţinere bănească (...) De aceea prea supus rog să 
ordone stăpânirea voastră să mi se dea drumul mie preaplecatului în ţările 
vecine pentru a-mi însuşi ştiinţele sus amintite (...)“ (Şt. Ciobanu, lucr. cit., 
p. 130). In 1724 s-a înfiinţat Academia din Petersburg, în urma unei 
corespondenţe dintre ţar şi Leibniz, Academie unde a studiat Antioh. 

64 în legătură cu planul lucrării noastre se cuvine să recunoaştem că 
impulsul originar a fost furnizat de Gr. Tocilescu. Iată planul lucrării aşa cum 
o vedea el: „1. Biografia lui Cantemir - copilăria şi tinereţea lui; 2. Cant(emir) 
domn şi tragedia de la Prut; 3. Politica lui Cantemir în comparaţie cu a 
înaintaşilor şi contimporanilor lui. Rusia în faţa popoarelor creştine din 
Orient; 4. Cantemir în Rusia; activitatea şi rolul lui. însemnătatea ce o are 
acolo pe toate domeniile; societatea unde trăia. Căsătoria, familia sa. 
Rezumatul vieţii sale: iubire de patrie, neatârnarea ei de jugul otoman. Către 
aceasta deschid o parte din operele sale. Trecem acum la scrierile sale. 1. scrieri 
filosofico-morale, religioase, theologico-didactice (Divanul lumii, Theologo- 
phisica, Catehismul, cele pierdute - scrieri mici). 2. geografice, topografice, 
antiquaria (Descrierea Moldovei, Collectanea orietalia) . 3. istorice: a moldovenilor, 
a turcilor -Alchoranul. 4. literare-sociale (Ieroglyfica) . 5. muzicale, artistice; 
instrumentul descoperit de el, notaţiunile muzicale. Apoi să vorbim de fiecare 
în parte. 6. Philosophice: care este doctrina filosofică a lui? (...)“ Tocilescu 
n-a apucat să finalizeze acest plan. în sfârşit, se cuvine ca cititorul să cunoască 
şi principalele coordonate ale activităţii lui Grigore G. Tocilescu (1850- 
1909). Strănepot al lui Nicolae Bălcescu (cf. Paul Cernovodeanu, Documente 
privitoare la înaintaşii lui Nicolae Bălcescu în „Caietele Bălcescu“, IX-X, Bălceşti 
pe Topolog, 1984. A studiat la Viena şi Praga. A fost licenţiat în drept şi doctor 
în filosofie. în 1878 a cercetat în Rusia arhivele cantemiriene vreme de 
aproape patru luni, căutând şi orice alte documente referitoare la ţările române. 
Ştia slavonă, rusă, latină, polonă, greacă, franceză, italiană. A fost epigrafist 
şi arheolog. în 1880 a publicat Dacia înainte de romani. Şi-a adus o contribuţie 
însemnată la alcătuirea volumelor cunoscute sub numele Documentele Hur- 
muzachi. Din 1881 a fost profesor de istorie antică şi epigrafie la Universitatea 
Bucureşti. Din 1890 a fost membru al Academiei Române. A fost director al 
Muzeului de Antichităţi din Bucureşti, inspector general în Ministerul 
Instrucţiunii. A fost director al Marelui dicţionar geografic al României. A 
întemeiat „Revista pentru istorie, arheologie şi filologie." A fost membru al 
Academiei ruse, al Academiei franceze ş.a. 

Cadru general 

1 Mai târziu Guyana olandeză în America de Sud. 

2 Aflat la nord-estul Americii de Sud, ca şi Surinam. 

3 Cu începere din 1714 Irlanda intră în componenţa Comomnwealth- 
ului în formula uniune personală. 

4 Spaniolii au pătruns în istmul Panama în 1513, în perioada marilor 
descoperiri geografice. De la triburile locale au aflat despre existenţa, în 
sud, a imperiului incaşilor. 

5 După modelul Angliei, care înfiinţase în 1600 Compania Indiilor 
Orientale. Acelaşi tip de companie e înfiinţată în secolul al XVII-lea şi de 
către Olanda, devenită mare putere maritimă. 

6 Imperiul Otoman se întinsese încă din secolul al XVI-lea în tot nordul 
Africii. Tendinţa Angliei este de a bloca întinderea lui spre sudul 
continentului, unde are, deopotrivă, de rezistat faţă de expansiunea zonei 
de influenţă a altor ţări europene, în principal Portugalia, Spania, Franţa. 

7 Dimitrie Cantemir descrie, într-o notă aflată spre sfârşitul Istoriei 
Imperiului Otoman, situaţia acestei zone imediat după războiul ruso-turc de 
la Prut din 1711, când Rusia pierde posesiunile de la Marea de Azov, dar 
nu-1 extrădează pe Cantemir. Conflictul Azovului data însă de la începutul 
secolului al XVI-lea, când hanatul Crimeii se desparte de Hoarda de aur - 
cum era numit imperiul lui Gingis Han - şi-şi stabileşte capitala la Astrahan. 
Tătarii (musulmani mongolitici) de Crimeea sunt supuşi Rusiei de către 
Ivan cel Groaznic (1533-1585). în Vita Constantini Cantemiri... e descrisă 
situaţia Crimeii la 1687. Cu prilejul expediţiei ruse de la Marea Caspică, din 
1722-1723, la care a participat şi Dimitrie Cantemir, acesta surprinde în 
jurnalul său, ca şi în investigările de teren, situaţia conflictuală a momentului. 
Oricum, Astrahanul nu mai intra în discuţie, fiind adjudecat Rusiei. 

8 Dimitrie Cantemir reproduce, în Vita Consantini Cantemiri..., Câteva 
versuri, din câte ştim primele cuvinte româneşti scrise cu alfabet latin. Ele 
sunt: „Constantine/Fudze bine/Niczi ai casa,/Niczi massa,/Niczi draga 
dzupiniasa” (Ed. Minerva, col. Scriitori români, 1973, p. 118). 

9 Dimitrie Cantemir l-a cunoscut pe Imre Thokoly în exilul constan- 
tinopolitan al acestuia (unde a şi murit). în Istoria Imperiului Otoman 
reproduce, într-o notă extinsă, cuvintele lui Thokoly dintr-o discuţie avută 
cu Cantemir: „Ce putem face frate? A plăcut lui Dumnezeu ca să ne supunem 
unui domn care prin faptele sale se arată că seamănă foarte mult cu emblema 
sa, adică cu semiluna. Falsul lor profet s-a înşelat în mai toate punctele 
doctrinei sale; dar eu cred că un spirit adevărat profetic a vorbit din el 
atunci când a dat sectanţilor săi luna de emblemă a armelor lor.“ (lucr. cit., 
S.A.R., 1876, p. 445). Radu Popescu, în Istoriile sale, cât şi alte cronici 
munteneşti, îl menţionează pe Thokoly în contextul alianţelor lui Brânco- 
veanu cu Habsburgii, dar nu sesizează exact sensul demersului său de 
eliberare a Ungariei de coroana habsburgică. Thokoly considera, evident, 

Transilvania ca aparţinând Ungariei, în timp ce Cantemir afirmă apartenenţa 
ei la spaţiul vechii Dacii cucerite de romani, leagăn al formării şi dăinuirii 
neîntrerupte a poporului român. Faptul că au circulat în Transilvania şi 
puncte de vedere care susţineau unirea ei cu Habsburgii (cum a fost, de 
pildă, cel al lui Ioan Maiorescu) se explică atât în contextul luptei antioto- 
mane care i-a apropiat în final şi pe Cantemir de Thokoly, cât şi în acela mai 
special al Transilvaniei, care dorea să-şi păstreze independenţa faţă de 
Ungaria. Vezi Paul Cernovodeanu - Imre Thokoly el ses lieus avec Ies Pays 
Roumaines în Revue roumaine d’histoire, XXI, 1/1982. 

10 Vezi Prolegomene, nota nr. 12. 

11 Creştinismul a ieşit din limitele mediteraneene şi europene la sfârşitul 
secolului al XV-lea prin misiunile catolice din Etiopia şi Asia mongolică. 
Succesele islamismului în Africa şi Asia centrală (hanatele turco-mongole) 
şi în Europa (califatele din Spania) nu par îngrijorătoare, cel puţin în secolul 
al XVI-lea, când creştinismul cucereşte Americile. Atunci începe însă şi criza 
în sânul bisericii creştine înseşi. Luther face să izbucnească o revoltă (1517) 
contra bisericii romane. Prin Calvin reformismul câştigă teren. După Conciliul 
de la Trenta (1535-1563), catolicismul de tip roman îşi defineşte dezacordul 
faţă de protestanţi. Şi cum problema religioasă era şi una de stat, sfârşitul 
secolului al XVI-lea este marcat de lupta pentru refacerea echilibrului politic 
şi religios al Europei, dar sub dominaţia uneia dintre puteri. Astfel se explică 
în principal diviziunea germanilor, lupta Franţei cu Habsburgii şi cu Anglia, 
a Suediei cu Danemarca, Brandenburgul şi Rusia. în sfârşit, după războaiele 
nordului, pare să câştige teren, în politica europeană, principiul laic al 
echilibrului de forţe. 

12 Acest aspect reiese şi din Letopiseţul Ţării Moldovei al lui Ion Neculce. 

13 Vezi Prolegomene, nota nr. 12. 

14 Dinastia Ming, care a stăpânit China de la mijlocul secolului al XlV-lea, 
a răsturnat de la putere pe mongoli. Ea a trebuit să facă faţă, din secolul al 
XVI-lea, navigatorilor europeni şi misionarilor iezuiţi. în 1644 pe tronul 
Chinei vine o dinastie manciuriană care-şi întinde protectoratul şi asupra 
Mongoliei. Dimitrie Cantemir nu pomeneşte în lucrările sale despre China. 
Singurul loc unde apare menţionată este De muro Caucaseo, dar probabil 
era vorba despre o relaţie stabilită de Bayer între zidul caucazian şi cel 
chinezesc. 

15 Radu Popescu în Istoriile domnilor Ţării Româneşti acordă un spaţiu 
întins relatărilor privitoare la Heissler. El discută evenimentele legate de 
intrarea acestuia în Muntenia pe fondul conflictului dintre Brâncoveanu şi 
partida Bălenilor: „Bălean Costandin aga, ginerile lui Şărban Vodă, fiind 
lângă Heizeler, multe zavistii punea împotriva domnului şi a ţării, îndem- 
nându-1 totdeauna ca să să pogoare cu oştile să ia ţara", (în Cronicari munteni, 
voi. I, EPL, 1961, p. 468). De teama deci a revenirii la putere a partidei lui 
Şerban Cantacuzino, socrul lui Dimitrie Cantemir, ca şi de teama că Habsbur- 
gii vor supune ţara, Constantin Brâncoveanu „s-au unit cu Tiukili grof care 

avea câtăva seamă de oşti de unguri din ţara de sus şi amândoi aceşti domni 
au cerut de la împăratu’ turcescu oşti turceşti şi tătărăşti să meargă în Ardeal 
să bată pe nemţi." (ed. cit. p. 471). Intr-adevăr, Thokoly iese victorios, iar 
Heissler e prins. Thokoly se încoronează principe al Transilvaniei în satul 
Cristian de lângă Sibiu. Pentru scurtă vreme însă deoarece markgraful Ludwig 
de Baden intră cu armata şi-l alungă. De remarcat în citatul de mai sus că 
Transilvania e numită de Radu Popescu „ţara de sus“, în timp ce Muntenia 
era „ţara de jos“. Acest lucru denotă conştiinţa descălecării şi a unităţii 
celor două ţinuturi. Vezi şi Constantin Rezachevici - Constantin Brăncoveanu, 
Bucureşti, Editura Militară, 1989. 

16 Cf. Dimitrie Cantemir - Vita Constantini Cantemiri... 

17 în toate lucrările lui Cantemir vom întâlni, mai mult sau mai puţin 
explicit, acest aliniat al necesităţii alegerii domnului de către boierii ţării, 
aşa cum fusesse pe vremea glorioasă a lui Ştefan cel Mare. Chiar tratatul de 
la Luţk consfinţeşte acest deziderat. (Vezi Prolegomene, nota nr. 29) . 

18 Dimitrie Cantemir a fost trimis de către tatăl său să stea martor la 
uciderea lui Miron Costin. Domnul se temea că acesta, printr-o politică filo- 
polonă (era naturalizat nobil polon) şi filo-creştină în general, va reuşi să-l 
detroneze, deoarece era suspus turc. Totuşi Dimitrie Cantemir, care era atunci 
adolescent, n-a recunoscut ai apoi niciodată acest episod relatat de Ion 
Neculce. în Vita Constantini Cantemiri... el încearcă să explice gestul tatălui 
său ca fiind dictat de necesităţile politicii interne a Moldovei. în plan cultural 
Miron Costin a fost pentru Dimitrie Cantemir cel mai bun istoriograf al ţării. 

19 De fapt Imperiul Habsburgic. Vezi Prolegomene, nota nr. 59, în legătură 
cu părerea lui Dimitrie Cantemir despre aceste călătorii. 

20 în mai multe note ale Istoriei Imperiului Otoman Cantemir vorbeşte 
despre istoricii turci care i-au furnizat informaţii pentru lucrarea sa şi despre 
ţinuta istoriografiei turceşti care pronunţă adevărul, cel puţin cea destinată 
bibliotecii seraiului. Cantemir a considerat-o în acest sens un model pentru 
el însuşi în opera de edificare a continuităţii spirituale a poporului său. De 
istoriografia turcească s-a ocupat Franz Babinger în Originea şi fazele isto- 
riografiei otomane (Revista Fundaţiilor Regale din 4 aprilie 1938). Mulţi 
cercetători au încercat, de-a lungul timpului, să răspundă acuzaţiei pronun- 
ţate de J. de Hammer în Journal asiatique, t. iy Paris, 1 824, la adresa Istoriei 
Imperiului Otoman a lui Cantemir. Autorul susţine că multe din numele de 
istoriografi turci pronunţate de Cantemir, între care şi Es’ad Efendi, sunt 
inventate. Ion Matei a încercat să răspundă special acestei ultime probleme 
în articolul Le maître de langue turque de Dimitrie Cantemir - Es’-ad Efendi 
(„Revue des etudes europeennes”, t. X, nr. 2/1972). în De muro Caucaseo, 
neluată în consideraţie de Ion Matei, Bayer vorbeşte despre Tadj Altavalich 
Saadi Efendi, evident o preluare deficitară de la Tadj-el Tevarich (Coroana 
istoriilor) a lui Hodja Sa’d ed-din. 

21 Cantemir scrie o notă copioasă în Istoria Imperiului Otoman în legătură 
cu revoluţia relaţiilor comerciale produsă pentru Poartă prin folosirea 

scrisorilor de credit. Era vorba, în primul rând, de perceperea tributului 
individual, dar şi, în anumite situaţii, a celui public. De altfel problema 
sistemului monetar se bucură în lucrarea lui Cantemir de cea mai atentă 
cercetare. El vorbeşte despre organizarea monetăriilor, în ce locuri, cine şi 
în ce condiţii putea bate monedă, ce materie primă se putea folosi, cum 
arătau monedele, ce valori aveau în comparaţie cu alte monede folosite pe 
teritoriul românesc. Fără îndoială multe informaţii proveneau de la elevii 
săi întru arta muzicii, haznedari ai Imperiului. Cantemir a participat la lupta 
de la Zenta şi a descris-o în Istoria Imperiului Otoman. 

22 Istoria lui Hammer conţine un plan al bătăliei de la Zenta. 

23 Port în golful Bengal, aflat pe coasta de sud-est a Indiei. 

24 Vezi Prolegomene, nota nr. 11. 

25 Dimitrie Cantemir îl pomeneşte de mai multe ori, în notele Istoriei 
Imperiului Otoman, pe Râmi Reis Efendi. Astfel, la p. 603, ed. cit., se referă 
la faptul că Mehmed Paşa supranumit Râmi şi-a datorat faima, în foarte 
mare măsură’ lui Nefi Oglu (şfiul exilatului), fiu al cunoscutului Kiopriilii 
Ahmed Paşa, foarte versat în diplomaţie. Mai departe, între notele capitolului 
următor, al III-lea din cartea a V-a, Cantemir precizează că Mehmed Paşa a 
primit supranumele Râmi din partea Academiei poeţilor, deoarece făcuse 
şcoală în acest domeniu. Iar Husein Paşa l-a făcut Reis Efendi, rang 
diplomatic. Cantemir consideră că, în ce priveşte pacea de la Carlowitz, ca 
şi alte situaţii politice unde Râmi trebuia să decidă, el n-a făcut decât să 
exprime punctul de vedere al interpretului său, Alexandru Mavrocordat, 
care, fiind şi creştin, n-avea dreptul să se exprime public. Râmi Reis Efendi 
a fost paşă în Egipt şi şi-a sfârşit zilele exilat în insula Cipru. 

26 A se vedea la Ilustraţii harta Europei la 1715. 

27 Pe harta menţionată în nota precedentă „oraşele de barieră". 

28 Radu Popescu în Istoriile sale relatează despre suplimentul de tribut 
plătit de Muntenia din cauza războiului cu perşii şi despre înţelegerea dintre 
Rusia şi Poartă: „şi au rămas oştile moschiceşti în Persia cu ţariul lor şi oştile 
turceşti cu paşii lor ce s-au rânduit şi moscalii să fiie dă ajutor, Şahtamaz 
împotriva Meruveizului şi câte locuri vor dobândi dăspre hotariul împărăţiii 
turceşti." (ed. cit., p. 542). Radu Popescu găseşte şi prilejul de a aminti în 
acest context de Dimitrie Cantemir şi Toma Cantacuzino. în legătură cu 
primul conchide: „dar s-au înşălat prea rău, că ş-au pierdut şi cinstea domniii 
şi mila împărătească şi patriia lui şi mai pre urmă şi sufletul ş-au pierdut, că 
din pricina lui multă robiie şi mult sânge s-au născut în Moldova şi el au 
murit în streinătate...” (ed. cit, p. 543). 

29 în secolul al XVII-lea a fost strânsă ca într-un cleşte de atacurile 
concentrice ale Suediei, Brandenburgului, Prusiei şi Rusiei. Ea încearcă 
alianţa cu Franţa, îndeosebi pe cale directă. Totuşi nu va reuşi să reziste 
dezmembrării decât până în a doua jumătate a secolului al XVIII-lea. 

30 Ion Neculce descrie în Letopiseţul său refugiul la Bender al lui Carol al 
XH-lea al Suediei, blocat acolo după bătălia de la Poltava din 1709. O altă 

sursă de informaţii importantă a acestui moment o constituie scrisorile 
bailului veneţian la Constantinopol. Deoarece ţările române îşi reglau 
problemele băneşti faţă de Poartă prin băncile din Veneţia, aceasta era 
interesată direct în urmărirea situaţiei politice a zonei. Vezi Ecaterina Ţară- 
lungă în „Manuscriptum“ nr. 2/1988, prezentare şi reproducerea scrisorilor. 

31 Vezi Prolegomene nota nr. 2. De asemenea Călători străini în ţările 
române voi. VIII, Bucureşti, 1983, p. 172-184 

32 In Notationes quotidianae a lui Ivan Ilinski, întâlnim la data de 17 
iulie 1721 (traducerea lui Tocilescu) : „Herţogul de Golştinia cu toţi miniştrii 
săi a prânzit la noi şi a(u) danţat şi a(u) cinat." Vezi Manuscriptum 2/1987. 

33 Vezi Prolegomene. Titlul de Dominus s-a dat împăraţilor romani numai 
după Tiberiu. în greceşte echivalentul e cel care s-a încetăţenit în Rusia: 

34 La ziua de 5 sept. 1722 găsim însemnat în jurnalul lui Cantemir: 
„Andreevnii, (cazaci) a(u) trimis oameni la suveran prin care exprimă dorinţa 
de a primi protecţie rusească. „Iar la 6 sept.: „Naipul Derbentului a descoperit 
Suveranului rus intenţiunea a opt oameni de a-1 ucide", La 27 sept..: „Armata 
a sosit la tranşamentul din Astrahan. Acolo s-a primit ştiinţa că Zurkai cu 
10.000 de ostaşi a sosit la râul Rubas. Ai noştri însă s-au apărat voiniceşte, 
a(u) ucis 700 inamici, pe mulţi a(u) rănit şi a(u) luat stindarde." Vezi Manu- 
scriptum 2/1987 

35 în notele Istoriei Imperiului Otoman Cantemir întreprinde o analiză 
extrem de amănunţită a armatei turceşti: istoricul formării ei încă de la 
primii sultani şi îmbunătăţirile aduse pe parcurs, corpurile de armată cu 
ierarhiile ostăşeşti respective, cărora li se dau echivalenţele în termeni 
europeni; principiile teoretice după care se conducea armata (înnoirea 
cadrelor, avansarea, plata şi hrana ostaşilor etc.); tactica şi strategia de luptă; 
comportamentul înainte, în timpul şi după atac, fie el sfârşit cu o înfrângere, 
fie cu o victorie; doctrina militară; principalele aglomerări militare pe întinsul 
Constantinopolului şi în împrejurimi (cazărmi, pulberării, fortificaţii ş.a.). 
Pe harta Constantinopolului executată de Cantemir se indică, pe lângă 
obiectivele strategice, şi curenţii marini de pe Bosfor. Vezi şi Constantin 
Rezachevici - Constantin Brăncoveanu, ed. cit. 

36 Cea de-a doua jumătate a secolului nostru a deschis perspective noi 
cercetării Evului Mediu. Ideea că el a fost perioada întunecată a civilizaţiei 
omeneşti, care a neutralizat pentru urmaşi o bună parte din câştigurile 
Renaşterii este astăzi amendată prin recunoaşterea faptului că atunci s-au 
produs principalele invenţii şi descoperiri care au stat la baza sistemelor 
economice şi ştiinţifice ale lumii moderne. Dacă arta n-a avut de câştigat în 
mod deosebit, civilizaţia în ansamblul ei a făcut în Evul Mediu neîndoielnici 
paşi înainte. Trimitem pentru argumentările foarte la obiect ale acestor idei 
la lucrările lui Fernand Braudel -Jocurile schimbului, (trad. Meridiane, 1985, 
2 voi.) şi Jacques la Goff - Pentru un alt ev Mediu (trad. Meridiane, 1986, 2 voi.) . 
Descoperirea circulaţiei sangvine la om de către Harvey şi a celei capilare 
de către Malpighi fac parte din seria despre care spuneam mai sus că a stat 

la baza sistemelor ştiinţifice ale lumii modeme. Alexandru Mavrocordat şi 
Constantin Duca au scris pe acest subiect. 

37 Dimitrie Cantemir înregistrează, în legătură cu educaţia la turci, faptul 
că sistemul ştiinţelor era acelaşi cu al antichităţii greceşti, care şedea şi la 
baza educaţiei medievale europene. în ceea ce priveşte propria sa formaţie, 
trebuie să remarcăm faptul că spiritul ştiinţific s-a exprimat printr-o bună 
cunoaştere a matematicii (el însuşi menţionează acest fapt într-o notă a 
Istoriei Imperiului Otoman J, topografiei, geografiei şi istoriei, prin cercetări 
lingvistice, etnografice, etnologice şi de folclor, prin investigări arheologice, 
în acest sens van Helmont, prin opera sa, a fost doar punctul de pornire al 
unui drum lung, pe parcursul căruia distingem o serie de viraje ce l-au apro- 
piat de Cantemir de spiritul ştiinţific european. 

38 Dimitrie Cantemir s-a format în spiritul logicii aristotelice şi al 
comentariilor ortodoxiei greceşti cu privire la ea. Această îmbinare a alcătuit 
fundamentul primelor sale lucrări şi baza deasupra căreia se vor stratifica 
rezultatele propriei sale experienţe în munca ştiinţifică, în viaţa politică şi 
culturală a epocii. Chipul de maturitate al lui Cantemir, din ultimele lucrări, 
diferă substanţial de acela al logicianului primelor lucrări şi rămâne unul 
din dezideratele acestui studiu de a proba această evoluţie. 

39 Dimitrie Cantemir a executat desene artistice al căror sens metaforic 
sau emblematic este evident. Ele îmbină tehnica miniaturii orientale cu 
tematica vârstelor atât de caracteristică Evului Mediu european. în ce priveşte 
preocupările muzicale, există indicii despre faptul că autorul a fost interesat 
să compare muzica orientală cu cea europeană. 

40 Cf. Th. Dimaras, Istoria literaturii neogreceşti, ELU, 1968. 

41 Vezi în acest sens Virgil Cândea - Sources byzantines et orientales 
concernant Ies Romains în Revue des etudes sud-est europeennes, t. XVI, 2/ 
1978; Une politique culturelle commune roumaino-arabe în „Bulletin AIESEE” 
III, 1/1965; Echos de la culture roumaine chez Ies slaves du Moyen Age în 
Bulletin AIESEE III 2/1965. 

42 Ariadna Camariano-Cioran, sur Ies relations roumaino-cretoises, AEINAI, 
1968 şi Jeremie Cacavela în Revue des etudes sud-est europeennes t. III, 1-2/ 
1965 şi Paul Cernovodeanu - Jeremie Cacavela et le protestantisme - în Revue 
des etudes sud-est europeennes, t. XVIII, 2/1980. 

43 Mihail Guboglu, L’historiographie ottomane des XV-e - XVIII-e siecles. 
Bref aperşu în .Revue des etudes sud-est europeennes, t. III, 1 - 2/1965. 

44 Dimitrie Cantemir n-a apucat să scrie, aşa cum anunţă în finalul 
Hronicului, istoria unitară a principatelor Moldova şi Ţara Românească de 
la formarea poporului român până în vremurile contemporane lui. Dorinţa 
de a împlini istoriografie ceea ce începuseră predecesorii şi contemporanii 
lui din ambele principate este evidentă în afirmarea acestei intenţii de sinteză. 
O parte din acest deziderat este împlinit prin bogatul registru de note al 
Istoriei Imperiului Otoman, ale cărui evenimente sunt relatate până la războiul 
ruso-turc din 1711. 

45 Radu Popescu acordă o mare importanţă domniei lui Mircea, 
considerându-1 cel mai de seamă domn din trecutul ţării, un model pentru 
urmaşi. 

46 Peste ani, Nicolae BÎlcescu va analiza în următorii termeni fapta lui 
Mircea: „La 1393 părinţii noştri, după ce luptară mai multe veacuri pentru 
independenţa lor, cu atâtea potoape de naţii barbare ce se vărsară pe 
pământul nostru, văzându-se slabi şi ameninţaţi totodată de unguri şi de 
turci, se învoiră cu Mircea cel Bătrân, domnul lor cel vestit şi împreună 
închinară ţara turcilor cu făgăduinţă ca să-i ajute în războiul ce aveau cu 
ungurii Iată: Hati Humaiun din anul 1393 ce le dete sultanul Baiazet poreclit 
Ilderim: 1. Prin înalta noastră milostivire noi ne învoim ca ţara de curând 
supusă prin puterea noastră nebiruită să se cârmuiască după însuş legile 
sale şi că domnul Ţării Româneşti să aibă dreptul de a face război sau pace 
şi acela de viaţă şi de moarte asupra supuşilor săi. (...) 4. Domnii creştini se 
vor alege de mitropolit şi boieri (...)“ în schimb tributul prevedea 3000 de 
„bani roşii de ţară“ anual. Concluzia lui Bălcescu era următoarea: „Acest 
tratat prin care ţara îşi păstrează dreptul de a se guverna cu legile sale, 
dreptul de a face război sau pace, dreptul de a-şi alege pe Capul Naţiei 
îndatorindu-se numai la un uşor tribut nu poate fi privit după dreptul gintelor 
(neamurilor) altfel decât ca un tractat de protecţie." (Cf. Convorbiri literare 
12/1883, pp. 1028-1029). Intenţia lui Bălcescu era aceea de a demonstra, 
pe fondul luptei de independenţă promovate de paşoptişti, că otomanii nu 
aveau drepturi teritoriale asupra ţării. Cu mulţi ani înainte, referindu-se la 
raporturile lui Ştefan cel Mare cu Poarta, Dimitrie Cantemir susţine acelaşi 
lucru. De altfel prin tratatul de la Luţk el a încercat să reediteze condiţiile 
tratatului lui Ştefan cu Poarta, obţinând în plus de la Rusia, faţă de condiţiile 
predecesorului, protectorat fără plata nici unui tribut. Vezi Prolegomene, 
nota nr. 16. 

47 Radu Popescu descrie în Istoriile sale revenirea lui Ieremia Movilă în 
Moldova şi venirea lui Simion Movilă în Muntenia cu ajutor polon. în această 
situaţie Mihai Viteazul a fost împins spre Transilvania, unde sfârşitul pe 
care i-1 pregătea Basta este astfel motivat: „De toate părţile munciia în tot 
chipul, ca doar s-ar mântui să nu le fie crai un rumân, precum le era.“ (lucr. cit., 
voi. I, p. 329). 

^Trebuie adusă aici din nou în discuţie lupta de independenţă a ungurilor 
faţă de Habsburgi, rămasă una din liniile de forţă ale politicii regatului ungar 
până în vremurile contemporane lui Dimitrie Cantemir. Vezi mai sus nota nr. 9 

49 Franţa însăşi a practicat sistemul de alianţe cu Poarta pentru a rezista 
adversarilor săi europeni. Cât despre Transilvania, dorinţa ei de a-şi păstra 
independenţa s-a manifestat prin alianţe alternative cu regatul ungar, cu 
turcii sau cu austriecii. 

50 Dimitrie Cantemir considera că Bogdan îl precede în timp pe Dragoş, 
ba chiar că-i era tată. în Hronic, apărând originea nobilă a românilor, vorbeşte 
astfel despre al II-lea descălecat: „cu Domnii săi, iară nu cu strânsură de 

păstori, precum măzacii pomenesc, s-au întrunat la locurile sale cele de 
moşie; adecă Dragoş Vodă ficiorul lui Bogdan Vodă, cu o parte în Moldova, 
iară Radul Vodă Negrul sau frate, sau văr lui Dragoş Vodă, cu alta în ţara 
Muntenească." (lucr. cit., p. 475). în continuare Cantemir combate părerea 
lui Nicolae Costin, care se raliase aceleia a lui Bonfinius, ambii situându-1 
pe Bogdan mai târziu în timp faţă de Dragoş. Adevărul stabilit de istoricii 
contemporani este că Bogdan a venit în Moldova după Bale, care-1 urmase 
pe Dragoş. în ce-1 priveşte pe Radu Popescu, acesta îşi începe Istoriile 
afirmând că Radu Negru a venit de la Făgăraş în Muntenia. El nu face nici 
o legătură cu originea comună şi maramureşeană a românilor din cele două 
principate dunărene. în comparaţie cu el ne apare evidentă tentativa lui 
Cantemir de a construi o teorie unitară, plauzibilă şi argumentată despre 
originea, formarea şi continuitatea poporului român între graniţele vechii 
Dacii. De aici rezultă că o serie de afirmaţii polemice faţă de mai mulţi 
istorici străini şi români ai epocii. 

51 Dimitrie Cantemir îl apreciază pe Ştefan cel Mare în aceşti termeni: 
„domnia lui a fost epoca norocoasă a Moldovei şi punctul cel mai de sus al 
înălţării ei, după care încet, încet a început să dea înapoi, până ce a ajuns la 
această stare de sărăcie în care este acum.” ( Descrierea Moldovei, Ed. 
Academiei, 1973, p. 125). 

“Faptul că trei Movileşti - Ieremia, Simion şi Alexandru - au fost recunos- 
cuţi, ba chiar impuşi domni fie în Moldova, fie în Ţara Românească atestă - 
din partea polonezilor sau otomanilor - conştiinţa faptului că era vorba de 
un singur popor. Mai târziu acest precedent, ca şi altele, vor fi folosite pentru 
susţinerea drepturilor la domnie în virtutea apartenenţei la acelaşi popor. 
Dimitrie Cantemir însuşi, pretinzând tronul Munteniei pentru sine, în timp 
ce Antioh l-ar fi avut pe al Moldovei, se înscria în această linie. Vezi Prolego- 
mene, nota nr. 45. 

53 Radu Popescu descrie, în Istoriile sale, în capitolul referitor la a doua 
domnie a lui Grigore Ghica vodă, izbucnirea conflictului dintre Cantacuzini 
şi Băleni. 

54 Nicolae Iorga în lucrarea Despre Cantacuzini. Studii istorice basate în 
parte pe documentele inedite din arhiva d-lui G. Gr. Cantacuzino, 1902, aduce 
precizări însemnate nu numai în legătură cu genealogia familiei Cantacuzino, 
care a domnit în ambele principate dunărene, ci şi în legătură cu uciderea 
postelnicului Cantacuzino, ceea ce a dus la declanşarea conflictului dintre 
Băleni şi Cantacuzini (20 dec. 1663). Grigore Ghica aparţinea unei familii 
albaneze la origine, care a dat mulţi domnitori Principatelor: în Muntenia: - 
Gheorghe Ghica (1659-1660); Grigore I Ghica (1660-1664; 1672-1673); 
Grigore II Ghica (1733-1735; 1748-1752); Matei Ghica (1752-1753); Scarlat 
Ghica (1758-1761; 1765-1766); Alexandru Scarlat Ghica (I) (1768); Grigore 
III Ghica (1769-1769), Grigore IV Ghica (1822-1828), Alexandru Ghica 
(1834-1842). în Moldova - Gheorghe Ghica (1658-1659), Grigore II Ghica 
(1726-1733; 1735-1739; 1739-1741; 1747-1748), Matei Ghica (1753-1756), 

Scarlat Ghica (1757-1758), Grigore III Ghica (1764-1767; 1774-1777), 
Grigore Alexandra Ghica (1849-1854; 1854-1856). Administraţia militară 
rasă din 1739 şi 1853 în Moldova şi 1769-1774 şi 1828-1834 în Muntenia 
a găsit pe tron, de fiecare dată, câte un Ghica. Unirea principatelor a pus 
capăt acestei dinastii. 

55 Dumitraşcu Cantacuzino, domn al Moldovei (1673; 1684-1685) a fost 
naşul lui Dimitrie Cantemir, dăruindu-i finului său la botez câteva sate pe 
valea Iliei. Constantin Cantemir era la naşterea fiului mare clucer şi avea 59 
de ani. 

56 Familia Cantacuzino, grecească la origine (familie domnitoare a 
Bizanţului) a dat principatelor române mai mulţi domni, după cum urmează: 
înMuntenia: Şerban Cantacuzino (1678-1688), Ştefan Cantacuzino (1714-1716); 
în Moldova: Dumitraşcu Cantacuzino: (1673; 1684—1685). Trebuie amintit 
şi că lui Toma Cantacuzino i s-a promis în schimbul alianţei cu Rusia la 
1711, în caz de victorie definitivă, tronul Bizanţului (vezi Prolegomane, nota 
nr. 28) . Constantin Brâncoveanu, fiul lui Papa şi al Stancăi din Brâncoveni, 
fusese şi el făcut principe al Imperiului Rus (cf. Gr. Tocilescu, arh. 5148, p. 
203). Diploma acordată de Petru I în ianuarie 1701 lui Constantin Brân- 
coveanu prevedea refugiul acestuia, la caz de nevoie, în Ucraina. A fost 
publicată în HcmopuuecKue cea.3u napodoe CCCP u PyMbiHuu e XV-naucuie 
XVIII bb., t. III (1673-1711), Moscova, 1970. Prin înrudirea cu Cantacuzinii 
graţie căsătoriei, Dimitrie Cantemir viza şi o alianţă politică de natură să 
ofere propriei sale familii prerogativele unei dinastii. 

57 Familia Duca, şi ea grecească la origine (din Rumelia), după cum 
precizează Cantemir însuşi în notele Istoriei Imperiului Otoman , a dat 
principatelor române următorii domni: în Muntenia: Gheorghe Duca (1673- 
1673); în Moldova: Gheorghe Duca (1665-1666; 1668-1672; 1678-1683), 
Constantin Duca (1693-1695; 1700-1703). Este interesant de amintit că 
Antioh Cantemir, fratele mai mare al lui Dimitrie, a fost logodit cu Maria, 
sora lui Constantin Duca, dar ea a murit înainte de căsătorie. Ceea ce nu s-a 
întâmplat cu o altă fiică a acestuia, devenită soţia lui Nicolae Costin (Cf. Ion 
Neculce - Letopiseţul...). 

58 Familia Cantemir era la origine răzeşească, ridicată la ranguri boiereşti 
datorită meritelor ostăşeşti. Jocul complicat al politicii l-a făcut pe Dimitrie 
să atribuie o origine nobilă şi tătară familiei sale, probabil în urma faptului 
că hanul tătar l-a sprijinit pentru a lua domnia. Primul domnitor al familiei 
a fost tatăl său Constantin (1685-1693). Antioh, fratele mai mare al lui 
Dimitrie, a fost domnul Moldovei în două rânduri (1695 -1700; 1705 -1707), 
iar Dimitrie a fost ultimul domn al familiei (1693-martie-aprilie; oct. 1710- 
iulie 1711). 

59 Conform Istoriei ieroglifice, Mihai Racoviţă a fost impus domn al 
Moldovei (1703-1705; 1707-1709) de către Brâncoveanu pentru că-i era 
rudă prin Cantacuzini. Acelaşi Racoviţă fusese şi cumnatul lui Dimitrie 
Cantemir prin căsătoria cu sora acestuia după tată (Dimitrie şi Antioh erau 

fraţi şi de mamă: fiii Anei Bantaş). Neînţelegerea dintre Cantemireşti şi 
Brâncoveanu îl face să afirme în legătură cu una din cronicile muntene 
(probabil cea anonimă despre Brâncoveanu ori a lui Radu Greceanu) : „Ştiu 
eu prea bine că este o carte întreagă şi foarte voluminoasă în care se cuprinde 
viaţa şi genealogia sa scrisă la ordinul său de unii învăţaţi pe cari îi ţinea în 
soldă cu mari speze” (Istoria Imperiului Otoman, ed. cit., p. 264). în finalul 
notei respective, vorbind despre uciderea lui Brâncoveanu şi a fiilor săi, 
Cantemir dă drept pozitivă, ştirea că mai trăieşte un nepot al acestuia, care 
deci poate moşteni averea depusă la băncile din Viena şi Veneţia, ca şi tronul 
Munteniei. în ce-1 priveşte pe Mihail Racoviţă, în Descrierea Moldovei, cap. 
II precizează că, venit domn după Nicolae Mavrocordat, între 1715 - 1726, 
„şi astăzi încearcă să menţină cât de cât în ascultare Moldova izbită şi călcată 
den toate părţile." 

60 Pe vremea lui Cantemir, după cum spune în Descrierea Moldovei, tributul 
ţării era de 65 000 de galbeni. în plus se plăteau mucarerul mare (o dată la 
trei ani pentru reconfirmarea în domnie) şi mucarerul mic (anual), 
numeroase peşcheşuri la sărbătorile oficiale sultanului, sultanei valide şi 
înalţilor demnitari ai Porţii. 

61 Vezi Prolegomene, nota nr. 1 1 în legătură cu familia Mavrocordat şi cu 
domniile fanariote. 

62 Iată un fragment din scrisoarea lui Cantemir către Petru I din ianuarie 
1718: „Prea puternice şi preamilostive stăpâne împărat (...) 1. Fratele meu 
cel mare după naştere împreună cu întreaga sa familie se găseşte încă în 
viaţă la Constantinopol, dar pe zi ce merge parcă moare, fiindcă după ce a 
fost amendat cu o sumă mare de bani, i s-a ordonat să nu se arate niciodată 
pe străzi sau să iasă din casă (...) şi toate acestea din cauza mea (...); 3. iar 
eu rog pe maiestatea voastră imperială să mi se îngăduie să-l fur de la 
Ţarigrad dacă se va putea pe fratele meu împreună cu familia lui şi să-l 
aduc sub protecţia maiestăţii sale imperiale. De asemenea şi doi fii ai surorii 
mele, cari au rămas în ţara română, temându-mă să nu fie furaţi de către 
păgâni, să mi se permită a-i aduce din Moldova" (Cf. Şt. Ciobanu, lucr. cit., 
p. 102). Până la urmă au ajuns în Rusia fiii lui Antioh şi nepotul după mamă 
(Bantîş), venit din Moldova. Antioh a primit până la moarte 6000 de ruble 
anual din averea fratelui său Dimitrie (conform testamentului). O altă 
scrisoare a lui Cantemir din ianuarie 1718, edificatoare pentru momentul 
de prag psihologic al autorului ei, se referă la dorinţa de a fi ajutată Moldova 
în situaţia în care se declanşase războiul turco-austriac: „3. (...) iar anul 
trecut au fost luaţi în robie 80.000 de suflete şi au fost stricate bisericile şi 
sfintele mănăstiri incendiate şi arse şi în special mănăstirea noastră, punându- 
i-se mină, a fost distrusă şi osemintele părintelui nostru scoase şi profanate. 
4. începându-se războiul între Cezar şi Sultan, foarte mulţi din bieţii 
moldoveni se omoară şi se minează în fiecare zi cât din partea Cesarilor 
(austriecilor) , atât şi din partea turcilor şi a tătarilor, astfel că toţi au ajuns 
o mină de nesuferit. Poporul moldovenesc ajungând la o aşa mare nenorocire, 



ECATERINA ŢARALUNGA 
478 

câteva luni în urmă mitropolitul a trimis să ceară (ajutor) pe un arhimandrit, 
iar acum a sosit la Kiev arhiepiscopul de Roman, după cum am fost 
înconştiinţat de către el printr-o scrisoare. Boierul de prim rang Sturza a 
trimis aici pe doi fii ai săi, iar ceilalţi boieri refugiaţi unii în Transilvania, iar 
alţii în Polonia şi în alte ţări, îmi scriu şi roagă mila maiestăţii voastre 
imperiale să nu lăsaţi acest popor (...)“ (Cf. Şt. Ciobanu, lucr. cit., p. 103). 
Rusia era însă ocupată cu finalizarea războiului nordului. După 1718 
Cantemir a făcut, aparent, o întoarcere de 180°: s-a căsătorit cu Anastasia 
Trubeţkaia şi a intrat în politica statului rus. 

63 Ultimul dintre Cantemirii care a trăit în Rusia, pe nume tot Dimitrie, 
a murit în 1819, considerându-se domn al Moldovei. El era fiul unui 
Constantin Cantemir şi al Sofiei Bogdanovna născută Passek. care era după 
mamă o Cantacuzină. La moartea acestuia bunurile sale au revenit 
Cantemirilor care mai trăiau la Constantinopol, executor testamentar fiind 
desemnat Jean Compiniano (Ion Câmpineanu), boier muntean. Acesta îi 
scria în 1836 lui M. M. Speranski, de la Bucureşti, în legătură cu execuţia 
testamentului. Cf. 3anucKa no dAjiy o umâhuu Kna.3a KanmeMupa, 
MocKBa, Tun. H. CTenaHOBa, 1835 şi Ion Câmpineanu - TIpiuioMenue- 
3anucKa o dejie no dyxoenoMy 3aeeiu,aHuto kh. KanmeMupa, biblioteca 
Saltîkov-Scedrin, Leningrad, secţia manuscrise, fondul M. M. Speranski, 
Nr. 731 - 2222. 

64 In capitolul al Vll-lea din partea I a Descrierii Moldovei, Cantemir oferă 
o descriere exactă a situaţiei contemporane a Moldovei (decăderea 
economică, militară etc.). Are o remarcă amară despre faptul că până şi 
denumirea corpului ofiţeresc era calchiată după denumirile otomane. 

65 In Descrierea Moldovei Cantemir enumără şi defineşte atribuţiile a 
peste şaptezeci de ranguri boiereşti. Sensul demersului autorului în această 
privinţă este acela de a dovedi că s-a pierdut gloria trecută a boierimii 
pământene, al cărei statut preexista celui de-al doilea descălecat. Pe lângă 
faptul că funcţiile publice presupuneau în acelaşi timp şi atribuţii la Curtea 
domnească, ceea ce era caracteristic Evului Mediu european, organizarea 
(adesea şi denumirea) funcţiilor Divanului, ca şi sistemul de promovare 
erau calchiate după cel otoman. 

“Antim Ivireanul (1660-1716) a fost adus în Muntenia ca tipograf şi a 
devenit, călugărindu-se, promotor al ortodoxiei greceşti în luptă cu infiltrarea 
catolicismului şi protestantismului, ca şi a influenţei islamice. A atins astfel 
cel mai mare rang bisericesc: mitropolit al Ţării Româneşti. Radu Popescu 
relatează în Istoriile sale despre implicarea lui Antim în războiul ruso-turc 
din 1711 alături de Toma Cantacuzino (ceea ce l-a făcut să-şi piardă viaţa). 
In ce-1 priveşte pe Dosoftei (1624-1693), mitropolitul Moldovei, în conflictul 
polono-turc din 1686 a optat pentru poloni. El s-a retras odată cu Sobieski, 
ducând cu sine arhiva Mitropoliei şi moaştele Sf. Ioan Nou. Arhiva s-a pierdut, 
moaştele n-au fost returnate, iar Dosoftei a murit în semicaptivitate la poloni. 
Cantemir pomeneşte în Istoria Imperiului Otoman despre acest fapt. Atât 

Antim cât şi Dosoftei au avut deci o activitate politică ce viza independenţa 
principatelor faţă de Imperiul Otoman. 

67 Există o diferenţă sesizabilă între cele două biografii de epocă - a lui 
Ion Neculce şi a lui Dimitrie Cantemir - făcute domnitorului Constantin 
Cantemir. Viziunea fiului, idealizată, avea un scop politic: sprijinirea propriei 
sale ascensiuni. 

68 în legătură cu Ieremia Cacavela vezi Prolegomene, nota nr. 4. în Istoria 
Imperiului Otoman Cantemir acordă o mare importanţă insulei Creta, nu 
doar pentru că acolo se născuse Cacavela. Autorul face o descriere a insulei 
asemănătoare ca schemă cu aceea a Moldovei, deşi, evident, mai restrânsă. 
El insistă asupra importanţei insulei în bazinul Mediteranei pentru că furniza 
Porţii inteligenţe şi pentru că acolo erau deportaţi indezirabilii. Dimitrie 
Cantemir relatează în Istoria ieroglifică despre faptul că Iui însuşi i se 
pregătea, în ajunul primei domnii a lui Mihai Racoviţă, o deportare în Chios. 
De altfel, insula Creta n-a fost singura care a prezentat importanţă pentru 
Poartă şi pentru principatele dunărene care-i erau supuse. Vezi Mihai Berza, 
Rellations culturelles entre Ies îles Ioniennes et Ies Pays Roumains în voi. Pentru 
o istorie a vechii culturi româneşti, Ed. Eminescu, 1985. 

69 în ţările române umanismul n-a putut intra în formula Renaşterii 
occidentale deoarece lipsea baza orăşenească şi ideologia religioasă a aceleia. 
El a pătruns prin formele feudale graţie contactelor boierimii cu diverse 
şcoli culturale ale Europei centrale şi răsăritene. Coordonata sa principală 
a fost înclinaţia către studiile clasice. 

70 Cf. Rapporti culturali italiano-romeni nel settecento în Mihai Berza, 
lucr. cit. 

71 Vezi Prolegomene, nota nr. 25 

72 Dimitrie Cantemir a stat la Constantinopol ca ostatic al tatălui său 
(1688-1693), capuchehaie a fratelui său Antioh (1695-1700; 1705-1707) 
şi pretendent la tronul Moldovei (1693-1695; 1700-1705; 1707-1710). 

73 Patriarhia din Constantinopol s-a reorganizat la 1624, sub Chirii 
Lukaris, patriarh care i-a dat conducerea ei lui Teophil Coridaleu. Acesta 
aparţinea celei de-a doua perioade de deschidere Orient-Occident (1600- 
1760), aceea a umanismului şi trecerii spre epoca modernă. Chirii Lukaris 
însuşi era originar din Creta (vezi nota nr. 68), una din coloniile cele mai 
puternice ale refugiaţilor bizantini, a doua ca importanţă după Veneţia. De 
altfel, mulţi cretani au studiat la Padova, care era universitatea oficială a 
republicii veneţiene. Cantemir observă în Istoria Imperiului Otoman şi 
fenomenul invers: Chiosul era o colonie veneţiană. Coridaleu a avut la Padova 
profesor pe Cremonini. Reorganizarea de către el a Academiei Patriarhiei 
din Constantinopol, ca şi a învăţământului în Orientul ortodox, a dus la 
acuzarea sa de către Meletios Syrigos pentru pactizare cu calvinismul. Chirii 
Lukaris l-a susţinut atunci, dar a plătit cu viaţa tentativele de înnoire ale 
bisericii orientale. Vasile Lupu n-a fost străin de acest lucru, încercând o 
mişcare de eliberare de spiritul grecesc al bisericii şi de punere pe baze 

laice a învăţământului naţional. Dar vreme de încă două secole învăţământul 
în Orient s-a desfăşurat după programul stabilit de Coridaleu (Cf. Cleobule 
Tsourkas, Le Debuts de l’enseignement philosophique et de la libre pensee dans 
Ies Balkans. La vie et l’oeuvre de Theophile Coryidalee (1563-1 646) Bucureşti, 
Imprimeria Naţională, 1948. 

74 Vezi Prolegomene, nota nr. 11. 

75 La Academia Patriarhiei se studiau: filosofie, gramatică, fizică, 
medicină, literatură universală, scolastică, poetică, limba greacă şi latină 
etc. Cât despre sistemul ştiinţelor în învăţământul turcesc el era următorul: 
oratorie (Ilmi Kielam), logică (Ilmi Mantile), gramatică (Ilmi Sarf), sintaxă 
(Ilmi Nahum), filosofie (Ilmi Nadjiam). matematică (Ilmi Hendese), geografie 
(Ilmi Ikografie), aritmetică (Ilmi Rakam), poezie (Ilmi Shir) etc. Ambele 
sisteme sunt descrise de Cantemir în Istoria Imperiului Otoman. El însuşi 
fusese educat în spiritul amândurora. 

76 In privinţa afirmării ideii de romanitate a poporului român, trebuie să 
remarcăm cât de îndatorat îi este Cantemir lui Miron Costin. Tratarea 
problemei româneşti în ansamblul său se resimte de această influenţă. 

77 Cf. Paul Cernovodeanu - Dimitrie Cantemir vu par ses contemporaines 
în Revue des etudes sud-est europeennes, t. XI, 4/1973. 

78 După R R Panaitescu - Dimitrie Cantemir. Viaţa şi opera. Editura 
Academiei RPR, 1958, prima şedere la Constantinopol a lui Cantemir a fost 
între 1688 - 1691 şi nu între 1688-1693 cum afirmă Cantemir însuşi în 
Sistemul religiei muhammedane. 

79 Ion Neculce descrie şi apreciază, în Letopiseţul său, prima domnie a 
lui Dimitrie Cantemir în aceşti termeni: „Atunce au spus a tot nărodul c-au 
murit Cantemit vodă. Ce slujitorii au şi-nceput a striga că altul nu le trebuie 
să fie domnu, fără cât Dumitrasco bezăde, ficiorul lui Cantemir vodă. Ce 
boierii şi ţara nu cutedza să dzicâ intr-alt chip, că să teme de slujitori, ce 
numai le căuta să priimască şi să dzică cum dzic slujitorii. (...) După ce-au 
îngropat pe Cantemir vodă au şedzut în scaonul domnescu fii-său Dumitraşco 
beziade de au domnit 3 săptămâni. Ş-au vinit un capegiu de la Poartă de-u 
luat pe Dumitraşco-vodă beizade. (...) Ce, după ce l-au dus la Poartă, stătut-au 
muntenii şi cu Constantin Duca-vodâ cu multe pricini asupra ficiorilor lui 
Cantemir-vodă, de le cere multă somă de bani. Ce nemică nu le-au putut 
strica, că s-au pus tare acel capegiu-baş pentru dânşii." (ed. cit., p. 189 - 190). 

80 Cronica anonimă despre Brâncoveanu relatează astfel subtextul pierderii 
primei domnii de către Dimitrie Cantemir: „dând şi rugăciunea domnului în 
ştire, care să ruga pentru Constantin beizadea, feciorul Ducăi vodă să-l facă 
domn, pentru ca va să-l facă ginere şi cheltuielele domniii s-au făgăduit că 
le va da domnul Constantin vodă Brâncoveanul. Şi mergând caimacamul la 
vizirul au nevoit şi au făcut treaba după cum au vrut domnul Constantin 
vodă şi au trimis turc, agă, de au luat pe feciorul lui Cantemir vodă, pă Dumit- 
raşco, de-1 duseră la Poartă (...)“ (Cronicari munteni, voi. III, ed. cit., p. 304) 

81 Vezi mai sus nota nr. 18. 

82 Ov. Densusianu a descoperit, tipărită în Neuer Bucher Saal der gelehrten 
Welt, Leipzig, 1714, t. iy pp. 377-378, o scrisoare adresată de Dimitrie 
Cantemir Academiei din Berlin, puţin înainte de alegerea sa în prestigiosul 
for. Această scrisoare a fost reprodusă în „Revista critică literară 11 , Iaşi, 1894, 
nr. 1, p. 63. în aceeaşi scrisoare sunt menţionate, ca o datorie de conştiinţă, 
lucrările despre poporul român şi informarea europenilor despre decăderea 
Imperiului Otoman: „De origine gentis., de colonis videlicet a Traiano Rom. 
Imperatore in Dacia locatis, vernacula lingua apud nos libellus extat, qui 
tempore opportuno in sermonem latinum translatus (...)“ Această frază se 
referă probabil la versiunile de lucru ale Hronicului , scrise în latină. 

S3 Historia Moldo-Vlachia şi De antiquis et hodiernis nominibus Moldaviae 
sunt primele schiţe ale lucrării. în Hronic însă îi informează pe cititori în 
legătură cu proiectul de ansamblu privitor la istoria naţională: „Fost-au dară 
gândul şi nevoinţa noastră ca tot trupul Hronicului acestuia în două tomuri 
(adecă mari cărţi) să-l împărţim. Deci tomul dintâi (pre carile în ceastă 
dată vi-1 dăruim) să să numască Hronicul’ a vechimii Roamno-Moldovlahiii. 
Carile începînd de la descălecatul Dachiii cu romani, adecă de la Traian 
marele împărat şi de la anul domnului şi mântuitorului nostru lui Is. Hr. 
107, cursul istorii până după prada lui Batie hanul tătărăsc şi până la 
înturnare lui Dragoş în ţara Moldovii şi lui Radul Vodă Negrul în ţara 
Muntenească, care s-au tâmplat pre la anul de la Hs. 1274 duce; iară al 
doile tom să înceapă de când curăţindu-să locurile aceste de tătari şi de 
toate năpăzile altor varvari şi precum zisăm pomeniţii domni întorcându-să 
pre la locurile lor din bejeniile Ardialului, cu deosăbite tituluri a domnilor 
de Moldova şi a domnilor munteneşti, a să vesti au început; şi să tragă 
rândul anilor şi poveste domnilor până la vremile noastre. “ (lucr. cit., p. 50) 

84 Paul Cernovodeanu, împreună cu Alvina Lazea şi Mihai Carataşu au 
publicat în Studii. Revistă de istorie t. 26 5/1973 mai multe scrisori inedite 
ale lui Dimitrie Cantemir. Cea din 6 februarie 1696 scrisă în limba greacă e 
adresată lui Ralachi Cariofil, mare retor al Patriarhiei din Constantinopol, 
făcându-i cunoscută restituirea a 500 de galbeni din suma datorată de Antioh, 
fratele său, prin mijlocirea lui Scarlatache Ruset, mare hartofilax al Patriar- 
hiei, nu altul decât Cameleonul din Istoria ieroglifică. O alta, din 4 mai 1 706, 
în turceşte, e adresată chiar lui Scarlatache. în ea Cantemir vorbeşte despre 
pregătirile de război ale hanului tătar din Crimeea şi încercările de a-i atrage 
pe turci într-un război contra Rusiei. în continuare îl roagă să transmită 
vizirului daruri din partea sa personal. Cantemir deci nu numai că urmărea 
marea politică, dar îşi şi făcea relaţii pe cont propriu. 

85 Damad Ibrahim a fost în perioada 1713-1730 sfetnicul sultanului 
Ahmed al III-lea (1703-1730). Era căsătorit cu o fiică a sultanului şi a avut 
drept reşedinţă palatul de pe malul Bosforului construit de Dimitrie Cantemir 
(parţial) şi figurat pe harta sa a Constantinopolului. înaintea lui Ibrahim 
Paşa palatul a aparţinut lui Ion Mavrocordat, fiul Exaporitului şi fratele lui 
Nicolae. E de presupus că el fusese dăruit fiicei sultanului la nuntă, pentru 

a obţine favoruri politice, deoarece în 1714 tronul muntenesc se anunţa 
vacant. Totuşi Ion Mavrocordat a ajuns pe tron abia după lichidarea 
Cantacuzinilor şi după un an de domnie a fratelui său Nicolae. E de presupus 
că Ion Mavrocordat nu renunţase şi la bunurile din palatul lui Cantemir 
(cărţi, piese arheologice). La moartea lui o parte au intrat în posesia lui 
Eugeniu de Savoia, altele au fost vândute la licitaţie de către medicul său 
lui Ludovic al XV-lea al Franţei. Cantemir dă inventarul bunurilor sale din 
acel palat în Istoria Imperiului Otoman. 

86 Devlet Ghirai al II-lea, han tătar (1704—1713). Dimitrie Cantemir avea 
motive să-i fie recunoscător deoarece sprijinise pe lângă sultan candidatura 
sa la tronul Moldovei. Fiul păstra astfel un tip de relaţie pe care-o folosise şi 
tatăl: Constantin Cantemir fusese ajutat să se impună domn de hanul Selim 
Ghirai I (1670-1677; 1684-1691; 1702-1704). Se explică, în acest context, 
ascendenţa tătară şi nobilă pe care-o făureşte Dimitrie Cantemir pentru 
familia sa în Vita Constantini Cantemiri... Probabil nu este întâmplător că 
Devlet Ghirai şi-a pierdut tronul odată cu venirea lui Damad Ibrahim în 
funcţia de mare vizir. Acesta va fi ştiut de la Ion Mavrocordat istoria venirii 
pe tron a „trădătorului" Dimitrie Cantemir. Vezi mai sus nota nr. 85 

87 Vezi mai departe capitolul despre arta plastică executată de Cantemir. 

88 Şerban Cantacuzino, socrul lui Dimitrie Cantemir - susţine acesta - ar 
fi fost mazilit din cauza alianţei cu Habsburgii în lupta antiotomană. N-a 
apucat să plece în deportare în arhipelagul grecesc, fiind otrăvit de fratele 
său, Constantin Cantacuzino stolnicul şi nepotul lor Constantin Brâncoveanu. 
Afirmaţia lui Cantemir este neverificabilă, dar ne apare mai clar pe fondul 
acestor antecedente, de ce el a optat politic pentru alianţa cu Rusia şi nu cu 
Habsburgii. 

89 în legătură cu părerea lui Cantemir despre Râmi Reis Efendi (Râmi 
însemnând rangul suprem pentru poeţi, iar Reis funcţia de mare cancelar al 
Porţii), vezi mai sus nota nr. 25. Comparativ cu această părere. Radu Popescu 
informează concis: „Iar la leat 7207, a găsit împăratu’ pe Reiz-efendi şi pe 
preaslăvitu’ Alixandrul marele dragoman, de i-au trimis să facă pace cu 
nemţii, carii strângându-se şi despre partea nemţilor şi despre partea turcilor, 
la Careloveţi şăzându, în câtăva vreme au aşăzat pace în 25 de ani.“ (Cronicari 
munteni, voi. I, ed. cit., p. 477) 

90 într-o notă substanţială a Istoriei Imperiului Otoman Dimitrie Cantemir 
se referă la extravaganţele lui Ferriol care nesocotea protocolul Porţii în 
virtutea faptului că era ambasadorul Regelui Soare. în ciuda acestui fapt 
însă, Cantemir l-a preţuit pentru ajutorul pe care i l-a dat în timpul eveni- 
mentelor relatate în Istoria ieroglifică. în nota respectivă acţiunea romanului 
e relatată în clar: „Pe când eram în Constantinopol perpetuul meu inamic, 
Constantin Brâncoveanu, exprincipele Ţării Româneşti, corupsese cu mari 
daruri pe vizirul Damad Hasan Paşa ca să mă trimită în exil la insula Chios. 
Un bun amic al meu, defterdarul Firari Hasan Paşa, mă avizase din vreme 
spre a preveni pe Bostangi Başi care trei zile în urmă primise ordin de a-mi 

înconjura a treia noapte casa cu bostangiii săi. Eu m-am regufiat în ospelul 
ambasadorului Ferriol care m-a primit cu toată politeţea posibilă. Vizirul 
înţelegând că sunt aici a trimis pe un aga al său la Ferriol pentru a mă 
extrăda. Acesta însă-răspunse: Eu n-am nici un Bogdangi-beizade în casa 
mea; şi când l-aş avea încă nu l-aş extrăda; căci nu vreau a macula onoarea 
regelui, domnului meu, printr-o crimă atât de laşă". Răspuns şi mai aspru 
primi capuchihaia principelui Brâncoveanu care veni din partea acestuia cu 
o scrisoare către Ferriol în care îl rugă să nu ţină ascuns pe inamicul său 
declarat şi să nu-1 scutească contra justei sentinţe a vizirului. „Mă surprinde - 
zise Ferriol - cu ce frunte poate Brâncoveanu să ceară acest lucru de la mine 
când ştie prea bine că şed în casa regelui Franţei şi nu a mea; când ştie că 
regele, domnul meu, are inima atât de îndurătoare, către cei asupriţi, mai 
ales aceştia creştini fiind, încât nu mi-aş face nici un scrupul de a-i da şi lui 
azil când ar ajunge nefericirea de a fi scos din principatul său şi de a-1 lua 
sub protecţiunea sa şi de a-1 scuti contra mâniei şi indignaţiunii vizirului şi 
a sultanului. Este dar în contra interesului său şi tare greşeşte când vrea a 
viola drepturile şi privilegiile unei case ce poate odată să-i servească şi lui 
de azil". în Istoria ieroglifică Ferriol e numit Cocoşul galic. 

91 în arhiva lui Gr. Tocilescu intitulată Note şi documente istorice, B.A.R., 
nr. 5151, e indicată la p. 332 „cronica română a lui Basil Cămăraş", desco- 
perită în conspect în „Registrul I al cărţilor şi afacerilor din timpurile cele 
mai vechi ale Moldovei şi Valahiei de la an. 1643 - 1700 făcută de Consiliarul 
Cancelariei Nicolae Bantîsch Kamenski", 1790 (deci în Arhivele principale 
ale Ministerului de Externe din Moscova, ceea ce înseamnă că azi ar fi la 
Arhiva centrală de Stat pentru acte vechi a URSS). în respectiva cronică, 
intitulată Historia Ţerilor Româneşti şi Moldovei extrasă din diferite jurnale 
de Basil Camaraş (traducerea din rusă a titlului aparţine lui Tocilescu) la p. 339 
v, la anul 1701, informaţia nr. 1: „Trimiterea a) - unei scrisori a împăratului 
Petru I către principele muntean Constantin Brâncoveanu şi la cei doi unchi 
ai săi Cantacuzini; le dedea un certificat pentru serviciile ce adusese (ră) 
Rusiei şi le promitea ajutor contra Porţii la caz de necesitate şi refugii în 
Mica Rusie; b) - scrisorile către Hospodar ale boiarului Golovin". Cei doi 
Cantacuzini erau probabil Constantin şi Mihai. Tocilescu a copiat din 
registrele indicate până la p. 344 v, unde întâlnim indicii despre scrisoarea 
lui Cantemir din 2 ianuarie 1722 trimisă lui de Chateauneuf la Paris, 
„repetându-i cunoştinţa lui veche şi anunţându-i dorinţa lui d’a trimite pe 
fiul său Constantin în Franţa”. Pe margine, cu creion roşu, Tocilescu scrie 
„copiat". Textul nu există în arhiva sa. Deoarece o parte din textele indicate 
astfel de Tocilescu au fost publicate de Şt. Ciobanu în lucrarea sa, s-ar putea 
ca între manuscrisele acestuia din urmă să fie şi documente rămase nepublicate, 
în legătură cu diploma către Brâncoveanu vezi mai sus nota nr. 56. 

92 Vezi Prolegomene, nota nr. 42. 

93 Vezi mai sus nota nr. 62. 

94 Vezi mai sus nota nr. 9. 

95 Gr. Tocilescu a consemnat, în arhiva aflată la secţia manuscrise a B.A.R. 
sub nr. 1515, faptul că a găsit informaţii despre emiterea de către Petru I a 
unei diplome destinată lui Constantin Brâncoveanu. Vezi şi notele nr. 56 şi 
9 1 . Facem această precizate deoarece în recentul dicţionar cronologic intitulat 
Politica externă a României, Ed. Ştiinţifică şi Enciclopedică, 1986, această 
diplomă este dată ca incertă. Ori ea s-a publicat în 1970. 

96 Vezi Prolegomene, nota nr. 9. 

97 Ion Neculce, în Letopiseţul Ţării Moldovei, la domnia întâi a lui Antioh 
Cantemir, descrie astfel momentul când Dimitrie a cerut mâna Casandrei 
Cantacuzino: „Logodise Dumitraşco beizăde cu o fat-a lui Şerban-vodă din 
ţara Ungurească, cu taină. Şi prinsăsă muntenii de veste şi-i sta pedică despre 
nemţi, că nu lăsa pe doamna lui Şerban-vodă să i-o de. Şi-ncă mai mare 
vrajbă dintr-acee să face.“ (lucr. cit., ESPLA, 1955, p. 206). 

98 Vezi Prolegomene, nota nr. 56. 

99 Antioh Cantemir fiul se referă într-o scrisoare către Voltaire la faptul 
că deţine diplomele sultanului în legătură cu cele două principate dunărene 
a căror conducere fusese oferită tatălui său. Vezi Prolegomene, nota nr. 45. 

i°° y ez j prolegomene, nota nr. 31. 

101 Prima academie din Europa s-a înfiinţat încă în 1635 la Paris. Academia 
din Berlin s-a înfiinţat în 1700, după model francez, cu denumirea Societas 
Scientiarum Brandenburgica (Societatea brandenburgică a ştiinţelor) graţie 
strădaniei lui G. W. Leibniz. Academia din Pelersburg s-a înfiinţat în 1726, 
în urma unei corespondenţe a lui Petru I cu Leibniz. La Arhiva de manuscrise 
a Bibliotecii Academiei de Ştiinţe din Leningrad se păstrează o scrisoare 
trimisă de către Leibniz lui P K. Areskin din Hanovra în 1716, după călătoria 
ţarului în Franţa şi Olanda, când Leibniz îl însoţise pe acesta o parte din 
drum. (AAH. CCCP III 1 on. 3, g. 4). în afară de Dimitrie Cantemir au mai 
fost membri ai Academiei berlineze şi alte persoane din anturajul lui Petru 
I: Heinrich Huyssen, care l-a şi recomandat Academiei pe Cantemir, Mihail 
Skendo Vanderbech, fostul medic al lui Nicolae Mavrocordat, care promisese 
să traducă în latină Hronicul cu titlul De Dacia, f. S. Bayer, care a prelucrat 
în al său De muro Caucaseo informaţia culeasă de Cantemir în expediţia 
caspică. Vanderbech a devenit membru al Academiei în 1726, iar Bayer în 
1730, după ce se făcuseră cunoscuţi prin prelucrarea informaţiei provenite 
de la Cantemir. Vezi şi Emil Pop, Dimitrie Cantemir şi Academia din Berlin, în 
Studii. Revistă de istorie, t. 22/1969, nr. 5 şi Paul Cernovodeanu et N. 
Vătămaru - Un medicin princier moins connu... , articolul citat în Prolegomene, 
nota nr. 11. 

102 Vezi Prolegomene, nota nr. 31. 

103 Cf. G. Vâlsan - Opera geografică a principelui Dimitrie Cantemir în 
Lucrările Institutului de geografie al Universităţii din Cluj, voi. II, 1925. N. I. 
Delisle împreună cu J. G. Lubernois şi D. Bernoulli au primit la 9 ianuarie 
1733 de la Schumacher, cel ce înregistrase cu începere din 1717, titlurile 
intrate în cabinetul de hărţi al lui Petru I, un set de hărţi menite să contribuie 

Ia alcătuirea de către geografii francezi a atlasului Europei. în 
HcmopuuecKuu onepu u o63op cpondoe pyKonucuoeo omdejia EuOjiuo- 
meKU AKadeMuu HayK, BbinycK (XIII -ăo eeica) Moscova - Leningrad, 
1956 se menţionează Cp. 14) că toate hărţile trimise astfel în copie se 
păstrează în Registrele publicate ale materialelor cartografice din intervalul 
1719-1734 (AAH <î> 3 on. 1 Nr. 2330) sigla DL (Delisle). Harta zidului 
caucazian a lui Cantemir, rămasă cvasi necunoscută şi descoperită în 1986 
de Paul Cernovodeanu, are pe dos, scris de mâna lui Delisle - „Mur aupres 
du Derbent par Prince Cantemir 1 '. Ea se află la Biblioteca Academiei de 
Ştiinţe din Leningrad, cota 738-13 (secţia manuscrise). A şi fost folosită în 
epocă, fiind înglobată într-o altă hartă manuscrisă a Cabinetului Iui Petru I. 
Ea există în voi. 3 al Albumului de planuri, schiţe, desene, hărţi şi gravuri (AH- 
E 266), planul nr. 179). 

104 Vezi Prolegomene, nota nr. 57. 

105 Vezi Prolegomene, nota nr. 47. 

106 Menşikov, Alexandr Danilovici (1673-1729) - om de stat şi militar 
rus. Conte din 1702, prinţ din 1707, generalissim din 1727. fiu al unui 
grăjdar de curte, ordonanţa lui Petru I din 1686. în vremea războiului 
nordului (1700-1721) a comandat unităţi de infanterie şi cavalerie. între 
1718-1724 preşedinte al colegiului militar. După moartea lui Petru I a urcat- 
o pe tron pe Ecaterina I, soţia ţarului, devenind practic cârmuitorul Rusiei, 
în 1727 a vrut să-şi căsătorească fiica, pe Maria, cu Petru al II-lea, nepotul 
ţarului. Camarila acestuia, după moartea lui Petru al II-lea, l-a deportat pe 
Menşikov la Beriozov (unde a murit călugăr), aducând-o pe Anna Ivanovna, 
fiica lui Ivan al V-lea, nepoata lui Petru I. Antioh, fiul lui Cantemir, a fost 
amestecat alături de contele Trubeţkoi, fostul socru al tatălui său, în aducerea 
pe tron a Annei. Astfel a căpătat rangul de ambasador al Rusiei la Londra, 
mergând în Occident, unde a şi murit la 44 de ani (la Paris). Graţie lui 
Antioh s-au tipărit singurele lucrări pe care le-au cunoscut europenii 
contemporani lui Cantemir: Descriptio Moldaviae (şi harta Moldovei), Historia 
incrementorum atque decrementorum Aulae Ottomanicae. Ele i-au asigurat 
lui Cantemir pentru totdeauna, în ochii europenilor, faima de savant. 

107 Vezi mai sus nota nr. 32. 

i°8 a u existat două persoane cu acest nume. Agapit I, papă între 535 - 
536. A murit la Constantinopol, fiind adus şi îngropat la Sf. Petru din Roma. 
A scris lucrări prin care a reglat afacerile ecleziastice în diverse părţi ale 
lumii. Putea fi vorba despre informaţii de acest tip pe care ţarul le-a obţinut 
prin Cantemir ca o justificare necesară a războiului ruso-persan. Sau Agapit 
al II-lea, papă. A trăit în sec. X şi a scris despre Panonia, regiunile avarilor, 
moravilor, sclavonilor. Aceste lucrări i-ar fi putut fi prezentate de Cantemir 
ţarului ca argumente ale drepturilor Daciei pe fondul mai larg al problemelor 
de care s-a ocupat în Hronic. 

109 în Monarchiarum Phisica examinatio Cantemir formulează o teorie a 
naşterii, creşterii, îmbătrânirii şi morţii imperiilor (asemenea organismelor 

vii) . In plus, ele descriu în timp o mişcare planetară a perioadelor de înflorire 
de la sud spre nord. 

ii° i(j eea es ţ e demonstrată de Cantemir în Hronic. 

Dimi+rie G<\n+emir - is+oriograF 

1 Hronicul a vechimii romano moldovlahilor în Operele Principelui Demetrim 
Cantemirm, t. VIII, Bucureşti, 1901, p. 171. Am corectat tacit scrierea 
etimologizantă a epocii. 

2 Vezi Prolegomene , nota nr. 46. în afară de aceasta, orientarea spre 
Europa a lui Cantemir se vede şi dintr-o serie de alte documente. Spicuim 
din scrisoarea adresată ţarului şi datată februarie 1721 următoarea plângere 
(e vorba de Condoidi, dascălul fiilor săi) : „Profesorul pe care l-am adus din 
Moldova pentru a-mi instrui copiii în limba grecească, latinească şi 
italienească, astăzi în urma ordinului Majestăţii Voastre e luat la Ministerul 
de Culte." (Cf. Şt. Ciobanu, lucr, cit., p. 109). în arhiva Gr. Tocilescu mss. 
rom. nr. 5151 de la Biblioteca Academiei, p. 344v, se află menţionată 
scrisoarea din 2 ianuarie 1722 adresată de Cantemir lui Chateauneuf la 
Paris cu rugămintea de a-1 primi în Franţa pe fiul său Constantin pentru 
studii. Tocilescu indică marginal „copiată". N-am găsit-o. Vezi Prolegomene, 
nota nr. 63. 

3 Andre Malraux, La tentation de loccident, Bernard Grasset, 1926, Paris. 

4 Okakura Kakuzo, The Book of Tea. Duffield § Co., New York, 1906. 

5 Orientalist a fost considerat Cantemir în principal pentru că a devenit 
membru al Academiei din Berlin la clasa literatură-orientalistică. Ea era, în 
dezvoltarea de atunci a Academiei, cea mai adecvată. Celelalte secţii erau: 
fizică, medicină, chimie; matematică, astronomie, mecanică; limbă germană, 
(cf. Emil Pop, Dimitrie Cantemir şi Academia din Berlin în Studii. Revistă de 
istorie, t. 22/1969, nr. 5). 

6 Gianbattista Vico, La Sienza n(u)ova (1725-1744). 

7 Louys Morery (1643 - 1680), Grand dictionnaire historique ou Melange 
de Vhistoire profane et sacree, 1674. Cantemir a folosit o versiune italienească. 

8 Dimitrie Cantemir a folosit în mod cert Tadj el tevarich (Coroana 
istoriilor) a lui Hodja Sa’d ed-din, cronica lui Aii Efendi din Philipopole, 
istoria anonimă numită Muhammediye, alte surse arabe şi persane, unele 
rămase neidentificate, lucrările celebrului Husein Hezarfenn (cf. Franz 
Babinger - Izvoarele turceşti ale lui Dimitrie Cantemir în Arhiva românească 
t. VII, 1941 şi Minai Guboglu, L’historio-graphie ottomane des XV-e-XVIII-e 
siecles. Bref aperţu în Revue des etudes sud-est europeennes, t. III, 1-2/1965). 
Faptul că Hammer în Journal asiatique îi contestă lui Cantemir (în t. I\ţ 
Paris, 1824), exactitatea ştiinţifică, nu-1 împiedică totuşi să-l folosească fără 
a-1 cita totdeauna, construindu-şi în fond lucrarea în replica faţă de a 
predecesorului. Atunci când e vorba despre Moldova foloseşte direct 

informaţia provenită de la Cantemir. Treisprezece din cele 18 volume ale 
Istoriei Imperiului Otoman a lui Hammer (ediţia franceză) care cuprind 
perioada tratată de Cantemir în Istoria sa, au surprinzător de multă infor- 
maţie cu privire la Moldova. Autorul român este chiar citat pentru domnia 
lui Constantin Cantemir (voi. 12, 1838, p. 188) cu inexactităţi evidente: 
„Demetrius Cantemir lui-meme chef de parti comme son grand-pere (...)”. 

9 Dimitrie Cantemir citează Letopiseţul lui Gr. Ureche cu interpolările lui 
Simion Dascălul şi Axinte Uricariul, De neamul moldovenilor a lui Miron 
Costin, Letopiseţul lui Nicolae Costin, cronica despre Cantacuzini (fără a 
preciza vreun autor). Evident, istoriografia privitoare la problema 
românească era mult mai bogată. Fie şi citarea rapidă şi este edificatoare: 
cronica lui Ştefan cel Mare, cea a lui Macarie, Azarie, Eftimie, apoi Ion 
Neculce, stolnicul Constantin Cantacuzino, anonimul cantacuzinesc, Radu 
Popescu, Radu Greceanu, anonimul brâncovenesc, cronica Ghiculeştilor, 
Muşte, Pseudo-Muste, Alexandru Amiras, Mitrofan Gregoras, Nicolae 
Chiparissa, poema lui Palamed ş.a. 

10 Cantemir echivalează pe Aladin I din istoriile turceşti cu Azatines I, 
împărat de Iconium (cf. Nicephor Gregoras). Trebuie să precizăm că, în 
mod susţinut, Istoria lui Cantemir, inspirată de surse turceşti, procedează 
prin compararea cu cele europene, bizantine, antice pentru echivalarea 
denumirilor din punct de vedere lingvistic, geografic şi istoric. Procedând 
în acest fel Cantemir nu făcea decât să se înscrie în linia preocupărilor 
istoricilor europeni contemporani care defrişau astfel întinse zone ale 
cunoaşterii trecutului şi planetei. Vezi la sfârşitul acestei lucrări Dicţionarul 
surselor ştiinţifice cantemiriene. 

n Lucr. cit., p. 39. 

12 Sclavonia era denumit spaţiul care cuprindea teritoriul locuit de slavii 
de sud. 

13 Lucr. cit., p. 28. 

14 idem, p. 62. 

15 în Descrierea Moldovei şi Hronic, ca şi în lucrările de istoriografie de 
mai mică întindere, problema domniei lui Ştefan cel Mare e atinsă ca o 
justificare pentru acţiunea antiotomană pe care contemporanii său aveau 
datoria s-o continue. în Manifestul către popor din 1711 Cantemir şi-a 
justificat propria sa acţiune cu acelaşi argument: „sub ejus dominium ejusque 
Prophetae Mahometis previo juramento ipsi praestito Dominus Magnificus 
Bogdan Palatinus filius Stephani Palatini plenarius possesor et circa 
conditiones pacis tractavit” (cf. Documente privitoare la istoria românilor, 
voi. I (1518-1780) culese de la Paris de Gr. G. Tocilescu şi Al. Odobescu, 
sau numită şi „Documentele Hurmuzachi", Bucureşti, 1886, p. 936). Vezi şi 
Prolegomene, nota nr. 21. 

16 în fapt remarca e făcută de Miron Costin în De neamul moldovenilor, 
ceea ce Cantemir nu precizează. Este important de amintit că pentru Cantemir 
Miron Costin a fost un model istoriografie. Vezi Prolegomene, nota nr. 32. 



ECATERINA ŢARALUNGA 
488 

17 In expediţia pe care a întreprins-o la Derbent în 1721, cercetând zidul 
caucazian, poarta de trecere între nordul şi sudul continentului, Cantemir a 
continuat să se ocupe de această problemă. Astfel, el a desenat sabia cu două 
vârfuri, simbolul lui Aii, afirmând deci că zona aparţinea şiiţilor (perşilor) 
şi nu suniţilor (turci). 

18 Vezi documentele aflate la Arhivele Statului: 18 dec. 1710 (nr. 141-28) : 
Dimitrie Cantemir înnoieşte şi întăreşte mila ce au preoţii, diaconii şi ţârcov- 
nicii care sunt la toate bisericile din târgul Iaşi ca să fie în pace de dajdia 
împărătească, domnească, vlădicească, de colacii vlădiceşti şi de orice dări 
şi angarii. 27 dec. 1710 - (nr. 13-224) Dimitrie Cantemir împuterniceşte pe 
Ştefan Luca biv treti logofăt a-şi căuta ţiganii oriunde-i va găsi şi a-i aduce 
la casa lui. 1 ian. 1 71 1 - (nr. 47, 48, 49-CDXXVI) - Dimitrie Cantemir întăreşte 
lui Ion Abaza fost al doilea paharnic stăpânirea asupra Siliştei Borzeşti pe 
Jijia şi Codrenii din ţinutul Dorohoi, cu mori şi heleşteu în Iubăneasa, parte 
din moşia Filipeşti, ţin. Suceava şi un loc de casă în Suceava, lângă biserica 
Voivodenie - danii ale acestuia de la vara sa Maria Niculescu serdăreasă, 
fata lui Dumitru Nacu fost mare paharnic şi de la Isaia Nacu, călugări, unchiul 
lui Ion Abaza. 5 ian. 1711 - (nr. 65-227) - Dimitrie Cantemir pentru scutirea 
breslei mişeilor calici din târgul Romanului de cai de olac, de podvode şi 
altele. 9 ian. 1711 - (nr. 47-214) - Dimitrie Cantemir scrie lui Luca 
paharnicul şi lui Alexandru căpitan de Fălciu să meargă la bălţile de la 
Luciul şi să aleagă pe ale mănăstirii Solea de ale paharnicului Constantin. 
12 ian 1711 - (nr. 70-189) - Dimitrie Cantemir împuterniceşte pe Sandu 
Vârnav pârcălabul de Orhei, pe Pavel Vârnav şi pe Apostol Dabija a opri pe 
seama lor o moară de la Secueni. 16 ian. 1711 - (nr. 28 A şi B-CLXXXIX) - 
Dimitrie Cantemir porunceşte lui Ştefan Catargiul vel clucer să cerceteze 
pricina lui Ioanichi călugărul şi a fratelui său Lupaşco, nepoţii lui Ştefan 
căpitan ce au cu nişte răzeşi de Dimiiani care le calcă hotarul moşiei lor 
Săneşti. 30 ian. 1711 - (nr. 86-54) - Cartea lui Dimitrie Cantemir prin care 
scuteşte de dăjdii pe preotul, diaconul şi pe ţârcovnicul de la biserica din 
satul Tomeşti de la ţin. Tutovei. 7 febr. 1711 - (nr. CCCLV-14) - Dimitrie 
Cantemir întăreşte vel vornicului Ion Sturza stăpânirea peste bucata de loc 
din Târgul Baia dăruită de Mihai Vodă. 13 febr. 1711 - (nr. CCCLV-15)- 
Dimitrie Cantemir redă lui Ion Sturza vel vornic de Ţara de Sus moşia din 
cuprinsul Târgului Baia pierdută în timpul domniei lui Nicolae Voievod. 8 
martie 1711 - (nr. 10-6) - Dimitrie Cantemir împuterniceşte pe jupâneasa 
Alexandra şi Maria a-şi căuta nişte ţigani. 18 mai 171 1 - (85-CLXI) - Dimitrie 
Cantemir porunceşte lui Dumitraşco Racoviţă biv hatman ca să nu-1 mai 
tragă la vecinătate pe Ştefan şi să-i dea înapoi vitele ce i le-a luat. Toate 
aceste documente, ca şi altele, indică orientarea politicii interne cantemiriene 
în raport cu mica şi marea boierime, cu răzeşii şi ţiganii sclavi, cu proprietatea 
bisericească. 

19 In ediţia engleză a Istoriei Imperiului Otoman a lui Cantemir, din 1 734, există 
portretul lui Soliman Canuni înfăţişat cu o carte în mână: codul său de legi. 

20 Arnaudia se numea teritoriul actual al Epirului şi Albaniei. 

21 Lucr. cit., p. 273. 

22 Idem, p. 275. Se vede de aici cât de multă importanţă acorda Cantemir 
păstrării mărturiilor despre trecutul istoric pentru afirmarea drepturilor ţării 
în lumea contemporană lui. 

23 Nici unul din articolele tratatului de la Luţk nu se referă la eventuale 
relaţii băneşti între cele două ţări. Dar armata moldoveană a fost plătită, în 
timpul războiului din 1711, de către ţar (art. II al tratatului). în rest, toate 
libertăţile ţării rămân neatinse. Exemplificăm: „XI - Pământurile principatului 
Moldovei vor fi sub stăpânirea domnului potrivit cu vechea hotărnicie a 
Moldovei, care este cuprinsă între râul Nistru, Cameniţa, Bender cu tot ţinutul 
Bugeacului, Dunărea, graniţele ţării Munteneşti şi ale Transilvaniei şi 
marginile Poloniei, după delimitarea făcută cu acele ţări; XII - Cetăţile 
principatului Moldovei şi oraşele şi orice alte locuri întărite să fie păzite şi 
prevăzute cu garnizoane domneşti sau, cu învoirea domnului, după nevoie, 
de ale maiestăţii noastre ţariene" (Cf. Studii. Revistă de istorie t. 26/1973, 
nr. 5. Trad. de Maria Holban şi L, Demeny). Originalul tratatului se află la 
Biblioteca publică Saltîkov-Scedrin din Leningrad, <t> 247 N. 60, cu titlul în 
original adăugat pe o foaie de hârtie în faţa textului - DIodjiuHHbiu J. JunjioMb 
daHHbiu rocydape.Mrb HM.nepamopoM.-b TLempoMb Be.jiuKOM'b (eo epeMsi 
npedbieannu ezo es ropod-b JIyu,Kb ) 13 Anpe.jia. 1711 zoăa, BojioccKOMy 
rocnodapto Knsi3io JduMumpum KanmeMupy, na npunamne ezo co eceMb 
BojiocKUMb KHUMecmeoMb nodb noKpoeumeji'bcmeoMb Pocciu; - npu 
ceM7> naxodumca. u JlamuncKou nepeeoăb cb cezo JţunjiOMa». Textul a 
fost dăruit bibliotecii în decembrie 1813 de poetul Gavril Romanovici 
Derjavin. Vezi Prolegomene, nota nr. 16. Biblioteca nu posedă un text al 
tratatului semnat de Dimitrie Cantemir. Contele Golovkin era un personaj 
cultivat, care a întreţinut apoi cu Dimitrie Cantemir corespondenţă filosofică. 
Acestuia i-a trimis învăţatul principe cunoscuta „scrisoare despre cunoştiinţă", 
scrisă în latină şi a cărei dată nu e precizată, dar denotă o spirituală şi 
îndelungată comunicare între cancelar şi principe. Revenind Ia Tratatul de 
la Luţk, se cuvine să remarcăm faptul că, pe lângă poziţia exprimată de el şi 
reflectând intenţiile Rusiei (preambul, art. I, II), există manifestul către 
armată şi popor semnat de Cantemir (în limba română şi latină) . Versiunea 
latină se află în Documentele Hurmzachi voi. I, aşa cum am mai menţionat la 
nota nr. 15 a acestui capitol. în manifest Cantemir compară situaţia glorioasă 
din vremea lui Ştefan cel Mare cu aceea de decădere din vremea sa, aşa 
cum va face şi în Descrierea Moldovei şi notele Istoriei Imperiului Otoman, 
pentru a motiva alianţa prin conştiinţa faptului că numai o mare putere se 
poate opune unei mari puteri. 

24 Lucr. cit., p. 279. 

25 Idem, p. 297. 

26 Obsesia domniei ereditare a lui Dimitrie Cantemir, finalizată conform 
art. III şi IV din tratatul de la Luţk, îşi caută argumente şi în domnia tatălui 

său. Faptul este istoriceşte nedovedit. De asemenea a rămas nedovedită 
afirmaţia lui Antioh fiul că lui Dimitrie Cantemir sultanul îi oferise principatul 
Moldovei, în timp ce lui Antioh i-1 oferise pe al Munteniei. 

27 La bătălia de la Zenta a participat Dimitrie Cantemir însuşi, motiv 
pentru care supralicitează importanţa ei. 

28 Vezi Prolegomene, nota nr. 2 şi Cadru general, nota nr. 31. 

29 Gr. Tocilescu face (arh. II varia 3 pp. 215-221) inventarul documentelor 
ruseşti copiate de el din Arhiva Ministerului de Externe din Moscova, Arhiva 
Senatului, Arhiva Ministerului de externe din Petersburg şi Arhiva imperială 
din Moscova; inventarul copiilor fotografice (xilografii) executate de el în 
Arhiva imperială din Moscova, ca şi inventarul copiilor de documente 
româneşti publicat în Catalogul . manuscriptelor româneşti, voi. II conţinând 
documentele aduse de Tocilescu din misiunea sa în Rusia. Deşi n-am găsit 
aceste documente inventariate - în special scrisori - simpla citire a listelor 
(secolele XTV-XVIII) ne lasă să vedem cu claritate rolul lui Mazeppa în acest 
conflict (cf. Ecaterina Ţarălungă, Dimitrie Cantemir în arhivele Gr. Tocilescu, 
în Transilvania 6, 7, 8/1988). 

30 Vezi mai sus nota nr. 26. 

31 Pe lângă pierderea Azovului, Rusia a fost obligată să distrugă forti- 
ficaţiile din zonă. In plus, pierderea de vieţi omeneşti a fost mare. După 
cum reiese din Opisul sotniei Konotop din anul 171 1, tipărit de A. Lazarevsk 
la Cernigovîn 1892, arhivele militare respective au peregrinat de la Cernigov 
la biblioteca din Kiev a comisiei arheologice şi apoi la arhiva colegiului 
militar al Ucrainei din Harkov. Unităţile armate ruseşti implicate în războiul 
de la Prut au fost canalizate spre Ucraina deoarece erau în general ucrainene, 
în voi. VI al Documentelor Hurmuzachi (1700-1750), Socec, 1878, la p. 99, 
planul bătăliei de la Stănileşti indică în stânga sus: „Rex Sveciae cum Voivoda 
Kyowsky et Cosaccis". Aşa se explică nu numai peregrinarea arhivelor, ci şi 
de ce oastea moldovenească în retragere s-a îndreptat tot spre Ucraina, iar 
primul domiciliu rusesc al lui Cantemir a fost Harkov (1711-1714). Acolo, 
conform arhivei cu nr. <î> 248 on. 58 n. 8, pp. 67-1005 aflată la Arhiva Centrală 
de Stat pentru acte vechi a URSS din Moscova, a primit mai multe sate. 
Menţionăm Bulatnikov, care va fi botezat Antiohia şi Ciornaia Greazi, care 
va fi botezat Constantia, după numele celui mai mic şi celui mai mare dintre 
fii. în 1712 Cantemir a călătorit la Petersburg (prin Moscova) spre a participa 
la o recepţie dată de cneazul Cerkaski (cf. CSopnuK pyccKoeo ucmopuHecKozo 
o6iu,ecmea, LXI, p. 176). Acolo se afla, ca din întâmplare, ambasadorul 
englez. Călătoria a durat din 7 febr. 1712 până la sfârşitul lui iulie acelaşi 
an. Dacă drumul de la Harkov spre capitală a fost însoţit de rapoarte foarte 
dese semnate de Makulov, care informau despre etapele călătoriei, compor- 
tarea suitei (cam o sută de persoane) etc, la întoarcere Cantemir însuşi 
scrie, după ce obţinuse să primească un stipendiu de 6000 de ruble anual şi 
să se mute la Moscova. Contele Golovkin l-a ajutat în acest sens (p. 179 a 
arhivei citate) . Casandra Cantemir s-a îmbolnăvit în urma acestei călătorii, 

în toamna lui 1712. A decedat în 1713. Arhiva comentată mai sus a fost inves- 
tigată de Elena lonescu, iar rezultatele publicate în Muzeul Naţional, 1/1974. 

32 In arhiva Tocilescu II varia 3 aflată la BAR sunt copiate mai multe 
scrisori ale bailului Veneţiei la Constantinopol trimise dogelui în intervalul 
18 oct. 1670- febr. 1760. Ele au fost copiate cu ajutorul unui copist, în 
perioada când Tocilescu, implicat în alcătuirea colecţiei Hurmuzachi, s-a 
întors de la Paris oprindu-se pentru săpături arheologice pe insula Torcello 
de lângă Veneţia. In legătură cu uciderea lui Brâncoveanu descoperim că 
antecedentele erau create încă din 1703, de pe vremea evenimentelor relatate 
de Cantemir în Istoria ieroglifică. Acesta din urmă, descriind întâlnirea 
moldovenilor cu muntenii (animale şi păsări) îl aşază pe Brâncoveanu între 
boierii de rangul doi. Scrisorile veneţiene motivează astfel respectiva 
călătorie: „II Bassarabachi passera in Valachia. Ebbe l’udienza dai Primo 
Visir avendo esibito di accrescer 120 borse alle 273 che corrispondeva 
annualmente quella Provincia." (p. 190 v.) Iar sfârşitul lui Brâncoveanu: „II 
vecchio Principe di Valacchia fu decapitate con tutti i suoi figliuoli maschi 
alia presenza del Gran Signore. (...) Furono fatte tradure le carte che furono 
portate dalia Valacchia per quello riguarda i depositi che aveva quel Principe 
sopra i banchi di Venezia." Amintim, în acest context, că principatele dună- 
rene îşi plăteau tributul către Poartă prin băncile veneţiene. De aceea războiul 
de la Prut şi domnia lui Cantemir au intrat de asemenea în vizorul Veneţiei 
(cf. Ecaterina Ţarălungă în Manuscriptum 2/1988). 

33 E probabil ca Dimitrie Cantemir să fi cunoscut Poema lui Palamed. Pe 
Ioan Cariofil îl citează în Istoria Imperiului Otoman. N-ar fi iarăşi exclus să 
fi auzit de Mitrofan Gregoras aflat în proaste relaţii cu Nicolae Mavrocordat 
şi care a scris Cronica Ţării Româneşti (1714-1716). E puţin probabil să fi 
auzit de Alexandru Amiras şi Nicolae Chiparissa. Cât despre mărturiile orale 
ale unor munteni, ele sunt menţionate în Hronic şi se referă la ruinele podului 
lui Traian de la Dunăre. 

34 Vezi cap. Cadru general, paragr. Occidentul şi Orientul. 

35 La Biblioteca Academiei de Ştiinţe din Leningrad, F. 266 se află 
Albumele cu schiţe, hărţi, planuri, desene şi gravuri ale Cabinetului lui Petru 
cel Mare. Ele indică exact deschiderile Rusiei la momentul respectiv. Iată 
conţinutul pe scurt al celor opt volume: - schiţe arhitectonice şi de fortificaţii 
defensive cu explicaţii în franceză şi germană, unele traduse în rusă. Ex. 
„Methode nouvelle, universelle et facile de fortifier toutes Ies sortes de places 
tant regulieres qu’irregulieres sur le cote exterieur ou sur l’interieur.” E 
interesant un tabel al echivalenţelor unităţilor de măsură pentru lungime 
care cuprinde Franţa, Anglia, Italia, Portugalia, Spania, Ţările de Jos, 
Germania, Danemarca, Rusia, dar nu şi Imperiul Otoman. Găsim schiţe de 
nave de luptă cu insistenţă asupra tehnicii de stabilizare pe apă. Informaţia 
preponderentă e în limbile engleză şi rusă, schiţe arhitectonice (faţade, scări, 
cornişe, apartamente cu amplasarea optimă a mobilierului, palate, grădini, 
detalieri pe etaje). Informaţia e dată în germană (şeful cabinetului era între 

1717-1730 Schumacher), italiană, daneză, franceză şi rusă. Se insistă asupra 
calculului de rezistenţă, întâlnim apoi bastioane, planuri de cetăţi fortificate, 
citadele (Tours, Grave, Charleroy, Bonn, Mainz, Mittau, Schliisselburg etc.) 
cu informaţia în franceză, daneză, germană, rusă; planurile unor bătălii 
celebre (ex. 12 iulie 1695-Namur; 27 apr. 1709-Narva; 27 sept. 1703 - Limbourg; 
11 febr. 1695 - Copenhaga ş.a.), unele din acestea făcând parte din grupul 
de hărţi date de Schumacher lui Delisle. Trebuie să menţionăm că în acest 
album se află şi planul bătăliei de la Stănileşti, inedit până astăzi, cu textul 
explicativ în limba germană. Pe el se poate vedea poziţia ocupată de 
moldoveni în ansamblul bătăliei. Sunt desenate modele de armament: tunuri, 
bombardiere etc. în sfârşit, albumele Cabinetului conţin harta vărsării în 
mare a unor fluvii, cu informaţia în franceză, germană, rusă şi daneză. 
Delisle a studiat şi o parte din aceste hărţi. Aşa cum rezultă deci, orientarea 
Rusiei era net europeană şi nu, cum crezuse Cantemir, axată pe conflictul 
religios cu Imperiul Otoman. De altfel, în calitatea sa de senator el va lua 
cunoştinţă de acest fapt. în Onucanue dknT> apxuea Mopcnozo Muhuc- 
mepcmea 3a epeMa. ct> nojioeimu XVII do nanajia XIX, cmojihnna. , t. 1, 
Petersburg, 1877, întâlnim alături de documente referitoare la anul 1711 şi 
la şederea lui Cantemir la Harkov (pp. 26, 30, 518, 535, 609, 613, 621, 
627, 628, 629), altele care ilustrează activitatea sa de senator, în special în 
pregătirea expediţiei caspice. înţelegerea reală a deschiderilor europene 
ale Rusiei şi-a spus cuvântul inclusiv în creaţia lui Cantemir, în special în 
registrul de note al Istoriei Imperiului Otoman, dar şi în adresabilitatea Descri- 
erii Moldovei şi a versiunilor latine ale Hronicului. 

36 Un fapt necunoscut de Cantemir era diploma primită în 1701 de 
Brâncoveanu din partea Rusiei. Vezi Cadru general, nota 56. Trebuie să 
remarcăm, dacă aşa au stat lucrurile, politica identică desfăşurată de Rusia 
faţă de ambele principate române. Documentele originale n-au fost găsite 
până azi. 

37 în arhiva 5148 II a lui Gr. Tocilescu aflată la BAR, p. 606 e reprodus în 
traducere un fragment din scrisoarea trimisă sultanului de către Nicolae 
Mavrocordat la 3 sept. 1711 şi referitoare la Cantemir: „dar a fost aşa de 
deştept şi de cu minte încât şi pe muscali i-a vârât în bucluc (...)” Vezi 
Prolegomene, nota nr. 17. 

38 Cf. Gheorghe Bevziconi - Călători ruşi în Moldova şi Muntenia, Institutul 
de istorie naţională din Bucureşti, 1947. Mai trebuie de asemenea remarcate, 
în acest context, alături de jurnalul lui del Chiaro, însemnările lui Philippe 
le Masson du Pont, inginer militar al lui Ioan Sobieski şi De la Croix, secretarul 
marchizului de Nointel la Ambasada Franţei din Constantinopol. Primul 
vorbeşte cu detalii despre campania din Moldova din 1686, de pe vremea 
lui Constantin Cantemir, al doilea descrie ceremonialul instalării domnilor 
şi funcţiile boiereşti în Moldova în stilul de mai târziu al Descrierii Moldovei. 
Vezi Călători străini în ţările române, voi. VII, Ed. Şt. şi enciclopedică, 1980. 
în ce-1 priveşte pe al doilea autor, s-ar putea ca Dimitrie Cantemir să-l fi 

cunoscut personal în perioada refugiului la ambasada franceză. Respectivul 
a decedat probabil în 1704. 

39 Cantemir citează în Hronic (dicţionarul de nume şi text) aceste surse 
cu care polemizează: interpolările lui Simion Dascălul şi Misail Călugărul 
din Letopiseţul lui Ureche, Bielski, Kovaczoczy Fârkas, Dlugosz, hronograful 
bulgăresc, hronicul slovenesc, Knuea cmeneHnaa ( papcKoeo podocjioeuu u 
ee 3HaueHue ), letopiseţul cantacuzinesc, Mauro Orbini, Orichovici, Pahomie 
logofătul cu PyccKuu xpoHoepatp7>, Sarnieki, Strijkovski, Cronica munte- 
nească scrisă greceşte de logofătul Şerban. 

40 E vorba despre Cartea genealogică a Rusiei (PyccKaa. podocjioeua, 
KHUia ). Familia Cantemir a fost trecută în această carte (cf. ed. a Il-a, 1895). 

41 Vezi Prolegomene, nota nr. 47; Ecaterina Ţarălungă, Le role de la mer 
Mediteranee dans l’historiographie de Dimitrie Cantemir - în Travaux du VI 
Congres internaţional des etudes sud-est europeennes, Sofia, 1989. 

42 Vezi mai sus nota nr. 39. 

43 Gibbon - The History of the decime and fale of the Roman Empire e o 
lucrare construită ca şi Istoria lui Cantemir după ideea creşterii şi descreşterii. 
In textul menţionat mai sus în nota nr. 8 din „Journal asiatique" şi intitulat 
Sur l’histoire-ottomane du Prince Cantemir, Hammer se referă şi la punctul 
de vedere al lui Gibbon despre Istoria lui Cantemir luându-şi-1 ca aliat şi 
încercând să replice, pe această bază, orientalistului englez Sir William Jones, 
care spunea despre Cantemir: „He was educated at Constantinople and 
acquainted from his earliest youth, with the genius and manners of the 
Turcs, and as he was eminently skilles in the Arabic, Persian and Turkish 
languages, he was enabled to draw its knowledge of their affairs from the 
fountainhead; nothing is asserted in it that has the apparence of falshood, 
nor any essential thing omitted that has the least collur of truth.” (Prefatatory 
discourse to an essay on the history of the Turks, Appendice A to the memoirs 
of the life. writings and correspondence of S. W. Jones by L. Teignomouth, 
London, 1806, pp. 495 - 498). 

44 E vorba de Abraham Ecchelensis, bibliotecar al Vaticanului în secolul 
al XVII-lea, alcătuitor al Catalogului de surse orientale al bibliotecii 
Vaticanului valabil şi astăzi. Vezi dicţionarul de surse de la sfârşitul acestei 
lucrări. 

45 Vezi Cadru general, nota nr. 68. 

46 Reproducem consideraţiile lui Gr. Tocilescu în legătură cu caracterele 
de literă şi manifestele tipărite la Astrahan: „Din notiţele lui Ilinski 
traducătorul, fost secretar particular la Prinţul Cantemir, se vede că la 14 
aprilie anul 1722 prinţul a fost la Preobrajenski şi tot atunci a fost poruncă 
să facă model pentru literele turceşti. în expediţii (contra perşilor) s-au fost 
trimis literele pentru a se tipări pe Volga manifesturile. Greu de gândit ca 
aceste manifesturi să se păstreze până acuma în original; dar pentru tipărirea 
lor s-a păstrat o scrisoare a prinţului Cantemir către secretarul Cabinetului 
Makarov datată 14 iulie 1722. Vezi Prolegomene, notanr. 59. Toate caracterele 

de literă ale tipografiei se află astăzi la Hunterian Museum Library - Glasgow 
sub titlul de înregistrare Alphabetum Arabicum ex typographia Demetrii 
Cantemiri Principis Moldaviae. Titlul rus al alfabetului indică data de 9 ian. 
1723. Tot la Hunterian Museum Library, N. 2111 Fasciculus ms. orientalium 
se află prima pagină a catehismului. E bilingvă, cu caractere arabe şi ruse, 
fiind probabil exemplarul trimis spre aprobare Sf. Sinod. Are titlul de înregis- 
trare Demetrii Cantemiri Principis Moldaviae intium Catechisi Turciei etRussici 
(cf. Gr. Nandriş - Rumanian Exiles in 18-th Century Russia, în „Revue des 
etudes roumaines” 1/1953). 

47 Aflăm din jurnalul cantemirian pe 1722 că autorul a naufragiat în 
octombrie aflându-se pe corabia lui A. E Volînski, guvernatorul Astrahanului, 
care a lăsat un jurnal asupra expediţiei caspice intitulat, ca al lui Petru cel Mare, 
TIoxodHbiu MypH.cui'b. Cantemir a murit de diabet. 

48 Texte publicate în Manuscriptum, 2/1987, de Ecaterina Ţarălungă. 

49 V E Lîsţov - Campania persană a lui Petru I (1722-1723), Consiliul 
Universităţii din Moscova, 1951. 

50 Lucr. cit., p. 118. Vezi mai sus şi nota nr. 46. Lîsţov spune iunie în loc 
de iulie, fără a-1 pomeni deloc pe Cantemir. 

51 Idem, p. 119 

52 Ibid., p. 123 

53 Actele de la Arhivele Statului din Bucureşti şi Iaşi cu privire la danii 
de moşii, .acte semnate de Cantemir în calitate de domn. Vezi şi nota nr. 18. 

54 Cf. Onuco doKyMenmoe-o u dknT, xpanjuyuxca e-o ceH amcKOM'b apxue 4 
omg. I, t. I, St. Fetersburg, Tipografia Senatului, 1909, conţine inventarul 
documentelor Senatului din perioada 1721-1722 semnate şi de Dimitrie 
Cantemir. Sunt 29 de documente, douăzeci din 1721 (începând cu 3 martie, 
restul din 1722, sfârşind cu 2/3 mai). Frimul document, nr. 462, e semnat 
de Menşikov, Golovin, Matveev, Şafirov, Tolstoi, Apraxin şi Cantemir şi se 
referă la o dispoziţie în legătură cu plata trupelor generalului Volkov în 
vederea plecării la Novgorod. Ultimul document, nr. 539, se referă la un ucaz 
imperial citit de Alexei Makarov în vederea deplasării ţarului de la Moscova la 
Kolomna. Semnează Golovkin, Dolgoruki, Tolstoi, Şafirov, Cantemir, Matveev. 

Probleme de geograPie 

1 In Arhiva Academiei de Ştiinţe din Leningrad, pa3fl. II on. 1 N. 126 se 
află în manuscris lucrarea lui II. H. Pmukob - Kpamuue U3eecmue o mamapax 
u o Huneuinem cocmosmuu mex napodoe Komopoe e Eepone nod UMen 
mamap pasyMemmcsi.. Ea oferă indicii de preţ despre accepţiile imprecise 
ale numirii de tătar în viziunea europenilor. Din acest punct de vedere 
Dimitrie Cantemir se comportă ca un european. Extremul Orient nu-i era 
cunoscut în profunzime. Calităţile sale de orientalist trebuie raportate la 
lumea otomană şi contextul formării sale în această lume. 

2 Manuscrisul ne-a parvenit în copia executată de Costea Dascăl de la 
biserica din Schei între 1693-1703. A fost descris şi comentat de M. Popescu- 
Spineni în studiul Un manuscris românesc de geografie din secolul al XVII-lea, 
publicat în „Studii şi cercetări de bibliografie", V, f.a. 

3 Vezi Prolegomene, nota nr. 36. 

4 O sursă de epocă ne informează că lucrarea a fost tradusă în limba 
rusă pentru Petru I de către Ivan Groznîi, dar n-a fost tipărită. Versiunea 
aceasta nu s-a găsit. Afirmaţia o face G. F. Miller, care se referă şi la faptul 
că manuscrisul original al Istoriei Imperiului Otoman a fost cumpărat la 
licitaţie după moartea lui Antioh Cantemir de către contele Thompson. (Cf. 
4> 199 N. 149 r. 3 N. 5 - arhiva G. F. Miller, IfTA^A, Moscova). 

5 La BAH există două exemplare ale hărţii Constantinopolului (V E K/ 
46 şi VE K/47), ambele în versiune A. E Zubov. Eaul Cernovodeanu le-a 
identificat în cursul călătoriei în URSS din 1986 (Vezi „Revista de istorie" 
nr. 6/1987 şi „Magazin istoric" 2/1989). Dimensiunile planului gravat sunt 
59,5 x 82,5 cm. La secţia etnografie a BAH există indiciul că harta care are 
prima din cotele menţionate mai sus provine din Arhiva Sf. Sinod. Putem 
presupune că ea a ajuns acolo odată cu Knuea cucmuMa, însoţind avatarurile 
tipăririi acesteia, mai ales că Zubov îşi datează lucrarea. Pe desenul palatului 
cantemirian aflat pe hartă, în stânga sus, el scrie „rpti^o Ajieiţin 3y6oBT> 
n Btfpxe", iar pe desenul portului aflat la jumătatea laturii din dreapta a 
hărţii (12,5x24,5 cm) scrie „rpu. Ajie. 3 îs’6ob , b: 1720". Anul coincide cu 
acela al terminării Sistemului sau întocmirii religiei muhammedane. 

6 Desenele simbolice aflate pe hartă vor fi comentate în capitolul referitor 
la activitatea de plastician a lui Dimitrie Cantemir. 

7 Titlul cu care figurează în biblioteci harta stolnicului Cantacuzino, 
tipărită la Pavia în 1700, este Indice topografico del Principato di Valachia... 
secondo l’esatissima descrizione che ne dieda il fu conte Constantin Cantacuzino 
al celeberrimo medico e filosof o Giovanni Constantino Brancovani Principe di 
Valachia. (Cf. Marin Popescu-Spineni, Rumăniens anteil in der Kartographie 
în Buletinul SRR de Geografie, L\( 1937). 

8 GeorgeVâlsan - Harta Moldovei de Dimitrie Cantemir, în Academia 
Română, Memoriile Secţiunii Istorice, seria III, t. VI, 1927, Bucureşti. 

9 Monumenta cartographica... a fost dăruită B.A.R. de către Nicolae Titulescu 
şi conţine cele mai vechi hărţi de care dispune până astăzi Biblioteca Academiei. 

10 George Vâlsan a descoperit un exemplar al acestei hărţi la Bibliotheque 
Naţionale la Paris, iar Paul Cernovodeanu încă două la Londra la British 
Library. Vezi Prolegomene, nota nr. 58. 

11 Vezi Călători străini în ţările române, voi. VIII, Ed. Ştiinţifică şi 
Enciclopedică, Jacques Moreau de Brasey - [Campania de la Prut din 1711] 

12 Idem, Erasmas Heinrich Weissmantel - [Jurnalul de campanie. în anii 
1710-1711] 

13 In legătură cu harta Moldovei executată de Dimitrie Cantemir consi- 
derăm necesar să oferim cititorului câteva informaţii suplimentare. In 1915, 



ECATERINA ŢARALUNGA 
496 

bibliotecarul principal Isnard de la Bibliotheque Naţionale din Paris a publicat 
primul studiu asupra acestei hărţi, aducând în discuţie referirile lui Delisle 
la ea şi felul cum fusese achiziţionată de acela. Se ştie că N. I. Delisle, J. G. 
Lubernois şi D. Bernoulli au primit din ordinul Senatului, de la şeful departa- 
mentului geografic al lui Petru I, o serie de hărţi în vederea alcătuirii atlasului 
lumii. Harta Moldovei nu se afla acolo. Delisle scrie în notele sale (portefeuille 11, 
article 96) că avea „la copie de quelques memoires du Prince Demetrius 
Cantemir, dernier hospodar de la Moldavie, qui m’ont ete communiquez â 
Peterbourg par M. Gross, par l’ordre du Prince Cantemir, l’un des fils de 
Demetrius Cantemir, le 20 juillet 1 726.” E vorba desigur de Antioh Cantemir. 
Mai departe Delisle spune: „la copie du commencement de la description 
de la Moldavie, composee en latin par le prince Demetrius Cantemir, qu’il 
avoit intitule Dacia vetus et nova. Ce livre m’avoit ete communique â 
Peterbourg en 1 726, par l’ordre de son fils, avec une grande carte faite â la 
main, mais je n’eus pas le temps de prendre une copie de l’un ni de l’autre 
mais seulement du commencement du livre. (...) Depuis ce temps, j’ai reţu 
d’Hollande une reduction gravee de la Carte de Moldavie (...) Cette carte 
est datee de l’annee 1737.“ Dimensiunile hărţii gravate, cf. George Vâlsan, 
sunt 510X 385mm. Titlul originalului trebuie să fi fost cel al Descrierii 
Moldovei. în 1761, alcătuind atlasul Europei, geograful francez d’Anville se 
referă la teritoriul locuit de poporul român în aceşti termeni: „Une grande 
carte manuscripte de la Transilvanie, dresse dans le pays, m’ayant ete commu- 
niquee, j’ai eu loisir d’en faire une reduction qui renferme ce que l’original 
contenait d’essentiel et de plus interessant pour notre curiosite. J’ai connu 
par ce moyen que dans la grande carte de Hongrie par Muller, il y avait 
beaucoup a redire sur la Transilvanie. II existe une carte particuliere de la 
Valakie dont l’auteur port le nom de Cantacuzene et qui est dediee a un 
Comnene, archeveque de Drista. Enfin, il m’a ete permis par le prince 
Antiochus Cantemir, ambassadeur de Russie aupres du Roi, de copier en 
entier la carte de Moldavie dressee par Demetrius Cantemir son pere, dans 
le temps qu’il gouvemait cette province en qualite de Hospodar ou de Voivode. 
Comme ces morceaux, ainsi que beaucoup d’autres ne sont pas assujetis a 
une rigueur geometrique, j’ai senti qu’on ne pouvait Ies allier, pour me 
composer un tout assez regulier sans y employer du travail et de l’intelligence 
(...) et en representant dans un coin de la carte Ies memes contrees reduites 
a ce qu’on connaît de position dans Tantiquite, cette carte pourrait etre 
intitulee Dacia vetus et nova." Numele e prin urmare acelaşi cu cel văzut de 
Delisle în urmă cu o jumătate de secol, iar conştiinţa unităţii poporului 
român în virtutea locuirii sale pe teritoriul Daciei şi apartenenţei la romani- 
tate începea să se impună în Europa. Trebuie precizat însă că harta lui 
d’Anville nu foloseşte decât 200 din cele 800 toponime ale hărţii lui Cantemir. 
Iar în ediţia a doua a atlasului, din 1779, el renunţă la harta lui Cantemir în 
favoarea aceleia mai noi a lui Schmidius (Schmidt). Detaliile geografice 
sunt astfel mai corecte, dar denumirile nu. Schmidt era, de fapt, urmaşul lui 

Schumacher în funcţia de şef al secţiei de cartografie a cabinetului ţarului. 
Hărţile Moldovei şi Munteniei fuseseră cartografiate până în 1739, deoarece 
Muntenia e înfăţişată cu hotarul pe Olt. George Vâlsan conchide, comparând 
ediţiile atlasului d’Anville, că dimensiunile hărţii Moldovei a lui Cantemir 
trebuie să fi fost 850 x 650 mm, deci comparabilă cu a Constantinopolului. 
în URSS nu există copii după harta lui Cantemir şi, evident, nici originalul. 
Iată ce spune VEGnuceva în lucrarea Departamentul geografic al Academiei 
de Ştiinţe în secolul alXVIII-lea, apărută la Leningrad în 1946: „Printre destul 
de numeroasele sale lucrări istoriografice se afla Descrierea istorico-geografică 
a Moldovei editată de Busching numai în 1789 în traducere germană. Evident 
şi N. I. Delisle o are în vedere în materialele sale geografice" (p. 120). 

14 Identificarea lui Vâlsan s-a făcut pe baza desenelor publicate de 
Tocilescu în cuprinsul lucrării Collectanea orientalia. El consideră că Tocilescu 
a publicat în voi. VII de Opere, secţiunea numită mai sus, aceeaşi schiţă pe 
care Delisle o deţinea însoţită de următorul text în dreptul oraşului: „Aulae 
dicuntur esse 800.“ Iar sub aceste cuvinte: „Urbis Tarku Rudera ubi funda- 
menta urbis ab oppido bodierno versus orientem usque ad mare Caspium in 
recta linea in figura quadrata hinc inde apparent in longum ad miile circiter 
orgyias, in latum ad dimidum fere ejusdem magnitudinis in annalibus eorum 
antiquitus Semender fuisse apellata perhibent." în josul paginii: „Mare 
Caspium", iar în lungul liniei ţărmului: „arenosa". Deasupra notei despre 
Tarku e scris: „pars orientalis", iar în dreapta figurii: „pars septentrionalis." 
în legătură cu această hartă, ale cărei dimensiuni sunt 62x58 cm, Delisle 
nota: „Pârtie ou restes d’anciens murs et tours dans Ies montagnes auprez 
de Derbend observez et mesurez par le Prince Demetrius Cantemir lorsqu’il 
y etait avec le Czar Pierre I, l’an... Mr. Gross qui me l’avoit communique le 
20 juillet 1726 l’avait intitule ainsi: Charta major continens delineationem 
muri illius vasti in dorso Caucasi protensi." Delisle mai deţinea, de asemenea 
de la Gross, o vedere panoramică a Caucazului executată de Cantemir de pe 
mare şi intitulată de Gross „Longa quaeda fascia legionis ad urbem Tarku 
conspectum exhibens”. 

15 Originalul hărţii publicate de Vâlsan se află la BAH, cota N. = 738-13. 
Dimensiuni: 632 x 512 mm. N-are chenar marginal. A fost descoperită de 
Paul Cernovodeanu. Pe hartă conturele munţilor sunt desenate cu tuş negru, 
restul cu acuarelă: cenuşiu pentru umbrele munţilor şi ape, bej pentru zidul 
caucazian şi roz-mov pal pentru cercul rozei vânturilor. Dincolo de zid, în partea 
de sus a hărţii, conturele munţilor sunt schiţate direct cu pensula cu acuarelă 
(cenuşiu). în dreapta jos se află scala, în latină, deasupra căreia e scris în 
creion „Derbent in Bersien". Pe hartă sunt şase toponime în limba latină. 
Prin confruntare rezultă că Bayer a reprodus în De muro Caucaseo o secţiune 
a acestei hărţi cuprinzând un segment din roza vânturilor. Pe dos e scris, 
probabil de Delisle: „Mur aupres du Derbent." Trebuie să remarcăm totuşi 
că Delisle spunea „auprez" şi „Demetrius", „Derbend" nu „aupres", „Dmetre", 
„Derbent”. Pe hartă e figurat amplasamentul trupelor ruseşti. Pe roza vânturilor 

nu sunt notate punctele cardinale. Tot la BAH, în voi. III al albumelor 
Cabinetului de hărţi al lui Petru I, F. 266, la nr. 179, p. 53 se află un plan al 
Derbentului. Are lungimea de 142 cm, iar lăţimea este, în stânga, de 32,1 cm 
şi în dreapta de 35,2 cm. Partea mai lată ţine în lungime 24,4 cm din lungimea 
totală. Această parte mai lată reproduce, redusă la scară, harta lui Cantemir 
menţionată mai sus. Toponimele sunt aceleaşi, dar traduse în rusă. In afară 
de această reproducere e figurată incinta Derbentului cu zidul de incintă. 
Desenul e color, conturele cu tuş negru, zidul cu acuarelă verde-galben, 
acoperişurile caselor cu roşu etc. Pe roza vânturilor punctele cardinale sunt 
în germană (iniţialele), în stânga sus titlul e dat în rusă şi aflăm că e vorba 
de harta „oraşului rusesc Derbent" (ori el a devenit rusesc în 1725). în 
dreapta jos scala e tot în limba rusă. E probabil ca ansamblul să fi fost 
executat pe baza informaţiilor provenite din „Collectanea orientalia“, dar 
nu executat de Cantemir. în perioada respectivă şeful Cabinetului de hărţi 
era Schumacher (între 1717-1730), care putea auzi „Bersien" în loc de 
„Persien". Deasupra hărţii oraşului şi zidului caucazian e figurat planul lor, 
cu o linie de contur dublă. Surse ulterioare indică drept autor al acestei 
hărţi pe G. F. Miller. Arhiva acestuia ar trebui cercetată pentru mai multe 
informaţii referitoare la activitatea istoriografică şi de geograf a lui Cantemir. 

16 Aceste două texte au fost găsite de Tocilescu în 1878 cu titlul pe care 
l-am mai menţionat, „Collectanea orientalia". De atunci textul n-a mai putut 
fi identificat în arhivele sovietice. în opisul departamentului de geografie al 
Academiei de Ştiinţe din Leningrad figurează, la nr. 165, anul 1728: „Tractus 
Orientali Caucasi cum vestigiis muri veteris in eo ducti, descriptus a 
celsissimo Principe Demetrio Cantemiro“. Sunt date dimensiunile hărţii, 
21x16,5 cm, şi numărul paginilor de text: 425 - 463. Cu literă mai mică e 
scris „Th. S. Bayer - De muro Caucaseo commentarii“ (cf. V F. Gnuceva, 
lucr. cit.). Acesta este sau un text (şi o hartă) inedit(ă) sau titlul actual al 
ansamblului „Collectanea orientalia". Bayer îşi publicase De muro Caucaseo 
în 1726. Ediţia din 1770 a acestei lucrări, apărută la Halle, are 30 de pagini. 
Textul lui Tocilescu are cu puţin peste 30 de pagini. Ar putea fi vorba de 
diferenţa dintre un text scris de mână şi unul tipărit. Acest titlu menţionat 
de Gnuceva a fost pomenit incomplet de M. Popescu-Spineni în 1937 (vezi 
nota nr. 7) ca existând la Petersburg (fără precizarea dacă şi unde anume l-a 
văzut). Titlul pe care-1 dă: „Tractus orientali Caucasi cum vestigiis muri 
veteris in eo ducti descriptus". 

17 Această informaţie coincide cu indicaţia „arenosa" de pe harta 
panoramică a lui Delisle. 

18 Aceste indicii puteau sta la baza hărţii Derbentului din volumul III al 
albumului de hărţi, planuri, schiţe şi desene provenind din Cabinetul lui 
Petru I (vezi nota nr. 15). 

19 Jurnalul lui Volînski, ca şi al maiorului von Klugenann, participant la 
expediţie. Vezi nota nr. 47 la cap. Dimitrie Cantemir istoriograf. 

20 Vezi şi Marin Popescu-Spineni, România în izvoare geografice şi 
cartografice. Editura Ştiinţifică şi Enciclopedică, 1978. 

De Ia istorie Ia cultură 

1 Dimitrie Cantemir, Operele Principelui..., Ed. S.A.R., voi. VIII, 1901 
(Hronicul vechimei a romano-moldo-vlahilor) p. 161 - 162, apoi Operele 
Principelui..., Ed. S.A.R., 1876, voi. III-IV (Istoria Imperiului Otoman), p. 274. 

2 Hronicul, ed. cit., p. 161 

3 Istoria Imperiului Otoman, ed. cit., pp. 145, 264. 

4 Dimitrie Cantemir, Operele Principelui... Ed. S.A.R., voi. VII, 1883 
(Collectanea orientalia) p. 29 şi urm. 

5 Hronicul, ed. cit., p. 249 şi Istoria Imperiului Otoman, ed. cit., p. 274. 

6 Hronicul, ed. cit., p. 249. 

7 Istoria Imperiului Otoman, ed. cit., p. 419. 

8 Această evidenţiere a meritelor numai ale unei ramuri din familia 
Cantacuzino nu era lipsită de un substrat direct legat de condiţiile exilului 
cantemirian. Autorul considera că Toma Cantacuzino, ca şi el însuşi, continuă 
în spirit politica lui Şerban Cantacuzino de eliberare a principatelor de sub 
jugul otoman. Păstra, în acest fel, ideea unităţii de acţiune a pretendenţilor 
pământeni la tronul principatelor. De altfel, ultimul Cantemir care a trăit în 
Rusia în prima jumătate a secolului al XlX-lea era un Cantacuzino în linie 
maternă şi se numea tot Dimitrie. Vezi Cadru general, nota nr. 63. 

9 Vita Constantini Cantemiri, Editura Minerva, 1973; Istoria Imperiului 
Otoman, ed. cit, p. 539. 

10 Istoria Imperiului Otoman, ed. cit., p. 141 - 145. 

11 Giorgio Vasari, Vieţile pictorilor, sculptorilor şi arhitecţilor, 3 voi., Ed. 
Meridiane, 1968. 

12 Vezi Adrian Fochi, Dimitrie Cantemir etnograf şi folclorist în Revista de 
etnografie şi folclor 1/1964. 

13 Editura Minerva, B.ET., 1980, 5 voi. 

14 Descrierea Moldovei, Ed. Academiei RSR, 1973, p. 345. 

15 Vezi Cartea celor o mie şi una de nopţi, Ed. Minerva, voi. I-XI\( 1966-1976. 

16 Afirmaţia e făcută în Sistemul sau întocmirea religiei muhammedane, 
ed. cit., p. 191. 

17 Descrierea Moldovei, ed. cit., p. 321. 

18 Idem, p. 333. 

19 Istoria Imperiului Otoman, ed. cit., p. 591. 

20 Hronicul..., ed. cit., p. 7. 

21 Historia Moldo-Vlachica, în Opere, voi. IX, partea I, Ed. Academiei 
RSR, 1983, p. 197. 

22 Hronicul..., ed. cit., p. 23 şi urm. 

23 Sistemul sau întocmirea religiei muhammedane, ed. cit., p. 28. 

24 Idem, p. 455-456. 

25 Descrierea Moldovei, p. 373 

26 Idem. 

27 Istoria Imperiului Otoman, ed. cit., p. 292. In legătură cu pătrunderea 
lui Cantemir în universul medicine vezi N. Vătămanu, Dimitrie Cantemir 
iatrofilosoful în Viata medicală XXI, 2/1974. 

28 Descrierea Moldovei, ed. cit., cap. Despre literele moldovenilor. 

29 Cf. Virgil Cândea, Une politique culturelle comune roumaino-arabe dans 
la premiere moitie du XVIII-e siecle, în Bulletin AIESEE, III, 1 /1965. 

30 în Biblioteca Seminarului din Blaj se afla încă la 1850 un manuscris 
intitulat Historia sau res gestae nationis Valachiae, care reprezenta o copie a 
Hronicului lui Cantemir, după cum atesta însemnarea bibliotecarului: 
„Fragment dein Istoria lui Cantemir". Paginaţia începea la pag. 7 şi se termina 
la 608. Această copie fusese achiziţionată la Viena de Ioan Clain de la un 
negustor care o cumpărase la Moscova, la licitaţia averii lui Constantin 
Cantemir, fiul cel mare al lui Dimitrie, decedat fără urmaşi. Vezi şi 
Prolegomene nota nr. 19. 


Conştiinţa Filosofică 

1 Levi Eliphas, Histoire de la magie, Librairie Felix Alean, Paris, 1922. 

2 Rene Berthelot, Lapensee de l’Asie et Vastrobiologie, Payot, Paris, 1938. 

3 Sistemul sau întocmirea religiei muhammedane, ed. cit., pp. 446-448. 

4 Levi Eliphas, lucr. cit. 

5 Filosofia greacă până la Platon, voi. I, Partea a Il-a, Ed. Ştiinţifică şi 
Enciclopedică, 1979. 

6 Ovidiu, Metamorfoze, Editura Academiei RPR, 1959. 

7 Mihai Eminescu, Scrisoarea a V-a. Obiecţia făcută de Sf. Sinod Rus, în 
frunte cu Teofan Prokopovici, faţă de Sistemul sau întocmirea religiei 
muhammedane, a fost aceea că face cunoscută învăţătura Coranului, foloseşte 
pe alocuri un ton licenţios, iar autorul nu citează sursele de informare. 
Cantemir a protestat menţionând ca sursele sunt citate în text, iar lucrarea 
combate doctrina islamică folosind argumente interne. Toate acestea n-ar fi 
dus probabil la apariţia lucrării în timpul vieţii autorului dacă ea n-ar fi 
interesat expediţia lui Petru I la Marea Caspică. Gr. Tocilescu a găsit în 
Arhiva Sf. Sinod din Petersburg (Prokopovici fusese desemnat de ţar în 1716 
să reformeze biserica rusă) scrisoarea prin care Petru I solicita informaţiile 
cuprinse în această lucrare cantemiriană, alături de traducerea după Mauro 
Orbini - II Regno degli Slavi (autor cu care Cantemir polemizează în Hronic). 
Reproducem în traducerea lui Tocilescu scrisoarea lui Petru I şi răspunsul 
Sf. Sinod: „Prea Sunte Sinod, Cartea pe care a tradus-o Sava Raguzinski despre 
poporul slav din limba italiană, alta pe care a tradus-o prinţul Cantemir 
despre legea lui Mahomet, dacă sunt tipărite, trimiteţi-le încoace neîntârziat; 
dar dacă nu sunt gata, ordonaţi să se tipărească şi să mi se trimită. Din 
Astrahan, 1722, iulie 18. Petru". Confuzia în legătură cu „traducerea" lui 
Cantemir provine din aceea că Sava Raguzinski traducea în italiană Istoria 

Imperiului Otoman a contelui A. E Tolstoi (tipărită însă chiar în rusă mult 
mai târziu). Cât despre Istoria Imperiului Otoman a lui Cantemir, şi ea a fost 
tradusă mai târziu în italiană de către Antioh Cantemir, dar nu s-a tipărit 
încă. Manuscrisul există la IfrA^A, 181 N. 1363, 1 . Sf. Sinod răspunde în 
legătură cu cererile ţarului printr-o scrisoare datată 7 august 1722 (deşi 
aprobarea pentru tipărirea Sistemului sau întocmirii religiei muhammedane 
s-a dat în 13 august). Această scrisoare este semnată de Teofan, arhiepiscop 
de Pskov, Gabriel, arhimandrit la mănăstirea Serghievna Lavra, Teofilact, 
arhimandrit la mănăstirea Ciudov, Athanasie, arhimandrit la mănăstirea 
Limonov, Varlaam, egumen la mănăstirea Tolga. (Cf. Gr. G. Tocilescu - mss. 
rom. 5148 BAR, pp. 211-212). 

8 Descrierea Moldovei, ed. cit. 

9 Prima traducere a Coranului s-a făcut în timpul lui Petru I de către 
Piotr Postnikov (Cf. CdopnuK cmameu numaHHbix7> es omdknemu pyccKozo 
ji3biKa u cjLoeecnocmu HMnepamopcKou AnadeMuu Haux 5 , t. I\( Cm. 
riem., 1868. 

10 Vezi Prolegomene, nota nr. 25. 

11 Lucr. cit., în Operele Principelui..., voi. VI, Ed. S.A.R., 1883, p. 424. 

12 Metafizica, ed. Ancora, f.a., trad. de Nicodim Locusteanu, p. 3 1 . Prefaţa 
lui C. Grigoraş e datată 1928. 

13 Idem, p. 39. 

14 Ibid., p. 47. 

15 Ibid., p. 47. 

16 Ibid., p. 59. 

17 Ibid., p. 61. 

18 Ibid., p. 63. 

19 The Study of Time Papersfrom the Fourth Conference ofthe International 
Society for the Study of Time, Springer Verlag, Berlin, 1981. 

20 Metafizica, ed. cit., p. 70. 

21 Idem, p. 73. 

22 Sistemul sau întocmirea religiei muhammedane, ed. cit., p. 242. Vezi şi 
dicţionarul surselor bibliografice cantemiriene de la sfârşit. 

23 Metafizica, ed. cit., p. 120. 

24 Jaqcues le Goff, Pentru un alt Ev Mediu, 2 voi., trad. Editura Meridiane, 1986. 

25 Vezi mai sus cap. De la istorie la cultură, nota nr. 35. 

26 Atlas general Larousse, Librairie Larousse, 1959, p. 20, harta intitulată 
„Expansion du catolicisme dans le monde du XVI-e siecle“. 

27 Această intenţie a autorului mărturiseşte faptul că a înţeles contextul 
în care se afla plasat el însuşi în Rusia lui Petru cel Mare. Vezi cap. Dimitrie 
Cantemir istoriograf, nota nr. 35. 

28 Sistemul sau întocmirea religiei muhammedane, ed. cit., prefaţa lui 
Virgil Cândea. 

29 Catehismul tipărit de Dimitrie Cantemir la Astrahan este subtextual o 
replică la al lui Prokopovici, desemnat de Petru I, în 1716, să se ocupe de 

reforma bisericii ruse. Gr. Tocilescu vorbeşte în arhiva sa despre un călător 
român al epocii care, mergând prin Rusia, înregistrează şi poziţii filo-catolice. 
De altfel Cantemir n-a fost singurul care a polemizat cu Prokopovici de pe 
poziţia păstrării purităţii ortodoxismului în aria creştină. Ştefan Iavorski, 
mitropolitul Riazanului şi Teofilact Lopatinski, arhiepiscopul Tverului, au 
fost de asemenea adversari ai lui Prokopovici, obiectându-i înclinaţia spre 
protestantism. Teofan Prokopovici, educat în Italia într-o atmosferă catolică, 
sesizând erorile tactice şi doctrinare ale iezuitismului, a încercat să formuleze 
pentru ortodoxie un sistem de fortificare a ei bazat în primul rând pe 
învăţământ, (arh. Tocilescu, nr. 5148, pp. 412-430). 

30 înainte de a fi desemnat de ţar ca reformator al bisericii ruse, Teofan 
Prokopovici condusese Academia kievo-moghiliană. Cantemir considera 
probabil că spiritul învăţăturii lui Petru Movilă fusese modificat şi se considera 
obligat să intervină în sprijinul învăţământului tradiţional. 

31 Loca obscura. . ., trad. Prof. Teodor Bodogae în Biserica ortodoxă română, 
nr. 9-10/1973, p. 1098. 

32 Gr. Tocilescu, arh. nr. 5148, p. 433. Vezi şi Prolegomene, nota nr. 25. 

33 Metafizica, ed. cit., pp. 20-23. 

34 Fiul său Antioh, despre care aflăm din testamentul lui Dimitrie 
Cantemir că era adevăratul său urmaş spiritual, solicitând ţarului să fie 
trimis la studii în Occident, invocă, la loc de cinste, cunoaşterea matematicii 
deprinsă de la dascălul său Condoidi în stilul lui Mihail Psellos şi nu în cel 
european, de pildă, al lui Melanchton (De dialectica). Această deosebire era 
vizibilă şi în felul de tratare de către Dimitrie Cantemir a figurilor silogisticii. 
Modelul lui era tot Mihail Psellos. 

35 Sistemul sau întocmirea religiei muhammedane, ed. cit., p. 225. 

36 Compenaiolum Universae Logices Institutionis, ed. cit., p. 412. 

37 Idem, p. 415. 

38 Ibid,. p. 430. 

39 Teophil Coridaleu (1565-1646) a studiat la Padova cu Cesare 
Cremonini. în conflictul dintre ortodoxie şi catolicism a fost reprezentantul 
tendinţei tradiţionale. I s-a alăturat elevul său Ioan Cariofil. A fost numit 
director al Academiei Patriarhiei (1625-1640) de către Chirii Lukaris, 
patriarhul Constantinopolului. A ţinut acolo un ciclu complet de cursuri 
despre filosofia lui Aristotel, stabilind astfel una din cele mai solide piste de 
contact între Orient şi Occident. Deplasarea spre Orient a teatrului de luptă 
între catolicism şi reforma încă din secolul al XVI-lea a făcut din grecii 
Imperiului Otoman educaţi în Europa agenţi de schimb cultural între Orient 
şi Occident. Scrisorile lui Melanchton către patriarhul Ioasaf al II-lea, de 
pildă, atestă încercarea protestanţilor de a se apropia de ortodoxie. Coridaleu 
a echilibrat în plan cultural disputele religioase. Deosebirea făcută de 
europeni între filosofie şi religie pătrunde astfel în Orientul ortodox odată 
cu fisicismul lui Aristotel, resuscitat atât de filosofiile orientale cât şi de cele 
occidentale (în dauna scolasticii oficiale a catolicismului susţinută de 

Inchiziţie). Teophil Coridaleu a fost organizatorul învăţământului modern 
pe baze religioase în Balcani. Dimitrie Cantemir, educat de dascăli greci, a 
aparţinut şcolii lui Coridaleu. (Cf. Cleobule Tsourkas - Ies premieres influences 
occidentales dans l’Orient ortodoxe, în Balcania VI/1944). 

40 Metafizica, ed. cit., p. 325. 

41 Versiunea latină s-a publicat în Studii şi cercetări de bibliologie V/1963, 
iar traducerea în Studii, I\£ 1/1951. 

42 Monarchiarum Phisica examinatio, ed. lat., p. 271. 

43 Examinarea fizică a monarhiilor, ed. cit., p. 274. 

44 Vezi Prolegomene, nota nr. 46. 

45 Arthur Toynbee - Hellenism, the history of a civilization, London, Oxford 
Press, 1960. 

46 Vezi cap. De la istorie la cultură, nota nr. 47. 

Arta de a folosi cuvântul 

1 Istoria ieroglifică, 2 voi, Editura Minerva, voi. I, p. 83 

2 Sistemul sau întocmirea religiei muhammedane, ed. cit., p. 182. 

3 Idem, cap. 37, Despre ştiinţele ‘rekkam’, ‘hendise’ s.a. 

4 Fr. a Mesgnien Meniski, Thesaurus de linguarum orientalium turcicae 
arabicae et persicae, I-I\ţ Viennae, 1680-1687. 

5 Descrierea Moldovei, ed. cit., cap. III şi IV 

6 Idem, p. 367. 

7 Ibid. 

8 Ibid, p. 371. 

9 Ibid., p. 373. E important de amintit, în acest context, că Vasile Lupu 
contribuise la înlăturarea lui Chirii Lukaris de la conducerea Patriarhiei 
acuzându-1 de înclinaţii protestante. 

10 Ibid., p. 363. Polemica vizează teoria lui Aeneas Silvio Piccolomini. 

11 Ibid., p. 367. 

12 Loca obscura..., ed. cit., p. 1109. 

13 Sistemul sau întocmirea religiei muhammedane, ed. cit., prefaţa, cap. IV 

14 Idem, ed. cit., p. 467. 

14 Idem, ed. cit., p. 467. 

15 Prin vânzări repetate la licitaţie ale averii urmaşilor săi, e de presupus 
că biblioteca lui Dimitrie Cantemir s-a împrăştiat. Gr. Tocilescu, ştiind că A. 
S. Norov a fost unul dintre cei pasionaţi de achiziţionarea lucrărilor vechi şi 
rare, inclusiv aparţinând urmaşilor lui Cantemir, a considerat că o parte a 
bibliotecii savantului (în Hronic el afirmă că a strâns o serie de cărţi rare) a 
intrat în posesia sa. Menţionăm titlurile din opisul bibliotecii A. S. Norov 
citate şi de Cantemir în lucrările sale, urmând ca cercetătorii de mai târziu 
să verifice dacă nu cumva ele au aparţinut iniţial bibliotecii cantemiriene: 
Busbequii, A. Gusl. - Onmia quae extant, Lugd. Batav. Elzev ir 1633, in 16 ; 

Calvinus, J., Christianae religionis institutio, 1559, in folio; Dionisii 
Areopagite, Opera quae extant (Crace) in eadem Maximi Scholla Georg. 
Pachymerae paraphr. M. Singelii Encomium, Parisiis, ap. Guil. Morelium, 1562, 
in 8 , 3 t.; Vita beatissimi Stanislai Cracoviensis Episcopi, Nec nan legende 
sanctorum Poloniae, Hungariae, Bohemiae, Moravie, Prussie et Silessie 
patronorum, in ‘Lombardica Historia’ non contente (authore Jo. Dlugosz), 
Impres. Cracovie in edibus Joan. Halles, 1511, pet. in 4 ; Eughesippus (sive 
Fretellus), De distantiis locorum Terrae Sanctae (în voi. Lioniis Aliaţii Sunuixta 
sive Opusculorum Graecorum et Latinorum vetustiorum ac recentiorum libri 
duo, Edente, nonnulis additis Bartoldo Nihusio, Colon. Agr., 1653, in 8; 
Onomasticon urbium et locorum Sacrae Scripturae seu liber de locis Hebraicis, 
Grecae primum ab Eusebio Caesariensi deinde Latine scriptus ab Hieroniymo 
(circa A.D. 339-390) variis additamentis auctus, notisq. et tabula Judeae 
illustratus, opera Jacobi Bonfrerii, Amstelod., 1707; Historiae Musulmanae, 
Turcorum, de monumentis ipsorum excriptae, libri XVIII. Opus Jo. Leunclavii. 
Accessere comentarii duo, libitinarius index Osmanidarum, quofides historiae 
gentelicii sethecix, ac titulis eorum funebribus, adstruitur. Francof. ap. haer. 
A. Wecheli, 1591 in folio; Miscellanea Bibi. et Ecclesiasg. 1) De cellis sacris 
veterum Christianorum, dissertat M. Christiani Heinr. Bromels. fc. Longo- 
Solissae, 1710; 2)*** Ke%ovia|i£VOl sive dissertat philol. de sepulcris 
calcenotatis §c. Matth. XXIII corum. 27 institutae auct. Tobia Henr. Assmann 
et Ephr Praetorius; 3) De poculo S. Jannis quod vulgo appellant S. Johanis 
Trinck, auct. Jo. Adam Fibigerus. Lipsiae, 1675; 4) De Dyonisio Areopagita 
scriptisq. eidem suppositis contra Godofr. Arnoldum Auct. Salom. Aeyer 
Gryphiswaldiae. 1708; 5) Georgii Henr. Goetzii de Monica, matre Augustini, 
dissert. hist. theolog.. Lubecae. 1712; 6) Caroli Arndii Oral. inaugural de 
dignissimo pariter at utiliss, scientiae. Literariae et in theolog. Catechetica et 
in philolog. atq. antiquit. Hebraica adversarios impugnantes §c. Rostochii, 
1711, in 4 ; Defensorem pacis, quod quaestionem illam iam olim controversam, 
De potestate Papae et Imperatoris execussisime tractet scriptum quid ante ann. 
duecentos, ad Ludovicum Caesarem ex III Bavariae duc. familia progenitum, 
at nune in lucem primum aeditum auth. Marsilius Patavius, 1552. in folio; 
Historia Hebraeorum ex elegantissimus Mărci Antonii Sabellici Enneadibus 
excerpta, ejus gentis ritus, leges et gesta ab orbe, conditio ad Christi tempora 
per Joh. Kusthuert Veissentrattensem, 1515, in folio (cf. Bu6 jiuomerca A.C . 
Hopoea, h I, CaHKnemepâypet, 1868). 

16 Sistemul sau întocmirea religiei muhammedane, ed. cit., p. 39. 

17 Idem. p. 461. 

18 Ibid., p. 462 - 463. 

19 Vezi cap. De la istorie la cultură, nota nr. 43. 

20 TaMapa Ypcy - JlujnSa xpoHUKyjiyu Jiyîi /JuMumpue KaHmeMup, 
«EfliiTypa IIlTHHHii,a» , KmnHHay, 1973, p. 82. 

21 Hronicul, ed. cit., p. 203. 

22 Idem, Praefatio. p. 29. 

23 Ibid., p. 5. 

24 Opere, voi. IX, Partea I. Editura Academiei RSR, Prefaţa de Virgil 
Cândea. 

25 Hronicul, ed. cit., p. 8. 

26 Idem. p. 31. 

27 Ioannis Baptistae Van. Helmont toparchae in merode Royerborch Oarshat, 
Pellines etc. Phisices Universalis Doctrina... Encomium in authorem... şi 
traducerea Lauda cătră izvoditoriu. .. în Operele... 

28 Etimologiile apar în numeroase note din Istoria Imperiului Otoman. 

29 Descrierea Moldovei, ed. cit., cap. Despre limba moldovenilor. 

30 Istoria Imperiului Otoman, ed. cit., p. 141. 

31 Hronicul... ed. cit., p. 71. 

32 Istoria ieroglifică, v. I., ed. cit., p. 174-176. 

33 Idem, voi. I, ed. cit., p. 122 

34 în legătură cu concepţia lui Empedocle vezi D. O’Brien - Empedocles 
Cosmic Cycle. A reconstruction from the fragments and secondary sources, 
Cambridge, University Press, 1969. 

35 Istoria ieroglifică, voi. I, ed. cit., p. 200. 

36 Idem, voi. 1, p. 252. 

37 Ibid., voi. I. p. 91 

38 Ibid. voi. II, p. 14. 

39 Ibid. voi. I, p. 173. 

40 Ibid., voi. II, pp. 174-177. 

41 Ibid. 

42 Ibid. 

43 Ibid., voi. II, p. 72. 

44 Ibid., voi. II, p. 39. 

45 Ibid., voi. I, p. 252. 

46 Ibid., voi. II, p. 128. 

47 Ibid., voi. I, p. 200. 

48 Ibid., voi. II, p. 85. 

49 Ibid., voi. I, p. 91. 

50 Ibid., voi. I, p. 92. 

51 Ibid., voi. I, p. 113. 

52 Ibid., voi. II, p. 208. 

53 Cf. Manuscriptum 2/1988. Vezi şi cap. Dimitrie Cantemir istoriograf, 
nota nr. 32. 

54 Idem. 

55 La 4 mai 1706 Cantemir îi scria din Adrianopol lui Scarlat Ruset, 
mare hartofilax al Patriarhiei din Constantinopol, trimiţându-i veşti despre 
pregătirile de război ale hanului tătarilor din Crimeea şi încercările acestuia 
de a-i atrage pe turci să dezlănţuie un război contra ruşilor. îl înştiinţează 
despre relaţiile reci cu fratele său Antioh din pricini că acesta îi datorează 
bani. Despre daruri destinate vizirului (cf. Paul Cernovodeanu, Alvina Lazea 

şi Mihai Carataşu, Din corespondenţa inedită a Iui Dimitrie Cantemir în Studii. 
Revistă de istorie 5/1973. 

56 Istoria ieroglifică, voi. I, ed. cit., p. 225. 

57 Idem, voi. I, p. 230. 

58 Ibid., voi. I, p. 229. 

59 Conform Pseudo Nicolae Costin - Letopiseţul în Mihail Kogălniceanu - 
Cronicele, t. II, p. 51. 

60 Istoria ieroglifică, voi. I, ed. cit., p. 235. 

61 Vezi cap. Dimitrie Cantemir istoriograf, nota nr. 18. 

62 Istoria ieroglifică, voi. II, ed. cit., p. 137. 

63 Idem, voi. II, p. 138. 

64 E E Fanaitescu, Dimitrie Cantemir. Viaţa şi opera, Editura Academiei 
RSR, 1958. 

65 Amita Bhose, Reflexions ofthe ‘Panchatantra’ in the ‘Hierogliphic History’ 
în „Dacoromania” 2/1974. 

66 Cf. Virgil Cândea, Une politique culturelle roumaino-arabe dans la 
premiere moitie du XVIII siecle, în Bulletin AIESEE, III, 1/1965 şi La diffusion 
de l’oeuvre de Demetre Cantemir en Europe du sud-est et au Proche Orient în 
Revue des etudes sud-est europeennes, t. X, 2/1972. 

67 Istoria ieroglifică, voi. I, ed. cit., p. 7. 

68 Idem., voi. I, p. 63. 

69 Ibid., voi. II, p. 92. 

70 Ibid., voi. II, p. 121. 

71 Ibid., voi. II, p. 81. 

72 Ibid., voi. II, p. 35. 

73 Ibid., voi. I, p. 46. 

74 Ibid., voi. I, p. 50. 

75 Ibid., voi. I, p. 139. 

76 Ibid., voi. I, p. 35. 

77 Şt. Giosu - Dimitrie Cantemir - studiu lingvistic, Ed. Ştiinţifică, 1973 

78 Vezi cap. Conştiinţa filosofică, nota nr. 38. 

79 Vezi mai sus nota nr. 66. 

80 Cf. Cleobule Tsourkas, Les premieres influences occidentales dans l'Orient 
orthodoxe, în Balcania VI/1944. 

Mesajul artelor 

1 Istoria Imperiului Otoman, ed. cit., p. 218. 

2 Sistemul sau întocmirea religiei muhammedane, ed. cit., p. 464. 

3 Idem, p. 465. 

4 Istoria Imperiului Otoman, ed. cit., p. 218. 

5 L. N. Maikov, Prinţesa Maria Cantemir în PyccKaa cmapuna 1/1897. 

6 Johann Sebastian Bach (1687-1750), Clavecinul bine temperat (1722-1744) 
şi Arta fugii (1749). 

7 Istoria Imperiului Otoman, ed. cit., p. 375. 

8 Idem, p. 13. 

9 Descrierea Moldovei, ed. cit., p. 229. 

10 Istoria Imperiului Otoman, ed. cit., p. 140. 

11 Sistemul sau întocmirea religiei muhammedane, ed. cit., p. 446. 

12 Istoria Imperiului Otoman, ed. cit., p. 375. 

13 Sistemul sau întocmirea religiei muhammedane, ed. cit., p. 465. 

14 Idem, p. 466. 

15 Teodor T. Burada, Scrierile muzicale ale lui Dimitrie Cantemir domnitorul 
Moldovei în Analele Academiei Române. Memoriile secţiunii literare, seria II, 
t. XXXII, 1909-1910. 

16 Cartea ştiinţei muzicii. Editura muzicală, 1973, p. 200. 

17 Idem, p. 201. 

18 Ibid., p. 242. 

19 Paul Hindemith (1895-1963), Die Harmonie der Welt (1957). 

20 Cartea ştiinţei muzicii , ed. cit., p. 214. 

21 Scrisoarea datează din 1739: „Les notes que mon pere inventa pour 
la musique turque sont plustot ressemblantes aux greques qu’â celles dont 
on se sert en France. J’ai â Moscu un livre entier de pieces de musique 
ecrites en de pareilles notes et composees par mon pere, mais, par malheur, 
je ne suis pas capable d’en donner la clef.” (cf. CăopnuK'b, Ct. IIeTep6ypr r b, 
1903, p. 138). Gr. Tocilescu a reprodus în Collectanea orientalia o foaie 
conţinând încercarea, probabil a lui Antioh, de transpunere în sistem 
european a notaţiei cantemiriene. 

22 Cartea ştiinţei muzicii , ed. cit., p. 466. 

23 Grove’s Dictionary ofMusic and Musicians, Macmillan § Co., London, 1954. 

24 Cartea ştiinţei muzicii, ed. cit., p. 201. 

25 Idem. p. 210. 

26 Ibid., p. 211. 

27 Ibid., p. 217. 

28 Ibid., p. 256. 

29 Ibid. p. 258. 

30 Ibid., p. 263. 

31 Vezi nota nr. 15. 

32 Idem. 

33 Cartea ştiinţei muzicii, ed. cit. p. 265. 

34 Idem. 

35 Cartea ştiinţei muzicii, ed. cit., prefaţa. 

36 Alteori acest tip de cruce aşezat la sfârşitul unui cuvânt în textul 
cantemirian indică trimiterea la notă. Ex. Monarchiarum Phisica examinatio. 

37 Octavian Ghibu, Copia lui Picu Pătruţ după „Divanul“ lui Dimitrie 
Cantemir în BOR, CY Nr. 5-6/1987. 

38 Trebuie să amintim faptul că atât Panegiricul cât şi Monarchiarum... au textul 
încadrat înU-un chenar (e vorba de originale). Vezi Prolegomene, nota nr. 29. 

39 Textul lui Gr. Tocilescu a fost publicat în revista Manuscriptum 2/ 
1988, P- 162. Cât priveşte arhiva contelui Uvarov, ea ar trebui încă cercetată 
din perspectiva informaţiilor privitoare la Dimitrie Cantemir. Semnalăm în 
acest scop şi PyKonucu zpatpa A.C. yeapoea, 2t, CanKmnemepâypz'b, 
Ttm. AK. HayK'b, 1858. 

40 Manuscriptum 2/1987. şi Manuscriptum 3/1989. 

41 Collectanea orientalia, ed. cit., p. 27. 

42 Idem. 

43 Vezi cap. Probleme de geografie, nota nr. 15. 

44 Collectanea orientalia, ed. cit., p. 26. 

45 Idem. 

46 Ibid. 

47 Ibid, p. 29. 

48 Ibid. 

49 Ibid., p. 20 

50 Ibid. 

51 Meline Paladian Ghenea, Arta preistorică şi antică din regiunea 
caucaziană, Editura Meridiane, 1988, p. 455. 

53 Idem, p. 462. 

53 Collectanea orientalia, ed. cit., p. 14. 

54 Idem. 

55 Ibid., p. 15. 

56 Meline Paladian Ghenea, lucr. cit., p. 458. 

57 Idem, p. 487. 

58 Collectanea orientalia, ed. cit., p. 16. 

59 Meline Paladian Ghenea, lucr. cit., p. 457. 

60 Collectanea orientalia , ed. cit., p. 24. 

61 Idem. 

62 Ibid, p. 25. 

63 *** HcmopuHecKuu oneprc u oă3op tpondoe pyKonucuozo omdejia 
EuăjiuorrwKLi AicadeMuu HayK. Kapmu, ruia/ict, Hcpme.wu. pucyiucu u zpaempui 
CodpanuM Ilempa I-ozo, H3,zţaTejn>CTBO AKa^eMim HayK CCCP, 1961. 

Concluzii 

1 Ernst Cassirer, Essai sur l’homme, Editions de Minuit, 1975. 

2 Ştefan Zweig, Lumea de ieri, Editura Univers, 1988. 

Premise 


pentru locul şi lumea căreia aparţine. Una dintre cele mai grave 
întrebări pe care şi le pune astăzi orice om lucid este aceasta: 
ce se întâmplă cu toată acumularea de forţe şi experienţă care 
se proiecta ca un bun definitiv câştigat al umanităţii şi care 
acum pare să fi atins un prag? Se conturează mereu mai 
limpede un întreg proces de recapitulare a traseelor deja 
străbătute, a căilor spiritului devenite tipice pentru ilustrarea 
unui şir de acţiuni edificatoare în diverse domenii ale cunoaş- 
terii şi deci semnificative pentru civilizaţia pe care o trăim. 
Numeroase lucrări despre tipul oriental şi occidental, despre 
civilizaţia europeană, africană, polineziană, despre Islam şi 
Creştinătate, despre antici, moderni şi contemporani, 
pragmatici şi idealişti, despre slavi, arabi, indieni, despre ştiinţe 
şi arte, mergând de la cele mai cuprinzătoare repere până la 
fragmente de traseu strict specializate sunt tot atâtea încercări 
de abordare a informaţiilor şi de desprindere a unor concluzii 
cu privire la şansele de rezistenţă în timp a demersurilor 
civilizaţiei actuale. 

Un alt aspect derivat din aceeaşi serie de întrebări este cel 
cu privire la unda generatoare a unor asemenea lucrări. Ea 
pare să fie, în ultimă instanţă, favorizată de un interes 
metodologic, chiar dacă ascuns ochiului superficial de împre- 
jurările unei bogate (în întâmplări) istorii contemporane. 
Astfel, majoritatea abordărilor cu privire la traseele civilizaţiei 
se cantonează în zona demersurilor spiritului şi aceea a 
confruntării lor cu realitatea. Nu este iarăşi mai puţin adevărat 
că n-au lipsit, mai ales în ultima vreme, voci care au pus în 
ecuaţie întreg acest pachet de investigări cu rezultatele lor cu 


¥ j n sfârşit de mileniu neliniştit şi neliniştitor sporeşte în 
^ chip neaşteptat sentimentul responsabilităţii fiecăruia 

tot. Ele reiau vechile trasee ale experimentului şi observaţiei, 
trasee care adeveresc faptul că civilizaţia umană este parte 
integrantă a naturii şi nu o expresie a capacităţii omului de a 
i se opune. Reactualizarea acestui fel de a vedea, care-1 „cufun- 
dă” pe om în apele amniotice ale planetei menindu-1 unei 
existenţe mereu repetabile, pune în ecuaţie baza însăşi de 
alcătuire a civilizaţiei având în vedere legea progresului 
continuu. Aşadar nu dezvoltarea continuă, ci schimbarea 
continuă, determinată de evenimente, în interiorul unui cerc 
planetar, este cheia de citire a civilizaţiei. Ambele linii de 
investigare reflectă limpede pe de o parte o nemulţumire 
pentru rezultatele obţinute, pe de alta încercarea de a depăşi 
un prag din ce în ce mai clar profilat la orizontul cunoaşterii: 
ceea ce se întâmplă depăşeşte concluziile obţinute prin fiecare 
din căile folosite şi face necesară găsirea unei soluţii mai 
cuprinzătoare, mai conforme cu ansamblul. Astfel mi-a apărut 
ideea de a începe investigarea din celălalt capăt al binomului 
om-realitate, adică dinspe realităţi şi natură spre om. Ceea ce 
pare, în sfârşit, să facă reducţia la esenţă: omul este doar una 
din unităţile de manevră ale planetei, iar faptul de a nu-şi 
înţelege locul şi rolul ameninţă însăşi existenţa sa. 

Face deci parte din complexul veacului XX acţiunea de 
modificare a premiselor contactului omului cu realitatea, 
acţiune generată de ravagiile industrialismului monopolist şi 
definită în principal prin ecologism. Suprastructurile şi-au luat 
sarcina de a „muta” în zona spiritului această bătălie şi de a-i 
căuta antecedentele, căile ce duc spre viitor. Acesta pare să fie 
momentul actual care generează o serie de lucrări sintetice cu 
profil cultural interesant şi neliniştitor: care-i locul şi rolul 
culturii în tot acest ansamblu problematic? Cât de responsabilă 
este pentru momentul de criză pe care-1 traversează civilizaţia 
şi ce poate ea face pentru ca pragul să fie depăşit? 

încă un aspect care se cere evidenţiat cu prilejul acestor 
rânduri vizează distincţia evidentă între stadiul brut al acumu- 
lării de experienţă şi prelucrarea ei cu scopul de a descifra un 
sens. Această distincţie transpare chiar la nivelul actului 
cultural. Literatura de pildă, aproape în totalitatea ei, înfăţişează 

acumulări de evenimente, aspiraţii în legătură cu ele, mai mult 
sau mai puţin tipice. De altfel, întreg registrul artelor, alcă- 
tuieşte lumi plauzibile, paralele, idealizate sau opuse faţă de 
lumea reală, dar păstrând, oricum, în cutele cele mai adânci, 
raportarea la ea. Primele obiectivări în timp la care ne raportăm 
par să fie raţionalismul chaldeean şi moralismul vechilor 
chinezi. 

In vreme ce primul gen de obiectivare afirmă puterea 
omului de a se desprinde de evenimente şi de a construi pe 
baza propriei sale raţiuni, celălalt se concentrează în precepte 
şi norme de comportament, adică îl trimit pe individ la soluţii 
de referinţă, tipice, faţă de nenumăratele întâmplări ale 
existenţei. Ambele căi de obiectivare au străbătut timpul şi pe 
baza lor s-au obţinut rezultate impresionante ale civilizaţiei 
umane, care ţin de disciplinarea fiinţei şi de capacitatea ei 
constructivă. Toate cufundările în barbarie pe care le-a suferit 
umanitatea în decursul îndelungatei sale istorii n-au mai izbutit 
să anuleze acest proces de identificare a fiinţei umane prin 
raportare la real. 

Mileniul al doilea european, ieşit în principal din creuzetul 
grec, refotografiat de lurriea latină şi multiplicat apoi de zona 
nordică şi cea sudică în oglinzile locului şi timpului propriu, 
avea să alcătuiască din fragmente îmbinate bătălia mereu mai 
plină de tensiune între opţiuni contrarii. O luptă pe care 
celelalte continente aveau s-o disipeze prin afluxuri noi de 
energie, preluând mentalităţi arhaice şi asimilându-şi spiritul 
european. El a fost astfel introdus într-un câmp de forţe pe 
care azi îl numim criza sfârşitului de mileniu, adică a rezistenţei 
în timp a formulelor de existenţă şi de acţiune. întrebarea pe 
care ne-o punem este în ce măsură căile de obiectivare de 
orice fel, folosite azi pretutindeni, din cauza circulaţiei rapide 
de informaţii, pot depăşi senzaţia de prag al civilizaţiei, pot 
crea puntea necesară trecerii valorilor acumulate spre viitor. 

O definire mai clară a obiectivelor acestui demers în 
contextul problematic atât de larg circumscris mai sus socotim 
că este necesară. El nu cuprinde referiri la ansamblul valorilor 

create, ci se limitează la sfera artelor. Ceea ce prezintă o serie 

de avantaje şi dezavantaje pe care se cuvine a le înfăţişa după 
cum se lasă ele intuite. Primul şî cel mai important avantaj 
este acela de a canaliza discuţia pe o cale suficient dse îngustă, 
mărginită de zona valorilor în artă. E un drum îndelung stră- 
bătut în toate sensurile, bine jalonat şi care, deci, permite 
formularea unor judecăţi ce depăşesc acest stadiu al jalonării. 
De altfel, acesta este, în acelaşi timp, şi punctul slab al demer- 
sului, deoarece realităţile de orice fel se află dincolo de graniţele 
lui, atât în ce priveşte conţinutul stricto sensu, cât şi abordarea 
cu ochi critic a acestui conţinut. Există însă şi un alt avantaj: 
îngustimea căii de acces spre miezul problemelor permite o 
mare concentrare a referirilor pentru urmărirea câtorva idei 
directoare. Alegerea lor ar trebui să ducă la circuitele tipice 
ale artelor (de creaţie şi de receptare), ca şi la recunoaşterea 
a ceea ce ar fi unitatea lor de fond, păstrarea contactelor cu 
sfera culturii şi cu structurile de bază ale civilizaţiei. Dezavan- 
tajul care decurge cu necesitate din acest al doilea avantaj 
este acela că pune concluziile mai mult sub zodia interpretării 
decât sub aceea a argumentării exacte. Cu oricâtă acribie ar fi 
urmărite diverse surse, în spiritul şi litera lor, contactele în 
zona artei păstrează grila spiritului creator şi receptor în sfârşit, 
un al treilea avantaj, aflat şi el în legătură cu celelalte două, se 
referă la faptul că selecţia reperelor permite mai multe nivele 
de receptare: unul este limitat la diversele arte şi la felul cum 
se comportă ele faţă de problemele luate în discuţie; un alt 
nivel este cel al contextului problematic însuşi, pentru care 
artele servesc, în ultimă instanţă, doar exemplele necesare; 
încă un nivel ar fi dat de plasarea acestui context problematic 
în aria culturii, a cărui parte integrantă este, şi trasarea unor 
vectori pe suprafaţa ei polimorfă. în sfârşit, un alt posibil nivel 
de receptaree este cel ce clarifică sensul acestor vectori sau, 
mai concret spus, răspunsul la întrebarea: poate fi cultura 
făcută responsabilă pentru senzaţia de prag pe care-o trăim 
sau, cel puţin, poate ea oferi vreo soluţie de traversare? Evi- 
dent, există şi un dezavantaj care contrabalansează toată 
această întreprindere plină de riscuri asumate şi de ambiţii evi- 
dente: în ciuda referirilor la solul concret al artelor, concluziile 

ameninţă să rămână relativ desprinse de ele, asemenea unor 
nori Cumulus plutind deasupra deşertului. Dar, socotim că 
efortul merită făcut chiar şi pentru faptul de a pune problemele 
în amplitudinea lor posibilă şi în ecuaţiile reciproce. Nu ni se 
pare deloc lipsit de importanţă să înţelegem în ce punct pe 
scala spaţiu-timp ne aflăm şi ce înseamnă azi cultura română 
în raport cu ceea ce se întâmplă. Cu aceasta, menţionăm de 
fapt încă un posibil nivel de receptare, care se află infiltrat 
printre toate celelalte. 

înainte de a încheia aceste rânduri, mai sunt necesare 
câteva precizări în legătură cu structura posibilă a unei aseme- 
nea întreprinderi. în primul rând socotim că trebuie acordată 
atenţie felului cum se înscrie fiinţa umană în dimensiunea 
spaţiu/timp, aceasta fiind chestiunea cea mai cuprinzătoare. 
Dintre arte, muzica şi plastica ar oferi în principal exemple 
pentru determinarea atitudinilor tipice, ele fiind prin excelenţă 
concentrări în care sentimentul timpului şi al spaţiului sunt 
fundamentale atât ca repere ale spiritului creator, cât şi părţi 
ale obiectului creat. în al doilea rând, ni se pare important de 
relevat accentul pe care lumea artei îl pune pe simboluri şi 
mitologii mai vechi şi mai noi, construind astfel universuri 
specifice şi edificatoare pentru tensiunile despre care vorbeam. 
Ar urma în continuare cercetarea atitudinii spiritului creator 
în raport cu lumea - adică a tendinţelor de asimilare ori 
detaşare - aşa cum poate fi ea întrezărită în actul de creaţie, 
în sfârşit, n-ar fi lipsită de importanţă încercarea de stabilire, 
pe baza întregii construcţii, a câtorva repere care să limpe- 
zească ceea ce numeam mai sus nivelele de receptare. 

Le role de la Mer A\6diterran£e dans l'historiographie de 
Demetre Oantemir 2 


e Prince Demetre Cantemir, le bien connu orientaliste 
et historien roumain du XVIIl-e silele, a fixe plus d’une 
f°is son attention sur la question des points-cie du bloc 
eurasiatique, formulant une theorie qui le place â l’avant-garde 
de la Science historique modeme. Et ţa parce-qu’elle interesse 
encore. Sa thăorie affirme l’importance vitale de la Mer 
Mediterranee pour Ies peuples avoisinantes et pour l’Europe 
en general. Mais la question centrale de l’historiographie de 
Cantemir en ătant celle du peuple roumain, il s’agit de plus: 
du Danube avec ses Portes de Fer et de la Mer Noire. Dans ce 
contexte on doit envisager Ies references au Danube et â la Mer 
Noire en Ies comparam avec celles de la Mer Caspienne, aux 
Monts Caucases et aux fleuves Volga et Don. 

Nous tenterions ci-dessous d’esquisser l’essentiel de cette 
theorie, presente surtout dans Ies ouvrages suivantes: Historia 
incrementorum atque decrementorum Aulae Othomanicae, Le 
Plan du Constantinople, ExDemetrii Cantemiri Principi Moildaviae 
schedis autographis, Ex eiusdem Demecrii Cantemiri schedis 
manuscriptis, le panorama des monts Caucase, la carte du mur 
caucasien. 

La Mer Mdditerranăe et Ies autres zones geographiqucs 
mentionnees en dessus interessent l’historien en tant que 
ffontieres de l’Empire Ottoman, autant que points stratăgiques 
pour Ies alliăs europăens qui dăvaient s’assurer dans leur lutte 
contre Ies Ottomans. Les nombreuses references qu’on peut 
trouver dans Historia... â propos des peuples mediterraneens, 
des batailles navales ayant comme theâtre la Mediterranăe] 
de la Mer de Marmara, des detroits, îles et peninsules ou archi- 
pels, de divers conflus territoriaux et politiques etc., ne manquent 
pas d’etre mises en rapport avec l’histoire des Roumains 

Ainsi, par exemple, la prise de la Moree, la conquete par 
Ies Ottomans de la Bosnie et de la Croaţie, de l’Egypte et de la 
TUnisie, Ies nombreuses batailles menees pour tenir l’Eubec, 
le Cypre et Corfou, et surtout pour la Crete - cette colonie veniti- 
enne formant, au coeur de la Mediterranee, un veritable bastion 
byzantin - ont eu leur 6cho dans l’espace roumain. Şerban Canta- 
cuzene, le beau-pere de Cantemir, avait leve, aux dires de celui- 
ci, une armee de Serbes, Croates et Roumanis, qui se tenait 
prete â affronter Ies Ottomans. Du temps de Demetre Cantemir, 
la Mediterranee etait l’un des points brulants de la carte euro- 
peenne du point de vue strategique, â quoi s ajoutait sa valeur 
de symbole: aprăs avoir unifie Ies deux parties de l’Empire 
Romain, elle servait de ligne de demarcation des deux latinitcs 
et chretientăs: orientale et occidentale. Le nom de la Mer 
Mediterran6e faisait penser â la Grece antique, ce berceau de 
la civilisation europeenne, rapellait la personnalite d’Alexandre 
le Grand et le periple asiatique de ce demier. Cette mer etait â 
la fois un pont et un espace de rupture entre l’Occident et l'Orient, 
selon que le voulaient Ies interets de ceux qui en etaient 
temporairement ses patrons. 

Sur cette toile de fond, Ies references de Demetre Cantemir 
a la ?er Noire, au Danube et aux Portes de Fer des Carpathes 
sont susceptibles d’une nouvelle interpretation. L orientaliste 
roumain fait aussi mcntion des zones avoisinantes: Bugeac, 
Dobroudja, Ies cites de Kilia, Cetatea Alba, Toulcea, Isaccea et 
Giurgiu. En parlant de Tournu Severin, une localii des 
environs des Portes de Fer du Danube, il evoque Ies ruines du 
pont du l’emereur romain Trajan et sa tour consideree une 
vestige d’une localite romaine: Pontes. Cantemir evoque 
dgalemcnt avec insistence la fortification nommee Valu lui 
Traian ( un mur battu en terre, edifiă comme fortification dans 
toute la plaine roumaine et Scytia Minor, aujourd’hui 
Dobroudja). Ce repli de terrain fortifie suivait approxima- 
tivement Ies lignes du Danube et du litoral de la Mer Noire. 
Par consequent, la ligne du fleuve, delimitee a 1 ouest par Ies 
Portes de Fer et a l’est par la Mer Noire, est le signe d’une 


D1M 1TRIE CANTEMIR 
473 

importance strategique accorde par Ies Romains â ces 
territoires. Selon Demetre Cantemir la vie romaine sur ces 
territoires a impose une spiritualite specifique sur ces terri- 
toires, qui c’est imposee et dominait encore cette zone europeenne 
de l’epoque (contemporaine a lui) de la formation des 
spiritualitds nationales. Dans ce contexte, Ies Roumains 
pouvaient s’affirmer aux rangs des plus anciens peuples 
europeens de l’aire de la românite. Ce peuple devait donc etre 
projetd au premier rang dans Ies interets des europeens en 
tant que deteneur de positions strategiques et comme defenseur 
d’une tradition que meme Byzance n’avait fait que continuer. 

En ce qui concerne plus particulierement la Mer Noire, la 
portee strategique de celle-ci depasse celle qui rcsulte de sa 
position de frontiere de l’Empire Ottoman. C est pourquoi le 
Prince Demetre Cantemir insiste sur l'idee qu’avait eue le Sultan 
Selim II de construire un canal entre la Volga et le Don pour 
deplacer sa flotte de la Mer Noire a la Caspienne. L introduction 
dans la discussion de la Mer Caspienne et de la Porte de Fer 
du Caucase - explicable dans le contexte des peocupations 
d’orientaliste de Cantemir, a un role d’equilibre continental et 
planetaire et constitue le noyau central de sa theoric relative 
a la Mediterranee. Pour preserver la liberte de la Mediterranee 
et favoriser le commerce europeen, il devait defendre la ligne 
marquee par la Mer Noire, le Danube et Ies Portes de Fer des 
Carpathes, aussi comme, pour defendre le nord du continent 
asiatique, il devait defendre la ligne marquee par la Mer 
Caspienne et la Porte de Fer du Caucase. De meme, la liberte 
du chretientă orientale dependait d’une defense organisee sur 
la ligne delimitee par la Mer Caspienne et le Caucase d’une 
cote, de la Mer Mediterranee et Ies Portes de Fer du Danube 
de l’âutre cote. Demetre Cantemir a approfondi ce paraUelisme 
avec Ies moyens de l’historien. Si Ies Greques avaient fonde 
des colonies sur Ies rives du Pont Euxin longtemps avanţ 
l’arrivee des Romains, Alexandre le Grand, lui, a traverse 
toujours en avant des Romains une pârtie de l’Asie et aussi de 
Scytia Minor, en fortifiant Ies cies de ce deux continents, 1 Asie 
et l’Europe, la conclusion qui s’imposait selon Cantemir etait 

Ainsi, par exemple, la prisc de la Moree, la conquâtc par 
Ies Ottomans de la Bosnie et de la Croaţie, de l’Egypte et de la 
Timisie, Ies nombreuses batailles mendes pour tenir l’Eubee, 
le Cypre et Corfou, et surtout pour la Crete - cette colonie veniti- 
enne formant, au coeur de la Mediterranee, un veritable bastion 
byzantin - ont eu leur echo dans l’espace roumain. Şerban Canta- 
cuzdne, le beau-pere de Cantemir, avait levd, aux dires de celui- 
ci, une armee de Serbes, Croates et Roumanis, qui se tenait 
prâte â affronter Ies Ottomans. Du temps de Ddmetre Cantemir, 
la Mdditerrande etait l’un des points brulants de la carte euro- 
peenne du point de vue strategique, â quoi s’ajoutait sa valeur 
de symbole: apres avoir unifid Ies deux parties de 1 Empire 
Romain, elle servait de ligne de demarcation des deux latinitds 

Mediterranee faisait penser â la Grece antique, ce berceau de 
la civilisation europdenne, rapellait la pcrsonnalite d’Alexandre 
le Grand et le periple asiatique de ce demier. Cette mer etait â 
la fois un pont et un espace de rupture entre 1 Occident et 1 Orient, 
selon que le voulaient Ies interdts de ceux qui en dtaient 
temporairement ses patrons. 

Sur cette toile de fond, Ies references de Demetre Cantemir 
a la ?er Noire, au Danube et aux Portes de Fer des Carpathes 
sont susceptibles d’une nouvelle intcrprdtation. L orientaliste 
roumain fait aussi mention des zones avoisinantes: Bugeac, 
Dobroudja, Ies cites de Kilia, Cetatea Alba, Toulcea, Isaccea et 
Giurgiu. En parlant de Toumu Severin, une localii des 
environs des Portes de Fer du Danube, il evoque Ies ruines du 
pont du l’emereur romain Trajan et sa tour considerce une 
vestige d'une localite romaine: Pontes. Cantemir evoque 
dgalement avec insistence la fortification nommde Valu lui 
Traian ( un mur battu en terre, edifid comme fortification dans 
toute la plaine roumaine et Scytia Minor, aujourd’hui 
Dobroudja). Ce repli de terrain fortific suivait approxima- 
tivement Ies lignes du Danube et du litoral de la Mer Noire. 
Par consequent, la ligne du fleuve, delimitee a l’ouest par Ies 

importance strategique accordd par Ies Romains â ccs 
territoires. Selon Demetre Cantemir la vie romaine sur ces 
territoires a imposd une spiritualitd specifique sur ces terri- 
toires, qui c’est imposce et dominait encore cette zone europeenne 
de l’epoque (contemporaine a lui) de la formation des 
spiritualitds nationales. Dans ce contexte, Ies Roumains 
pouvaient s’affirmer aux rangs des plus anciens peuples 
europdens de l’aire de la românite. Ce peuple devait donc etre 
projetd au premier rang dans Ies interets des europeens en 
tant que ddteneur de positions strategiques et comme defenseur 
d’une tradition que meme Byzance n avait fait que continuer. 

En ce qui concerne plus particulidrement la Mer Noire, la 
port de strategique de celle-ci depasse celle qui rdsulte de sa 
position de frontiere de l’Empire Ottoman. C'est pourquoi le 
Prince Demdtre Cantemir insiste sur l’idde qu’avait eue le Sultan 
Sdlim II dc construire un canal entre la Volga et le Don pour 
deplacer sa flotte de la Mer Noire a la Caspienne. L’introduction 
dans la discussion de la Mer Caspienne et de la Porte do Fer 
du Caucase - explicable dans le contexte des pdocupations 
d’orientalistc de Cantemir, a un role d’equilibre continental et 
planetaire et constitue le noyau central dc sa thdorie relative 
a la Mediterrande. Pour prdserver la libertd de la Mediterrande 
et favoriscr le commerce europeen, il devait ddfendrc la ligne 
marqude par la Mer Noire, le Danube et Ies Portes dc Fer des 
Carpathes, aussi comme, pour defendre le nord du continent 
asiatique, il devait defendre la ligne marquee par la Mer 
Caspienne et la Porte de Fer du Caucase. De meme, la libertd 
du chrdtientd orientale dependait d'une defense organisde sur 
la ligne delimitee par la Mer Caspienne et le Caucase d’une 
cote, dc la Mer Meditdrranee et Ies Portes de Fer du Danube 
de l’âutre câtd. Demdtre Cantemir a approfondi ce parallelismc 
avec Ies moyens de l’historien. Si Ies Greques avaient fondd 
des colonies sur Ies rives du Pont Euxin longtemps avanţ 
l’arrivde des Romains, Alexandre le Grand, lui, a traverse 
toujours en avant des Romains une pârtie de l’Asie et aussi de 
Scytia Minor, en fortifiant Ies clds dc ce deux contincnts, l’Asie 
et l’Europe, la conclusion qui s’imposait selon Cantemir etait 

la suivante: par leur appartenence a l’un des berceaux de la 
civilisation mondiale, Ies Roumains meriterait d’etre consideres 
l’un des plus vieux peuples europeens. Au nom de cette 
appartenence, et de sa position geo-strategique, il etait le 
moment qu’il fit sa place â ce peuple parmi Ies autres peuples 
europeens. 

Enfin, Ies deux cartes, le panorama du Caucase et la carte 
du mur caucasien, mentionnees ci-dessus, illustrent la theorie 
formulee par Cantemir dans ces livres. S’y ajoute une autre, la 
carte de la Moldavie, redigee avant 1716 et publiee aux Pays- 
Bas en 1737. Sur cette carte, Ies seuls traces indiques en rouge 
sont la fortification appelee Valu lui Traian et le point Stanilesti, 
de la bataille de 1711. 

Plusieurs conclusions s’imposent apres ce succint tour 
d’horizon de la theorie de Demetre Cantemir concemant la 
Mediterranee: 

• Cette theorie historique, geographique et politique permet 
au savant et au l’homme politique roumain de donner un sens - 
au niveau de son temps - â sa destinde meme. Les oeuvres de 
l’historien roumain s’averent ainsi infiniemment plus proches 
de la mentalite modeme que, par exemple, un livre consacrd 
au domaine, păru un siecle plus tard: L’Histoire de l’Empire 
Ottoman depuis ses origines jusqu’aux nos jours par J. von 
Hammer-Purgstall. L’auteur de cet ouvrage limite sa recherche 
â la relation de cause â l’effet, sans l’orienter vers un certain 
but - comme faisait Cantemir, forme, lui, dans une zone 
politique brulante de l’Europe medievale. 

• L’auteur roumain considerait que la Mediterranee detenait 
une importance strategique speciale dans la resistence 
continentale â l’explosion de l’Empire Ottoman. Quant au 
territoire habite par Roumains, celui-ci (avec les points strate- 
giques qui s’y trouvaient) etait le plus propice pour la defense 
de l’ensemble mediterraneen, une alliance des Roumains avec 
les autres forces anti-ottomanes s’averant necessaires a cette fin. 

La paradele de Demetre Cantemir entre les fortifications 
naturelles qui ddfendaient l’Empire Ottoman a l’est et a l’ouest 
atteste la conscience du fait que, au centre de la zone d’influence 

byzantine s’etait installe en force l’Islam. A noter que qa vcut 
dire une conquerance spirituelle, mais aussi territorielle. La 
tentative de l'auteur roumain est de clarifier ce point pour les 
europdens de l’epoque. Ce que Ddmetre Cantemir a saisi moins - 
car ses livres se rapportent au parallelisme Asie-Europe - est 
le cercle beaucoup plus large que celui dessine par les deux 
points strategiquesde l’Eurasie. A partir du XVl-e siecle, les 
deux Ameriques et l’Afrique ont traverse la periode des grandes 
colonisations. Et, a partir de cela, une nouvelle histoire, avec 
ses nouvelles points strategiques, apparaissait â 1 horizon. 



